
INTRODUCERE, 1.0. 


„Destule sunt vocile care ne descriu ceea ce 
există. 

Ne-ar trebui acum acei vizionari care să ne 
spună cum ar putea fi”. 


(Robert Orben) 


Anceputul mileniului trei sau, dacă sperie, atunci începutul 

| rie XXI, ne asaza cu fata spre timpuri mult mai 
dinamice, dar si mai confuze prin incertitudinile conflictuale 
dezvoltate prin antagonisme in crestere. Caderea emblematicului 
Zid al Berlinului, semnificatie a trecutului unui continent divizat 
de interese politice şi ideologice si, apoi revenirea la o Europa 
extinsă la valorile democraţiei, au dat speranţele unei păci 
durabile. Ea nu se mai baza pe pregătirea unui nou conflict, 
conform zicerii că dacă vrem pace să ne pregătim de război, ci pe un 
progres civilizational bine structurat printr-o voință politica 
puternică, de consolidat pentru unii şi de recuperat pentru alții. Se 
pare că recuperarea, de către România, a progresului civilizational 
european scoate şi mai mult în evidență periculoasa întârziere 
care ne-a mai caracterizat în etapele modernizării noastre. Găsim 
Occidentul sau Vestul deja obosit, cu puţine resurse pentru a ne 
ajuta în mod real, dacă avem în vedere examenele la care suntem 
supuşi în afara curriculei europene, pe de o parte, şi lipsa grijii 
noastre de a tinde spre o egalitate de tratament politic, pe de altă 
parte. 

Intrarea României, ca şi a altor foste tari captive sistemului 
totalitar până în 1989, in noi familii în - Uniunea Europeană, 
Organizaţia Mondială a Comerţului, OCDE sau NATO - era de 
presupus să omogenizeze şi să şlefuiască abordările geopolitice 
antagonice ale trecutului nu prea îndepărtat. Din păcate, o 
ignorare a diplomaţiei preventive de ambele parti, amestecată cu 
o grabă plină de credulitate (explicabilă până la o anume limită) a 
creat noi antagonizări peste cele existente, catalogate „conflicte 
îngheţate”. Încheierea Războiului Rece nu a statuat formal nici 
cine este învingătorul şi nici noua ordine spre care trebuie să se 
tindă, măcar în numele unei istorii sângeroase, prea recente, care 
să nu se mai repete. 


Reconfigurând un posibil continent mai închegat, evoluţiile 
de sistem şi tranziţia din Europa au captivat şi alte zone din lume. 
Procesele de democratizare, părând a fi în extindere, au condus la 
apariţia unui nou fenomen, cel al emergentei economice şi, în 
egală măsură, politice. Emergenta a devenit o noțiune din ce în ce 
mai complexă, încercările de a o înţelege şi defini atrăgându-ne 
atenţia că este mai mult — şi in bine şi în rău — decât ceea ce se 
credea initial. Procesul de recuperare (,,catch-up”) a masivelor 
întârzieri în nivelul de dezvoltare socioeconomică a unor vaste 
regiuni nu se întâmplă de la sine, şi nici neapărat din interiorul 
statelor angajate în emergenta. Emergenta s-a dovedit a fi o noua 
fateta a sinergiei dintre voința politică locală pentru dezvoltare, 
într-un context perceput ca democratic, şi interesele geo-econo- 
mice şi geo-politice. Ea antrenează masive transferuri de capital, 
noi investiţii şi externalizări, dar guvernează însă şi apariția a noi 
puteri economice şi, în mod necesar, noi dispute privind zonele 
de influenţă. 

Democratizarea unei părți din ce mai mari a omenirii, 
însoţită de modificări structurale şi de putere economică, a 

constituit, în opinia noastră, dimensiunea-cheie a globalizării 
interacțiunii actorilor implicaţi. Globalizarea a devenit cea mai nouă 
formă de mondializare, cuprinzând simultan politicul, economicul, 
tehnologia, cultura, comunicațiile şi cunoaşterea. 


Eficacitatea abordării compozite a unei noi forme de omoge- 
nizări, după caz, şi a abordărilor şi mecanismelor caracteristice 
tuturor palierelor menționate, a fost condiționată de cele mai mari 
liberalizări cunoscute în materie de circulație a bunurilor, 
serviciilor, capitalului şi forței de muncă. Motivatiile ex ante şi ex 
post ale acestor liberalizări rămân multiple şi sensibile la modifi- 
cările de stare interna şi externă (atenţie!) a statelor-natiune. 
Fluidul cel mai complex, care a cuprins omenirea în noua ei etapă 
de globalizare, a fost şi rămâne reprezentat de fluxurile de capital. 
Tehnologia a dat valenţe de nebănuit banului şi forței lui circula- 
torii, ca simbol de sinteză a celor mai dezvoltate şi inovative 
economii. În acelaşi timp însă, fluxurile de capital au captat, prin 
libera lor circulaţie în globalizare (liberalizarea contului de capital 
şi convertibilitatea), mularea pe bani a celor mai complicate şi 
perverse interese ale deţinătorilor acestora. Era eficienței maxime 
a circulaţiei capitalurilor a fost atinsă prin penetrarea unui 
teritoriu stat-natiune, de către o altă forță imperială sau corpo- 
ratistă, prin simpla apăsare a unei taste de calculator. „Războiul 
financiar”, în termeni de resurse şi de dinamică a deplasării, a 
întrecut orice altă formă de ducere a unui război în termeni 
conventionali, dar fără să-l elimine pe acesta din urmă. Ar fi şi 
imposibilă această eliminare, din cele mai obiective rațiuni, 
decurgând din sinergii verificate, cunoscute de secole. Este bine 
ştiut că prăbuşirea financiară a unora, efect al războiului, are 
contraponderea imbogatirii financiare şi mai mari a celeilalte 
parti angajate în acelaşi conflict. Exemplul SUA după încheierea 
celui de al Doilea Război Mondial, când a devenit cel mai mare 
creditor al lumii, este edificator. 

Democratizarea, prin expansiunea modelului economiei de 
piata, si emergenta, prin vointa de recuperare a decalajelor econo- 
mice, au alimentat, impreuna pana la un moment dat, perceptia 
unei lumi mai putin afectate de convulsiile ciclurilor economice 
şi politice. Imaginea unei lumi stabile a fost însă zdruncinata 
(inopinat pentru multi dintre noi, economiştii) de declanşarea 
crizei financiare din august 2008. Asimilarea efectelor acesteia 
este încă resimţită, chiar dacă intensitatea sa a scăzut sau variază 
de la un continent la altul. Întrebările legate de cauza acesteia 
rămân încă fără un răspuns concludent, aşa cum nici criza finan- 
ciară a secolului trecut (Marea Depresiune) nu are un răspuns 
convingător după 80 de ani de cercetări. De fapt, este vorba de 
incapacitatea de a tine cont de lecţiile istoriei. 


Avem ceva constatări generale, în virtutea cărora se încearcă 
orientarea politicilor publice si a proportiei intervenţiei instru- 
mentelor cunoscute pe diferite pieţe, chiar în formule neortodoxe. 
În ceea ce priveşte stabilitatea economică şi financiară aşteptată 
pe termen lung, s-a înţeles că ea este pândită de riscuri multiple, 
mai mari, şi negestionate corect până acum. Caracterul inopinat 
al unor riscuri a dezvoltat ideea de macroprudentialitate şi meca- 
nismele instituționale necesare acesteia. S-a trecut la a acorda o 
atenţie sporită unei preveniri/preventii a efectelor distorsionante 
ale politicilor publice, atât a celor puse în mişcare de factorul 
politic, cât şi a celor în sarcina entităților independente, cum sunt 
băncile centrale, instituţiile de stabilitate financiară şi consiliile 
fiscale. 


Ineficienta dozajului instrumentelor tradiționale de politici 
economice şi monetare (sau noile orientări în ceea ce numim 
voinţa politică), tăria şi conduita acestora se încearcă a fi explicate 
mai mult prin schimbarea de paradigmă, efect major al globa- 
lizării. Pusă — odată cu trecerea prin convulsiile crizei financiare — 

pe seama aspectelor întunecate, chiar perverse, globalizarea se 
„imbogăţeşte” rapid prin cuprinderea sensului ei adevărat. 
Valorificarea oportunităţilor, fiecare aşa cum a crezut că este 
bine (de regulă corporatiile peste voința guvernelor) aduce 
mereu noi provocări, privite mai mult ca reziduuri ale globa- 
lizării, nu ca parte din esenţa ei. Cum ne putem explica faptul că 
beneficiile globalizării, întrerupte de criza financiară (ca o mare 
atentionare!), au adus in prim plan necesitatea gestionării prio- 
ritare a riscurilor sistemice şi asimetrice? Cum ne putem explica o 
profundă aplecare spre tot felul de instituţii care să gestioneze ex 
ante un posibil risc, cu credința că acest lucru ne salvează de 
repetarea unor episoade de criză? Oare întărirea instituţiilor noi 
de management al crizelor, în toate domeniile de activitate, fie ca 
parte a unui sistem decizional mai larg, fie acționând paralel cu 
acesta, lăsând restul la fel, ar putea fi soluţia revenirii la un 
echilibru macroeconomic global şi a unui geopolitic pierdut? 


S-a analizat cel mai mult, pe bază de statistici concludente, 
internaţional comparabile, măsurarea efectelor economice ale 
crizei financiare: stagnarea şi redresarea creşterii, situația facto- 
rilor de productivitate, taxarea şi impozitarea, deficitele bugetare 
şi datoria publică şi privată, instabilitatea sistemelor bancare 
naționale şi cerințele noi de capital, şomajul (mai ales în rândul 
tinerilor), starea sistemelor de educaţie şi sănătate etc., uitându- 
se complet socialul şi reacția acestuia la lipsa de performanță 
guvernamentală în menţinerea standardului de viata antecriză 
financiară. Numai scopul unic al menţinerii puterii a trezit liderii 
politici la realitatea reacției socialului, a neliniştii sale profunde 
fata de pierderea locurilor de munca şi a veniturilor stabile (din 
cauza crizei, dar şi a migrației, devenită excesivă din alte motive 
decât cele ale liberei circulații a forţei de muncă), de indatorarea 
excesivă resimţită peste noapte, dar mai ales față de lipsa de 
perspectivă a noilor generaţii. Acestea au constatat că trăiesc mai 

prost decât cele de dinainte şi că nu mai pot asigura mare lucru 
copiilor lor, în termeni de educaţie ori pregătire profesională, 
fiind deschise noi moduri de diferenţiere socială. Competiţia în 
sine şi nevoia de competitivitate a produselor în era tehnologiei 
i-a exclus încet-încet pe cei cu studii medii, orele de muncă 
oferite acestora şi, în aceeaşi măsură salariile, fiind reduse. 

Democraţia şi-a îndeplinit rolul în fata provocărilor la care a 
fost supus socialul de un anumit tip de establishment politic şi 
economic, uimit apoi la apariția mişcărilor sociale radicale şi 
extremiste, capturate de noi forte politice utilizatoare ale unor 
mesaje care au proliferat naționalismul şi populismul. Până se vor 
vedea iluziile vândute prin această introvertire, se va mai scrie 
istorie, neplăcută tocmai celor care le-au provocat. Regretele vor fi 
târzii, iar oportunitatea lor va fi evidentă doar prin experimentul 
social, susținut nu prin eşantion, ci pe total societate. lată de ce 
studierea globalizării este atât de necesară dincolo de economicul 
predominant. Cu implicarea, de această dată, a istoricilor, filosofi- 
lor, sociologilor, politologilor, psihologilor, medicilor, diploma- 
tilor, a elitelor din sfera educaţiei. 

Conţinutul globalizării a început să fie înțeles mai bine prin 
economia comportamentală, prin rolul socialului care sprijină 
formarea unei guvernări pe căi democratice, excluzându-se 
aproape total socialul de la „roadele” acesteia. Guvernanta, în cel 
mai larg sens, are nevoie, pe lângă obiect (de regulă promisiuni 
neonorate ale politicului privind gestionarea resurselor limitate) 
şi de subiect - OMUL -, singurul creator de valoare adăugată, 
indiferent cât de înaintată ar putea fi tehnologia. Prin economia 
comportamentală s-a înțeles că paradigma societală nu vine din 
afara acțiunii umane, ci o reprezintă. Ea este o reflectare a unui 
model de interacțiune umană dictată de un set de valori compa- 
tibile cu modul în care acestea sunt percepute de oameni. Setul de 

valori a fost dus în derivă de politicieni şi, ca urmare, globalizarea 
în sine — ca expresie a paradigmei cunoscute, care include pieţele 
deschise la maximum - a devenit, din motor al unui progres 
societal extins planetar, contrariul acestuia. Ceea ce trăim este 
retragerea de la multinațional şi comunitar, percepută mai nou ca 
factor de distrugere a unui confort de viata (atins şi tot mai greu 
de a fi prezervat de către politicienii actuali), către individual şi 
individualism. Retragerea în carapacea naţională deschisă, efect 
al beneficiilor globalizării, a readus în atenţie problema şi rolul 
statului-natiune în globalizare. Încercarea de desființare a acestu- 
ia, cu repeziciune, prin lozinca solidarităţii creatoare a noi 
dezechilibre distribuite structural, a fost percepută ca un atac la 
securitatea individului. Acesta s-a adresat unui nou politic, însă 
cu consecințele unui mediu societal — politic şi economic — com- 
plet alterat fata de valorile în care au crezut generaţiile trecute 
prin focul carnagiilor unui conflict nu prea îndepărtat. Se pare că 
există un interes deosebit ca noile generaţii să fie izolate de chiar 
istoria lor recentă şi sa fie inoculate numai cu realitatea 
momentului, cea a unei ordini permisive dincolo de lege. 


În opinia analiştilor şi experţilor de orice fel, globalizarea, 
aşa cum a fost înțeleasă mai mult prin beneficii (capabile să 
asimileze noile provocări prin gestionarea lor cu vechile instru- 
mente), a ajuns în prezent la un punct de cotitură. Brexitul, 
alegerea preşedintelui SUA, în persoana lui Donald Trump, ori a 
lui Emmanuel Macron în Franţa, dar mai ales valul de efecte 
posibil capabile să ducă la destrămarea multilateralismului ori la 
disoluția Uniunii Europene (prin eşecul monedei unice, clamat de 
unii, şi opţiunile obsesive şi dure de salvare a acesteia), vorbesc 
mai mult despre un drum greşit al globalizării. Puterile globale 
trec, din păcate, printr-o etapă de noi antagonizări, din motive 

traditionale (multe nerezolvate) sau din necesitatea valorificarii 
noilor oportunităţi, devenite riscuri pentru unele dintre ele. Toate 
acestea contopesc globalizarea cu extinderea percepţiei de incer- 
titudine, fiindu-i obturată orice predictibilitate. 


Globalizarea, prin efectele ei perverse, a atins de fapt condi- 
tia umană în cele mai sensibile aspecte ale sale, independent de 
descrierea cantitativă a inechităţilor şi dispersia planetară a 
acestora. Să nu uităm că rapida reacţie a socialului atins grav în 
condiţia sa, precum şi preluarea din voleu a problemelor sale de 
către politicieni gata să renunţe sau să distrugă ordinea actuală 
prin naționalismul excesiv, ne pot aminti lecţii ale unui trecut 
recent, cel al unui secol XX extrem de violent. Promisiunile mai 
vechi şi repetate de a ne întoarce la cetățean prin reinventarea 
guvernantei nu s-au îndeplinit, iar ceea ce ne oferă globalizarea 
este o neagră temere, valabilă atât pentru cetățean cât şi pentru 
politicieni. Întrebarea fundamentală este: Omenirea încotro, cu o 
astfel de globalizare? 


Imaginea momentului a fost descrisă cu ceva decenii în 
urmă de filosoful Omraam Mikhaél Aivanhov: „Peste tot se vor- 
beşte numai despre schimbări. Se repetă că este nevoie de schim- 
bari şi se produc într-adevăr. Care sunt aceste schimbări? În reali- 
tate, mereu aceleaşi lupte îndârjite pentru putere, bani, mărire, 
unii alungându-i pe alţii pentru a le lua locul. Va exista o adeva- 
rată schimbare numai atunci când oamenii vor lucra să devină ei 
înşişi mai cinstiți, mai buni, mai stăpâni pe ei înşişi... nişte mo- 
dele pentru alții. Dar, sunt mulţi care caută altceva decât puterile 
sau mijloacele de a-şi potoli poftele şi plăcerile nemăsurate?” 

Se pare că sunt deja multi care sesizează (măcar) pericolul. 
Dar cei care avertizează asupra necesității unor modele compor- 
tamentale noi la nivel de decizie politico-societală rămân 

necunoscuţi pentru publicul larg, mai tânăr, ori sunt împinşi la 
periferia societăţii, pentru că fac parte din generaţia prea „conser- 
vatoare” din punct de vedere intelectual, păstrători ai valorilor 
morale perene ale unei societăți civilizate. Elitele sunt subtiate şi 
marginalizate, întrucât nu sunt pe placul generaţiilor mai tinere, 
prea grăbite spre ceva necunoscut pentru ele, dar care pot deveni 
uşor captive exact autoritarismului, populismului şi nihilismului 
fanatic. Aşa-numitele schimbări se întâmplă, dar Brexitul şi 
alegerile din SUA, ambele produse în 2016, şi apoi mişcarea 
catalană din 2017, au arătat că pot avansa până când un anumit 
„conservatorism” al cetățeanului de rând începe să se manifeste 
cu vigoare şi chiar cu violență. Lumea se întoarce dintr-un drum 
greşit, dar nu neapărat pe calea cea bună, întrucât aspectele la 
care am făcut referire pot anunţa o altă catastrofă, anihilând tot ce 
s-a clădit cu greutate după al Doilea Război Mondial. 


Un simptom al realităţii care se rostogoleşte spre un haos 
este recunoaşterea (numai?) faptului că omenirea are nevoie, mai 
mult ca oricând, de o creştere economică mai bine focalizată, 
respectiv social-inclusivă, că economia trebuie să servească 
OMUL, în condiţiile în care conduita guvernantei renunţă, parca, 
alât la prosperitatea pentru toți, în folosul unora, cât şi la o bună 
funcționare a instituţiilor democratice cu rol de a asigura pacea 
socială şi pacea în lume. Este opinia lui Kemal Derviş, fost 
coordonator al Programului ONU pentru Dezvoltare, economist 
şi politician de origine turcă (cu studii la Universitatea Princeton, 
London School of Economics and Political Science). Jean-Claude 
Juncker şi Christine Lagarde, în ultimele lor discursuri cu mare 
adresabilitate, susțin acelaşi lucru: numai o politică de creştere 
orientată spre o mai mare echitate, social-inclusivă într-o lume 
interdependentă, poate aduce umanității un nou val de progres, 

valorificând noile tehnologii într-o atmosferă de cooperare 
globală. Cei care decid, prin formele de reprezentare demo- 
cratică, ar trebui să fie preocupaţi de o combinaţie fără precedent 
între a tine la valori şi a promova o politică menită să producă 
progresul dorit. Preocupări reale au fost şi sunt, însă sub 
aşteptările celor mulți. 


INTRODUCERE, 2.0. 


Here in Belgium, you have a motto: «L’Union 
Fait la Force» — unity makes strength. 
In the United States, we have our own version: 
„E Pluribus Unum” — out of many, one. 


(John Kerry) 


lobalizarea a fost interpretată ca mediul transfor- 

mărilor societale, ale cărui beneficii spre deschidere şi 
apropiere impun cooperarea şi coordonarea între şefii de state şi 
guverne în planul celor mai multe înţelegeri multilaterale, 
preocupări dedicate viitorului umanității: mai multă creştere 
economică difuzată echitabil, mai multă grijă fata de resursele 
planetei şi, mai ales, față de mediul natural al acesteia, mult 
afectat de activitățile economice, in cel mai larg sens. Eficiența 
economică dusă la paroxism, în termenii economiei de piață, a 
secătuit resurse primare de orice fel, iar pe cele nou-create le-a 
disipat inechitabil: o concentrare de profituri în mâna acţionarilor 
contra unor costuri de viata devenite tot mai greu de suportat 
pentru cei angajaţi. Criticii globalizării de azi evocă exact 
pierderea unității celor chemaţi pentru ca oportunităţile şi 
provocările globalizării să fie şansa celor mai mulți, în spiritul 
idealului pe care globalizarea era de aşteptat sau ar fi trebuit să il 
servească: progres pentru condiția umană. 


Cea mai temătoare lipsă de unitate din prezent o reprezintă 
posibila decuplare a SUA de Europa, prin ruperea unei 

simbioze economice şi de securitate devenită legendă şi care a 
asigurat, timp de o 100 de ani, liniştea socială în Europa, după 
fiecare zvârcolire a zeului războiului. O evaluare onestă a funda- 
mentului sinergiei amintite trebuie să ne ducă la fireasca conclu- 
zie că asigurarea securității europene a însemnat şi înseamnă 
implicit asigurarea securității Americii, cu o distribuire a sarci- 
nilor comune. John Kerry, fostul secretar de stat al SUA, a fost 
poate ultimul înalt oficial american al Administraţiei Obama care 
a statuat pe continentul european, în vizita sa din Belgia şi în 
continuarea declaraţiei preluată de noi ca moto, că „unitatea din 
interiorul Europei şi parteneriatul dintre SUA şi Europa rămân 
indispensabile, în mod absolut, pentru securitatea şi prosperitatea 
globală”. Continuăm să credem cu obstinatie că întotdeauna 
securitatea şi prosperitatea privesc omul, individul generic, şi 
orice guvernanta ar trebui să-l servească. 


În sens filozofic, ne apropiem de semnificaţia spirituală a 
„monedei globale” în globalizarea spre care ar trebui să tindem în 
condiţiile vitrege ale prezentului. Semnificaţia o regăsim în cele 
mai multe apeluri făcute de personalități ale momentului, care 
demonstrează rațiune şi responsabilitate pentru viitorul uma- 
nitatii. Acesta este şi sensul subtitlului lucrării noastre din anii din 
urmă (spre moneda globală!), consacrată exact constrângerilor 
determinate de globalizare, fără a le conferi atributele dure 
prezente într-o mare parte a literaturii de specialitate. Tocmai 
chestionarea modelului societal, susținut de democraţie, statul de 
drept şi economia de piață denotă gravitatea unora din efectele 
globalizării, afectând deja comportamentul uman în toate 
ipostazele sale de agent economic, factor politic sau partener 


1 Napoleon Pop, Valeriu loan-Franc — „Spre o monedă globală” — 
2012, vol. I Preliminarii; 2013, vol. II Calea posibilă; 2014, vol. III - 
Realitati şi constrângeri, Editura Expert, Bucuresti. 

social. Ceea ce dorim să evocăm este dacă „iubirea” fata de 
oameni într-o ierarhie de guvernanta sau „iubirea” dintre oa- 
meni, în sensul solidarităţii şi compasiunii umane, mai pot func- 
tiona sau dacă nu cumva soluția ar putea fi chiar reîntoarcerea 
noastră la legea morală. 


Trecând prin lectura multor discursuri, comentarii sau 
opinii, sintetizăm că este deja fals să ne împiedicăm de efectele 
dureroase ale globalizării („o economie globală are nevoie de o 
monedă unică”, spunea Paul Volker, dar în sensul ei economic 
cunoscut), fără să nu vedem că ea a divizat şi izolat oamenii 
(Papa Francisc vorbea despre globalizarea  însingurării), 
privându-i de respectul şi demnitatea de care aveau nevoie, 
respectiv de iubirea în termeni biblici. În această stare de rela- 
tionare umană găsim iubirii biblice cea mai largă semnificație 
pământeană: grija față de aproapele, semenul tău. Globalizarea 
înțeleasă ca profitabilă pentru unii — şi aici nu este vorba numai 
de statele aflate în competiţie, cât de grupuri restrânse de interese 
acaparatoare de putere în interiorul granițelor unii stat — a 
îndepărtat politicul decident de aspiraţiile umane ale celor mulți 
pe care ar fi trebuit să-i servească, construind un establishment 
asertiv lor şi împotriva tuturor celorlalți. 


Sentimentul unei împliniri doar parţiale în demersul nostru 
de a găsi, în eseul amintit, drumul spre moneda globală ne este 
întărit zilnic de ideea că suntem încă departe de profunzimea 
unui mesaj care ar trebui să dea de gândit multora dintre noi şi, 
mai ales, acelora care ajung să ia decizii. Profunzimea la care 
facem referire, şi de care este nevoie, este determinată de două 
aspecte majore. Primul aspect este relevat de evoluţiile începu- 
tului de secol XXI, de la care toate aşteptările iniţiale — funda- 
mentate pe acea „Mare Moderaţie” extinsă de la economic la 
politic —, au fost înfrânte de veritabile şocuri în mai toate dimen- 
siunile societății omeneşti. Vorbim despre o criză geopolitică 

majoră, ca urmare a prăbuşirii URSS, un corolar al terminării 
Războiului Rece prin simbolul căderii Zidului Berlinului, cu 
efecte care s-au dovedit globale. Ne-am confruntat cu o criză 
financiară însoțită de relevarea extinderii nebănuite a corupției la 
vârf, devenită cu tentă globală: preşedinţi de tari, Comisia Euro- 
peană, miniştri, guvernatori de bănci centrale, mari finantisti, 
matematicieni şi ingineri inovatori ai noilor produse financiare, 
şefi de mari bănci comerciale şi de investiţii, şefi de mari com- 
panii, toți fiind nevoiţi să-şi părăsească funcţiile, dar dupa ce au 
insamantat germenii instabilității, prin afectarea încrederii între 
oameni; între ei, ca şi între oameni şi instituţiile create de aceştia 
pentru ca societatea umană să funcționeze mai bine. 


Rezultatul? O recunoaştere a limitelor la care a ajuns 
DEMOCRAŢIA în globalizare, prin globalizarea însăşi. Matricea 
ei clară inițial, promițătoare, stimulativă, cu perspectiva unei 
stabilitati a societății umane aflate într-o multiplicare logaritmică 
preocupantă, construită pe sloganul Revoluţiei franceze „Liber- 
tate, egalitate, fraternitate”, a fost întinată de indivizi ajunşi la 
putere prin mecanismul democratic, dar înclinați spre tendinţe 
autocratice, sub masca unui naționalism social. Pentru a-şi 
perpetua puterea, aceştia au profitat chiar de pilonii statului de 
drept, dându-le interpretarea personală a apărării intereselor 
naționale (Ungaria, Polonia). Acest fenomen reprezintă un 
pericol absolut îngrijorător prin forța rapidă de expansiune, 
Europa devenind victima lui. Mai grav este că el cuprinde nu 
doar noile democraţii, ci şi pe cele considerate consolidate, 
evocate ca modele. 


Reacţia? Nu a venit să îndrepte lucrurile rele, dar, în nu- 
mele lor şi apăsând pedala naţionalismului, a dus la ,,disidente” 
deja institutionalizate prin partide naţionaliste şi xenofobe, cu 
locuri confortabile în parlamentele naţionale şi în cel european, 
care se opun trendului globalizării în ceea ce el reprezintă bun: un 

numitor comun pentru salvgardarea societății umane, pentru a fi 
stabilizată în fața noilor provocări şi oportunități oferite de cea de 
a patra revoluţie industrială constientizata la Forumul Economic 
de la Davos, ediția 2016. Este de aşteptat ca progresul tehnologic, 
creşterea populaţiei, reconfigurarea puterilor economice, necesi- 
tatea unui nou echilibru de putere să ducă la configurarea unei 
noi ordini internaționale, bazată totuşi pe „câştigurile” de gestio- 
nare a puterii şi a valorilor umane statuate de la Pacea de la 


Westfalia încoace, Revoluţia Franceză sau Declaraţia de la 
Helsinki. 


Asistăm la un nou soc, cel al imigrației şi refugiaților din 
motive economice şi politice, o deplasare de veritabile populaţii 
spre Europa, care întrece orice fenomen similar din istoria 
omenirii. Precipitarea acestui nou val migrator, peste puterile de 
gestionare ordonată ale societatilor-destinatie bine dezvoltate, nu 
a făcut decât să întărească, în ochii electoratului, platformele 
partidelor radicale şi xenofobe şi să le ceară să îi reprezinte. Atât 
în Europa cât şi în SUA, această deziluzie prinde contur, cu fina- 
litatea distructivă cunoscută. Ea aduce atingere democraţiei fără 
frontiere în globalizare, ceea ce ar fi un eşec chiar al globalizării 
sub toate formele de integrare regională, internaţională si 
universală (UE, OMC, FMI, ONU). 

Al doilea aspect la care vrem să facem referire cu privire la 
profunzimea mesajului (pe care l-am fi dorit întărit) este un fapt 
deja recunoscut, dar mai putin înţeles şi chiar acceptat, dar care, 
în opinia noastră, este implacabil. Se încearcă, din motive politice, 
dar şi ştiinţifice, circumscrierea şocurilor crizelor de natură econo- 
mică şi financiară, pentru că aşa îndeamnă raționalitatea evoluţiei 
ciclice (cicluri scurte, cicluri lungi) deja teoretizate până la infai- 
libilitate. Defrişarea continuă a efectelor dezlantuite în lant şi a 
şocurilor, cărora li se dă statut de cauze cu o încăpățânare demnă 
de o altă viziune, arată însă că secolul XXI începe cu o criză a 

umanităţii, a propriului sistem politic şi economic (democraţie, 
libertăţi şi economie de piaţă), considerat cel mai eficient pe scara 
istorică. Din păcate, deficienţele recunoscute s-au acumulat din 
cauza lipsei de corectitudine a gestionării lor chiar de către cei 
mai buni pretinşi cunoscători, iar laxitatea de tratare a acestora 
din urmă a dus la proliferarea de sisteme clone, nereuşite în chiar 
cele mai noi democraţii asimilate sau forțate. 


Nu credem că pe continentul în care România îşi duce 
destinul, măcar de la 1848 încoace, fenomene ca sciziuni şi 
secesiuni (Catalonia, Scoţia, Valonia, Italia de Nord, Brexit etc.), 
derapaje de sistem (Ungaria, Polonia, Rusia), implantări şi 
anexări în forță (Abhazia, Osetia, Transnistria, Crimeea), o hege- 
monie germană în creştere, tendințe spre tradiția musulmană 
după 100 de ani de laicizare (Turcia), eşecul Primăverii Arabe şi 
multe altele ar fi doar efectul ultimei crize din domeniul econo- 
micului, considerat supradominant pentru existența biologică a 
omenirii. Oare ar ajunge doar acest lucru dacă s-ar fi realizat 
echitabil? Toate aceste fenomene reflectă derularea prin fata 
noastră a unor frustrări mult mai adânci, ţinute sub obroc din 
diferite considerente, unele chiar înțelese până la o limită de cei în 
cauză. Gestionarea politicului a întârziat însă nepermis de mult, 
inclusiv din cauza respingerii de facto a lecţiilor istoriei nu prea 
îndepărtate. 


Este însă curios, dacă nu chiar ilar, faptul că acelaşi politic, 
pledând pentru drepturile omului, de regulă în curtea altora, nu a 
realizat că exercitarea libertăților dă avânt opiniilor publicului, 
care are dreptul să facă o alegere. Această alegere a început să fie 
făcută în funcţie de persuasiunea propagandei noi, cu intenţia de 
a anihila legea, deci ordinea, în numele libertăților şi nemultu- 
mirea fata de establishmentul politicului în exercițiu. Reacţia de 
apărare a acestuia din urmă s-a concentrat în restrângerea liber- 
tatilor clamate, fiind invocate probleme de securitate națională la 

grade de insecuritate joase — amenințarea terorismului interna- 
tional, teroarea imigranţilor etc. —, care impun măsuri tot mai 
stricte de control al libertăţilor indivizilor (legi tip „Big Brother”), 
cu afectarea vieţii private şi a drepturilor constituționale. Reali- 
tatea, produsă neintamplator, „bate” legile sau ordinea constitu- 
tionala a statului de drept traditional. 

O nouă agitare a societăţii pare a fi şi ea la un început peri- 
culos, chiar în perspectiva „calmării” sale printr-un „război” 
calibrat la noi parametri (de concepere, abordări şi tehnologii 
etc.). Acest lucru nu exclude ca o posibilă conflagrație ,,traditio- 
nală” secolului XX să fi devenit actuală. Credem că tăvălugul 
globalizării, din cauza lipsei puterii de abstractizare şi de intele- 
gere mai profunde, în contextul unei entropii societale marcate de 
ceea ce ar trebui să fie (devină) nationalul, suveranitatea şi 
independenţa, raportul stat-piata, reglementarea comunitară 
versus inerția naţională etc., nu a fost evaluat structural suficient. 
Blocarea vaselor comunicante între cele mai diverse paliere ale 
globalizării a adus la suprafaţă fractura brutală dintre eficiența 
presupusă a modelului globalizării şi necesitatea de protecție a 
fiecărei naţiuni, în fata problemelor sociale create de globalizare 
în interiorul nationalului. 


Problema nu este una retorică, ci de implicare, întrucât ceea 
ce reprezintă fiecare vas comunicant în modelul globalizării este, 
de fapt, reprezentarea unei acțiuni umane sub imperiul unei 
voințe politice tari. Globalizarea nu vine de nicăieri, ea a fost 
declanşată de oameni prin revoluţia fără precedent în tehnologia 
comunicațiilor. Prin ea s-a reuşit cea mai largă răspândire a infor- 
matiilor, greu de cenzurat pana la un punct şi la care au avut 
acces, cu un minim de resurse, populaţii largi, multă vreme şi 
excesiv ţinute în izolare. Găsim, astfel, un prim scop al globali- 
zării, cel al uniunilor la nivel de indivizi, care, pe bază de 
informaţii, pot împărtăşi idealuri comune. Monopolul statului- 

natiune in ceea ce priveste comunicarea dintre cetatenii planetei 
a fost desființat. De observat că însăşi globalizarea, în dimen- 
siunile ei economice şi politice, a ajuns să-i determine pe aceiaşi 
cetățeni să ceară a fi protejaţi de statul-natiune. 

Odată cu intrarea în NATO şi în UE, România trebuia să 
devină un observator mai incisiv al peisajului european, în care s- 
a integrat în primul rând cu angajamente, şi nu numai pentru 
bonificatii. O Uniune care pretinde că este a cetățenilor Europei a 
uitat să educe în spiritul valorilor europene, globalizarea luând-o 
înainte. Aşa asistăm la diminuarea credinţei că, pe calea integrării 
în paşi separați spre o Uniune Politică, se poate ajunge la pragul 
necesar realizării idealului solidarităţii şi coeziunii între indivizi, 
extinse dincolo de statul-natiune, considerat mereu potential beli- 
gerant. În acelaşi timp, energia indivizilor, în loc să fie coordonată 
şi orientată spre soluţii negociate, care să redefinească raportul 
national-comunitar în globalizare, a explodat în nationalism, 
radicalism, xenofobie, opţiuni individuale crezute dispărute. 


Atât integrarea europeană cât şi globalizarea sunt în impas 
prin ceea ce se întâmplă la Bruxelles şi la Washington, din 
perspectiva alegerilor prezidenţiale consumate în SUA şi cele care 
vor veni în Europa?. Nu putem face abstracţie de „integratorii” 
globali, la care adăugăm acum Rusia şi China, dar agenda 
vizibilă a acestora nu oferă lumii, deocamdată, un viitor liniştit. 
Căutările de „reprezentativitate” a intereselor lor, posibil de 
proiectat cu resursele noi, disponibile prin globalizare, înseamnă 
ceva mult mai mult decât reglările politice interne şi geopolitice 
externe tradiționale, dar care pot da şi ele fiori. Să nu uităm nicio 
clipă că fiorii vin din interiorul societăţii, de la indivizii care o 


2 O parte — Germania, Franţa, dar şi in China — deja consumate, cu 
rezultatele ştiute, fata de momentul documentării şi argumentării 
studiului nostru. 

formează, care au dreptul la manifestări, comportamente bune şi 
rele fata de ceva încă greu de definit, iar mecanismul democratic 
are încă puterea de a discerne. 


Oprindu-ne la filosofia „omul face şi desface”, nu mai 
putem evita să vorbim despre România ca parte a modelului 
societal global, destinul ei fiind legat de acest model, indiferent 
dacă şi-l conduce singură sau în parteneriat cu alte tari, în diferite 
forme de cooperare. Calitatea ei de membru deplin în NATO şi în 
UE îi conferă o voce care trebuie să se manifeste, poate mai mult 
decât oricând, în fata provocărilor actuale. Acestea îi determină 
pe mulţi analişti să concluzioneze fie că NATO şi-a pierdut 
relevanta în asigurarea securității colective, fie că Uniunea Euro- 
peană este sortită unei evoluţii care poate fi descrisă prin 
acronimul DDD (dezmembrare, dezintegrare, dispariţie). Credem 
că România, în interesul său naţional (nu naționalist), atât timp 
cât încă îşi inspiră poziția de negociere pe conceptul de stat- 
națiune cu drepturi egale, trebuie să contribuie la recalibrarea 
viziunii Uniunii pe acelaşi drum început ca proiect de pace pe 
continent şi nu numai. 

Pentru generaţia tânără, trebuie spus că proiectul Uniunii 
Europene a fost cea mai profundă lecţie învățată de europeni 
după cele mai sângeroase conflagrații mondiale ale secolului XX. 
Martorii au dispărut biologic, iar generaţiile tinere consideră că 
tot ce au sau dispun există dintotdeauna! Conflagratiile la care 
facem referire au început, în Europa, din cauza liderilor ei, care 
au permis constituirea unor axe mortale şi au dat putere şi altor 
lideri ai vremii (vezi Japonia) de a-şi împărţi sferele de influenţă, 
cu mai mult sau mai putin succes. Experienţa socialismului de tip 
bolşevic, a totalitarismului şi autocrației inspirate de acesta, a 
lăsat încă urme adânci pe un segment al lumii globale, iar dialec- 
tica dintre bază şi conştiinţă (Hegel, Marx) funcționează peste tot 
şi în toate timpurile, firea omului fiind construită de această 


28 Napoleon Pop & Valeriu loan-Franc 


manieră. Graba pentru o nouă dimensiune a tinerelor generaţii 
este evidentă, dar politicul nu a putut să o livreze nici în plan 
national, nici comunitar, chiar după ce a pus cărămizile institu- 
tionale ale noii etape. 

În Europa, până nu demult scindată ideologic, reunificarea 
şi reaşezarea pe aceleaşi baze democratice (mai uşor de jure, mai 
greu de facto) continuă să fie un proces rămas în urmă fata de 
cultura informaţională a noilor generații, în special, şi a electora- 
tului în ansamblul lui, în general. Toate carentele, transformabile 
în frustrări, se găsesc în modul de acțiune al decidentilor de la 
Bruxelles, prea multi numiţi, şi prea puţini legitimati de alegeri. 
Trebuie să vedem că, dincolo de Uniune şi progresul realizat de 
ea în domeniile competenţelor, specializărilor şi expertizelor în 
oferirea de bunuri, servicii şi utilități publice de orice fel, există o 
matrice fundamentală a valorilor morale imuabile. Doar timpu- 
rile şi conducătorii au încercat să le uite; avem exemple de 
revenire precum Renaşterea, fără a uita că ea a fost produsul unor 
minți luminate spre bucuria tuturor. 


Ca să existe fizic şi să coexiste moral cu semenii, ființa 
umană, înainte de a fi producător, investitor, antreprenor, consu- 
mator, decident etc., trebuie să fie responsabilă prin cunoaştere 
(sensul real al alungării din rai a Evei şi a lui Adam’), indiferent 
de locul său în ierarhia societală. Coerenta şi cuprinderea acțiunii 
umane în folosul tuturor semenilor pleacă exclusiv de la o 
matrice a valorilor morale, intrinsecă omului. Distorsiunile faţă 
de ea în trăirea vieții sunt un produs al accesului la educaţie, al 
mediului social modelat de alţii în interesul lor. Uitând de 
această matrice, ne întrebăm, cu justă candoare, de ce creşterea 
economică aduce sărăcie, polarizare socială şi de venituri, când 
spunem că orice om, oriunde pe această planetă, are dreptul la 


3 Napoleon Pop, Valeriu loan-Franc — 2009, 2012, Credință şi economie: un 
eseu despre cunoaştere, credință, virtuți şi performanță, Editura Expert, 
Bucureşti. 

viata şi la trăirea ei cu decenta (Carta ONU). Principiul este trecut 
şi în Constituţia României, dar s-a văzut vreo platformă electorală 
sau de guvernare în care să fie evocate politicile publice pentru a 
asigura acest deziderat ca anume şi certă permanenţă, mereu 
orientat spre mai bine? Rezultatul, după 25 de ani de democraţie? 
40% din populaţia României este la limita sărăciei şi excluziunii 
sociale. Din cele opt regiuni cel mai puţin dezvoltate din cadrul 
UE, cinci sunt în România. La multi alti indicatori, cuantificând 
starea socială, România este pe penultimul loc din UE etc. 

Să nu trecem peste aceste constatări cu o simplă contem- 
plare în loc de o acţiune fermă, atât timp cât cadrul de stabilitate 
şi securitate socială internă şi al provocărilor externe rămâne 
desenat (deocamdată) cu o culoare confortabilă. Dar, chiar şi 
pentru acest lucru, simplul efort național nu mai este suficient, în 
acest stadiu al unei globalizări îndoielnice, noi fiind într-o compe- 
titie acerbă cu ceilalți, cu care suntem chiar în acelaşi club. O 
contribuţie fermă la recalibrarea viziunii UE ne este necesară 
pentru a beneficia de propriile resurse şi a diminua efectul 
provocărilor extra-UE. Stabilitatea UE este stabilitatea noastră ca 
stat-natiune, iar întărirea stabilității noastre creşte stabilitatea UE. 
Aceasta este esența parteneriatului în cadrul integrării europene 
şi al viitoarelor beneficii pe care ni le poate livra o Uniune 
devenită, în mod real, un partener global puternic, la masa G-20. 


Realitatile din România confirmă că tara nu poate fi decu- 
pată din tabloul general al globalizării, nici ca oază, nici ca un caz 
specific şi, cu atât mai mult, ca stat membru al UE. Apartinem 
însă unei Uniuni deja slăbite politic, din cauza lipsei unor lideri 
pe măsura proiectului european şi, mai ales, a dinamicii pe care 
însăşi Uniunea o impune. Realitatile noastre privesc şi multitu- 
dinea de comportamente la nivel european, dominate de confuzii, 
restricții şi excese birocratice, pentru care am devenit şi un fel de 
cobai. Se pare că teza „unitate prin diversitate” nu prea ne-a folosit 

(vezi decizia de a nu fi primiti in spatiul Schengen), iar acum 
intentia de generalizare a ei ca un important activ al Uniunii a 
fost intrerupta de tendintele xenofobe, alimentate tocmai de 
incompatibilitatea fata de diversitatea culturală, in special cea 
religioasă. Ciocnirea civilizaţiilor (teză a lui Huntington) a deve- 
nit o realitate a timpului nostru, fiind chiar o lectie uitata a altor 
momente din istoria Europei, cand era invadata razboinic, si nu 
prin dreptul la libera circulatie a cetatenilor si capitalurilor. 

De asemenea, teza „gândeşte global şi acționează local!” 
pare să ne fi dus într-o fundătură atunci când o judecăm în sensul 
ei functional. Sensul ei productiv a eşuat prin opoziţia natio- 
nalului/comunitarului/internationalului, întărind percepţia de 
rupere a coeziunii Uniunii, teoretic bazate pe un tratat de functio- 
nare la care toate statele membre sunt semnatare. Această teză ar 
avea sens dacă principiile solidarității şi coeziunii clamate de 
Uniune ar fi puse în practică în spiritul şi litera lor, care, înainte 
de preeminenta legislaţiei comunitare, ar trebui să reflecte un 
anume nivel de educaţie civică şi apoi politică a cetățeanului 
european. Dacă ne considerăm cetățeni europeni, beneficiari ai 
celor patru libertăți, soluţia locală îi priveşte pe toți cetățenii 
Uniunii. Ce să facem însă in plan local/national, când noi nu 
avem grijă de propriii noştri cetăţeni? 

Labirintul cercetărilor noastre cu privire la o posibilă 
monedă globală a trecut de la drumurile întortocheate ale econo- 
miei globale spre sferele filosofice, constatând că nu ne confrun- 
tăm, de fapt, cu o fenomenologie pur economică, ci cu o multitu- 
dine de comportamente, acțiuni şi decizii umane, unele dintre ele 
devenind stranii pentru cei trecuți de 60 de ani. Ca urmare, daca 
o monedă autentic globală, în sens de mijloc de circulaţie, se 
poate fundamenta strict pe o matematică monetară susținută de 
un mix de politici economice, atunci sintagma cu referire la 
monedă, că ea este o ficțiune în funcțiune (Kirițescu), ne atrage 

atenţia că s-a uitat ceva cu privire la încrederea în ea. De unde 
provine această încredere şi cum se manifestă? 


Am uitat că încrederea dintre oameni şi în ei înşişi este 
esența spiritului uman în căutarea performanței. Încrederea 
dintre oameni înseamnă a răspunde aceloraşi criterii de mora- 
litate. A avea încredere în ei înşişi înseamnă ca oamenii să simtă 
că munca lor este corect remunerată, că taxele şi impozitele plătite 
în calitate de contribuabili sunt compatibile cu nivelul veniturilor 
şi că statul îşi face corect datoria de a oferi bunuri şi servicii 
publice menite să le permită un standard de viata, care, pe lângă 
un confort material racordat la civilizaţia momentului, să includă 
mai ales respectul fata de cel de alături şi de demnitatea acestuia, 
ca parti esenţiale ale contractului social dintre cetăţeni şi stat. 


INTRODUCERE, 3.0. 


„Nothing comes out of nowhere. And very 
little is lasting. Therefore — focus on your 
strength and on the fact that every period 
demands its own answers, and that one has to 
be up for this, if any good is to come of it”. 


(Willy Brandt) 


ÎN dintre aspectele globalizării nu mai poate fi 
omis în ceea ce priveşte perspectivele României, 
impactul acestora fiind suficient de vizibil în toate dimensiunile 
societăţii noastre. Suntem conştienţi că efectele globalizării, 
inertial revărsate spre noi —"plantate” de alţii (în opinia multor 
analişti!), asimilate prin politici naționale şi (chiar) comunitare 
atractive sau pe direcţia intereselor competitorilor noştri, resim- 
tite ca faits acomplies etc. — fac parte din funcţionarea societății 
româneşti în întreaga ei structură socială, politică şi economică. 
Ele au creat mutații convenabile pentru puţini, dar inconveniente 
pentru cei mai mulți, iar reacţiile la toate acestea, atât timp cât 
considerăm că avem dreptul la alegeri democratice, sunt reflec- 
tate de rezultatul alegerilor din 11 decembrie 2016. Contestarea 
lor este expresia rupturii dintre un establishment care se doreşte 
să dăinuie şi cetăţenii care nu simt beneficiile promise atât de 
guvernarea internă cât şi de guvernanta Uniunii. Nu este vorba 
despre a dezavua rezultatul acestor alegeri, ci, dimpotrivă, de a 
le privi ca atitudine la ceea ce este impactul globalizării asupra 
societății, direct sau via statutul României de stat membru al UE. 

Ceea ce ne permitem să sintetizăm in această introducere este 
faptul ca, în ciuda unor indicatori (macro)economici buni la 
sfârşitul anului 2016, în spatele acestei fotografii de indicatori 
statistici, România are o situaţie extrem de dificilă: o izolare 
politică semnificativă în contextul unor mişcări geopolitice adu- 
cătoare de turbulente, o economie slab structurată, cu o capa- 
citate reproductivă redusă; absența unei infrastructuri de 
dezvoltare, progres şi de conexiune morală şi fizică în spaţiul 
national, care să garanteze realizarea aspirațiilor istorice. 


Contextul global: Perspectivele pe termen mediu şi lung 
relevă posibila încheiere a globalizării liberale, ca urmare a mişcă- 
rilor populiste de nestăvilit împotriva acesteia. Alegerea lui 
Donald Trump în SUA pune capăt şi Pax Americana, respectiv 
ordinii internaţionale a liberului schimb şi a securității împăr- 
tăşite în comun, un construct structurat instituțional, pe care SUA 
şi aliații occidentali l-au făurit după al doilea Război Mondial 
(FMI, GATT 49, OMC). 


Terminarea Războiului Rece a indus o anumită speranţă, 
care s-a dovedit prea mult pătrunsă de credulitate din partea 
Occidentului. Sfârşitul ordinii bipolare, ca stare de spirit, nu a fost 
consemnat într-un document care să restabilească formarea unei 
noi ordini internaționale, implicit a unei păci globale impusă de 
învingător, reprezentativă pentru democraţia de tip occidental. S- 
a apreciat, probabil, că această ordine va veni de la sine prin 
globalizare, cu simpla răspândire a unor automatisme valabile 
într-o parte a lumii spre restul lumii. 


Atât cât a mai funcționat ordinea liberală în perioada post- 
Război Rece, multilateralismul, comerțul liber şi liberalizarea 
circulaţiei capitalului au determinat în mod necesar şi o restructu- 
rare a economiei mondiale, pe principiul cine va gestiona mai bine 
în propriul folos oportunităţile şi provocările. Ultimele trei decenii 
au declanşat un proces de reconfigurare a puterilor globale, 

tradiționale şi emergente, iar expansiunea unora a mers, de 
această dată, după principiul că locul gol lăsat cu bună credinţă 
de unii trebuie imediat ocupat. Este cazul Rusiei, anexarea 
Crimeii fiind „vârful” tatonării de până acum a nivelului până la 
care se pot recuceri sferele vechi de influenţă, pe fundalul credu- 
litatii UE şi a SUA într-un parteneriat natural cu Rusia, bazat pe 
valori împărtăşite în comun, nu pe unul încadrat într-o viziune 
formală, angajantă. De asemenea, prin tactica mai liniştită şi per- 
suasivă configurată de refacerea Drumului Mătăsii, China a reuşit 
o expansiune comercială, financiară şi militară în Marea Chinei 
de Sud, cu tentacule serioase în Orientul Mijlociu, în Africa şi, 
acum, spre Europa, având un parteneriat strategic cu UE. 


Aspectele de conjunctură economică, având în centru criza 
financiară începută în 2008 şi efectele sale multiple încă neabsor- 
bite prin reforme structurale reale, nu au făcut decât să complice 
şi mai mult pseudo-pacea dezordinii mondiale prin care se trece 
acum. În opinia multor experţi, se traversează o TRANZIŢIE 
către o nouă ordine internaţională!, care ar trebui definită din 
punctul de vedere al posibilelor noi echilibre şi al căilor prin care 
se poate ajunge la ele. Întrebarea-cheie este dacă această TRAN- 
ZITIE este lăsată să se desfăşoare de la sine, sau trebuie să aibă la 
bază o cooperare între puterile globale şi condusă de un lider 
global acceptat, conform unei agende prestabilite şi convenite de 
actorii globali. 

Din acest punct de vedere şi, mai ales, al aşteptărilor privind 
cooperarea Trump-Putin, situația României este din nou la 
,dispozitia” deciziilor de tip imperial, in formula măsurii în care 
ea va interesa din punctul de vedere al strategiilor periferice ale 
actorilor globali şi regionali. Situația României este precară 


1 Napoleon Pop, Amalia Fugaru, Valeriu loan-Franc — 2010, Despre 
Criză, cu discernământ şi fără mânie, Editura Expert, Bucureşti. 

regional, cu opţiuni geopolitice sensibile in fata schimbărilor de 
poziţii ale unor foşti şi potenţiali aliați (Turcia-Rusia, China- 
Rusia, Ungaria-Rusia, SUA în confruntare cu puterile euro- 
asiatice etc.). 


Contextul european: Starea Uniunii Europene este tensio- 
nată atât din interior cât şi din exterior, în ambele cauze vina 
revenindu-i nucleului ei birocratic, care crede că poate asigura 
soluţii politice. Dincolo de gestionarea crizei financiare, lipsa de 
viziune politică din propunerile Comisiei Europene către Con- 
siliu a alimentat constant riscul destabilizării şi disolutiei acesteia. 
Brexitul şi alegerile prezidenţiale din SUA au expus UE şi mai 
mult incertitudinilor din Vest (implicarea SUA în securitatea co- 
lectivă a continentului, asigurată prin NATO) şi din Est (neli- 
niştea Rusiei în a pune „la încercare” rezilienta UE la noi tentative 
expansioniste ale acesteia). 


Introvertirea statelor membre de la comunitar la national, 
resurgenta naționalismului şi populismului, ca şi apelul la protec- 
tionism au pus în evidenţă atât precaritatea solidarităţii europene, 
cât şi creşterea (fără vină directă) hegemoniei Germaniei asupra 
UE. Apogeul situaţiei Uniunii, caracterizat acum printr-o „oli- 
garhie” a Europei germane, îl reprezintă deschiderea declarată a 
cancelarului german pentru asaltul refugiaților arabo-musulmani. 
Problema demografico-culturală a Europei a devenit deja acută, 
ea depăşind strict conotatiile economice şi atingând fondul 
relaţiilor interetnice, într-o Europă considerată multiculturală. La 
slăbirea şi chiar pulverizarea UE (vezi „Three Paths to European 
Disintegration”, Philippe Legrain, 2016) se adaugă radicalismul şi 
extremismul politic, de natură să influențeze orientarea de 
ansamblu a UE, cu îndepărtarea de la tratatele care au fondat-o. 

Brexitul şi finalizarea acestuia (incertă ca închidere formală 
pe fondul posibilei cooperări bilaterale viitoare a Marii Britanii cu 
UE) includ pericolul latent de a i se urma exemplul în cadrul UE 

(Franța, Polonia, Cehia) şi, posibil, în cadrul statelor-natiune 
membre, unde este vorba de secesiuni (Belgia, Spania, Italia şi 
„fostul membru” Marea Britanie). Problema de fond a UE este 
cine şi cum va putea contracarata şi depăşi forțele centrifuge care 
sparg, solidaritatea şi coeziunea, ca principii fundamentale de 
funcţionare ale UE. 


Contextul european prezent nu poate omite reacţiile şi 
acțiunile unor state membre ale UE fata de disconfortul initial 
creat de noul locatar al Casei Albe, Donald Trump, şi declaraţiile 
sale de a reseta relaţiile cu Rusia. Ele pot fi considerate paralele 
sau intersectabile cu declaraţii ale premierului ungar, Victor 
Orban, preluate prin vocea lui Peter Szijjarto, ministrul ungar de 
externe. Remarcând un activism al Ungariei, care trebuie luat în 
seamă, Szijjarto ne sune că „Ungaria vrea să se apropie de Rusia 
şi, totodată, mizează pe o ameliorare masivă a legăturilor cu SUA, 
graţie accederii la putere a lui Trump,. În timpul campaniei 
electorale din SUA, Orban a fost singurul lider european care şi-a 
manifestat public opţiunea pentru Trump. Curios lucru prin 
faptul că, pentru Trump, exportul de democraţie nu mai este o 
prioritate, iar Ungaria scapă de disconfortul unei astfel de 
presiuni şi îşi legitimează derapajele fata de Uniune. 

Pentru Ungaria, evocarea din timp în timp a necesității 
denuntarii Trianonului, tintind spre Transilvania, a primit o nouă 
încurajare, prin gestul preşedintelui Rusiei, Putin, de a „dărui” 
(câte sensuri are acest cuvânt!) harta Moldovei Mari preşedintelui 
de la Chişinău, Igor Dodon. Contextul trimite la caracterul politic 
al vizitei lui Putin la Budapesta, de la începutul anului 2017, 
dincolo de sublinierea ostentativă că a fost vorba despre o vizită 
economică, dar cu credinţa că, într-un viitor nu prea îndepărtat, 
Putin va aborda problemele sensibile (citeşte de influență sau 
teritoriale) nu doar între patru pereţi la Budapesta. Geopolitica se 
face şi se întreține cu interese economice puternice, iar proiectele 
economice durabile întăresc colaborarea politică. 

Din pacate, Romania este mult in urma cu prezenta ei in 
proiecte economice durabile in străinătate, deşi există resurse 
financiare româneşti externalizate prin transferuri de profituri, 
evaziune, poate chiar spălare de bani, dar neinvestite. Matricea 
Semestrului European consemnează că România, din punct de 
vedere macroeconomic, este în afara standardelor la indicatorul 
active nete în străinătate, ceea ce înseamnă că respectivele resurse, 
apreciate la peste 40 de miliarde de dolari, acumulate în ultimele 
două decenii, nu se regăsesc în capitalizări productive, care se 
contabilizează. 


Contextul european şi, mai ales, cel regional arată că slaba 
preocupare pentru relaţiile internaţionale şi conexiunile pe care le 
creează la diferite paliere de decizie, chiar în condiţiile prezenţei la 
summiturile UE ori NATO, nu pun România la adăpost de peri- 
colele care se conturează în plan regional. În numele lor solicităm 
sprijin NATO, fără să se înţeleagă că în raporturile internaţionale 
inițiativa trebuie să ne aparțină, iar pentru aceasta România 
trebuie să „livreze“, pentru credibilitate, din propriile resurse. 

Veşti îngrijorătoare au venit, la vremea campaniilor, de la 
candidatul la preşedinţia Franţei Marine Le Pen, liderul Frontului 
Naţional francez, sub rezerva câştigării alegerilor, respectiv 
promisiunea fermă ca Franţa să se desprindă total de standardele 
UE, evident prin promovarea unui referendum tip Frexit, cu 
ieşirea şi din Zona Euro. Desființarea multilateralismului, atitu- 
dine dură fata de globalizare şi imigranţi, preluarea controlului 
băncii centrale, cu revenirea la suveranitatea monetară, tipărirea 
de franci francezi pentru stimularea economiei (cu alte cuvinte 
monetizarea deficitului bugetar prin emisiune de bani), eventuala 
revenire la un coş de valute (ECU), în loc de euro etc. sunt, în 
opinia analiştilor, de natură să distrugă multe dintre funda- 
mentele societății europene, Franţa fiind un inspirator de ordine 
politică europeană. Se pare că, pentru România, s-ar putea ca 

Franţa să devină din reper un coşmar, dacă se pune problema a 
ceea ce mai rămâne de negociat bilateral când nu se mai 
împărtăşesc aceleaşi valori. Noroc că nu există niciun precedent 
de ieşire din Zona Euro, demersurile făcute cu Grecia în 2015 
aducând în atenţia celor decişi pentru expulzare că o procedură 
de exit din euro nu este definită, iar repercusiunile sunt imposibil 
a fi controlate (Mario Draghi). De altfel, în cadrul audierilor de la 
Parlamentul European (februarie 2017), Draghi întăreşte teza că 
„euro este irevocabil... aşa spune tratatul!” 


Ieşirea din Zona Euro este vânturată şi în Italia, de partidul 
Mişcarea 5 Stele, favorizând şi un referendum de părăsire a UE. 
Problema a fost adusă în dezbatere prin scrisoarea lui Draghi 
adresată juriştilor Comisiei (Marco Valii şi Marco Zanni) în luna 
ianuarie 2017, răspunsul fiind siderant prin tehnicismul argu- 
mentării. Dacă pasivele şi activele unei bănci centrale a unui stat 
membru din Zona Euro în raport cu BCE vor fi stabilite în cele 
mai mici amănunte („If a country were to leave the Eurosystem, 
its national central bank's claims on or liabilities to the ECB 
would need to be settled in full”), atunci statul membru doritor să 
iasă din Zona Euro o poate face. 


Opoziția europeană împotriva preşedintelui ales al SUA 
este inoportună, în raport cu relaţiile cu conotaţie istorică pentru 
pacea continentului şi fata de incertitudinile speculate in politica 
externă americană. A deranjat, probabil, faptul că ordinea globală 
are costuri ce trebuie susținute de toţi în securitatea colectivă de 
până acum, iar în specializarea SUA pe forța militară şi a Europei 
pe forţa economică este nevoie de o nouă abordare. UE a promis 
de multi ani că se va dota cu forte de reacție rapidă, echipate 
corespunzător. Mai nou, se vorbeşte despre o armată a UE 
(prozeliti sunt puţini, fiind preocupaţi de nivelul resurselor care 
ar trebui angajate), iar Germania se gândeşte să iasă din modestia 
unei armate pasive. Brusc, în acest context, în luna februarie 2017, 

in cadrul unei conferințe de presă comune cu liderul guvernului 
regional din Bavaria, Horst Seehofer, cancelarul german Angela 
Merkel şi-a schimbat discursul, considerând că trebuie găsite 
puncte de convergență cu Trump, în special în privinţa rolului 
NATO. 


Germania a recunoscut că, dacă opoziţia față de politica de 
imigrație a SUA şi repercusiunile ei asupra restricţiilor de 
călătorie temporare sau sine die (Siria) impuse cetățenilor din mai 
multe tari musulmane rămâne valabilă (am spune deja o opoziţie 
retorică în balanţa intereselor de securitate), trebuie să-şi mă- 
rească bugetul apărării la cel putin 2% din PIB, prin prisma 
sosirii momentului de a se „căuta afinități”. Merkel a reamintit 
că, încă de pe vremea administrației Obama, s-a arătat dispusă să 
dea curs acestei solicitări de mărire a bugetului apărării, iar în 
discuţia telefonică cu Trump părţile au convenit asupra rolului 


NATO de acum înainte, în noua semnificație promovată de Casa 
Albă. 


O relaxare a poziției Germaniei are loc şi în ceea ce priveşte 
negocierile pe tema Brexit, ministrul german de finanţe, 
Wolfgang Schaeuble, amintind că serviciile şi beneficiile pe care 
Londra le aduce blocului comunitar, drept centru financiar 
internațional, sunt greu de reprodus într-o altă locație de pe 
continent: „Nu vrem să-i pedepsim pe britanici pentru decizia lor. 
Vrem să ținem Marea Britanie alături de noi... trebuie să găsim 
reguli rezonabile în relația cu Marea Britanie”. 


O recentă critică a politicii UE vine tot din partea lui 
Szijjarto, cu referire la ceea ce a pus pe foc Europa: migraţia. Cri- 
tica nu se îndreaptă spre cel care a provocat-o, cancelarul Germa- 
niei, ci spre cel care nu a reuşit să o gestioneze, politicianul 
german Martin Schulz. Critica parvine după ce, într-un discurs 
susținut de Schultz pentru desemnarea sa drept candidat al 
Partidului Social-Democrat (SPD) la postul de cancelar al 

Germaniei, el a facut referiri critice la adresa lui Victor Orban. 
Acesta a fost catalogat ca fiind ,,cel mai zgomotos reprezentant al 
celor care distrug solidaritatea europeană, respingând orice 
solidaritate cu Germania în ceea ce priveşte politicile în materie 
de migraţie”. Martin Schulz a fost făcut responsabil pentru pro- 
blemele cu care se confruntă în prezent UE, politica acestuia „ca 
om al trecutului”, spune Szijjarto, iar în ceea ce priveşte migraţia 
ilegală, a dat o altă dimensiune discordiei dintre statele membre. 


Nu putem face abstracţie, în contextul european, de răspân- 
direa tezei „Guverne europene prietenoase cu Rusia”. În legătură 
cu aceasta, importantă este interpretarea care i se dă în raport cu 
evenimente în derulare în Europa (0 serie de alegeri), dincolo de 
ideea că, în mod normal, statele europene trebuie să aibă o relație 
normală cu Rusia, actor global important şi dinamic. Un aver- 
tisment asupra acestei teze vine din partea Council on Foreign 
Relations (Foreign Affairs Journal): „Susținerea rusească pentru 
partidele de extremă dreaptă nu are de-a face atât cu ideologia, 
cât cu dorința de a destabiliza guvernele europene, de a 
împiedica o extindere a UE şi de a facilita ajungerea la putere a 
unor guverne europene care să fie prietenoase cu Rusia”. 


Sunt cunoscute tentativele Moscovei de a găsi în Europa de 
Est tari gata să devină punte între Rusia şi UE, iar diplomaţia 
rusă, profitând fie de o atitudine pozitivă, fie de euroscepticismul 
devenit debordant, a reuşit un „acces” spre tari ale UE şi NATO, 
precum Ungaria, Slovacia, Republica Cehă, Bulgaria, Grecia, 
Cipru. Alte tari ale UE au venit în întâmpinarea Rusiei indirect, 
prin partidele de extremă dreapta ajunse în parlamentele natio- 
nale, devenind avocaţii slăbirii proiectului integrării, ceea ce este 
pe placul Rusiei. 

Până acum puteam vorbi despre interesul Rusiei în acumu- 
larea de elemente şi de posibili susținători în vederea viitoarelor 
negocieri de revitalizare a Parteneriatului Estic, în care şi UE are 

un interes, dar nu prin repetarea greselilor care au dus la 
constituirea lui şi catalogarea ca ameninţare de către Rusia. În 
legătură cu acest proiect, Cristian Unteanu avansează posibili- 
tatea unei oferte, din partea UE, care dă frisoane (vezi articolul 
„Igor Dodon merge la Bruxelles: joc complicat, rezultate incerte”, 
februarie 2017). Este vorba despre perspectiva de a crea o 
„neutralitate interesantă, cea a statutului undeva între blocuri, 
UE şi Uniunea Euroasiatică, tari partenere comercial şi fără 
evoluţie imediată înspre alt nivel de alianţe.” 


În concluzie, se poate observa că, pentru România, o ţară 
oarecum contemplativă, contextul european este zbuciumat, 
mult prea fluid, iar în atmosfera de incertitudine creată de Brexit 
sunt posibile lovituri neaşteptate din multe parti, exact la 
momentul când de la nivelul celor mai înalte declaraţii politice se 
insistă pentru unitatea Uniunii. În spatele lor nu se vede însă şi 
voința politică necesară, ci dispersia ei în proiecte, după zicala 
„scapă cine poate”. 

România: Calitatea de stat membru al UE şi al NATO are 
nevoie de mai mult activism în forumurile de decizie ale acesto- 
ra, pentru evitarea izolării geopolitice, europene şi regionale. O 
analiză a cercurilor concentrice privind starea de izolare relevă 
dificultăţi în relaţiile bilaterale cu vecinii (şi ele state membre ale 
UE şi NATO), până la o permanentă blamare a României chiar 
de la centrul Uniunii. Putem admite că nu am reuşit să ne facem 
lecțiile cu brio, dar este greu de acceptat că un stat-natiune 
suveran şi cu drepturi egale este pus permanent la colt pentru 
aşa-numite derapaje de la statul de drept, în condiţiile în care 
este observabilă „virarea” cvasipolitică a altor state membre de la 
principiile democratice, pe deplin fundamentate pe alianțele 
democratice sub umbrela UE şi NATO (Ungaria şi Polonia) şi o 
apropiere a altora fata de Rusia (Ungaria, Turcia), criticând 
sancțiunile convenite în comun. 

Situaţia actuală a României o plasează din nou la dispoziția 
unor decizii imperiale, în sensul că este urmărită de destinul de a 
fi calificată, in mod voit, de chiar partenerii ei — unii strategici —, 
ca o tara slabă, uneori neguvernabilă, cu o capacitate institutio- 
nală insuficientă, care poate fi utilizată ca monedă de schimb în 
eventuale tranzacții geopolitice regionale. Deşi România nu a copiat 
de pe la vecini un parcurs radical (încă!) în sensul acumulării de 
forte politice autentice, care să susțină un nationalism excesiv sau 
xenofobia, forțe mult mai prezente şi active chiar în statele 
fondatoare ale Uniunii, nu se poate face abstracție de tratamentul 
continuu defavorizant la care este supusă direct sau indirect. 


Cu toate eforturile interne, monitorizate de Uniune prin 
Mecanismul de Cooperare şi Verificare (MCV), exacerbarea 
corupției din România, născând percepţia unei justitii selective, 
este de natură să îngheţe chiar buna funcționare a societăţii în 
ansamblul ei. Mai mult, există opinii că România a înregistrat 
chiar un regres în ceea ce priveşte ireversibilitatea reformelor la 
care s-a angajat (declaraţie a purtătorului de cuvânt al Comisiei 
Europene, Margaritis Schinas), ceea ce face caducă promisiunea 
preşedintelui Comisiei Europene, Jean-Claude Juncker, ca MCV să 
fie ridicat până la terminarea mandatului actualei Comisii. Schinas 
afirmă, ca un fel de încurajare, că „ceea ce contează nu este 
ireversibilitatea promisiunii, ci ireversibilitatea reformelor care să 
facă în aşa fel încât promisiunea să poată fi ținută”. 

Un alt atac, venit din partea premierului valon, Paul 
Magnette (fost director al Institutului de Studii Europene din 
cadrul Universităţii Libere de la Bruxelles), priveşte în egală 
măsură şi România, atunci cand, în cadrul unui discurs ținut cu 
prilejul împlinirii a 25 de ani de la semnarea Tratatului de la 
Maastricht (1992), îşi exprima speranţa într-un scenariu care să 
clarifice viitorul Uniunii. Acest viitor al Uniunii, care este deja „în 

curs de dezintegrare”, din cauza unor tari care vor deveni 
neguvernabile, ar trebui să aibă in vedere, conform opiniei lui 
Magnette, ca România, Polonia, Ungaria şi Bulgaria să urmeze 
exemplul Marii Britanii, să iasă din Uniunea Europeană. Ceea ce 
miră specialiştii este faptul că declaraţiile lui Magnette sunt dia- 
metral opuse discursului cu care ne-au obişnuit social-democratii 
europeni şi, implicit, Partidul Socialist francofon belgian. 


Este recunoscut faptul că România este supusă şi unui atac 
hibrid, menit să-i slăbească societatea, alunecând politic în 
avantajul forțelor care se vor impune, ca decidenti asupra soartei 
acesteia în noua ordine globală şi, mai ales, regionale. Nu credem 
că România trebuie să aştepte ceea ce vor decide unele puteri 
globale (în zona noastră SUA şi Rusia, posibil să vină din urmă şi 
Germania). Nu aceasta este soluţia, adică politica de cenuşăreasă 
a veşnicului „follower”, lipsit de idei pentru că nu a putut să le 
promoveze — atâtea câte au fost — unor parteneri. Idei bune au 
fost avansate din când în când, dar niciodată cu resurse viabile, 
planificate şi asumate, indiferent de schimbările politice. A existat 
mereu percepția unei „supuşenii”, observând că ea nu a convins 
din punctul de vedere al rezultatelor negociate pe baza ei, în 
finalizarea unei axe sau ancore solide şi pe termen lung. 


Starea de izolare actuală a României — politică şi diploma- 
tică — reflectă eşecul unor politici lansate declarativ şi lipsite de 
finalitate, într-o lume în care lucrurile se mişcă cu mare repeziciu- 
ne. Nu avem niciun exemplu de valorificare a unei oportunități 
strategice pe termen mediu sau lung, oferite fie de statutul 
României de stat membru al UE, fie de globalizare. Dacă luăm ca 
exemplu parteneriatul strategic neformalizat cu SUA, acesta 
priveşte interesele SUA cu mult peste cele ale României în 
regiune, rolul nostru fiind de executant, cu consecințe, în primul 
rând, de expunere la noi riscuri, şi nu de consolidare a securității 
în fata acestora. 

Din punctul de vedere al cooperării viitoare în Europa, 
trebuie să privim şi spre ceilalți parteneri. Franţa şi Germania, 
considerate motorul integrării europene, sunt din ce în ce mai 
mult pe poziții contrare, reflectând, ca urmare a calităţii liderilor 
lor, discrepanta dintre puterea economică a Germaniei si pier- 
derea de către Franţa a rolului ei politic în Europa. Liderii lor, 
confruntati cu recentele alegeri, au fost sustraşi de la preocuparea 
sprijinirii unei Uniuni tot mai încorsetate într-o situație dominată 
de disensiuni. Accentuarea sentimentului anti-UE este revolta 
împotriva oficialilor nealeşi ai UE, care îşi doresc şi mai multă 
putere şi, probabil, să impună şi mai multe constrângeri auto- 
ritatilor nationale de decizie. Cu multiplele crize cu care se 
confruntă UE şi cu resurgenta naționalismului, există temerea 
reală, pentru România, că dezintegrarea UE, despre care vorbesc 
înalți oficiali din state membre, poate lua forme surprinzătoare. 
Ceea ce nu a fost gândit niciodată, şi anume că o tara membră a 
UE va părăsi această formă de integrare, a devenit prin Brexit 
fezabil şi chiar rezonabil. 


România se poate confrunta cu forme insidioase de dezin- 
tegrare, în afară de cele extreme (părăsirea UE), dacă decidentii 
ţărilor partenere vor continua să ignore cu vehementa regulile 
obligatorii ale UE, asumate prin tratate. Italia, de exemplu, 
folosind subterfugiul degringoladei produse de Brexit, şi-ar fi 
dorit să capitalizeze din fonduri publice băncile falimentare, 
ocolind regulile UE de „bail-in”. Franţa se sustrage de la regulile 
fiscale ale Zonei Euro fără nicio critică din partea Comisiei 
Europene. De asemenea, impunerea de către unele guverne a 
unor controale la fostele granițe din spațiul Schengen a trecut 
neobservată din punctul de vedere al aceleiaşi Comisii, după cum 
actele premierului iliberal al Ungariei, de îndepărtare de la 
cerințele UE privind normele democratice sau statul de drept, s- 
au „bucurat” de o totală acceptare tacită. 

Romania isi poate permite sa o rupa cu disciplina comu- 
nitara, aflata, dupa cum se vede, intr-o disolutie accentuata de 
guverne capturate de partide naţionaliste poziționate anti- 
establishmentul UE, din motive de protecție a propriilor cetăţeni? 
Consiliul European pentru Relaţiile Externe arată că „partidele 
insurgente” joacă deja un rol decisiv în opt din cele 28 de state 
membre ale UE. O Uniune cu mai multe viteze nu este de natură 
să ne unească sub steagul integrării, ci să creeze noi frontiere 
între statele membre. 


Marul discordiei, migraţia, a fost subiectul Consiliului 
European informal ţinut în luna februarie (2017) la Malta. 
Rezoluţia parcă nu ţine cont de realităţile din socialul european de 
jos, în timp ce politicienii de sus propun soluții greu de acceptat în 
interiorul multor state membre cu electorat deja alunecat spre 
radicalism. Declaraţia din Malta a membrilor Consiliului Euro- 
pean privind aspectele externe ale migraţiei, chiar dacă abordează 
numai ruta central-mediteraneeană, face referire la necesitatea de 
rezilienta la crize viitoare. Pasul înapoi este reprezentat de 
securizarea granițelor de unde pleacă refugiații (Turcia, Libia), 
preocuparea UE fiind pentru „condiţiile care trebuie să fie 
îndeplinite pentru returnări” şi consolidarea capacităților UE în 
materie de returnări cu respectarea dreptului internaţional. În 
consecință, Comisia trebuie să prezinte un plan de acțiune 
actualizat privind „returnările şi de a oferi orientări pentru 
returnări mai operaţionale din partea UE şi a statelor membre şi 
pentru o readmisie eficace pe baza acquisului existent”. 


Asistăm la o decizie tip maree, cu reflux şi flux, o amânare a 
unei realități cu profunde efecte pentru stabilitatea socială a UE, 
prin legalizarea ulterioară a ilegalitatii făcute de valurile de 
refugiaţi ajunşi în Europa pe diferite rute. Generalizând, cu 
privire la guvernanta UE de după criza financiară, România se 

confruntă, chiar în clubul dorit de ea, cu un lanţ de decizii la 
indecizii sau la decizii prost luate, fără analizarea unui impact 
realist. Această guvernanta a dus la acumularea crizelor multiple 
prin care trece Uniunea, iar România va trebui să decidă cum va 
naviga prin şi printre ele. 

Dacă logica Uniunii este un proiect dedicat convergentei 
economice a statelor membre şi protecției cetățenilor ei, există 
voci care ne pot tăia credința că moneda unică poate contribui la 
prosperitatea unui spaţiu economic, social şi, mai recent, chiar 
politic, reprezentat de Piaţa Unică. Problematica interesează din 
punctul de vedere al proiectului național de adoptare a euro, un 
pas tactic util din punctul de vedere al dinamizării convergentei 
printr-o creştere economică sustenabilă, în regulile fiscale stabilite 
de Pactul de dezvoltare şi creştere. Cu privire la acest subiect, 
revenim tot la opinia lui Paul Magnette (vezi interviul intitulat 
«L'Europe est en train de se désintégrer», L Echo, februarie 2017), 
unul dintre euroscepticii socialişti duri în aprecieri, dar nu şi într- 
o perspectivă salvatoare pentru UE. A continua guvernanta 
europeană în stilul liberal-conservator poate fi cauza dezintegrării 
Uniunii, întrucât măsurile de asanare a crizei financiare (referire 
la programele dure de austeritate) au distrus țesutul social al 
clasei mijlocii europene, de altfel un obiectiv al integrării 
europene prin care să se asigure pacea continentului. 


Întrebat cum vede euro — reuşită sau eşec — Magnette spune 
că moneda unică „a fost prost gândită”, cu o logică exclusiv 
monetaristă şi cu credinţa că ea va susține economiile statelor 
membre. Din ceea ce se vede în prezent, euro nu a contribuit la 
convergență în UE, dacă observăm că Uniunea nu a putut 
produce o veritabilă politică economică susținută de un buget 
propriu, colectând resurse comunitare. Pierderea suveranității 
monetare a statelor din Zona Euro, fără existenţa unui pilon fiscal 

unic, a făcut ca toate ajustările impuse unor economii individuale 
pentru a se echilibra (consolidări fiscale pentru deficite bugetare 
şi deficite de cont curent) să aducă atingere legislației sociale şi 
fiscale, contrar logicii proiectului european de a asigura 
convergenta şi protecția. Magnette scoate în evidenţă un aspect 
de guvernanta al Uniunii, mult comentat, respectiv ajungerea la a 
o asimetrie fundamentală, fie în procesul decizional (euro 
creează doar constrângeri pentru toți, în timp ce pentru o uniune 
socială şi fiscală este nevoie de unanimitate), fie între comunitar 
şi național. Cu alte cuvinte, ceea ce se dereglementează la nivel 
național se re-reglementează la nivel comunitar. 


Să fim atenţi, aşadar, la avertizările venite din partea multor 
specialişti în legătură cu funcționarea euro, dar, prin prisma 
caracterului politic (în primul rând) al proiectului euro, rămânem 
la ideea că, pentru România, obiectivul euro se înscrie în 
necesitatea de voință politică de a ne comporta (guverna) ca şi 
când am fi în Zona Euro. Cu o astfel de gândire am fi fost mult 
mai departe, chiar şi din punctul de vedere al convergentei reale, 
absolut necesară pentru sustenabilitatea indicatorilor de 
convergență nominală care sunt deja indepliniti. 

Poate că, în aceste timpuri, României i se potriveşte cel mai 
bine o afirmaţie a lui George Friedman, şi el pătruns de dubiile 
viitorului: „The older optimism is still there, but the certainty of 
manifest success is deeply tempered”. 


Septembrie-noiembrie 2017, Bucuresti 


Capitolul 1 
O EVALUARE A STADIULUI ACTUAL 
AL GLOBALIZĂRII 


„Globalizarea este încă o mare promisiune, 
dar trebuie să ne preocupe efectele sale cola- 
terale negative”. 


(David Lipton) 


1.1. Ce prezumăm în abordarea globalizării 


În interpretarea noastră pornim de la o definiţie a 
globalizării consacrată încă din 2007 (Dehesa), chiar dacă ea nu dă 
imaginea clară a consecinţelor sale sociale, devenite observabile 
cu întârziere: „Globalizarea este un proces dinamic de libe- 
ralizare, deschidere şi integrare internațională pe o serie largă de 
piețe, de la muncă la bunuri si de la servicii la capital şi tehno- 
logie”. O definiţie, de fapt, a promisiunilor bune ale globalizării, 
în termeni de mecanisme capabile să dea o nouă dinamică 
cooperării internaţionale şi, mai ales, multiplicării actorilor activi, 
cu contribuții semnificative la economia globală. 

Odată ce am ajuns să vedem si fata întunecată a globa- 
lizării!, mai avem însă de aşteptat pentru a putea desprinde, cu 


1 Despre care am scris şi relatat în mai multe rânduri, în cadrul unor 
importante reuniuni academice, precum seminarul european 
«Penser l'Europe» (FNSA — Academia Română, septembrie 2016) ori 

precizie de cercetător avizat, inechitatile produse pe un spaţiu cât 
planeta, în condiţiile în care regulile liberalizărilor au fost 
asimilate aproape de toate statele active, contributive şi dinamice 
în procesul globalizării. 

Definirea completă a procesului globalizării va necesita, 
poate, decenii, dar putina istorie a acestuia, întinsă practic pe 
ultimii treizeci de ani, relevă cel puţin trei lucruri sau aspecte 
asupra cărora trebuie insistat. 


Primul aspect: globalizarea nu este continuarea interna- 
tionalizarii (ONU) sau a mondializării (OMC), întrucât cele două 
procese privesc statele-natiune care semnează tratate sau acorduri 
formale. Globalizarea nu este formalizată prin niciun document, deşi 
statele-natiune sunt efectiv implicate şi antrenate în acest proces. 
Există însă deja abordări care ne spun că globalizarea, în 
dimensiunea cunoaşterii umane şi a disipării informaţiilor despre 
cunoaştere, a început odată cu omenirea însăşi. 

Al doilea aspect: globalizarea, văzută ca provocări şi opor- 
tunitati, şi-a arătat deja ambele fete, şi cea „benefică”, un fel de a 
spune, şi cea întunecată, criza financiară punându-le în oglindă. 
Cuprinderea trăsăturilor ei contrare sau fractura dintre aceste 
două categorii de efecte denotă faptul că globalizarea este un alt 
„teren”, poate cel mai larg, de manifestare a unei competiţii între 
statele-natiune, subordonată celor mai extinse libertăţi de circu- 
latie (forță de muncă, capital, bunuri şi servicii) şi, mai ales, urmă- 
rilor acestora. Am pus un alt „teren” între ghilimele, întrucât este 
vorba de o volumetrie structurală, care dă conţinut unei globa- 
lizări ce tinde spre absolut. Libertăţile transcend cadrul formal 
care le condiționează în cadrul unui grup de state-natiune (UE) si 
devin o expresie a extinderii matricei de valori definind 

paradigma societală a globalizării democrației şi economiei de 
piaţă fără frontiere. Globalizarea însă nu aduce nimic de la sine, 
ci doar prin şi cu implicarea statelor-natiune, unele (puţine) 
exercitând rolul de tracţiune, iar altele (cele mai multe) intrând în 
„jocul” celor dintâi. În spatele statelor-natiune stau oameni şi 
voințe politice, într-o ierarhie de decizie şi comandă în proiec- 
tarea de interese mereu dincolo de propriile graniţe. 

Al treilea aspect: efectele globalizării. La acest stadiu de evo- 
lutie, s-au coagulat fenomene de natură a-i da un sens periculos, 
similar cu cel dintr-o altă perioadă istorică din secolul XX — natio- 
nalism şi populism — pe fondul unor vizibile schimbări de abor- 
dare politică a intereselor, atât în interiorul statelor-natiune, cât şi 
în dinamica configurației puterilor tradiţionale şi emergente. 


Criza financiară apare din ce în ce mai mult ca un punct de 
inflexiune într-un ciclu lung al confruntării sistemelor deschise şi 
închise, aducând, în prealabil, curba evoluţiei societale la un vârf 
ascuţit, tăios, pe fondul beneficiilor de antrenare a globalizării, 
respectiv de aducere într-un joc planetar informal a tuturor 
statelor. Se spune că această antrenare, aparent voluntară, a sta- 
telor-natiune, a avut ca reper exerciţiul valorificării, în funcţie de 
abilitățile naţionale, a oportunităţilor şi provocărilor globalizării. 
O caracteristică a globalizării, bine scoasă în evidenţă (se pare de 
o nouă apologie a spaţiului vital) a fost emergenta, care a 
dovedit, până la un punct, că globalizarea, în formula societăților 
deschise, aduce beneficiul „arderii etapelor”, pentru dezvoltarea 
mai rapidă a celor rămaşi în urmă, în cadrul procesului de 
recuperare (catch-up) a decalajelor între lumea dezvoltată şi cea 
subdezvoltată. Emergenta a evoluat între pragmatismul unora şi iluzia 
altora, rolurile fiind de multe ori schimbate. 


Trebuie înțeles că vectorii globalizării, aşa cum au fost 
grupaţi până în prezent — comunicarea, democratizarea şi eco- 

nomia de piață —, nu ar fi putut fi potentati fără liberalizarea 
fluxului de capital, care, practic, s-a generalizat, in ideea ca 
investitiile In orice parte a lumii au nevoie de resurse atrase, 
transferabile cu o mare viteză şi urmărind randamente înalte. 
Criteriul acestor transferuri, din punctul de vedere al directionarii 
geografice şi al utilității, s-a bazat pe oportunități şi competiţie, 
practic pe profituri rapide şi înalte. Ceea ce s-a uitat a fost com- 
portamentul de flux şi reflux al circulaţiei capitalului (investiţii 
directe şi/sau investiții speculative), sub influența mecanismelor 
economiei de piaţă şi a formelor de competiţie pe care le gene- 
rează. Chiar şi fluxul şi refluxul de capital în globalizare au urmat 
creşterea vitezei de inversare, în funcţie de rapiditatea intereselor 
şi politicilor stimulative din spatele acestora. 


Emergenta a avut o forță inertiala mai puternică în cazul 
ţărilor care au beneficiat de factori productivi naturali consistenti 
(materii prime, farta de muncă) şi/sau programe politice credibile 
pentru investitori. La capătul emergentei, pe fondul globalizării, 
găsim reconfigurarea lumii din punctul de vedere al puterilor 
globale. Este vorba despre un nou mix de puteri, tradiționale şi 
emergente, aflate acum într-o intersecţie de interese total diferită 
de cea a situării lor în blocuri. Această nouă intersecţie de interese 
ne conduce spre ideea unei alte ordini internaționale, bazată pe 
reguli care să permită subzistenta părților in limite neantagonice, 
gestionabile politic în orice moment. 


Perspectiva respectivei gestionări a condus, în opinia 
noastră, la rejudecarea actorilor capabili să o facă (state-natiune 
sau forme de guvernare supranationale, regionale sau globale), în 
condiţiile în care dezvoltarea globală este însoţită fie de creşterea, 
fie de dispersarea inegalitatilor, afectând socialul. Această afec- 
tare a fost accentuată de criza financiară şi resimţită prin efectele 
programelor de austeritate prost calibrate la realități. Din acest 

punct de vedere, în opinia multora, Brexitul şi alegerile pre- 
zidentiale din SUA din 2016 vin să pună punct unei globalizări 
dezlantuite în caracteristicile cunoscute. Interesant este că reacția 
la această globalizare apare în două tari dezvoltate - o putere 
globală, SUA, şi o putere regională, Marea Britanie —, ele însele 
considerând că beneficiile globalizării, repetăm, în caracteristicile 
cunoscute, au ajuns la limită şi, că de acum încolo, efectele globa- 
lizării tensionează propriul social, spre un deznodământ greu de 
controlat. O sinteză a reacţiilor explică o înverşunare față de atin- 
gerile aduse prerogativelor statului-natiune, în cazul Marii 
Britanii, sau establishmentului corporatist (neoliberal), în cazul 
SUA. 


În prezent, situaţia globalizării este fluidă, marcată de un 
posibil “stop and go”. Încă nu este decelat bine acel “stop”, 
respectiv cauzele profunde care oricum nu datează de la 
momentul Brexit. În ceea ce priveşte lansarea unui nou “go”, 
odată cu alegerea lui Donald Trump nu face decât să multiplice şi 
să amplifice incertitudinile produse deja de Brexit. Clarificările 
vor veni pe parcurs, atât în negocierea ieşirii marii Britanii, cât şi 
în formulările operaţionale în politica interna şi externa a 
preşedintelui american şi vor surprinde în mare măsură. 

Situaţia fluidă a globalizării ne determină să privim cu 
atenţie unele analize asupra viitorului acesteia, făcute înainte de 
Brexit. Ne ataşăm celor care privesc globalizarea în toate 
planurile. Giuliano Morais şi Ricardo Almeida, referindu-se la 
dezbaterea între Olano de Carvalho (filozof, scriitor şi jurnalist 
brazilian) si Aleksandr Dugin (geopolitician, filozof, sociolog; şi 
politician rus), ne retin atenţia cu lucrarea „Statele Unite şi noua 
ordine mondială” (Editura Humanitas, 2016). Comentatorii şi 
autorii îşi sprijină concluziile citând, la rândul lor, lucrări ale 
filosofilor Martin Heidegger şi Karl Popper, ale politologului 


54 Napoleon Pop & Valeriu loan-Franc 


Samuel Huntington, ale sociologilor Marcel Mauss, Gilbert 
Durand, Pitirim Sorokin, Claude Levi-Strauss, ale diplomatilor si 
geopoliticienilor Stephen R. Mann, Henry Kisinger, Zbigniew 
Brzezinski s.a. 

Pornind de la principiile enuntate de Popper si Huntington, 
criticate la vremea lor, dar şi de la „deciziile” unor ideologi din 
Comisia Trilaterală, din Consiliul pentru relaţii externe sau din 
Grupul Bilderberg, globalizarea este decupată în patru planuri, 
anunțând şi principiile unei Noi Ordini, după cum urmează: 
economic, geopolitic, etnic şi religios. Privite în sinergia totală şi a 
evoluţiilor cam rapide, cele patru planuri ar putea să dezvăluie 
însăşi teama fata de modul de desfăşurare a globalizării şi să 
explice cauzele Brexitului sau pe cele ale alegerii lui Trump. După 
formularea lui Morais, „planul economic ar consta în impunerea 
totală şi obligatorie, asupra întregii lumi, a sistemului de piață capitalist; 
planul geopolitic ar fi reprezentat de predominanta absolută a țărilor din 
Occidentul istorico-geografic asupra Orientului; planul etnic ar consta 
în încurajarea miscegenatiei nediscriminante, în combaterea oricărei 
unități rasiale, naționale, etnice şi culturale localizate; şi, în sfârşit, în 
plan religios, Noua Ordine Mondială pregăteşte apariția unei figuri 
mistice, care va releva o nouă religie ce va unifica umanitatea”. 


Observăm, în limitele maximale, că teoriile lui Popper (de- 
mocratia — singurul mod de a progresa prin garantarea libertăţii 
individuale într-o societate deschisă) şi ale lui Huntington 
(conflictele religioase şi etnice) au devenit „practica” globalizării 
ştiute de noi până la declaraţia nefericită a Angelei Merkel 
privind absorbţia „reglementată” a refugiaților într-un număr 
considerabil în spaţiul Uniunii Europene (2015). 

Fenomenul natural al migraţiei s-a accelerat sub influența 
unor factori agresivi (război civil, distrugeri de comunităţi, 

foamete, sărăcie etc.), în fata cărora s-a impus o abordare politică 
neacordată însă la pregătirea administrativă pentru absorbţia 
unui număr atât de mare de „refugiaţi” de toate categoriile. 
Migraţia masivă a devenit o problemă umanitară şi de securitate, 
iar soluţia ei administrativă, cu riscurile apariţiei a noi germeni de 
terorism în Europa, ar putea rezolva alte probleme, precum 
îmbătrânirea populaţiei, diminuarea bazinului forței de muncă 
active. În aceeaşi abordare trebuie inclusă şi educaţia, însoțită de 
scăderea productivității muncii europene. 

După Dugin, lumea contemporană (chiar după Brexit, în 
opinia noastră) nu poate fi considerată deja o Nouă Ordine 
Mondială definitivă, ci „o tranziție de la ordinea mondială pe care o 
cunoaştem din secolul XX la o altă paradigmă, ale cărei caracteristici 
urmează să fie definite”. 

Pare să ne fie clar că desfăşurarea globalizării tindea să 
pună în paranteze statul national, să destituie suveranitatea 
națională şi să permită conducerea lumii de către o elită globală. 
Tranzitia la acest moment (după un Brexit bine definit ca 
opţiune, dar nefinalizat, şi spiritul “America First”) ridică multe 
întrebări ale conţinutului ei pe fond. Principial, ne întrebăm care 
va fi finalizarea tranziţiei globalizării, în contextul în care se 
revendică statul-national în totalitate, în condiţiile in care două 
mari puteri clonează dorința pentru state puternice: SUA şi Rusia 
(Make America Great şi Velikaia Rosia). Globalizarea a ajuns, prin 
efectele sale, să-şi răzvrătească actorii, chiar importanţi, adică 
statele-natiune. S-au clătinat unele cărămizi ale fundaţiei globa- 
lizării, tendinţele ei cunoscute fiind puse sub semnul îndoielii 
asupra unui bilanţ pozitiv sau negativ pentru multe state-natiune. 


Conţinutul de fond al tranziţiei ridică însă şi problema cau- 
zelor care au deviat globalizarea prin Brexit şi noua preşedinţie a 
Statelor Unite ale Americii. La urma urmelor, care este semni- 
ficatia statului national din punctul de vedere al revoltei 

socialului? Chiar populismul, în înflăcărare, care a cuprins întreaga 
Europă, nu este suficient să explice rejectarea comportamentului 
mult prea centralizat al Bruxelles-ului în apărarea statului- 
națiune. Ca urmare, nu externalizările formale şi/sau forţate se 
constituie în cauze pe care le căutăm în apărarea statului-natiune, 
ci, mai degrabă, modelul economic în funcțiune, în statele-na- 
tiune, în extindere la nivel planetar prin globalizare. Este evident 
că vorbim despre modelul capitalist, mai exact despre eşecurile 
acestuia, temă de discuţie pentru teoreticieni. De asemenea, există 
o limită a centralizării cu pierderi de suveranitate care devin 
constrângeri naţionale, regulile prezentei ordini impunând, 
mereu şi mereu, ca povara eşecurilor să fie suportate de socialul 
care mişcă economiile, şi nu de deţinătorii de capital. 


Asupra acestui fapt, o analiză meritorie ne oferă Mariana 
Mazzucato, profesor de economie şi inovaţie la University of 
Sussex. În recenta sa lucrare, împreună cu Michael Jacobs, 
„Rethinking Capitalism: Economics and Policy for Sustainable and 
Inclusive Growth” (Ed. Wiley/Political Quarterly, 2016), consideră 
că modelul capitalist a cunoscut, în ultimele trei decenii, eşecuri 
variate, de la instabilitatea creşterii economice şi accentuarea 
inegalitatii, până la amenințările schimburilor climatice. Aceste 
eşecuri nu sunt legate strict de comportamentul socialului 
productiv, indiferent în ce ipostază este implicat în creşterea 
economică. Semnificative sunt mai ales eşecurile din gândirea 
economică, în care incapatanari vechi se vor aplicate la o nouă 
scară, cea a globalizării. Gândirea tradițională ne trimite în 
refugiul economiei nationale, cu credinţa că politicile fac puternic 
fundamentul construcției globalizării. Dar, când este vorba 
despre gradul înalt de globalizare, de interdependente, politicile 
nu mai sunt naționale, ci impuse din afară, iar la o intersectare a 
acestora (mult naţional şi puţin comunitar/universal sau invers, 
mult comunitar/universal şi puţin naţional) mecanismul produce 
atât probleme regionale, cât şi globale. 

O creştere economică din ce în ce mai puţin eficientă pentru 
din ce în ce mai multi cetățeni a devenit deja semnificativă pentru 
percepţia electoratului şi exercițiul democraţiei. Acesta se adre- 
sează cu nemulțumire statului-natiune (trăim cu iluzia că electo- 
ratul naţional din aria europeană ştie câte ceva despre alegerea şi 
rolul, de exemplu, al parlamentarilor de la Strassbourg), respectiv 
politicienilor care îi conduc, şi nu globalizării sau Bruxelles-ului. 
Sentimentul pierderii puterii, cu trezirea la realitatea că, în această 
situație, soluţiile trebuie să fie ale statului, explică „retragerea” de 
la susținerea unei globalizări prin care „creşterea productivităţii a 
deviat de la creşterea cotei de venituri la care se aşteaptă toți cei 
care muncesc în toate ţările avansate, iar acest trend s-a mani- 
festat cu mult timp în urmă şi a fost resimţit predominant în 
SUA”, spune Mazzucato. 


Din păcate, probleme precum cele enumerate au fost prea 
mult timp ignorate, iar revolta socialului a fost stimulată de doi 
factori. Unul este reprezentat de „pericolele economice”, create de 
„cei din afară, cum sunt imigranții şi partenerii comerciali”. 
Celălalt, de comportamentul aşa-numitelor elite, atacul electoratului 
fiind îndreptat şi împotriva acestora, mai exact a unui tip de 
establishment dominat de corupție, responsabilă şi ea de 
inegalitatile în creştere. 

Multe motivații par să fie acum ,,excitanti” exogeni statului- 
națiune, când, de fapt, cauzele trebuie căutate în interiorul 
statelor-natiune, şi nu în afara lor. 

lată câteva sustineri pe care le impartasim, ca pe un suport 
important în înțelegerea modificărilor în desfăşurarea globalizării 
şi care îşi pun amprenta şi pe tranziţia spre o nouă ordine: 

- modelul capitalist practicat este dominat, în procesele de 
decizie, de idei care au dus la eşecul rezultatelor investi- 
țiilor; atât sectorul public cât şi cel privat au orientat 
investiţiile spre obiective care au neglijat creşterea produc- 
tivitatii muncii şi recompensarea corectă a acesteia prin 
redistribuire; 

- managementul companiilor a fost captiv unei idei distructive, 
derivata din drepturile absolute ale actionarilor, aproape 
exclusiv subsumat beneficiului acestora, si nu al fortei de 
muncă angajate, sursă a valorii adăugate; 


afacerile au devenit excesiv „financializate”, căutând randa- 
mente financiare şi nu beneficii de pe urma unor investiţii 
în inovarea a noi produse, care să asigure creşterea 
viitoare a afacerilor; financializarea a sporit lichiditatea în 
bani a acţionarilor, fără să se asigure şi o creştere a sala- 
riilor/veniturilor pentru forța de muncă angajată; 


comportamentul descris a afectat nu numai înțelegerea rolului 
sectorului privat, ci şi al sectorului public. Curentul principal 
în teoria economică a fost, de câteva decenii încoace, 
diminuarea rolului guvernului în creşterea economică şi a 
bazei (structura) acestuia. S-a promovat părerea că nu este 
nevoie de un stat birocratic, ci de unul „antreprenorial”, 
un stat-piata, ceea ce presupune, însă, şi realizarea unei 
reale sinergii între investițiile sectorului public şi ale celui 
privat, mai bine focalizate acum pe noile oportunități 
tehnologice, de care pot beneficia cât mai multe sectoare 
economice. Ceea ce ar însemna o creştere economică 
sustenabilă şi inclusivă, cu beneficii pentru întreaga forță 
de muncă angajată şi nu numai pentru acționari. 


Din păcate, nici Brexitul şi nici alegerea preşedintelui SUA, 


ca momente în devierea/oprirea cursului globalizării aşa cum o 
cunoşteam, nu sunt percepute ca evenimente care să imprime o 
direcție bună, cel putin deocamdată. Ca efect complex, Brexitul 


poate fi comparat cu dispariția Uniunii Sovietice, ceea ce ar fi un 
la doilea şoc major pentru omenire în ultimii 30 de ani. Punând în 
evidenţă tarele modelului economic capitalist, evenimentele prin 


care trecem le-au făcut să apară şi mai rele, întrucât, în unele 
cazuri, în încercarea de a stopa globalizarea, efectele induse vor 
determina o ingustare a piețelor si a oportunităţilor oferite de 

acestea. Un tratat comercial bilateral Marea Britanie - UE nu va 
face decât să majoreze costurile tranzacţiilor, iar acoperirea lor va 
fi căutată în alte zone, cu toate tensiunile ce vor fi iscate. 


Renuntarea declarată a SUA la tratatele NAFTA si TTIP va 
face acelaşi lucru, poate cu compensarea faptului că piața SUA 
rămâne încă mare din punctul de vedere al numărului de consu- 
matori şi al cererii solvabile. Totuşi, observând trecutul lui Trump 
ca om de afaceri, până la aflarea intentiilor reale ca preşedinte, 
modelul lui economic era exact cel pe care votantii lui îl rejectau: 
firme care intră cu uşurinţă pe piaţă, neplata furnizorilor si a 
impozitelor, intrarea în insolvenţă după îndestularea acţionarilor, 
şomajul, lansarea unei noi firme în alt loc cu reluarea ciclului deja 
descris. Acest circuit micro, multiplicat la sute de mii de firme, 
dacă nu chiar milioane, a avut impact asupra macroeconomiei şi, 
evident, asupra situaţiei electoratului. Am asistat mereu la o fugă 
de responsabilitate a capitalului fata de cei care îl multiplicau prin 
muncă. 


1.2. Fundamentalismul de piață 


„Macroeconomic management must ensure 
that demand always growth 

as strongly as the supply potential created by 
technology and globalization”. 

(Anatole Kaletsky) 


Oare ideea din acest motto mai este adevarata daca oferta 
potenţială va fi creată în aceeaşi manieră, ca până acum, respectiv 
prin creşterea discrepantei dintre remuneraţia capitalului şi a 
forţei de muncă? 


O dezbatere a economiştilor despre actualul model econo- 
mic, predominant şi cel mai performant pe scara istoriei, a 

cumulat mai mult intrebari fara raspunsuri, desi este de noto- 
rietate că funcţionarea lui este descrisă in tomuri şi tonuri de 
Economics. Nimeni nu stie ce se intampla cu economia in zilele 
noastre, sfortarile şi unele rezultate care par să reflecte repornirea 
modelului fiind prea friabile, deşi se spune că economia globală 
şi-ar fi recăpătat rezilienta. 

Dacă suntem într-un moment de stagnare seculară, care are 
nevoie de o nouă paradigmă, o altă întrebare se poate formula cu 
trimitere la ceva care a devenit plictisitor pentru guverne, adică la 
mereu întârziatele reforme structurale. Nimeni nu ştie semnifi- 
catia reformelor structurale când modelul economic este gripat, 
ele fiind doar evocate ca discurs politic fără concretete. Criza 
financiară a demonstrat, spre uimirea generală, că mai toate 
instrumentele de politică economică aplicate nu şi-au atins 
obiectivele. Dacă este vorba despre o schimbare de paradigmă, 
poate că ar trebui să se răspundă cu mai multă exactitate la 
întrebarea: Globalizarea vine sau pleacă? Acesta este şi sensul în 
care Anatole Kaletsky (economist şi jurnalist) îşi începe articolul 
dedicat crizei fundamentalismului de piață („The Crisis of 
Market Fundamentalism”, Project Syndicate, 2017) cu fraza: „Cea 
mai mare surpriză politică a anului 2016 a fost că toată lumea a 
fost aşa de surprinsă”. Or, acest lucru nu ar fi trebuit să surprin- 
dă, odată ce au fost voci, înainte de anul 2008, care anunțau un 
dezastru financiar. Consecința de fond, majoră, a crizei financiare, 
a fost pierderea încrederii în întregul sistem/eşafodaj economic, 
cu reflecții dintre cele mai periculoase. Kaletsky avertiza, într-o 
lucrare scrisă imediat după declanşarea crizei („Capitalism 4.0: 
The Birth of a New Economy in the Aftermath of Crisis”, NY; 
Perseus/Public Affairs, 2010), că prăbuşirea încrederii în instituţiile 
politice va fi urmată de colapsul economiei. 


O sută de ani de capitalism, având ca lider capitalismul de 
tip american, puşi sub lupa analizei, arată că definirea Capita- 
lismului 4.0. ar putea fi cu totul altceva decât etapele cunoscute ale 

clasicului „laissez-faire” (1776-1930), ale capitalismului social 
New Deal (Keynes, 1930-1970) sau al fundamentalismului de 
piaţă Reagan/Thatcher. Trebuia să ne aşteptăm la o mutație după 
explozia crizei financiare, care ne-a demonstrat că globalizarea 
este dominată de interese financiare, şi nu de soarta omului, iar 
acesta din urmă stă sub povara unei recesiuni economice sui 
generis. Allan Greenspan, analizând semnele rezilientei economiei 
globale, spunea, la începutul anului 2017, că ar fi o greşeală să se 
creadă că economia este pe un parcurs normal, atât timp cât 
există o problemă cu creşterea productivității muncii la nivel 
global, determinată de îmbătrânirea populaţiei în țările care erau 
lider la acest indicator. Din păcate, niciun guvern nu are fonduri 
pentru a îndrepta această problemă, iar a continua cu deficite 
bugetare care nu o atacă frontal va fi o mare greşeală: „dacă nu 
soluționăm problema productivității muncii, ne indreptim spre un 
dezastru” şi, tocmai de aceea, spune Greenspan (într-o prezentare 
la The Economic Club of New York, 2017), ar fi bine să se discute 
despre excedente bugetare pentru ceea ce ne aşteaptă. Nu credem 
că putem omite cu uşurinţă expertiza unuia dintre cei mai 
longevivi preşedinţi ai FED, SUA. 

Dacă tot l-am menţionat pe Greenspan (preluat de Adam 
Samson, de la conferinţa sa la The Economic Club of New York, 
tot la început de an 2017), trebuie să cităm şi faptul că este posibil 
să trăim „un sens fals al redresării economice în lume”, în ciuda unor 
performanţe mai bune şi a unui viitor promițător, aşa că econo- 
miştii trebuie să fie avertizaţi în acest sens. Problema de fond este 
că actuala creştere economică se redresează pe fondul unei 
stagnări îndelungate, persistente încă de la sfârşitul anului 2008, 
ceea ce face posibil ca actuala redresare să nu derapeze în 
stagflatie. Avertizarea are in vedere un „entuziasm” prea mare al 
investitorilor, care a ridicat cotaţiile pe piețele mondiale de capital 
la un nou record, stimulate de aşteptările privind creşterea 

economică şi revenirea inflației la rate mai mari, chiar peste ceea 
ce ar fi normal. 


Greg Mankiw (economist cu diplomă la Harvard) pune în 
antiteză mitul austeritatii cu creşterea economică în globalizare, 
tezele sale fiind preluate de Noah Smith în articolul „The Myth of 
Austerity and Growth” (Bloomberg). Referirile se fac la creşterea 
economică mai ales în ţările dezvoltate, despre care FMI atentio- 
na, cu peste 5 ani în urmă, că folosirea ,,austeritatii expansioniste” 
a guvernelor prin creşterea îndatorării acestora în momente 
dificile poate dăuna creşterii economice. Împrumuturile luate de 
la FMI în ultimii cinci ani au fost condiţionate de un mix de 
politici cu reforme în statele aflate deja în criză, de data aceasta cu 
recomandarea expresă ca guvernele împrumutate să-şi taie 
substanţial din cheltuielile publice. Este momentul apariţiei unor 
critici aprige la adresa FMI, cu evocarea principiilor keynesiene 
cu privire la politica fiscală. Keynes susținea că restrângerea 
cheltuielilor guvernamentale în timp de criză este cel mai rău 
lucru. Noi adăugăm că: acelaşi rău se produce şi în lipsa chel- 
tuielilor sectorului privat şi a unei cereri agregate mult diminuate 
de scăderea comenzilor de producție şi de cheltuielile personale. 
Ceea ce teoria nu a lămurit încă este contradictia dintre cum ar 
putea austeritatea să aibă un efect magic de creştere economică, 
cu o altă idee în vogă, respectiv că deficite bugetare scăzute cresc 
încrederea investitorilor. Cercetările făcute de Carmen Reinhart şi 
Kenneth Rogoff, ultimul servind ca economist-sef al FMI între 
anii 2001 şi 2003, au fost discreditate după 2013 de Olivier 
Blanchard, un alt economist-şef al FMI în perioada 2008-2015, şi 
partizan al austeritatii. Împreună cu Daniel Leigh, în lucrarea sa 
din 2013, s-a apreciat că, in sustinerile lui FMI a greşit substantial 
in previzionarea efectelor austeritatii (iar consolidarea fiscală din 
multe tari dezvoltate a demonstrat asta!), prin creşterea datoriei 
publice şi aducerea ei la niveluri sustenabile. O altă lucrare a unor 

economişti ai FMI (Abdul Abiad, Davide Furceri and Petia 
Topalova), din 2015, demonstra că o creştere a investiţiilor 
guvernamentale stimulează implicarea sectorului privat, inclusiv 
prin propriile lor contribuţii la investiţiile necesare pentru 
realizarea contractelor guvernamentale. O teză negată cu numai 
trei ani înainte. În 2016, Raportul FMI punea deja problema 
măsurii în care filosofia sa economică prezintă slăbiciuni, prin 
întrebarea dacă noile politici fiscale, mai relaxate, se vor dovedi tot atât 
de greşite ca acelea promovate cu ceva timp în urmă. Concluzia este că 
globalizarea a adus confuzii în mainstreamul economic cunoscut 
mai recent, mai ales cel pro-austeritate. FMI şi-a recunoscut 
exagerările în conditionalitatile impuse (ca număr şi pe probleme 
sectoriale), Smith recomandând că, în această lume a confuziilor 
teoretice, ar fi bine ca fiecare ţară să decidă pentru ea însăşi ce 
program economic sa-şi aplice în situația de criză. 

După anul 2008, eşecurile determinate de liberalizarea co- 
mertului international, dereglementarea şi accentul grav pus pe 
monetarism, au condus lumea spre o „nouă normalitate”, cea a 
unei austeritati perene, cu o periculoasă scădere a aşteptărilor în 
bine. 

Trebuie găsită rapid o soluţie la o altă contradicție a mo- 
mentului, cea dintre beneficiile sociale de ansamblu şi situația 
precară a individului, în condiţiile în care premisele teoretice ale 
unei altfel de redistribuiri dintre câştigători şi perdanti au fost 
create de însăşi calitatea guvernantei globalizării. Rămâne celebră 
fraza premierului britanic Margaret Thacher, care spunea că 
„nimic nu este ca societatea, dar trebuie să vedem (în structura sa) şi 
bărbați şi femei care (la rândul lor) au familii”, în condiţiile în care 
justificarea beneficiilor concurenţei erau promovate fără a privi 
costurile pe care ea le implica la nivel de indivizi. 

Dar mai există ceva în istoria recentă, o schimbare de 
paradigmă; declinul în rata creşterii economice în economiile 

dezvoltate, începând cu anii '70: preşedintele SUA, Ronald 
Reagan, şi preşedintele FED, Alan Greenspan, au determinat 
intrarea într-un ciclu al datoriilor. SUA, din creditor net au 
devenit debitor net, iar tari precum China şi alte economii 
emergente au beneficiat de creşterea deficitului comercial al SUA. 
Donald Trump, preşedintele actual al SUA, a mărturisit, înainte 
de a avea întâlnirea cu liderul chinez Xi Jinping, că tocmai aceste 
„beneficii” ar putea face ca dialogul bilateral să fie foarte dificil: 
„We can no longer have massive trade deficits and job losses. American 
companies must be prepared to look at other alternatives.” Completand 
cu cele sustinute de Trump in timpul campaniei, relatiile dintre 
puterea globală nr. 1 şi puterea globală nr. 2 pot rămâne tensio- 
nate sub aspectul acuzării Beijingului de practicarea unui comerţ 
neloial, de dumping (care trebuie amendat cu taxe vamale ridica- 
te la intrarea pe piața SUA), şi de manipularea cursului yuanului. 


Inovația financiară a completat ciclul datoriilor prin efectul 
de levier, influențând economia globală pentru alte trei decenii. 
Criza financiară începută în 2008 trebuie înțeleasă ca pe un sfârşit 
abrupt al ingineriilor financiare, criticate şi de noi?, folosite pentru 
a crea bani din nimic. Cu o creştere economică din ce în ce mai 
slabă, căutarea de randamente financiare mari a dus evident la 
bulele de prețuri speculative, cu efectul imbogatirii şi mai mult a 
bogatilor şi sărăcirea şi mai puternică a celor săraci. Stimularea 
cererii, începând cu 2010, a extenuat şi politicile economice şi 
instrumentele băncilor centrale, fără un efect bine definit asupra 
creşterii economice. Percepția fata de o stagnare îndelungată a 
derapat în mult populism, cu consecinţele Brexit, pentru Europa, 
şi alegerea preşedintelui Trump, pentru economia globală. Forţele 


2 A se vedea Napoleon Pop, Valeriu loan-Franc - „Spre o monedă 
globală” — 2012, vol. I Preliminarii; 2013, vol. II Calea posibilă; 
2014, vol. III - Realităţi şi constrângeri, Editura Expert, Bucuresti. 

demografice şi inovaţia în toate domeniile nu au permis pur şi 
simplu nicio eficiență a politicii monetare expansioniste prin 
relaxarea cantitativă. O populaţie îmbătrânită nu face decât să 
crească cheltuielile sociale, iar acestea nu pot fi alimentate cu 
venituri din cauza unei creşteri economice scăzute şi fragile. 


Despre devenirea modelului economic american vorbeşte şi 
o altă somitate în materie, Joseph E. Stiglitz („What America's 
Economy Needs from Trump, Project Syndicate), cam în urmă- 
torii termeni: ,,...an economic system that doesn't ‘deliver’ for large 
parts of the population is a failed economic system”. Cu privire la 
relaţia globalizare şi inechitate, observăm o cauză susținută de un 
economist care a reuşit să se „convertească” odată cu evidenţa 
realitatilor, spunând că, în ultimii 30 de ani, sistemul economic 
american a fost rescris de câteva ori ca să ajungă să servească o 
minoritate la vârf şi să afecteze o economie întreagă, dar mai ales 
pe cei 80% „de jos”, exact clasa mijlocie. Reacţia preşedintelui 
Trump trebuie privită, în context, ca opoziţie fata de ceea ce „este 
extrem în globalizare” şi împotriva politicilor care au creat noua 
traumă socială, asociată cu efectele extreme ale globalizării. Opo- 
zitie care va conta, totuşi, în istoria globalizării, a integrării Chinei 
şi Indiei în economia globală. Mai cu seamă însă în revoluţia 
tehnologică în plină desfăşurare, cu efect în descreşterea locurilor 
de muncă în industriile de prelucrare. Din cauza acesteia din 
urmă, economia americană nu va crea noi locuri de muncă bine 
plătite în industrie, iar speranţa că se vor readuce în tara in- 
dustriile pierdute (care folosesc în prezent o tehnologie avansată) 
se va nărui prin consemnarea de tot mai puţine noi locuri de 
muncă, remunerate superior. 


Trump va trebui să rescrie modelul economic american, dar 
nu pentru a-l servi doar pe el, ci întreaga societate americană. De 
asemenea, scrierea noilor reguli nu trebuie limitată la corectia 
regulilor definite, începând cu Administraţia Reagan şi cu care a 
început decimarea clasei mijlocii. Este indicat ca ele să fie complet 

noi, pentru a da chiar globalizarii un alt curs prin comporta- 
mentul marilor actori in materie de mix de politici economice. 
Acest lucru înseamnă revigorarea investiţiilor pentru o creştere 
economică pe termen lung, în infrastructură şi în cercetare- 
dezvoltare. În prezent, tara cu tehnologia cea mai ridicată 
investeşte în cercetare, ca pondere în PIB, cu mult mai puţin decât 
acum o jumătate de secol. O abordare cuprinzătoare trebuie sa 
facă apel şi la sistemul de distribuţie, unul dintre cele mai putin 
elaborate din lume, spune Stiglitz, având în vedere puterea 
scăzută a actorilor economici în negocierile colective de azi, 
sistemul de impozite regresiv şi, mai ales, puterea sectorului 
financiar, care nu mai serveşte societatea în ansamblu, ci un grup 
restrâns de interese. 


Alexander Friedman (economist şi „White House fellow” în 
timpul Administraţiei Clinton), în articolul său „Can Global 
Capitalism Be Saved?’(Project Syndicate), avertizează că o 
„revenire la normal”, prea mult susţinută de unii şi alţii, prin extra- 
polarea unei perioade de abordare aberantă a politicilor econo- 
mice, ar putea să ne ducă într-o capcană extrem de periculoasă. 
Cine crede că globalizarea va continua la fel numai pentru că se 
revine la normalitatea anterioară, cu creşterea economică şi 
productivitatea muncii, greşeşte mult, factorii tradiționali ai 
creşterii economice acţionând în mod diferit. Friedman spune, 
printre altele, că tehnologia şi demografia „ne lovesc în față” 
(headwind), nemaifiind percepute ca „un vânt bun, care să ne 
împingă din spate” (tailwind), iar ingineriile financiare „nu ne 
vor mai salva”, nici măcar temporar, aşa cum s-a crezut. 
Friedman invită la a ne reaminti principiul „distrugerii creative”, 
descris de Joseph Schumpeter ca fiind mâna invizibilă care face ca 
economia capitalistă să funcționeze. Delocalizările de industrii, 
pierderea de locuri de muncă în general şi, mai ales, a celor bine 
plătite, alunecarea spre locuri de muncă prost plătite, prin 

rigiditatea formării profesionale fata de paşii din inovaţie etc. se 
explică tocmai prin rolul jucat de tehnologie într-o lume 
liberalizată de constrângeri. Etapa tehnologiei pare că nu este 
corect înțeleasă, fiind la început de ciclu de inovaţie şi aducând 
beneficii pentru puţini, dar foarte multă nervozitate în sectoarele 
economice vulnerabile, nereformate la timp prin politici active, şi 
nu exclusiv prin forțele pieţei. Robert Solow, laureat Nobel în 
economie, preciza încă din 1987 că „vedem calculatoare peste tot, dar 
nicio statistică de creştere a productivității muncii”. Este vorba despre 
acelaşi efect de întârziere (lag) la care ne aşteptăm acum de la cea 
de a patra revoluţie industrială conştientizată la Forumul Econo- 
mic de la Davos, ediţia 2016. Cu observaţia că fie populaţia, fie 
votantii nu mai au răbdare, odată ce sunt confruntati cu scăderea 
reală a standardului de viaţă şi cu o clară percepţie că generațiile 
viitoare, copiii acestora, vor trăi mai rău. 

Ideea că schimbarea accentului de la politica monetară 
neconvenţională, care şi-a dovedit limitele, la managementul 
cererii de tip keynesian ar putea să fie o salvare, se loveşte de 
instabilitatea socială şi politica nepermisivă pentru strategii pe 
termen lung de însănătoşire economică. Răul a fost făcut prin 
desincronizarea între politicile întârziate şi socialul uitat. Stimu- 
larea economiei prin reduceri de taxe induce, însă, pericolul că 
expansiunea fiscală va fi contracarată de o politică monetară 
restrictivă. Este un scenariu deja anunţat chiar în economia SUA 
şi care se va repercuta şi în Europa. Ca urmare, normalitatea la 
care se speră nu este nouă, ci aduce aminte de cea veche, a anilor 
'30, cu consecinţele cunoscute, chiar dacă avem puterea să credem 
că FED va face, în viitorul nu prea îndepărtat, ceea ce este corect. 
După manualele actuale însă. 

Se spune că tocmai neoliberalismul este cauza multor rele 
din societăţile occidentale (vezi dezvoltările istorice comparabile 
ale sociologului Zygmunt Bauman în articolul său „How 

Neoliberalism Prepared The Way For Donald Trump,,, Project 
Syndicate, 2016), reactiile multor lideri (ca Orban, Kaczynski, Fico, 
Trump, Le Pen etc.) fiind o dovadă a adevărului exprimat de 
Umberto Eco în eseul „Making an Enemy”. A avea un duşman este 
important nu numai pentru a-ţi defini bine identitatea, ci si 
pentru a găsi un nou reper la care să-ți raportezi valorile pro- 
priului sistem, astfel încât derapajele să fie o împlinire a propriei 
dreptati. lar dacă nu ai un duşman, spune Eco, este bine să-l 
inventezi. Fundamentalismul de piaţă a creat „duşmanii” de care 
unii lideri au nevoie tocmai pentru a avea motive de a trece la 
noul establishment iliberal, adică de a impune reguli fundamen- 
tate si legitimate pe voința unui conducător pentru care puterea 
suverană devine regula deciziilor. Nu mai este decât un pas 
pentru ca aceşti lideri decidenti, în felul, lor sa fie aclamati de 
populaţie, ceea ce ne aduce aminte, spune Bauman, de principiile 
adorate şi expuse publicului de Adolf Hitler (1935), „Ein Volk, ein 
Reich, ein Fiihrer”. Dar care ar pune în paranteze şi statul de drept, 
aşa cum este el definit în prezent, pentru a evita tentatiile spre o 
putere absolută. Aşa se ajunge la sfârşitul neoliberalismului 
practicat în ultimii 30-40 de ani şi la o mare incertitudine, fiind 
recunoscut faptul că este nevoie de o altă politică de distribuţie, 
dar şi de altă formă de colectare a veniturilor la bugetele 
nationale, pentru a opri inegalitatile sociale ajunse in deriva. 


1.2.1. Inegalitatea globala 


Multe studii ale unor organizatii internationale (ONU, FMI, 
BM, OCDE) si entitati private (universitati si institute de cercetare 
de renume) trateaza cu asiduitate fenomenul inegalitatii, mai ales 
în termeni economici, respectiv dispersia şi distribuţia avutiei 
create prin actualul model economic tot mai deschis prin glo- 
balizare. Inegalitatea a cuprins atât structura economiei globale, 

cât şi pe cea a statelor suverane individuale. Concentrările, fie de 
avere, fie de sărăcie, sunt caracteristice atât la scară globală, cât şi 
în cadrul economiilor nationale, dihotomia în tari bogate şi sărace 
ajungând la o intersectare de grele încercări pentru social. 
Paradoxal, inegalitatea globală se manifestă pe fondul şi pe un 
trend istoric al creşterii avutiei planetare, începând practic cu 
prima revoluţie industrială. Ţările care s-au „înscris” în respectiva 
revoluţie au devenit din ce în ce mai bogate fata de restul lumii, 
comparatia în sine semnificând inclusiv gapul dintre țările bogate 
şi între acestea şi celelalte tari. Inegalitatea, pornind de la 
ansamblul global, trebuie privită până la nivelul cetățeanului. 


Măsura în care globalizarea de azi ar fi cauza creşterii inega- 
litatilor economice din cadrul ţărilor şi dintre tari este discutabilă. 
Dar, privită ca o caracteristică reală, rezultat sau reziduu al mode- 
lelor economice practicate de diferite tari, determinarea inega- 
litatii tine mai putin de resursele naturale, dar foarte mult de 
politicile implementate de o autoritate, fie democratică, fie dicta- 
torială. Ca urmare, putem aprecia că sensul neaşteptat al creşterii 
economice, din toate timpurile, incumbă inegalitatea dintre tari şi 
în cadrul acestora, iar observarea ei ca pe un mare risc al pre- 
zentului chestionează, în mod obiectiv, limitele şi paradigma 
modelului de creştere. 


Statisticile reuşesc să măsoare inegalitatea globală, inega- 
litatea dintre tari şi inegalitatea din cadrul țărilor. Inegalitatea 
globală, din punct de vedere istoric, a crescut până în anii 1970, 
după care s-a plafonat până aproape de anii 2000. Emergenta a 
inițiat un proces de recuperare (catch-up) din partea altor tari fata 
de ţările mereu catalogate ca fiind dezvoltate (în special China si 
India), iar o anumită convergenţă între tari, din punctul de vedere 
al PIB/locuitor, pare să fi dus la o uşoară scădere a inegalitatii 
globale, dar ea rămâne semnificativă. Efectul observabil în pre- 
zent este că, în timp ce inegalitatea dintre tari scade, inegalitatile 

din interiorul tarilor sunt in crestere. Ceea ce ingrijoreaza este 
acest ultim aspect al inegalitatilor, la nivelul si in interiorul tarilor, 
iar in condiţiile acceptării (încă) a supremaţiei statelor-natiune 
suverane in conflict cu globalizarea, instabilitatea politică si 
socială la nivel de state devine un risc pentru securitatea globală. 

Fără îndoială, aspectul inegalitatilor a fost precipitat, din 
punctul de vedere al percepţiei, de criza financiară şi de efectele 
ei la nivel global şi la nivel de state. În ceea ce numim compoziția 
inegalitatii globale, chiar pe fondul unei convergente amintite 
deja, vedem însă persistenta unor diferente mari între media 
veniturilor pe tari. 

În temeiul judecăților exprimate de Branko Milanovic (eco- 
nomist american, fost cercetător la Banca Mondială) în articolul 
„Understanding Global Inegality” (2016), persistenta amintită este 
importantă din două considerente. Cei care se nasc în tari bogate, 
indiferent de tipul de muncă depusă în raport fie cu competențele 
lor, fie cu ceea ce le oferă piața muncii, se bucură de venituri mai 
mari decât în tari sărace sau emergente. Acest prim considerent 
ne duce cu gândul, spune Milanovic, la existența unei „rente de 
cetățenie” şi la o lipsă de oportunități globale egale. Al doilea 
considerent, decurgând din structura inegalitatii globale reflec- 
tată prin „renta de cetățenie”, conduce implicit la fenomenul de 
migraţie. Acest fenomen a existat mereu din punctul de vedere al 
oportunității. În prezent însă, anvergura lui a căpătat semnificație 
din cauze multiple, la cele economice adăugându-se cele politice 
şi de securitate a persoanei. 


1.2.2. Globalizarea şi populismul 


Martin Sandbu (economist şi editorialist la The Financial 
Times) încearcă o definiție a populismului din zilele noastre, 
determinat principial de politicile clamate de aceia care sunt 

impotriva establishmentului (,,Free Lunch: What is populism?”, 
The Financial Time). Populismul este ca un val care depăşeşte 
înțelegerea literară a acestuia, adică expresia modului în care se 
face politică, şi nu ca fond sau conţinut al acesteia. Aspectele de 
demagogie adresată celor care vor eliminarea ordinii prezente din 
cadrul unui stat prevalează. La acestea se adaugă mesajele 
puternice de antiglobalizare, nationalism şi nativism, un activism 
statal de tip keynesian, exacerbând aversiunea fata de regulile de 
bază ale deciziilor de politică economică. Se spune că piața va 
amenda astfel de derapaje, cu condiția să rămână liberă din 
punctul de vedere al inițiativei şi concurenţei. 

Pericolul cel mai mare al populismului timpului nostru, 
spune Sandbu, este „creşterea nerăbdării fata de abilitatea politicienilor 
de a soluţiona problemele imediat şi uitarea efectelor pe termen lung ale 
unor decizii ad-hoc, cu eludarea principiilor de funcționare a instituțiilor 
statului”. Poate că multe dintre pretenţiile populismului au o bază 
reală, adică necesitatea de a reduce vulnerabilitatea unei economii 
naţionale la efectele globalizării, printre care sunt enumerate deja 
reacţia la acordurile de comerț (cazul SUA), funcţionarea euro în 
UE (Le Pen spune că euro este un cuţit înfipt în spatele cetățenilor 
francezi), dar mai ales la gestionarea finanțelor globale. 
Populismul actual aparţine radicalismului de dreapta, fiind fo- 
calizat asupra clasei muncitoare, văzută însă şi prin prisma etnică. 
Populismul radical de stânga, antiglobalist, punea, la vremea lui, 
accent pe necesităţile clasei muncitoare fără distincție etnică, de 
naţionalitate, şi era chiar favorabil imigrației. Exemplul Marii 
Britanii, prin argumentele Brexitului, este semnificativ daca 
urmărim dezbaterile în contradictoriu dintre reprezentanții 
Partidului Laburist şi cei ai Partidului Independent. 


Intervenţia statului pare o necesitate, dar la vreme de criză 
există multe argumente care trezesc populismul ca reacţie la nepu- 
tinta elitei politice de a susține măsuri economice expansioniste in 

conditii de austeritate, impusa de dezechilibrele interne si externe 
majore ale unei economii. Populismul duce la esec, spun multi 
analişti, întrucât conţine propriile contradictii. Sandbu îi citează pe 
Ricardo Haussmann cu un text relevant pentru starea actuală a 
SUA, cu concluzia că, întotdeauna, sistemul bazat pe reguli şi 
instituţii va învinge în timp, ceea ce orice om puternic — cu referire 
la Trump - ar încerca să facă printr-o mişcare populistă: “The basis 
of America's greatness and ability to lead the world stems from universal 
values that underpin a set of rules that uphold the others’ rights, not an 
America that tries to base its greatness on a set of deals aimed at 
getting the better of others (s.n.).” Mişcarea populistă poate 
învinge temporar, dar timpul îi va demonstra eşecul, după ce 
resurse valoroase vor fi disipate fără efecte pozitive, în timp, nici 
chiar pentru cei care le-au gestionat. 


Michael Spence, economist american, laureat Nobel pentru 
economie în anul 2001, vorbeşte despre ceea ce aduce populismul 
drept certitudini şi pe care nu le putem omite într-o analiză 
serioasă (vezi Four Certainties About Populist Economics). Globali- 
zarea a produs o polarizare în creştere a societăţii, intrându-se 
practic într-o matrice persistentă a inegalitatii încă din anii 1980, 
cu o accelerare evidentă după anii 2000. Evident, răspunsul 
ţărilor a fost diferit, prin politici economice presupus specifice (o 
redistribuire mai bună prin sistemul de taxe, mijloace de protecție 
socială combinate cu un sistem educaţional mai alert la modi- 
ficările cererii de piaţa forței de muncă etc.), dar reflectând tradiții 
culturale, mai ales în ceea ce priveşte puterea de negociere între 
sindicate, patronate şi guvern. 


Ceea ce este caracteristic pentru Europa — puterea de 
negociere a forței de muncă — nu mai este valabil pentru SUA şi 
Marea Britanie, rolul sindicatelor ca factor de presiune socială 
diminuându-se semnificativ odată cu globalizarea. Tocmai în 
aceste două tari se pare ca disparitatile în venituri, avere, noi 

oportunități de muncă au devenit extreme, fără răspunsuri 
adecvate în politicile publice, în timp ce alte tari — Japonia şi unele 
dintre ţările Europei — se confruntă cu o creştere economică ane- 
mică şi cu un şomaj ridicat în rândul tinerilor. Dificultăţile sociale 
au prins rădăcini în sistem, fără să existe supape sau mecanisme 
automate de ajustări, spune Spence. Ca urmare, ceea ce numim în 
prezent o creştere economică neincluzivă permite doar o inter- 
ventie politică ce se poate dovedi dramatică din punctul de 
vedere al reformelor structurale necesare, devenite tot mai catas- 
trofale ca percepţie pentru social. În democratiile funcţionale, 
dramele politice se rezolvă prin alegeri, care pot (au ajuns, 
practic) să nege sistemul/establishmentul, ceea ce s-a confirmat 
prin Brexit şi prin alegerile prezidenţiale din SUA. 

Certitudinile la care face referire Spence (nevoia de investiții, 
recuplarea inflației cu creşterea economică, recăpătarea reputației 
firmelor nationale pe teritoriul national, înscrierea în trendul tehno- 
logiei) au conotatia că ele trebuie să se întâmple dacă ne dorim o 
liniştire a situaţiei economiei globale pe termen lung, fiecare tara 
sau grup de tari constientizand, prin politici adecvate, care le este 
drumul de urmat. Aşa se va putea confirma sau nu optimismul 
precar prin care se trece în prezent, dar care nu este sigur că poate 
pune (încă) o bază serioasă pentru o creştere economică robustă, 
capabilă să absoarbă şomajul structural şi din rândul tinerilor, şi 
evitarea unui protectionism anunţat, deşi recunoscut ca perdant. 


Fără îndoială, exacerbarea populismului nu poate fi diso- 
ciată de resurgenta naționalismului, primul fiind o expresie pe cât 
de rafinată a opoziţiei fata de ingerintele aduse de globalizare (şi 
integrarea), pe atât de motivată de senzaţia pierderii treptate a 
suveranităţii prin înţelegeri consimtite, ori ca efecte obiective 
acceptate în contul unor avantaje. Daniel Gros, director al 
Centrului de Studii Politice Europene — Bruxelles, cu experienţă la 
Fondul Monetar Internaţional (consilier economic pentru Comisia 

Europeana), fost ministru de finante si premier al Frantei, 
subliniaza ca multe rapoarte dedicate globalizarii s-au concentrat 
pe fenomenul populismului din ultimii ani, cu efecte asupra 
abandonării aranjamentelor comerciale ,megaregionale” si a 
declinului fortei de tractiune a comertului international asupra 
creşterii şi dezvoltării economice. Populismul îşi are sorgintea, 
mai ales în opinia lui Gros, în efectele deschiderilor economiilor 
produse de globalizare. Nu este vorba despre simplul fapt că 
interesul muncitorilor locali a devenit total diferit de cel al capita- 
liştilor dispuşi pentru expansiune internaţională, pentru a avea 
acces la mai multe pieţe prin linii de asamblare proprii şi export 
de componente, ci despre o diferență de abordare a aceloraşi 
probleme de expansiune între America şi Europa. Pe de o parte 
avem lanţurile de valoare globală, practicate de firmele ameri- 
cane. Pe de alta, ansamblul de acţionari majori în economii străine 
şi o concentrare pe exporturi de produse manufacturate finite în 
aria europeană. Evident, cele două abordări se confruntă pe 
aceeaşi piață. Este vorba însă despre capitalişti cu initiative, care 
nu diminuează efectele negative asupra lucrătorilor din SUA şi 
din țările Uniunii: şomaj structural, reducerea veniturilor, scăde- 
rea şanselor de angajare funcție de vârstă, sex şi pregătire profe- 
sională. 


Mai menționăm că problematica populismului, cuplată cu 
naționalismul economic, este tratată de multă lume prin prisma 
aceloraşi cauze. Doar nuanțele, văzute prin îngustimea rămă- 
şițelor unor ideologii care converg în ultimul timp, creează mici 
diferențieri, care pot îmbogăţi abordările largi la care trebuie 
ajuns. Ceea ce intrigă, de altfel, este că apelul la istorie, începând 
cu preliminariile crizei din 1929 şi până în prezent, relevă aceleaşi 
uitate lecţii trecute, care revin acum în actualitate numai pentru 
că ne suprinde similitudinea între condiţiile şi circumstanţele din 
timpurile apuse şi cele prezente. De aici, mesajul de a fi pregătiți 

pentru o nouă criză financiară având ca motor globalizarea, în 
ciuda unei etape de „stop and go” a acesteia. Lectiile războaielor 
de orice fel (financiare, valutare, al datoriilor etc.) ori conflagrații 
prin care s-a mai trecut, sunt de natură să pună umbre extinse 
asupra oricărei perspective aşezate pe soluţii de pace. 


1.2.3. Globalizarea şi naționalismul 


În perioada fastă a globalizării, puţini s-au gândit la 
degenerarea acestui fenomen într-un naționalism de natură să se 
opună beneficiilor extinderii libertăţilor, fie că vorbim despre 
drepturile omului, fie despre libera circulație a forței de muncă, a 
bunurilor, serviciilor şi capitalului. Globalizarea a demonstrat cât 
de „alunecos” poate deveni conceptul de naționalism, mai ales 
când conținutul acestuia este dat de politicieni de anvergură (vezi 
rubrica „Leaders, The New Nationalism”, The Economist, 19 nov. 
2016). Donald Trump, este ultimul politician „recrutat” pentru un 
naționalism care produce fiori pe întreaga planetă, fiind legat de 
o putere globală, implicată în asigurarea securității planetare. 
Discursul său cu esenţa „Make America Great Again” se deose- 
beşte radical de cel al unui alt preşedinte al SUA, Ronald Reagan, 
care, în promisiunea unei schimbări radicale aşteptate de elec- 
torat, vorbea despre o „Americă strălucitoare deschisă către 
lume”, şi nu închisă spre ea însăşi, cum susține Trump în prezent: 
„America şi poporul ei să nu mai cedeze la muzica de sirenă a 
globalizării”. 

Momentul alegerii lui Trump corespunde, din păcate, cu 
simultaneitatea unui sovinism nemaiintalnit de la al Doilea 
Razboi Mondial, curent in care sunt atrase Rusia, Turcia si China, 
ca expresie a unei viziuni pesimiste de suma zero a beneficiilor 
relatiilor externe globale dintre tari. Ne-am indepartat foarte mult 
de naționalismul civic conciliant, cu străpungere spre un viitor 

linistit, care face apel la valorile universale, precum libertatea si 
egalitatea. Ne aflam intr-un context care, pentru fiecare tara, in 
mod specific, se face sinteza calității relațiilor dintre state, cetă- 
tenii acestora şi lumea exterioară („League of Nationalists”, The 
Economist, 11 nov. 2016). Naționalismul civic a alunecat, odată cu 
creşterea minorităților în toate ţările, spre credința în superio- 
ritatea raselor, de la solidaritate ajungându-se la lipsa de 
încredere în minorități, cauză a „multor rele”, care se adaugă la o 
proastă guvernanta exercitată de politicieni. 


Accentuarea manifestărilor xenofobe din interiorul statelor- 
națiune, care surprind mai ales în țările membre ale UE - o 
construcție menită să calmeze rivalitatile nationale -, trebuie 
privită cu multă atenţie, în special pentru viitor, dacă realizăm ce 
poate face naționalismul negativ proiectat şi de puteri globale. 
Cheia problemei rămâne tot în grădina SUA, angajată, cel puţin 
după al Doilea Război Mondial, în construirea unei lumi mai 
sigure şi prospere, prin sprijinul şi inițiativa creării de instituții 
universale, care să vegheze la stabilitatea politică şi socială a lumii 
(ONU), la stabilitatea economică şi financiară a acesteia (GATT 49 
şi FMI). Trump se dezice de aceste angajamente în momente în 
care naționalismul etnic înfloreşte în alte parti ale lumii, devenit 
probabil cel mai periculos risc la adresa omenirii. Să nu uităm că 
SUA au mai urmat o cale a izolării după Primul Război Mondial, 
iar consecinţele sunt cunoscute, ele determinând crearea Uniunii 
Europene, comunitate capabilă să transceadă tensiunile naţionale 
şi, mai ales, naționaliste pe un continent răvăşit de două războaie 
mondiale. 

Perspectiva politicii externe a lui Trump este analizată de cei 
mai multi prin prisma ordinii internationale deja zdruncinate de 
globalizare. Intenţia de a nu mai sprijini securitatea globală de o 
manieră colectivă, prin pretenţia ca aceia care o doresc să 
plătească pentru ea, este un risc major pentru țările mici, care se 

simt în prezent protejate tocmai de regulile actualei ordini în 
evoluţia globalizării. Este interesant îndemnul ca „izolaţioniştii 
să se unească”, în sensul că introvertirea, ca urmare a nationa- 
lismului negativ resuscitat de globalizare, nu desface toate 
legăturile externe ale unui stat. Ele însă, atâtea câte vor mai fi, vor 


alimenta şi mai mult măsuri de represiune/retorsiune. 


Corelaţia dintre globalizare şi nationalism a ajuns, in această 
etapă, într-un cerc vicios, care conduce omenirea spre un viitor 
întunecat şi primejdios, atâta vreme cât puterile globale nu vor 
renunţa la naționalism ca politică de stat, periculoasă. Interesantă 
rămâne, în acest context, intervenţia cancelarului german, Angela 
Merkel (cu prilejul unei reuniuni a formaţiunii Uniunea Creştin- 
Democrată, 2016), cea care practic a incitat UE spre un natio- 
nalism negativ: „Multiculturalismul generează societăți paralele, astfel 
că el rămâne o iluzie” dacă refugiații care vin în Germania, in 
căutare de protecție politică şi economică, nu-şi vor asuma legile 
şi tradiţiile locale, limba etc. Spusele din anul 2016 vin după o altă 
declaraţie, din anul 2010: „Am fost tentaţi să spunem că adoptăm 
conceptul multiculturalismului şi că vom coexista fericiți. Dar acest 
concept a fost un eşec, a eşuat în totalitate”. 


Sunt greu de judecat consecinţele unor astfel de afirmaţii, 
probabil ca răspuns la criticile interne şi externe la politica 
refugiaților promovată de Merkel. Rămânem în nota optimistă că 
poate UE, Europa în ansamblu va trece acest test istoric al 
resurgentei naționalismului şi xenofobiei, rezultat al globalizării, 
dar şi al gestionării politicii drepturilor omului în sensul valorilor 
universale. Rezultatul alegerilor din Olanda ar putea fi un nou 
început rațional. 


Cu certitudine, creşterea naționalismului şi populismului, 
până la momentul în care aceste tendinţe se vor atenua, sunt pe 
cale să declanşeze schimbări fundamentale în dinamica comer- 
tului international, pe piața muncii şi, nu în ultimul rând, în 

creşterea economică. Poate chiar aceste schimbări vor da o alta 
alură globalizării, aplecată mai mult spre problemele sociale 
tensionate de globalizarea de până acum. Orientarea politicilor 
statelor va avea în vedere promovarea intereselor forței de muncă 
reprezentate de marea masă a cetăţenilor, prin reguli de control 
mai strânse privind imigrația şi accesul pe piaţa interna a impor- 
turilor. Alegerile din Franţa, Germania şi posibil din Italia se 
constituie astfel într-un test pentru mişcările populiste din țările 
dezvoltate. 

Se spune că rezultatul alegerilor prezidenţiale din Statele 
Unite, dar şi cele ale referendumului din Marea Britanie (Brexitul), 
ar trebui să trezească un interes deosebit pentru lecturarea 
volumelor lui Peter Dale Scott (unul din acestea fiind „Statul 
profund în America. Wall Street, cartelul petrolier şi atacul asupra 
democrației”, 2014). Nu produce mirare vehementa cu care este 
acuzată superficialitatea şi ignoranta elitelor occidentale, care au 
descoperit, parcă peste noapte, mitul votantului rațional, la 
incrucisarea realitatilor, produse de “capitalismului de cumetrie” 
(crony capitalism), dintre tehnocratii din structurile institutionalizate 
ale statului (servicii secrete, bănci centrale, infrastructuri interna- 
tionale, precum FMI, Banca Mondială sau Comisia Europeană 
etc.), cu toții numiți şi nealeşi şi decidentii din sectorul privat (in 
special din instituţiile financiar-bancare, firme de avocatură şi din 
sectorul energetic, membrii ai alianţei informale Wall Street — “big 
oil”). Acest lucru nu schimbă cu nimic existența „statului 
profund” (deep state), prin exercițiul căruia se poate înțelege 
geopolitica reală în globalizare (să ne imaginăm, cu titlu de 
exemplu, cum ar fi arătat raportul dintre cerere şi ofertă pe piața 
țițeiului, deja caracterizată de supraproductie, în absenţa sanctiu- 
nilor occidentale impuse Iranului sau a conflictelor din Irak şi 
Siria!). 

Produce mirare, după Scott, apologia sistemului democratic 
occidental făcută de cei care au devenit brusc marii duşmani ai 

democraţiei directe. Acest lucru arată că ei sunt fani ai democra- 
tiei doar cand le convin rezultatele votului, astfel ca preferinţele 
lor private să exulte. Preferinte periculos de diferite de cele 
publice, care merg până la o rupere informală a contractului 
social dintre cetățeni şi stat practicat până acum. Jeffrey Frankel 
atrage atenţia asupra faptului că mai toate măsurile de reechi- 
librare din economia şi finanţele globale sunt mai mult cantita- 
tive, şi foarte putin calitative („but «more versus less» isn’t so much 
the issue; the details are”). 


Retinem totuşi o idee a profesorului Vivien Schmidt (la 
European Integration — Jean Monnet si Facultatea de Relatii Inter- 
nationale şi Ştiinţe Sociale — Boston University), care interesează 
România ca Stat Membru al Uniunii Europene. Ce anume are de 
făcut Europa în fata populismului/nationalismului este să-şi 
regândească politicile, prin reconectarea lor la principiile de bază 
ale democraţiei sociale (un curent care are priză) şi, mai ales, la 
conceptul de „progresivism”, care duce spre necesitatea de a 
defini ce înseamnă social-democratia pentru secolul XXI. Un 
răspuns simplu, dar pe care îl considerăm bine venit din punctul 
de vedere al pragmatismului şi al eliminării evocării complexității 
inhibante, atunci când, de fapt, nu se doreşte să se facă nimic 
(Costin Murgescu), ne trimite la reînnoirea filosofiei justiției sociale 
pentru stăvilirea inegalitatilor, aflate în evoluţie logaritmică, a 
democrației reprezentative şi a unei noi prezentări a progresului, cu 
luarea în considerare a proceselor de europenizare şi globalizare. 
Schmidt mai adaugă: „şi acest lucru nu înseamnă numai reconsi- 
derarea redescentralizării unor politici, precum cele care privesc Zona 
Euro, ci şi globalizarea altora, cum ar fi politica de taxare a 
corporațiilor”. Credem că aluziile sunt clare, mai ales atunci când 
vorbim despre pilonul fiscal bazat pe taxe autentic-comunitare, 
un sfat venit atât din perspectiva UE, cât şi din cea americană. 


Revenind la curentul care pledează pentru o democraţie 
socială în Europa, Sebastian Royo (profesor doctor, la Department 

of Government, Acting Provost for Student Success) in articolul ,,Is 
There A Future For Social Democracy In Europe”, in Social 
Europe, aprilie 2017), spune ca, in ciuda consecintelor dezastru- 
oase ale gestionării ultimelor crize (începând cu cea financiară), 
stânga nu a dat dovadă de interes pentru politici de reînnoire, ca 
alternative la paradigma neoliberală. Politicile de austeritate au 
brutalizat crizele, în sensul accentuării inegalitatilor, al creşterii 
instabilității politice şi al pierderii încrederii în viitor, ceea ce a 
dus la înfrângerea partidelor de centru-stânga şi la creşterea 
populismului alimentat de dreapta radicală. Au fost şi factori 
structurali care au determinat declinul partidelor social-demo- 
crate sau de centru-stânga, precum şi dezunionizarea (!) clasei 
muncitoare, cu identitatea sa tradiţională de clasă a angajaţilor, 
ori chiar a sistemelor de partid. 


Erodarea s-a manifestat prin efecte ca stagnarea veniturilor 
reale ale clasei mijlocii, scăderea standardului de viata, lipsa de 
mobilitate socială, creşterea şomajului şi a lipsei de securitate a 
locului de muncă (ca urmare a evoluţiei tehnologiei şi liberalizării 
comerțului şi pieţelor financiare). Revoltele culturale şi sociale 
accentuate de fenomenul migraţiei, începute cu mult înaintea 
crizei financiare, nu au primit nici o reacție din partea mişcărilor 
de centru-stânga şi nici politici de adresare, fie la putere, fie în 
opoziţie, spune Royo. În mod evident, constituenta respectivelor 
partide social-democrate sau de centru-stânga s-a redus în mod 
semnificativ sub efectele austeritatii fiscale şi ale aranjamentelor 
de comerț liber. 

În opinia noastră, Royo consideră că trebuie să ne aşteptăm 
la guverne progresiste, cu sarcini deosebite pentru a readuce 
echilibrele sociale şi liniştea societală de factură social-demo- 
cratică, în noile condiţii ale globalizării. Sunt menţionate o serie 
de abordări ale politicilor economice: mix corect de politici mone- 
tare şi fiscale, investiţii ale sectorului public, scăderea impozitării 

clasei mijlocii pentru a-i stimula consumul, reformarea sistemului 
de distribuţie pentru reducerea inegalitatilor sociale, implemen- 
tarea de politici industriale pentru diversificarea structurii econo- 
mice locale cu capacitate de a crea locuri de muncă, investiţii în 
infrastructura locală, politici de reeducare profesională a forței de 
muncă pentru a face fata cerințelor noi de angajare etc. Poate că, 
în acest cadru, partidele menţionate ar putea face noi coaliţii, 
energizate de mesaje optimiste, în contrast cu cele pesimiste ale 
populismului care alimentează un naționalism izolant. Royo ple- 
dează pentru creşterea cooperării economice şi a solidarităţii în 
Europa, un lucru care nu se va produce imediat, dar care este 
urgent din punctul de vedere al antamării unui proces de această 
natură, mai ales când afirmăm că democraţia liberală este deja în 
Criză. 


1.2.4. Globalizarea şi comerțul internațional 


Pentru o perioadă consistentă de timp, globalizarea a susti- 
nut liberalizarea comerțului internaţional, după cum înseşi regu- 
lile internaţionale de desfăşurare a comerțului mondial au creat 
câmp liber pentru manifestarea globalizării. Sinergia pozitivă a 
ajuns însă la limita eficacitatii acesteia în momentul în care efec- 
tele globalizării, ca percepţie şi realitate, au adus atingere locu- 
rilor de muncă, veniturilor, redistributiei inegale şi inechitabile a 
resurselor dedicate politicilor sociale, mai ales în ţările dezvoltate, 
unde s-a manifestat şi cea mai mare criză financiară globală. 

Fără îndoială, consideratiile de natură socială menţionate au 
o relevanţă cantitativă (indicatori statistici), provenind din meca- 
nismele care guvernează modelul economic global: externalizări, 
liberalizări şi dereglementare în toate palierele de interacțiune a 
competenţelor umane adică: investitori, acționari, creditori, con- 
sumatori etc. Pornind de la interacţiunile instituționale naționale 

şi internationale, criza financiară şi efectele sale, dar mai ales 
gestionarea acestora (dupa multe opinii gresita, ca intensitate si 
structură a instrumentelor folosite), s-a ajuns la „atacarea” modu- 
lui de viata al indivizilor/cetatenilor şi a opțiunii lor de vot, care a 
amendat însuşi mersul globalizării. 

Comerțul international în ansamblu şi zonele preferentiale 
create în cadrul acestuia, în conformitate cu regulile OMC, au fost 
şi sunt unul dintre principalele canale de transmisie a efectelor 
respinse ale globalizării prin Brexit şi prin alegerea preşedintelui 
SUA. Competiţia creată sau deturnată de liberalizarea excesivă a 
comerțului internațional, prin întretăierea acordului global OMC 
cu acordurile regionale negociate (piaţa unică a UE, NAFTA, 
ASEAN) sau în curs de negociere până la un moment dat (TTIP 
sau TPP), a creat o reacţie crescândă de tip antiglobalizare, de la 
simplul cetățean până în palierul politic. Nu trebuie omis faptul 
că, de regulă, politicul valorifică nemulțumirile cetățeanului, 
întărind opinii în formare (lipsă de încredere, scepticism, căutări 
febrile de alternative etc.), ceea ce animă confruntarea dintre 
globalizare şi comerțul internațional (cu rădăcini mai vechi) şi 
acumulează aspecte care contrapun nationalul cu globalizarea. 

Este posibil ca alegerea lui Donald Trump să deschidă o 
nouă eră în confruntarea dintre bilateralism şi multilateralism în 
negocierile comerciale într-o economie globală, într-un moment 
în care asistăm la fracturări şi plurilateralism. O anumită izolare a 
SUA, intuită prin discursurile critice la adresa unor importante 
acorduri de comerț şi investiţii în zona transatlantica şi Pacific, da 
de înțeles că SUA vor prefera bilateralismul spre a-şi rezolva 
problemele economice interne pentru care electoratul SUA l-a 
votat pe Trump. 

Principala reacție politică europeană a venit de la cancelarul 
german Angela Merkel, care declara, în cadrul unei conferinţe de 


România in globalizare 83 


presă (după terminarea unei reuniuni a Uniunii Creştin Demo- 
crate — CDU, ianuarie 2017), că „există mai multe avantaje ca SUA 
şi Europa să avanseze împreună, decât calea ca fiecare să-şi 
soluţioneze problemele singur”. Rămâne de văzut dacă amenin- 
ţările cu măsurile protectioniste ale lui Trump împotriva impor- 
turilor de produse mexicane şi chinezeşti şi decizia companiei 
Ford de a nu mai construi o fabrică nouă în Mexic vor fi aplicate 
la nivelul intentiilor exprimate înainte de învestitură. Ministrul 
german de externe, Frank-Walter Steinmeier, a fost profund 
deranjat („perplex”, în text) de faptul că Trump, în conferința de 
presă de dinaintea învestiturii lui, s-a declarat „victima” unor 
metode de tipul „dictaturii naţional-socialiste”, o referire pe cale 
să deschidă o rană neplăcută de la încheierea celui de-al Doilea 
Război Mondial şi un subiect tabu pentru relaţiile SUA- 
Germania. Acuzarea că ar avea legături secrete cu Moscova a fost 
catalogată de Trump ca fiind „genul de lucruri pe care le făcea 
Germania nazistă”. Ceea ce exultă din partea Administraţiei 
Trump este percepţia unei hegemonii germane în Europa, care a 
pus în dificultate, prin comerțul agresiv al Germaniei, multi 
dintre partenerii ei din UE. Este vorba despre o atitudine total 
diferită de cea a SUA, care a introdus Planul Marshall după cel de 
al Doilea Război Mondial şi stilul în care Germania, refăcută prin 
planul menţionat, a tratat dificultățile Greciei şi ale altor state 
membre ale UE în timp de pace. 

Măsuri împotriva agresivitatii comerciale şi financiare a 
Germaniei au fost luate cu mult înainte de alegerea lui Trump 
(cazurile Wolksvagen şi Deutsche Bank, terminate în justiție cu 
amenzi de zeci de miliarde de euro). O cauză, obiect de critică 
vehementă a multor parteneri din cadrul şi din afara UE, a fost 
înregistrarea de către germani, ani de-a rândul, inclusiv în timpul 
crizei financiare şi economice, de excedente excesive — bugetare şi 
de cont curent — în timp ce alte tari se prăbuşeau sub povara 

datoriilor externe. Pozitia SUA in comertul international pare 
justiuficata de comportamentul atat al unei parti a Europei, cat si 
al Mexicului, Administraţia Trump marsand pe semnalele 
transmise în campania prezidenţială. 


Evocarea pierderii de locuri de muncă în rândul clasei 
mijlocii americane, angajată de regulă în industrii tot mai mult 
delocalizate şi supuse unei concurente neloiale, a permis atacarea 
cu uşurinţă a acordului transpacific (ITP), care, deşi finalizat 
după şapte ani de negocieri, cu afectarea a cca 40% din expor- 
turile SUA, a rămas neratificat de Congresul american. Ordinul 
prezidenţial ca SUA să iasă din acest acord a fost un obiectiv uşor 
de atins, pe fondul criticilor şi al măsurilor anunţate în mod 
repetat în ceea ce priveşte relaţiile comerciale cu Mexic, în baza 
acordului NAFTA şi a referirilor de majorare până la 35% a 
taxelor vamale la importul produselor chinezeşti. A urmat 
atacarea OMC, în cadrul căreia 165 de ţări au reuşit realizarea 
unei guvernante bine articulate a comerțului international, dupa 
efortul unor runde de negocieri dificile şi întinse pe decenii, 
culmea, sub leadership american. 


Ajungem astfel la o concretă contestare a multilatera- 
lismului în ordonarea şi liberalizarea comerțului internaţional cu 
bunuri şi servicii de către SUA, iar Agenda de politică comercială pe 
anul 2017, elaborată şi pusă în aplicare de United States Trade 
Reprezentative (USTR) a confirmat acest lucru prin obiectivul 
statuat: în anii următori, SUA vor acţiona pentru ca expansiunea 
comerțului să se facă liber şi loial pentru toți cetățenii americani, 
măsurile implicate fiind focalizate în principal pe (1) negocieri 
bilaterale, şi mai puţin pe cele multilaterale, şi (2) pe eforturile 
pentru ca ceilalți parteneri să-şi deschidă piețele. Documentul 
USTR menţionează şi faptul că SUA vor controlul absolut asupra 
suveranităţii politicii lor comerciale, context în care orice decizii 
ale OMC, care nu servesc interesele SUA, vor fi respinse. Cu 

partenerii cu care SUA inregistreaza deficite comerciale consis- 
tente vor fi aplicate masuri antidumping dure (China fiind men- 
tionata explicit, cu dubiul recunoasterii ei drept economie de 
piata). 

In urma unor astfel de pozitii oficializate, acordul TTIP nu 
mai are şanse de a fi finalizat, fiind şi aşa blocat pe teme preocu- 
pante pentru SUA: produsele agricole (în materia subvenţiilor 
europene extrem de mari, care distorsionează competitivitatea), 
produsele culturale (în materia proprietăţii intelectuale mai slab 
protejate în Europa fata de SUA) sau initializarea mecanismelor 
de salvgardare. Atacarea acordurilor TTP şi TTIP de către SUA 
aduce mari neajunsuri perspectivelor negocierilor multilaterale 
din cadrul Rundei Doha, deja mult întârziate din punctul de 
vedere al obiectivelor asumate, cele două acorduri fiind privite ca 
adjuvante pentru dinamizarea negocierilor din cadrul rundei 
menționate. Prin punerea în dubiu a celor două megaacorduri de 
către SUA, sunt pierduţi paşi importanţi în completarea libera- 
lizării comerțului internațional prin tarife (taxe vamale reduse 
deja la o medie de 3,5%, ca urmare a rundelor de liberalizări 
făcute în cadrul GATT), cu o convergenţă a reglementărilor 
corespunzătoare unui tratament egal al investitorilor străini, 
proprietăţii intelectuale, mediului şi circulaţiei forței de muncă. 

În contextul în care tracțiunea pe dezvoltarea economică a 
comerțului internațional de bunuri cunoaşte o slăbire, este atacat 
exact comerțul internaţional cu servicii (cu o dinamică mai mare 
decât cel cu mărfuri), care în ultimii ani a avut contribuţii impor- 
tante la creşterea PIB al SUA şi al multor tari europene. Nu 
întâmplător, Lorena Ruano (Profesora-Investigadora, Division de 
Estudios Internacionales, CIDE & Profesora asociada, El Colegio 
de Mexico, Mexico City) apreciază, din poziţia sa partizană, ca 
SUA, prin administratia Trump, se reintoarce la o agenda desueta 
pentru conduita comertului international, prin apelarea la taxe 

vamale ridicate, cote cantitative restrictive şi măsuri antidumping, 
ca o întoarcere şi la neomercantilismul care priveşte deficitele 
comerciale ca pe un rău intrinsec, fără legătură cu efectul de 
dezvoltare. Ca urmare, se propagă ideea că negocierile bilaterale 
permit „extragerea celor mai bune concesii de la ceilalți parteneri, 
chiar dacă ele violează regulile” OMC (din articolul „World 
Trade and Trump”, în European Union Institute for Security Studies, 
martie 2017). 


Analiza făcută de Ruano are meritul de a depăşi confrun- 
tarea Mexic-SUA, prin extinderea ei la multe dintre acordurile 
bilaterale de tip UE-alte state, dar cu întrebarea despre cât de 
promotoare ale comerțului liber vor rămâne ele în vremuri destul 
de incerte? Cât priveşte UE, ea este cel mai mare trader al lumii, 
iar teoretic, prin facilitarea accesului pe propria piață, Uniunea 
exercită o mare influenţă pe piaţa internaţională. În condiţiile în 
care revigorarea economică nu dovedeşte continuitate pe termen 
mediu şi se asistă la o resurgenta a protectionismului pe calea 
populismului şi naţionalismului economic, se poate pune la îndo- 
ială puterea Uniunii de a susține o agendă largă a liberalizării 
comerțului international. Finalizarea acordului UE-Canada 
(CETA), spune Ruano, este un exemplu la limită al unui posibil 
eşec al acestor timpuri, chiar dacă vorbim de nişte negociatori 
experimentați şi motivaţi. 

Se poate asista la o schimbare de paradigmă în ceea ce 
priveşte actorul motor al comerțului internațional liber, remarca 
fiind făcută pentru China, aşa cum a prefigurat în discursul său, 
la Davos, preşedintelui Xi Jinping şi unde a apărut ca susținător 
al deschiderii economiei mondiale. Rolul Chinei în această 
direcţie trebuie privit însă în timp, spune Ruano, fără a fi pasivi la 
nişte începuturi, chiar modeste şi putin ambitioase, cum ar fi 
Parteneriatul economic regional cuprinzător (RCEP), bazat pe o 

liberalizare voluntar consimtita între țările ASEAN şi alte trei 
state din Pacificul de Sud. Din această perspectivă, a susținerii 
liberalizării comerțului internațional, China, prin sistemul ei 
economic încă neconvingător din punctul de vedere al unui 
comportament de piață (SUA evocă manipularea cursului 
yuanului pentru a se asigura competitivitatea produselor de 
export), rămâne mult în urma SUA ca fost motor al liberalizării, 
mai ales în domeniul comerțului cu servicii. 


În contextul incertitudinilor induse de administraţia Trump, 
rămânem deocamdată cu declaraţii încurajatoare, în sensul că 
izolationismul promovat de SUA (la care este posibil sa se adau- 
ge, după Brexit, Franţa) nu poate fi asimilat de o lume întreagă. 
Benoit Coeure, înalt reprezentat al BCE, într-o expunere făcută la 
New York, ca partizan al globalizării şi necesității unei cooperări 
internaționale cât mai largi, menţiona faptul că a pune în discuţie 
acum beneficiile şi legitimitatea cooperării internaționale aduce 
atingere valorilor care au făcut posibilă guvernanta economică 
globală: deschiderea, colaborarea şi toleranța au fost elemente-cheie ale 
creşterii economice globale, in timp ce recurenta la protectionism si 
dereglementare unilaterală poate aduce beneficii numai pe termen scurt, 
dar pe seama stabilității financiare. Coeure face referire directă la 
dereglementarea financiară susținută de administrația Trump, 
care ar putea avea efecte dezastruoase pe plan global. Beneficiile 
imediate ale acesteia vor întârzia fermitatea creşterii economice, 
în timp ce membrii cei mai vulnerabili ai societăţii vor rămâne cei 
mai expuşi în continuare la efectele negative ale globalizării. 


Christine Lagarde, directorul general al FMI, pe fondul 
temerilor privind angajamentul administraţiei Trump la coopera- 
rea multilaterală (după ce a demarat agenda comercială intitulată 
„America First”, menită să reducă deficitul comercial al SUA), 
susține că organizaţia financiară internațională rămâne angajată 
necesităţilor dificile ale celor 189 de membri ai săi, care cred în 

comerțul liber, echitabil şi global. In consecință, statele membre 
ale FMI trebuie să examineze metode prin care să se asigure că 
toată lumea beneficiază de pe urma comerțului internațional. 


Revenind la UE, provocările eventualei amplificări a protec- 
tionismului comercial la nivel global trebuie privite prin poziția 
Uniunii de cel mai mare exportator şi importator de bunuri şi 
servicii din lume (1/3 din PIB-ul UE este reprezentat de comerțul 
cu bunuri şi servicii). Studii de durată, în materie de fluxuri 
comerciale de bunuri şi servicii, elaborate în cadrul Institutului de 
Economie Mondială al Academiei Române — IEM (coordonator şi 
autor Agnes Ghibutiu), privind dinamica, structura, factorii de 
influență etc. relevă, de multi ani, o ascensiune pernicioasă a 
protectionismului, tocmai prin reorientarea stilului de negocieri 
în materie de liberalizare. În paralel, trebuie considerate şi noile 
puteri economice, ocupante de noi poziţii, în fluxurile comerciale 
internaționale, urmarea fiind scăderea ponderii UE în schimbu- 
rile globale cu bunuri şi servicii în ultimul deceniu. Deşi Uniunea 
rămâne în continuare o mare putere comercială. 


Mediul internațional în schimbare determină, după criza 
financiară, observarea slăbirii fermitatii creşterii economice în 
plan global şi reducerea drastică a ritmului de expansiune a 
comerțului internaţional. Acumularea a noi dificultăți în calea 
procesului de redresare a economiei mondiale a asigurat un teren 
fertil pentru propensiunea țărilor lumii de a recurge la politici 
comerciale protectioniste. După o recesiune prelungită şi dificilă, 
UE este confruntată acum cu provocarea stimulării creşterii 
economice, a investițiilor şi a ocupării forței de muncă, comerțul 
fiind unul dintre puţinele instrumente disponibile pentru revigo- 
rarea economiei europene, fără riscul de a împovăra statele cu 
deficite bugetare excesive, spune Ghibutiu. Conform analizelor 
efectuate la IEM, comerțul urmează să devină o sursă şi mai 
importantă a creşterii economice în UE, întrucât „aproximativ 

90% din creşterea economică în plan global în următorii 10-15 ani 
va fi generată în afara spaţiului UE, iar în aceste condiţii 
redresarea economică a Uniunii va trebui consolidată prin legă- 
turi comerciale mai strânse cu noile centre ale creşterii economice 


globale”. 


Provocarea UE trebuie privită şi prin conţinutul unor 
rapoarte de monitorizare a evoluţiilor şi tendinţelor în planul 
politicilor comerciale, dincolo de angajamentele declarative (G- 
20) de abţinere la noi restricţii. Realitatea este că, începând cu 
anul 2015, protectionismul comercial a cunoscut o amplificare 
atât la nivelul grupului G-20, cât şi la scară globală. Numărul 
noilor restricții ridicate în calea comerțului a atins cele mai înalte 
cote de la izbucnirea crizei financiare, în contextul în care se asistă 
la un regres (devenit politică de stat) în iniţiativele de liberalizare 
a pieţelor. Din păcate, chiar şi Uniunea, mai ales prin statele care 
fac parte individual din G-20 (Franţa, Germania, Italia şi Marea 
Britanie), este părtaşă la evoluţia protectionismului la nivelul 
grupului G-20, dar şi în plan global. Tot Ghibutiu remarcă faptul 
că deschiderea pieţelor externe se află în regres. În timp ce stocul 
de măsuri protectioniste, identificate de UE, a sporit începând din 
2008, la 1.059, doar 20% dintre măsurile protectioniste acumulate 
au fost eliminate. Initiativele de politică comercială protectionista 
ale partenerilor comerciali ai UE depăşesc ca număr inițiativele 
lor de liberalizare într-un raport de 3:1. Jumătate din numărul 
total al noilor măsuri comerciale restrictive, puse în aplicare 
împotriva produselor UE, în anii 2014-2015, revine economiilor 
emergente, în special Chinei, Rusiei, Indoneziei şi Indiei. 

În opinia reprezentanţilor UE, susţinerea agendei comer- 
ciale multilaterale a OMC rămâne piatra de temelie a politicii 
comerciale comunitare. Eforturile sunt vizibile prin adoptarea 
pachetelor de liberalizare a comerțului cu prilejul conferinţelor 
ministeriale ale OMC de la Bali (Indonezia) din 2013 şi de la 

Nairobi (Kenya) din 2015. Cu privire la fenomenul de fracturare a 
multilateralismului, UE avanseaza, chiar in cadrul OMC, negoci- 
eri plurilaterale, considerate complementare initiativelor multila- 
terale de liberalizare a comertului. Cu privire la agenda bilaterala 
si regionala din lume a Uniunii, ca putere comerciala de prim 
rang, este de remarcat ca ea are acorduri comerciale preferentiale 
in vigoare cu 52 de tari si poarta negocieri cu alte 80 de tari, in 
vederea incheierii de acorduri de liber schimb si de acorduri de 
parteneriat economic. Acorduri in care se includ şi parteneri 
economici strategici, pe primul loc fiind China. Prin acordurile de 
liber schimb, ponderea comertului generat de acestea a crescut de 
la mai putin de un sfert din comertul comunitar, acum un dece- 
niu, la o treime in prezent. Proporția ar urma să sporească la 
două treimi după ce toate negocierile în curs de desfăşurare se 
vor fi încheiat. 


Prin retragerea oficială a SUA din TPP s-a creat un vid 
economic în Asia-Pacific, care urmează să fie ocupat de China. 
Mişcarea, promovată prin strategia America First, este prezentată 
de analişti drept o subminare a pivotului SUA în regiune, ceea ce 
este contrar politicii de reechilibrare dinspre Orientul Mijlociu 
către Asia-Pacific, lansată de Hillary Clinton şi Barack Obama în 
2011. După cum s-a prezentat deja, Parteneriatul Economic 
Regional Cuprinzător - RCEP (cu participarea ţărilor ASEAN, 
Australia, Noua Zeelandă, China, India, Japonia, Coreea de Sud) 
vine să acopere acest vid economic, în speranța, credem noi, că 
piaţa americană nu va mai fi presată de exporturile Chinei. În 
acelaşi timp, se pare că aceasta mizează şi pe consolidarea rela- 
tiilor cu aliați tradiționali ai SUA, cum sunt Filipine şi Malaysia, 
susținători ai liberului schimb. 


A 


A dori un „comerț echitabil”, în cazul SUA, bazat pe inte- 
legeri comerciale bilaterale, bariere tarifare şi firme americane 

îndemnate să-şi mute afacerile acasă, să-şi repatrieze profiturile 
etc. (Daniel Dăianu, ,,Protectionism redivivus în lumea dezvoltata?”), 
este nu numai o schimbare a viziunii a atletului liberalizării de 
până acum, ci şi o clară invitaţie la modificări structurale impor- 
tante în fluxurile comerciale internaționale, din punctul de vedere 
al intensității şi structurii acestora. La aceste modificări îşi vor 
aduce contribuţia şi schimbările produse de modul în care 
puterile economice emergente vor acționa fata de resurgenta 
măsurilor protectioniste, la unele fiind chiar ele coautori. 
Problema de fond rămâne modul cum mai pot fi recompensati 
„perdanţii” comerțului liber, martorii unui consens tot mai 
răspândit între elite politice şi de afaceri, care reflectă o realitate: 
globalizarea a produs câştigători, dar şi perdanti. 


Dani Rodrik (profesor la International Political Economy, 
Harvard University), spune că răspunsul corect la această pro- 
blemă nu este „oprirea globalizării”, ci găsirea modalității ca 
perdantii să fie recompensati şi să se alăture curentului major de 
internationalizare greu de stăvilit. La rândul lui, Nouriel Roubini 
sintetizează: „lupta antiglobalizare poate fi detensionata si 
gestionată prin politici de compensare a lucrătorilor pentru 
pierderile suferite şi costurile plătite” (citat preluat din articolul 
lui Rodrik, „Too late to Compensate Free Trade's Losers”), ducând 
problematica perdantilor la nivel de indivizi, si nu de state, care s- 
au introvertit prin votul şi/sau susținerea cetățenilor. Un coşmar 
greu de depăşit şi cu posibile noi surprize după Brexit sau 
emoțiile alegerilor prezidenţiale din Austria, ori cele parlamen- 
tare din Olanda. Perdantii trebuie aduşi în rândurile câştigătorilor 
globalizării printr-o voință politică dedicată unor politici de 
redistributie, cu mărirea corespunzătoare a economiilor. Ca 
urmare, argumentul redistribuirii, care are sens şi economic şi 
politic, duce la concluzia că, măcar de acum încolo — spune 
Rodrik -, acordurile comerciale, pentru beneficii certe aduse 

binelui unor economii sunt acceptabile numai in măsura in care 
câştigătorii vor înțelege să împartă respectivele beneficii cu 
perdantii. Nu poate fi întrezărită o altfel de politică pentru a 
menţine deschise, economiile şi comerțul, decât cu sprijinul unor 
constituente mai largi proglobalizare. 


Rămâne întrebarea: nu este prea târziu pentru o soluție de 
compensare prevăzută intrinsec în acordurile comerciale de 
liber schimb? Se pare că răspunsul este afirmativ, soluţia fiind 
viabilă acum două decenii în plin avânt al globalizării. Din 
păcate, beneficiile promise atunci tuturor, prin liberalizările 
consecutive, au fost deturnate în favoarea celor care au deținut 
puterea, creându-se şi întărindu-se percepția răului produs de 
globalizare în conştiinţa celor mai multi cetățeni. Rodrik spune 
că, în prezent, pentru a fi cu toţi împreună este necesar să 
considerăm cu seriozitate schimbarea regulilor globalizării. 


D. Dăianu, în articolul menţionat mai înainte, enumeră 
,sirenele” care cântă protectionismului: „Erodarea poziţiei SUA si 
a altor state dezvoltate în distribuţia puterii economice în lume; 
noi tehnologii care elimină locuri de muncă, dar şi politici econo- 
mice/publice responsabile pentru încordarea socială, pentru 
dislocări sociale; criza financiară, care a fragmentat, divizat socie- 
tatea şi induce replieri; criza care a indus statelor şi băncilor 
centrale să adopte măsuri «nonstandard», interventioniste, in 
economie; practici corporatiste rele, evitarea plăţii impozitelor, 
care alimentează reacții contra globalizării; un sentiment răspân- 
dit că pieţe externe (financiare) exercită putere excesivă in 
influențarea deciziilor naționale”. 


Problemele prezentate sunt delicate şi prin faptul că este în 
joc legitimitatea celor cu mandat de a administra treburi publice. 
Ca urmare, este de înțeles că prioritare pe agenda publică a țărilor 
dezvoltate sunt siguranţa şi protecţia cetățenilor şi a statului. 


România in globalizare 93 


1.3. Unele concluzii 


Cum nimic nu este întâmplător, putem afirma că globali- 
zarea, în ciuda unor analize partizane beneficiilor acesteia pentru 
toţi, a evoluat, evident, în direcţia unor interese economice, 
comerciale şi financiare bine întreţinute de anumiţi factori. De la 
bun început este de remarcat faptul că sorgintea acestor interese — 
în sensul de a capta oportunităţile globalizării — nu poate fi strict 
localizată la un grup sau altul de state după gradul de dezvoltare 
sau putere economică, ci după două criterii care nouă ni se par 
dintre cele mai semnificative. 


Primul criteriu este de natura eficacitatii modelului econo- 
mic. Profitabilitatea sistemului economic deschis a determinat 
investitorii, deținătorii de capital, să continue externalizările de 
servicii şi delocalizarile de industrii, urmărind optimizarea 
costurilor de producţie, aprovizionare, distribuţie etc. Un produs 
manufacturat, un serviciu industrial şi/sau financiar, toate au 
devenit un elaborat global, cu inputuri de tehnologie, know-how, 
pregătire a forței de muncă cu ţinte precise: costurile forței de 
muncă să fie cât mai mici şi cu randament al capitalului cât mai 
mare; scheme detaliate oferite prețurilor de transfer, evitarea 
cotelor mari de impozitare. 


Al doilea criteriu, cel politic, tine exclusiv, în opinia noastră, 
de modul cum a înţeles clasa politică să valorifice, până la Brexit 
şi alegerile prezidenţiale din SUA, avantajele globalizării, strict în 
folosul ei, adică perpetuarea puterii prin consolidarea 
establishmentului liberal şi neoliberal. Întreţinerea sistemului 
instituțional superbirocratic avea nevoie de resurse financiare tot 
mai mari, provenind, în mare măsură, din resurse ilicite (fraudă, 
evaziune, corupție). Disponibilizarea acestor surse se putea face 
doar prin împingerea globalizării spre avantaje cât mai mari ale 
investitorilor aflați în coniventa cu clasa politică. Manifestarea 

simultană a celor două moduri de operare, intersectată cu 
progresul tehnologic, intrat în faza şi cu caracteristicile celei de a 
patra revoluţii industriale (vezi dezbaterile de la Forumul 
Economic, Davos, ediţia 2015), ambele cuplate cu liberalizările 
masive aduse de globalizare, au produs efecte sociale mai putin 
observate la timpul cuvenit. 


Ultima criză financiară a semnalat, la nivelul anului 2017, 
mai degrabă ruptura majoră între randamentul capitalului 
financiar şi retributia excesivă din acest sector (salarii şi bonificatii 
de milioane de euro/dolar) şi remunerarea forței de muncă din 
sectoarele productive şi servicii industriale asigurătoare ale bazei 
existenţei materiale a socialului. La urma urmelor, prime-rate-ul — 
cauză a crizei financiare —, trebuie văzut ca o ultimă încercare de 
îndatorare (tot în beneficiul sistemului financiar) a populatiei/an- 
gajatilor cu sau fără garanţii, pentru a se stoarce şi ultima picătură 
de randament financiar. Evident, evoluţia produselor financiare — 
derivatele sofisticate —, care au „înfăşurat” active proaste cu unele 
bune, cu iluzia unor câştiguri financiare mari şi certe la o anumită 
scadenta (grăbită fără acoperite de găunoşenia lor), a condus la 
înşelarea şi colapsul unor instituţii financiare sistemice, punând 
în pericol însăşi funcționarea sistemului economic global. Sensul 
evoluţiei globalizării nu poate fi disociat de o stranie lăcomie 
omenească, factorii fundamentali fiind distorsionati de comporta- 
mente de turmă, cu crearea unui imens hazard moral şi a unei 
grave asimetrii informaționale. 

Criza financiară i-a preocupat cu prioritate pe finantisti. 
Pentru politicieni însă, a fost cutremurul şi testul major în luarea 
deciziilor posibile, uneori lipsite de un succes imediat, dar cu con- 
secinte dintre cele mai imprevizibile. Melanjul „înfrăţirii” acestora 
a adus modificări structurale economice şi sociale majore — la 
limita răului ireparabil — în sistemul globalizării, unele evoluţii 
negative fiind la pragul ireversibilitatii: dezindustrializarea ţărilor 

dezvoltate cu pierderea de locuri de muncă; şomaj structural 
ridicat, peren în rândul tinerilor, cu imposibilitate de a intra pe 
piața muncii; reducerea relativă şi absolută a veniturilor 
gospodăriilor; falimentul individual prin îndatorarea excesivă; 
scăderea PIB-ului potenţial, revenirea la o creştere economică 
joasă, dar fragilă şi posibil lipsită de continuitate fermă; micşo- 
rarea clasei mijlocii; un început de reindustrializare cu pretenții 
de pregătire profesionabilă neregăsibilă la cei eliminați de pe 
piaţa muncii; forță de muncă plătită mai prost în prezent, com- 
parativ cu perioada precriză, cu şanse minime de a se reechilibra 
economic şi financiar etc. Toate conducând la o revoltă a 
socialului național împotriva clasei politice conducătoare şi a 
establishmentului creat de aceasta. 


Introvertirea statelor ne apare acum mai clar ca fiind un 
fenomen forțat de social, politicul venind cu un răspuns tardiv, 
de regulă ca o favoare, de aşa-zisă protecție a socialului răvăşit de 
efectele negative ale globalizării. De la ,,reparatiile” încercate de 
politic pe plan naţional a început şi fracturarea sistemelor globale 
economice, financiare şi de comerţ, ele fiind considerate „schim- 
bari structurale”, privite initial ca efecte benefice/inovative ale 
globalizării. Inovative au fost doar în sensul prezentat mai sus, 
sub imperiul ultimelor randamente financiare care mai puteau fi 
stoarse din modelul economic deja având o problemă de 
remunerare a forței de munca şi de redistributie, dar dominat de 
servicii financiare obscure. 


Scăderea cererii agregate a început cu scăderea abrubtă a 
cererii personale (îndatorare, şomaj, muncă part-time etc.), iar 
încetinirea creşterii economice a dus la îndatorarea publică 
(deficite bugetare din încasări fiscale mai reduse) şi privată (linii 
de credit nereturnate la scadente, falimente). Situaţia reflectă 
politici publice, mai ales de austeritate, care nu au mai dat 
rezultatele prevăzute în manualele de economics, retorica politică 

incercand si ea sa caute cauze dincolo de national, in comunitar si 
international, adică in fatetele de funcționare pe baze 
multilaterale a globalizarii. 


Se poate afirma ca, prin prisma situatiei prezentului, ima- 
ginea inițială formată asupra globalizării ar trebui „întoarsă” daca 
vrem să vedem o realitate deja preocupantă. Beneficiile inițiale 
„pentru toți” anunțau, de fapt, decantarea perdantilor globalizării, cu 
reacţii sesizabile prea târziu de către politic. De acest fel de 
tratament au profitat adversarii politici, prin recurgerea la sen- 
timentele de naționalism şi de populism ale socialului, la rândul 
lui aflat în căutarea unei posibile uşurări a propriei situații. Efec- 
tele negative ale globalizării au facilitat recursul la naționalismul 
economic, posibilă politică iliberală de alinare pe termen scurt a 
socialului. 


Emergenta celor slab dezvoltați a fost facilitată de capitalul 
în exces al celor care nu mai erau mulțumiți de randamentul 
investiţiilor din propriile lor economii. Presupusele investiții 
făcute de unele economii emergente, pe îndatorare, au fost tem- 
porar în beneficiul țărilor exportatoare de bunuri de investiţii, 
raportul dintre capitalul economic şi cel financiar fiind subunitar. 
Rezistenţa mică la intrarea şi la ieşirea fluxurilor de capital, în 
mare parte speculative, cuplată cu evoluţia cererii de materii 
prime şi energie raportată la o creştere economică mai redusă şi 
chiar anemică postcriza financiară (2009-2016), a determinat ceea 
ce numim o reaşezare a puterilor globale, inclusiv creşterea nu- 
mărului acestora. Fenomenul trebuie privit şi dincolo de ambițiile 
de putere economică ale unor state. Resurgenta unor interese mai 
vechi şi a altora noi în plan politic şi militar rămâne un câmp de 
cercetat. Exemplele se adună deja: confuzii; securitatea globală 
devine o nouă problemă de solutionat cu noile structuri de puteri 
globale; aranjamentele existente nu mai convin părților implicate. 
Securitatea globală nu mai poate fi gestionată în parametrii 
cunoscuţi, iar negocierile pentru noi înţelegeri încă întârzie. 

Se poate spune că globalizarea, prin problemele create şi cu 
soluţii întârziate, într-o lume care se mişcă cu o viteză mult mai 
mare decât la momentul scrierii şi adoptării regulilor actualei 
ordini internaţionale, pe cale de dispariţie, a ajuns la un „moment 
al cataclismului”, când orice este posibil. Conştientizarea acestui 
moment rezultă din multe discursuri ale unor înalți funcționari şi 
politicieni, fie ai statelor membre ale UE, fie ai structurilor de 
conducere a UE. Ea rămâne totuşi târzie, mai ales față de proble- 
matica socială şi societală pusă în mişcare de globalizare, luarea 
acestora în consideraţie „bucurându-se” de platitudinea politi- 
cienilor legaţi de instituțiile şi birocraţia creată chiar de ei cu 
credinţa că va fi dăinuitoare. Trecerea la invocarea real-politicului 
este târzie şi periculoasă, pe cale să calce măcar pe unele valori ale 
matricei democraţiei pe care unii dintre noi încă o venerăm cu 
naivitate. 


Dezechilibrele lente, ascunse, insidioase, au început să se 
manifeste cu brutalitate, tot ceea ce era toleranţă în globalizare a 
devenit discordie, alimentată de declaraţii şi decizii puţin gândite 
din punctul de vedere al efectelor de radicalizare. Sau, poate, 
chiar acest lucru s-a dorit pentru a se putea trece spre un alt 
deznodământ. Criza refugiaților, împotrivirea generalizată la 
primirea imigranţilor, deşi decurge dintr-o liberalizare consimtita 
în materia circulaţiei libere a forței de muncă, sunt simptome ale 
întoarcerii la o altă epocă, cea a urii rasiale, etnice şi religioase. 
Profitorii politici ai acestei reîntoarceri vin cu soluţii care înfioară 
generaţiile mai vechi, care au plătit tributul ultimei conflagrații 
mondiale: dezmembrarea UE, chestionarea relaţiei transatlantice 
garante a securităţii europene, dar şi globale, reluarea unor ten- 
dinte expansioniste de natură imperială (vezi hegemonia germa- 
na în Europa, pretenţiile Rusiei cu conotaţii teritoriale şi de sfere 
de influenţă, militarismul Chinei etc.). Mizele rămân fie teritorii 
neexploatate, fie teritorii râvnite, dar răvăşite de conflicte şi/sau 

instabilitate politica: Africa, Orientul Mijlociu, Asia de Sud-est, 
Europa Orientală. 


Evident, ne indreptam spre o nouă ordine mondiala/glo- 
bala, momentul de stop and go al globalizarii fiind, poate, 
inceputul acestei tranzitii, a carei eficienta este vazuta numai in 
rescrierea regulilor de joc pentru ceea ce va urma. Intrebarea 
capitală care ne frământă este: cât de convulsiva va fi aceasta 
,tranzitie” într-un context caracterizat de incertitudini? 


Răspunsul poate fi unul la îndemână — globalizarea nu poate 
fi oprită, dar nici continuată cu caracteristicile care i-au atras 
negarea. Raportul dintre câştigătorii şi perdantii globalizării, pe care îi 
regăsim, la nivel global, în statele-natiune sau în comunități mai 
mici, nu poate fi schimbat decât printr-un mecanism dinamic, şi 
nu unul oprit sau mergând într-o direcţie opusă. Paşii înapoi sunt 
indezirabili, din foarte multe motive, care însumează ca efect 
creşterea raportului menţionat. De regula, inegalitatea şi 
inechitatea socială, preluate de politicul care îşi doreşte propria 
inaltare in creionarea destinului unei generaţii, după viziuni care 
s-au demonstrat a fi sub demnitatea umană (iar anul 2017 a dat 
multe emoţii în acest sens), au dus mereu la explozii politico- 
diplomatice, încheiate cu conflicte sângeroase pe plan naţional şi 
international. Lecţiile secolului XX (a se vedea că multe opinii deja 
fac referire la istorie) nu ar trebui uitate, dar istoria este o materie 
aflată în estompare în curriculele educaţionale, tocmai pentru a nu 
produce conflicte etnice, rasiale etc. Efectele sunt însă exact pe dos, 
incultura istorică devine una dintre cauzele proastei înțelegeri a 
realitatilor prezente, repetabile pe spirala dezvoltării. Condiţiile 
istorice se repetă, la intervale de timp, la o scară mult mai mare, 
cea a globalizării de acum. Care nu ar trebui să dea glas mai 
puternic tehnologiei militare, ajunsă la cel mai înalt nivel. 


Din păcate, rămânem doar cu întrebări, ceea ce înseamnă că 
efectele globalizării, bune şi mai puţin bune, necesită multe alte 

cicluri de studii şi aprofundări. Gestionarea acestor efecte rămâne 
problema fundamentală pentru toți actorii lumii, care, credem, 
trebuie să-şi asume o responsabilitate globală — ca să utilizăm 
termenul „la temă”. Tranzitia spre o nouă ordine, cu continuarea 
globalizării cu noi reguli, înseamnă a o construi din nou de jos în 
sus, aşa cum au făcut-o revoluțiile societale din istorie, dar fara 
vărsare de sânge. Din acest punct de vedere, o analiză a efectelor 
globalizării pentru SUA este edificatoare. 


Globalizarea a adus pentru SUA cel mai mare şoc din 
istoria sa politică, economică şi culturală, reprezentat de 
alegerile prezidenţiale, spune Jeffrey Tucker, director al Content 
for the Foundation for Economic Education. Analiştii vorbesc 
despre faptul că o întreagă expertiză, acumulată istoric, s-a năruit, 
demonstrând cât de vulnerabil poate fi statu quo-ul. Alegerile 
prezidenţiale au fost câştigate cu depăşirea oricărei intelepciuni 
convenționale, logice, chiar raționale, ceea ce ne duce cu gândul 
la sfârşitul unei paradigme. Se pare că ea se încheie cu o confuzie 
totală şi a tuturor, indiferent unde se plasează aceştia ca opinie, la 
stânga, la dreapta sau la centru. Devine tot mai clar că sistemul 
instituțional existent dispare, se topeşte, nu mai funcționează, 
fiind extrem de costisitor, iar într-un context în care fiecare 
încercă să-şi optimizeze cheltuielile în fața numeroaselor oportu- 
nitati şi opţiuni, deschise de globalizare, există o frustrare în 
creştere între ceea vrem să trăim şi regimul instituțional. Acest 
lucru trebuie privit, în primul rând, la nivelul individului. 

Guvernele mai sunt puternice doar în aparenţă, întrucât au 
dovedit că nu se mai pot impune în fata realitatilor sau nu mai 
pot schimba realitatea după dorinţele lor. Colapsul URSS, al 
sistemului socialist în ansamblu, protestele din Piaţa Tienanmen, 
căderea zidului Berlinului, toate acestea oferă percepţia clară a 
unei analogii, şi anume că alegerile prezidenţiale din SUA şi 
Brexit ar fi un alt 1989, problema „independenţei” asumate de 

multe state ale acelui moment urmand sa fie decelata in prezent 
in raport cu chingile globalizarii. Nici atunci, si nici in anul 2016, 
nimeni nu s-a aşteptat la schimbări atât de bruşte, Tucker 
afirmând că am fi asistat la un „val necontrolabil, evenimentele 
evoluând mai inteligent decât am fi gândit noi”. Ceea ce am 
văzut, din perspectiva alegerilor prezidenţiale din SUA, pare să 
fie o lebădă neagră, şi nu una oarecare, ci una „huge, fast, and 
ominous”, iar rezultatul votului nu a fost îmbrăţişarea viziunii 
unui om, ci împotriva modelului predominant de management al 
lumii, devenit „anachronistic, arrogant, entitled, smug, conceited 
ruling elite and ruling paradigm”. 


Momentul globalizarii ne duce cu gandul in multe directii, 
unele mai sigure, altele mai periculoase pentru omenire. Intre- 
barea care ramane este daca repornirea globalizarii mai poate fi 
facuta de sus in jos, cand raspunsul a fost dat de jos in sus. 
Lectiile revoluțiilor populiste din istoria omenirii ne-au arătat că 
nu este suficient să te răzbuni pe oricare statu quo şi să răstorni o 
elită conducătoare, fără să ştii direcția de urmat. Din perspectiva 
unei direcții de evoluţie a omenirii, construită de jos în sus, ca 
element fundamental al unui alt fel de viitor, şi care s-a mai 
manifestat în timp, Tucker are un sfat. Este vorba despre a se 
reveni la ceea ce îşi doreşte omul, dar şi la modul cum el îşi 
priveşte semenii, o etică în centrul căreia se dezvoltă viata 
societală. Tradiţia liberală are un răspuns care pleacă de la 
şocurile anului 2016: globalizarea trebuie să continue în condiţii 
de pace, cu oportunități pentru toți şi cu o prosperitate împăr- 
tăşită de toţi şi benefică pentru toţi, iar acest lucru nu mai poate fi 
planificat de sus în jos, ci pornind de la alegerea, comporta- 
mentele, deciziile milioanelor de oameni, care cred că viitorul 
trebuie să le asigure o viata demnă, înainte de toate. 


Tot din păcate, spune Nick Pearce (profesor la University of 
Bath, vezi articolul Liberalism can survive but it has to renew its social 

traditions), ultimele decenii au fost golite de voinţa şi puterea 
interpretării transformărilor profunde prin care trecem cu 
îngrijorare. Cercetările pentru teorii mai robuste în ceea ce 
priveşte justiţia socială sau filosofia politică liberală au fost 
abandonate din cauza susținerii unei lupte, poate zilnice, pentru a 
îmbunătăţi condiția umană. Neajunsurile globalizării tocmai pe 
aceasta au atacat-o în final. Liberalismul şi-a pierdut rădăcinile 
propriei sorginti, ba chiar şi revolta împotriva a tot ceea ce este 
constrâns prin ordine, instituții şi norme rigide. Prin noul 
liberalism, politicul a construit o structură societală rigidă în 
instituţii şi o birocratie contrară curentului principal (mainstream), 
aducând prejudicii individului pe care trebuia să-l apere: să-i ofere 
locuri de muncă, securitate şi identitate, spune Pearce. 

Adaptarea la o nouă etapă de globalizare trebuie să aibă în 
vedere tocmai ceea ce au pierdut indivizii oricărei comunități în 
fața  „colonialismului” deschis de doctrina de dreapta a 
premierului britanic Thatcher, a expansiunii pieţelor, competiţiei, 
regimului de reglementare a vieţii publice şi a relaţiilor sociale. 
Reinnoirea liberalismului, după ce se vede modul de gestionare a 
acestuia de către politicienii zilei, va începe cu multă rezistenţă, 
gardienii drepturilor democratice şi constituționale având de 
purtat o luptă acerbă vizibilă în Polonia, Ungaria, România, 
Marea Britanie sau în Rusia. A reduce această luptă numai la 
proteste este insuficient, dacă nu se vor redescoperi şi accentele 
sociale ale liberalismului care a creat o anumită interdependenta 
între individ şi comunitate, în ceea ce numim contractul social 
între cetățeni şi stat. Acesta din urmă a fost încălcat de politic, 
prin plasarea beneficiilor globalizării numai în propria curte, 
asumarea făcându-se cu o legitimitate tot mai redusă (neparti- 
ciparea la vot, euroscepticism, construcția instituțională euro- 
peană incertă etc.). 


Capitolul 2 

GUVERNANTA EUROPEANA 
POSTCRIZA FINANCIARA 

SI GLOBALIZAREA 


2.1. Conexiunea binomica 


„Reality cannot be found except in one single 
source, because of the interconnection of all 
things with one another”. 


Gottfried Leibniz 


Evoluţia istorică a umanităţii a fost şi este privită mai mult 
prin consecinţe în plan politic, economic, financiar, militar, geo- 
politic etc. , iar vremurile ne confirma că, între a rezolva situații şi 
a le contempla, stocul deciziilor neluate la timp este în creştere în 
anumite faze a ciclului. Perspectiva momentului este adumbrită 
tocmai de acest fapt, iar „apărarea” noastră constă în incertitu- 
dine şi confuzii, în aşteptarea unui moment declanşator fără a-i 
cunoaşte exact semnificația şi sensul. 


Configurarea consecințelor încrederii în sisteme care 
vizează doar intenţia de a-şi găsi un echilibru pe termen mediu şi 
lung, a indus ideea functionalitatii mediului societal mereu în 
cadrul unei ordini bazate pe reguli impuse, mai întotdeauna, de 
cei mai puternici. Consecințele sunt efectul interacțiunii umane în 
toate planurile, politic şi financiar. Ca urmare, efectele globalizării 
nu pot fi considerate ca venind dintr-un alt spaţiu decât cel 

societal. Ele sunt cauzate de modelul de guvernanta sau de ceea 
ce ne place să numim „bunele practici” ale acesteia, definind 
raporturi în scară, de la naţional la global, cum ar fi contractul 
social între cetățeni şi stat şi, respectiv, acordurile între părțile 
contractante - stat-natiune -, stabilind o ordine economică, 
financiară, monetară, de comerţ, militară (deținerea de arme de 
distrugere în masă) etc. 


Globalizarea este la momentul în care chestionează guver- 
nanta, nu numai prin prisma teoriei şi practicii (de la Adam 
Smith încoace, trecând prin curentele conservatoare, liberal, 
neoliberal şi mai recent iliberal), ci şi a setului de valori pe care se 
fundamentează relaţiile dintre state (Pacea de la Westfalia) şi 
dintre oameni (Revoluţia franceză). Globalizarea fie a generalizat, 
fie a fost determinată de o largă răspândire a setului de valori 
caracteristice democraţiei de tip occidental (statul de drept, 
drepturile omului, economie de piață, proprietatea privată si 
inițiativa individului etc.). Rămâne însă incertitudinea asupra a 
ceea ce s-a întâmplat ca să se ajungă la impasul unei stăviliri/sto- 
pari a guvernantei în direcțiile şi sensurile cu care ne-am obişnuit, 
în baza unei culturi acumulate cel putin de la al Doilea Război 
Mondial încoace. 


Acceptând faptul că guvernanta este o interacțiune umană 
directă şi instituțională, putem reafirma că eşuarea globalizării, 
privită prin fenomenul şi consecințele Brexitului şi ale alegerilor 
prezidenţiale din SUA — asupra cărora am insistat în prima parte 
a eseului nostru —, reprezintă un eşec al guvernantei globale, 
confirmat de ultima criză financiară şi de efectele ei multiple în 
plan social. Să nu uităm scara de crize succesive de dupa — 
economică, fiscală, bancară, a datoriilor —, ajunse chiar într-un 
cerc vicios, din cauza măsurilor neadecvate, ca structură şi 
intensitate, de asanare a lor prin guvernanta. Desigur, ne-am 
bucura să putem descrie într-o formă generalizată acest moment 

al crizei guvernantei, care a produs un stop al globalizării, dar 
trebuie să nu uităm că guvernanta se înscrie în liniile unei ştiinţe 
socioumane cuprinzătoare şi, ca urmare, consecinţele ei nu pot fi 
decât de aceeaşi natură şi foarte concrete. 


Reperele la care facem mereu referire, întâmplate în 2016, 
relevante pentru începutul unei modificări de paradigmă, reflectă 
practic comportamente şi atitudini umane fata de guvernanta 
globalistă, devenită neacceptabilă prin efectele ei. În acest caz îi 
putem recunoaşte pe cei — persoane şi personalități (Cameron, 
Trump, în cazul nostru) — care „au văzut oportunitatea celor 
întâmplate”, deloc o excepţie, ci un lucru aşezat chiar în firea 
evoluţiei istorice, împingând dinamica societală mai departe. Mai 
este de observat un fapt pe care îl considerăm important, cel cu 
privire la manifestarea guvernantei până la acel punct de cotitură 
la care mecanismele democratice au produs schimbări, fără să-şi 
modifice principiile şi valorile. 

Euroscepticismul, populismul, naționalismul, xenofobia etc. 
au ajuns să stimuleze — şi chiar şi-au găsit împlinirea prin apro- 
pierea de miezul guvernantei de către politicienii radicali sau 
extremisti —, tot prin mecanismul democraţiei, creând un dubiu 
chiar asupra viitorului însuşi al democraţiei. După alegerile din 
2017 rămâne de văzut rezilienta setului de valori care au compa- 
tibilizat guvernantele nationale, prin globalizare, până la punctul 
propriei negări. Orientarea spre real-politic şi renunţarea, de 
exemplu, la criteriul drepturilor omului, care definea nivelul 
democraţiei într-o tara sau alta, par să ne conducă spre o anumită 
constrângere a valorilor democratice, cu pericolul ca un anumit 
voluntarism al liderilor aleşi democratic (efectiv sau aparent) să 
fie pe cale să se manifeste. Rusia, de exemplu, a demonstrat deja 
un astfel de comportament si, deşi şi-a depăşit ,,competentele” in 
afara graniţelor prin vocea preşedintelui Putin, aflăm invocarea 
ca pe o noutate (uitată) a principiului neamestecului în treburile 

interne. Faptul că numai Rusia îl evocă nu înseamnă că lideri din 
alte tari nu ar gândi la fel. 


Cu privire la abordarea drepturilor omului, ar trebui să 
distingem o analiză în două planuri. Un prim plan este cel al 
consecințelor globalizării față de acest set de valori, probabil mai 
putin acceptate. Încercarea de obturare a acestora a dus la Brexit, 
la xenofobie, la o nouă ruptură între culturi, având ca efect scă- 
derea tolerantei şi a contrareactiei generalizate fata de emigranți, 
indiferent de cauzele care i-au pus în mişcare. La urma urmelor, 
s-a ajuns la contestarea principiului formalizat al liberei circulaţiei 
a cetățenilor, cu negarea accesului acestora la beneficiile sociale 
ale locului/tarii în care vor să se stabilească. Acesta este cazul în 
dimensiunea integrării europene, unde aşa-numiţii cetățeni 
nativi, cu rădăcini de emigranţi cu generaţii în urmă, nu mai sunt 
dispuşi să plătească pentru noii emigranți. 

Dintr-o altă perspectivă, drepturile omului extinse spaţial 
sunt interpretate ca fiind cauze ale pierderii locurilor de muncă, 
ale şomajului, ale restructurării veniturilor salariale după cerin- 
tele noilor pregătiri profesionale — determinate de progresul 
tehnic —, care îi elimină de pe piaţa muncii pe cei cu studii medii 
sau neadecvate. Cu alte cuvine, se consideră că, din ambele 
perspective descrise, în economii consolidate drepturile omului 
au adus disfunctionalitati sociale şi economice pentru cetatenii/re- 
zidentii nativi, precum şi stimularea acelor reacții până la limita 
care le face nefunctionale. 


Al doilea plan este cel al intervenţiei în virtutea (ne)respec- 
tării drepturilor omului. UE, prin formele sale de guvernanta, a 
intervenit în baza acestora cuplându-le, în mod evident, cu starea 
statului de drept. Dintr-o anumită perspectivă, intervenţiile de 
această natură sunt considerate fie prea extinse, la limita discri- 
minării (România şi Bulgaria prin MCV), fie prea târzii (Ungaria 

şi Polonia, prin poziţii). Menţionăm acest aspect întrucât vehe- 
menta respectivului tip de intervenţii rămâne inegală şi are in 
vedere aceleaşi obiective finale, strict legate de respectarea 
drepturilor omului. Practic, în prezent, multe state membre ale 
UE ar trebui să suporte mecanisme de exces sau de infringement, 
dar situația politică din multe tari, din punctul de vedere al 
proeuropenismului, rezultat al unor voturi democratice, şi 
perspectiva altor alegeri, tot democratice (care au îngrijorat), 
determină o oarecare prudenţă. Finalul negocierilor privind 
Brexitul va arăta dacă Marea Britanie va rămâne aliniată la 
reperele UE privind circulaţia liberă a persoanelor, respectiv a 
forţei de muncă, sau dacă nu cumva chiar UE ar trebui să facă un 
pas înapoi privind unele standarde: conditionarea găsirii unui loc 
de muncă ex-ante relocării, sau calificării condiționate pentru 
ajutoare sociale dupa multi ani de stabilizare definitivă. 


Real-politicul va deveni, şi în opinia noastră, elementul 
predominant al forței de intervenţie în cadrul UE şi al calibrării 
acțiunii UE în afara spațiului ei, fiind invocate drepturi legitime 
ale statelor membre în interiorul graniţelor lor sau în vecinatatile 
apropiate, din cele mai diverse motive economice şi de securitate. 
Fără a ţine cont de real-politic, nu considerăm că putem vorbi 
despre o agendă reală demnă de a fi pusă pe masa negocierilor 
pentru o nouă ordine internațională, bazată pe reguli larg 
acceptate. Există destule tensiuni acumulate deja în sfera puterilor 
globale, cu posibil impact asupra stabilității statelor mici. Real- 
politicul vremurilor prezente poate fi privit însă ca o modalitate 
de „detensionare”, prin prioritizarea punctelor agendei respec- 
tive, în sensul importanţei, amânării sau al excluderii celor pentru 
care nu pot exista condiţii de soluţionare, în contextul principiilor 
şi aranjamentelor relaţiilor internaţionale încă valabile (Pacea de 
la Westfalia, 1945 — încheierea celui de al Doilea Război Mondial; 
Declaraţia de Helsinki — 1975). 

La acest moment de stop and go al globalizării, se observa o 
reconfigurare informala pe o serie de interese ale partenerilor 
globali tradiționali şi emergenti (din discuţii in întâlniri bilaterale 
sau declaraţii unilaterale), iar guvernanta actuală acţionează şi ea 
pentru promovarea formală şi consolidarea acestora (inclusiv ca 
faites acomplies). Important pentru noi este ca formalizarea acestor 
interese — fie noi, fie ale unora care nu au fost satisfăcute dupa 
interesele înguste şi nelegitime ale altor momente istorice — să nu 
conducă la probleme, acute, de insecuritate, cu consecințe de 
nedorit. Este cunoscut faptul că scenarii de acest gen au mai fost 
practicate, tocmai pentru ca soluţiile ulterioare să dea iluzia unor 
relaxări. Contextul actual însă, chiar dacă repetă condiţii istorice 
cu consecințe grave, se confruntă cu asemenea probleme la un 
nivel mult mai ridicat, din punctul de vedere al complexității 
interrelationarii pe spirala evoluţiei istorice. Să ţinem cont chiar şi 
numai de faptul că arsenalul nuclear existent poate distruge 
planeta de zece ori, ceea ce năruie orice raționalitate, orice logică, 
a unei astfel de înarmări. Speţa se poate exemplifica în multe alte 
domenii ale guvernantei omenirii, privind ecartul uriaş dintre 
economia reală şi economia financiară, ori ceea ce este în general 
transparent şi netransparent, controlabil şi necontrolabil, adevărat 
şi fals. O concluzie care stă pe buzele multor analişti este că 
tipologia guvernantei occidentale, cu toată orientarea ei spre setul 
de valori care privesc omul şi starea sa într-o societate demo- 
cratică, este că bogatii devin mai bogaţi, iar săracii rămân săraci. 
Cât de tolerabilă şi până când şi unde poate fi practicată o astfel 
de guvernanta? Finalitatea ei este deja cunoscută la scară 
planetară, orice act invitând la mai multă agresivitate şi violență 
producătoare de instabilitati de orice fel. 

Tensionarea globală, de la cetățean până la statul-natiune, 
ne aduce mai aproape de a considera orice fenomen al zilelor 
noastre un tip de catastrofă, ne spune Simon Kuper în articolul 

său din Financial Times „How to avert catastrophe”. Cum riscurile 
unui conflict militar, dezastru natural sau colaps al democraţiei 
au crescut, vorbim de fapt despre catastrofe pentru care gene- 
rațiile prezente sunt prost echipate pentru a le prevedea, ca să nu 
spunem şi pentru a le gestiona, cu toată experiența de bune 
practici ale unei anume guvernante. „Echiparea proastă” a exper- 
tilor, dar mai ales a decidentilor, derivă nu numai din uitarea 
lecţiilor istoriei (trăim deja clişeul condiţiilor din anii '30 ai seco- 
lului trecut!), ci mai ales din natura firii că nicio catastrofă viitoare 
nu se va produce în formele acelora din trecut. Kuper ne invită să 
ne dezvoltăm şi să ne extindem imaginaţia, întrucât o viitoare 
catastrofă va lua forme pe care nu le vom găsi în cele prin care 
omenirea a trecut deja şi, ca urmare, nici soluţiile nu vor fi cele ale 
trecutului. 


2.2. Unele caracteristici ale abordărilor 


„The society could no longer tolerate a 
situation where most people were suffering 
from declining stanadrds of living” 


Alan Greenspan 


Criza financiară declanşată in 2008 a conferit o anumită 
alură globalizării, prin caracterul ei distructiv, de necomparat cu 
ceea ce s-a întâmplat în ultimii 80 de ani dedicați studiului Marii 
Depresiuni din 1929. Este vorba, în primul rând, de predictibi- 
litatea evoluţiilor economice, context în care sunt chestionate şi 
modele econometrice („economiştii pot să întrevadă viitorul doar 
privind în urmă”, spunea Paola Subacchi, director ştiinţific la 
International Economics at Chatham House). De asemenea, 
globalizarea nu poate fi disociată de guvernanta, gestionarea 

crizei financiare aratand ca responsabilitatea economistilor (si 
bruma de cunostinte economice asigurate guvernantilor, macar 
unora dintre ei) in ceea ce priveste greselile de prognoza se 
extinde dincolo de incongruenta politicilor publice recomandate 
decidentilor politici. Greseala fatala, deja recunoscuta oficial, dar 
fara mari ecouri la cei care au comis-o, a constat in insistenta pe 
austeritatea fiscală, făcând abstracţie de faptul că atât globali- 
zarea, cât şi guvernanta accentuează în egală măsură inegalitatile. 
În multe privințe s-a asistat la aroganță intelectuală, respectiv 
credința că s-ar putea explica întru totul complexitatea lumii 
reale, că metodologiile sofisticate de prognoză „au greşit frumos 
pentru adevăr” (apud Paul Krugman), ori s-a „investit” prea mult 
în raționalitatea umană şi eficiența pieţelor. 


Aşa cum am mai relatat, şi Paola Subacchi subliniază, în 
articolul său din Project Syndicate (Economic Crises and the Crises 
of Economics, 2017), ca studierea economiei a alunecat periculos 
spre intimitatea obiectului ei, cu dorinţa captării certitudinilor pe 
care le oferă ştiinţele naturale. Economia rămâne o ştiinţă socială, 
deci din sfera umană, iar obiectul ei trebuie studiat din ce în ce 
mai mult în cadrul a ceea ce definim ca structuri sociale şi politice, 
unde principalul rol revine individului liber, comportamentului 
acestuia, mereu impredictibil prin subiectivismul extrem de larg la 
semnalele/impulsurile politicilor economice publice sau alte regle- 
mentări. 


În prezent, guvernanta este condusă într-un mediu extins 
de informaţie (ultimii 100 de ani echivalează cu toată informaţia 
cunoscută istoric), prin detalierea raportării, căi de transmisie şi, 
mai ales, viteza de schimbare. Subiectul economiei, omul, s-a 
adaptat la acest nou tăvălug informaţional şi răspunde în cele mai 
diferite forme şi căi, pe un diapazon greu de detectat tocmai prin 
impredictibilitate. Acest lucru explică eşecul economiştilor de a 
(mai) pretinde că pot oferi noțiuni bine definite despre viitorul 
unor tendinţe sau modele de evoluție. 

Guvernanta a fost dominată, până la criza financiară, de 
perspectiva unor câştiguri din ce în ce mai mari, provenind fie 
din creşterea economică cu un mare dever în venituri, fie din 
profituri, investitorii mici sau mari fiind orbiti de perspectivele 
„la termen”, consolidate prin cele mai sofisticate instrumente ale 
matematicii (vezi produsele financiare derivate). De fapt, toate 
sunt ,,exuberante iraționale”, după cum afirmă Subacchi. 


În practica guvernantei politice a anului 2016, Brexitul a 
demonstrat aceeaşi confuzie între efectele pe termen scurt şi cele 
pe termen lung ale referendumului, economişti de marcă pacti- 
zând, prin presupuneri, cu dezideratele politicienilor implicați în 
susținerea ieşirii Marii Britanii din UE. Nu este de mirare că, în 
prezent, profesiunea de economist a celor care dau consultaţii 
politicienilor (banuiti de susținerea anumitor interese) nu mai este 
pretuita, ca să nu spunem că ar putea deveni cea mai hulita de 
către social. Este vorba despre cercuri restrânse, cu probitate do- 
vedită, care roiesc în jurul politicienilor şi care, din păcate, atunci 
când au responsabilități de guvernanta, rămân captivi unor idei 
restrânse, obsedante. De aici şi greşelile majore depistate în 
politicile publice de asanare a crizei financiare şi a efectelor ei. 

Există două sugestii privind depăşirea „crizei econo- 
miştilor”. Prima este supunerea lor voluntară la un cod de 
conduită, atâta timp cât efortul lor intelectual poate produce idei 
pe o scară de la mediocru la excelent. A doua se referă la lărgirea 
sferelor de dezbatere a problemelor economice, prin ieşirea din 
dependenţa politicilor la cel mai înalt nivel a unor grupuri 
restrânse de economişti (organizați în cercuri de reflecţie sau 
comitete consultative) devotați, de regula, mainstreamului 
economic aflat, totuşi, în schimbare. Şi mai rău este faptul că o 
astfel de implicare este reflectată şi mai disproportionat/distor- 
sionat în mass-media, care alege idei puţine şi fixe, de regulă 
partizane, coborând şi mai mult nivelul dezbaterilor pentru 

publicul larg. Metoda si comunicarea in materie de cumul al 
instrumentelor folosite in caracterizarea guvernantei si, mai ales, 
de orientările de perspectivă de la o etapa la alta, în marea de 
incertitudini produsă începând cu criza financiară şi terminând 
cu anul 2016, an al ruperii de evoluția considerată normală a 
globalizării, au avut efecte negative în evaluări şi în crearea 
mesajelor politicilor publice către toţi agenţii economici. Se poate 
considera că economia reală şi-a luat responsabilităţile in 
propriile mâini, ceea ce a condus la o contractare a sa, cu efectul 
reducerii PIB potenţial şi cu o restructurare a acestuia, deopotrivă 
pe formare şi pe cheltuire. Măsurile de austeritate au fost mai 
puternice decât stimulii pe care ar fi trebuit să-i genereze guver- 
nanta, dacă nu i-ar fi omorât pe termen lung. În cauză au fost 
lipsa spaţiului fiscal, reducerea investițiilor publice, aşteptările 
consumatorilor raportate la cererea solvabilă a acestora. 

În plan politic, tot în anul 2016, a existat o concentrare de 
evenimente cunoscute (noile relaționări la sistemul politic global 
în Marea Britanie, SUA şi Turcia), care se constituie în semne ale 
colapsului ordinii internaţionale liberale stabilite după al Doilea 
Război Mondial. Crearea ONU şi procesul integrării europene 
(UE) au avut menirea de a stăvili orice agresiune între state şi în 
interiorul statelor, respectiv tratarea propriilor cetățeni cu 
brutalitate de către regimuri totalitare. Calitatea guvernantelor a 
luat turnura sferelor de influență, aşa cum au fost stabilite între 
marile puteri ale vremii. Competiţia dintre ele, cu schimbările 
democratice de după căderea Zidului Berlinului, a dus la 
schimbări în balanţa puterilor economice, lumea îndreptându-se 
spre un sistem global aparent multipolar. 


Anul 2016 este însă rezultatul unui cumul şi de alte eveni- 
mente politico-militare, începând cu atacul Turnurilor Gemene 
din 11 septembrie 2001 şi continuând cu războiul din Irak, 
Afganistan, Libia şi Siria, cu intenţia de a schimba regimuri. Un 
răspuns slab al comunităţii internaţionale — preocupate mai mult 

de guvernanta economică — la primul atac terorist de anvergură şi 
apoi la modul de tratare a războaielor enumerate şi a efectelor 
acestora, a condus treptat la erodarea democraţiei, a justiției, a 
statului de drept, a dreptului internaţional, a încrederii, stabilității 
şi păcii în lume. Putem spune că a crea state democratice este un 
lucru complex, demonstrat chiar de istoria statelor democratice 
occidentale (ele au trecut printr-un proces istoric îndelungat plin 
de riscuri şi incertitudini — David Held: Broken Politics From 9/11 to 
Today, 2017), pe de o parte, iar pe de altă parte, bunele intenții ale 
unor democraţii occidentale au avut ca rezultat, în unele state din 
Orientul Mijlociu, falimente generatoare de migraţie în masă, 
creşterea xenofobiei şi a naţionalismului, de natură să erodeze 
democratiile consolidate din interiorul lor. 


Toate aceste aspecte, pe fondul caracteristicilor globalizării 
prezente, cu interconexiuni de mare viteză, au permis ca însăşi 
organizarea economiei globale să funcționeze prioritar în planul 
piețelor financiare 24 de ore din 24. Ca urmare, asistăm la o 
încrucişare şi impletire în transmiterea fie a efectelor lor bune (o 
lume remarcabilă prin oportunităţi), fie a efectelor lor rele (riscuri 
cu o mare viteză de transmisie dintr-o zonă geografică în alta). 


După Held, guvernanta timpurilor noastre transmite 
semnale în mai toate domeniile vieții umane, posibil a fi grupate 
în trei mari categorii, niciunul de gestionat de către o singură tara, 
indiferent de puterea ei economică şi militară. Omenirea se 
nii comune a planetei (schimbările climatice, deficitul de apă, 
prezervarea ecosistemelor şi a biodiversitatii), (2) susținerii 
şanselor de viata (prevenirea/scăderea sărăciei, preventia infec- 
tiilor si a conflictelor) şi (3) gestionării regulilor de convietuire 
(proliferarea nucleară şi a armelor de distrugere în masă, locali- 
zarea şi izolarea deşeurilor toxice, drepturile de proprietate, 
regulile de cercetare genetică, ale comerțului internațional, ale 
sistemelor financiare şi de taxe şi impozite). 

Toate aceste probleme, supuse unor reguli şi gestiunii unor 
organisme internaţionale sunt pe cale să nu-şi mai găsească ecou 
într-un efort colectiv, simptomatice fiind, cu titlu de exemplu, 
poziţiile SUA fata de regulile multilaterale în comerțul interna- 
tional sau retragerea lor din Acordul de la Paris privind schim- 
bările climatice. 


Acest lucru reflectă faptul că asistăm la o altă configurare a 
intereselor, care face ca „traiectoria dominaţiei occidentale să fi 
ajuns la un capăt de drum, reflectând lipsurile şi eşecul elemen- 
telor dominante ale politicii economice şi de securitate a 
Occidentului din ultimele trei decenii” (Held). 


Este clar că are loc o modificare în localizarea centrului de 
greutate economică în lume, în condiţiile ascensiunii Asiei de 
Sud-est şi cu China devenită a doua putere economică globală. 
Occidentul, la rândul lui, nu mai poate nici influența omenirea 
doar prin puterea tradițională şi modelul democratic, nici 
menţine vechea ordine numai prin preeminenta geopolitică. 
Mantra Consensului de la Washington pare să fi ajuns la un capăt 
de drum tocmai prin ceea ce statua (că liberalizarea pieţelor şi 
integrarea globală a pieţelor reprezintă cheia prosperității), ea 
producând explicația plauzibilă a succesului a două puteri 
economice emergente — China şi India —, dar cu rezerva că respec- 
tiva mantră nu a fost folosită total. Liberalizarea în ţările 
respective a privit sectoare economice puternice, rezistente la 
competiţie, cu scăderea selectivă a taxelor vamale, dar cu menti- 
nerea deciziilor de investiţii în domeniile-cheie şi a unei politici 
de curs de schimb controlat (managed). 


Progresele susținute de ordinea internaţională de după cel 
de al Doilea Război Mondial par să nu mai poată continua în ceea 
ce priveşte cooperarea globală de acum încolo. Globalizarea pe 
această ordine a condus la alterarea propriei noastre abilități de a 
ne angaja în noi proiecte colective, în linie cu regulile cunoscute, 

dacă avem în vedere că tipul de cooperare institutionalizata 
multilateral a ajuns să fie chestionat tocmai de puterea care a 
reuşit să îl impună cu decenii în urmă. În plus, trebuie remarcati 
paşii din ce în ce mai obosiţi făcuţi de omenire în domenii de interes 
colectiv şi imediat, cum sunt sărăcia şi inegalitatile globale, 
accesul la apă potabilă, otrăvirea biodiversitatii sau instabilitatea 
financiară globală. Alături de acestea, care tin de existenţa speciei 
umane, se pot adăuga alte eşecuri, care demonstrează limitele 
actualei cooperări internationale şi transnationale în domeniul 
proliferării armelor de distrugere în masă, al vânzărilor necon- 
trolate de arme, al terorismului, reabilitării statelor falimentare. 
Blocajul la care s-a ajuns nu mai tine, să spunem, de specificitatea 
unui domeniu sau a altuia, ci de caracteristica guvernantei glo- 
bale. Held spune că, în prezent, cooperarea pare să fie din ce în ce mai 
dificilă, exact la momentul în care ea a devenit de o urgență extremă. 


Sunt identificate patru motive ale blocajului menţionat, 
determinate de evoluţia caracteristicilor guvernantei: (1) creşterea 
multipolaritatii în dominarea unor interese; (2) inertia institu- 
tionala determinată de lipsa unor lideri credibili şi puternici; (3) 
acumularea unor probleme complexe nesolutionate la momentul 
formării lor şi (4) fragmentarea instituțională. Dincolo de apatia 
politicului în fata problemelor acumulate, există mecanisme şi căi 
care au condus spre blocaje serioase în cooperarea internaţională. 
Se observă fără tăgadă că se ajunge din ce în ce mai greu la 
finalizarea unor acorduri internationale, când noi parti contrac- 
tante îşi declină interesele (China, India sau Brazilia) şi le vor 
reflectate cât mai bine într-o viitoare înțelegere. Multipolaritatea 
de puteri implică, evident, greutate în negocierea unui cumul de 
interese mult mai diverse, iar acomodarea acestora este de natură 
să ducă la rezultate incoerente. Acestea din urmă sunt asimilate 
de guvernanta şi de orientarea ei mai agresivă sau mai apatică, 
ambele orientări urmând a fi privite prin prisma intereselor 

statului-natiune, justificate de un electorat dezorientat de greselile 
guvernantei interne. 


Cum inechitatea produsă de globalizare are şi o dimensiune 
intergenerationala, generaţiile mai tinere fiind expuse unei 
sărăciri mai mari decât generaţiile vechi, să nu ne mirăm că tinerii 
au devenit mai vulnerabili la cântecul de sirenă al politicienilor 
radicali de dreapta. Bătălia este împotriva unei democraţii occi- 
dentale, percepută drept coruptă, care s-a distanțat de cetățeanul 
mediu şi, ca urmare, reformele târzii concepute de ea prin guver- 
nanta au practic un ecou minor în rândul tuturor cetăţenilor. 
Panagiotis Vlachos, fost ministru de finanţe al Greciei în cele mai 
critice momente ale crizei financiare pentru ţara sa, consideră că 
rezultatul multor alegeri politice, precum şi alte tendinţe confir- 
mate de statistici, reflectă necesitatea reînnoirii contractului social 
cu accent pe dimensiunea intergenerationala, pentru a scoate 
generaţia tânără din apatie şi alunecare spre forme de manifestare 
radicale (vezi No Intergenerational Equity For Millennials, 2017). 
Dimpotrivă, guvernanta trebuie să ofere generaţiei tinere mai 
multe resurse şi oportunități, deschidere, transparență, răspundere 
socială şi acces la procesele de decizie dacă dorim să nu ajungem la o 
cauză pierdută pentru o „generație pierdută”. 

O altă cauză a ineficientei cooperării globale ajunse la acest 
stadiu derivă din bătrânețea instituţiilor ordinii internationale 
create în urmă cu 70 de ani, a căror necesară reformare, clamată 
de decenii, nu s-a produs din cauza abordărilor de guvernanta. 
La bine lucrurile au rămas cum au fost, adică s-a trăit cu regulile 
neadaptate la noile realități, mai ales cele care s-au schimbat 
aproape plenar după 30-40 de ani de funcționare, iar la rău 
mesajul reformelor necesare a luat mereu alura pur propagan- 
distică, sub forma unor false promisiuni pentru o mai bună 
performanţă instituțională. În final ajungem la constatarea tristă a 

pierderii menirii şi importanţei lor pentru guvernanta globală. Să 
luăm ca exemplu activitatea Consiliului de Securitate din cadrul 
ONU, cu decizii lente şi ocolite chiar de membrii ei cei mai 
importanți. Acestea sunt semnele intrării în umbră a vechilor 
reguli pe care se baza ordinea internațională de până mai ieri. 


Ca urmare, mecanismele de decizie ale instituţiilor cu 
vocaţie universală şi mondială, bazate deja pe reguli învechite, nu 
mai corespund condiţiilor actuale pentru a produce soluții 
eficiente şi fluide, în raport cu schimbările rapide în configurația 
geopolitică planetară. Se mai adaugă, în acelaşi sens, faptul că 
vechile reguli nu mai pot da soluţii la complexitatea problemelor 
care se acumulează şi afectează intimitatea politicilor de guver- 
nanta internă, in timp ce, în multe alte domenii de interes comun, 
au proliferat instituţii cu mandate contradictorii, care se supra- 
pun, creând percepţia unor autorități fragmentate şi confuze. Or, 
acest lucru se întâmplă şi reflectă tendinţele periculoase (chiar 
dacă nu sunt încă apocaliptice), în structurile de guvernanta, care 
nu mai corespund scopurilor impuse de realitatea curentă (Held). 

Toată lumea recunoaşte că guvernanta este la răscruce, dar 
nu se întâmplă corectia asteptata, ştiindu-se la ce poate duce 
conservatismul ei: fie la creşterea inexorabilă a autoritarismului, 
fie la un viitor şi mai „cosmopolit“, ambele căi oferind recursul la 
lecţii de istorie uitate. Prima cale reflectă o lume necontrolabilă, 
care are deja echivalent în „creşterea” unor lideri autoritari (vezi 
Rusia lui Putin, Turcia lui Erdogan, India lui Modi, America lui 
Trump etc. ), ceea ce s-a întâmplat şi în anii '30 ai secolului trecut, 
cu consecințele cunoscute. 


Modelul de politici şi reglementări cosmopolite ne poate 
reaminti de realizările importante, instituţionale şi de drept inter- 
național ale secolului XX. Ele au dus la un concept clar de 
autoritate legitimă, legat de drepturile omului şi valorile 
democratice, concept care a putut fi încadrat în cele mai multe şi 

diverse domenii ale guvernantei interne si externe. Numai in 
acest concept o putere politica este legitima si numai daca ea 
rămâne in matricea valorilor democratice şi a respectării 
drepturilor omului, asigurând independenţa individului. Ceea ce 
poate fi urmărit pe calea unui nou „cosmopolitism” este ieşirea 
din capcana statului-natiune, ancorată în mentalitatea „raison 
d'etat” şi a proiectelor hegemonice (foarte vizibile în caracte- 
risticile unor guvernante ale unor state ca SUA, Germania, Rusia 
sau China) şi evoluarea spre noi principii ale cooperării globale şi 
asocierii multinaționale, cu ieşirea din „era înțelepciunii minime, a 
unei minimale înțelegeri a istoriei şi dezvoltării şi un salt de la 
impunerea unui singur model de guvernanta pentru popoare şi culturi 
diferite” (Held). 

Considerăm că, în politica externă a UE privind vecinătatea 
apropiată (exemplul Ucrainei), stilul de a impune un anumit 
model de guvernanta a demonstrat cât de multe avem de învăţat 
de la alţii — limbaj şi tradiţii de viata —, pentru a fi conştienţi de 
ceea ce este posibil pentru a induce o transformare unei societăți. 
Avem deja o lecţie, de altfel cunoscută (cazul multor tari din 
Orientul Mijlociu). Prin abordarea de tip cosmopolitan de acum 
încolo, schimbările culturale s-au produs şi se produc în zonă 
într-un ritm (ca timp) specific respectivelor culturi, ele însemnând 
identitățile unor popoare bine ancorate în dezvoltări îndelungate, 
bazate pe tradiţii culturale, ce nu pot fi modificate prin simpla 
schimbare a modelului de guvernanta. 


Vorbind despre guvernanta, nu putem omite ceea ce 
analizează Edward Luce (editorialist-şef pentru SUA la Financial 
Times, cu studii de Politics, Economics şi Filozofie) atunci când 
afirmă că democratiile occidentale trec printr-un acut stres şi nu 
sunt în fata unei provocări mortale pentru ea (Troubling Warnings 
for the US from 1930s, 2017). Încă dinainte de declanşarea crizei 
financiare, era de observat că, pe ambele maluri ale Oceanului 

Atlantic, încrederea în instituţiile publice şi în vecini era în 
scădere şi, ca urmare, ceea ce s-a şi dovedit, cooperarea şi 
granițele deschise au devenit problematice odată ce s-a pierdut 
siguranța că un anumit centru de putere ar mai putea fi (poate 
nici nu mai vrea!) ancora unui sistem care se îndepărtează de la 
multilateralism spre unilateralism. 


Fenomenul cel mai insidios, spune Luce, este pierderea 
optimismului privind viitorul, cauza fiind intoleranta la o situatie 
prin care cei mai multi sufera de un real declin in standardul de 
viata. Alan Greenspan avertiza, inca din 2005, ca scaderea 
standardului de viata, urmarind evolutia venitului median in 
SUA si in Europa, „nu poate fi ceva pe care o societate demo- 
cratica — o societate capitalistă — să il accepte fără a-l adresa” prin 
guvernanta. Situaţia populaţiei are relevanță în politică, iar 
politica este responsabilă, printre altele, de creşterea produc- 
tivitatii muncii, preocupare care a lipsit. După Robert Gordon 
(The Rise and Fall of American Growth), un ritm al productivităţii 
muncii, care a făcut un salt începând cu 1870, este nerepetabil în 
societatea globalizată a timpurilor noastre, iar una dintre cauzele 
majore (vezi Great Gatsby Curve) este dominaţia sentimentului de 
înşelăciune, necinste, concretizat prin perceperea faptului că din 
munca celor mai multi se umplu numai buzunarele unei anumite 
strâmte elite. 


Se pare că mai există şi problema răspândirii unei culturi a 
nihilismului (Luce) în electorat, la situaţii dificile acesta răspun- 
zând mai degrabă cu simpatie pentru cei care ar propune soluții 
chiar nefezabile, fiind elocvente cazul lui Donald Trump în SUA, 
în calitate de competitor republican la preşedinţie, şi al lui Jeremy 
Corby, în Marea Britanie, lider al Labour Party. Usurinta cu care 
astfel de figuri politice apar în lumina reflectoarelor nu acoperă 
ceea ce îi animă, dar nu trebuie să ne aşteptăm că vor dispărea cu 
repeziciune. Suntem deja la momentul în care audiența de care s- 

au bucurat este pe cale sa schimbe lumea prin noua guvernanta 
promisă, cea a unei izolari in care doar interesele ţărilor lor 
contează („America First!”). Luce ne spune că democraţia occi- 
dentală este la momentul judecății, iar autocratii din Rusia şi din 
China caută să cerceteze cât mai profund ceea ce nu mai 
funcţionează. 


Din punct de vedere functional, guvernanta a evoluat spre 
excluderea celor care produc valoare prin bunuri si servicii, iar 
acest lucru este, de fapt, punctul de cotitură spre ceea ce este 
posibil să urmeze. Necesitatea de incluziune ca un „însoţitor” 
absolut necesar al unei creşteri economice sănătoase (mesaje ale 
FMI, ale Consiliului European etc. ) devine provocarea majoră a 
politicului in creionarea unei guvernante care să se îndrepte spre 
cetățean. Din păcate, drama politică a guvernantei a fost 
adjudecată de electorat prin mecanismele democratice, votantii 
nesatisfacuti rejectând sistemul care le-a produs insatisfactiile 
prin guvernarea proastă. Dar, chiar şi aşa, spune Michael Spence 
(în Four Certainties About Populist Economics, 2017), după Brexit şi 
alegerile prezidenţiale din SUA încă există o rezervă de timp care 
oferă posibilitatea construirii unor alternative. Rezultatul 
„alegerilor” are calitatea de a pune deoparte tabuuri, presupuneri 
şi incertitudini determinate de vechiul establishment, iar pe 
terenul eliberat putându-se construi ceva mai bun. 


În tot ceea ce oripilează în posibilele direcţii de guvernanta 
în SUA şi in Europa — rejectarea multilateralismului, propensiu- 
nea către protectionism, schimbarea in politica migraţiei, alte 
reforme din domeniile educaţiei, sănătății, fiscal-bugetar etc. — 
trebuie văzute, în egală măsură, riscurile, dar şi beneficiile, 
„rezultatele finale depinzând de un întreg pachet de politici”, 
adică de perspectivele guvernantei în noul context, care nu pot fi 
disociate de relațiile SUA-Rusia, pe care toată lumea le priveşte 
cu interes sau îngrijorare. La limita confruntării celor două puteri, 

ceea ce transpare este că exercitarea unei hegemonii globale, chiar 
dacă place, este costisitoare. La nivelul efectelor globalizării prin 
guvernanta, si aici ne limităm la sintetizarea acestora — în ine- 
galitate sui generis —, problema este a costurilor, puse tot pe seama 
cetățenilor, şi nu a elitei imbogatite, reformele de fiscalitate in 
sensul de redistribuire a bogăției rămânând simple promisiuni. 
Deocamdată, costurile par să fie compensate de sancţiunile pe 
care SUA şi UE le impun Rusiei. Pe termen lung ele sporesc 
costurile unei guvernante de tip „apărare” în fata unui lider in 
care, deşi Occidentul a investit inițial multă încredere, s-a dovedit 
până la urmă a fi unul „venal şi violent, care s-a bucurat de 
avantajul unui boom al preţurilor țițeiului pentru a se îmbogăți 
pe el şi pe susținătorii lui” (Spence). 

Tipologia abordărilor guvernantei devine tot mai genera- 
lizată prin prisma cuprinderii ei spaţiale şi specifice, iar prin 
natura acestui considerent, deja bine cunoscut, ne vom referi la 
elementele pe care le considerăm esenţiale la nivelul analizei pe 
care ne-am permis-o, încercând să separăm, fără să disociem, 
guvernanta globală şi guvernanta UE, ambele de interes şi cu 
impact pentru România. 


2.3. Guvernanta globală 


„Global governance is not working... it is 
impertive that we make progress in 
understanding blockage and ways through” 


David Coen 


Nu este de mirare ca, in special, guvernanta anului 2016 a 
adus poate cele mai mari surprize politice. Anatole Kaletsky 
(presedintele Institute for New Economic Thinking) ne reamin- 
teste, in articolul sau The Crisis of Market Fundamentalism, 2017, ca 

a prevazut, imediat dupa declansarea crizei financiare, faptul ca 
prabusirea institutiilor publice (increderea in acestea) va urma in 
mod necesar colapsului economic. Tipul de guvernanta, cu 
establishmentul politic creat si consolidat de acesta, a pus in 
derivă însăşi democraţia. Kaletsky subliniază faptul că un model 
de capitalism care dă rezultate materiale indică evident o 
presiune politică ascensională, până când economia intră într-o 
criză relativ perpetuă, ceea ce se întâmplă în prezent. Această 
criză denotă acumularea unor mari şi profunde contradicții în 
timp, iar efectele sociale ale modelului capitalist, devenit el însuşi 
exploziv, ajung să fie periculoase pentru politic. 

Guvernanta de după anul 2008 a condus, prin liberalizari, 
dereglementare şi monetarism, la „o normalitate” a unei perma- 
nente austeritati, devenită insuportabilă. Inegalitatile sociale pro- 
duse, pierderea locurilor de munca, dislocarile culturale (emigra- 
tie, refugiați), inselarea aşteptărilor pentru (măcar) conservarea 
unui nivel de trai la standardele prezente, chiar în țările dez- 
voltate, nu au mai putut fi continuate şi legitimizate prin sensul 
actual al unor politici publice. Încetineala realizării reformelor de 
către actualul eşalon politic, pentru a uşura suportarea dificultă- 
tilor de către social, a animat politicienii radicali, care, prin ideile 
lor critice la adresa establishmentului existent, au provocat 
întregul sistem de guvernanta, iar o mare parte a electoratului s-a 
alăturat acestui radicalism de dreapta. 


Un mesaj deja cunoscut, reluat în luna mai 2017 de Mario 
Draghi, preşedintele BCE (Bloomberg: „Draghi Worries About U. S. 
Protectionism as Euro Area Strengthens”), in contextul sustinerii 
continuării programului BCE de relaxare cantitativă, în ciuda 
opoziţiei făcute de reprezentatul Germaniei în Consiliul Guver- 
natorilor Zonei Euro, spune că, datorită modului de reflectare a 
calităților guvernantei în globalizare, „What's happened in last 
15-20 years is that free trade and globalization produced 
immense benefits but also produced people who didn't actually 

share the benefits. We have to do much better in sharing the 
benefits with everybody who has participated in the process.” 


Cristine Lagarde, directorul general al FMI, in discursuri 
recente (unul fiind reluat de AFP, mai 2017), ataca atat cauza 
(guvernanta) cât şi rezultatul ei — încetinirea structurală a creşterii 
economice globale —, acesta fiind „decriptat” prin încetinirea 
productivității mondiale, cu accent în țările dezvoltate. Raportul 
său nu se referă doar la „l'énigme du ralentissement de la 
productivité mondiale”, ci şi la cheile îmbunătăţirii acestei 
productivitati. Rămânem cu încurajarea perspectivelor guvernan- 
tei în materie, după constatarea că, de la criza financiară încoace, 
creşterea productivității muncii în țările avansate a slăbit la +0,3% 
(+0,2% în SUA), comparativ cu +1,0% înainte de eveniment. Ca 
urmare, ţările avansate/bogate ar trebui să aibă şi au resurse 
pentru a lansa programe de măsuri dedicate redinamizării pro- 
ductivitatii muncii, ceea ce ar contribui, în egală măsură, la 
îmbunătățirea atât a PIB potenţial global, cât şi a dinamicii 
creşterii economice. 

Cu privire la guvernanta dedicată unei politici globale 
pentru productivitatea muncii, recomandările sunt multiple, dar 
câteva atrag atenţia în contextul actual de preocupări şi tulburări. 
Cheia ar fi susținerea investiţiilor publice în domeniile cerce- 
tărilor fundamentale, care produc inovaţii majore cu impact 
economic şi social. Un plus de 40% în aceste cheltuieli, în cazul 
ţărilor avansate, ar aduce acestora o creştere economică anuală de 
5%, pe termen lung, cu efect asupra ansamblului economiei 
globale prin teoria locomotivelor dezvoltării. Ar urma, în ordinea 
firească, menţinerea unei guvernante pentru un comerț interna- 
tional deschis. Calcule ale FMI, inspirate de o frază a filozofului 
Montesquieu — «la ou il y a du commerce, il y a de bonnes 
moeurs», arata ca integrarea comerciala a Chinei in economia 
globala, din perioada 1995-2007, a avut ca efect o imbunatatire cu 
10% a dinamicii productivitatii muncii in tarile avansate. 

Dar, in fata îmbătrânirii populaţiei, factor ce agravează 
incetinirea dinamicii productivitatii muncii, cu o contributie de 
cel putin 0,5% asupra dinamicii normale, poate ca tarile conside- 
rate ,magnet” pentru emigranţi ar putea trece la o „optimizare” 
(spune tot Christine Lagarde) a fluxurilor de această natură spre 
ele. Ceea ce înseamnă că problemele sociale ale tarilor-gazda si 
ale emigranților ar putea avea alte soluţii decât cele de tip 
antagonic, pe criterii subiective şi economice, adică starea de fapt. 


Forța de munca a unei fiinţe rationale are şansa selecţiei 
utilității ei, prezente şi viitoare, spre binele propriu şi al societăţii. 
Excluziunea forțată pe criterii subiective, care se adaugă la 
efectele ciclicitatii economice, devenită mai gravă ca oricând, 
captată ca politică publică, nu face decât să ruineze conceptul de 
viata decentă pe acesastă planetă şi tot eşafodajul teoretic si 
practic construit în timp şi cu greutate (stat de drept, drepturile 
omului, separare puterilor în stat etc.) de societatea umană. Oare 
crizele prezente ar trebui să ne întoarcă în întunericul altor 
timpuri, doar pentru că guvernanta actuală îşi pierde busola? 


Un nou factor al creşterii productivității muncii se dove- 
deşte a fi inteligenţa artificială, care stimulează o nouă tipologie a 
invențiilor, mai simplă şi eficientă (să ne gândim numai la organe 
umane în 3D sau la înlocuirea pe scară largă a muncii umane cu 
robotica, dar care nu exclude utilizarea în alte domenii a forței şi 
inteligenței umane dislocate), cu inconvenientul că rămâne 
incertă predictibilitatea consolidării sale ca factor productiv al 
PIB, în ciuda ritmului alert al dezvoltării ei. 

Există încă — în opinia Christinei Lagarde —, factori neinclusi 
în calculul statistic al productivității muncii («l'impact du 
numerique»), reprezentaţi de expansiunea accesului la informaţia 
gratuită, a rețelelor de socializare, serviciilor tip Uber (pair-a-pair) 
susținute de veniturile publicitare. Conform unor calcule, „nein- 
cluderea numerică” a acestora ar echivala cu omiterea a 0,1% în 
dinamica reală a productivităţii muncii. Desigur, chiar dacă 

globalizarea în domeniu a progresat, au rămas în urmă meto- 
dologiile convenţionale de calcul al productivității muncii, iar 
guvernanta fără o corectă informatie statistică are de suferit. 


Observând ,,obisnuintele” guvernantei globale, după 10 ani 
de la declansarea crizei financiare, ne intoarcem la aceleasi 
provocari ale economiei globale, cu intensitate mai mult sau mai 
putin modificată: corupţia, evaziunea fiscală, finanțarea tero- 
rismului şi excluziunea financiară. Este ceea ce a evocat tot 
Christine Lagarde, în discursul inaugural la reuniunea Grupului 
de Acţiune Financiară împotriva spălării banilor, desfăşurată în 
luna iunie 2017 la Valencia, în Spania. În principiu, revenim şi iar 
revenim la formele grave de sustragere a resurselor dezvoltării, în 
multe cazuri chiar la nivelul celor chemaţi să guverneze. Pericolul 
ivirii greutăților în asanările din domeniu constă în apariția şi 
consolidarea efectului de domino, având ca rezultat incitarea 
socialului la manifestarea nemulțumirilor şi, implicit, instabilitate 
economică şi financiară. Evaziunea fiscală, extrem de cuprinzătoare 
în privinţa formelor de manifestare şi a ceea ce finanţează în final, 
duce, afirmă Lagarde, la „0 mai mare datorie publică şi mai puține 
investiții în educație, sănătate şi alte servicii publice. Înseamnă ine- 
galitati, deoarece persoanele vulnerabile sunt cele mai afectate de 
puternica scădere a cheltuielilor sociale”. 


Poate că ar trebui să ne surprindă faptul că astfel de mesaje 
rezultă de la nivelul FMI, un pilon al ordinii internaționale 
actuale, considerat prea specializat pe sectorul financiar pentru a 
ne vorbi, în sfârşit, despre finalitatea preocupărilor acestuia în 
plan social. În opinia noastră, suntem martorii relevării erodării şi 
ai eşecului moralității în guvernanta, dacă ajunge până la efectul 
nemulțumirii populare, respectiv al instabilității sociale, fără de 
care nu poate exista nicio altă stabilitate, politică, economică, 
financiară, a prețurilor etc. Cu alte cuvinte, şi nu neapărat ca o 
concluzie, guvernanta globală a ajuns să-şi atace propriile linii de 
forță ale existenţei şi credibilitatii sale. Din păcate, se ajunge la 

oamenii puţini care îi conduc pe cei multi, la revolta acestora din 
urma impotriva unui establishment din ce in ce mai imoral, 
osificat de primii. Brexitul va intra în istorie ca o noţiune social- 
economică complexă, şi nu ca un simplu eveniment! 


În problematica guvernantei globale, ca şi în tot ceea ce 
priveşte actuala ordine internaţională, trebuie să avem în vedere 
rolul unui lider integrator, dincolo de disensiuni mai vechi şi mai 
noi, de regulă pe comerț şi schimbările climatice. Am evocat, în 
lucrările noastre (instituționale! şi de autor?), ca lideri grupul G-7, 
G- 7+1, apoi G-20, configurarea unui G-2 (SUA — China), poate în 
perspectivă un G-4 (SUA — UE - China — Rusia), cu observaţia că 
guvernantei globale îi scapă probleme cu efecte acute pe termen 
lung. 

Sunt semne (victoria în alegeri a lui Emmanuel Macron în 
Franţa, realegerea Angelei Merkel în Germania) ale unei posibile 
Zone Euro unificate economic mai strâns, ceea ce ar însemna şi o 
Uniune reaşezată spre un azimut corect. Afirmația dacă Zona 
Euro va cădea, va cădea si UE, isi pierde substanţa în contextul 
politic mai bun care se prefigurează. Este însă absolut necesară o 
cooperare aprofundată între țările mari din Zona Euro. 


Ceea ce putem prefigura noi drept concluzie este faptul că, 
în guvernanta globală, există o acoperire de structură diferită a 
acesteia, ceea ce produce alte dezechilibre, cu consecințele 
cunoscute. Guvernanta politică globală este mai puternică decât 
cea a UE, aceasta din urmă fiind mult mai preocupată de aspecte 


1 Studii produse în cadrul programului de cercetare al Institutului de 
Economie Mondială — Institutul National de Cercetări Economice 
„Costin C. Kirițescu” al Academiei Române în anii 2015. 

? Napoleon Pop, Valeriu Ioan-Franc — 2010, „Despre criză, cu dis- 
cernământ şi fără mânie”, „Spre o monedă globală” — 2012, vol. I 
Preliminarii; 2013, vol. II Calea posibilă; 2014, vol. III Realităţi şi 
constrângeri, 2018, „România şi sistemul Euro”. 

birocratice, evident în lipsa unor lideri politici autentici şi a unui 
leadership, chiar dacă vorbim despre percepţia unei hegemonii în 
creştere a Germaniei. Problema devenirii UE ca actor global se 
pare că mai are de aşteptat, dar lumea, globalizarea nu stau pe 
loc, ceea ce este valabil şi pentru România. 


2.4. Guvernanta Uniunii Europene 


„In the wake of Brexit referendum and with 
Greek Government once more facing the 
possibility of a forced Grexit, the limitations of 
EU governance loom large”. 


John Weeks 


2.4.1. O revenire solidă? 


Să începem cu ceva ce ar putea fi o veste bună, semnificația 
ei concretizând, în opinia noastră, o acumulare de date economice 
stimulative la jumătatea anului 2017. Fapt care l-a determinat pe 
Christopher Dembik (Head of Macro Analysis la Saxo Bank) să 
aprecieze că piețele au o perspectivă optimistă asupra economiei 
europene, mai ales în legătură cu soarta Zonei Euro. Afirmația se 
bazează pe faptul că investitorii au depăşit, cu întârziere, preocu- 
parea de a se interesa doar de agenda politică europeană, dând 
întâietate din nou unei creşteri pozitive în Zona Euro, şi încetinirii 
ciclului de creditare din SUA şi China: „Este pentru prima dată în 
ultimii trei ani când sunt atât de optimist în legătură cu economia 
mondială şi, mai ales, în legătură cu soarta Zonei Euro. Riscul 
politic a fost principalul factor care a determinat evoluţia pieţei în 
2016 în urma Brexitului şi a victoriei surprinzătoare a lui Donald 
Trump. Totuşi, aşa cum arată rezultatul alegerilor din Franţa, nu 
e nimic de care să ne îngrijorăm, de vreme ce aceasta e viața 

normală a ciclurilor economice”. Structurarea monedelor pe 
piaţa valutară, spune Dembik, ar putea să reflecte o creştere a 
ponderii yenului la peste 10% pe piaţa valutară, peste lira sterlină, 
în timp ce euro ar deţine 31% (cota dolarului ar fi de 88%, deci 
rămâne principala monedă). Dar, tot Dembik spune că „moneda 
unică nu a reuşit să seducă investitorii şi, în special, băncile 
centrale, din cauza lipsei de integrare economică”. Oare de ce?, ne 
punem noi întrebarea în contextul capitolului. Ajungem din nou 
la calitatea guvernantei UE, mai putin preocupată de promi- 
siunile din raportul celor cinci preşedinţi, care priveau exact 
îmbunătăţirea funcționării UEM. Poate că o iniţiativă de tip 
“Merkcron” ar putea fi de succes pentru repornirea proiectului 
european după alegerile din Germania. 

Ca tendinţă de ansamblu ne asumăm riscul de a afirma că 
guvernanta UE a suferit indubitabil un declin de la declanşarea 
crizei financiare din anul 2008. La un deceniu de la evenimentul 
cel mai dezastruos pentru economia mondială, exceptând o 
revenire relativ anemică şi târzie a creşterii economice în termeni 
de ritmuri (care se aplică totuşi unor economii mari!), UE rămâne 
în urmă cu compromisurile privind noile instituţii şi mecanisme 
de asanare a efectelor şi de prevenire a noi crize economice. 
Acestea au băltit cu mult mai mult în Zona Euro decât în alte 
parti ale lumii. Economia SUA, ca „emitent” al crizei, şi-a revenit 
mult mai repede. La fel şi în Marea Britanie atunci când vorbim 
despre asanarea bolilor din sistemul financiar, recurgându-se şi la 
două falimente, notabile, ale unor instituţii financiare considerate 
inexpugnabile. Înaintea căderii, respectivele societăți financiare 
erau cotate cu triplu A de către renumite firme de rating. După 
mulți ani de la evenimente, ceea ce mai contează nu este numele 
unora şi al altora, ci perceperea decăderii integrităţii unei guver- 
nante corporatiste în mrejele căreia au fost prinşi şi înalți deci- 
denti politici, de fapt o alunecare spre falsificare şi înşelăciune, 

dar mai ales distrugere a încrederii clienților sau a consumatorilor 
de servicii financiare. Unele state membre ale UE, în special 
Germania, au urmat calea redresării, ajungând, în prezent, la o 
aşa-zisă normalitate din punctul de vedere al dinamicii inflației şi 
al cererii de consum agregate, dar încă departe de recuperarea 
pierderilor din PIB potenţial. 

Curajul iniţiativei de a „curăța” economia prin reforme 
structurale, de a o sprijini (cu lichidităţi) şi de a o inova (aplicarea 
măsurilor de relaxare cantitativă) a lipsit inițial UE continentale. 
A fost urmată calea dubiilor, a temerilor şi aşteptărilor, susti- 
nându-se că nu este momentul pentru inovaţii in politica mone- 
tară, ca şi a discuţiilor perlatate referitoare la cine pe cine trebuie 
să salveze. S-a recurs mult la banii contribuabililor, cetățenii fiind 
,chemati” să salveze băncile, şi nu acţionarii acestora. Calculele 
din anul 2017 au arătat că, în multe din statele din Zona Euro, au 
fost aplicate intervenţii de tip bail-out, totalizând peste 100 de 
miliarde de euro din bani publici. Trebuie amintit faptul că, 
atunci când s-a ajuns la formule relativ integrate de a evita pe cât 
posibil o repetare a crizei financiare, partea birocratică/tehnică a 
UE nu a reuşit să definitiveze funcţionarea Pactului Euro Plus sau 
Uniunea Bancară la nivel „local”, iar aplicarea Bassel III, ca 
manual obligatoriu de stabilitate financiară globală, a fost întâr- 
ziată. S-a recurs la compromisuri de periere a unor standarde 
considerate prea ridicate, întrucât amendau semnificativ profitu- 
rile sistemului bancar, bazate mai mult pe speculaţii şi reinvestire 
în astfel de speculaţii (shadow banking), fiind întărită ideea că banii 
se produc şi se reproduc din nimic. Când se ajunge la alimentarea 
fondurilor de salvgardare sau de închidere a mecanismului de 
rezoluție, revine mereu aceeaşi problemă, a „împărțirii poverii”, 
şi, dacă se poate, să contribuie țările mai slabe pentru cele 
puternice, chiar dacă nu sunt în Zona Euro, şi, tot dacă se poate, 
cât mai mult cu depozitele cetățenilor. 

Guvernanta UE are ca primă caracteristică prelungirea mo- 
delului capitalist cu consecințe inechitabile, extinse la scară 
globală: salarii mici pentru mulți; salarii, bonusuri şi dividende 
cât mai mari pentru acționarii puţini, exonerati de orice responsa- 
bilitate pentru performanța concentrată pe regula de aur a 
eficienței modelului economic (profit); un randament cât mai 
mare al capitalului şi o plată cât mai mică a forței de munca, deşi 
aceasta din urmă produce toată performanţa economică. Sub ceea 
ce numim guvernanta, Uniunea se confruntă cu deficiențe proprii 
care, deocamdată, au lăsat urme de slăbiciune structurală şi 
funcţională, în ciuda intentiilor formale (vezi Raportul celor cinci 
preşedinţi) prin care se doreşte o revigorare a procesului integrării, 
după „reparaţiile” aduse efectelor crizei financiare prin noi 
angajamente politice, metodologii de evaluare a politicilor 
economice, formule legislative şi construcţii instituționale (Six 
Packs, Semestrul European, Uniunea Bancară, fonduri de salvgar- 
dare etc.). Deficientele guvernantei interne a Uniunii sunt respon- 
sabile nu numai pentru (in)consistenta politicilor sale sectoriale, ci 
şi pentru modul defectuos de abordare a politicii externe co- 
munitare (de vecinătate şi de securitate comună) în ansamblul ei. 


2.4.2. Intentii bune şi rezultate 


Bunele intenții de guvernare, prin extinderea spaţiului 
democratic şi a unei economii de piață integrate dincolo de 
granița de est a Uniunii (prin Acordurile de Asociere cu Repu- 
blica Moldova, Ucraina şi Georgia), s-au ciocnit de un context 
geopolitic deja tensionat, fiind creată o antagonizare serioasă (şi 
posibil conflictuală) în regiune, criza Ucrainei fiind un precedent 
periculos. Comportamentul dur al Rusiei, decurgând din 
perspectiva pierderii spaţiului de influenţă din fostele republici 
ale URSS de la confluența cu Europa democratică, a ridicat 

probleme serioase de securitate regională, atrăgând inclusiv 
implicarea instituțională a NATO, din proprie inițiativă şi/sau la 
cererea unor membri ai tratatului (în special Polonia şi statele 
Baltice). În acest mod, o graniță care s-ar fi dorit fluidă din 
punctul de vedere al achiesării la valorile democratice şi cele ale 
economiei de piaţă spre un spaţiu de siguranţă extins la est de 
Uniune a devenit, din păcate, o nouă frontieră de conflict 
potential, unde sunt comasate şi forte militare ale ambelor parti 
(NATO-Rusia), considerate a avea un efect de descurajare. 


În acest context, apreciem că guvernanta UE se confruntă 
atât cu dificultatea revenirii ei pe drumul tradițional al integrării 
complexe, ca sistem de ordine în Europa deja mult întârziat, din 
punctul de vedere al unui parcurs istoric cu o finalitate politică 
(Uniunea Politică, considerată necesară, dar greu de atins), cât şi 
cu neputinta de a-şi prefigura o calitate certă de actor global, într- 
o perioadă de mari transformări în structura economiei globale. 
Întârzierea amintită a fost determinată de modul de gestionare a 
multiplelor crize cu care a fost confruntată Uniunea: financiară, 
economică, fiscală, a datoriilor externe şi bancare. Plecând de la 
faptul că interpretăm procesul integrării europene ca pe un 
fenomen intrinsec globalizării, am ajuns, în prezent, să afirmăm 
că, în multe privințe, dinamica globalizării a depăşit-o pe cea a 
integrării, Uniunea nefiind pregătită să facă față de una singură 
provocărilor acesteia. Provocările au devenit mai degrabă riscuri, şi 
nu oportunități. Totuşi, calitatea Uniunii de actor global în 
devenire este aşteptată de ceilalți actori globali, inclusiv de statele 
membre, din perspectiva găsirii unor soluții mai facile chiar la 
problemele Uniunii, comparativ cu acţiunea individuală. Vom 
vedea că există un complex de cauze care întârzie definirea 
Uniunii ca actor global autentic, deşi ea este atrasă în noi acorduri 
transatlantice de amploare (TTIP) sau din Orientul Îndepărtat 
(parteneriatul cu China sau Japonia), deocamdată aflate şi ele în 
incertitudine de finalizare. 


132 Napoleon Pop & Valeriu loan-Franc 


Reiterăm faptul că, fenomene de conjunctură economică 
regională şi globală în sens larg, fenomene ciclice circumscrise 
crizei financiare şi efectelor ei, precum şi (mai ales) întârzierile 
acumulate în timp în reformele structurale, au determinat devieri 
semnificative ale politicilor UE de la sensul tratatelor, deşi, la 
nivel declarativ, se menţionează că s-a rămas în constitutio- 
nalitatea acestora. Corecturile determinate de evenimente- 
surpriză sau fata de care pregătirea Uniunii a fost mereu 
amânată, prin prisma beneficiilor Marii Moderatii, au schimbat 
dinamica şi structurarea procesului de integrare, amânând 
aşteptarea revenirii lui la sensul inițial. Ca urmare, considerăm 
că, prin deficienta guvernantei, viziunea proiectului politic este 
oarecum pierdută, iar slăbiciunea Uniunii nu este înțeleasă ca 
fiind izvorâtă tocmai din acest lucru. Simplele construcții institu- 
tionale şi reglementări, care se presupune că o pot apăra de o 
eventuală nouă criză financiară şi economică, nu estompează 
starea de criză a Uniunii, criză despre care se exprimă deschis şi 
cu argumente economişti cu notorietate. Continuă lâncezeala 
(credem nepermisă) spre un compromis optim între ceea este 
comunitar, convenit prin voinţa politică interguvernamentală, şi 
ceea ce este național, sub influența mai degrabă a politicianismu- 
lui, şi nu a intereselor naţionale reale (Brexitul fiind expresia 
elocventă a acestuia). „Numitorul comun” al opţiunilor la nivel 
de Uniune tinde să devină mai restrâns, deci şi mai mic, în 
condiţiile în care, de la ceea ce se convine politic la Bruxelles, se 
ajunge cu mult mai putin în acţiunea efectivă a capitalelor statelor 
membre. Acest fenomen, despre care am putea spune că a deve- 
nit un sindrom al integrării, slăbeşte instituţiile comunitare exact 
în momentul în care se crede că ele au o mai mare legitimitate şi 
forță credibilă de acțiune (vorbim despre Parlamentul European 
şi despre noile reguli de numire a preşedintelui UE, a preşedinţiei 
Comisiei Europene sau a unor înalți responsabili pentru anumite 
politici comune comunitare etc.). 

Ne-am mai exprimat, atât în studiile periodice din cadrul 
IEM cât şi în intervenţiile publice din ultima vreme”, asupra 
faptului că procesul construcției comunitare, din timpul crizei 
financiare şi de după, pare incoerent, devine inconsistent, cu 
„adăugiri” circumstantiale şi chiar conflictuale (Uniunea Bancară, 
Uniunea Pietelor de Capital). Statele membre manifestă — tocmai 
pentru că s-a obturat semnificativ viziunea politică — o şi mai 
mare propensiune spre introvertire, orientare asupra problemelor 
naţionale în fața a noi necesități de mutualizare a resurselor 
(fondul de rezoluţie bancară). 


2.4.3. Solidaritate şi coeziune? 


În aceste condiţii, eşecul guvernantei europene nu a condus 
la mai multă solidaritate şi coeziune, ci la mai multă divizare, 
constând în regrupări de interese în jurul unor state membre 
împotriva altora (vezi gestionarea crizei datoriilor Greciei, 
restrângerea principiilor Schengen înainte de a fi fost aplicate 
tuturor statelor membre, MCV aplicat exclusiv României şi 
Bulgariei etc.). 

Ca urmare a acestor evoluții, apreciem că, în prezent, o 
Uniune cu două viteze, grupând de fapt statele „de centru” şi cele 
„periferice”, nu mai este doar o idee, ci o realitate care va deveni 
funcţională cât de curând. Fenomenul de introvertire a statelor 
membre spre problemele interne, devenite în multe cazuri 


° Intervenţii la seminarii academice internationale (Penser l’Europe 
2016, 2017), comunicări la sesiunile Forumurilor anuale (2015, 2016, 
2017) ale Academiei Regale Spaniole de Ştiinţe Economice si 
Financiare (Barcelona), la Centrul de Cercetări Financiare şi 
Monetare, Conferință anuală ESPERA a Institutului Naţional de 
Cercetări Economice, Academia Română (2015, 2016) ş.a. 

radacini periculoase ale euroscepticismului, a dus la aparitia unor 
mişcări naționaliste radicale (prin apariția unor partide radicale, 
deja cu reprezentare în parlamentele naționale şi în Parlamentul 
European). Circumstante conjuncturale sunt acceptate ca moti- 
vatii doar până la o anumită limită. Amendarea continuă a ceea 
ce este comunitar în aplicarea lor în plan naţional pune problema 
majoră a rezistenței unor state membre fata de valorile Uniunii 
(Ungaria şi Polonia au devenit un risc în ceea ce priveşte perpe- 
tuarea valorilor Uniunii). În acest context, nu mai este loc de 
îndoieli asupra existenţei opiniilor care fac referire la destră- 
marea, disoluția sau dispariția UE. 


Atenţia trebuie acum îndreptată spre cauzele care deter- 
mină perceperea evoluției Uniunii în acest sens. Mai degrabă 
trebuie să credem în forţa de atenţionare a unor analize, şi nu 
neapărat într-un deznodământ posibil descris de acestea. O astfel 
de abordare este esenţială pentru România, care a păşit politic în 
clubul UE, ca Stat Membru cu drepturi egale şi depline, cu alte 
speranţe şi aşteptări decât cele pe care o „casă în demolare” le 
mai poate asigura. Într-un recent discurs la Bucureşti, Thierry de 
Montbrial, analist politic de anvergură, arăta că terminologia 
„Uniune” s-a îndepărtat de esența comunităţii, aşa cum a fost 
aceasta concepută la debutul procesului european de integrare. 
Yanis Varoufakis, fost ministru de finanţe al Greciei, blamează, 
într-un editorial publicat în Project Syndicate, proasta inspiraţie a 
creditorilor europeni şi a politicienilor care conduc UE, de a fi 
reluctanti la un dialog real şi constructiv pe tema datoriilor 
externe, cu referire specială la modul impus de reducere a 
datoriilor Greciei. Varoufakis pune o întrebare majoră, care ne 
preocupă în egală măsură: „Sunt pregătiți (politicienii UE — n.n.) să 
dezvăluie destrămarea Uniunii, pe care acum o numesc Europa cu mai 
multe viteze sau cu geometrie variabilă, sau sunt gata să se felicite 
pentru abordarea unei noi crize cu aceleaşi metode — situație care a 
aprins flacăra naționalismului xenofob în toată Europa?” 

Pornind de la impasul major al Greciei, ea fiind în interiorul 
Zonei Euro, Tony Blair ajungea, la timpul lui, la concluzia că, 
practic, tot continentul este în criză, exact la momentul în care, în 
opinia sa, ar trebui să reflectăm atent la ceea ce dorim de fapt de 
la guvernanta UE: „Europe as an entity and as an ideal is more 
needed than ever. The individual countries of Europe need the 
collective power of Europe to assert their interests, influence and 
values”. În context, configurarea prezentă a UE cu cercuri 
concentrice, sau cu mai multe viteze? Declaraţia de la Roma (25 
martie 2017) menţionează: “We will act together, at different 
paces and intensity where necessary, while moving in the same 
direction, as we have done in the past, in line with the Treaties 
and keeping the door open to those who want to join later. Our 
Union is undivided and indivisible”. O promisiune, asadar catre 
finalitate printr-un proiect capabil să soluţioneze multe dintre 
angoasele suficient de prezente, ale solidarităţii şi coeziunii 
europene. 


2.4.4. Putem întrezări o nouă viziune a guvernanței UE? 


O introducere de tip enuntiativ la această abordare pare să 
nu fie suficientă atunci când, în fața unor realități grave, politica 
pe domenii a Uniunii Europene a devenit mai laxă. Este nevoie 
de un mesaj mai puternic, de o acțiune convergentă mai susti- 
nută, atunci când vorbim despre interese naționale în interiorul 
guvernantei europene. Importanţa analizei guvernantei UE 
decurge din două considerente majore: (a) caracterul trenant al 
evoluției proiectului european pe parcursul lui istoric, indiferent de 
motivațiile mai bine sau mai putin bine explicate, şi impactul 
acestora, fiecare la momentul fundamentării „scuzelor” politice; 
(b) alura pompieristică a acțiunilor comunitare sub presiunea 
efectelor de durată ale ultimei crize financiare. 

Ambele considerente ne trimit însă spre un aspect esenţial al 
construcției europene şi care ridică întrebări pertinente: conti- 
nuitatea proiectului de integrare europeană, cu dinamici diferite 
în timp, rămâne înscrisă în viziunea prestabilită de fondatorii 
proiectului? Iluzia continuității proiectului este creată numai 
pentru a dovedi cetățenilor europeni că se urmează o viziune, 
cândva bine stabilită şi agreată de ei? Dacă există o viziune a pro- 
iectului cu adevărat în derulare, atunci de ce ne ferim să vorbim 
direct despre obiectivul ei explicit, respectiv Uniunea Politică? 


Criza financiară a demonstrat că, pe continentul european, 
divizat până nu demult în blocuri ideologice opuse — exact acolo 
unde este în desfăşurare unul dintre cele mai atractive procese de 
integrare — discursul politic al liderilor a reuşit din nou esca- 
motarea obiectivului procesului în care sunt angajaţi de decenii. 
Cercetarea academică face abstracţie sau ştie să se izoleze de 
zgomotul de fond care bruiază claritatea unei direcţii de acţiune, 
de natura unei tendinţe de transformare sistemică cu bătaie 
lungă. Sesizează, de asemenea, că obiectivul desăvârşirii proiec- 
tului de integrare european este mereu înlocuit cu concentrarea 
unor eforturi pe instituții, mecanisme şi politici care ar servi 
desăvârşirii despre care vorbeam. 


Obiective „în mare vogă”, aflate exclusiv sub presiunea 
nereuşitei depăşirii lor prin politicile economice standard, 
neconforme cu realitățile postcriza (cum sunt reluarea creşterii 
economice sustenabile, crearea de locuri de muncă, reducerea 
datoriei publice, stabilitatea financiară, lansarea creditării econo- 
miei reale etc. ), sunt scopuri urmărite în mod normal de orice 
guvernare care îşi propune să gestioneze o economie sănătoasă, 
indiferent dacă este inclusă sau nu în proiectul european. 
Introducerea (propusă) în textul Constituţie — legea fundamentală 
a oricărui stat european — a definiţiei echilibrului bugetar, cea mai 
simplă, logică şi raţională lecţie de manual economic, ne 

indreptateste întrebarea: care mai este calitatea guvernării europene, 
în general, şi la ce trebuie să se mai recurgă pentru ca un angajament 
politic să fie suficient de tare în timp spre a răspunde mai ales 
principiului pacta sunt servanda? 

Premisa în formularea punctului nostru de vedere este 
unică: Uniunea Europeană este o realitate complexă, institu- 
tional-functionala şi gestionabilă operativ. Are însă astăzi o 
busolă deviată, din punctul de vedere al opiniei multor state 
membre (mai ales al celor mai noi) care au aşteptări mai grab- 
nice de la procesul de integrare pentru propriii cetățeni. Nu 
putem însă exclude un alt adevăr, şi anume că, pentru alte state, 
devierea este convenabilă, dacă nu chiar întreţinută. De aici 
decurge îndoiala firească asupra convergentei proiectului, aşa 
cum se derulează el sub ochii noştri, indiferent dacă se înscrie sau 
nu în viziunea iniţială a fondatorilor săi. 


Există o prevalare convenabilă, mai ales pentru liderii 
europeni din categoria celor care preferă un cap compas „în 
ceață” al proiectului european, că în tratatele care s-au succedat in 
reglementarea funcţionării Uniunii, nu există explicit sintagma 
Uniune Politică. Dar există referire la o uniune a popoarelor 
europene! Ea apare numai în discursuri izolate, de context şi 
retorică îmbunătăţită, separate oarecum de esența proiectului. 
Mai recent, ne întâlnim cu ea în special în discursuri rostite pe 
fondul crizei financiare şi economice din Europa, ca argument, 
din păcate, de subterfugiu, şi nu de forţă, respectiv că, fără o 
Uniune Politică, multe structuri ale construcției europene de acum 
încolo nu pot fi nici concepute in mod serios. Nici vorbă, ab initio nu se 
gândise nimeni vreo fracțiune de secundă la acest lucru. Or, un 
obiectiv atât de ambițios, amintit din când în când mai mult ca 
amenințare, şi nu ca soluţie - cel putin în circumstanţele actuale 
ale calității liderilor europeni =, nu poate exista în afara unei 
viziuni strategice din ce în ce mai şlefuite, măcar după exemplul 
Uniunii Economice şi Monetare. 

Evident, daca plecăm de la premisa imuabila a proiectului 
politic al UE. Credem că, de acum încolo, orice soluţie viitoare de 
construcţie în cadrul proiectului european va trebui să aibă 
această ancoră: desăvârşirea proiectului Uniunii Europene are 
nevoie de o nouă viziune, strategică, în detaliile ei tehnice şi 
politice. Argumentele care vin în sprijinul acestei asertiuni sunt 
concludente. Se pare că efectele crizei financiare şi economice, 
prelungite deja de peste zece ani, nu mai fac parte dintr-o con- 
junctură de ciclu economic normal, indiferent de lungimea lui — 
atenție, tot conjuncturală —, ci vin să întărească ideea, deja expusă 
de multi economişti, sociologi şi politologi, că avem de a face cu 
altceva, nu numai in Europa, ci în întreaga lume: lipsa de încredere 
în cei care conduc. Ca urmare, vom analiza calitatea guvernării UE 
prin prisma efectelor ei asupra României. 


2.4.5. O necesitate pentru România 


Asistăm, în plan global, la acumularea mai multor probleme 
în căutare de soluţii, altele decât cele pe care le considerăm deja 
„rezolvate”, care se întorc ca un bumerang, spulberând vise, 
destine, mituri, instituţii şi economii. Această axiomă se verifică şi 
în cazul proiectului integrării europene, care este şi trebuie să fie 
preocupant pentru România. O Românie devenită, numai dato- 
rită unui efort de încredere, susținut de toate forțele politice, parte 
a UE, Stat Membru şi, repetăm, cu drepturi depline şi egale. 

Din acelaşi motiv, al premisei de lucru expuse, România, în 
calitate de Stat Membru al UE, are deja obligaţia de a opta numai 
între: (a) a fi contributor activ la acest proces din interiorul lui; (b) 
a fi follower/adept sau simplu observator neutru; (c) spectator în 
aşteptarea beneficiilor, considerând că pierderile vor fi ale celor 
care se implică. Este supărător faptul că lipsa actuală de viziune 

politică simplifică neglijent conceptualizarea şi abordarea acestor 
opțiuni, îndreptate minimal spre eternul raport beneficii-costuri. 
Raport exprimat evident, în primul rând, în bani. Unde mai este 
atunci bilanțul nostru politic, prin care am hotărât aderarea la 
UE? 

Drumul integrării europene, aşa cum s-a conturat de la 
Tratatele de la Roma (semnate în 1957 şi intrate în vigoare la 1 
ianuarie 1958) şi până la Tratatul de la Lisabona (semnat în 2007 
şi intrat în vigoare la 1 decembrie 2009), s-a dovedit a fi anevoios 
şi rămâne cu această caracteristică, nu neapărat din cauza unor 
condiţii obiective din afara lui, ci, foarte mult, din cauza subiecti- 
vismului unor lideri europeni prezenţi în Consiliul European. 
Suntem captivi ai economicului, coplesiti, capturați şi obsedati de 
dimensiunea economică a integrării europene. Care s-a dovedit 
însă, în cele din urmă, că nu este cheia de boltă a proiectului 
politic european, ci o bază, din perspectiva aşteptărilor societății, 
pentru o construcție multinațională, pe o multitudine de paliere, 
cu o temelie într-o economie sănătoasă şi efecte într-o pace socială 
extinse în timp. 

S-a uitat, din păcate, faptul că mesajul simplu al mobilizării 
cetățenilor europeni pentru un nivel de viata mai bun (oferit tuturor ca 
o promisiune prin integrarea europeană în deceniul 6, dar 
imposibil de materializat fără aportul lor economic şi politic în 
spiritul unei autentice vetre a valorilor democratice), avea în 
subsidiar mesajul subliminal, mai sensibil şi mai putin explicit la 
vremea începuturilor, din motive bine cunoscute (divizarea Europei 
era una de conştiinţă şi încăpățânare istorică, nu de granite 
artificiale aflate atunci şi transpuse în texte politice sau de 
manual!), dar suficient de subtil şi ferm — realizarea uniunii politice. 

Dacă ne-am permite o aşa-zisă evocare a „perversiunii” 
proiectului european de integrare, ar trebui să începem cu o 
primă evaluare, legată de alăturarea termenilor economic şi 

monetar, contopiti in retorica notiunii de uniune. Din perspectiva 
preocuparilor si apartenentei autorilor la institute de cercetare* cu 
anvergură semnificativă, apreciem că recurgerea la un plan 
concret de realizare a Uniunii Economice şi Monetare a țărilor 
membre ale Comunităţii Economice Europene (CEE), iniţial pe 
parcursul unei perioade de zece ani (1971-1980, Planul Werner), 
nu a fost întâmplătoare, chiar dacă a avut de suferit de pe urma 
şocurilor petroliere, ca să dăm numai un exemplu. 


Cea de-a doua evaluare ar fi răspunsul la o întrebare dură: 
Cine perpetuează angoasele unei federalizări de tip clasic şi dacă 
acest lucru este asumat voluntar sau se „întâmplă” inerţial? Chiar 
dacă răspunsul este cel cu „ghici ciupercă”, avem o problemă de 
educaţie civică insuficient promovată de decenii (oare în mod 
întâmplător?), extinsă la nivel continental şi neconformă nici cu 
modelul societal pe care îl credem ancorat exhaustiv la valorile 
democraţiei occidentale, nici cu cel real, din punctul de vedere al 
perspectivei politicului, dar nici cu evoluţiile conceptuale ale 
terminologiei ori cu progresul tehnic, ci numai cu umbrele impe- 
riale şi hegemonice care au sfâşiat acest continent. 


Evoluţii recente în Europa Răsăriteană demonstrează că 
umbrele imperiale sunt chiar „fantome reale”, iar tendinţele 
hegemonice continentale par a fi resuscitate din cauza dificultății 
de a se găsi soluţii consensuale consolidate, trainice, în lipsa unei 
viziuni strategice acomodate la realitățile primului sfert al 
secolului XXI. Acesta este terenul şi efectul avansului celui mai 
periculos concept împotriva integrării, cel al dualității, ca să nu 
spunem al clasificării țărilor în tari de mâna întâi şi de mâna a 
doua, de nord şi de sud, de vest şi de est, de centru şi periferice, 


+ Institutul de Economie Mondială (IEM) şi, respectiv, Institutul National 
de Cercetări Economice „Costin C. Kirițescu” ale Academiei Române. 

cu afectarea mândriei naționale, una dintre cauzele escaladării 
euroscepticismului şi a radicalismului. 


În situația de fapt, extrem de complicată şi cu referire la 
proiectul politic european — Uniunea Politică —, se impune o refe- 
rire la un moment de revigorare a integrării europene, legat de 
crearea Uniunii Economice şi Monetare, într-o perioadă aproape 
similară din punctul de vedere al voinței politice şi situaţiei 
economice şi sociale europene. Este vorba despre efectele Rapor- 
tului Delors (1989), demers de o mare revigorare a integrării 
europene monetare, sub puterea unui om politic de anvergură, 
care şi-a asumat o strângere a rândurilor în cadrul Comunităților 
Europene. El a făcut acest lucru nu prin simple declaraţii asumate 
la Bruxelles şi uitate în capitalele naţionale, ci prin inițierea 
etapizării complete, începând cu 1 iulie 1990, a înfăptuirii Uniunii 
Economice şi Monetare (UEM) şi asumării angajamentului politic 
prin consens irevocabil pentru întregul proces şi pentru fiecare 
dintre etapele acestuia. Introducerea euro ca monedă unică la 1 
ianuarie 1999 este rezultatul acestui demers, poate fără pereche în 
istoria Europei. Ea marchează începutul unui experiment istoric 
unic, de data aceasta nu lăsat la inertia istorică a unor perso- 
nalitati ale timpurilor, ci împins de o inteligenţă vie şi de o voinţă 
politică puternică. 

Am considerat oportună evocarea „Momentului Delors” în 
construcția proiectului european pentru spiritul lui călăuzitor în 
ceea ce priveşte exprimarea voinței unei națiuni, odată si pentru 
totdeauna, atunci când este vorba despre un proiect de anvergură 
cum a fost adoptarea monedei unice şi care are legătură cu o 
uniune politică. România are multe de învăţat din acest proces, 
mai ales în sensul lui politic. 


După acest exemplu, al creării Uniunii Economice şi Mone- 
tare, noi credem în necesitatea a cel putin aceleiaşi tării a voinţei 
politice de care are nevoie, în perspectivă, Uniunea. Avem o 
nevoie acută de reconştientizarea cetățenilor europeni şi de 

conectarea lor la un proiect ireversibil, de la care nu ar trebui sa 
existe „cale intoarsa”— Uniunea Politica. 


2.4.6. Incotro se îndreaptă 
guvernanta europeană? 


lată cea mai mare provocare pentru România, şi nu numai, 
dacă socotim că opțiunea ei pentru integrarea europeană a fost 
unica şi cea mai bună în contextul terminării Războiului Rece şi al 
desființării blocurilor ideologice (sau „the only movie to see in 
town”, după o zicere americană). Mai mult, sunt de luat în 
considerație noi analize ale unor laureați Nobel şi ale altor 
personalităţi ale domeniului geopolitic şi geostrategic, chiar dacă 
prezicerile lor s-au întors şi cu 180 de grade. 

Joseph Stiglitz avertizează asupra posibilității de dispariție a 
monedei unice, iar Mark Blyth, în lucrarea Austeritatea: istoria unei 
idei periculoase şi George Soros, în cartea Tragedia Uniunii Europene 
afirmă că, în absenţa unor reforme majore întreprinse în domenii 
precum cel financiar-bancar şi al guvernantei economice, 
construcția europeană, clădită cu eforturi susținute pe parcursul 
atâtor decenii, riscă să se prăbuşească. 

În opinia noastră, România trebuie să susţină, în propriul ei 
interes naţional, opțiunea integrării sale politice europene ca 
ireversibilă, din interiorul procesului integrării. Credem că este 
timpul ca România să-şi convingă partenerii europeni că UE are 
nevoie de resetarea grabnică a viziunii sale strategice, dar nu pe 
alternative ale slăbirii ei, ci pe întărirea poziţiei UE în concertul 
global, acolo unde tara noastră este încă aşteptată ca un partener 
întremat economic, dar mai ales puternic şi hotărât politic. 

Reiterând spusele englezului Tony Blair (şi subliniem 
această naționalitate tocmai din motive de credibilitate), extrase 
dintr-o intervenţie a sa în The Financial Times, 11 februarie 2015: 

trebuie să privim „Europa ca pe o entitate şi ca pe un ideal care 
nu au fost niciodată de o asemenea necesitate (ca în prezent — 
n.n.)”. lată singurul adevăr de la care trebuie pornit. Este chiar 
ipoteza ireversibilitatii poziției României în concernul european. 
Prin această ipoteză trebuie să înțelegem că numai în cadrul 
Uniunii „țările Europei, una câte una, au puterea colectivă pentru 
a-şi susține interesele, influenţa şi valorile”, spune acelaşi Blair. 


2.4.7. Spre o viziune 
a guvernării europene 


Coagularea unei viziuni strategice a UE într-o lume în 
schimbare şi cu o dinamică relativ haotică este absolut necesară 
României, dar nu în sensul aşteptărilor venite de la alţii, ci al 
implicării sale directe, serioase, ca Stat Membru, cu o pondere 
semnificativă în resurse, cu o poziţie geografică demnă de luat în 
consideraţie pentru ceea ce reprezintă granița de Est a Uniunii, cu 
o capacitate de conlucrare de excepţie cu Polonia şi cu Turcia în 
sensul apărării UE. 

Suntem obligați să formulăm paşii evoluţiei noastre în UE 
exclusiv prin prisma obiectivului unei păci sociale europene 
autentice şi perene, care să dea noi perspective generaţiilor 
viitoare, ținând cont că proiectul părinţilor fondatori ai unei 
Europe Unite a avut în vedere tocmai acest lucru. Din păcate, 
generaţii de politicieni de după părinţii fondatori, uitând dictonul 
„contractele se respectă”, sunt pe cale să renunţe, pentru perpe- 
tuarea propriei lor puteri, la finalitati de proiecte, exact când există 
acumulări suficiente. Dacă adăugăm pericolul unui eşafodaj 
instituțional comunitar în derivă, cu un corp tehnic din ce în ce 
mai birocratic, tehnocrat dar partizan, educat şi selectat pe bază de 
manuale — unele expirate —, şi privind putin spre realităţile care se 

derulează cu o viteză ameţitoare, pentru simplul fapt că procedu- 
rile actuale de reacție sunt învechite etc. , atunci avem o provocare 
ce trebuie privită cu seriozitate. Pentru România, care rămâne fermă 
pe calea adoptării euro (deci şi pentru proiectul politic al Uniunii) şi 
care va prelua preşedinţia Consiliului UE în a doua parte a anului 2019, 
este importantă înarmarea de pe acum cu partea ei de contribuție şi ini- 
tiativă în ceea ce priveşte relevanta resetării viziunii strategice a UE, în 
actualul context global şi european, cu includerea intereselor ei naționale. 

În acelaşi timp, deşi acceptăm studiile libere şi neîngrădite, 
făcute de unii analişti străini şi români, dedicate altor opţiuni, de 
a fi sau a rămâne în UE ori de a ieşi din UE (multe considerente 
fiind inspirate prioritar de ceea ce se întâmplă în guvernanta 
europeană), nu credem că România, la ,,tineretea” sa ca Stat 
Membru al UE, cu o carieră în materie de promovare a intereselor 
naționale şi de decizie comunitară destul de scurtă şi discutabilă 
pe fond, ar trebui să urmeze scenarii care nu i-ar fi de niciun folos 
după alegerea opțiunii integrării europene. În acest context, ar 
trebui să nu uităm nici o clipă efortul masiv de consensualizare 
Snagov 1°, prin care s-a reuşit mobilizarea unui accept ireversibil 
de deplină modificare de busolă geografică şi de vector al 
progresului unei națiuni. 

Cu privire la sensibilitatea subiectului guvernantei UE, cu 
care încheiem acest subcapitol, considerăm extrem de actual din 
punctul de vedere al momentului scrierii lui şi al conţinutului, un 


5 Lucrările Comisiei de la Snagov din martie-iunie 1995, coordonate 
de acad. Tudorel Postolache, au produs istorie, cu primul consens 
politic naţional de după decembrie 1989, prin adoptarea Declarației 
de la Snagov, respectiv asumarea Strategiei naționale de pregătire a 
României pentru aderarea la UE, documente pe care şeful statului şi-a 
fundamentat, la Cannes, în iunie 1995, cererea de aderare a 
României la UE. 

text demn reflecţie academică, pe care ni-l oferă Robert D. Kaplan 
(pe care l-am mai evocat în prezentele noastre publice sau în 
opusuri academice): ,,... Europa, tocmai din cauza faptului că se află 
în căutarea unei tot mai ample şi profunde unități, va continua să fie 
chinuită de propriile divizări interne, care, în ciuda formei economice 
sub care se manifestă azi la suprafața acestei fisuri — de exemplu, mânia 
Germaniei față de criza datoriilor din Grecia — sunt de fapt moduri 
atemporale de exprimare a geografiei...... minunata complexitate a 
geografiei europene. ... a ajutat la formarea unor grupuri şi a unor state- 
națiuni separate lingvistic şi va contribui şi mai departe, în perioadele 
următoare, la lipsa de unitate politică şi economică, în ciuda tuturor 
instituțiilor paneuropene”. 

Analist politic american, de anvergură prin funcţiile deti- 
nute (profesor pentru securitate naţională la Academia Navală a 
SUA, consilier al secretarului apărării, cercetător principal la 
Center for a New American Security, Washington, D.C., Stratfor's 
Chief Geopolitical Analyst), Kaplan îşi concentrează argumentul 
lipsei de unitate în Europa, ca efect al caracteristicilor guver- 
nantei, cu evidentă extindere în spaţiul UE, pe divizările interne 
istorice şi geografic, în timp ce noi atragem atenţia asupra noilor 
divizări interne determinate de rasă şi religie, ca efect al evoluţiei 
integrării europene. 

Suntem încurajați, în acelaşi timp, de două evocări ale ana- 
listului politic român Paul Dobrescu (fost consilier prezidenţial), 
care a scris prefața în limba română a cărții lui Kaplan. El ne 
reaminteşte de faptul că Anne-Marie Slaughter vorbeşte în 
scrierile sale despre „galaxiile umane” de astăzi, care „topesc în 
ele o hartă a emoţiilor, a mobilitatilor mult mai intense decât 
altădată... amplificate nebănuit prin intermediul rețelelor sociale”. 
Iar Karl Haushofer (geopolitician german de carieră militară) este 
citat cu ideea de acceptare a propunerii editorului operelor sale 

(Kurt Vowinckel), de lărgire „a conţinutului noțiunii de geopo- 
litică în sensul că, alături de forțele spațiului (geografic — n.n.), 
acestea trebuie să înglobeze forțele poporului, deci ale omului şi rasei, 
pentru ca, împreună, să asigure bazele naționale ale vieții statului” 
(subl.n.). 


Beneficiem astfel de elemente suplimentare, a căror 
aprofundare ar putea oferi răspunsuri la multe dintre întrebările 
legate de structurarea în perspectivă a eventualei uniunii politice 
europene, care ar trebui să devină busola guvernării UE. 


2.5. Uniunea Europeană şi dinamica globalizării 


I find that the world is changing much, 
much faster than I can even bitch about it. 


Bill Maher 


2.5.1. Cadrul general 


Privite in sens restrâns, cele două aspecte la care face 
referire titlul acestui subcapitol denota, de fapt, o raportare a unui 
proces de anvergură la o structură instituțională. Cu aceasta 
afirmaţie ajungem in mod evident la guvernanta. Alegerea 
noastră are un criteriu simplu, cel al formei şi fondului ambelor 
aspecte la scară planetară. Putem forța, astfel, enunţul de o 
manieră prin care să vorbim despre globalizare ca o formă 
instituțională în devenire şi de UE ca un proces, cel de integrare. 


Relevanta alegerii noastre cu privire la raportarea men- 
tionata constă în necesitatea de a observa dacă, în cazul UE, 
dimensiunea instituțională a guvernării ei este sau nu un avantaj 
pentru procesul în care suntem direct interesaţi, cel al integrării, şi 

dacă acesta tine pasul cu un alt proces, cel al globalizării, departe 


de a fi institutionalizat sau formalizat prin tratate, aşa cum este 
UE. 


Teoretic, suntem tentati să spunem că un proces institu- 
tionalizat este mai productiv decât unul lipsit de reguli şi/sau de 
structuri institutionalizate. Oare mai productiv înseamnă însă si o 
dinamică adecvată în atingerea obiectivelor? Cu toate acestea, 
mai mult intuitiv decât empiric, fără a nega o lungă perioadă de 
observație proprie, mergem spre o concluzie nu prea fericită, 
aceea că procesul de integrare europeană este mult întârziat față 
de un calendar optim imaginar, care include obiectivele inițiale 
ale acestuia aga cum au fost formulate de părinții fondatori. 


Consecința acestei concluzii este faptul că, desi fenomenul 
globalizării este mai „tânăr”, dinamica acestuia a depasit-o pe cea 
a integrării. Dacă acest lucru este acceptat, înseamnă ca ne 
confruntăm cu cel puțin două probleme majore: (a) fie integrarea 
europeană trenează din cauza unor realități, unele surpriză, 
neprevăzute, solicitând soluții comune la care consensul se obține 
din ce în ce mai greu; (b) fie UE nu poate face față provocărilor 
globalizării, una dintre ele fiind chiar criza financiară. Suntem 
tentati să le acceptăm pe amândouă, drept cauze ale diferenței de 
dinamică în favoarea globalizării. Dovada evidentei acestui 
adevăr este faptul că UE răspunde greu si încet provocărilor 
globalizării, deşi ceilalți actori importanți ai săi consideră că o 
agendă de lucru planetară, autentică si responsabilă, nu poate fi 
discutată fără participarea activă a UE. Aşa cum am mai men- 
tionat, „actorul global UE” este aşteptat la masa G-20, dar nu ca o 
simpla prezenta in realitatea europena intr-un context global, ci 
ca un partener activ, puternic, cu forță şi resurse de implicare in 
soluționarea problemelor globale, aducătoare de soluţii şi sferei 
mai restrânse a Uniunii. 


Teza diferenţei de dinamică în favoarea globalizării ne ridi- 
că şi problema corectitudinii sintagmei des folosite „gândeşte 

global si acționează local”. Ridicăm această problemă întrucât Uniu- 
nea, cel putin temporar, în propriul ei spaţiu, aprobă soluţii co- 
munitare, dar acțiunea perseverentă cu tentă naţională (reliefam 
anterior introvertirea statelor membre) este pe cale să pună în 
pericol principiul convergentei, unul dintre motoarele consoli- 
dării Uniunii. Din punctul de vedere al slăbiciunii UE, extrem de 
sugestivă ni se pare o opinie a lui Edmund Phelps, laureat Nobel 
pentru economie (2006), sintetizată în titlul unui articol apărut în 
Financial Times, martie 2015: „Europa este un continent care şi-a 
epuizat ideile”. Phelps afirmă că o mare parte din Europa se află 
într-o situaţie critică, astfel încât nici manualele clasice şi nici 
inovaţia nu par să mai fie de folos. Martori ai acestui fapt sunt 
spiritul antreprenorial, care şi-a pierdut mult din vigoare şi 
salariile care au evoluat haotic sau diferențiat în nordul şi în 
sudul continentului. Cauza principală a acestei slăbiciuni constă 
în scăderea productivității muncii, începând cu anii '90, deşi, 
istoric, la acest indicator Europa a fost mereu în urma SUA şi a 
Japoniei. În toată perioada postbelică, inovaţia în Europa, deşi 
preluată din SUA în mare parte, a fost continuu sub standardele 
SUA, iar încercările de a tine pasul cu ele au slăbit şi mai mult în 
anii crizei financiare. Problematica productivităţii muncii şi a 
inovației este semnalată formal şi la nivelul UE şi este evocată in 
documentele Consiliului European, prin obiectivele repetate 
privind necesitatea de a se recurge la soluţii de reabilitare a 
competitivităţii internaţionale a UE. 

Averea europeană agregată, materială şi culturală, este 
poate încă intactă, dar integrarea tinerilor şi incluziunea mino- 
ritatilor etnice în economie sunt la un nivel extrem de scăzut. Cei 
puţini, care reuşesc, nu au şansa de a ajunge la un nivel de 
prosperitate măcar egal cu cel al generației anterioare, chiar în 
partea de nord-vest a continentului, unde sloganul bunăstării 
(welfare) este încă de actualitate. Phelps mai adaugă că pierderea 


România in globalizare 149 


de competitivitate în sudul continentului, ca urmare a unui ritm 
de creştere a salariilor mai mare decât cel al productivităţii 
muncii, cu efecte asupra nivelului producţiei şi angajării forței de 
muncă, vine să explice creşterea mai accentuată a şomajului în 
tari ca Spania, Italia sau Grecia, dar şi incapacitatea de resorbtie a 
acestui flagel in contextul unei natalitati scăzute şi al unei 
presiuni din partea fenomenului de liberă circulaţie a forței de 
muncă. Phelps face deosebirea între asanarea crizei pe termen 
lung şi recuperarea pierderilor, în termeni de PIB, în prezent mai 
mic cu două puncte procentuale decât în 2008: „In the aftermath 
of the financial crisis, much of Europe is still suffering a slump on 
top of its post-1990s fall. The slump will pass but the fall will not 
be easily overcome” („În urma crizei financiare, o mare parte a 
Europei suferă încă o cădere, în urma scăderii sale economice de 
după 1990. Declinul va trece, dar căderea nu va fi uşor depăşită). 
În plus, continentul european pierde din cele mai multe talente, 
ceea ce înseamnă că este necesară şi o bătălie pentru ca „viaţa 
economică europeană să merite a fi trăită” („to fight for an 
economic life worth living”), o metaforă profundă, ca semnificație 
pentru ceea ce ar trebui să fie viitorul Europei. 


Revenind şi la criza datoriei suverane a Greciei, ca stat 
membru al Zonei Euro, care ne frământă prin inadecvarea solu- 
țiilor la nivelul UE şi trimiterea la creditori internaţionali. Multi 
economişti europeni se exprimă în sensul că dezastrul acestei țări 
reflectă naufragiul economic, social şi politic al continentului 
european. Socialul este determinant în stabilitatea continentului, 
dar pericolul unui şomaj care nu scade sub 11%, în cazul tinerilor 
sub 20%, devine major pentru acelaşi viitor european. Renego- 
cierea permanentă a pachetului de salvare a Greciei de la faliment 
durează deja de o bună vreme, dar timpul scoate la iveală că 
Grecia este, de fapt, o victimă a politicii mercantiliste a Germa- 
niei, începută în anii 2000 (constând în comprimarea salariilor, cu 
efectul reducerii cererii interne, al reducerii investiţiilor în 

economia interna si al acumulării de excedente comerciale 
excesive), completată cu translatarea economisirii germane spre 
ţările periferice ale UE, având ca urmare „bula” îndatorării 
acestora, în special a sectorului privat. Există o preocupare 
crescândă pentru a determina Germania să-şi stimuleze cererea 
internă şi să-şi reformeze producţia de export excesivă, în 
condiţiile „descoperirii” faptului că, în cadrul UE, nu există 
niciun mecanism de reciclare a excedentelor comerciale masive 
ale Germaniei. Ceea ce echivalează cu concluzia că, cererea euro- 
peană agregată va înregistra o scădere de durată, demonstrată 
deja de caracterul ei deflationist. 


Autorii mentionati afirma ca Europa este victima unei iluzii 
cognitive, prin care refuza sa inteleaga principul vaselor comu- 
nicante: succesul modelului german bazat pe exporturi nu era 
posibil decat prin inflatie crescuta si deficite de cont curent 
importante în țările periferice, cu acumulări de datorii suverane. 
Într-o zonă monetară, fixitatea cursului de schimb poate fi 
compensată prin mecanisme de transfer sau procese de ajustare 
simetrică a diferenței de competitivitate, respectiv ţările cu o 
productivitate mare a muncii să accepte majorări de salarii prin 
care să se evite intrarea zonei monetare euro într-o criză de cerere 
deflationista, situație cu care se luptă de fapt BCE. 


În plus, pentru a doua oară în mai putin de şapte ani, se 
vorbeşte despre alternative la configurarea Zonei Euro, fie prin 
ieşirea unor tari periferice şi transformarea ei într-o „mare Ger- 
manie”, fie prin ieşirea Germaniei din Zona Euro, pentru resta- 
bilirea echilibrelor la un nivel de competitivitate mult mai redus. 


Acestea sunt numai câteva dintre problemele majore cu care 
se confruntă UE în domeniul economic, încetinind procesele de 
convergenţă care să sprijine adâncirea integrării. În acest timp, 
globalizarea trece pe lângă un spaţiu economic mult prea ocupat 
cu propriile probleme, principala cauză fiind incetineala 

reformelor structurale interne, devenită pericolul major al dina- 
micii integrării europene si capabilitatii, şi aşa în scădere, de a 
face fata provocărilor globalizării. 

Un alt martor al diferenţei de ritm dintre integrarea euro- 
peană şi globalizare, devenit „tăcut” prin recunoaşterea eşecului, 
este Tratatul de la Lisabona, intrat în vigoare la 1 decembrie 2009, la 
doi ani după declanşarea crizei financiare globale. Bun în intenţii 
instituționale, oportune în mare parte, este structurat de realitatea 
care demonstrează rămânerea acestora în slăbiciunea caracte- 
ristică unor începuturi departe de a fi consolidate, de la textul 
juridic la fapte şi acțiuni reale. 

Partenerii externi prietenoşi au privit cu îngrijorare acest 
lucru, în contrapunct cu parteneri antagonizati de avansul 
extinderii UE spre Est, atât prin procesul firesc al lărgirii UE, cât 
şi prin politica externă privind vecinătatea apropiată. Rusia a pro- 
fitat de această slăbiciune, combinată, din păcate, şi cu o credu- 
litate neintemeiata sau neconfirmata de cei în care s-a investit 
încrederea. 


Analizând punctele de forță ale tratatului - respectiv o 
Europă mai democratică şi transparentă, mai eficientă, o Europă a 
drepturilor omului, a valorilor, libertăţii, solidarității şi siguranţei, 
o Europă actor pe scena internaţională —, constatăm fie rămânerea 
în plafonul inițial a tuturor acestora, fie stagnarea ori regresul. 
Legitimitatea acțiunilor UE este pusă la îndoială chiar în aspectele 
de interes acut pentru Uniune, cum sunt securitatea şi implicarea 
parlamentelor naţionale în deciziile finale ale Parlamentului 
European. Deşi iniţiativa legislativă urma să fie asumată 50% de 
Comisie şi 50% de Parlamentul European, Comisia a excedat ca 
de obicei în sensul faptelor împlinite (faits accomplis), în timp ce 
eficiența politicilor Uniunii rămâne discutabilă, mai ales în ceea ce 
priveşte relansarea creşterii economice pe baze sustenabile. 


Prin prisma programelor de austeritate de o duritate neme- 
ritată, nu se poate vorbi despre o creştere a protecției cetățenilor 

Uniunii sau de o promovare nepartizana a principiului solida- 
ritatii, ori a egalităţii în libertatea mişcării forţei de muncă. În 
schimb, breşa făcută prin tratat, în ceea ce priveşte recunoaşterea 
explicită, pentru prima dată, a posibilităţii ca un stat membru să 
se retragă din Uniune, poate reprezenta atât o „atractivitate 
limitată” pentru statele membre, care fie nu pot ţine pasul cu 
dinamica integrării, fie simt că Uniunea, deşi proclamă lărgirea, 
extinderea şi aprofundarea procesului de integrare ca obiective 
ale propriului progres, denotă incapacitatea (de regulă reciprocă) 
a asimilării noilor state într-o Uniune tot mai unită. Rămâne de 
analizat, în cadrul recunoaşterii avansului dinamicii globalizării 
față de integrarea europeană, dacă demersul instituțional este real 
sau nu, ori dacă are limite în ceea ce priveşte asignarea unei anu- 
mite dinamici procesului. Deocamdată, realitatea demonstrează 
că există şi alti factori — unii chiar ingrediente ale unui proces de 
integrare — care se constituie în motorul globalizării. În sens filo- 
zofic, putem accepta că întregul mers al istoriei umanităţii a fost 
spre globalizarea de astăzi, iar noţiuni ca internationalizarea şi 
mondializarea nu au fost decât forme de manifestare a unor stadii 
de coagulare a nodurilor viitoarei reţele a globalizări. Abordarea 
globalizării ca un sistem în reţea este mai corectă din punctul de 
vedere al factorilor (alţii decât instituţiile), care o fac vie. 


În mod vizibil, pentru a doua jumătate a secolului XX şi 
începutul mileniului III, este vorba despre mişcarea fluxurilor 
financiare, expunerea statelor la competiția globală, migraţia 
internaţională, progresele din tehnologia industrială, a transpor- 
turilor şi comunicațiilor, iar mai nou capacitatea de influenţă, 
deasupra a orice, a politicii monetare a statelor cu monedă de 
rezervă. În acelaşi timp, globalizarea şi integrarea pot fi consi- 
derate şi procese concurente, în afară de influenţa lor reciproc 
stimulativă. Globalizarea a câştigat însă tocmai datorită factorilor 
menţionaţi, prin dezvoltarea şi asimilarea în ritm alert a celor mai 
bune practici pentru cele mai multe dintre domeniile care pot face 

atât obiectul cooperării, dar şi al competiţiei internaţionale. În 
ceea ce priveşte UE, se pare că în mai toate domeniile de politici 
de forță — economic, social, politic şi de securitate — cunoaşte siaje 
ale consensului politic initial la nivelul Consiliului, translatarea in 
plan naţional fiind complet diferită de angajamentele scrise în 
comunicate. 


Putem trage concluzia că institutionalizarea excesivă 
generează, in mod obiectiv, o birocratie neproductivă — ambele 
criticate de fapt, dar fără a fi luate măsuri —, având ca efect întâr- 
zierea deciziilor şi deturnarea lor de la scopul iniţial. În această 
situație se impune şi concluzia diferenţei de dinamică între inte- 
grarea europeană şi globalizare. Nici provocările şi nici oportuni- 
tatile acesteia din urmă nu aduc plusvaloare în funcționarea 
instituţiilor Uniunii, deci niciun dividend din partea globalizării. 

Recunoscând, în principiu, dezavantajul diferenței de dina- 
mică dintre integrarea europeană şi globalizare şi o parte din 
fenomenele care au generat-o, ajungem din nou la dilema esenței 
acestei realități, deloc productive pentru obiectivul politic al inte- 
grării europene. Evident că, în mare parte, această diferență de 
dinamică este rezultatul acţiunii statelor membre, al orientării 
conjuncturale a acesteia sub presiunea efectelor crizei financiare, 
dar mai ales al amânării reformelor structurale susținătoare ale 
convergentei indicatorilor statelor membre către referința supe- 
rioara. 

Cresterea puterii economice a unor state membre in detri- 
mentul altora, reliefata prin interpretarea deja devenita curenta a 
dualității Uniunii — aşa cum am mai spus, state centrale versus 
state periferice, sau state de nord versus state de sud etc. — nu 
poate fi de bun augur pentru proiectul politic european. In rea- 
litate, trăim o îndepărtare de el, iar ceea ce ne lipseşte este chiar 
instrumentul atingerii lui — convergenta în sensul cel mai larg. 


Modificările de putere economică în cadrul Uniunii nu pot 
fi considerate un rău necesar, atât timp cât pledăm pentru 

competitie. Cu conditia ca aceasta competitie sa fie stimulativa, si 
nu distructiva, pentru tarile care au nevoie de un timp de 
recuperare. În timp ce disparitatile din cadrul Uniunii ar pute fi 
intretinute in sensul centrifug notiunii de uniune, ceea ce ar 
echivala cu o arhitectură nedorită a relațiilor economice şi politice 
între statele membre ale UE, este de observat că, în cadrul globa- 
lizării, este stimulată apariţia a noi centre de putere şi modificări 
ale locului lor în ierarhia mondială, în căutarea unei noi 
arhitecturi de relaţii economice şi politice, care să le legitimeze 
din punctul de vedere al forţei de decizie în cadrul unei agende 
globale. Cel puţin acum, din acest punct de vedere, globalizarea a 
devenit mai unificatoare decât integrarea europeană, iar soluţia 
pentru UE este de a fi şi mai unită în cadrul acestui proces, în 
sensul devenirii sale ca factor important, cu o voce şi putere de 
acțiune pe măsură pentru o agendă globală. Or, ajungerea cât mai 
rapidă la o astfel de poziție înseamnă o convergenţă robustă în 
cadrul Uniunii. Cu state membre prioritar interesate de solutio- 
narea problemelor comunitare, şi mai puţin de putere şi 
manipularea electoratului propriu în plan naţional. Acest lucru ar 
răspunde şi unei sincronizări mai rapide a UE cu oportunitățile 
globalizării şi dobândirii rolului de actor internațional autentic, în 
sensul Tratatului de la Lisabona. 


2.5.2. Perspectiva motorului franco-german 


Rezultatul alegerilor din Franţa şi realegerea aceluiaşi can- 
celar german, în persoana Angelei Merkel, sunt de natură, în 
actualul context şi al unor promisiuni salvatoare, să refacă functio- 
nalitatea motorului franco-german, tocmai în ideea fortarii unei 
guvernante la nivelul UE mai bine orientată spre noile 
transformări necesare UE (de fapt, găsirea soluțiilor pentru o zona 
euro întărită de germenii unei uniuni fiscale absolut necesari) şi 
spre acomodări preventive la riscurile unei noi posibile crize. 

Considerată mereu motivul integrării europene, de la criza 
financiară încoace, cooperarea franco-germană a avut mult de 
suferit sub toate aspectele. Dezechilibrul major între cele două 
puteri ale UE a fost determinat de scăderea forței politice a Franţei 
de a da o orientare evoluţiei UE, în contextul efectelor crizei eco- 
nomice şi al modelului de asanare a acestora şi de creştere indi- 
rectă, în contrapartidă, a influenţei puterii economice a Germaniei, 
având însă ca bază performanţe pozitive puse pe seama celorlalte 
state membre ale UE, în special din „periferia” sudică. 


20176 este un an decisiv pentru UE, după şocurile produse 
de Brexit şi alegerile prezidenţiale din SUA si în perspectiva 
alegerilor parlamentare din Franţa (care au dat o majoritate 
semnificativă forțelor politice care l-au sprijinit pe preşedintele 
ales), din Germania, Olanda şi (posibil) din Italia. Evenimentele 
pot duce fie la revigorarea coeziunii UE, fie la expunerea la 
dezintegrare a acesteia sub valul neonationalist european, dar şi 
al preconizatei reconfigurări a politicii SUA fata de UE. 


Într-o analiză sintetică făcută de Joschka Fischer (fost mi- 
nistru de externe şi vicecancelar al Republicii Federale Germania 
1998-2005) în Social Europe, liderul digital media, argumentele 
autorului pledează pentru o refacere rapidă a cooperării franco- 
germane în sensul unei „acțiuni de proiectare a puterii Europei”, 
în condițiile extrem de vitrege cumulate ca realități şi/sau 
incertitudini în 2017. 


Şansa salvării UE este ca, în problemele din ultimul timp, 
tratate atât de diferit de Franţa şi Germania, fiind vorba despre 
cele militare şi respectiv cele financiare, cele două puteri 
continentale să admită un compromis imediat. „Fără îndoială, 


* Documentarea generală a studiului nostru s-a încheiat la 30 iulie 
2017, fapt ce ne îngăduie să abordăm doar previzional fapte şi 
consecinţe interdependente după această dată. 

Franța are experiență în managementul apărării (militare), iar 
Germania are aceleaşi abilități dacă vorbim despre problemele 
financiare complexe”, spune Fischer. Cele două tari trebuie sa 
reflecteze în comun şi serios asupra incidentelor şi modului de 
despărțire a Marii Britanii de UE, asupra faptului că Donald 
Trump, în toate declaraţiile, îşi manifestă lipsa de interes fata de 
integrarea europeană şi de garanţiile de securitate ale SUA pentru 
Europa şi, nu în ultimul rând, perspectiva ca SUA să-şi resta- 
bilească relaţiile cu Rusia pe cu totul alte baze. Pericolul ca 
Europa să se afle în situaţia de a fi singură în fata Rusiei rămâne 
mare atât timp cât UE, până acum, şi-a bazat securitatea doar pe 
„soft power”, iar Rusia, prin mijloacele militare, distribuite în 
teritoriu în ultimii doi ani, încearcă provocări la frontiere şi 
susține pe orice căi creşterea influenţei sale hegemonice asupra 
Europei de Est. 


Fischer vorbeşte pentru prima dată despre necesitatea ca, în 
fata posibilelor incertitudini în funcționarea NATO de acum 
încolo, UE „să-şi concentreze atenţia pe salvarea integrării din 
punct de vedere instituțional, economic şi legal. Dar, în acelaşi 
timp (atenţie!) UE ar trebui să asigure statelor membre o a doua 
opţiune de securitate”. Ca mulți alți experţi în geopolitică, Fischer 
subliniază acelaşi mesaj, anume că Rusia nu va interpreta slăbi- 
ciunea şi lipsa de riscuri ale vecinilor la adresa ei (şi UE se înve- 
cinează cu Rusia) ca fundamente ale unei păci, ci ca pe o „in- 
vitatie” de a-şi extinde sfera ei de influență. Ca urmare, asimetria 
de putere din estul Europei (UE-soft power şi Rusia-hard power) 
va constitui mereu pericolul instabilității şi al conflictelor 
potenţiale. UE nu mai dispune de libertatea de a se concentra doar 
pe dezvoltarea puterii sale economice, sub umbrela securității 
asigurate de SUA, ci este împinsă în mod necesar spre dezvoltarea 
capacității de a-şi proiecta puterea politică şi militară în fata noilor 

realități geopolitice. Considerăm că Fischer a reuşit, la început 
anului 2017, o subsumare a multor idei şi opinii (unele deja au 
început să fie puse în practică) cu privire la viitorul posibil al UE: 
„Acum şase decenii, Tratatul de la Roma a stabilit realizarea 
Comunității Economice Europene; istoria şi evoluţia ei curente 
forțează Franţa şi Germania să configureze din nou viitorul 
Europei”, subliniază Fischer în articolul „Europe Needs Franco- 
German Action to Project Power”, în Social Europe, 12 ianuarie 
2017). 


2.6. Limitele politicii monetare când guverenele 
devin iresponsabile 


Cu mici excepţii, strategia de relansare economică a UE, de 
după 2008, a fost dominată de o austeritate forțată pe partea 
executivelor şi de politica monetară stimulativă pe partea 
băncilor centrale. Cu concluzia că, pe partea executivelor, politica 
acestora din domeniul fiscal-bugetar a consolidat mai degrabă 
efectele recesiunii, prin încetineala şi lipsa de fermitate a redre- 
sării şi prin şomajul ridicat (aspecte asupra cărora s-a insistat 
deja), ne rămâne să comentăm rolul politicii monetare, care a 
venit în prim-planul guvernantei nu numai în UE, ci şi în alte 
state marcate de pericolul deflației (SUA), sau chiar de 
manifestarea acută a acesteia (Japonia). 


Dacă în materia politicilor economice aflate exclusiv de 
partea executivelor, manualul de economics (!) s-a dovedit de- 
păşit de realităţi, în politica monetară asistăm practic la inovaţie, 
cu un experiment la care este greu de dat un răspuns. Este vorba 
despre trecerea la instrumente monetare neortodoxe, încă neclare 
în ceea ce priveşte revenirea la normalitate în domeniu. 


Anii 2015 şi 2016 au demonstrat că pasul voluntar (al FED, 
al Băncii Angliei) s-a făcut sub presiune (Banca Japoniei), spre 

instrumentele neortodoxe in politica monetară a ajuns la limite in 
ceea ce priveşte stimularea monetară a economiilor. Se poate 
spune, cel puţin în cazul UE, că acest pas, făcut voluntar şi cu 
întârziere, a susținut economiile pentru a funcționa în încetineala 
determinată de efectele crizei financiare şi efectele adverse ale 
măsurilor de asanare a primelor prin acțiunea guvernamentală. 
Limitele acesteia din urmă, în anii 2009 şi 2010, în ceea ce priveşte 
stimularea creşterii au orientat, cu speranţă, privirea guvernării 
spre băncile centrale, fie lăsându-le să acţioneze independent, fie 
fortandu-le, prin măsuri administrative, să acţioneze într-un 
anumit fel. 


Ceea ce surprinde în inovaţia noilor instrumente neorto- 
doxe de politică — relaxare cantitativă şi dobânzi negative — este 
faptul că băncile centrale, conform mandatului lor de a menţine 
stabilitatea preţurilor, au trebuit să stimuleze tocmai inflația 
pentru a induce acum propensiunea spre consum, cu perspectiva 
creşterii ulterioare a costurilor. Comportamentul consumatorilor 
(gospodării ale populaţiei, producători şi investitori) nu a răspuns 
la noul tip de impuls monetar (bani multi şi ieftini), fiind marcat 
de o neîncredere relativ osificată pe fondul scăderii veniturilor 
reale, a randamentului instrumentelor de economisire, ca urmare 
a austeritatii, şi având noi aşteptări de scădere de prețuri. Eco- 
nomiile au stagnat, inclusiv din cauza lipsei de investiții publice 
şi de stimulente fiscale în apărarea indicatorului de datorie 
publică, ceea ce a făcut ca rolul de compensare între cheltuielile 
sectorului public şi ale celui privat (şi acesta suficient de înda- 
torat) să nu mai funcționeze în raport cu ciclul economic. 


Se apreciază că, între rolul de stabilizare şi cel de stimulare a 
economiilor, băncile centrale au reuşit mai mult stabilizarea 
sistemelor financiare, ca premisă a stabilizării economiilor, iar 
stimularea creşterii economice a urmat o curbă relativ descrescă- 
toare fata de intensitatea instrumentelor de politică monetară 

folosite. Mai mult, Germania a contestat legalitatea instrumen- 
telor neortodoxe folosite de BCE (prin adresarea lor către propria 
Curte Constituțională şi Curtea Europeană de Justiţie), însă fără 
succes, dar a insistat pentru un proiect al unei noi uniuni, 
respectiv Uniunea Pieței de Capital, după cel al Uniunii Bancare. 
În ciuda expansiunii relaxării monetare prin creşterea achizițiilor 
lunare de titluri de valoare, de la 60 de miliarde de euro la 80 de 
miliarde de euro, preşedintele BCE, Mario Draghi, precum şi alți 
experți în domeniu, constată că beneficiile respectivei măsuri 
încep să se diminueze, față de aşteptări, din punctul de vedere al 
creşterii economice, cu apariţia unor riscuri greu de controlat. 


Absența inflaţiei, cu pericolul deflatiei, pare să nu poată fi 
compensată cu o invadare a pieţei monetare eterice cu o 
lichiditate masivă şi costuri mici sau deloc, în condiţiile în care 
consumul şi încrederea nu-şi pot reveni. Guvernanta în domeniu 
ne-a arătat că funcționarea canalelor de transmisie a impulsului 
monetar reacționează cu totul altfel în căutarea stimulării inflației, 
lanţul de efecte fiind mai putin cunoscut în condiţiile în care 
avem, pe de o parte, o cerere de consum stagnantă, iar pe de altă 
parte, cu multe alte resurse în aşteptare (capital şi forță de 
muncă). Probabil că transmisia are nevoie de un timp mai înde- 
lungat, canalul fiind mai lung şi necunoscut, ceea ce diminuează 
forța impulsului initial. Înţelepciunea tradiţională arată că 
„politica monetară este un instrument puternic când încerci să 
reduci inflaţia”, spune Lars Rohde, preşedintele Consiliului de 
Administraţie al Băncii Danemarcei. lar dacă trebuie să o creşti cu 
o ofertă de bani excesivă (fiind un fenomen monetar, după Milton 
Friedman), „ea nu mai este atât de eficientă întrucât va trebui să 
se treacă printr-un lant mult mai lung de efecte” (Bloomberg: „The 
End of Economics 101 is Nigh as Central Bank Logic Unravels”; 
mai, 2016). Concluzia este simplă, după Rhode: „inflația are 
nevoie de presiunea cererii, iar pe plan global această presiune 
este prea puţină”. 

Un alt efect practic al actualei politici monetare de tip 
,busted flush” (prin impingere de lichiditate) ar fi trebuit sa fie 
expansiunea creditarii prin bancile comerciale, dar acest canal 
este blocat de simplul fapt ca dobanzile negative nu sunt confor- 
me nici cu expansiunea creditului, nici cu performanta bancilor 
comerciale, veniturile din dobânzi fiind mici. Prin urmare, prefe- 
rinta este de a depune banii la băncile centrale, dobânzile mici sau 
nesemnificative fiind mai bune decât asumarea riscurilor credi- 
tării într-o economie care lâncezeşte. 


În contextul politic actual, dar şi al teoriei în căutare, încă 
recentul mesaj din Parlamentul European, al lui Mario Draghi (de 
la începutul anului 2016), arăta că este timpul ca guvernele să inte- 
leagă limitele de acţiune ale BCE. Politica monetară a Zonei Euro 
nu poate modifica singură structuri economice dacă ele nu pot 
reveni la o producţie performantă, solvabilă prin consum. Cu alte 
cuvinte, politica monetară trebuie însoţită de reformele structurale 
declarate şi/sau deschise deja, dar cu finalitate aşteptată, făcute 
numai de guverne. Dacă multă lichiditate oferită cu generozitate 
de BCE este exact contrariul predispozitiei guvernelor de a face 
reforme structurale, după modelul economia merge bine şi produce 
venituri la buget, de ce ar mai fi nevoie de reforme structurale? 

Deficitul de productivitate într-o economie cu tendințe 
stagnante, care are impact asupra competitivităţii naționale a unei 
tari, a deschis însă o cale falsă de menţinere a clientelei externe si 
de a face față competiţiei globale, respectiv războiul valutar. 
Incepând cu anul 2016, războiul valutar (folosit şi în alte 
împrejurări ale competiţiei globale) pare să fi intrat într-o etapă 
nouă, care sfidează regulile economice tradiționale. Folosirea 
cursului valutar ca ingredient de competitivitate, cu totul rupt de 
productivitatea muncii, devine efectul şi cauza, în acelaşi timp, a 
unei volatilitati crescute a piețelor, iar acest lucru a neutralizat 
puterea băncilor centrale predispuse să-şi slăbească monedele 

emise prin depreciere, pentru a ajuta revirimentul economiilor 
prin exporturi. 

Competitivitatea exportului asigurată prin deprecierea 
monedelor nationale, în condiţiile evoluţiilor negative ale pieței 
muncii (şomaj, venituri, rigiditate în mobilitate) şi ale cererii 
externe (în restrângere), nu poate fi decât o soluţie temporară de a 
salva/mentine creşterea economică internă, în lipsa reformelor, 
care ar trebui să permită o continuă dinamică ascendentă a 
productivității muncii, ca factor al competitivităţii. 

Se observă faptul că tari cu datorie externă ridicată, cu 
dobânzi de politică monetară negative, au cunoscut aprecieri ale 
monedei naționale, erodând complet efectul logic al indicatorilor 
menționați asupra exporturilor şi profiturilor corporațiilor. Se 
asistă la o scădere a cotaţiilor acţiunilor firmelor, în condiţiile în 
care o datorie publică mare şi un curs apreciat contrar aşteptărilor 
în efectele politicii monetare nu mai respectă „legile gravitatio- 
nale” ale pieţelor (după un editorial din Financial Times, 
“Currency wars backfire for Japan and Europe”, 6 aprilie 2016), 
respectiv răspunsul adecvat al acestora. 


Euro s-a apreciat față de dolar în aceleaşi condiţii în care 
Mario Draghi a anunţat o şi mai mare relaxare a politicii mone- 
tare a BCE (inclusiv dobânzi negative), ceea ce înseamnă că 
stimularea economică aproape exclusiv prin instrumentele 
băncilor centrale a ajuns la limita de la care efectele anticipate 
devin contrare aşteptărilor. Decizia FED de a menţine o dobândă 
joasă de politică monetară pentru o perioadă mai îndelungată de 
timp s-a reflectat şi ea în aprecierea euro, ceea ce a redus marja de 
competitivitate a exporturilor şi profiturilor corporațiilor din 
Europa, bazată pe deprecierea de curs. Se pare că acum este, de 
fapt, ora bilanturilor războaielor valutare în care beneficii 
anterioare ale unei desincronizări a politicilor monetare (in 
special între FED şi BCE) sunt practic şterse de inactiunea totală a 

guvernelor, constranse de restrictii bugetare tari, dar greu a fi 
respectate. 


În această nouă etapă, China şi Marea Britanie nu mai sunt 
parti combatante în războiul valutar după aflarea rezultatelor 
alegerilor în SUA şi, respectiv, a sensului finalizării economice a 
procesului Brexit. Harta de ansamblu a economiei globale indică 
faptul că este posibilă o realiniere a cursurilor de schimb, odată 
cu recunoaşterea faptului că războaiele valutare nu au făcut decât 
să reducă dobânzi şi randamente negative ale hârtiilor de valoare, 
fără să ajute la evitarea pericolului deflatiei şi, mai ales, la 
preluarea inițiativei guvernelor de a investi banii ieftini în mult 
aşteptatele proiecte de infrastructură cu iz de reforme structurale. 
Cererea agregată globală rămâne anemică deşi a dat semne de 
revigorare în datele de creştere economică, cu paradoxul că banii 
ieftini oferiţi de băncile comerciale nu ajung, de fapt, în economia 
reală. Ultima inovaţie era cea a „banilor răspândiţi din elicopte- 
re”, direct spre populaţie şi nu prin băncile comerciale (reticente 
la creditare, dar şi cu clientelă puţină), ca o ultimă soluţie eco- 
nomică susținută de politici noi. Inovația nu a fost convingătoare. 

Analiştii converg spre ideea, deja expusă, că politica mone- 
tară a băncilor centrale trebuie să înceteze a mai fi singura 
capabilă să mai poarte lupta cu redresarea postcriza economică, 
ceea ce înseamnă, de fapt, recunoaşterea explicită a necesităţii ca 
guvernele să iasă din paralizia politicilor economice determinate 
de o paradigmă a trecutului. Germania, prin vocea ministrului de 
Finanţe, Wolfgang Schăuble, a fost cea mai nemulțumită de 
politica monetară a BCE, ca bancă independentă, care impune 
conduita instrumentelor ei pentru 19 state membre ale UE. 
Această politică este mai putin favorabilă Germaniei, performan- 
telor ei economice antecriză şi în timpul acesteia, comparativ cu 
alte state membre aflate în dezechilibre bugetare şi de datorii 

publice şi private semnificative. Este acelaşi semnal de fracturare, 
ca în cadrul Zonei Euro, între cei care pot sta singuri pe picioarele 
lor şi cei care aşteaptă ajutor de la alţii, fără să accepte condiţiile 
de constrângere impuse de primii. 

O analiză Stratfor („The Real Currency War”, aprilie, 2016), 
invoca sursa primară a actualelor războaie valutare, respectiv 
trecerea deliberată şi sistematică a controlului aurului din mâinile 
private în cele ale statului, cu clădirea, până la un moment dat, a 
infailibilitatii SUA, care a sprijinit preeminenta dolarului american 
în sistemul monetar internațional. De fapt, războaiele valutare, ca 
yuanului chinez, în special), urmăresc surclasarea privilegiilor 
SUA prin propria monedă de azi, ruptă de standardul aur, dar 
care a permis SUA să domine lumea prin modelul lor economic 
de îndatorare şi care dezvoltă preferința pentru paliative fiscale şi 
monetare, în detrimentul reformelor structurale. Ceea ce uită 
periodic competitorii este faptul că privilegiul preeminentei dola- 
rului şi al dezvoltării pe bază de îndatorare atrage, după responsa- 
bilitati în ceea ce priveşte menținerea hegemoniei globale, şi 
costuri foarte mari din punctul de vedere al dependenţei ei de un 
mediu global stabil financiar şi monetar. Or, această „asigurare“ 
după criza financiară s-a pierdut, iar alti competitori (UE şi 
China) sunt precauti în preluarea rolului de stabilizatori globali 
în locul SUA, din motive de percepţie legate de slăbirea conside- 
rabilă a proiectului european, respectiv de schimbare a mode- 
lului economic. 


Pentru procesul amintit sunt relevante trei momente dis- 
tincte: a) înfrângerea hegemoniei Marii Britanii, ca putere econo- 
mică, la sfârşitul secolului XIX; b) redistribuirea puterii economice 
în lume, la sfârşitul celui de al Doilea Război Mondial; c) in- 
fiintarea FED în SUA, în anul 1913, urmată, două decenii mai 

tarziu, de Emergency Banking Act (1933, sub administratia lui 
Franklin Roosvelt), prin care se confisca, practic, aurul şi se 
slăbeau legăturile variabilitatii preţului lui pe piaţă cu sistemul 
monetar şi de plăţi în SUA. Noul Standard Aur stabilit prin 
Acordurile de la Bretton Woods şi eliminarea lui în anii '70 (sub 
administraţia Richard Nixon) a anihilat posibilitatea, pentru 
cetăţenii americani, de a mai schimba dolarii direct în aur, 
privilegiul revenind numai guvernelor. 


Conform analizei menţionate, războaiele valutare şi lipsa de 
încredere în guvernanta economică şi financiară pun fata in fata 
două fenomene-tinta incompatibile: cel al deprecierii monedelor 
(privilegiu al băncilor centrale emitente de valute de rezervă, în 
lipsa responsabilitatii de custozi privaţi ai aurului), ca armă 
pentru competitivitate externă, şi reclădirea încrederii în monede- 
le de rezervă, ca privilegiu de atractivitate sau de refugiu pentru 
alte economii afectate de instabilitate economică şi financiară. 


2.7. Simboluri în cumpănă ale Uniunii Europene 


În atmosfera de relativă confuzie determinată de cele şapte 
crize simultane prin care trece Uniunea, funcționarea unor 
simboluri, cu greu atinse în procesul de integrare, pare să-şi 
piardă din puterea stabilizatoare asupra psihologiei cetățeanului 
european. În cumpănă sunt moneda unică şi Spaţiul Schengen, 
ambele simboluri având poate cea mai mare semnificaţie din 
punctul de vedere al nivelurilor atinse în domeniul libertăţilor 
economice ale cetățenilor europeni, ambele cu conotatia creşterii 
standardului de viaţă. În acelaşi timp, funcţionarea pieţei unice 
cu o monedă unică, deocamdată în Zona Euro, şi semnificația 
liberei circulații asigurată în Spaţiul Schengen pot fi considerate 
ca precursoare ale unei uniuni politice, prin pasul făcut între 

comuniunea spațiului unic economic, prin euro, cu libera circu- 
latie a persoanelor. Simţul politic al establishmentului actual 
deviază şi caută motive de întârziere, deja existente prin sensul 
motivatiilor guvernantei pe care o analizăm. 


În privința guvernantei, problema de fond constă în faptul 
că proiectul monedei unice a ocolit pilonul fiscal ca element de 
bază al unei arii valutare optime, în timp ce nici cooperarea 
economică drept remediu nu a fost destul de puternică şi disci- 
plinată pentru a suplini manifestarea unei voințe politice ferme si 
constante a şefilor de state şi guverne fondatoare ale Zonei Euro. 
Criza financiară a zdruncinat puternic simbolul şi simbolistica 
monedei unice, recunoscându-se însă că dispariţia euro ar fi 
echivalentă cu prăbuşirea întregului edificiu construit de Uniune 
până acum. 

Criza refugiaților, prin reinstalarea mentală şi pe teren a 
barierelor în fata liberei circulații a cetăţenilor Uniunii, în vederea 
stăvilirii, printre altele, a terorismului, a ajuns şi ea în faza inter- 
pretărilor de disolutie a Uniunii prin dispariţia Spaţiului 
Schengen în formula s-a iniţială. O asemenea reconfigurare a 
funcționării Spaţiului Schengen afectează dinamica creşterii pieței 
economice a Uniunii, deja afectată de rigiditatea pieţei forței de 
muncă şi de stagnarea relativă a productivității muncii. 

„Cade Schengen, cade UE” a fost retorica anului 2015, care 
repeta formula sintagmei „Cade euro, cade UE” din anul 2010, 
dar cele două temeri au devenit intercorelate. Cancelarul 
Germaniei, Angela Merkel, şi preşedintele Comisiei Europene, 
Jean-Claude Juncker, pun soarta euro în şansa găsirii unei soluții 
la criza refugiaților. Nefiind solutionata criza la granițele Uniunii 
şi în spaţiul acesteia, eforturile se îndreaptă spre zonele gene- 
ratoare de emigranți, şi ele bulversate de o proastă guvernanta a 
aşa-numitei primăveri arabe, tot un eşec politic al unor puteri ale 

Uniunii. Sperantele sunt îndreptate spre închiderea graniţei 
siriene, cu ajutorul Turciei, o altă tara căreia Uniunea i-a refuzat o 
cooperare economică mai strânsă, inclusiv prin perspectiva 
mereu îndepărtată a aderării Turciei la Uniune. În 1986, această 
şansă a fost spulberată de soluţia aleasă în stingerea unor 
conflicte tradiţionale dintre Grecia şi Turcia, ca ulterior Grecia să 
devină o povară pentru Uniune, salvarea ei de colaps (stat 
falimentar) nefiind solutionata nici în prezent de o formulă 
financiară solidă, iar rămânerea ei în Zona Euro fiind încă o rană 


deschisă. 


În prezent, criza refugiaților este cea mai apăsătoare pro- 
blemă a Uniunii, iar câştigarea terenului de către eurosceptici 
aduce în prim-plan ipoteza că închiderea granițelor pentru 
refugiați este mai degrabă soluția de salvare politică pentru 
fondatorii Uniunii de azi, in fata crimelor întâmplate la începutul 
anului 2016, puse pe seama teroriştilor musulmani. Din păcate, 
evenimentele au arătat că sursa terorismului erau cetățeni de 
etnie musulmană ai Uniunii, criza refugiaților scoțând în evidenţă 
una dintre tarele modului de integrare socială a emigranților în 
unele state membre ale UE, emigranţi stabiliți cu o generaţie 
înainte (segregare, ghetoizare). 

În paralel, migraţia în sine, care cuprinde şi libera circulaţie 
a forței de muncă în spaţiul Uniunii, accentuează fenomenul de 
migrare de la statutul de lucrător activ în economiile Uniunii la 
cel de asistat social, proces semnalat de Alan Greenspan, fostul 
preşedinte al FED, în contextul mai larg al globalizării. Problema 
creşterii productivității muncii în UE este deja suficient de acută, 
îmbătrânirea populaţiei şi politicile sociale considerate normale 
reducând puterea de economisire a statelor şi, implicit, de a 
asigura resurse pentru investiţii (în locuri de muncă cu tehnologie 
ridicată). Investiţiile susținute cu fondurile publice sunt cruciale 
pentru creşterea economică prin sporirea productivității muncii 

(practic a PIB potenţial), dar sursele în creştere pentru asistența 
socială, pentru care optează noii veniţi, sunt pe cale să distrugă 
rolul statului în domenii-cheie ale economiei de piaţă competitive 
şi deschise. Brexitul reflectă şi o reacţie la acest aspect. 


Trebuie observat că, prin criza refugiaților, realizări ca piața 
comună şi euro devin afectate tot mai mult de reacţiile natio- 
naliste, manifestate încă la efectele imediate ale crizei financiare, 
iar modul incoerent de răspuns la ele generalizează senzaţia unui 
„început al sfârşitului” (o spune Juncker). Se sugerează că vul- 
nerabilitatea Uniunii a escaladat la scara funcționării ei în 
ansamblu, făcând ca soarta euro să fie „direct legată” acum de 
rezolvarea crizei refugiaților (o spune Merkel), care dublează 
turbulentele economice deja existente. Pentru actualii lideri, 
consecinţele politice la nivel national pentru Germania şi Franţa 
par a fi mult mai puternice. În viitoarele confruntări electorale, 
bătălia pentru un front comun al Uniunii se poate accentua, cu 
urmări în care abordările naţionale să fie considerate de radicalii 
care se ridică mai bune chiar decât un colaps al Uniunii. 


Deşi insurgenta crizei refugiaților a fost generată de 
Germania, prin cancelarul său, ministrul de finanţe al acesteia, 
Wolfgang Schăuble, avertizează că percepţia ei ca problemă 
germană este greşită. Multe dintre statele membre au aşteptări de 
la deciziile germane, iar acest lucru face ca problema emigranților 
să fie, de fapt, una europeană, prin adoptarea respectivelor deci- 
zii la Bruxelles. Atât Merkel cât şi Juncker au legat explicit 
controlul frontierelor nationale in zona Spaţiului Schengen de un 
posibil colaps al pieţei unice în zona cea mai dezvoltată a Uniunii. 
Sfârşitul euro ar fi o consecință, pentru că „fără Schengen... euro 
nu are nicio menire”, spune Juncker, iar Merkel adaugă că 
„nimeni nu poate pretinde să aibă o monedă unică/comună dacă 
nu asigură un acces facil la trecerea frontierei”. 

Se pare ca tocmai salvarea simbolurilor Uniunii este 
singura garantie a unui eventual optimism legat de o soluție com- 
prehensivă a emigranților (comisarul pentru migraţie, Dimitris 
Avramopoulos). 


2.8. Din nou despre Brexit 


Fenomenul Brexit a indus o mare incertitudine privind 
anvergura efectelor sale asupra economiei globale şi a UE. Dacă 
luăm în considerare multitudinea de opinii, cu concluzii totuşi 
convergente pe linia consecinţelor, nu putem omite stimularea 
argumentelor lipsă într-un manual scris, pentru a conştientiza ce 
înseamnă a ieşi individual dintr-un proces de integrare colectivă. 
Istoria are multe exemple unificatoare europene, de la ligi de 
comerț la alianțe politice şi militare, dar niciunul dintre ele nu a 
fost atât de complex precum cel al UE şi, deşi disoluția lor a fost, 
de regula, completă, exerciţiile unificatoare predecesoare ale 
Uniunii de azi nu au lăsat nimic în urmă. Brexitul trebuie privit ca 
o mare provocare a guvernantei europene şi, indiferent de dezno- 
dământ, va impune lecţii de natură să poată perfecționa un pro- 
ces de integrare bazat pe diversitate, precum cel al actualei UE. 

Practic, pe toate canalele economice, comerciale, financiare, 
monetare şi valutare care leagă (după joia neagră din 23 iunie 
2016) Marea Britanie de lume şi de continentul european, se simt 
deja şocuri prevestitoare ale unui impact major, decelabile numai 
în timp. Regula generală este punerea în ecuaţie a suveranității 
naţionale cu integrarea într-o lume globalizată, aceasta din urmă 
impunând, în opinia noastră, redefinirea unor concepte cu care să 
se poată opera în domeniile social-economice cu reflectare în 
deciziile politice. Ca urmare, UE nu poate rămâne aceeaşi, 
întrucât solicitările premierului britanic, David Cameron, încă 
înaintea căderii guvernului său, rămân fără ecou după Brexit. Dar 

vor influenţa viitorul integrării europene şi viziunea de realizare 
a proiectului uniunii politice. 

În acelaşi timp, aceleaşi propuneri se adaugă la consistenţa 
unor forțe centrifuge, care se manifestă deja, atacând în conţinut 
şi dinamică principiile unificatoare, şi ele simboluri ale Uniunii: 
convergenta, unicitatea, solidaritatea, coeziunea. Toate progra- 
mele Uniunii construite ca instrumente de întărire funcțională a 
acestor principii/simboluri, în special cele finanţate prin fondurile 
structurale în derulare, sunt afectate în ipoteza Brexitului prin 
canalele politice, economice, de curs valutar (între euro şi mone- 
dele naţionale ale statelor membre din afara Zonei Euro). Aceste 
vulnerabilitati sunt determinate de reducerea disponibilitatii 
politice de a contribui la fondurile structurale, de modul şi 
orientarea în cheltuirea lor, într-o perioadă dominată de deficite 
bugetare şi datorii externe mari. 


Destabilizarea pieţei financiare rămâne subiectul zilei, prin 
influența indusă de necesitatea unei reorientări a fluxurilor 
economice şi comerciale ale Marii Britanii, iar acest lucru este 
considerat un risc sistemic la stabilitatea financiară a multor state 
membre ale UE, în special cele din Europa Centrală (inclusiv 
România), mari beneficiare ale unor resurse din bugetul de func- 
tionare al Uniunii. Precedentul în sine, faptul că un stat membru 
al UE a decis să iasă, i-a determinat pe alții să reconsidere 
modalitatea de funcţionare a Uniunii. Abordările unei Uniuni cu 
mai multe viteze sau ritmuri, care au creat o întreagă psihoză, 
după opinia noastră falsă, sau o integrare a la carte, prind viata şi 
devin opțiuni pentru modul cum poate fi întărită soliditatea 
integrării. Este vorba, în final, despre o nouă tipologie de structu- 
rare a relațiilor dintre state din punctul de vedere al realizării 
tăriei acestora în timp, pe parcursul integrării, a obligaţiilor şi 
responsabilitatilor de stat membru. Configurarea unui centru şi a 
unei periferii a Uniunii capătă substanță prin simpla rezoluţie a 

Brexitului. Ca va fi hard sau soft, Brexitul va aduce, in mod 
necesar, transformări ale Uniunii experimentul fiind o noua lecţie 
de guvernanta. Poate spre bine. 


Ceea ce este in discutie, prin simpla existenta a unei intentii 
de exit ori a Brexitului insusi, este un nou echilibru de putere in 
cadrul Uniunii si in Europa, cu consecinte geopolitice pe termen 
lung, misiunea continentala si puterea de atractie a Uniunii fiind 
afectate. Fostul presedinte al US National Intelligence Council si 
profesor la Universitatea Harvard, Joseph Nye, atrage atentia 
„celor dispuşi” să slăbească Uniunea, că produc un context in 
care au de suferit şi relaţiile transatlantice, cu semnificația 
criticabilă (reală sau ocultă) a rolului SUA în Europa. Faptul că 
Administrația Obama a precizat cu fermitate că Marea Britanie şi 
Europa sunt puternice doar dacă sunt împreună, trimite doar 
iluzoriu la altă posibilă relație a Marii Britanii cu SUA, prin care 
Marea Britanie să influențeze Europa. În context, nu este de 
mirare, spune Nye, că Rusia, prin „Kremlinul lui Vladimir Putin, 
întâmpină cu bucurie un Brexit efectiv şi toată confuzia din 
politicile interne ale țărilor europene din UE”. Donald Trump, 
preşedintele actual al SUA, s-a exprimat în sensul că Brexitul este 
cel mai bun lucru pentru englezi. 


Analiza lui Nye vine cu câteva argumente solide pentru cei 
care cred în Uniune. Dacă ea acţionează ca o entitate, UE este cea 
mai mare economie globală, cu o populaţie (500 de milioane) care 
o depăşeşte pe cea a continentului american (325 de milioane). În 
termeni de cheltuieli militare, Uniunea este a doua în lume după 
SUA, cu o pondere de 15% din totalul acestora (12% China şi 5% 
Rusia). SUA şi UE îşi susțin reciproc resursele de dezvoltare, 
nivelul ISD în ambele direcţii sunt mai mari decât cele operate în 
Asia, iar comerțul SUA cu UE este mult mai echilibrat decât cel al 
SUA cu Asia. 


Modificarea echilibrului dintre puterile actuale confirmă 
pericole geopolitice pentru Uniune, alimentate de datoria SUA şi 

de slăbiciunea unor economii precum cele ale Rusiei şi Chinei. 
Uniunea şi SUA, ca parteneri strategici, prin relaţiile strânse de 
cooperare, aşa cum sunt clădite în prezent, constituie o garanţie a 
menţinerii unei ordini internaționale liberale pe termen lung, în 
faţa creşterii puterii Chinei, cu actualele modificări ale modelului 
său de dezvoltare şi a unei Rusii deja slăbite economic în interior, 
dar înclinată spre agravarea unor riscuri în afara sa. 


Ideea de Brexit în sine a slăbit deja Uniunea şi Marea 
Britanie. Lumea se va confrunta cu un risc de evoluţie dezor- 
donată a actualului sistem international. Un Brexit efectiv are 
consecințe accentuate pe fondul perspectivelor economiei SUA şi 
a celei globale, afirma preşedintele FED, Janet Yellen, ritmurile 
lente şi în scădere ale creşterii economice amplificând reper- 
cusiunile posibile. În cauză este calitatea mediului de afaceri, în 
general aflat sub influența scăderii oportunităţilor acestuia. 
Pentru SUA, o piață importantă de desfacere şi de investiții ame- 
ricane rămâne China, ca un exemplu major al impactului unui 
Brexit,. Atractivitatea Chinei este perturbată însă de schimbarea 
modelului său economic, marcat de un exces de supracapacitati 
de producţie în proprietatea statului, iar o amânare a exitului 
acestora de pe piață afectează prezența investiţiilor in foarte 
multe state dezvoltate. 


Politica internă a Chinei a fost „law profile” în ceea ce 
priveşte o poziţie oficială fata de Brexit, dar creşterea relațiilor ei 
economice cu Marea Britanie, în contextul parteneriatului UE- 
China, îi determină înclinația de a fi în favoarea unui non-Brexit. 
Yao Ling, director adjunct al Centrului de cercetări al Ministe- 
rului pentru Comerţ, afirmă că, investind pe piaţa europeană prin 
folosirea ca pod a Marii Britanii, Chinei îi vor fi afectate 
progresele făcute în respectiva direcție, în urma părăsirii UE de 
către aceasta tara. Din surse diplomatice preluate de Reuters este 
de reținut mesajul preşedintelui chinez, Xi Jimping, către David 

Cameron, desi indirect, dar clar, in care a subliniat interesul 
Chinei pentru o Europa unita, puternica. 

Principala filieră a destabilizării sistemului international o 
reprezintă cursul lirei sterline, monedă globală de rezervă, care a 
dat primele semne de depreciere. Efectele se vor dispersa pe 
canale multiple de transmisie (dobânzi, comerţ, fluxuri financiare, 
ratinguri etc.), suficient să ducă la ceea ce mulți au numit desta- 
bilizare. Reprezentanţi ai Saxo Bank (Steen Jakobsen, economist- 
şef, şi Simon Fasdal, strateg) afirmă că Brexit reprezintă „un 
imens potenţial pentru o mare tulburare în termeni de volatilitate 
şi zgomot pe termen scurt” (citat din Money.ro). Ideea reflectă 
demersurile pentru schimbări structurale pe care Marea Britanie 
nu le poate evita, cele două sectoare dominante, bancar şi imo- 
biliar, nemaiavând un viitor sigur, inclusiv prin indicatorul de 
productivitate, aflat la nivel zero. Schimbările structurale din 
Marea Britanie vor induce mişcări similare pe piețele partene- 
riatelor ei globali şi din UE. Din aceeaşi sursă (Money.ro) preluăm 
şi o concluzie mai largă, edificatoare ca moment al globalizării: 
„Marea Britanie se află în fața unui vot politic, dar şi în faţa unei 
imense schimbări structurale către o nouă lume, care vine cu o 
nouă ordine economică”. 


Instabilitatea economică şi financiară indusă de Brexit 
cuprinde şi domeniul strategiei de securitate, al cărui succes de- 
pinde de cooperare, şi nu de părăsirea acesteia din motive natio- 
nale. Jens Stoltemberg, secretarul general al NATO, amplifică 
ideea instabilității crescute prin părăsirea UE de către Marea 
Britanie: „Suntem într-o perioadă marcată de numeroase ame- 
nintari şi instabilitate. Nu avem nevoie de amplificarea lor. Avem 
nevoie de mai multă cooperare în Europa... Cred profund că ceea 
ce contează cu adevărat pentru NATO este o Marea Britanie 
puternică într-o Uniune Europeană puternică”. 


Consecința cea mai semnificativă, desprinsă din toate ana- 
lizele, dezbaterile şi comentariile pe tema Brexit, este înmulțirea 

în sondaje a intentilor de „exit” în alte tari ale Uniunii (Olanda, cu 
precedentul respingerii prin referendum a acordului UE-Ucraina), 
sau dorinţele ca actualul statut de stat membru al UE să fie reva- 
lidat printr-un referendum (Franţa, Polonia, Germania, Spania, 
Suedia, Finlanda, Cehia). Este una dintre ,,revelatiile întunecate” 
induse de moţiunea Brexit la adresa elitelor de la Bruxelles. 
Înaintea declanşării referendumului pentru Brexit şi după 
rezultatul acestuia, validat şi de Parlamentul Marii Britanii, s-a 
emis o întreagă „literatură de specialitate”, sub imboldul noutatii 
unei acțiuni practic împotriva firii, existenţei şi scopului UE şi al 
integrării europene. Numitorul comun al opiniilor s-a concretizat, 
şi în acest caz, pe incertitudinile derivând dintr-un astfel de proces 
de părăsire de către un stat membru al UE. Marea Britanie nu este 
un (fost) membru al UE oarecare, ci unul care, în contextul nego- 
cierii pe parcursul anilor a multor derogări, unele definitive 
(contribuţia la bugetul functiunii UE, neadaptarea euro etc.), 
reprezintă pentru Europa o putere politică, economică şi militară. 
Desigur, iniţial au fost emise unele dintre cele mai prăpăsti- 
oase perspective privind viitorul economic al Marii Britanii, 
realitatea demonstrând că şocurile aşteptate (pe cursul crizei, 
piețelor financiare, încetinirea creşterii economice) au fost cu mult 
mai mici, cel puţin din două motive: Marea Britanie este un stat 
bine structurat economic si cu o capacitate de rezilienta şi adap- 
tare dinamică la şocurile externe (vezi comportamentul în timpul 
crizei financiare); Marea Britanie contează doar cu 3% în PIB 
global. În plus, trebuie menţionată şi acea amânare de trecere 
oficială imediată la negocierile de despărțire de UE, care a evitat 
ceea ce se poate numi un „hard landing”. A vedea şi aştepta a fost 
o atitudine inteleapta, care a demonstrat că efectele imediate s-au 
calmat (deprecierea lirei sterline şi anumite inversări de fluxuri de 
capital). S-a intrat chiar într-un „business as usual”, cum spun 
englezii. Trebuie urmărite mai degrabă fenomenele de volatilitate 

globală, cum ar fi pierderile de ritm ale economiilor SUA, Chinei 
sau slăbiciunea preţurilor din zona materiilor prime (în special 
ţiţei) şi fragilitatea economiilor emergente. Ele vor afecta Europa 
şi UE în egală măsură cu Marea Britanie. 

Dimensiunile disocierii Marii Britanii de UE devin din ce în 
ce mai evidente şi preocupante atât pentru ea ca stat membru, cât 
şi pentru celelalte state şi birocratii de la Bruxelles. Euforia rezul- 
tatelor referendumului s-a risipit pentru cei care au dorit ieşirea 
Marii Britanii din UE, iar transferul de putere de la premierul 
David Cameron la Theresa May a trezit în mintea tuturor comple- 
xitatea divorțului de facto, Art. 50 din tratat nefiind imediat 
evocat. 


Deşi părăsirea de către Marea Britanie a fost principalul 
punct pe agenda Summitului informal al Consiliului European 
din Bratislava (16 Septembrie, 2016), tratarea subiectului a fost 
minimă, după afirmaţiile lui Donald Tusk, preşedintele Consi- 
liului. Punctul de vedere comun a fost că Marea Britanie va trebui 
să declanşeze ea însăşi perioada de doi ani de negocieri de ieşire 
formală din UE în baza Art. 50 al Tratatului de Funcţionare a UE. 
La data respectivă, presupunerile inițiale au fost că May va face 
uz de Art. 50 cândva în ianuarie sau februarie 2017, ceea ce s-a 
întâmplat aproape cu exactitate. 


Părţile contractante au descoperit, fiecare din ele, avantajele 
şi dezavantajele despărțirii Marii Britanii de UE , iar acest lucru i- 
a determinat pe multi diplomaţi şi birocrati de la Bruxelles să 
cântărească oportunitatea unor „prenegocieri” înainte de declan- 
şarea Art. 50. În principiu, este vorba despre a prezerva, chiar în 
această situaţie, unele avantaje reciproce (acces pe pieţe), dar cu 
menţinerea echilibrului. Este ştiut că substanța argumentelor în 
favoarea Brexit a constituit-o stoparea invadării Marii Britanii de 
emigranţi din statele membre (mai ales polonezi) şi de valul de 

refugiați, în sensul că Marea Britanie nu mai doreşte să asigure 
avantaje sociale unor azilanti sau emigranţi fără locuri de muncă. 

Dorinţa Marii Britanii de a-şi fi consolidat un principiu din 
această poziţie, chiar înainte de invocarea Art. 50, s-a lovit de 
fermitatea Bruxellesului: niciun acces îngrădit pe piața UE a 
produselor, serviciilor, inclusiv cele financiare, fără libera mişcare 
a lucrătorilor din UE către Marea Britanie şi niciun fel de discuţii 
pe această temă înainte de invocarea Art. 50. În acest sens, este 
întărit principiul unităţii UE în fata cererilor Marii Britanii. Martin 
Schulz, preşedintele Parlamentului European, atentiona, la vre- 
mea respectiva, ca trebuie evitat ca Marea Britanie sa ,,ne joace pe 
unii impotriva altora, ceea ce ar fi fatal pentru existenta UE”. 


Diferenţele de opinie cresc pe măsura constientizarii efecte- 
lor devastatoare ale divorțului, alternativele maximale între un 
„soft landing” în avantajele pe care Marea Britanie le va pierde 
(Germania) şi un divorţ imediat (susţinut de Franţa). Toate în 
ideea ca pierderile Marii Britanii să fie un semnal de descurajare a 
celor care ar înclina spre un referendum de tip exit (în cauză 
votantii francezi, care au sustinut-o în alegerile prezidenţiale pe 
Marine Le Pen, liderul Frontului Naţional catalogat ca unul dintre 
cele mai eurosceptice partide). Evident, statele membre ale UE 
din partea de est susțin un divorț dureros pentru Marea Britanie, 
atât timp cât nu va renunţa la a considera lucrătorii acestor tari ca 
cetățeni de mâna a doua. Tot aşa, niciun avantaj material din 
partea unui stat membru al UE nu poate fi menţinut fata de 
Marea Britanie, fără garantarea avantajelor lucrătorilor celorlalte 
state membre care trăiesc în Marea Britanie. 

În aşteptarea invocării formale a Art. 50, au existat, dar 
persistă şi acum, după ce premierul britanic, Theresa May a 
pierdut majoritatea, presupuneri cu privire la o strategie pe care 
Marea Britanie şi-o va asuma în cadrul negocierilor oficiale. 

Aceasta va cuprinde modalitati de reactie la multe restrictii si 
pierderi posibile, de la trecerea de la statutul de stat membru al 
UE la o relaţie bilaterală a Marii Britanii cu UE. Nu putem omite 
faptul că, într-un articol din Financial Times („Brexit? What Brexit? 
EU on Cruise Control”), un înalt oficial de la Bruxelles mărturisea 
sub anonimat, pentru Reuters, că Marea Britanie „are cei mai 
buni diplomaţi din lume; dacă nu vom rămâne uniți, ne mănâncă 
de vii”. Ceea ce rămâne de presupus este că punctul de vedere 
unitar al UE, dincolo de alte dezbateri la nivelul Consiliului 
European cuprinde „trei mantre” cunoscute: (a) negocieri numai 
după invocarea Art. 50; (b) simetrie în viitoarele relaţii Marea 
Britanie şi UE; (c) UE trebuie să fie unită în poziționarea în cadrul 
negocierilor. Ceea ce este valabil şi pentru poziţia României. 

Este foarte adevărat că un divorț dur poate inflama Scotia si 
Irlanda de Nord, care nu au votat pentru referendum, în scopul 
de a cere despărțirea de Marea Britanie sau un regim preferenţial 
cu UE. Nu pot fi omise însă turbulentele politice ale Brexitului: (a) 
referendumul Ungariei privind obligativitatea cotelor UE pentru 
refugiați; (b) referendumul constituțional eşuat în Italia cu impact 
asupra apartenenţei la Zona Euro; (c) problema Cataluniei, în 
Spania; (d)impactul asupra alegerilor din Franţa, Germania; (e) 
încurajarea comportamentului agresiv al Rusiei (în Ucraina şi 
asupra Ţărilor Baltice şi din Balcani). Se apreciază că, dintr-o 
perspectivă geopolitică, Zona Euro şi UE în ansamblu pot fi 
expuse unor riscuri mari, pe care Marea Britanie se pregăteşte 
minuțios să le evite prin aceeaşi poziţie insulară fata de continent. 
Vom avea în fata o dihotomie (split) a guvernantei democratice 
europene, între continent şi „insula” britanică, care a mai dat 
rateuri dacă ne gândim la preludiul cooperării politice în vremea 
unei Germanii conduse de Hitler. 

Rămâne emblematică, în context, atentionarea colegilor 
conservatori de către Theresa May, la preluarea postului de prim- 
ministru, că partidul va fi cunoscut ca un „partid jucăuş” („nasty 

party”. În opinia lui Mark Leonard, director al Consiliului Euro- 
pean pentru Relaţii Externe, May a reuşit să transfere presupusa 
imagine „complicată” a partidului său asupra întregii tari. În 
următoarele 100 de zile ale guvernării ei, prin discursuri cu ata- 
curi care dezvăluie mai în profunzime cauzele Brexitului, s-a 
poziționat: împotriva elitelor internaţionale, ca o aluzie clară la 
establishmentul existent şi implicit la efectele globalizării sustinu- 
te de politici monetariste; pentru controale severe ale emigranților 
în cadrul viitoarelor negocieri cu UE; pentru ameninţarea cu 
obligarea firmelor naţionale de a furniza lista angajaţilor străini 
etc.; lăsarea a 3,5 milioane de persoane rezidente în Marea Britanie 
cu gustul amar al îndoielii asupra garantării drepturilor de 
rezidență câştigate. lată, efectele psihologice ale unei guvernante 
încrâncenate de menţinerea puterii, sub semnul aceleiaşi distanțe 
între cei care guvernează si cei guvernati, cu efectul ajungerii în 
acelaşi punct de unde s-a plecat cu ideea de Brexit. 


Guvernul britanic conservator, sub noul prim-ministru, a 
reuşit „intrarea în normal a retoricii naţionaliste” (Mark Leonard, 
2016), alimentate totuşi cu evenimente de ură rasială şi impunând 
o serioasă stare emotivă populaţiei imigrante. Este unul dintre 
efectele cele mai dezastruoase ale Brexitului, după ce Marea 
Britanie, la Jocurile Olimpice din 2012 găzduite la Londra, 
manifesta o atitudine de bunăvoință, empatie şi de încredere în 
modelul ei de diversitate etnică şi culturală. Se ajunsese cu greu la 
această imagine, începând cu prim-miniştri ca Margaret Thatcher, 
apoi John Major etc., promotori ai excluziunii, cu recunoaşterea 
declinului prestigiului instituţiilor britanice şi a frustrărilor fata 
de Europa continentală. lată ce poate face o guvernare inteleapta, 
măcar episodic, chiar sub agende ascunse! 


7 Să nu omitem însă că „nasty” mai înseamnă şi „nesuferit”; să ne 
amintim că aşa era şi este caracterizat Ilie Năstase în insulă, încă de 
pe vremea tinereţii sale, când se certa cu arbitrii pe terenul central 
de la Wimbledon sau Rolland Garros. 

În 1995, o anchetă socială a relevat faptul că numai o mino- 
ritate a populaţiei se simţea „nativă British”, în timp ce alte gru- 
puri — tinerii, minoritățile etnice, londonezii, scotienii şi alții — 
erau foarte slab reprezentate în susținerea intereselor în fata 
guvernantilor. Tony Blair a reuşit să dea substanţă „revoluţiei 
liniştite” a societăţii britanice, catalogate până atunci ca „Britania 
rece”, capabilă să se reînnoiască prin ea însăşi şi să nu rămână în 
tradițiile conservatoare, greu de înțeles după imperiul multietnic 
pierdut. 


Recrudescenţa „tradiţiei” dupa Brexit denotă că nationa- 
lismul britanic are crize în comportamentul guvernamental, 
acesta devenind un simptom excitant la momente de lâncezeală, 
în lipsa unor lideri puternici. Este de neînțeles cum se poate 
întâmpla o astfel de modificare, când anchete serioase, înainte de 
Brexit, arătau că „factori ca dinamica diversităţii rasiale, cetăţeni 
mult mai educați, urbanizarea, modificările în structurile 
familiale demonstrau o creştere a unei majorități cosmopolite în 
creştere” (spunea Jeremy Cliffe de la The Economist în 2015). Acest 
lucru denotă tendința pe termen lung în societatea britanică 
pentru incluziune, ceea ce face ca aşteptatul succes al Brexitului 
să fie foarte fragil (52% pentru, 48% împotrivă). Mark Leonard 
concluziona că May a reuşit să facă din Marea Britanie o națiune 
jucăuşă, metaforă problematică pentru seriozitatea britanică, în 
timp ce opiniile celor mai mulți, serioşi cu realitatea, converg spre 
necesitatea ca Marea Britanie să-şi reinventeze economia şi o 
distribuţie echitabilă, şi să-şi revină ca unul dintre actorii prin- 
cipali ai ordinii mondiale. Asta presupune, însă, avansarea spre 
incluziune şi găsirea a noi căi de refacere a solidarității interne. 


Fenomenul Brexit rămâne unul complex, pentru că nu i se 
va cunoaşte finalitatea chiar multi ani după ce va fi consumat 
juridic. El are rădăcini în istoria tradiționalistă mai recentă, dar, ca 
şi în cazul altor tari, globalizarea a adus transformări care doar 
aparent au fost asimilate, când ele, de fapt, acumulau presiuni ce 

aşteptau să devină reale, prin vocea unor politicieni care nu voiau 
să piardă ocazia perpetuării puterii lor. Să sperăm în ceea ce 
afirma Andrew A. Michta (profesor de ştiinţe politice, College of 
International and Security Studies la George C. Marshall 
European Center for Security Studies, Germany) cu privire la 
sensul actual al guvernantei de care are nevoie UE: „The EU is on 
the threshold of a systemic adjustment comparable with that seen 
at the end of the Cold War. The process of reorganization is likely 
to be anything but orderly”. Avem nevoie de o atmosferă de 
optimism pentru România, în marasmul unor aprecieri încă 
dominate de pesimism, ca şi când am contempla o guvernanta 
venită din afara naturii umane, şi nu din insuficenta ei culturală si 
profesională. 


Capitolul 3 
ROMANIA SI GLOBALIZAREA - 
IMPACT SI PROVOCARI 


„And no review of 2016 could be complete 
without considering the seismic political 
changes of the year, not least the decision of the 


7 


United Kingdom to exit the European Union." 
Mario Draghi 


3.1. Canalele de transmisie a efectelor globalizării 
asupra României 


În teoria economică şi argumentarea practică, impactul unor 
decizii, denumite impuls, trebuie să ajungă la ţinta considerată a fi 
influenţată în propriile ei decizii subsecvente. Metaforic vorbind, 
ar trebui să avem imaginea unei scări pe care o bilă cade din 
treaptă în treaptă, cu temerea celui care i-a dat drumul că ea fie 
rămâne întreagă, fie se sparge. Decidentul inițial speră că cei 
aşezaţi pe diferite trepte, cu competenţe de a decide, vor 
„consuma” din energia bilei lansate, astfel încât, la căderea de pe 
ultima treaptă, aceasta să fie suficient de amortizata încât să 
rămână întreagă. O astfel de metaforă a funcţionării unui canal de 
transmisie sugerează că impulsul inițial a parcurs canalul de 
transmisie până la capătul lui cu întreaga sa forță (100%) inițială. 

Practica demonstrează că recurgerea la noțiunea de canal de 
transmisie a unui impuls sui generis are nu numai rolul de a 
configura natura impulsului (monetar, fiscal etc.), ci şi capacitatea 

acestuia de a diminua forta transmisiei impulsului initial. Cu alte 
cuvinte, evaluarea modului in care decidentul de la capătul res- 
pectivului canal va valorifica cum se cuvine respectivul impuls. 
Efectele globalizării au la baza cauzalitatii lor decizii com- 
plexe, instituționale şi/sau ale indivizilor, ale căror urmări se văd, 
la nivel planetar, cu diferite intensitati. Evident, forța acestor 
decizii, privite ca impuls, ajunge la nivelul actorilor globalizării, 
inclusiv al României, prin canale de transmisie. În această idee 
vom trata efectele globalizării asupra României, cu menţionarea 
reactivitatii sau implicării acesteia în valorificarea „impulsului 
globalizării”, descompus în oportunităţi, provocări şi riscuri. 


3.1.1. Context şi selectivitate în semnificația 
canalelor de transmisie 


Viitorul Uniunii Europene se redefineşte la confluența unor 
posibile transformări aflate sub presiunea factorilor de influență 
semnificativi ai globalizării, atât interni cât şi externi, dar cu 
pericolul revenirii la o polarizare a ideologiilor. Alegerile din 
Olanda si din Franţa sunt doar o dovadă că acest ultim aspect 
poate fi învins într-o Europă care a reuşit, poate, cea mai bună 
convergență doctrinară cunoscută la nivelul unui continent. Nu 
trebuie să uităm însă că ne confruntăm cu realitatea şi practica 
momentului, care nu sunt depăşite în totalitate. Revenirea de facto 
şi cuprinzătoare la matricea iniţială de principii, în baza căreia s-a 
început construirea Europei fără frontiere, va fi, în opinia noastră, 
supusă compromisurilor de rigoare, care decurg din finalizarea 
Brexitului şi din înțelegerea a ceea ce vrea SUA în relaţia transat- 
lantică sub preşedinţia lui Donald Trump. 

Pe de o parte, statele mari ale UE vorbesc despre posibila 
adâncire a procesului de integrare, cu recunoaşterea imperfec- 
tiunilor lui, revigorarea tandemului franco-german constituind 

poate o garanţie pentru un viitor aflat sub simbolistica procesului 
de integrare europeană. Pe de altă parte, este de observat 
rezistența  „central-europeană” la tandemul menţionat, practic 
împotriva Uniunii, plasată tot în spaţiul unor state membre ale 
Uniunii — respectiv Ungaria şi Polonia (Valentin Naumescu: 
„Alternativa iliberală la UE este modelul strălucit Mikloş Horthy? 
Bine ca ştim!”; Curs de Guvernare, iunie, 2017) —, încă nelamurita 
politic de UE, deşi au fost aplicate sancțiunile de infringement. 


Nu considerăm că soluția pentru România este alegerea 
între alternativele existente, globalizarea aducând pe continentul 
european un radicalism aşezat pe extreme, de dreapta şi de 
stânga. Vedem însă că salvarea Uniunii tine de reformarea unui 
„radicalism de centru”, dovedit de alegerile din Franţa, adică de 
păstrarea direcției de principiu, de revenirea necesară la matca 
rațiunii, înţelepciunii şi filosofiei construirii postbelice a Europei. 
Prin aceste trăsături, asumate de marii lideri ai vremii, s-a reuşit 
cea mai bună împăcare de până acum între capitalism şi demo- 
cratie, cu o convergenţă doctrinară ce pune în umbră ideologiile 
şi aşa-zisa luptă de clasă. Pericolul resuscitării ideologiilor există 
în combinarea fatisa a discursului politic neeuropean cu idei 
doctrinare de natură să ne întoarcă inclusiv la personalități 
responsabile de dezastrul Europei de dinaintea celui de al Doilea 
Război Mondial (vezi evocarea lui Horthy, făcută de premierul 
Ungariei, Victor Orban, semnalată de Naumescu). 


În acest context, problematica intereselor României, ca Stat 
Membru al UE, poate suferi în mod obiectiv, deşi este recunoscut, 
de un larg eşichier politic şi de experți, faptul că respectivele 
interese nu au fost definite într-un mod racordabil la realitățile 
care ne înconjoară ideatic şi geografic. Este vorba, principial, 
despre interesele definite ca ţinte viitoare, cu luarea în consi- 
derare a acestei apartenente, dar şi a modului in care pot fi ele 
apărate într-o dinamică de redefinire a intereselor UE în general. 

Mai degraba, atentie (!), in fata noilor riscuri decat a provocarilor. 
Se pare ca ansamblul provocarilor, privite ca oportunitati din 
punctul de vedere al solutiilor posibile de valorificare a acestora 
din urmă, păcătuieşte vizibil prin îndreptarea unei atentii 
prioritare către problemele de conjunctură a guvernantei. Sunt 
lăsate în planul secund cele de natură structurală, de viziune, 
capabile să consolideze Uniunea atât în interior, cât şi ca actor 
global, pentru o perioadă mai îndelungată de timp. 

Două evenimente ne atrag atenţia asupra diviziunilor con- 
turate deja în UE şi în relaţia transatlantică: (1) Reuniunea dedi- 
cată statelor central şi est-europene, din „Inițiativa celor Trei Mari” 
din Polonia şi (2) Summitul G-20 din Germania (care a adus 
prima întâlnire Trump-Putin). Se adaugă complicațiile provocate 
de testarea de către Coreea de Nord a unei rachete balistice inter- 
continentale, acțiunile nord-coreene înscriindu-se în patternul 
unui game changer, atât pentru Phenian, cât şi pentru comunitatea 
internațională. 


Analiza discursului preşedintelui Donald Trump la reuniu- 
nea „Iniţiativa celor Trei Mari”, deşi reflectă principii de abordare 
a politicii privind estul european şi Rusia apropiate de cele ale 
discursurilor precedentelor administrații americane, pare să 
întărească ideea de scindare a UE între un Est deschis către 
cooperarea cu SUA lui Trump şi un Vest reticent, rămas fidel 
valorilor liberale. De fapt, vorbim despre lansarea la Varşovia a 
„parteneriatului SUA-Europa de Est pentru apărarea Vestului de 
duşmanii interni şi externi” (Buletin de analiză privind decizia 
strategică în politica externă — DSPE, Nr. 363, Anul X, 3-9 iulie 2017, 
Centrul de Prevenire a Conflictelor & Early Warning), în nota 
unui „Trump mesianic, conservator şi profund republican”. 

Reuniunea G-20 de la Hamburg, presărată cu numeroase 
întâlniri bilaterale ale liderilor lumii, a fost pe cale să genereze o 

perspectivă mondială, care se va contura în timp, pe măsură ce 
discuţiile caracterizate de un anumit ermetism (în special 
întâlnirea Trump-Putin) vor deveni acțiuni demne de luat în 
seamă. Din punctul de vedere al României, întâlnirea bilaterală 
Trump-Putin poate prefigura — având in vedere comentariile de 
după afişarea optimismului excesiv al ministrului de externe rus 
Lavrov post-întâlnirea din Biroul Oval —, existența unei înţelegeri 
între SUA şi Rusia spre a decide în doi asupra lumii. 


Poate că ar trebui luat în considerare şi faptul că, la Reuniu- 
nea G-20, Putin a fost mai împăciuitor în relaţia sa cu UE vizând 
necesitatea de a redresa economia Rusiei, afectată de sancțiunile 
economice. Cu privire la diferendele dintre UE şi SUA, subliniate 
de preşedintele Franţei, Emmanuel Macron, multi oficiali euro- 
peni au convingerea că preşedintele Trump, cu stilul său impre- 
dictibil, ar testa „gradul de dependenţă a aliaților europeni fata 
de SUA şi hotărârea lor de a rămâne angajaţi în relaţia 
transatlantică”. 


Eficiența promisiunilor lui Trump, a ideilor lansate de 
acesta, de interes major pentru România, trebuie judecată prin 
prisma faptului că legislativul american şi-a limitat capacitatea de 
inițiativă pe dimensiunile legate de politica externă, apărare şi 
securitate, deciziile urmând o validare ex-ante a Congresului. 
Îngrijorător este faptul că preşedintele SUA se confruntă în tara 
cu aceleaşi controverse, neliniştitoare pentru partenerii externi, 
respectiv lipsa de încredere în capacitatea sa de a gestiona 
treburile lumii. Inclinatia sa tranzactionalista, impredictibilitatea, 
precum si criticarea multiplelor relatii ale apropiatilor si staffului 
său electoral (inclusiv cea personală a sa cu Rusia) fac miezul 
unor critici şi anchete departe de a-şi fi pierdut vigoarea. 

În altă ordine de idei, un comentariu al Agenției Bloomberg 
(preluat pentru a fi comentat în Ziarul Financiar de Cătălina 
Apostoiu, iulie 2017) atrage atenţia prin sesizarea faptului că 
Germania şi China încearcă să preia de la Statele Unite „rolul de 

lideri ai lumii”, îndreptându-se spre o alianță neoficială, in 
condiţiile în care SUA, prin preşedintele Trump, au îmbrăţişat 
protectionismul, după decenii de promovare a comerțului liber, şi 
s-au retras din acordul de la Paris privind schimbările climatice. 

China a venit în întâmpinarea partenerilor lumii cu susti- 
nerea comerțului liber, temă de interes major pentru o sănătoasă 
creştere economică globală viitoare. În prezent, cu toate semnalele 
de revigorare, aceasta este caracterizată prin fragilitate, fiind 
pândită de o nouă criză. În plus, între cele două tari nu există 
rivalități geopolitice, ca în cazul relaţiilor dintre SUA şi China, de 
natură să complice relaţiile dintre Washington şi Beijing. 
Germania este interesată într-o piață mare, care are nevoie de 
echipamentele sale industriale, în producţia cărora excelează, iar 
China preferă o relaţie bilaterală mai puternică cu Germania, în 
condiţiile în care blocul UE se opune acordării statutului de 
economie de piață Chinei pentru calitatea sa de membru al 
Organizației Mondiale a Comerţului. 


3.1.3. Canalele de transmisie a efectelor globalizării 
asupra României 


O încercare de a defini palierele impactului globalizării 
asupra României ne duce, în mod logic, spre canalele de transmi- 
tere a acestuia. Credem că ordonarea lor din punctul de vedere al 
importanţei, pentru a le decela posibila abordare în termeni de, 
mai degrabă, soluţii la riscuri sau provocări, poate contura 
imaginea unor cercuri concentrice asupra intereselor imediate pe 
termen mediu şi lung, ale României. Dar şi posibilitatea, între- 
deschisă, de a naviga prin reţeaua de multe alte interese din 
interiorul UE, sub impactul străveziu al celor din exteriorul ei. 


Ca urmare, această ordonare se referă la canalele de 
transmisie, cu asigurarea, în primul rând, a consolidării poziţiei 

geopolitice a României în localizarea ei geografică (în opinia 
noastră, cea mai importantă provocare a vremurilor), atât pentru 
viitorul României, cât şi al UE. Substanţa acestei consolidări nu 
poate fi dată însă decât de o preocupare serioasă, legată de 
economie şi dezvoltare. 


Clasificarea canalelor de transmisie, directă sau via UE, din 
punctul de vedere al efectelor globalizării are în intenţie, după 
cum se va vedea, ideile majore ale fiecăruia, şi mai puţin 
totalitatea lor. Insistăm asupra efectelor cu impact negativ, chiar 
dacă reactia/intentia/ contribuţia ar putea sau ar fi putut fi 
pozitivă. De asemenea, cuprindem în ierarhizarea respectivă şi 
procesele pe care le inițiază şi le intretin, cu identificarea forței lor, 
printr-o descriere cât mai la obiect a ceea ce le face relevante 
pentru deciziile României. 


Din acest punct de vedere, identificăm, în structura unui 
canal sau altul de transmisie, etape cum sunt: expunerea (prin 
intenţia anunţată), arondarea (acceptarea), influenţa (stimulativă 
sau inhibitorie), efectul (pozitiv sau negativ), instalarea (de 
regulă pe termen lung), declinul (asimilarea într-o nouă norma- 
litate), dispariţia. Evident, intervenţia în fiecare etapă, în special 
în cele inițiale, le poate influența pe celelalte, în ideea că impactul 
final va fi pozitiv. O analiză (ca metodă), marcată uneori de 
subiectivism, poate fi parcursă prin etapele descrise. Din păcate, 
judecatile de valoare sunt ex-post, şi nu mai au decât „valoarea” 
unor lecţii. 

Pentru România, privită ca un potenţial de orice natură, 
subjugat unei guvernări care a demonstrat în unele etape lipsă de 
coerenţă şi voință, globalizarea se manifestă, în primul rând, sub 
acțiunea unor factori externi şi cu o viteză de traversare a 
canalului de transmisie mai mare decât cea decizională internă. 
Voința politică declarativă a existat dintotdeauna, dar acțiunea in 
sine şi-a pierdut mereu continuitatea şi, mai ales, feedbackul. 


188 Napoleon Pop & Valeriu loan-Franc 


Acesta din urmă contează cel mai mult când vorbim despre 
credibilitatea şi reputaţia în cadrul unui parteneriat. Ne referim la 
reactivitatea constructivă sau critică a României (nu la preluarea 
inertiala a unui impuls), apreciată, de regulă, în orice parteneriat 
dorit. 

La zece ani de la integrarea în UE, un raport de evaluare a 
efectelor, trecut exclusiv prin mintea şi documentarea unui 
cercetător (multe din documentele oficiale, în special mandate ale 
deschiderii negocierilor unui proces în etapele menţionate mai 
sus, nefiindu-ne disponibile), a rămas limitat la statistică şi comu- 
nicate oficiale. Statistica nu este însă îmbucurătoare. Este necesară 
o referire şi la aspecte calitative privind efectele integrării. O 
concluzie care ne preocupă este că România a evoluat în 
constelația Uniunii, dar a rămas ţintuită, în locul initial. Or, 
acest lucru înseamnă că România rămâne, de fapt, în fata unor 
provocări interne şi externe mereu judecate drept început 
repetabil. Globalizarea nu a făcut decât să accentueze şi să 
îngreuneze capacitatea de a beneficia de o recuperare mai rapidă 
(de catch-up) a timpului şi oportunităţilor pierdute. 

Din perspectiva parteneriatului strategic România-SUA, de 
exemplu, ar trebui poate ca, în intenția de reformulare a inte- 
resului naţional să se ţină cont exact de ceea ce a declarat şi 
Donald Trump şi se potriveşte foarte bine cu o stare de fapt în 
care parcă suntem încremeniți. În ceea ce ne priveşte, pentru 
viitorul imediat, ar trebui să fim mai puternici prin aspirații şi 
mai putin încărcați de temeri („From now on, America will be 
empowered by our aspirations not burdened by our fears.”, 
Donald Trump). 


Din fericire, după căderea Zidului Berlinului, formal, aspi- 
rațiile României s-au realizat. Juridic, substanţa acestora este ches- 
tionată de cluburile în care am fost admişi şi de multi conatio- 
nali prezenţi în staffurile europene semnificative (şi care pretind 

că ne reprezintă în nucleul lor dur). Dar suntem mereu şi în 
continuare tratați ca debutanţi ori criticati că nu depăşim aceasta 
etapă. 

Din păcate, tratamentele aplicate nouă de marile puteri 
imperiale de-a lungul istoriei, ne menţin în capcana unor temeri 
pe care le găsim manifestându-se la capătul unui canal de 
transmisie. Este conştientă de acestea, însă, doar o parte a clasei 
politice raționale, cu o înțelepciune dată deopotrivă de experienţă 
şi de vârstă, în timp ce noii politicieni, ridicați de valul globali- 
zării, acţionează parcă în cu totul alt scop, respectiv ca temerile 
unor generaţii întregi să se adevereasca. Şi cât mai repede! 


3.1.2. lerarhizarea structurală a canalelor 
de transmisie 


Revenind la ordonarea canalelor de transmisie a efectelor 
globalizării, ne vom opri la formularea lor sintetică, adaptată la 
tema tratată: 

a) Canalul strategic de securitate; 

b) Canalul de guvernanta economico-financiară; 

c) Canalul de cooperare bilaterală; 

d) Canalul de cooperare multilaterală. 

Toate aceste canale trebuie privite în perspectiva, cunoscută 
până acum, globală/a globalizării/a negării globalizării, concomi- 
tent cu apartenența României la UE şi la NATO. Trebuie adău- 
gate, de asemenea, ingredientele contextului angajamentelor inter- 
nationale politice (ONU, OSCE), financiare (FMI, Sistemul Băncii 
Mondiale) şi comerciale (OMC), ale situației regionale (falia 
Polonia, România, Turcia), situației unor vecinatati agresive 
(Rusia), ale noilor alianțe din vecinătate (Ungaria-Rusia, Polonia- 

Rusia; Turcia-Rusia), ale conflictelor inghetate (Transnistria) si ale 
aluziilor la statalitatea României. 


Situaţia creată de efectele impulsurilor venite de la diferiți 
actori politici şi economici, unii cu pondere globală sau regio- 
nală, alții cu neliniştea pretențiilor lor istorice, este extrem de 
complexă. Ea reflectă o acumulare, în timp, de probleme negestio- 
nate cu finalitate consolidată, ceea ce creează percepția unei 
fluiditati greu de controlat, într-o mare de incertitudini, fara 
repere şi ancore, pe care anul 2017 nu le rezolv. 2017 rămâne un an 
al tatonărilor pentru decizii ale marilor puteri, care ar putea fi 
dramatice sau grave inclusiv pentru România viitoare. 


3.1.2.1. Canalul strategic de securitate 


Identificăm trei probleme cu care se confruntă România pe 
acest canal. Prima problemă este legată de viitorul NATO ca or- 
ganizatie (acum) politico-militară, sub influenţa deciziilor admi- 
nistratiei americane cu privire la rolul organizației, susținerea ei 
financiară şi politică, viitorul relației transatlantice. 


Dacă există semnele unei consolidări a prezenței NATO de 
la spaţiul geografic al actorilor fondatori spre estul Europei, unde 
este plasată şi România, nu putem să nu remarcăm o creştere a 
antagonizării Rusiei față de orice prezență a NATO mai aproape 
de graniţa ei. Este bine să credem că gestionarea acestei probleme 
este exclusiv în sarcina comandamentului NATO, sau avem şi noi 
o problemă de relationare directă cu Rusia? De asemenea, cu 
Trump preşedinte al SUA, există percepţia unei antagonizări a 
Europei cu SUA, liderul susținător al acestei idei fiind Angela 
Merkel, cancelarul aceleiaşi Germanii care isi manifesta capacita- 
tea de influență geopolitică într-o problemă esenţială, de 
securitate continentală, dar cu un discurs agresiv. 


In opinia noastră, orice demers de a explica hegemonia 
manifestărilor Germaniei va fi realizat cu o întârziere masivă, aşa 

cum s-a întâmplat şi cu alte iniţiative de preluare, chiar şi parțială, 
a securității europene în mâinile europenilor. Cum va fi acoperit 
acest posibil vid rămâne o problemă, iar includerea unor bata- 
lioane ale unor tari est-europene (din Cehia şi România!) sub 
comanda armatei germane (?) este deja reală, ca soluţie parțială. 
Oare cu ce seamănă această formulă, dacă nu cu o evocare de 
alianţe din alte timpuri? 


În cadrul aceluiaşi spaţiu de analiză, trebuie să ne referim şi 
la unele aprecieri asupra capacităţii de securitate, în evoluție, a 
SUA. Richard Hass, preşedintele Consiliului de Relaţii Externe, în 
audierea din cadrul Comitetului pentru relații externe al 
Senatului SUA (aprilie 2016), a vorbit despre „criza lent evolu- 
tivă” reprezentată de dinamica rapidă a creşterii datoriei SUA, 
cauza de fond şi efectele asupra securității SUA. Conform apre- 
cierilor sale, datoria de 75% din PIB a SUA (17 trilioane de dolari) 
este pe cale să depăşească 100% din PIB până în 2030, problema 
principală fiind creşterea sa pe baze nesănătoase, reprezentate de: 
cheltuielile publice mari pentru finanţarea sistemelor sociale 
(Medicare, Medicaid, asistența socială etc.); de îmbătrânirea 
populaţiei, concomitent cu creşterea speranței de viata; stationa- 
rea pe termen lung a dobânzilor scăzute din prezent, fără sufi- 
cient impact de stimulare a investițiilor, a creării de noi locuri de 
muncă stabile, a susținerii creşterii economice pe termen lung. 


Printre consecinţele cu efect strategic ale măririi datoriei 
SUA enumerăm: diminuarea resurselor pentru securitatea natio- 
nală şi a rolului extensiv-geografic pe care SUA trebuie să-l joace, 
constând în asistență pentru aliați; inducerea unei neincrederi in 
modelul politic şi economic american, cu efect asupra propensiu- 
nii altor parteneri de a mai coopera cu o SUA slăbită (fiindu-i 
pusă la încercare abilitatea de a putea face fata efectiv cheltuie- 
lilor); scăderea interesului de a mai cumpăra şi acumula însemne 
ale datoriei SUA (cazul Chinei), ceea ce nu exclude şi începerea 

scontării ei înainte de termen; presiunea psihică a unor cheltuieli 
publice în scădere relativă pentru necesități sociale şi investiții în 
tara, cu efect negativ asupra creşterii economice; diminuarea 
rolului dolarului de monedă de rezervă, ca urmare a pierderii 
încrederii in guvernanta financiară a SUA. 


Toate acestea au influență asupra parteneriatului transat- 
lantic, a aşteptărilor unei Uniuni Europene aflate şi ea sub 
presiuni interne semnificative. Soluţiile trebuie privite deja la 
nivel global, atunci când echilibrul de putere SUA-Europa este în 
discuţie sub ameninţarea vulnerabilitatilor Rusiei. Anul 2016 ne-a 
arătat o Rusie „slabă şi eliminată de pe arena internaţională, ceea 
ce este ceva greşit”, menţionează Eugene Rumer, director al 
programului Rusia şi Eurasia. Este foarte greu să navighezi între 
„O Rusie cu ambiţii, mari resurse naturale potenţiale şi voinţă de a 
lupta cu provocările la adresa ei, şi faptul de a o menține în afara 
schimbării ordinii internaționale”, afirmă, pe pe altă parte, 
generalul Philip Breedlove, comandatul NATO (declaraţie din 
aprilie 2016). La rândul său, preşedintele SUA Barak Obama 
afirma, la momentul intervențiilor necesare în războiul civil din 
Siria, că „Rusia s-a extins peste puterile ei, sângerează în Siria, ... 
în timp ce economia sa este într-o contracție drastică”. Alţi co- 
mentatori se refereau la Rusia ca la „o superputere goală în 
interior”, cu nicio strategie reală în spatele „aventurilor” sale în 
afara graniţelor. 

Desigur, analiştii preocupaţi de viitorul Uniunii (mai ales) 
trebuie să caute un profil cât mai corect al Rusiei de azi, cu luarea 
în considerare a acestor caracterizări generice. Dar, dincolo de 
evidenţele generice exprimate de unii şi alții, avem in vedere o 
concluzie a celui mai sofisticat secretar de stat al SUA, Henry 
Kissinger, care, într-un interviu dedicat stilului său de lucru cu 
URSS şi, ulterior, cu Rusia de azi (februarie, 2016), afirma că o 
ordine mondială fără Rusia este exclusă, ceea ce presupune un 

mod de lucru atent, aşa cum a procedat el în momente critice, 
care au fost multe în diplomaţia SUA-Rusia. 


Studiile trebuie extinse şi aprofundate în materia evoluţiilor 
relaţiilor UE cu Rusia şi China, factori priviţi ca fiind competitori 
globali şi contributivi la evoluţia sistemului internațional econo- 
mic, financiar şi de securitate, cu accent pe necesitățile de coope- 
rare ce reduc vulnerabilitatile existente de ambele parti. Vom 
vedea însă, din analiza provocărilor României, politici contra- 
dictorii şi individuale ale unor state membre ale UE, cu punerea 
în balanţă a integrării de natură politică şi a unei atitudini unitare, 
cu acțiuni presupuse a fi pur comerciale bilaterale. În acest dome- 
niu, Germania a excelat cu privire la relațiile cu Rusia, încercând 
să atragă în înțelegerea respectivă şi alte state membre ale UE. 

A doua problemă se referă la promisiuni de implicare a UE 
în securitatea europeană, România fiind parte, dincolo de declara- 
tii şi intenţii. Astfel de promisiuni au mai fost, şi nu s-au finalizat, 
iar altele mai recente stau sub semnul compromisului. Nu ştim în 
ce măsură pretenţiile actualului preşedinte al SUA — de sporire a 
contribuţiilor la bugetul NATO, prin creşterea ponderii bugetelor 
naţionale de apărare la 2% din PIB-ul statelor membre —, sunt sufi- 
cient de „stimulative” pentru ca UE să preia singură toate frâiele 
securității europene. Tratatele UE fac referire la acest aspect, 
Uniunea fiind garant pentru o securitate europeană, proiectată 
însă prin dimensiunea puterii economice. În mod normal, s-ar 
crea astfel resursele securității, gestionabile complementar prin 
apartenenţa la NATO, şi nu prin excluderea prezenței NATO, 
organizație care este de dorit să fie cât mai eficientă. 


Diferenţa de abordare a Uniunii fata de Rusia este că se 
contrapune un bloc, presupus bine consolidat economic unei 
Rusii care ar prefera abordarea bilaterală. Politica externă a UE, şi 
mai ales cea dedicată vecinatatii din Est (iniţiativa Parteneriatului 
Estic), nu a detensionat, ci a antagonizat Rusia. Apropierea UE de 

azi (cu Tarile Baltice state membre) de unele state foste republici 
sovietice (mai ales de Ucraina) este percepută ca o amenințare 
directă pentru Rusia şi, indirect, prin conotatia apartenenţei la 
NATO a statelor membre care formează granița de est a Uniunii, 
mai apropiată geografic de Rusia ca niciodată. 

A treia problemă este legată de situaţia regională (un 
impas) şi din unele state vecine membre ale UE în relații NATO, 
Rusia şi noile ei alianţe (Turcia şi Ungaria). Relaţiile bilaterale ale 
României, cu toți vecinii, fie de graniță (Ungaria, Bulgaria, 
Ucraina), fie de poziţie geostrategică (Turcia, Georgia) sunt la 
nivel de avarie din punctul de vedere al unei dinamici de ieşire 
din izolare. Ele sunt lipsite de conţinut politic şi proiecte realiste 
cu efect de securitate individuală. Schimbările necesare de 
atitudine ar trebui să reflecte o încercare de acomodare a 
României la noile realități geopolitice în dinamică, poate mai 
repede şi cu o mai bună intuiție. Este vizibilă o combinaţie stranie 
între introvertire (îndepărtare de principiile UE din motive de 
interese naţionale, cazul Ungariei, Poloniei) şi căutarea de noi 
alianţe, mai mult sau mai puţin substanţiale, ca mijloc de parare a 
posibilelor viitoare tensiuni din inițiativa marilor puteri cu 
interese în Europa. Unele repozitionari, vorbind despre state mici, 
pornesc de la ideea că o avansare în cunoaşterea intereselor lor de 
către marile puteri ar amenda deciziile acestora din urmă, cu 
preluarea şi a intereselor celor care manifestă o deschidere mai 
mare către ele. Din acest punct de vedere, România fie a fost 
„credincioasă” promisiunilor de politică regională ale UE, fie a 
întârziat prea mult în reacţia de întărire a relaţiilor bilaterale de 
interes pentru propria sa securitate. 


3.1.2.2. Canalul de guvernanta economico-financiară 


Compatibilizarea României cu guvernanta economico-fi- 
nanciară a UE a fost si este realizată la momentul aderării la UE 


România in globalizare 195 


(în pachetul privind armonizarea preaderare). După aderare, ea a 
continuat, practic, în timp real, prin acelaşi proces de armonizare 
legislativă şi instituțională cu jurisdicția UE, în fapt un angajament 
asumat politic. Este de înţeles sensibilitatea cea mai puternică a 
acestui canal de transmisie a efectelor globalizării, trecute prin fil- 
trul politicilor comunitare, decise la centru (unde suntem sau ar 
trebui să fim parte a deciziilor), asimilate şi aplicate în plan 
naţional. Este de presupus că un anumit conservatorism al statelor 
membre fondatoare ale UE îşi pune amprenta nu numai pe 
puterea de decizie la Bruxelles, ci şi pe politicile comunitare, care 
pot stimula, inhiba sau amenda un presupus efect al globalizării, 
considerat chiar benign pentru guvernanta economico-financiara 
aUE. 


Practica demonstrează o aliniere a UE la cerinţele stabilității 
globale, în special cea financiară, dar cu întârziere şi oarecum în 
contratimp. Este cazul trecerii de la politica monetară ortodoxă la 
cea de relaxare cantitativă (QE) a BCE, cu întârziere faţă de FED, 
atât la intrarea cât şi la ieşirea (2017) din aceasta. „Hegemonul 
german” a fost greu de convins că redresarea economică în Zona 
Euro (doar Germania se bucura de efectele benefice ale unui bun 
spaţiu fiscal, excedente bugetare şi de cont curent, înghețarea 
salariilor etc.) era fragilă, inconsistentă şi periculoasă pentru suste- 
nabilitatea datoriilor publice şi externe ale multor state membre. 
Intervenţia unor instrumente monetare, care să suplinească 
insuficienţa sau lipsa stimulentelor fiscale, a fost acceptată cu un 
decalaj semnificativ de timp, decalaj care a desincronizat, pentru o 
bună perioadă de timp, ciclul economic global. Anumite succese 
în relansarea economică (vorbim despre ritmuri de creştere) sunt 
semnalate în statele membre cu o politică monetară independentă, 
cu intrarea sustenabilitatii ei interne şi în siajul global. 


Decalajul de abordare privind depăşirea pericolului deflatiei 
în Zona Euro şi redresarea economică a acestei zone fac 

guvernanta UE mai atenta la inceperea unei noi sincronizari, atat 
cu economia SUA, cat si cu statele membre noneuro. Inflatia in 
Zona Euro s-a apropiat de definiția stabilității prețurilor, iar 
fragilitatea creşterii economice determină BCE să iasă din 
abordarea relaxării cantitative, cu întârziere față de FED şi sub 
tirul criticii vehemente a Germaniei. 


Criza financiară a determinat noi construcţii instituționale la 
nivelul UE, guvernanta europeană forțând statele noneuro să-şi asume 
angajamente fără drept de participare la decizii. Situaţia a devenit şi 
mai complicată pentru România odată cu emiterea Raportului 
Juncker, în martie 2017 (White Paper on the Future of Europe, 
Reflections and scenarios for the EU27 by 2025). România are de ales 
între proiectul politic EURO şi a rămâne în contemplarea unor 
criterii. 

Asupra conţinutului acestui raport trebuie insistat prin 
luarea unor poziții politice (nu de a schimba unele cuvinte din 
comunicat!), pe măsura derulării lui din punctul de vedere al 
înțelegerii mesajului şi al acceptabilitatii. Bineînţeles, pentru o 
decizie — demers viitor, pe care trebuie să şi-l asume Uniunea şi 
statele membre, într-un moment crucial pentru evoluţia lumii. De 
remarcat faptul că, din momentul apariţiei sale, raportul a provo- 
cat critici de fond, care vor alimenta, cel puţin inițial, mai degrabă 
gesturi de departajare, şi nu de coeziune. Summitul din 28 martie 
2017 al Consiliului European a fost departe de a da o orientare 
clară unei Uniuni cu mai multe viteze, fără a ne întreba, noi ca 
tara, cum ar trebui departajate pârghiile acestui evantai de viteze? 

Guvernanta UE a urmărit, în principiu, asimilarea şi/sau 
asanarea efectelor globalizării, dar există evaluări care ne pun în 
situația impactului acestora asupra producerii unor fracturări în 
interiorul UE, de unde şi concluzia firească a unei Uniuni cu mai 
multe viteze. Acest lucru se întâmplă în mod real dacă avem în 
vedere grupările de „la centru şi periferia Uniunii”, iar aplicarea 

aceloraşi reguli produce deja efecte diferite. Avem în vedere 
reacția la globalizare în cadrul Uniunii cu formele ei de 
introvertire a statelor membre: naționalism şi populism (ultimele 
două forme în plină desfăşurare, posibil cu un apogeu în declin 
după alegerile din Olanda, Franţa şi Germania); creşterea dihoto- 
miei între comunitar şi național, toate afectând competiția econo- 
mică loială, bazată pe regulile pieţei; intrarea într-o competiţie 
politică şi militară cu state non-UE, care poate degenera în 
conflicte armate (Florin Georgescu, 2016, „Limitele globalizării şi 
dereglementării”, Disertaţie susținută la Universitatea Craiova). 


Credem că îndemnul unui înalt oficial al FMI, David Lipton, 
trebuie urmat şi de România, întrucât efectele globalizării nu pot 
fi oprite prin orice fel de guvernanta. Aceasta din urmă trebuie să 
urmeze calea unei mai bune administrări a efectelor ei negative: 
„globalizarea este încă o mare promisiune, dar trebuie să ne 
preocupe efectele sale colaterale negative — să vedem cum le 
administrăm”, spune Lipton. Observăm că efectele colaterale ale 
globalizării subminează democraţia şi socialul prin factorul 
tehnologie, mijloacele facile de comunicare punându-ne in fata 
constatării că se trece de la democrația reprezentativă la demo- 
cratia participativă (Rodrick, 2016), ceea ce are impact asupra 
guvernantei. 


Temerea că _ statul-natiune evoluează necontrolat către 
statul-piata (Bobit, 2016) explică tot mai mult îndepărtarea 
guvernantei de la aşteptările factorului social, deşi declarativ 
Uniunea propagă (mai mult teoretic) principiile solidarității şi 
coeziunii, iar această problemă, reflectată în inegalităţi, este deja 
una de guvernanta globală. B. Cohen a avut o premonitie cand 
avertiza cu ani în urmă (1999) că „globalizarea din zilele noastre şi 
tehnologia constituie o revoluție neterminată. Lor le lipseşte regle- 
mentarea socială. Cât timp nu se stabileşte un nou cadru global de reguli 
sociale, va persista actuala stare de neliniște”. 

Criza financiară a creat o nouă presiune in guvernanta UE, 
de institutionalizare a gestionării crizelor în general, prin norme 
de drept UE şi prin noi instituții adecvate prevenirii, controlului 
şi multiplicării măsurilor de reducere la minimum a impactului, 
cu vedere spre viitor. Remarcăm doar a aplecare excesivă asupra 
subiectului riscuri. Din punctul nostru de vedere, ea obturează 
alte priorități legate de proiectul european în ansamblul lui. Ca şi 
când riscurile erau venite din altă sferă decât cea a interacțiunii şi 
comportamentelor umane fata de norme, efectul negativ al acestei 
preocupări constă în forțarea riscurilor prin inovații şi inginerii 
financiare, puse pe piață fără a fi ştiute de ofertanti. Falsa credi- 
bilitate atribuită SDC-urilor, care a înşelat instituţii financiare cu 
renume, este că excesele în controlul riscurilor au deturnat 
practic calendarul posibil al proiectului politic european. 


Mai grav este faptul că Raportul Juncker din martie 2017 
asimilează, în fapt, aceste consecințe năucitoare ale crizei finan- 
ciare, dar nu le conştientizează din punctul de vedere al abordă- 
rilor echilibrate, pentru ca proiectul politic european să evolueze 
în ansamblul lui, nu diferențiat pe domenii. Despre astfel de 
viteze diferențiate nu vorbeşte nici Comisia Europeană şi nici 
Consiliul European, marşându-se pe consensul prioritatilor mo- 
mentului, în afara unei viziuni pentru viitorul Uniunii. 


Ceea ni se pare şi mai grav este faptul că, deşi unele 
declaraţii cu privire la modul de desfăşurare şi gestionare a crizei 
financiare, făcute de personalități cu răspundere chiar în Consi- 
liul European, au amintit că este nevoie de o uniune politică, la 
care se poate ajunge printr-o uniune fiscală, obiectivele respective 
au fost uitate imediat. Având în vedere sintagma folosită de mulți 
înalți oficiali ai statelor membre în cele mai critice momente ale 
crizei, „cade euro, cade Uniunea”, se observă că încărcătura emo- 
tionala şi de avertizare s-a diminuat treptat, obiectivele — ancora 
ale integrării fiind, practic, amânate sine die la nivelul Uniunii. În 

prezent, aceste obiective par să fie circumscrise doar Zonei Euro 
şi sunt reluate cu timiditate pentru a nu antagoniza statele 
membre din afara acestei zone, care au nevoie de o voinţă politică 
puternică, absentă în spaţiul comunitar. Vedem promisă o 
Europă cu mai multe ritmuri, nu cu mai multe viteze! 


Concluzia care se impune este că, atât guvernanta națională, 
cât şi cea a Uniunii, trebuie să se preocupe de reducerea consis- 
tentă a inegalitatilor sociale, în vederea obţinerii unei creşteri 
economice sustenabile şi incluzive. Calcule bine fundamentate 
arată că o creştere a veniturilor claselor sărace şi medii cu 1 p.p. 
duce la o creştere a PIB cu 0,38 p.p., în timp ce sporirea venitu- 
rilor clasei bogate cu 1 p.p. duce la scăderea PIB cu 0,08 p.p. 
(Dabla-Norris, Kochhar, Ricka, Suphaphiphat, şi Tsounta, 2015). 
În contextul actual, guvernanta Uniunii trebuie să se bazeze pe 
instituții mai puternice, care să reglementeze şi să supravegheze 
activităţile economice în extindere, în plan regional (în litera 
tratatelor) şi global, prin cooperarea multilaterală. 


România nu poate pleca la drum cu actualul bilanț al 
globalizării şi guvernantei europene, ci doar cu ipoteza că UE 
trebuie să existe în continuare, neavând niciun fel de alternativă 
în afară de o mai puternică legare de blocul Uniunii şi de cel al 
NATO. Este necesar să devenim parte activă, şi nu contemplativă, 
la proiectele de reformare ale UE. Există asertiuni că am fi aserviti 
unei tari din nucleul dur al Uniunii. Din aceasta aservire, dacă 
este acceptată, se vede că nu am avut niciun avantaj de 
poziționare mai ancorată a României la UE (vezi problema 
aderării la Spaţiul Schengen, unde suntem ţinuţi pe loc de MCV). 
De aici rezultă, ca „aservirea” de până acum, prin poziția 
Germaniei, tot mai mult criticată ca fiind cel mare beneficiar al 
integrării, România a fost tratată doar ca elevul de pus la colt, cu 
temele încă nefăcute, iar succesiunea evaluării acelor probleme 
din „to do list” ne arată doar în termeni diplomatici că avem 

ceva progrese, dar intotdeauna insuficiente, pentru a continua, 
de fapt, la acelasi nivel de performanta integrarea. In acest caz, 
diferentele de ritmuri par impuse. 


Realitatea este ca, dincolo de cele peste 40 miliarde de euro 
atrase din fondurile structurale din bugetele multianuale speci- 
fice, nu putem vorbi de dezvoltarea României, ci doar despre 
puține reparaţii la o structură economică încă neperformantă. 
Nu trebuie sa ne lăsăm inselati de ritmuri de creştere mai mari la 
unul dintre cele mai mici PIB-uri din Uniune, sau la ponderea 
exporturilor în PIB, având în vedere substanţa acestora şi firmele 
de care este asigurată. Acest lucru este continuu comentat 
contradictoriu ca fiind reprezentativ în dezvoltarea economiei 
naționale de acum. 


După 25 de ani de economie de piață, recunoscută de 
partenerii occidentali ca funcțională (poate doar în interesul lor!?), 
şi alti 10 ani de la aderare, România nu are nicio autostradă sau o 
cale ferată de mare viteză, care să o lege direct cu spaţiul UE. Nu 
trebuie să mai comentăm faptul că, de regulă, o infrastructură 
consolidată tehnic şi geografic in plan national asigură unei tari 
dezvoltarea structurală şi regională. Din păcate, este de observat 
că mai toate planurile guvernamentale privind dezvoltarea infra- 
structurii fizice au cam fost refuzate la Bruxelles, după cum nu 
am simţit niciun lobby, în acest sens, chiar din partea multina- 
tionalelor care operează în România şi care se plâng de starea 
infrastructurii fizice numai la Guvernul României. 


Ca urmare, ceea ce multi analişti din tara vad în bilanţul 
globalizării prin/si cel al guvernantei UE este starea de colonialism 
modern, al libertăţilor pentru toţi şi al profiturilor pentru puţini, 
starea României fiind practic stagnantă, la fel ca acum 10 ani. 
Acest lucru ne este documentat chiar de Eurostat şi de severul 
raport „Recommendation for a National Reform Programme of 
Romania”, Council opinion on the 2015 Convergence Programme of 
Romania 2015, cu valabilitate şi în prezent. 

3.1.2.3. Canalul de cooperare bilaterală 


Între statele membre, dincolo de interesele economice şi 
comerciale în cadrul pieţei unice, importante sunt şi relațiile 
bilaterale, din punctul de vedere al consultărilor politice anterioa- 
re deciziilor Comisiei şi Consiliului European. O tipologie de 
arondare a puterilor de decizie, de regulă cu cea mai mare in- 
fluenta, ne determină să înțelegem că, la masa egalilor, România 
a fost mai degrabă un bun ascultător, şi mai putin un inter- 
venient. Chiar această ipostază ne duce cu gândul că discuţiile 
exploratorii nu au avut efectul de susținere din partea unor state 
membre ale UE, mărturie în acest sens fiind aceeaşi punere la colt 
a României cu MCV, care oricum nu acoperă, chiar ca domeniu 
de critică, paleta deciziilor mult mai structurate ale Comisiei şi 
Consiliului. 

În privinţa relaţiilor bilaterale, succesul relaţiilor comerciale 
(cu o pondere de 80% din exporturile totale ale României) 
aparține aproape în totalitate mediului privat de afaceri din 
România, luat în ansamblu (deci inclusiv multinationalele), iar 
acest lucru trebuie continuat şi apreciat. Din păcate, din partea 
ofertantilor de produse la export nu s-a simţit niciun sprijin — 
(poate doar mai multe intervenţii pentru avantaje punctuale ale 
societăților mari, cu capital străin, susținute chiar până la vârful 
puterii) în ceea ce priveşte problemele de interes politic major 
pentru România. 

Ca urmare, relaţiile comerciale bilaterale nu au adus şi o 
creştere a valentelor României în soluționarea altor probleme 
(precum aderarea la Spațiul Shengen, fonduri fluide pentru 
infrastructura fizică etc.), creştere care ar fi fost şi în folosul rela- 
tiilor economice intracomunitare, dacă vorbim despre plenitudi- 
nea libertăţilor de circulaţie. Competiția comercială şi economică 
a fost în avantajul partenerilor noştri din UE, cu observarea 
debalansării promovării intereselor în favoarea acestora din 

urmă. Efectele trebuie privite, dincolo de balanța comercială si de 
plăţi, spre modul de restructurare a economiei, efectele ei 
regionale şi impactul asupra socialului, respectiv plata forței de 
muncă locale, cu mult sub media din UE. 

O analiză a acestei situaţii relevă faptul că, în cooperarea 
bilaterală, politicul a fost întrecut de mediul de afaceri, cu o forță 
penetrantă, iar liberalizarea contului de capital a dus la creşterea 
interesului (brusc, imediat după aderare şi „părăsirea” substan- 
tiala de ritm la începutul crizei financiare) pentru relații financiare: 
investiții străine directe, fluxuri de capital speculativ, fonduri de 
investiții, încercări de introducere a unor produse financiare deri- 
vate (stopate de BNR). Oportunităţile liberei circulații a capitalului 
şi ale convertibilitatii au fost bine exploatate de partenerii nostri 
din UE, bilanţul sau balanţa fiind net în favoarea acestora, dacă ne 
uităm la activele externe nete ale României. Niciun business 
românesc din străinătate nu se bucură de anvergură sau nu a 
depăşit antreprenoriatul caracteristic unor societăți mici sau 
mijlocii, deşi se apreciază că există acumulări de capital românesc 
în străinătate, dar, probabil, doar pentru tezaurizare. 

Prin efectele globalizării, sub impasul crizei financiare şi, 
mai ales, prin constituirea Uniunii Economice şi Monetare, s-a 
ajuns la limita de jos a incredintarii că soluţiile comunitare în 
domenii-cheie, şi care pot satisface interesele statelor membre, au 
un numitor comun, şi ar fi de preferat celor naţionale. Provocarea, 
deopotrivă a gândirii globale şi acţiunii locale, şi-a devoalat 
slăbiciunile. Recunoastem că preferința pentru national, în fata 
dificultăților multiple generate de criza financiară, a avut o bază 
socială — instabilitatea —, dar a primat lupta pentru putere, într-un 
context de austeritate prost cântărită şi impusă hegemonic unidi- 
rectional. Soluţiile s-au dovedit înşelătoare pentru toți cei forțați 
la austeritate: criza consolidării fiscale a continuat; creşterea 
economică nu a trecut de nivelurile cele mai joase; revirimentul a 

fost considerat fragil chiar şi pentru Germania, principalul 
câştigător al integrării; datoriile suverane ale unor state nu au fost 
încă readuse în teritoriul sustenabilitatii. 


Cităm dintr-un studiu anterior (2016) dedicat unei viziuni 
pentru o UE (studiu IEM, Academia Română 2025) de natură să 
releve îngrijorări în ceea ce priveşte cooperarea bilaterală. „Există 
un alt aspect care divizează UE, şi anume derogarile definitive acordate 
unor state, care, in mare măsură, sunt derapaje de la o viziune coerentă 
unificatoare a statelor membre. În prezent, ele nu mai pot fi considerate 
compromisuri de etapă, tocmai pentru a „ține Uniunea”, ci le putem 
clasa fie în sfera unei puteri de negociere forte, fie că aceste derogări ar fi 
în spiritul evolutiv al tratatelor UE. Aici este de făcut o alegere la 
nivelul Consiliului European, întrucât politica de stop and go nu mai 
este în beneficiul UE, ca actor global. Este nevoie de un curs fluid al 
procesului de integrare”. 


Înclinăm să credem că parcursul în timp al integrării 
europene (peste 70 de ani!) este depăşit din perspectiva finalitatii 
proiectului — Uniunea Politică — încă de la faza incipientă, înaintea 
Tratatului de la Roma. Integrarea prin convergenţă, prin politica 
unei cooperări bilaterale şi multilaterale eficiente în cadrul 
Uniunii, s-a oprit, fiind predominante forțele centrifuge în acest 
proces, care pot fi stopate de noul tandem franco-german de 
după alegerile prezidenţiale din Franţa. 


Globalizarea, care este atotcuprinzătoare, reprezintă o pro- 
vocare-risc raportată la ritmul lent sau la întârzierea desfăşu- 
rării proiectului integrării. Responsabilă este slăbirea voinței 
politice pentru proiect chiar din partea statelor fondatoare. Cele 
care au aderat în 1986 (Grecia, Spania, Portugalia) par să fi fost 
puse la zid în fata noilor veniţi, de exemplu. Această situație a UE 
intervine şi pe fondul apariţiei şi restructurării puterilor globale, 
care a impus nevoia unei resetări a Uniunii, bazată pe o cooperare 

mai profundă între statele membre (dinamica realitatilor econo- 
mice, financiare, geopolitice şi geostrategice intrinsece actualei 
globalizări), în fata altor multi factori exogeni, aflați sub forța 
tăvălugului crizei financiare. 


Tot în materia convergentei, pentru care pledează UE în 
condiţiile postcriza financiară, reglementări comunitare mai vechi 
şi mai noi au indus o competiţie absolut anormală între statele 
membre: între Nord şi Sud sau între tari din Zona Euro şi cele din 
afara acesteia. Situaţia a fost bine completată şi de un exces de 
birocratie comunitară, care, fiind marcată de această competiție, a 
reprodus fenomene de corupţie chiar la nivelul UE. 


Au urmat derapajele (cazul Ungariei şi Poloniei) şi riscul ca 
alte exemple să apară, ca expresie a lipsei de reacţie, la momentul 
oportun, pentru ca aceste derapaje de la principii să fie stopate. 
Este deja prea târziu, la 13 ani de la aderarea celor două tari, 
pentru ca unii membri ai Uniunii să exprime părerea că ele nu ar 
fi fost admise ca state membre ale UE dacă s-ar fi comportat aşa la 
momentul aderării. De aici rezultă şi o întrebare-cheie: Cum este 
posibil ca în interiorul UE să se producă o astfel de dezarmo- 
nizare de la principiile ei fundamentale privind statul de drept, 
drepturile omului, controlul puterilor? 


Suntem în fata a câtorva rapoarte recente — documentul 
strategic al Uniunii „O viziune împărtăşită, o acțiune comună pentru 
o Europă puternică” (Shared Vision, Common Action: A Stronger 
Europe”, 2016), prefaţat de Federica Mogherini, înaltul reprezen- 
tant al Uniunii pentru Afaceri Externe şi Politica de Securitate; cel 
al lui Mario Monti, ,,The Future Financing of the EU, Final Report 
and Recommendations of the High Level Group on Own Resources”, 
2017, şi cel al lui Jean-Claude Juncker, 2017, citat deja —, toate 
incercari nereusite din cauza stilului pompieristic in elaborare. 
Cautarea perspectivei dupa fapte deja intamplate, de o gravitate 
apreciabila, ne pune cel mult in fata unor texte emotionale, care 

cu greu vor stârni sentimente de înaltă voinţă politică, în prezent 
şi în viitorul apropiat. Ne întrebăm ce eveniment trebuie să se 
mai întâmple, în interiorul Uniunii sau în afara ei, pentru trezirea 
la realitatea imediată, cu perspective certe că doar o Uniune 
puternică poate fi un actor global pe măsură, partener valabil la 
imediata împărțire a lumii între puterile globale vechi şi noi!? 

În Raportul „O viziune împărtăşită, o acțiune comună pentru o 
Europă puternică”, se deplânge, în înţelegerea noastră, faptul că 
Uniunea, ca prim partener comercial şi investitor pentru 
aproape toate țările lumii — şi care investeşte cel mai mult în 
cooperarea pentru dezvoltare —, nu-şi foloseşte potențialul la 
nivelul responsabilitatii unui actor major în lumea globalizata. 
Cooperarea bilaterală ne cere ca, pentru această responsabilizare, 
să avem în vedere, de acum înainte, cităm, „o strategie pentru o 
Europă mai puternică, chiar în timpurile unei crize existențiale a 
Uniunii şi dincolo de granițele acesteia”. Toate rapoartele semna- 
lează sau încep cu grava constatare a situației dificile a UE, dar nu 
vedem şi o recunoaştere a responsabililor pentru situația descrisă. 


Desigur, sunt destule ipoteze de lucru, dar formularea lor 
nu este în spiritul tratatelor de funcționare a Uniunii, respectiv de 
a merge pe un drum comun, solidar, căutându-se formule 
adiacente de legalitate până la momentul schimbării lor. Se va 
putea merge pe căi diferite în interiorul Uniunii, cu credința falsă 
că integrarea de ansamblu va continua? Nu au oare dreptate 
ţările de la Vişegrad atunci când afirmă că între a avea „mai 
multă Europă” şi a avea „mai puţină Europa” este nevoie de o 
„Europă mai bună”? Aceasta cere însă prezenţa tuturor statelor 
membre, suverane, la masa deciziilor, şi nu subjugarea lor unor 
birocrati de la Bruxelles, multi dintre ei aflaţi acolo fără nicio 
legitimitate. 

Proiectul european este, în esență unul politic, dar tehnicali- 
tatile impuse de birocrati au atins deja coarda sensibilă a 

socialului si, de aici, asistam la alunecarea periculoasa spre natio- 
nalism si populism, devenite mari provocari pentru continuarea 
proiectului politic la nivel european. Asa cum am mai amintit, 
Consiliul European s-a indepartat de la rolul lui politic de a tine 
Uniunea strânsă prin principiile fundamentale ale integrării şi ale 
finalitatii politice a proiectului (deziderat ideal, dar şi un reper 
moral), tocmai sub influența unor agende tehnocrate, care au 
deschis calea pentru apariţia a noi politicieni şi care sunt ab initio, 
până la a ajunge la putere, împotriva Uniunii. Promisiunea lor 
către electoratul care, probabil, le va da puterea este de a scoate 
din Uniune ţara pe care o reprezintă. 


În marasmul creat de euroscepticismul netratat la timp, 
alimentat si de insurgenta unui nationalism de prost augur, ne 
întrebăm ce poate face România (cu parametri mult mai buni de 
percepţie vizavi de Uniune), după rezultatele slabe ale „inte- 
grării” ei politice cu alți parteneri? La atâtea critici, devenite deja 
agresive, adresate statului de drept, este vorba despre a putea 
avea o poziție mai activă şi o voce pe măsură, tocmai în fata unor 
state partenere, chinuite şi ele de o perspectivă îngrijorătoare. 


Nicio dezbatere serioasă, despre subiectul reformării UE la 
nivelul Uniunii, nu s-a impus dincolo de declarații, dar avem 
pretenţia să putem despica firul în patru, la Bruxelles, în cazul 
unor demersuri constituţionale nationale/interne (şi asta nu 
numai în cazul României), în timp ce se impun dezbateri care 
privesc viitorul României, fiindu-i clătinate, din exterior, stabili- 
tatea fundamentată pe Constituţie şi deciziile CCR. Din interior şi 
cu reprezentanţi în Parlamentul European, dar şi cu mecanismele 
de monitorizare ale Uniunii, special create pentru noii aderenti, 
am creat şi întreținut imaginea unei tari care derapeaza de la 
statul de drept, coruptă, cu cea mai ieftină forță de muncă, cu o 
mare parte din intelectualitate (sau cea mai calificată forță de 
muncă) care ne-a părăsit, deşi a fost educată pe banii 

contribuabililor naţionali. Contribuabilii rămaşi în ţară să suporte 
rigorile unor false îngrijorări ale partenerilor noştri, când, de fapt, 
aceştia din urmă îşi urmăreau propriile interese. 


Populaţia scade în mod îngrijorător şi din alte motive decât 
emigrarea pentru locuri de muncă mai bine plătite, uitând de 
calitatea asigurării sănătăţii, de nivelul ridicat al morbidităţii, al 
sărăciei. Asupra acestor lucruri Uniunea doar contemplează, 
neştiindu-se exact niciodată ce trebuie făcut la nivel comunitar şi 
național. Urmează exagerările cu dreptul de vot al diasporei, care 
plăteşte impozite şi taxe în ţările rezidente, dar vrea şi dreptul să 
decidă soarta politică internă a țării şi pentru cei rămaşi fideli 
binelui sau răului pe care îl trăiesc în România. 

Nu ne abatem cu nimic de la libertăţile circumscrise 
funcţionării UE, am fost promotorii acestora, dar credem că nu 
este admisibil un dezechilibru crescând în efectele acestor 
libertăți, pentru buna relaţie bilaterală dintre stat şi indivizi. De 
aici încolo trebuie să ne îndreptam atenţia spre politicile publice 
practicate în România, în primul rând, dar fără a omite respon- 
sabilitatea Uniunii în ansamblu şi a statelor membre partenere, în 
rolul lor de a asigura convergenta spre dezvoltarea reală a ţărilor 
din această familie. Oare o Europă ajunsă la mai multe viteze nu 
este un efect negativ al guvernantei UE? O reaşezare a ţărilor pe 
cercuri concentrice nu este un eşec şi al Uniunii sau prilej pentru 
scuzele partenerilor noştri mai puternici de a fi clasificați într-o 
viitoare Uniune? Chiar trebuie să credem că este vina exclusivă a 
României de a fi rămas o ţară de periferie, la 10 ani parcurşi totuşi 
de la aderarea la UE? 

Cooperarea bilaterală descrisă în termenii precizati nu este o 
problemă singulară a României în cadrul UE, lucru mereu 
estompat de prezentarea cu emfază a cifrelor mari. Da, Uniunea a 
crescut: de la 6 membri, în 1957, la 12 membri în 1992 şi la 29 în 

2016; de la o populaţie de 186 milioane la 348 milioane şi respec- 
tiv la 515 milioane, iar PIB cumulat (în prețuri 2015) de la 2.000 de 
miliarde de euro, la 13.000 miliarde şi, respectiv, la 15.000 
miliarde. Situaţia pe tari este cu totul alta şi, desigur, pot fi evocati 
foarte multi factori, cu observaţia că vorbim totuşi de o familie 
legată, cu reguli comune, a căror eficacitate este în discuţie. 
Aceasta este cauza situaţiei în care a ajuns acum UE şi pe care o 
deplânge ea însăşi. Calitatea cooperării bilaterale cu structura de 
guvernanta a UE şi cu statele partenere, în termeni politici şi în 
cadrul regulilor comune (dreptul comunitar aplicat de toți), a 
creat diferentierile, şi nu concurenţa, pe Piaţa Unică. Am ajuns la 
situația stranie în care „capul familiei” Uniunii, fără a-şi asuma 
greşelile, se derobează de unii membri, de posibilitatea acestora 
de a înainta cu o viteză mai mare spre a lua masa împreună, 
demotivându-i cu gradul de colectare redus pentru banii publici, 
ori că nu pot respecta PSC; hartuindu-i prin MCV; neaducându-i 
în Spaţiul Schengen; trimitandu-i, de n ori înapoi, cu programele 
de dezvoltare (care poate că nu convin unor membri din familia 
din care facem parte). Probabil că din fondurile structurale li se 
întorc prea puţini bani pentru execuţia făcută de companii ale 
altor membri din familie. 


Avem o lecţie de învăţat, şi anume că integrarea ne obligă 
să devenim prin noi înşine mai puternici economic şi politic la 
masa tratativelor şi deciziilor, la nivelul Consiliului European. 
La reguli comune nu se pot admite discriminări, impuse tocmai 
pentru a exista criterii de departajare pentru viitor. Avem de 
asumat şi cea mai recentă teză, anume că, în contextul global 
actual, securitatea economică, în grija României, este securitatea 
ei națională, ca vector de negociere. Se pare că ceea ce ar trebui să 
fie în grija României este dat în „grija” parteneriatului euroat- 
lantic, cu deficitul de a nu putea „livra” dezvoltare internă şi o 

viata mai bună pentru toți, comparabilă cu cea a partenerilor cu 
care conlucrăm. Să fie un eşec al celebrului proces de compati- 
bilizare denumit armonizare legislativă şi instituțională, care, din 
păcate, nu-şi face efectele în plan naţional? 


3.1.2.4. Canalul de cooperare multilaterală 


Este vorba aici despre relaţiile Uniunii în ansamblu, deci şi 
cu România în interior, cu lumea exterioară şi despre relațiile 
directe ale României cu toate țările nemembre ale UE. Important 
în acest demers este parcursul în relaţiile internaţionale bilaterale 
ale României, obturate de un anumit OK (real sau prezumtiv) al 
Uniunii, care se pare că depăşeşte limitele consultative şi din 
cauza căruia au fost pierdute oportunități politice şi inițiative, 
dinamica lor iniţială fiind înfrântă de criteriile politicii externe şi 
de securitate comună. 

România nu a reuşit să-şi reglementeze relaţiile politice cu 
vecinii, măcar în sensul unui potenţial de reală deschidere, pentru 
o perspectivă valorificabilă şi prin politica comunitară — vorbim 
în special despre relaţiile cu Rusia şi Ucraina. Nu a reuşit nici să 
fructifice beneficiile potenţiale ale parteneriatului strategic (!) UE- 
China, în condiţiile alegerii între a nu avea vecini antagonici şi a 
găsi şansa unor noi proiecte de dezvoltare națională, multe 
trenate de birocraţia de la Bruxelles şi de abordarea politică de la 
Comisie şi Consiliu (un alt comportament ,,fratesc” de care am 
vrut să uităm). Alte state membre ale Uniunii au reuşit mai mult 
şi în mod concret. 


Cu Rusia am intrat în capcana real-politicului, cel al sanctiu- 
nilor economice prelungite, stabilite la nivelul Uniunii, şi pe care, 
din anumite considerente, ni le asumăm. Dar este o mare dife- 
renta între a sancţiona pe cineva cu care nu ai mari interese 
(comerţ, investiţii etc.) şi a sancţiona o relaţie bine structurată, 

oricând posibil a fi resuscitată dupa o perioadă lipsită de sanc- 
tiuni. În privinţa cauzelor care au dus la sancțiuni, nu numai 
Rusia este de vină, ci şi Uniunea, după modul în care a abordat 
vecinătatea de est, parteneriatul estic etc. A fost — în acest caz — 
uitată geografia Europei, la care face mereu referire Robert 
Kaplan, cu consecinţele teritoriale ale celui de la Doilea Război 
Mondial. Dacă vorbim despre geografie, atunci ajungem la 
expunere, iar România este în fata unei scene căreia nici ea şi nici 
Uniunea nu au reuşit să-i dea semnificația pacifică perenă, scop al 
proiectului politic european de integrare. 

În acelaşi timp, ceea ce noi nu putem, sau nu ne este permis, 
partenerii noştri din interiorul Uniunii şi vecini apropiaţi pot, 
întrucât încearcă o viziune proprie, care nouă ne lipseşte. Dacă 
analizăm măcar relaţiile comerciale cu Rusia ale multor state 
membre şi proiectele deschise de miliarde de euro, vedem că ne 
situăm în acelaşi clasament înghețat al ultimelor locuri. 


Cu China, devenită un mare finanţator şi executant de 
proiecte semnificative, în care am avea un mare interes, inclusiv 
din motive proprii de întârziere, dar şi din cele ale Uniunii în ceea 
ne priveşte, abia dacă suntem prinşi în discuții academice pe 
tema Drumului Mătăsii (deşi suntem cap de filă pentru dimen- 
siunea energetică), în ciuda multor întâlniri bilaterale şi multila- 
terale în Europa. Intervin aceleaşi constrângeri (garanţii, PSC, 
standarde etc.) prin care deschiderile politice în noul context 
postcriză şi al aşezării puterilor globale nu ne aduc niciun 
beneficiu material, în sensul dezvoltării infrastructurii care să ne 
lege cu Uniunea, la standardele acesteia. 

În schimb, se revarsă spre noi — Uniune si stat membru — 
complexitatea unor incertitudini, cum este cea legată de efectele 
pe termen mediu ale Summitului G-20 (iulie 2017), axat pe îngri- 
jorarea privind viitorul comerțului internaţional liber. Reuniunea 
pregătitoare a miniştrilor de Finanţe din UE s-a exprimat asupra 

perspectivei generale a cooperării dintre cele 20 cele mai dezvol- 
tate/puternice economii ale lumii. Deşi vicepreşedintele Comisiei 
Europene, Valdis Dombrovskis, a opinat că UE îşi menţine anga- 
jamentul pentru libertatea comerțului, în ciuda celor anunţate de 
preşedintele SUA, compatibilizarea protectionismului anunţat cu 
globalizarea rămâne sub semnul întrebării, iar G-20 trebuia să fie 
bine pregătit din punctul de vedere al conţinutului agendei. Din 
păcate, cu prezența preşedintelui SUA, ordinea de zi a devenit 
volatilă, ieşită din standardele protocolare ale reuniunilor G-20 de 
până acum, prioritare devenind discuţiile bilaterale cu Rusia. 


Considerăm că nu rămân fără ecou declaraţiile fostului 
vicepreşedinte al Comisiei Europene şi actual director general al 
Băncii Mondiale, Kristalina Georgieva, în vizita făcută în China. 
Sustinand că globalizarea a ajutat statele sărace, dar şi pe cele 
bogate — actuala integrare globală n-ar mai permite statelor să se 
retragă din această rețea de cooperare -, a lăudat autoritățile 
chineze pentru angajamentul fata de pieţele deschise şi reformele 
economice, miza fiind că susținerea din partea Chinei (a doua 
putere economică). Un posibil rezultat bun, pe tema protectio- 
nismului din discuţiile bilaterale SUA-China, ar putea conduce la 
o detensionare în pericolul protectionist prin „discuții calme şi 
inteligente” şi recunoaşterea cât mai largă a beneficiilor globa- 
lizării. A renunţa la deceniile de integrare şi interdependenta 
(spune Agerpres, preluând ştirea inițială) ar afecta fiecare tara a 
planetei. 

Preluând finalul comunicatului — „a renunţa la deceniile de 
integrare şi interdependenta” — ne întrebăm, cu referire la alte 
timpuri de inovaţie (Vlaicu, Coandă, Odobleja, Paulescu s.a.): 
trebuie ca România să rămână doar o pepinieră în toate domeniile, iar 
realizările comerciale să aibă şanse doar în străinătate? Cam asta arată 
concluziile emigrației române de succes în Uniune, şi nu numai, 
dar rămânem blamati, la nivel national, cu nerespectarea statului 

de drept si cu eticheta de coruptie. Politica de integrare a 
României trebuia să asigure un echilibru de mesaje între cele 
oficiale, ale noastre şi cele (ne)oficiale, ale partenerilor noştri. 


În afară de a continua cu asimilarea tăcută a unor mesaje şi 
comentarii, mai mult nedrepte decât reale, cu toate eforturile 
interne de a rezolva lucrurile, considerăm că ar trebui să ne 
preocupe pregătirea pentru negocierile în vederea reformei UE, 
astfel încât să ne putem recupera cât mai rapid nerealizările (de 
fapt, aşteptările cetățenilor) de pe urma integrării. Am ajuns să 
fim judecaţi prin prisma imaginii noastre proaste, greşite, create 
cu bună ştiinţă de alții, fără să luptăm până la capăt pentru a o 
corecta conform realităţii. Prin impunerea unor lecţii elevului 
nesilitor, partenerii noştri au reuşit să întărească această imagine 
şi să ne-o reamintească mereu, ca pe o realitate perenă. 


Bilanțul consistent al impactului globalizării asupra 
României este susținut mai mult prin procesul de integrare, 
compatibilizarea cu dreptul Uniunii fiind mult mai dinamică pe 
fondul acestuia. Armonizarea legislativă şi instituțională a 
României cu cerințele UE a facilitat canalul de transmitere a 
efectelor globalizării via UE, dar acest lucru nu înseamnă că ele a 
fost în totalitate pozitive pentru România. Canalul nu este 
unidirectional. Este nevoie de reactivitate, de competentă proac- 
tivă la masa deciziilor UE. În parteneriatul comunitar, mesajele şi 
acțiunile în propriul interes trebuie să fie la fel de tari ca acelea 
venite către noi dinspre Uniune. 


Dacă beneficiile economice sunt mai vizibile, dar fără a 
convinge că a avut loc o dezvoltare coerentă, la 10 ani de la 
aderare, ne aflăm abia la „potrivirea” primelor piese ale unui 
puzzle imens (pus de UE la dispoziția noastră). Mai mult, deşi 
proiectarea intereselor noastre naţionale are o bază autentic 
economică, vorbim mereu doar despre un potenţial în aproape 
toate domeniile, şi nu de valorificarea acestuia. Lipsa de 

alternativă a României la integrarea europeană nu decurge din 
avantajele pieţei unice sau ale zonei de comerț liber, ci din 
credinţa că securitatea națională şi destinul democratic ireversibil 
al României îşi găsesc soluţii în apartenenţa la Uniune. Constienti 
că UE ne favorizează acest destin, realizăm oare cât de greu ar fi 
de realizat aranjamente noi de securitate şi stabilitate politică în 
alt context decât cel democratic? Fluidul globalizării va continua să 
existe, viitorul poate rămâne deschis, cu întrebarea despre cine va decide 
soarta României, în condiţiile in care suntem provocati, câteodată, să 
avem dubii în legătură cu „antrenorul“ reprezentat de Uniune. 


Ceea ce nu am realizat este propria consolidare economică 
prin integrare. Poate că suntem la jumătate de drum cu aceasta, 
deşi indicatorii macroeconomici sunt printre cei mai buni din 
istoria recentă a României. Este o apreciere care nu scapă de 
pericolul, avansat de alţii, că UE este în disolutie. Pe ce putem 
clădi şi proiecta interesele naţionale, dacă baza economică reală 
este insuficientă pentru o poziţie puternică la masa tratativelor de 
reformare a UE? 


Ar trebui, poate, să avem în vedere şi dosarele de infrin- 
gement ale României privind armonizarea legislativă şi institu- 
tionala (50 la număr, conform raportului UE în materie din anul 
2015), despre care se comunică mai putin. Relevanta statisticii in 
domeniu este presiunea directionala a canalului de transmitere a 
impulsului guvernantei comunitare asupra României, dar şi lipsa 
de compatibilitate în timp real cu dreptul comunitar, a cărui 
dinamică este mai mare decât cea a răspunsului nostru. Răspuns 
care (mai ales în transpunerea directivelor UE) nu este suficient/ 
corect pentru a realiza scopul comunitar în plan naţional. Ca 
urmare, avem o incompatibilitate de performanţă a guvernantei 
naționale cu cea comunitară care, transpusă în rezultatele 
economiei reale din punctul de vedere al dezvoltării pe termen 
lung, sugerează o redusă capacitate instituțională de a fructifica 
beneficiile economice ale integrării. 

3.2. Marile provocări ale României 


În prezent, ca şi în anii '30, ceea ce vedem este 
eşecul curentului liberal în a răspunde 
provocărilor serioase la care este supus, chiar 
celor care îi pun în pericol propria existență. 


Jochen Bittner 


Perspectivele României, analizate prin prisma impactului 
efectelor globalizării, sunt captive unor noi provocări imediate, 
fie că ne referim la ceea ce este de făcut în plan politic, fie că 
trebuie să le raportăm la realitățile în derulare cu viteze tot mai 
mari. Presiunea provocărilor prezente este mărită de nerealizările 
primilor zece ani de la aderare, care ne găsesc putin racordati la 
spaţiul Uniunii, fie prin legături fizice, fie prin proiecte de 
anvergură, de importanţă covârşitoare pentru viitorul României. 
Pe scurt, lipsa reformelor structurale în România, sau desfăşu- 
rarea lentă care a pus în pericol finalitatea unora, antamate deja, 
a produs diferențieri grave de dezvoltare regională, folosite ca 
argumente pentru o gândire tot lentă a adoptării monedei unice. 
Fenomenul cu care se confruntă România este sintetizat în 
dinamica excesiv de lentă în convergenta reală, echivalată cu un nivel 
de dezvoltare capabil să asigure echivalenta cu standardele 
internaţionale şi ale Uniunii. 

O analiză serioasă a neajunsurilor în domeniul convergentei 
reale nu ne poate duce decât la constatarea unei duble „vino- 
văţii”, anume a guvernării nationale şi a guvernantei Uniunii, 
adică neacomodarea acestora din cauza unor căi divergente de 
manifestare a intereselor grupurilor politice decidente pentru cele 
două spaţii: national şi comunitar. Am pus vinovatiile între 
ghilimele întrucât respectiva acomodare depindea, în cea mai 
mare măsură, de ceea ce trebuia să facă România ca stat membru 

al Uniunii. Îndemnul de a deveni proactivi în deciziile comunita- 
re a rămas doar un simplu ecou, fiind înlocuit cu critici subsu- 
mate întrebării: de ce Uniunea Europeană se dezvoltă cu mai 
multe viteze? 


Potrivit tratatelor de funcționare, Uniunea este un organism 
viu, format prin împletirea intereselor părților contractante. Se 
pare însă că România a considerat că tratatele produc singure 
integrarea, cu beneficiile ei, rezultând de aici atitudinea de a 
primi „fără comentarii” deciziile comunitare, care ar reflecta 
implicit şi interesele naționale specifice. 

Aceeaşi atitudine plată a demonstrat-o România şi fata de 
fenomenul globalizării, valorificarea oportunităţilor acesteia fiind 
un deziderat exprimat doar verbal, de provocările şi oportu- 
nitatile globalizării în plan national ocupându-se investitorii 
străini. Nu pot fi negate plusurile pe care aceştia le-au adus 
economiei româneşti (noi linii productive, dinamizarea structurii 
şi volumului exporturilor, creşterea consumului etc.), dar, dincolo 
de liberalizările la care am circumscris politic, nu am reuşit să-i 
atragem cu adevărat în proiectele naționale, fie considerate de ei 
neconvingătoare, fie supuse unor continue modificări. 


S-a reuşit acumularea unor factori — costurile mici cu forța 
de muncă, valoarea adăugată mică pe lanţurile productive, 
exploatarea nedurabilă a unor resurse naţionale etc. — care au 
întărit perceperea, din partea publicului şi a analiştilor, a faptului 
că forța capitalului străin a subjugat sectoare întregi ale economiei 
în detrimentul intereselor naţionale. Trebuie să ne punem însă 
întrebarea: ce a făcut guvernarea internă pentru a le promova în 
plan naţional şi extern? Este dureroasă afirmaţia că integrarea 
europeană şi globalizarea au transformat România într-o colonie, 
când în balanță ar trebui puse stabilitatea, predictibilitatea, 
transparenţa politicii economice, mereu obturate de structuri 
guvernamentale, ele însele lipsite de stabilitate profesională şi de 
capacitate instituțională adecvată unei guvernante de succes. 

Vorbind despre integrare sau despre globalizare, se observa 
că România şi-a întărit, parcă, statutul de „follower” mai mult 
tăcut, prin lipsa reprezentativitatii şi a puterii de negociere la 
masa decidentilor. Există un cumul de cauze şi rezultate care ar 
trebui să dea de gândit cu privire la calitatea guvernării. Vom 
descoperi lipsa unei strategii pe termen mediu şi lung, prin care 
să fie eliminate multe cauze ale lipsei de coerenţă şi de credibili- 
tate a programelor de guvernare, care cu greu duc spre dezvol- 
tarea sustenabilă, credibilă, în fata partenerilor noştri fie econo- 
mici, fie strategici. 

Prin prisma apartenenţei prin tratate, şi nu prin implicarea 
voluntară în interdependentele europene, perspectiva României 
este strâns legată de valorificarea statutului său de Stat Membru 
al Uniunii Europene. Corelarea României cu Uniunea, realizată 
prin achiesarea la dreptul comunitar, deci la norme juridice co- 
mune, este cea care trebuie să „dicteze” abordările în promovarea 
intereselor naționale în spaţiul comunitar şi în afara lui. Din 
păcate, realitățile vorbesc despre o Europă a rătăcirilor, ceea ce ne 
pune in fata unor provocări mai intense, odată ce principiile de 
guvernanta democratică au fost rătăcite de politicieni. Rezultatul 
este respingerea integrării şi/sau a globalizării, ca urmare a 
gestionării neadecvate a crizelor şi problemelor sociale create de 
acestea. 


Publicaţia franceză La Tribune, într-o analiză a summitului 
aniversar (dedicat împlinirii a 60 de ani de existență a Comu- 
nitatii Economice Europene) de la Roma, vorbeşte despre faptul 
că, prin conţinutul Declaraţiei de la Roma, am asistat la o tenta- 
tivă de surmontare a unui eşec sau, în cel mai fericit caz, a unui 
pas înapoi. Ce ar putea să însemne înlocuirea sintagmei „Europa 
cu mai multe viteze“ cu „o Europă cu ritmuri şi intensitati 
diferite“ mergând „în aceeaşi direcție“, decât o recunoaştere a 
faptului că o Uniune nouă, în termenii declaraţiei amintite, există 
de mult prin Zona Euro şi restul. Ceea ce deranjează unele state 

membre, inclusiv România, este că în Zona Euro, condusă de 
eurogrupul informal al miniştrilor de finanţe, se decid măsuri 
dure, aplicabile şi în celelalte state membre, ceea ce măreşte şi mai 
mult ecartul de răspuns prin capacitatea instituțională a fiecărui 
stat membru, respectiv manifestarea mai multor viteze sau 
paliere de integrare. 


La Tribune consemna (27 martie, 2017) că „fără să se fi anunţat 
oficial, există deja o nouă UE, pusă exclusiv sub controlul guvernelor 
naționale şi, prin ele, sub controlul parlamentelor“, care se va negocia, 
probabil după încheierea Brexitului. The Economist sublinia, tot 
atunci, că Uniunea nu este unitară: „Cele 27 de state membre sunt 
integrate în UE în moduri diferite: toate sunt parte din piața unică, 26 
fac parte din uniunea bancară, 21 sunt în Schengen, alte 21 sunt în 
NATO, iar 19 sunt în Zona Euro.” (!) Ca urmare, „merită a fi 
revăzută propunerea unui Parteneriat Continental, deschis tuturor 
statelor europene“ (s.n.). În plus, UE se confruntă simultan cu o 
multitudine de crize (ascensiunea partidelor populiste, migrația, 
deteriorarea contextului geopolitic în spaţii geografice semnifi- 
cative pentru securitatea statelor membre - Ucraina, Orientul 
Mijlociu, Nordul Africii) determinând nepopularitatea Uniunii şi 
neîncrederea în guvernele naționale şi în rândul electoratelor. 

Summitul de la Roma a însemnat şi a fi în faţa unui „para- 
dox trist”, consemna Le Croix la celebrarea a 60 de ani de la actul 
fondator al Comisiilor Economice Europene, paradoxul fiind 
provocarea Uniunii de a se despărți de unul dintre membrii ei 
importanţi — Marea Britanie. La Brexit se adaugă provocarea 
hegemoniei Germaniei, a modului de navigare între Uniune şi 
SUA şi a viitoarelor decizii care vor aşeza puterile globale în 
configurația unei noi ordini internaționale. 

În mai 2017, prin vizita lui Jean-Claude Juncker la Bucureşti, 
României i s-a promis că, până la sfârşitul mandatului acestuia, 
va fi scoasă de sub MCV şi va fi primită în Spaţiul Schengen, 
„locul său natural în sânul UE”. Era de aşteptat un gest, întârziat, 

ridicându-se problema credibilitatii unui Stat Membru căruia i-a 
venit rândul la preşedinţia rotativă a Consiliului European. 
Îngrijorează însă formularea „voi milita pe lângă autorităţile 
române pentru a garanta caracterul ireversibil al reformelor 
realizate”, având în vedere chestionarea, mai ales în domeniul 
reformelor justiției, a deciziilor stabilite de Curtea Constituţională 
a României. lată ce a agitat începutul anului 2017, tocmai din 
motivul că nu s-a ajuns la ireversibilitatea unor reforme, în sensul 
de a fi puse pe făgaşul unei Europe a justiţiei, libertăţii şi egali- 
tății” (apud J.-C. Juncker) 


3.2.1. Glexit 


Brexitul schimbă multe lucruri, dar noi avem 
de înfruntat mai mult decât Brexitul. 
Noi trebuie să facem fata unui Glexist, o ieşire 
din globalizare aşa cum o ştim sau cel putin 
din nemulțumirile create de ea. 


Liviu Voinea 


Participând la o conferință ELEC România, organizată sub 
egida BNR, am avut confirmarea că atât România, cât şi Uniunea, 
trebuie să-şi împartă eforturile între propria ordine internă şi ceea 
ce se întâmplă în plan global. Etapa globalizării, la momentul stop 
and go, presupune şi ea un exit necesar. Ca el se poate suprapune 
cu Brexitul — de altfel din ce în ce mai comentat pe fond şi formă, 
între părțile contractate ale TFUE. După cum evoluează politicul 
implicat în referendumul din Marea Britanie, Brexitul este un test 
major al soluţiilor combinate pentru Uniune pornind de la 
cazuistica internă (Marea Britanie) raportată la cea globală. 


Abordarea secventiala, în sensul de cine pe cine susține sau 
simplifică soluția, conduce la paradoxul casei (Uniunea) 

construite din cărămizi (statele membre) care trebuie să reziste în 
primul rând la „intemperiile” globalizării, care tin nu numai de 
Uniune, chiar dacă şi aici sunt implicați mult mai mulți actori în 
divergență. Ca urmare, dacă acceptăm ca Europa se defineşte şi 
în funcţie de depăşirea momentumului globalizării — atunci soluția 
rațională prioritară este la nivelul Statelor Membre: „prima 
noastră grijă este să ne păstrăm casa în ordine şi să menţinem 
sensul direcţiei” (Liviu Voinea, Conferinţa ELEC România, 
Bucureşti, 2017), respectiv continuarea integrării europene. 


Redefinirea Europei se poate orienta spre exact ceea ce nu 
ar fi de dorit — anume ceea ce mai des şi mai des se denumeşte 
Glexit — îngreunând revenirea la principiile care au călăuzit inte- 
grarea europeană înainte de criza financiară. Revenirea la calm 
priveşte renunțarea la o competiție care dezbina UE în grupuri, 
viteze sau ritmuri. Implicit şi la forme de izolare şi confruntare, 
nelipsite de discriminări şi un complex de acțiuni perdante in fata 
unui Glexit ce poate deveni chiar confortabil pentru Uniune şi 
România. Se pun în pericol bazele convergentei la nivel de 
Uniune, la nivel de state membre care nu pot tine pasul cu ea, 
într-un moment în care se vorbeşte despre stoparea convergentei 
şi manifestarea de forte centrifuge. 


În ceea ce priveşte România, preluăm textul ca atare al pre- 
zentării susținute de analistul economic Liviu Voinea, comenta- 
riile fiind de prisos: „Comparativ cu perioada de preaderare, 
economia României este mai dezvoltată, mai rezistentă la şocuri, 
creşterea economică este mai robustă, structura economiei se 
schimbă în favoarea serviciilor şi a produselor industriale cu 
valoare adăugată mai mare, deficitul de cont curent este mai mic 
şi mai uşor de finanţat, inflația este sub control, ratele sunt la un 
minim istoric. Totuşi, acest proces de convergenţă este deze- 
chilibrat. Creşterea nu este distribuită egal şi asta poate crea 
tensiuni (s.n.). În timp ce PIB converge încet dar sigur spre media 

UE, veniturile la buget nu. Faptul că avem cele mai scăzute 
venituri bugetare raportate la PIB din UE, şi chiar în scădere, 
afectează nivelul investiţiilor publice, date fiind constrângerile 
bugetare severe. Suntem departe de a ne realiza potenţialul”. 


Sunt relevante două aspecte majore, de altfel provocări în 
fața României ca Stat Membru al UE pentru a ieşi cu bine din 
Glexit, respectiv: (a) un proces de convergenţă dezechilibrat, 
care şi-a pierdut structura sa unitară, din pricina propriei 
guvernări şi alocări de resurse; (b) reatingerea cu dificultate a 
potenţialului PIB antecriză financiară, singurul indicator care 
poate da o altă alură dezvoltării sustenabile a economiei natio- 
nale. Aceasta înseamnă mai mult decât periclitarea stabilității. 
Încearcarea de a plansa unele dintre rănile mai profunde, unele ca 
efect al unei gestionări problematice a integrării din ultimii zece 
ani nu este suficientă României care a beneficiat de peste 30 
miliarde de euro din fondurile structurale. 


Gestionarea Glexit pentru România are relevanţă şi pentru 
adoptarea monedei unice. Şi în acest domeniu, ca şi în multe 
altele, trebuie să ne preocupe cu prioritate convergenta institu- 
tionala şi de acțiune, ca să putem vorbi appi şi despre celelalte 
paliere de convergenţă, care au nevoie de instrumente puse în 
operă în conformitate cu disciplina Uniunii sau a Statelor 
Membre. Nu am respectat nici disciplina, dar nici nu am negociat 
derogări, şi observăm cu mirare acum că nu am realizat conver- 
genta reală. Să ne fie iertat, dar convergenta reală este un proces 
continuu, care nu ne îngăduie a spune că la data X este îndeplinit. 
Procesul respectiv arată calitatea guvernantei în temeiul princi- 
piilor şi resurselor Uniunii, deci a unei discipline bazate pe 
convergenta şi capacitatea instituțională în procesul armonizării 
instituționale şi legislative a României cu Uniunea. 


Exemplul cel mai elocvent este lipsa infrastructurii fizice, 
care ar trebui să lege România de spaţiul Uniunii, condiţie sine 

qua-non a apartenenţei funcționale la procesul de integrare 
europeană. Argumentul real al convergentei dezechilibrate, în 
special nivelul scăzut, chiar al veniturilor bugetare în PIB, care ne 
tine captivi în angajarea unor investiţii publice foarte scăzute sau 
nesemnificative în domeniul infrastructurilor de orice fel este 
doar un subterfugiu. 


Se evocă şi una dintre marile slăbiciuni ale UE, determinată 
de sistemul de codecizie între Parlamentul European şi Consiliul 
European sau (Comisie, respectiv lipsa de competențe 
guvernamentale ale singurei instituţii europene legitime, 
care poate iniția norme juridice. Integrarea economică, aplicată 
cu rapiditate în stil birocratic, şi integrarea politică, trebuie să 
întrunească aprobarea tuturor membrilor Uniunii. Judith 
Vorbach, în articolul „EU — Fateful Year 2017” (Social Europe, 
29 iunie, 2017, https://www.socialeurope.eu/eu-fateful-year-2017) 
îşi exprima opinia că există doar două opțiuni pentru a ieşi 
din combinaţia limitelor globalizării şi integrării europeană: 
„Fie se reduce integrarea economică, fie se trece la unificarea politică. 
Cea de a doua opțiune este mai promițătoare având în vedere 
globalizarea”. 

Din păcate, construcția europeană, în acest stadiu critic, a 
alunecat spre neoliberalism pentru a lupta împotriva crizei, dar a 
şi derapat de la democraţie, prin marginalizarea voită a Parlamen- 
tului European de către guvernele naționale. Lupta împotriva 
crizei a devenit laitmotivul Consiliului şi Comisiei Europene. 
Pentru a se strecura printre singurele opţiuni posibile de urmat, 
este căutată cu înfrigurare, în tratate, legitimitatea unor căi de 
mijloc, care au lovit puternic socialul, retras în spatele nationa- 
lismului şi populismului. 

Cei care se ocupă de macrostabilitate recunosc că izolatio- 
nismul, subscris populismului şi naţionalismului, determinat de 
varii cauze ale globalizării, nu face decât să-i expună şi mai mult 

pe cei mai vulnerabili membri ai societatii, in timp ce cooperarea 
deschisă şi toleranța rămân elemente-cheie ale soluției aşteptate 
de aceştia: o creştere economică sănătoasă cu beneficii pe termen 
lung (apud Benoit Coeure, membru al consiliului guvernatorilor 
ai BCE, supranumit şi unul din „locotenenții” preşedintelui 
Mario Draghi). 


3.2.2. Fatetele globalizării 


Criza financiară globală, începută în august 2008 şi încă 
disipată teritorial şi pe domenii în mai toate colțurile lumii, a 
punctat şi o nouă percepţie a fenomenului de globalizare. Am 
fost tentaţi să idealizăm globalizarea, încercând ca prin sintagma 
„oportunități şi provocări” să cuprindem mai degrabă beneficiile 
acestui proces la scară planetară. Şi să credem, de asemenea, că 
abordarea lor cu curaj va aduce soluţii la multele probleme ale 
omenirii, unele identificate cu decenii în urmă, precum încălzirea 
globală, limitele resurselor dezvoltării, creşterea economică 
durabilă şi sustenabilă, problema energiei, sărăcia endemică etc. 


Starea tratării idilice a globalizării a încetat în momentul în 
care tăvălugul fierbinte al secării lichiditatilor pe pieţele finan- 
ciare a măturat, în decurs de ore şi zile, întreaga planetă, lumea 
fiind consternată de viteza de propagare a undei de şoc produse 
de spargerea imensei bule şi adâncirea prăpastiei dintre economia 
financiară şi economia reală. Am generalizat fenomenul ca aparti- 
nând şocurilor asimetrice, încercând să escamotăm, prin ter- 
minologie ştiinţifică, o euforie a creşterii economice însoțită de un 
extaz al încrederii duse până la punctul critic al pierderii totale. 

Putem afirma că escaladarea valorii unor active a avut loc 
fără justă cauză (termen juridic), prin inovaţie financiară, expresie 
a unei înfăşurări de active tradiționale mai bune şi mai proaste, 

cu garanţii asiguratorii iluzorii. Că a fost aşa, ne-a demonstrat-o 
faptul că, la momentul spargerii bulei şi în ciuda promovării 
agresive a beneficiilor randamentale ale derivatelor financiare, 
asigurarea lor a devenit zero, fără niciun efect de protecție, orice 
număr înmulțit cu zero (regulă matematică imbatabilă) ducând la 
rezultatul zero. 

Imensitatea pierderilor suferite, în plan global mai ales de 
către investitorii sistemici, salvaţi atât de emisiunea monetară a 
marilor bănci centrale (care s-au îndreptat apoi spre resursele 
bugetare pentru a-şi acoperi cu valoare propriile injecții de 
lichiditate), a reorientat privirile spre globalizare, în încercarea de 
a desluşi adevăratele provocări ale acestui fenomen. 


România, din fericire, a perceput aceste mari provocări ca 
fiind lecţii ce trebuie incluse în ceea ce se poate numi faţa 
întunecată a globalizării. Am descoperit cu mirare că, printre 
agilitatile procesului în sine şi în condiţiile unor preocupări laxe 
pentru adoptarea unor măsuri de preventie, în cadrul unor 
cicluri economice demonstrate empiric (şi pe baza cărora s-au 
construit teorii şi manuale), cel mai pervers atribut al globalizării 
este contaminarea, în sensul clar de transmitere a bolii. 


Contaminarea, ca efect de acompaniere a evoluţiei globa- 
lizării în termenii ei destabilizatori, rămâne pentru România un 
risc în contextul căutării unei soluţii care să repună omenirea în 
matricea generatoare a unei alte ordini internaționale, reclamată 
de noua configuraţie a puterilor globale (UE fiind una dintre ele). 
Contaminarea nu mai poate fi privită simplist, ci asociată cu 
caracteristici stimulate şi dezvoltate de fenomenul globalizării: 
viteza de propagare, punctul de generare şi punctul de destinaţie, 
încărcătura de riscuri etc. Dintre acestea, un aspect devenit 
notoriu al globalizării postcriza financiară a fost pierderea 
încrederii, pe care s-a clădit, din păcate doar până la un punct, 
etica oricărei guvernante, în special cea financiară, cunoscută prin 
bune practici. 

În prezent, globalizarea se îndepărtează parcă de la un tip 
de convergenţă sui generis la nivel planetar, convergenţă care a 
făcut-o o realitate de necontestat pe partea avantajelor. Presu- 
pusul ei numitor comun, de apropiere a partenerilor globali, a 
scăzut în fata noilor provocări, necunoscute cu doar câțiva ani 
înainte. O nouă ordine poate fi însă şi o destructurare a celei 
existente, sau măcar trecerea printr-un astfel de proces. 


Fata întunecată a globalizării constă însă nu numai în anumite 
caracteristici ale propriului ei mecanism de întreţinere — viteza de 
propagare, dimensiunea contaminării, recuperarea dificilă etc. —, 
ci şi în cel mai mare cumul de crize în acelaşi timp. Acest lucru 
face şi mai complicată o agendă globală de abordare a lor, şi nu se 
pot defini soluţiile şi costurile implicate de o posibilă asanare a 
acestora, măcar în scop preventiv. Unii experți şi analişti folosesc 
acelaşi număr biblic, şapte, de crize concomitente, deşi ele sunt cu 
mult mai multe, iar pasul spre soluţionarea lor este urmarea 
aparitiilor a noi crize sau forme de manifestare a celor enumerate: 
criza financiară, criza economică, criza bancară, criza fiscală, criza 
datoriilor suverane, criza refugiatilor/migratia, criza terorismului. 


Şi în cazul UE, derularea crizei financiare, dar mai ales a 
lanţului de crize determinate de prima, a demonstrat lipsa de 
anticipatii corecte şi de măsuri preventive adecvate. Urmarea a 
fost acțiunea într-o atmosferă de panică (să ne aducem aminte de 
„cade Euro, cade UE”), cu o orientare spre măsuri pompieristice, 
ele însele supuse unor modificări din mers. Măsurile au avut şi au 
dimensiuni instituționale, de construcţii intermediare între etape 
de integrare bine cunoscute, drumul de la uniunea economică în 
sens larg spre uniunea fiscală urmând să treacă printr-o aşa-zisă 
uniune financiară, cu cele două noi instituţii, uniunea bancară şi 
uniunea pieţelor de capital. 


Considerăm că studierea părţii întunecate a globalizării 
trebuie abordată, pentru România, prin apartenența ei la 

comunitatea euroatlantică, prin cedarea unor parti din suvera- 
nitate către instituţiile europene, dar mai ales prin calitatea sa de 
actor contributiv la măsurile de preventie şi întărire a capacităţii 
de rezistenţă la şocurile neplăcute ale globalizării. 


Toate aceste construcții reprezintă o provocare pentru 
România, care trebuie să aleagă între a participa pasiv şi dreptul 
de a sta la masa decidentilor. Conexiunea este adoptarea euro, 
viitorul Zonei Euro fiind la centru şi, în mod evident, grija pentru Zona 
Euro înseamnă discriminarea celor care nu au adoptat moneda euro. 
Aici nu mai este vorba de avantajele unei politici monetare 
independente, ci de amploarea unui demers politic capabil să-i 
pună în umbră exact pe acei membri ai UE care nu sunt de acord 
cu o Uniune cu viteze multiple. Suntem în fata unei alegeri 
extrem de serioase, între a sta la aceeaşi masa, pentru a decide 
simultan şi în interesul tuturor, sau a rămâne la periferie, cu o 
voce de care nimeni nu va tine cont. 


Noile instituții comunitare sunt acompaniate şi de politici 
atipice, implicând măsuri relativ rapide, dar greu de consensua- 
lizat, ceea ce îngreunează un proces coerent de recuperare sau de 
rezilienta, chiar în fata noilor provocări ale globalizării. Chiar 
soluțiile combinate — instituţii, politici, acţiuni — devenite accepta- 
bile la nivelul Comisiei Europene, au nevoie de acreditarea lor 
politică la nivelul Consiliului European. Ele au suferit şi suferă 
mai mereu amendări sau, mai ales, întârzieri în implementare, 
datorate dihotomiei între birocraţia, nelegitimă, şi asumarea 
politică legitimă guvernamentală. 

Observând realitățile care se derulează cu viteză în jurul 
României, unele chiar „surprinzătoare“ (prin imposibilitatea pre- 
vederii lor), este din ce în ce mai dificil de definit ce poate 
însemna o lume mai solidă şi, implicit, mai sigură cu o Uniune 
Europeană mai puternică. Întrebarea este pertinentă, odată ce 
acele patru procese de natură globală cu impact asupra UE — 

integrare, emergenta, regionalizare şi fragmentare — nu sunt 
miscibile din punctul de vedere al unei intrepatrunderi (ceea ce 
nu este sinonim cu interdependenta), cu efect asupra creării unor 
conexiuni mai puternice între actorii acestor procese, devenite, şi 
ele, provocări de învins, şi nu de asimilat. 


Cauza inadecvării respective, din punctul nostru de vedere, 
pare să fie accentuarea unei tendinţe de particularizare a fiecăruia 
dintre cele patru procese, care le desparte, le pune în competiţie, 
devenind chiar opozante. Sub umbrela impresiei unei „metamon- 
dializări”, se simte mai degrabă un iz de dezbinare, contrar cău- 
tării declarative a ceea ce uneşte. lată şi un inventar de probleme, 
la nivelul UE, de interes din punctul de vedere al impactului de 
natură să focalizeze eforturi semnificative: criza economică şi 
financiară mondială şi efectele acesteia; politica de vecinătate, 
criza din Ucraina; ameninţarea Statului Islamic; migrația; mesajul 
FED şi ,,incapatanarea” BCE; fenomenul BRICS, cu accent pe 
evoluţiile Chinei ca putere globală de prim rang; eşecul stra- 
tegiilor UE (criza instituțională, eşecul austeritatii); introvertirea 
statelor membre; naționalismul economic; divergentele dintre 
politicile adoptate la nivel național şi comunitar; destabilizarea 
naţională prin tendințe separatiste şi secesiuni; guvernanta Zonei 
Euro ş.a. 


Este posibil ca această „metamondializare” sa fie doar o 
etapă necesară de decădere a puterii sinergiei aşteptate, în cadrul 
unui proces unificator de perspectivă şi durată, care are nevoie, în 
primul rând, de o trezire a decidentului către acțiune reală. Eco- 
nomicul dominant, interpretat obsesiv şi chiar exhaustiv prin 
efecte, şi nu prin cauza primară sau esenţa acesteia, cum spun 
filozofii antici, pare să fi eludat, până la un moment dat, compor- 
tamentul uman. Se acumulează deja o literatură de specialitate 
care vrea să evidentieze cauze cu totul diferite care au inițiat 
evoluţiile, nu numai din timpurile prezente, ci şi pentru etape 

istorice anterioare. Acest lucru ar trebui să dea de gândit, atunci 
când se consideră că modul în care se manifestă partea întunecată 
a globalizării ne conduce, deocamdată, cam spre acelaşi orizont 
sumbru: insecuritate, divergențe, antagonizare, conflicte, propen- 
siune slabă pentru consens sau compromis, toate catalogate drept 
riscuri. 

Prin fata întunecată a globalizării realizăm acum înţelegerea 
unor fenomene la care am mai făcut referire. Emergenta a creat 
impresia falsă că este un proces natural, de recuperare a decala- 
jelor economice, care se naşte brusc din interiorul unor economii 
slab dezvoltate, ajunse să fie gestionate rațional de clasa politică. 
De fapt, emergenta a apărut ca urmare a marii lichidităţi la 
costuri mici existente/create în perioada Marii Moderatii, ceea ce 
a determinat identificarea a noi oportunități de investire, mai ales 
pentru economia financiară, care doar cu câțiva ani înainte nu 
prezentau niciun interes comercial. 


Delocalizarea unor industrii, privită ca o mană cerească 
pentru problemele naţionale de mediu, resurse, competitivitate, 
nivel de trai etc., a devenit sinonimă cu un tip de dezindustria- 
lizare (acum regretabilă) cu semnificație mai largă, care, treptat, a 
pus în dificultate politicile publice naţionale de stimulare a pro- 
priului mediu de afaceri, cu efectele scontate: creştere economică 
sustenabilă prin diversificare (creşterea PIB-ului potenţial), 
structuri economice complexe - remediu la şocurile asimetrice —, 
stimularea creării a noi locuri de muncă, în fața unui şomaj 
galopant, în chiar rândurile noii generații chemate să preia guver- 
nanta politică şi economică, amânarea efectelor demografice 
(îmbătrânirea populaţiei, rata scăzută a natalității, corelarea lor cu 
politicile sociale). 

Evidenţa rolului fluxurilor de capital în iniţierea emer- 


gentei din afară, şi nu din interior, aşa cum se credea, pe fondul 
unei liberalizări a contului de capital în economia globală — iată 

un numitor comun al globalizarii! —, s-a constientizat atunci cand 
FED a anunţat diminuarea relaxării cantitative. După acel anunţ, 
în condiţiile în care politica monetară a unui stat avea impact 
global, capitalurile intrate în țările emergente în folosul 
dezvoltării locale au fost brusc reorientate către destinațiile care 
puteau oferi randamente financiare mai mari. Consecințele 
imediate au fost efectele de dezechilibru şi stoparea aşa-zisei 
recuperări rapide a decalajelor, deprecieri semnificative ale 
cursului de schimb al monedelor ţărilor emergente. 


Regionalizarea, percepută ca o restrângere necesară a 
relationarii unui stat într-un spaţiu geopolitic multinational mai 
redus, a permis facilitarea dialogului, mărind speranţa consensu- 
lui şi, implicit, a unei lumi mai mici, dar mai robuste şi sigure, 
cărămidă sănătoasă a economiei globale. Initializarea regionali- 
zării a avut ca miză în multe situaţii câte ceva din idealurile men- 
tionate, transpuse în planul unor relații economice mai strânse 
(cooperare şi relații economice în regim preferenţial, investiţii 
reciproce, transferuri de know-how etc.). În prezent, regiona- 
lizarea se dezvoltă pe fondul unor eşecuri în sfera relațiilor 
globale, mult mai largi decât cele bilateral-internationale sau 
zonale. 


Regionalizarea prezentă ne duce spre Acordul transatlantic 
de comerţ şi investiţii dintre SUA si UE (Transatlantic Trade and 
Investment Partnership — TTIP), precum şi la acordul similar in 
zona Pacificului. Respectivele documente reflectă mersul extrem 
de greoi al negocierilor comerciale multilaterale cunoscute 
(Runda Doha, de exemplu). Fapt care îngustează mult beneficiile 
aşteptate de părțile contractante, la nivelul OMC, de pe urma 
continuării liberalizării comerțului internațional. 

Or, dacă nu apar oportunitățile, ele trebuie generate, iar 
regionalizarea, în timpurile noastre, pe lângă faptul că poate ge- 
nera noi oportunități, îmbracă conotaţii geopolitice şi 

geostrategice (ex. Piaţa CSI, Noua Bancă Asiatică de Investiţii 
etc.) voluntare sau forțate, după care asistăm la: (a) recalibrări de 
acțiuni în planul globalizării cu noi zone de comerț liber; (b) noi 
forme de susținere a fenomenului emergentei în state in curs de 
dezvoltare, unde cei implicați îşi reevalueaza interesele; (c) influ- 
entarea integrării europene, realitatea arătându-ne că aceasta 
influență se manifestă în sensul slăbirii chiar a coeziunii dintre 
statele membre (creşterea euroscepticismului, radicalizarea vieţii 
politice, creşterea instabilității sociale, introvertirea spre natio- 
nalism şi xenofobie). 

Impactul tendinţelor de regionalizare este obiect de studiu, 
fiind de interes pentru Europa, mai ales din perspectiva incertă 
deja a acordului TTIP. Pista de cercetat este dacă SUA rămâne un 
susținător al integrării europene în actualul context geopolitic, 
după anexarea Crimeii de către Rusia, aşa cum a fost şi imediat 
după cel de al Doilea Război Mondial. Este evident că poziția SUA 
față de Europa este însă diferită, măcar din punctul de vedere al 
propriilor sale dezechilibre economice (deficitul bugetar, deficitul 
de cont curent, nivelul datoriei externe, efectele relaxării can- 
titative etc.), dar şi al forței de angajare politică a UE în dialogul cu 
state din vecinătatea apropiată de pe vectorul Est, în chiar ideea 
creării unui continuum continental benefic globalizării. 


Globalizarea „a prins” procesul de integrare europeană 
oarecum nepregatit, în primul rand din cauza întârzierii 
progreselor în realizarea proiectului politic. Nici globalizarea şi 
nici integrarea europeană nu au şters granițele naționale (spune 
John Kay în editorialul „National borders globalisation cannot 
erase”, Financial Times), iar evenimente mai noi arată întoarceri în 
procesul de liberalizare a trecerii acestor frontiere. Paul Krugman, 
în comentariul său „Europe the Unready”, atrage atenţia că 
Uniunea nu este pregătită să gestioneze, la nivelul ei, aceste 

întoarceri în urmă, întrucât proiectul european, deşi a creat 
interdependente din ce in ce mai puternice între statele membre, 
„nu a creat şi instituitii sau măcar un sens al legitimitatii politice — 
aşa cum sperau elitele integrării — de care este nevoie pentru a 
gestiona interdependentele, dacă lucrurile ar merge mai rău”. 
Problema refugiaților şi a terorismului nu numai că evidenţiază 
existența per se a graniţelor nationale. Granițele se închid prin 
conştientizarea că statele individuale ar fi mai bine pregătite să se 
apere decât o poate face Uniunea. 


Evoluţii recente în Europa Răsăriteană arată că umbrele 
imperiale sunt chiar „fantome reale”, iar tendinţele hegemonice 
continentale par resuscitate din dificultatea de a se găsi soluţii 
consensuale consolidate, trainice, acomodate cu realitățile primu- 
lui sfert al secolului XXI. Acesta este terenul şi efectul avansului 
celui mai periculos concept împotriva integrării, cel al 
dualității, al clasificării țărilor in tari de mâna întâi şi de mâna a 
doua, de nord şi de sud, de vest şi de est, de centru şi periferice, 
cu afectarea mândriei nationale a unei apartenente la Uniune, una 
dintre cauzele escaladării euroscepticismului şi a radicalismului. 


Considerăm că paradigma globalizării este strâns legată de 
acțiunea umană. Analiza ei intră, prin urmare, în metodele de 
cercetare ale ştiinţelor socioumane. Acceptând acest adevăr, 
esența globalizării pare să tina principial de comportamentul 
uman, ceea ce înseamnă că este nevoie de o educaţie în sensul 
acestui fenomen, dacă vrem să-i fructificăm avantajele. Consta- 
tăm însă că tocmai gestionarea ei pe baza tradiţiilor istorice (de la 
Pacea de la Westfalia şi trecând prin comportamente imperiale), 
face ca globalizarea să nu fie încă unificatoare, ci distributivă în 
câştigători şi perdanti, iar la nivel de indivizi, după spusele Papei 
Francisc, ea ne trimite la izolare şi însingurare, ca protest la 
riscurile acesteia. Suntem, probabil, în perioada unei tranzitii de 

paradigmă a globalizării, care evidenţiază exact contrariul, un alt 
moment de escaladare a divizării lumii, pentru o noua repozitio- 
nare a puterii. 


Fata întunecată a globalizării ne duce şi spre o recentă 
reflecţie a lui George Friedman: „Avem o întrebare serioasă pentru 
actuala situație a lumii: au fost într-adevăr eliminate conflictele si răz- 
boaiele, ori trăim un interludiu sau o iluzie seducătoare?” (Flashpoints: 
„The Emerging Crisis in Europe”). Astfel de întrebări nu pot fi 
considerate pasagere şi lesne de uitat. Ele au nevoie de răspunsuri 
printr-o cercetare mai profundă a fenomenului de globalizare, 
încrucişată cu reaşezarea puterilor globale tradiționale şi emer- 
gente. Este nevoie de o cunoaştere comprehensivă a paradigmei 
globalizării, trecând de la extazul inițial la realism, printr-o agonie 
a tranziţiei acesteia. Rezultatul probabil va fi configurarea sensului 
real al evoluţiei sistemului socioeconomic planetar şi, mai ales, a 
înţelegerii corelatiei dintre cauze şi efecte, într-un domeniu de 
cercetare prioritar pentru destinul României. 


3.2.3 Angajarea pentru o nouă viziune a Uniunii 


Asupra necesităţii resetării viziunii Uniunii, care este o altă 
provocare pentru România, s-au elaborat numeroase analize- 
diagnostic şi foi de parcurs. Plasarea României în procesul 
decizional intern al Uniunii generează incertitudini, mai cu seamă 
prin faptul că nu se înţelege cât şi cum ar trebui să fie rolul ei la 
această nouă viziune, în care să se regăsească mai bine interesele- 
ţintă, respectiv un program de convergenţă naţională cu efecte de 
consolidare a ancorelor cu Uniunea. 

Efectele globalizării, surprinse cu bune şi mai puţin bune, 
„beneficiul” acestora, preluate ca oportunităţi, impun o „rea- 
menajare” a etapelor de ducere la îndeplinire a conceptului de 

Uniune. „Raportul celor cinci preşedinţi”, deşi încearcă să clarifice 
calea, se rezumă la unele aspecte tehnice ale viitoarelor uniuni — 
fiscale şi politice — şi o circumscrie limitat la Zona Euro, cu 
excluderea statelor din afara ei. 

Conţinutul diversităţii şi libertăţilor în cadrul Uniunii se 
îndepărtează de la însuşi scopul ei, declarat politic la cel mai înalt 
nivel. Conform elitelor, bogăţia culturală europeană este izvorul 
multiplicării bunurilor şi binelui comun pentru cetăţenii euro- 
peni, factor care ar trebui să unească şi să stimuleze respectivii 
cetățeni în demersul lor autentic pentru proiectul politic. Trebuie 
repetat mereu că definiția uniunii politice este uniunea tot mai 
strânsă între popoarele europene (vezi tratatele), deci a oame- 
nilor, nu una imperială, personală, a timpurilor trecute şi, poate 
chiar înainte de toate, nici una instituţională a ordinii lumii de azi. 


În căutarea confuză a demersurilor către finalizarea proiec- 
tului politic în interiorul Uniunii, reţine atenția un text de 
actualitate al lui Robert D. Kaplan, din punctul de vedere al 
momentului scrierii şi al conţinutului lui, demn de reflecţie 
academică: ,,.....Europa, tocmai din cauza faptului că se află în 
căutarea unei tot mai ample şi profunde unități, va continua să fie 
chinuită de propriile divizări interne, care, în ciuda formei economice 
sub care se manifestă azi la suprafața acestei fisuri — de exemplu, mânia 
Germaniei fata de criza datoriilor din Grecia — sunt de fapt moduri 
atemporale de exprimare a geografiei.... Minunata complexitate a geo- 
grafiei europene..., a ajutat la formarea unor grupuri şi a unor state- 
națiuni separate lingvistic şi va contribui şi pe mai departe, în perioadele 
următoare, la lipsa de unitate politică şi economică, în ciuda tuturor 
instituțiilor paneuropene”. Kaplan îşi concentrează argumentul 
lipsei de unitate în Europa (cu extindere în spaţiul UE - n.n.) pe 
încă existentele divizări interne istorice şi geografice, în timp ce 
noi atragem atenţia asupra unor alte divizări interne, determinate 

de rasă şi religie, ca efect al involutiei principiilor integrării 
europene. 

Există şi alte îngrijorări la care se încearcă răspunsuri 
încurajatoare printr-o viziune pentru Uniune. Tema unui „pământ 
plat”, ca urmare a globalizării, în sensul ajungerii la un proces de 
joasă entropie, echivalentă cu stagnarea economică (Nicholas 
Georgescu-Roegen), este desființată de acelaşi Kaplan, chiar şi 
pentru situația în care vorbim despre generalizarea, prin globa- 
lizare, a principiilor democraţiei de tip occidental şi a economiei 
de piață. Experienţa in acest sens evidenţiază că asumarea 
valorilor occidentale, în materie de democraţie şi economie de 
piaţă nu poate fi nici uniformă, nici de dinamică egală, mai ales 
într-o parte a continentului european atins decenii îndelungate de 
flagelul totalitarismului. 


Se pare că succesul de ansamblu, iniţial, al globalizării a 
creat şi o anumită încredere a Occidentului, neonorată de cei în 
care a fost investită, iar de slăbiciunea unei credulitati în auto- 
matismul beneficiilor globalizării, din păcate, s-a profitat. 
Extinderea inertiala a încrederii că valorile Occidentului pot fi 
împărtăşite în comun în noi spații geografice a primit „răspunsuri- 
surpriză”, exemplul situaţiei de facto dintre Rusia şi Ucraina 
demonstrând posibile convulsii de care poate suferi „pământul 
plat” prin globalizare. 

Dacă devenim conştienţi de impactul geopolitic al părții 
întunecate a globalizării, dominantă pentru momentul analizei 
noastre este stabilitatea sistemului financiar global, acolo unde s-a 
produs spargerea bulei şi se intenționează găsirea unor măsuri de 
preventie pentru ca lucrurile să nu se repete. O analiză a opiniilor 
cu privire la motoarele schimbării recente a configuratiilor 
interdependentelor într-o lume globalizată, denotă faptul că 
influența politicilor monetare ale statelor cu monedă de 
rezervă, trece nestingherită dincolo de teritoriul geografic şi 

politic în care o banca centrală îşi are jurisdicția legală (FED, 
Banca Angliei, Banca Japoniei). Această influenţă dictează mişca- 
rea de factori şi fonduri care nu aparțin neapărat statului unde 
respectiva bancă centrală operează, dar impactul lor, în special 
asupra fenomenului emergentei, aşa cum am menționat, poate fi 
dezastruos din punctul de vedere al volatilitatii cursului de 
schimb, al vitezei contractării de datorie externă şi, mai ales, 
asupra falsitatii premiselor unei dezvoltări economice pe termen 
lung. 

O nouă viziune pentru Uniune nu poate fi disociată de 
internationalizarea circulaţiei fluxurilor de capital, cu o pondere 
crescândă a folosirii lor în operaţiuni speculative. România poate 
fi supusă unor presiuni mai mari decât până acum şi pe care a 
reuşit să le gestioneze cu brio, fără niciun bail-out, adică folosirea 
de resurse bugetare. Se aduce în atenţie rolul marii finanțe în 
conduita politică a statelor. Din păcate, lucru verificat de istorie, 
în spatele oricărui conflict sunt banii, fie ca scop, fie ca suport. 
Acest lucru este cunoscut din antichitate, de la Herodot şi 
Plutarh. Plutarh are o referire surprinzătoare, cutremurătoare: 
„Cel care defineşte banii, în primul rând, ca pârghie a afacerilor, pare să 
spună acest lucru cu o referire specială la război” (citat preluat din 
cartea lui Aris Angelopoulos, The Wisdom Book, 1988, Editura 
National Greek Press Publishing Co., Chicago, Il, SUA). 


În calitate de cercetători, am evitat mereu referirea la marea 
finanta, ferindu-ne de înţelesul ei ideologic — imperialismul. 
Acumularea de cunoştinţe ne-a degrevat de această apăsare, cu 
atât mai mult cu cât sintagma este tot mai larg utilizată în 
explicarea fenomenologiei ultimei crize financiare de către cei 
interesați cu adevărat în cauza primară a acesteia, şi nu în simple 
comentarii a căror repetare a devenit obositoare. Aceştia ne 
vorbesc mai apăsat ca oricând despre etică şi moralitate în 
sistemul financiar internațional, ambele decăzute, ca urmare a 

globalizării, sub apăsarea unor practici mai puţin bune, 
generate de discrepanta absolut imorală dintre economia reală şi 
cea financiară (cea din urmă fiind 14 ori mai mare decât prima), 
de tentatia de a crede că banul se multiplică prin el însuşi, fara 
contribuția muncii umane, ori orientarea vieţii lumeşti exclusiv 
spre aspecte cantitative, cu sărăcirea corespunzătoare a spiritului. 

Pentru o nouă viziune a Uniunii, România trebuie să rămâ- 
nă la ipoteza de lucru a unui stat membru, contractant al unui 
proiect politic în care crede, iar poziţiile ei trebuie calate pe 
factorii care conduc la asigurarea robustetii acestui proiect, abso- 
lut necesar pentru revenirea tuturor statelor membre la acțiune 
unitară. Acest lucru presupune, de fapt, oprirea acţiunii factorilor 
destrămării/destabilizării Uniunii prin ranforsarea principiilor 
subsidiaritatii, coeziunii, solidarității şi cooperării întărite, princi- 
pii care trebuie hrănite şi de o educaţie corespunzătoare a cetatea- 
nului european. Din păcate, putem constata doar precaritatea 
acestei educatii în spațiul european, inclusiv in România. 


Răspunsul parţial al nereuşitei educaţionale, de la simplii 
cetățeni la liderii europeni, se regăseşte în (a) reacţiile la repetarea 
necesității de creare a uniunii politice, ca şi când proiectul 
priveşte o altă uniune şi, de aceea, este bine să se vorbească cât 
mai puţin despre aceasta, şi (b) modul în care se caută eliminarea 
oricărei dezbateri serioase pe tema federalizării Europei, uitându- 
se că timpurile au schimbat mereu semnificația unor noțiuni, de 
regulă în ceva mai bun, şi au format curente de partizanat, 
benefice unui proces politic. 


Integrarea europeană şi globalizarea au fost percepute ca 
procese complementare, cel putin până la un punct. Declarativ, 
referirile s-au făcut la scopurile lor nobile, civilizatoare ale princi- 
piilor democrației, drepturilor omului şi economiei de piață. Din 

punct de vedere filozofic, integrarea europeana si globalizarea au 
fost percepute ca procese de umanizare a lumii prin valori im- 
partasite în comun. Din punct de vedere societal, vorbim despre o 
mai corectă raportare a cuceririlor în plan cognitiv ale omului, 
pentru un standard de viata conform naturii lui de căutător şi 
constructor în plan ideatic şi practic. 


Este de înțeles acum de ce regionalizarea cu excluderi 
circumscrie interese comune, specifice unui spaţiu geografic mai 
restrâns — de regulă, în schimbare mai rapidă şi poate în mai bine, 
în funcție de evoluţiile externe zonei cuprinse de ea — se află, in 
cele mai multe cazuri, în opoziţie cu interesele globalizării sau ale 
unei integrări autentice. Regionalizarea, percepută cu diferenţe de 
viteză sau ritmuri în cadrul aceluiaşi spațiu guvernat de aceleaşi 
reguli (UE şi dreptul Uniunii), poate reprezenta şi o frondă adusă 
celorlalte procese. Bineînţeles, dacă globalizarea şi/sau integrarea 
evoluează mai încet în ceea ce priveşte realizarea condiţiilor de 
satisfacere a intereselor societale ale unei comunități constituite 
voluntar într-un grup. Eşecul unei regionalizări rezidă fie în inca- 
pacitatea respectivului grup de a-şi atrage aliaţi, fie în destră- 
marea convingerilor posibililor aliaţi în avantajele alinierii respec- 
tivelor interese. 


Dacă vorbim despre necesitatea unei viziuni strategice a UE 
în noul context al globalizării, cu bune şi cu mai puţin bune, nu 
ne putem referi decât la desăvârşirea proiectului politic al 
integrării — uniunea politică. Din păcate, dacă am încerca o 
secventialitate a strategiilor de până acum ale Uniunii, am putea 
cu greu decela sâmburii unor premise care să ne conducă spre 
realizarea respectivului proiect. Declaraţiile politice abundă în 
necesitatea teoretică a parcurgerii altor etape, neprevăzute în 
tratate (nu se poate face uniune fiscală, de exemplu, fără uniunea 

bancară, o ,,gaselnita” postcriză), dar acestea se încheie cu 
invocarea lipsei condiţiilor pentru finalizarea proiectului politic. 


Este adevărat că tensiunile create de ultima criză au fost 
puse, o fracțiune de secundă, şi pe seama nereuşitei concentrării 
Uniunii pe proiectul politic. Desigur, se recunoaşte că este necesară 
realizarea uniunii fiscale, mai mult ca oricând dacă suntem intere- 
sati în dăinuirea monedei unice, dar nici pentru ea momentul nu 
este propice. Uniunea bancară şi uniunea pieţei de capital, nicicând 
prevăzute, dar considerate remedii ale manifestării unei viitoare 
crize financiare, sunt susținute ca premise ale Uniunii Fiscale. 


3.2.4. A treia modernizare 


Viitorul României, privit prin prezentul plin de incertitu- 
dini, trebuie să fie o provocare peste care nu putem trece doar 
recunoscând înfrângerile de până acum şi a le contempla ca pe un 
destin. Situaţia internă şi internaţională este suficient de com- 
plicată pentru a întrezări o nouă oportunitate istorică. Acest efort 
merită, iar pentru oportunitate există o elită, în sens profesional, 
care o poate face, dar ea nu are loc de manifestare în cadrul unei 
ignorante în creştere. 


Problema fundamentală a României pentru a putea prinde 
trenul unei autentice modernizări, a treia în istoria sa modernă, 
este lipsa unui cadru instituțional permanent (de altfel şi evitat), 
care să se ocupe serios şi continuu cu creionarea perspectivei. Se 
impune cu necesitate crearea unui organism permanent de 
programare/planificare strategică. România nu are o strategie de 
dezvoltare pe termen mediu şi lungi, deşi se fac eforturi pentru 


1 Lăudabil se va dovedi a fi, în acest context, recentul exercițiu de 
planificare strategică pe termen lung (orizont 2038) parcurs de 

strategii sectoriale. Orice incercare de a le integra este sortita 
esecului, prin imposibilitatea de a le da coerenta si a estima o 
valoare solvabila a resurselor de angajat. 


Existenta unei strategii nationale scalare, mereu racordata 
la provocarile realitatii, ar da si substanta si continuitate progra- 
melor guvernamentale, dar mai ales dezbaterilor electorale, prin 
ancorele relativ obligatorii stabilite dincolo de ciclurile electorale. 
Am fi scutiți şi de osificarea unui populism sau a unor idei lipsite 
de orice baza rationala cu privire la ceea ce sistemul economic 
românesc poate livra. Tot ce este invers stabilității, predictibili- 
tatii, transparenţei normale, consultărilor nepartizane caracteri- 
zează un început de nouă guvernare. 


Reformarea clasei politice nu poate fi făcută decât prin mai 
multă competenţă profesională a acesteia, lucru care înseamnă 
educație, învățământ, pregătire profesională de specialitate, însu- 
şirea bunelor practici. Înseamnă a dialoga cu argumente puter- 
nice. Şi, pentru că am ajuns la competenţe şi rezultate, realitatea 
parcă ne aşază în capcana unei paradigme din care ar trebui să 
ieşim (legenda meşterului Manole), cu ducerea la bun sfârşit a 
celei de a treia modernizări a României. Clasa politică nu dă 
semne de însuşire a unei culturi istorice, iar acest lucru se vede în 
sărăcirea continuă a conţinutului manualelor de cultură generală 
şi în pierderea axei logice dintre trecut şi pentru viitor. 


La mai mult de un sfert de veac de asimilare a valorilor 
democraţiei europene autentice, este nevoie din nou să ne 
îndreptăm atenţia spre funcţionarea sistemică a societății noastre, 
pentru a o face mai performantă şi pentru a renunţa la simplele 


Academia Română care, la aniversarea de 150 de ani de la fondare 
şi cu înaltul prilej al Centenarului (1918-2018), pune în fata naţiunii 
o viziune proprie asupra viitorului României. Textul integral al 
celor patru volume este disponibil pe www.acad.ro. 

paliative prezentate ca performanţe. Avem de (re)indreptat multe 
în structura instituțională a statului de drept, pentru stabilitatea 
socială care să ajute, prin sinergia participării tuturor, la moder- 
nizarea României. Când s-au pus bazele instituționale ale statului 
de drept, în perioada 1990-1993, elita politică a momentului s-a 
concentrat cu tărie pe rolul acestora în modernizarea României. 
Din păcate, noile generaţii de politicieni răspund din ce în ce mai 
puţin la cerinţele normale de evoluţie sistemică, lacunele lor 
profesionale atacând fundamentele stabilității macroeconomice şi 
financiare a României, mai ales în contextul creşterii riscului de 
„contaminare cu rău”, intrinsec globalizării. Aşa cu am mai 
subliniat anterior, provocările globalizării sunt mai mult riscuri, 
iar oportunităţile nu pot fi valorificate decât întru-n mediu din ce 
în ce mai competitiv. 


Era de presupus ca, la un sfert de veac de la evenimentele 
din decembrie 1989, România să fi intrat, în linie dreaptă, în cea 
de a treia etapă de modernizare a sa, în toate planurile, prin 
simplul fapt al reacceptării ei în familia europeană democrată. 
Devenită partener euroatlantic, României i se recunoştea, politic 
vorbind, statutul unui stat de drept cu economie de piață rezi- 
lientă la competiţie, în termenii valorilor democratice occidentale. 
Din punct de vedere tehnic, eforturile de consolidare pe cele două 
dimensiuni a societății româneşti nu numai că mai au un drum 
de parcurs, dar au fost şi obiectul a numeroase contestaţii şi critici 
interne şi internaționale. 


„Extractul” acestei concluzii este că forţa de frânare a mo- 
dernizării denotă intrarea României într-un nou plan de interese 
geopolitice, mai puternice decât propria voință. Se adaugă o 
tentatie spre experimente originale, parcă împinse sau impuse 
din interior şi exterior, iar slaba capacitate politică de negociere, 
în sensul necesar de acordare a unei şanse viitorului ţării, a dus la 

un consum mare si ineficient de resurse publice (privatizari, 
restituiri, investitii), cu greu posibil a fi regenerate de economie. 
De observat este creşterea decalajului in timp al unui aşa-zis 
proces de recuperare (catching up) spre standarde europene si 
cele mai bune practici in mai toate domeniile de activitate. 
Nivelul PIB pe locuitor al României, ca indicator de performanţă 
social-economică, este relevant pentru întârzierea cu care 
România intră in cea de a treia etapă de modernizare, comparativ 
cu alte state foste socialiste, membre al Uniunii. 


Nu putem vorbi despre această a treia etapă de moder- 
nizare a României fără să amintim de primele două, rememorând 
mai ales ceea ce au făcut elitele româneşti în contextul național şi 
european specific. Prima etapă de modernizare a României, 1848- 
1916, a fost deschisă de Revoluţia de la 1848 si de Unirea 
Principatelor (1859), a doua iniţiată de Marea Unire şi constituirea 
României Mari (1918) până la România Republică Populară 
(1947). Prin noua „republică” se intra într-o pauză istorică în 
trendul european al României, recuperat după 1990. 


Este de reținut, fie ca un atu, fie ca un handicap, faptul că 
modernizarea României, în toate etapele acestui proces mar- 
chează devenirea europeană a țării cu următoarele caracteristici: 


e Modernizarea României a fost mereu influenţată de 
curentele europene majore (mainstream), cu regăsirea 
intereselor naționale într-un context mereu complicat; 

e Procesul de modernizare în sine a fost marcat de decizii 
politice ale marilor puteri, cu tentă imperială, ceea ce 
sugerează că visul unui stat unitar de la Mihai Viteazu 
(1601) încoace este o „creaţie politică” relevantă pentru 
interesele continentale; 

e Evoluţia României a fost mereu monitorizată de 
„părinții ei fondatori” externi, cu consecinţe de tratament 

din partea acestora (vezi Războiul de Independenţă, 
1877; Tratatul de la Trianon, 1916; Dictatul de la Viena; 
ruperea Basarabiei de România; România după al 
Doilea Război Mondial sunt doar câteva exemple); 

e A existat şi există, dar din păcate doar periodic sau 
aleator, un interes din partea partenerilor externi — 
citeşte marile puteri — pentru poziția geostrategică a 
României, cu afectarea pozitivă sau negativă a stabili- 
tatii sale statale; 

e A existat şi există o aşteptare europeană şi, mai nou, 
internațională (direct sau via calităţii de stat membru al 
UE) privind asumarea responsabilitatilor României în 
ceea ce priveşte propria sa evoluţie şi implicarea ei în 
plan extern. 

Toate aceste lucruri ridică problema alegerilor, făcute de gu- 
vernările timpului, în ceea ce priveşte alianțele şi consecinţele. 


Este necesar, de asemenea, să fie înţelese anumite lecţii din 
etapele anterioare de modernizare a României, cu care trebuie să 
ne obişnuim atât timp cât nu se poate „livra” la nivelul aşteptă- 
rilor propriilor cetățeni (nivel de trai) şi, comprehensiv, la nivelul 
responsabilitatilor externe asumate. Din acest punct de vedere, la 
acest moment istoric al declarării necesităţii de noi reforme, cele 
mai relevante lecţii sunt: 


e Independenţa şi suveranitatea naţională sunt subor- 
donate parteneriatului european/international, ales sau 
impus din motive multiple, modului de întâlnire a 
intereselor naționale cu cele ale partenerilor; 

e Acceptarea României într-un parteneriat a fost, de 
regulă, un „gest” al celeilalte parti, iar acest lucru a 
însemnat aşteptări şi angajamente de îndeplinit; 

e A fi intr-un parteneriat precum cel euroatlantic inseam- 
na drepturi si obligatii, ambele asumate prin responsa- 
bilitati, controlabile, formal, reciproc. De retinut, ca 
obligatiile noastre tin in viata un parteneriat, il intaresc, 
ca să aibă ca dividend drepturi, iar acest lucru înseamnă 
alocare de resurse; 

e Preeminenta obligaţiilor asumate in orice parteneriat 
înseamnă acceptarea unor ,ingerinte” ale celor mai 
puternici şi urmarea căii acestora de o manieră parti- 
cipativă, cu captarea posibilă şi a intereselor naţionale, 
cu condiţia să fie clar definite şi urmate cu continuitate; 

e Numai modul participativ, proactiv deschide calea 
promovării autentice a intereselor naţionale şi validării 
acestora într-un parteneriat; 

e Viteza de derulare a evenimentelor reclamă ca partenerii 
să cunoască din timp interesele României, dar întâr- 
zierile în declinarea lor ne obligă şi la identificări şi for- 
mulări ale acestora în sensul de acțiune a partenerilor. 


Există minusuri consistente ale primei parti (25 de ani!) a 
celei de a treia etape de modernizare a României, cu tenta gene- 
rală a lipsei unei consolidări autentice a valorilor democraţiei: 


e Reglementarea confuză a dreptului de proprietate, 
fundamentul tuturor drepturilor individului; 

e Nefinalizarea separării puterilor în stat, a echilibrului şi 
a controlului reciproc; 

e Problema competenţelor, în sensul valorilor demo- 
cratice, afectează major funcţionarea instituţiilor 
statului de drept; 

e Cultura politică se dezvoltă pe direcţii contrare formării 
unei elite conducătoare, credibile, în care să se poată 
investi încredere; 

e Raportul stat-piata este labil, confuz, se constituie într-o 
piedică în calea modernizării şi progresului, ducând la 
formarea unor grupuri de interese infractionale; 

e Principiul normalitatii este destructurat de excesivitate 
în excepţii şi discriminări pozitive şi negative, ceea ce 
face ca excepţiile de orice fel să pună mereu în pericol 
aplicabilitatea unitară, uniformă şi egală a normelor 
juridice. 

Aceste minusuri se constituie în cel mai puternic argument 
pentru necesitatea unor reforme radicale, mentale şi de acţiune 
autentică, dublate de o puternică voinţă politică. Procesul dedicat 
realizării reformelor necesită institutionalizarea sa de o manieră 
credibilă, opozabilă partenerilor noştri, şi atragerea unei elite din 
afara guvernării propriu-zise. 

Revenind la ideea instituirii formale a unei structuri perma- 
nente de planificare strategică pentru România, pentru a se evita 
percepția unei tari mereu lipsite de o strategie comprehensivă şi 
coerentă, considerăm că respectiva structură trebuie pusă în 
mişcare de o elită neimplicată în guvernanta de rutină, principial 
de natură academică şi cu competenţe care să acopere întreaga 
gama de politici publice, pentru a da viata unei strategii pe ter- 
men mediu şi lung. O strategie propusă de guvernul în funcțiune 
trebuie aprobată prin lege de Parlament, cu obligativitatea gestio- 
nării ei de către toate guvernele care urmează. Trebuie respinsă 
definitiv orice tentatie de discontinuitate în proiecte începute, 
considerate fundamentale pentru România şi adoptate prin lege, 
ca şi orice tentatie de a priva o strategie de resursele programate 
pentru a fi tradusă în viata. Aceasta este singura garantie pentru 
realizarea convergentei reale a României spre standardele 
europene, cu sublinierea că reprezentarea de orice fel trebuie să 
fie însoţită de competenţe autentice. 

Ca urmare, se impun reforme/reformulari in domenii inca 
fundamentale, cum sunt: Constituţia României; legea partidelor, 
legile electorale, legea de finanțare a partidelor şi a campaniilor 
electorale; domeniul proprietăţii; domeniul guvernării — redu- 
cerea substanţială a structurii guvernului cu reducerea birocrației, 
creşterea competenţelor, îmbunătăţirea acțiunilor de control defi- 
nite prin lege, recuperarea prejudiciilor; imunitatile şi incompa- 
tibilitatile; definirea nivelurilor politice şi tehnice ale guvernării, 
pentru stabilitatea profesională a instituţiilor statului; domeniul 
jurisprudenţei, cu luarea în considerare a rapoartelor MCV şi ale 
CEDO. 


3.2.5. Identificarea şi abordarea 
intereselor naționale 


În logica procesului de integrare, interesele României ca stat 
membru al UE, trebuie circumscrise unor domenii care au funda- 
mentat decizia politică națională de aderare la Uniune. Nego- 
cierile exploratorii care au dat curs asocierii şi apoi consensului 
de la Snagov (1995), după care s-a transmis cererea de aderare, au 
insistat pe „repatrierea” României în Europa democratică, cu 
angajarea transformărilor sistemice pe un parcurs care să 
asigure progresul şi dezvoltarea României spre standardele 
ţărilor europene avansate, să consolideze securitatea europeană 
în cadrul căreia România îşi va întări propria securitate națională. 
Angajarea a presupus beneficierea de avantajele procesului de 
integrare cu suportarea costurilor implicate. 


Având în vedere dimensiunile multiple ale procesului de 
integrare la nivelul Uniunii şi al fiecărui stat membru, considerăm 
că alegerea unor priorități naţionale facilitează concentrarea 
eforturilor politice şi a resurselor în anumite domenii, care pot 

exercita o tracţiune benefică spre alte domenii, prioritățile stabilite 
urmând şi alegerile care se fac în contextul decizional al UE. 
Priorităţi identificabile cu interese naționale pe termen mediu şi 
lung ar trebui lansate şi promovate în contextul preşedinţiei 
rotative a UE. Ele pot fi formulate mai bine acum, după un dece- 
niu de la aderare. Dincolo de anumite eşecuri (vorbim despre 
neprimirea României în Spaţiul Schengen, continuarea monito- 
rizării de tip MCV, parcă sine die, accesul greoi la unele dintre 
resursele comunitare etc.), s-a acumulat o experiență proprie în 
procesul decizional comunitar legat de construcția europeană 
impusă prin tratate, au fost tatonate alianțe cu alte state membre, 
deja încercate în susținerea intereselor lor naţionale. 

La acest moment, sunt cunoscute mai bine şi resursele care 
pot fi atrase de la UE şi mecanismele de utilizare a acestora în 
vederea susținerii prioritatilor nationale in plan comunitar, 
precum şi impactul îngemănării prioritatilor nationale cu resur- 
sele comunitare în plan naţional. Considerăm clarificat faptul că 
prioritățile nationale trebuie să tina cont de dinamica geopolitică 
din Europa, criza Ucrainei fiind un exemplu de comportament 
imperial (al Rusiei), de afectare a stabilităţii politice, sociale şi de 
securitate regională. 

Tabloul crizei din Ucraina, inca ne-“terminat” prin neres- 
pectarea Acordului de la Minsk, are un impact major asupra 
României, din cauza poziționării sale geografice în raport cu 
ansamblul dinamicii geopolitice europene, dar mai ales a celei de 
la graniţa de est a UE şi NATO. Sesizarea vulnerabilitatii nu poate 
rămâne la stadiul contemplării, dar soluția depăşeşte cu mult ceea 
ce poate face România singură. De aceea, şi luând ca ipoteză tare 
de lucru faptul că poziţia la graniţa la est a României, în raport cu 
calitatea de stat membru al UE şi NATO, are semnificaţie perenă, 
este în interesul UE şi al NATO, apreciem noi, ca această graniță 

sa fie bine marcata din punctul de vedere al apartenentei politice 
si de securitate a României. 


Marcarea respectivei granițe, mereu expusă istoric unor 
vicisitudini care s-au dovedit reale, presupune ca România să 
ajungă la statura de stat membru al Uniunii şi, în acelaşi timp, 
scut pentru spaţiul UE şi „vitrină” atractivă pentru vecinătatea 
dinspre estul UE. România îşi poate asuma politic aceste calități, 
dar nu poate reuşi decât prin sindicalizarea resurselor Uniunii 
(de ce nu un nou Plan Marshall?), cu argumentul că utilizarea 
acestora aduce Uniunii un beneficiu prin spaţiul continuu de 
dezvoltare, creat de la vest spre est, rezilient față de şocurile 
viitoare din afara Uniunii. 

Este în interesul României să susțină că, prin lărgirea spatiu- 
lui integrării europene, Uniunea trebuie să sprijine şi să dinami- 
zeze această statură a României, atât prin efort propriu, cât şi prin 
resursele UE, după cum consolidarea acestei staturi este în avan- 
tajul ansamblului Uniunii. Procesele de consolidare a democra- 
tiei, a economiei de piață competitive, a unui progres social la 
standardele Uniunii, în interiorul României, vor face să existe un 
teritoriu continuu de forţă şi stabilitate comunitară, mai ales 
dinspre centrul spre periferia UE, şocul diferentierilor fiind cel 
mai vizibil la granița de est a UE. Este un eşec al politicilor 
Uniunii nesolutionarea unor decalaje economice regionale, cu 
concentrarea spre estul spațiului ei şi, implicit, expunerea la riscul 
unor vulnerabilitati dincolo de granița sa de est. Acest eşec 
constituie una dintre cauzele de creştere a recunoaşterii că Uniu- 
nea evoluează de fapt cu mai multe viteze, şi nu neapărat numai 
din vina unor state membre noi aderente. 

Criteriul fundamental al identificării intereselor naţionale 
ale României, ca stat membru al UE, trebuie să continue să fie 
poziționarea geostrategică a acesteia, având în vedere că actualul 

proces de integrare europeană este excedat vizibil de urmele 
lăsate de relationarea vechilor imperii, chiar în contextul unei 
Europe moderne. În acelaşi timp şi din acest motiv, trebuie 
identificate pistele de asumare a unor eventuale poziţii de lider, 
chiar şi temporare, pe proiecte europene ale României. Ţinând 
seama, evident, şi de contextul în care istoria europeană a 
demonstrat că România a avut nevoie de alianţe de tip „follower” 
şi că, în mare măsură, statul modern român şi integritatea sa 
teritorială au depins de decizii ale marilor puteri europene. 


Statutul istoric de stat neinvaziv al României, din punctul 
de vedere al securității istorice a Europei, este un argument major 
pentru garanţiile pe care le oferă România, în interiorul Uniunii şi 
în afara acesteia, în ceea ce priveşte promovarea unei politici 
lipsite de ambiţii antagonice, care să creeze probleme vecinilor, 
indiferent care sunt aceştia sau cum sunt plasați, în interiorul 
spaţiului UE sau în afara lui. O analiză echilibrată a istoriei 
recente a statului român modern relevă că, între interesele 
României şi cele ale marilor puteri a existat un comportament 
interactiv, ceea ce nu exclude faptul că multe dintre aceste 
interese au fost amendate, impuse şi formalizate în tratate ale 
respectivelor puteri cu privire (şi) la România. Din acest punct de 
vedere, nu trebuie uitat nici că România de azi este o ,,creatie” 
relativ comună a unor vizionari români şi europeni, cu aportul 
SUA, iar în contextul echilibrului geopolitic european, atât timp 
cât interesele marilor puteri pentru România vor prevala, dar şi 
prin stimularea lor, se poate spune că această ,,creatie” va dăinui. 


De aici rezultă necesitatea ca, în primul rând, calitatea de 
„follower” să fie întărită, dacă nu depăşită, în concertul clubului 
UE, pe linia principiilor proiectului politic, iar aceasta să fie 
dublată prin forța calității României de stat membru al UE cu 
drepturi depline, capabil de iniţiative în jurul cărora se pot crea 
alianţe şi reuşite în interesul Uniunii printr-un lobby puternic. 

Identificarea intereselor României pe termen mediu are de 
întâmpinat o mare problemă: cea a acomodării cu interesele 
celorlalte state membre, dar cu luarea în considerare a câtorva 
partajări. Prima este calitatea de stat membru vechi şi stat 
membru nou, după reluarea procesului de lărgire a integrării eu- 
ropene, de după Războiul Rece, prin criteriile de la Copenhaga. 
Trebuie să înţelegem aici şi raportul de forte între tările 
fondatoare ale Comunităţilor Europene (devenite UE) şi cele care 
au aderat la date ulterioare. 


A doua partajare, de importanţă fundamentală şi de neomis, 
este că toate ţările, actuale state membre ale Uniunii, au un 
parcurs istoric al intereselor proprii, care exced şi în prezent 
platforma intereselor comunitare, cele din urmă fiind configu- 
rate într-o astfel de lumină, chiar dacă puterea de vot s-a mai 
schimbat prin creşterea numărului de state membre. Or, acest 
lucru întăreşte percepţia de stat „follower” a României în deciziile 
Uniunii, percepţie ce trebuie, spuneam anterior, depăşită prin 
inițiative proprii, care să stimuleze interesul Uniunii. Aceste 
inițiative pot da României poziţie de lider pentru anumite 
proiecte, cu condiția ca voința politică să determine „livrarea” in 
contul aşteptărilor partenerilor. 


Putem formula o concluzie referitoare la ideea de acomo- 
dare a intereselor în cadrul UE, în procesul de identificare şi 
abordare a intereselor României. Este absolut necesară, mai ales 
în conjunctura tensionată de Brexit şi de incertitudinile în relația 
transatlantică, participarea la confluenţa evoluţiilor şi aşteptărilor 
prezente ale partenerilor României ca state membre ale Uniunii. 
Crearea, dar şi întărirea percepţiei că interesele României vin şi în 
întâmpinarea intereselor lor, prin inițiative noi sau susținerea 
unora vechi (dar cu argumente noi şi puternice), sunt extrem de 
importante pentru ca interesele naționale să poată fi consolidate, 
într-un timp foarte scurt, pe un făgaş de urmat şi relativ 
ireversibil. 

Analiza evoluţiilor istorice ale intereselor partenerilor co- 
munitari şi a aşteptărilor de la proiectul politic al integrării euro- 
pene, trebuie făcută pentru fiecare tard. O astfel de analiză trebuie să 
devină reper permanent actualizat în formularea şi elaborarea căilor 
de promovare a intereselor României, prin vehiculul Uniunii, 
inclusiv prin prisma prezicerilor unui sfârşit al UE, preziceri care 
nu sunt deloc în avantajul României. De aceea, deocamdată, 
urmărindu-ne interesele, trebuie să rămânem fideli proiectului politic 
european, mai ales acum, când pare slăbit din cauza lipsei unui 
leadership puternic, situație de care profită forte externe. 


Identificarea şi acomodarea intereselor României în cadrul 
Uniunii trebuie să aibă ca rezultantă o structurare a acestora in 
cadrul unei agende de lucru credibile, actuale şi convingătoare. 
Din păcate, la conferirea acestor caracteristici unei agende pentru 
o preşedinţie rotativă a UE, România poate avea un handicap real 
şi/sau de percepţie de care trebuie, de asemenea, să se tind seama. 
Se impune o analiză riguroasă şi obiectivă a cauzelor acestei per- 
ceptii şi a atâtor „trebuie”, pentru necesităţile interne, cu contra- 
măsuri credibile, exercițiul preşedinţiei rotative a UE putând 
deveni acel moment de inflexiune necesar sporirii încrederii în 
România ca stat membru. 


Avem deja promisiunea ca, înainte de a prelua preşedinţia 
rotativă, în 2019, România să fie scoasă din „colţul nemeritat”, 
prin primirea ei în Spaţiul Schengen şi scoaterea din MCV (vizita 
lui Jean-Claude Juncker la Bucureşti, 2017). Credem cu tărie că 
abordarea actuală, potrivit căreia politica centrului este mai 
importantă decât preocuparea pentru periferie, mai ales la granița 
de est a UE, este dăunătoare proiectului politic european. Ea 
contravine multor principii ale tratatelor Uniunii întrunite, în 
necesitatea cooperării pentru interesele tuturor părților contrac- 
tante. 


Există o conjunctură regională, a zonei, de relativă confrun- 
tare, cu rațiuni si învinuiri reciproce, de o parte şi de alta a 

granitei de est a Uniunii. Brexitul nu ar trebui sa deturneze 
atentia deciziilor politice, acum cand intrebarea-cheie este daca 
nu cumva a sosit momentul ca periferia să devină acum mai 
importantă pentru viitorul UE. Este de aşteptat ca interesele 
conflictuale ale centrului să fie împinse într-un con de umbră, 
pentru a putea gestiona mai bine problemele periferiei, 
deopotrivă din punctul de vedere al direcțiilor de acțiune 
comunitare şi al resurselor structurale. Poate că tocmai crearea 
unui fond structural special, pentru problemele economice şi de 
securitate ale periferiei, decupat din fondurile structurale actuale, 
ar putea avea la bază o argumentatie puternică din partea 
României, Poloniei, Bulgariei şi a Ţărilor Baltice. 

Trezirea decidentilor cu putere la realitățile spaţiului estic a 
Uniunii a reprezintă parcursul promovării capacității UE de a 
deveni un autentic actor global, plan în care, de asemenea, nu 
pare să existe o agendă asumată şi nici un lider global capabil să- 
şi asume gestionarea ei. 


3.2.6. Din nou despre frontiera de est 
a Uniunii Europene 


Conjunctura politică la frontiera de est a Uniunii, înțelegând 
atât statele membre ale acesteia cât şi vecinatatile, reflectă o 
complexitate încă puternic dinamică. Ea constă într-un proces de 
consolidare militară în statele membre ale UE de la frontieră, cu 
conotatia sprijinului NATO (echipamente, unități de forte 
combatante, exerciţii etc.), pe de o parte, şi de antagonizare cu 
efect de ameninţări (declaraţii şi sporirea prezenţei militare) din 
partea Rusiei, pe de altă parte. Sentimentul de apartenenţă la 
Uniune şi de localizare geografică într-o zonă de intersecţie de 
interese, fie ale Uniunii şi NATO, fie ale Rusiei, reclamă, în mod 

obiectiv şi din partea tuturor părţilor, asigurări de securitate, 
deocamdată pe fondul procesului de consolidare militară. 


Criza Ucrainei, cu pierderea Crimeii în favoarea Rusiei, a 
deschis o nouă etapă de tatonări de reacţie în zona analizată, iar 
încercarea de a redefini aşa-numitele praguri de pericol (în acest 
caz, posibile reacții operaţionale) creează o stare de alertă conti- 
nua, care se transmite de la decidenti politici şi militari la 
populaţie. Sentimente şi resentimente ale populațiilor (în prezent 
cetățeni europeni) din zonă sunt reactivate, iar de acestea profită 
mişcări şi partide radicale pe cale să conducă la o instabilitate 
politică în sens larg, la derapaje de la valorile împărtăşite, în 
general, sau spre care se aspira până nu demult, în special. Feno- 
menul este valabil şi de o parte şi de alta a frontierei în cauză, 
fiind alimentat de populism, nationalism, xenofobie, cu chestio- 
narea şi reinterpretarea suveranității naționale în termenii valabili 
pentru societăți închise, expusă cu aplomb față de parteneri şi 
vecini. 

Starea de facto reflectă o evoluție pulsativa în faza ei nega- 
tivă, cu efecte precum: restrângerea deschiderii față de ideile de 
cooperare şi libertăţi între națiuni; introvertirea economică a 
statelor şi izolarea prin resurgenta protectionismului comercial; 
radicalizarea de poziţii politice, escaladarea antagonismelor, 
inclusiv din considerente istorice; acțiuni de validare a penetrabi- 
litatii unor interese prin lobby, propagandă, acţiuni subversive, 
corupție, soft power etc. Fata de aceste provocări, considerăm ca 
România poate elabora, pentru partenerii europeni, atât un proiect 
de viziune a UE în ceea ce priveşte politicile sale economice şi 
externă, cât şi o agendă semnificativă, pe care să o propună în 
cadrul preşedinţiei rotative a Consiliului UE (Bucureşti, 2019). 


O nouă viziune a UE trebuie să includă altă abordare, 
superioară, a puterii economice (prin creştere şi dezvoltare) de 

care statele membre ale Uniunii, pozitionate la aceasta frontiera, 
au nevoie. Tinand, evident, seama de contextul reducerii semnifi- 
cative a decalajelor economice, prezente inca in ansamblul Uniu- 
nii recent largite. Existenta unei gradualitati de diluare a puterii 
economice a UE spre est (spre zona statelor foste socialiste sau 
din cadrul URSS, azi membre ale UE), marcata si de considerente 
istorice, pare sa fie intretinuta chiar de regulile integrarii, 
perfect functionale in vestul si sudul mai dezvoltat al Uniunii, dar 
fără eficienţă în timp şi rezultate în estul şi sud-estul său. 


Acea experienţă în timp a valorilor împărtăşite de demo- 
cratiile occidentale contează foarte mult, comparativ cu experien- 
ta întreruptă şi, recent, mai scurtă a noilor state care au aderat la 
UE. Ceea ce se întâmplă în Ungaria şi Polonia este relevant 
pentru timpul scurt în care au fost uitate tendințele autoritare, 
precum şi modul în care se înțelege suveranitatea în globalizare, 
ori solidaritatea şi coeziunea prin integrarea europeană. 


Prelungirea decalajelor economice în această zonă, compa- 
rativ cu puterea nucleului Uniunii este, în opinia noastră, una 
dintre cauzele principale ale derapajelor politice, cu manifestare 
încrâncenată fata de procesul integrării şi idealul declarat al 
acestuia — o Europă fără conflicte. Această prelungire este per- 
dantă pentru atingerea etapizată a scopului politic al proiectului 
european, iar orientarea spre o Europă cu mai multe viteze, 
repetăm, este o recunoaştere a acestui eşec. Există însă şi o soluţie. 
Dacă o Europă cu mai multe viteze ar departaja corect semnifi- 
catia şi conţinutul vitezei/ritmului/intensitatii de integrare, in 
raport cu necesitățile unei dezvoltări economice echilibrate a 
Uniunii (cu impact asupra acelei prosperitati promise de 
fondatorii UE), apreciem că procesul de integrare are putea avea 
continuitatea şi finalitatea urmărite prin acesta, în ciuda celor care 
vorbesc de dispariţia lui. 

Alegerea vitezei/ritmului/intensitatii integrării prin partici- 
pari à la carte la instrumentele de integrare înseamnă că estul 
Uniunii trebuie să devină rapid vitrina sa autentică, şi nu ceva 
inertial, „ce va să fie”. Situaţia de fapt reprezintă o vulnerabilitate 
a Uniunii şi, ca urmare, de care se poate profita din exterior. 
Considerăm că integrarea europeană este privită pozitiv de 
social, atât din interiorul, cât şi din afara ei, prin accesul către 
starea de prosperitate. Modul depinde de cum se acţionează 
pentru promovarea politicilor de creştere şi dezvoltare economică 
mai bine structurate ale Uniunii, dublate de o voință politica 
pentru decizii care nu mai pot aştepta. 


O agendă semnificativă, în cadrul preşedinţiei rotative a 
Consiliului UE (2019), poate părea o abordare complexă prin 
prisma naturii ei politice şi geostrategice. În întâmpinare vin însă 
lecţiile istoriei: Ce au reprezentat, de exemplu, Comunitățile Eco- 
nomice Europene pentru cetățenii statelor fondatoare (în dece- 
niile imediat postbelice) pentru democraţia liberală, sau „vitrina” 
RDG spre vestul european pentru comunism? De ambele parti a 
existat interesul de a demonstra prosperitatea cetățenilor, asigu- 
rată de un anume sistem politic. Mutarea zonei de confluență a 
abordărilor dezvoltării — prin creşterea economică mai bine 
structurată şi orientată spre prosperitate — spre o nouă frontieră, 
cuprinzând state din fostul cordon sanitar al URSS sau chiar din 
componența acesteia, ar fi trebuit să fie o preocupare specială a 
Uniunii, când a decis extinderea ei geografică spre est. 


Ar fi fost ceva excepțional ca extinderea să impună Uniunii 
o politică de integrare reajustată la această realitate geopolitică 
locală, încă asemănătoare, din multe puncte de vedere, cu situația 
Europei de Vest imediat după al Doilea Război Mondial. 
Asanarea efectelor sociale de atunci de către fondatorii Uniunii de 
azi — lipsa locurilor de muncă, criza alimentară, delocalizarea de 

populaţii, puterea scăzută de cumpărare etc. — s-a realizat prin 
fixarea unor ţinte de prosperitate eliberate de temerea unui nou 
conflict militar. Acest lucru a înviorat voinţa politică a liderilor 
istorici fondatori, beneficiind de un larg sprijin popular, şi a 
stimulat socialul în ansamblul lui pentru participarea semnifi- 
cativă la realizarea țintelor respective. 


O izolare a militarismului actual al Rusiei, ca pericol la 
granița de est a Uniunii, inclusiv pentru statele-tampon (în spe- 
cial Moldova şi Ucraina) afectate de instabilitate economică şi 
politică, precum şi creşterea securităţii în această zonă nu se 
poate face numai prin acumulare de forță militară în statele 
membre ale Uniunii şi NATO, care se află la frontiera în discuţie. 
Trebuie insistat asupra faptului că această acumulare de tip 
militar pentru asigurarea securității, solicitată de unele state 
membre ale UE, vine dinspre statele membre vestice şi mai putin 
din implicarea proprie cu resurse, capabilități şi forță umană din 
statele expuse la vulnerabilitatea de securitate. Considerăm că, o 
stimulare autentică pentru securitatea proprie nu poate exista 
fără asigurarea şi a unei prosperitati a populațiilor statelor 
membre aflate la frontiera cea mai labilă a Uniunii. Cheia unei 
securitati solide, egal distribuite în cadrul Uniunii, este 
prosperitatea cetățenilor, bazată pe puterea economică a statelor 
membre în cauză. 


Dacă acceptăm conexiunea absolut necesară dintre cele 
două aspecte descrise, atunci mesajul-cheie este orientarea 
politicilor Uniunii spre dezvoltarea complexă şi participativă a 
zonei sale de la frontiera de est, pentru a demonstra că, de fapt, 
Uniunea Europeană are ca scop principal asigurarea prosperității 
tuturor cetățenilor ei, într-un model societal diferit de totalitarismul 
devenit (oare?! s.n.) istorie în această parte a sa. 

3.2.7. Despre hegemonia germană 


Judecati subiective, sub presiunea crizei financiare, a efec- 
telor sale şi a măsurilor de încercare de asanare a acestora, în 
cadrul unor negocieri tensionate (vezi mai ales criza Greciei, dar 
şi Brexitul atât de controversat) au crescut şi întărit perceperea 
hegemoniei Germaniei. În mod obiectiv ea exista oricum şi a fost 
întărită de slăbiciunea celorlalți parteneri, devoalată de criza 
economică. Faptul că Germania a devenit lider prin propunerea 
şi, apoi impunerea, în cadrul UE, a măsurilor necesare pentru 
ieşirea din criza economică (austeritate şi conduita politicii 
monetare a BCE), a întărit sentimentul că mereu a fost nevoie de 
acordul ei explicit în construcția europeană postcriza pentru 
prevenirea altor crize (vezi Pactul Fiscal, Uniunea Bancară). S-a 
dezvoltat astfel imaginea puterii hegemonice a Germaniei. În 
contextul prezent, ea şi-a demonstrat „real-hegemonia” şi prin 
disciplina politicilor sale economice (alte state membre ale 
Uniunii nu au reuşit o astfel de performanţă) şi, mai ales, prin 
economia bine structurată pe ramuri aducătoare de mari creşteri 
de valoare adăugată, sursă a unor semnificative excedente 
bugetare şi de cont curent. 


Dincolo de conjunctură, Germania a devenit în prima deca- 
dă a secolului XXI liderul economic al Europei, exportator de talie 
globală, care a profitat cel mai mult de moneda unică, fiind unul 
dintre cei mai puternici susținători ai unor procese politice ale 
integrării europene (dacă ne referim la lărgirea Uniunii cu noi 
state membre), dar a şi forțat state din sudul Uniunii să recurgă la 
reforme structurale dacă voiau ajutorul ei economic şi politic. 
Wichard Woyke, profesor la Universitatea din Munster, a afirmat, 
într-o conferință ţinută la Institutul de Economie Mondială al 
Academiei Române, în luna mai 2016 (Germany in Europe or the 
„Merkelization“ of Europe?), că „hegemonia” Germaniei a devenit 

evidentă prin slăbiciunea celorlalți, marcată (pana nu de mult!) de 
susținerea unor politici esenţiale pentru UE de către cancelarul 
Germaniei, Angela Merkel. Ce trebuie să fie Uniunea? Să 
promoveze voința părților de a cheltui mai mult pentru un avans 
important al proiectului european şi disponibilitatea lor de a întări 
relaţiile centrului cu țările mici, periferice, ale Uniunii. 

Viziunea Angelei Merkel pentru viitorul UE a fost alimen- 
tată de alti lideri ai Uniunii, cei mai importanţi fiind preşedintele 
Franţei, Nicholas Sarkozy (la acea dată) şi premierul Poloniei, 
Donald Tusk, ceea ce nu a fost întâmplător. Germania a văzut în 
UE, fie-ne iertată opinia, o altă alcătuire a „spaţiului vital” nece- 
sar, proiectat de data aceasta din interiorul ei, şi nu prin cuceriri 
teritoriale. Avantajele la care facem referire au fost enumerate de 
Woyke: mai multe exporturi, o mai bună protecție a consumato- 
rului, pace şi împărtăşirea unor valori comune, mai multă liber- 
tate de a călători, mai multă prosperitate şi democraţie, mai multe 
schimburi cu partenerii, mai multă solidaritate, mai multă politică 
externă comună, mai multă siguranţă internă, mai multă protecție 
pentru mediu, ordinea enumerării nefiind întâmplătoare. 


Sensibilitatea la percepția de hegemonie a rămas dar, în 
urma tensiunilor create de criza refugiaților prin „deschiderea” 
excesivă pe subiect a cancelarului Germaniei, mulți analişti au 
văzut aici un declanşator al sfârşitului hegemoniei Germaniei în 
cadrul UE, în sensul ei larg. Considerăm că alegerile prezidenţiale 
din Franţa ar putea schimba esența comentariilor acestor analişti, 
având în vedere retrezirea motorului franco-german, cu o agendă 
cel puţin incitantă pentru viitorul UE. 


Echilibrul de putere în cadrul Uniunii se modifică, spun alti 
analişti, iar poziția dominantă a Germaniei (politică şi econo- 
mică), de la criza din 2008 şi până acum, cunoaşte o slăbire gra- 
duală. Foarte vocal în acest sens este Daniel Gros, economist 
german, director pentru o bună perioadă de timp la Centre for 

European Policy Studies (CEPS), un think-tank european. Într-un 
articol al său, găzduit de „Project-Sindicate” (The End of German 
Hegemony, oct., 2015), Gros lasă să se înţeleagă că, deşi cetățenii 
germani cred într-o Germanie puternică, cu un statut de frunte în 
cadrul UE (economia Germaniei a continuat să crească, în timp ce 
multi dintre partenerii ei din Uniune se confruntă cu o recesiune 
prelungită), starea sa actuală devine tot mai mult una evidentă, 
de conjunctură favorabilă, pe cale să se disipeze. FMI a previ- 
zionat că rata de creştere a Germaniei în următorii 5 ani va scădea 
sub cea a Zonei Euro sau a primelor trei tari ale Uniunii, cauza 
fiind lupta pierdută cu conduita politicii monetare a BCE, prin 
recurgerea masivă la relaxarea monetară şi dobânzi negative. 


Forța Germaniei de a chema statele membre din Zona Euro 
pentru o mai bună disciplină fiscală, prin reforme structurale, este 
subminată de stimulentele încă valabile ale politicii BCE, fragile şi 
aflate la capătul puterilor. Aceste stimulente au slăbit orice voință 
a executivelor de a întări disciplina financiară, ceea ce atacă 
perspectiva existenței Zonei Euro din punctul de vedere al 
planului anunţat de măsuri privind îmbunătăţirea funcționării 
uniunii monetare. 

Consecințele politicii monetare a BCE fac economisirile 
mari, de care se bucură Germania, incapabile să mai ajute, după 
ce economia ei a trecut oarecum triumfal prin criza financiară, 
multe alte state membre. Vechile oportunități dispar încet, fapt ce 
are consecințe asupra influenței politice pe care Germania o va 
avea, de acum încolo, în cadrul şi în afara Zonei Euro şi chiar în 
afara Uniunii. Criza refugiaților a determinat Germania să solicite 
solidaritatea partenerilor din Uniune (când ea şi-a oferit întot- 
deauna solidaritatea în alte cazuri), dar momentul este unul 
dintre cele mai nepropice privind nu numai acest subiect, ci şi 
altele. Solidaritatea şi coeziunea la nivel de Uniune sunt oarecum 
în derivă, conceptele respective presupunând participarea 
simultană a tuturor la astfel de eforturi. 

Piete importante de export pentru Germania, aflate in 
contracție (în special China, apoi Rusia), îi vor afecta creşterea 
economică pe segmentele cele mai competitive (maşini, utilaje, 
echipamente industriale) şi va fi concurată, în domeniul produc- 
tiei şi exporturilor de bunuri de consum, de ţările din sudul 
Uniunii. 

Retin atenţia două concluzii ale lui Gros, şi anume: revenirea 
„la normal” a Germaniei la acea normalitate. Obiectiv şi subiectiv, 
calitatea de hegemon este greu de conceput că va mai fi aceeaşi, în 
condiţiile în care conjunctura globală dă semne de accelerare, 
inclusiv în mutatiile de tip soft-power. Pe de altă parte, spune 
Gros, vom vedea mai puţină politică economică „germanică” în 
cadrul eurozonei, cu o consecință preocupantă: mai multă 
popularitate a Uniunii în ţările periferice, dar o creştere a „rezis- 
tenţei” Germaniei la noi membri. De presupus, este că, totuşi, 
Germania va „rămâne o piesă importantă în acest puzzle al integrării”. 

Alţi analişti europeni, inclusiv germani, spun că toți ceilalți 
membri ai UE, prin toată structurarea şi sustinerile de decizii ale 
Consiliului sau Comisiei Europene, au cedat pas cu pas — în fata 
opiniilor cancelarului Angela Merkel — „unui determinism ger- 
man”, perceput ca o hegemonie în creştere. Desigur, Germania 
este cea mai mare putere economică în UE. Politicile economice 
foarte strânse, caracterizate de o disciplină de manual şi din 
experiența dură a primei jumătăţi a secolului XX, au plasat-o 
printre cele mai competitive din lume atât ca varietate de ofertă, 
în special la bunuri de investiţii în domeniul echipamentelor 
industriale (devenit furnizor global), cât şi în raportul pret/ca- 
litate. Intervenţiile pe austeritate, criticile continue la adresa 
programului de relaxare cantitativă a BCE, opoziția vehementă 
față de stabilirea eurobondurilor etc. sunt aspecte care i-au adus o 
aureolă de lider privit cu temere. 

Considerăm că, pentru România, sunt importante direcțiile 
în care este împinsă Germania de anumiți „experți birocrați”, 
clarificările fiind bazate tocmai pe ceea stim deja si pe care se 
poate clădi în continuare. Iată ce spunea ministrul german de 
externe, Sigmar Gabriel, prin publicația Der Spiegel pe la mijlocul 
anului 2017: „Ar trebui să contracarăm tentatiile venite de la cei 
care vorbesc despre noi, germanii, spunând că ne place să jucăm 
un rol important, să ne asumam responsabilitatea si să arătăm, 
în schimb, că Europa este mai mare decât Germania şi că nu ne 
pot avea decât pe toți la un loc”. 


După alegerile prezidențiale din Franța trebuie urmărită 
măsura în care se va modifica percepția hegemoniei germane, 
având în vedere că Emmanuel Macron s-a exprimat deja cu tărie 
pentru o reformare a Uniunii si, mai ales, a Zonei Euro, dacă se 
doreşte ca proiectul politic european — o Uniune Politică — să 
revină pe calea celor menţionate, eufemistic, în toate tratatele de 
funcționare a Uniunii: „să pună bazele unei uniuni tot mai strânse 
între națiunile europene, ... să asigure, printr-o acțiune comună, pro- 
gresul economic şi social al statelor lor, prin eliminarea barierelor care 
divizează Europa” (TFUE, versiunea consolidată, Jurnalul Oficial al 
Uniunii Europene, doc C 326/47). 


3.2.8. Motorul franco-german 


Nu trebuie să ne ducem departe în istoria continentului 
european ca să recunoaştem că „motorul” franco-german a 
existat şi s-a manifestat permanent, producând schimbări politice 
şi economice majore. Este foarte adevărat că el a fost unul 
antagonic, cel putin de la Primul Război Mondial şi până la 
Tratatul de la Roma (1957), cu efecte dintre cele mai distrugătoare 
nu numai pentru continent, ci şi pentru omenire, cel de al Doilea 

Război Mondial atingând dimensiuni inimaginabile in privinţa 
victimelor, cruzimii, armamentului şi a teritoriilor atrase în 
conflict. 


Facem referire la perioada menţionată prin prisma 
raportării României la „motorul” acelor timpuri, întrucât tratatele 
de la Trianon cu privire la crearea României Mari au ciuntit 
comportamentele unor imperii — cel german trezit de nazismul lui 
Hitler şi cel rus, sub conducerea autocrată a lui Stalin — înainte de 
al Doilea Război Mondial. La acea vreme, respectivele imperii se 
aflau într-o competiție de şantajare a ţărilor mici, România fiind 
atacată prin Dictatul de la Viena (prin dislocarea unei parti din 
Transilvania) şi Ultimatumul URSS (prin pretenţiile față de 
Basarabia şi Bucovina). 


Mai trebuie adăugată şi forțarea României de a alege între 
parteneriatul împotriva Germaniei naziste (Liga Naţiunilor), care 
şi-a dovedit slăbiciunea prin încrederea nejustificată in 
promisiunile unui lider (Hitler, care a încălcat toate înțelegerile 
pentru un continent mai liniştit după prima conflagrație mon- 
dială), şi şantajul din partea Germaniei că ciuntirile teritoriale 
determinate direct sau indirect de ea (Tratatul Ribbentrop- 
Molotov) s-ar rezolva printr-o alianță în ducerea războiului 
împotriva URSS. Că nu a fost aşa o dovedeşte istoria. 


Începând cu Tratatul de la Roma, crearea Comisiilor Econo- 
mice Europene a avut ca obiect controlul unui eventual nou 
proces de reînarmare a unei Germanii înfrânte şi împărţite în 
patru zone de ocupaţie (SUA, Marea Britanie, Franţa şi URSS) şi, 
mai ales, soluționarea crizei alimentare endemice pe continentul 
european rămas în democraţie. 

Sperăm că astăzi ne aflăm într-o perioadă „neantagonică” a 
motorului franco-german. Noua competiție pentru viitorul 
Europei şi al Uniunii, când va fi fost intrată în linie dreaptă, cu 

mandatele confirmate ale celor doi lideri - Macron si Merkel — va 
mai produce însă disensiuni şi valuri, sun forma unor mici alianțe 
între statele membre ale UE, care vor fi privite şi prin lupa istoriei. 


Avem declaraţii tot mai multe că, în contextul unei redresări 
a creşterii economice din Europa, Germania este gata să 
contribuie la adâncirea integrării Zonei Euro, după cum afirmă 
ministrul de finanțe Wolfgang Schaeuble într-o scrisoare deschisă 
trimisă parlamentarilor germani şi cancelarului Merkel: „În ciuda 
sau chiar din cauza Brexitului, integrarea europeană rămâne una 
dintre cele mai bune idei ale europenilor secolului XX”. Preşe- 
dintele Franţei, Macron, vine în forţă cu promisiunea implicării în 
rezolvarea „imperfecțiunii monedei unice”, prin crearea unui 
post de ministru de finanţe al Zonei Euro, care va administra un 
buget de investiţii şi transferuri, prin care să nu se mai permită 
unui stat membru să cadă într-o criză precum cea din Grecia. 


În acord cu ceea ce a relevat globalizarea, preşedintele 
Franţei a înţeles că soluţiile viabilitatii pe termen lung a Uniunii 
trebuie să facă apel mai mult la cetăţeni, şi nu la lideri (vezi Vive 
l`Euro, autor Lucrezia Reichlin, fost director pentru cercetare la 
BCE, profesor de economie la London Business School). Acest 
lucru şi o campanie proeuropeană fara ambiguitati au determinat 
succesul lui Macron în alegeri, liderii Uniunii urmând să 
revitalizeze eforturile începute, dar neterminate, în ceea ce 
priveşte securitatea, migraţia şi creşterea economică. 


Este posibil ca „motorul” franco-german să se ocupe cu 
prioritate de viteza întâi de înaintare a Uniunii, adică de perfec- 
tionarea Zonei Euro, în contextul unor demersuri (precum cel al 
Raportului celor cinci preşedinţi) de aprofundare a Uniunii 
Economice şi Monetare. Macron s-a exprimat asupra necesităţii ca 
Uniunea, în ansamblul ei, să promoveze (spre viitorul unei 
Uniuni Fiscale) pilonul fiscal, acum absent în funcţionarea 

monedei unice, ceea ce presupune ca Zona Euro sa-si mutua- 
lizeze datoriile în obligaţiuni unice, să aibă un buget comun şi un 
ministru de finanţe comun. 

Revenirea motorului franco-german ar trebui să însemne că 
o înţelegere între Franţa şi Germania poate deveni o înţelegere la 
nivelul Uniunii. „If France and Germany agree, all of Europe can 
agree”, spune Ulrike Guerot (fondatoare şi director al European 
Democracy Lab; Berlin), dar subliniază că înţelegerea ar putea fi 
în termenii Berlinului (vezi articolul „Macron: The Franco- 
German Tandem is Back — on Berlin's Terms”, iunie 2017, Project 
Syndicate). 

Şi totuşi Guerot îşi încheie articolul citat cu o perspectivă pe 
care o considerăm optimistă, dar ale cărei şanse trebuie urmărite 
in timp: „Poate că cea mai mare sarcină a lui Macron — Macron 
fără orice Merkel — ar fi să reziste la provocarea că Berlinul 
devine volens nolens capitala absconsă a Europei. El este 
singurul care o poate face şi ar fi cel mai mare serviciu adus 
Europei, în loc să o facă pentru «Mercron». A sosit timpul să 
realizăm că Europa este mai mult decât Germania şi că 
Eurozona trebuie redesenată într-o formă, democratică şi socială, 
care să meargă mult dincolo de «liaisons amoreuses» franco- 
germane”. 


România este în fața unor decizii provocatoare, de a trece de la 
criticarea unei Uniuni cu multe viteze la aderarea la zona euro, în 
care sigur Uniunea va fi în viteza întâi şi numai unde România va 
fi la masa decidentilor care îi vor prefigura viitorul. După 
septembrie 2017, clasa politică trebuie să se pronunţe într-un fel 
dacă se doreşte să nu se piardă o fereastră de oportunitate istorică 
pentru destinul european al României. 


Promisiunea că reconstrucţia istorică a Uniunii ar putea 
avea în vedere şi modificarea tratatelor (conferința de presă a 

întâlnirii tradiționale dintre Macron şi Merkel şi decizia ca prima 
vizită a noului preşedinte al Franţei să fie la Berlin) ridică aceeaşi 
problemă pentru România: la ce masă va fi când va veni timpul?! 


3.2.9. Din nou despre Brexit, dar în impas 


Invocarea Art. 50 din Tratatul de la Lisabona (TFUE) arată ca 
Marea Britanie, sub o eventuală reîntoarcere a procesului politic 
început de fostul premier David Cameron, va părăsi Uniunea, 
într-o formă sau alta (abordare soft sau hard a negocierilor) în mai 
2019. Matematica de calendar nu ne spune, din păcate, nimic clar 
cu privire la sociologia comportamentală a cetăţenilor, a națiunii 
sau a unei tari prin relationarea dorințelor, sperantelor sau 
aşteptărilor indivizilor organizaţi într-o formă societală. 

Este şi cazul Brexit, procesul luând o turnură diferită după 
cunoaşterea rezultatelor alegerilor anunţate în pripă de premierul 
Theresa May. Forţa ei de negociere a fost subtiata semnificativ de 
pierderea majorității parlamentare, iar acest lucru înseamnă nu 
numai un referendum de ieşire a Marii Britanii din UE la limită, ci 
şi faptul că pretextul Brexit, de la Cameron la May, nu a rezolvat 
situația din interiorul Partidului Conservator, antagonizată de 
calea Brexit. Se constată că Marea Britanie ar pierde prin Brexit 
mai mult decât ar fi câştigat din promisiunile smulse de Cameron 
de la Bruxelles, în cazul în care ar fi rămas în UE. Dar, chiar şi aşa, 
Uniunea, după un Brexit efectiv, nu va mai fi ceea ce a fost, iar 
acest lucru ar putea fi o oportunitate şi pentru România. 

Provocarea pentru România, ca stat membru al Uniunii, este 
incertitudinea creată de desfăşurarea posibilă a unui proces de 
exit care se dovedeşte complex nu numai teoretic, ci şi practic. 
Incertitudinea creată în timp de Brexit este rezultatul unui 
referendum organizat prost şi în pripă, poate chiar nenecesar, 

după opinia multor analişti, cu aplicarea unei majorități simple 
neconcludente, de natură să divizeze o societate consolidată 
precum cea britanică. Poate chiar şi mai mult, rămâne relevant 
faptul că marja mică a celor care s-au pronunțat pentru ieşirea din 
UE, urmată de „bâiguielile” politice, a făcut şi mai grea alegerea 
modului cum va părăsi de fapt Uniunea. Să nu se piardă 
sinapsele care i-au adus Marii Britanii atâtea avantaje (beneficiile 
pieței unice în cele mai multe domenii de interes), rezultate din şi 
prin poziția oarecum forte asigurată de statura ei de putere 
politică şi economică, proiectată mai bine la nivel global decât a 
Uniunii în ansamblul ei. 


Consecința pentru România ar fi: (1), din punct de vedere 
politic, pierderea unui aliat, în interiorul Uniunii, cu care are un 
parteneriat strategic şi care va deveni element de frictiune 
insidios în diverse poziționări, ca stat periferic, fata de deciziile 
centrului, la fel cum se întâmplă cu parteneriatul strategic cu 
SUA; (2) din punct de vedere economic, semnificativă ar fi 
reducerea bugetului de funcţionare a UE, cu impact în special 
asupra alocării fondurilor de coeziune, unde va creşte competiția 
şi vor avea de câştigat cei care au demonstrat performanţă în 
utilizarea acestora. România are aici probleme de calitate şi de 
capacitate instituțională. 


Dincolo de impreciziile Art. 50 din TFUE, considerăm că 
pentru România, din punct de vedere politic, Brexitul trebuie să 
se întâmple cu un exit settlement, de continuitate a relationarii 
Marii Britanii cu Uniunea, cu caracter tranzitional către calitatea 
de membru al Zonei Economice Europene (EEA). Perioada 
tranzitorie este utilă pentru acel respiro şi stimul, credem noi, de 
care are nevoie Marea Britanie pentru ca, împreună cu Uniunea, 
să găsească soluţii soft la antagonicele probleme ale: (1) imigrației 
necontrolate (de altfel, declanşatorul vizibil al referendumului); 
(2) contribuţiei la bugetul UE şi (3) jurisdicției Curţii Europene de 

Justiţie. România are interese de apărat sub toate cele trei aspecte, 
ca multe alte state membre. 


Se pare însă că aspectul cel mai important, care priveşte de 
data acesta viitorul UE, este posibilitatea ca, pe parcursul produ- 
cerii Brexitului şi al perioadei de tranziţie, Uniunea să recurgă la 
unele reforme, chiar în domeniul liberei circulații a cetăţenilor 
Uniunii, ceea ce ar scoate din sfera antagonismelor poziționarea 
pentru un hard Brexit, perdant pentru toți şi pentru filozofia 
libertăţilor. 

Abordarea gradualismului este în avantajul tuturor statelor 
membre ale Uniunii şi ea a devenit posibilă prin prisma 
rezultatelor alegerilor organizate de guvernul May. Acest lucru 
tine şi de viitorul Uniunii, după cum afirma Angela Merkel la 
prima conferință comună de la Berlin, imediat după alegerea 
preşedintelui Emmanuel Macron: „Există înțelegerea comună că nu 
ne putem concentra numai pe procesul de ieşire a Marii Britanii din UE, 
ci, în primul rând, trebuie să ne gândim cum consolidăm apărarea de 
crize a Uniunii Europene, în special Zona Euro. Dacă putem spune de 
ce, pentru ce şi care este motivația pe care ne bazăm, atunci Germania ar 
fi, cu siguranță, pregătită să facă acest lucru. ...... Din punctul de vedere 
al Germaniei, este posibil să schimbăm tratatele dacă va fi nevoie”. 


Emmanuel Macron a întărit ultima idee, cu referire la 
posibila modificare a tratatelor: „Nu există niciun tabu pentru noi 
în legătură cu acest lucru”. Brexitul, din punctul nostru de ve- 
dere, va marca o cotitură în abordarea temei revederii tratatelor, 
dar numai cu luarea în considerare a slăbirii fenomenului 
populist antieuropean şi antieuro. 


3.2.10. Dinamica şi orizontul creşterii economiei globale 


Experţi şi analişti (Allan Greenspan, de pildă), vorbesc insis- 
tent despre încetinirea creşterii economiei globale în 2019 şi 


266 Napoleon Pop & Valeriu loan-Franc 


spectrul unei noi crize, posibil mai grea decât cea din 2008. Un 
sondaj realizat de economişti proiectează, pentru următorii doi 
ani, o scădere a ritmului de creştere economică în ţările dezvoltate 
(SUA, Zona Euro, Japonia, Franța, Germania, China, o proiecţie 
anterioară confirmându-se deja), în timp ce inflația va rămâne 
benigna. Or, acest lucru confirma prudenta bancherilor centrali 
când reacționează la presiuni pentru a ieşi rapid din relaxarea 
cantitativă. 


Este vorba despre o maturizare timpurie a ciclului econo- 
mic, la limita în care, fie bancherii centrali greşesc, când spun că 
ieşirea din relaxarea cantitativă trebuie făcută lent şi cu ochii pe 
indicatori, fie consumatorii deja au ajuns la un alt prag de 
îndatorare, şi atunci sunt necesare măsuri de politică monetară 
restrictivă. Se pare că „noua normalitate” postcriză, cu luarea în 
considerare a faptului că unele economii emergente au ajuns la 
maturitate, va fi pentru „o mai mică robustete a creşterii” 
(Reuters), problema-cheie fiind cea a bancherilor centrali de a nu 
cădea într-o nouă eroare privind numai datele statistice. 


Stephen King, economist principal la HSBC, vorbeşte 
despre recorduri economice care nu mai respectă regulile: „SUA 
este pe cale să spargă două recorduri simultane. În câteva 
săptămâni, economia SUA ne-a arătat atât cea mai lungă, dar şi cea 
mai slabă redresare economică din istoria postbelică” (declaraţie 
făcută pentru Reuters, iulie 2017). În iulie 2017, semne de slăbire a 
creşterii economice se vedeau şi în UE şi în Japonia. 


Markit, o companie de analize financiare, arăta, într-un stu- 
diu de conjunctură, că economia Zonei Euro a început trimestrul 
trei din 2017 cu cel mai lent ritm de creştere din ultimele şase luni 
(comentarii Reuters şi Bloomberg), deşi acest ritm „rămâne 
impresionant” (afirmă Chris Williamson, economist şef al IHS 
Markit), ceea ce face ca BCE să nu se grăbească cu retragerea 
măsurilor de stimulare a economiilor din Zona Euro. 

Un seminar organizat în Malta, în iunie 2017, pe tema 
stabilității economice şi financiare globale, concluzionează că, la 
nouă ani după criza financiară, semnele pozitive de redresare 
economică, deşi încurajatoare în UE, stau sub semnul unor riscuri 
viitoare, determinate de ritmul moderat al creşterii economice, 
însoţit de fluxuri limitate de capital, comparativ cu perioada ante- 
criză. La acest lucru se adaugă o grabă în creşterea dobânzilor de 
politică monetară şi lipsa spaţiului fiscal de stimulente. 


Este o demonstraţie că euro şi politica monetară a BCE nu 
pot rezolva problemele structurale interne, aflate în responsa- 
bilitatea statelor membre, dar nici disciplina fiscală impusă prin 
regulile de funcţionare a Uniunii Economice şi Monetare (EMU) 
nu este respectată de toate statele membre ale Zonei Euro. Ca 
urmare, o prioritate a EMU este ranforsarea angajamentelor 
pentru disciplina şi obiectivele anunţate de Planul Juncker, dar şi 
pe cele aflate în competența BCE. De asemenea, beneficiile Uniunii 
Bancare sunt simţite prea lent. Dincolo de SSM şi SRM, este nevoie 
de soluţii rapide pentru impedimentele aşa-zis structurale, care 
dezavantajează băncile din Zona Euro la nivel internațional. 


Se asistă şi la o cooperare scăzută la nivelul reglementărilor 
internaționale, ceea ce nu duce la realizarea unui teren propice 
pentru tintirea riscurilor unor activități financiare interconectate 
deja prin globalizare (produsele financiare inovative, ca deriva- 
tele, schimbul de informaţii statistice etc. de evaluare a slăbiciu- 
nilor pieţelor). 


3.2.11. Zona Euro şi adoptarea monedei unice 
de către România 


Evocăm în continuare poate cea mai mare provocare pentru 
România, în contextul economic şi geopolitic global şi, mai ales, 

pentru Uniune. Asupra acestei provocari vom reveni desigur in 
secventele privind schimbarea de atitudine de care are nevoie 
România, timpurile marcând faptul ca a sta la remorca unor 
teorii şi tradiții conservatoare în abordare este pista cea mai 
greşită, când vorbim despre aderarea la proiecte politice cum 
este cel care are în vedere moneda unică. 


Desigur, interesează şi perspectiva tehnică a Zonei Euro, în 
spatele căreia se ascund tari membre ale Uniunii, mult mai bine 
pregătite decât România pentru a intra în Zona Euro (Polonia, 
Ungaria, Cehia), după cum a sta în trena gândirii politice a 
acestora ar putea fi o capcană pentru noi. Posibilitatea de a vedea 
clar proiectul politic ne este obturată de dezbaterile asupra 
Europei cu mai multe viteze sau a crizei migrantilor, când miezul 
problemelor fie este altul, fie are legătură cu acestea. Mai grav 
este faptul că, în legătură cu cele două exemple, căutând vino- 
vatii, ne îndepărtăm de ceea ce este esenţial. Dorim ca Uniunea 
să ne rezolve problemele, ca stat membru, noi privind pasiv la 
tratate, sau România să ia parte în rezolvarea problemelor, 
inclusiv pentru ea, folosind tratatele? 


Revenind la exemplul cel mai pregnant, criza refugiaților, 
Wolfgang Schaeuble avertizează că perceperea ei ca problemă 
germană este greşită, deşi multe dintre statele membre au aştep- 
tări de la deciziile germane. El insistă asupra faptului că proble- 
ma emigranților ar fi una europeană, prin adoptarea respectivelor 
decizii la Bruxelles. Observând cum s-au luat aceste decizii, 
poziţia periferică a României ne este dezavantajoasă, având in 
vedere consecinţele multiple din celelalte state contestatare, 
precum Ungaria şi mai ales Marea Britanie, unde criza refu- 
giatilor se spune că a declanşat Brexitul. Retinem că sunt invocate 
şi probleme de suveranitate, şi ele de interes pentru România. 


Nu ştim în ce măsură aprecierile făcute de Angela Merkel şi 
Jean-Claude Juncker ne-au ajutat atunci când au legat explicit 

controlul frontierelor naţionale în zona Spaţiului Schengen de un 
posibil colaps al pieţei unice (în special în zona cea mai dezvoltată 
a Uniunii) şi de sfârşitul euro, dar ar trebui să luăm aminte la 
spusele lor: „fără Schengen... euro nu are nicio menire”, spunea 
Juncker, Merkel adăugând că „nimeni nu poate pretinde să aibă o 
monedă unică/comună dacă nu asigură un acces facil la trecerea 
frontierei”. Atunci, de ce României i s-a tot refuzat intrarea în 
Spaţiul Schengen, iar în interiorul țării există presupunerea ca 
proiectele de dezvoltare a infrastructurii fizice au fost întârziate 
de interese ale unor puteri din cadrul Uniunii? 


Se pare că tocmai salvarea simbolurilor Uniunii — piața 
unică, Spaţiul Schengen, euro, cele în construcție precum uniunea 
bancară, uniunea piețelor de capital şi posibil uniunea fiscală — 
este singura graniță a unui eventual optimism legat de o soluţie 
comprehensivă a emigranților, după cum spune comisarul pentru 
migraţie, Dimitris Avramopoulos. Din punctul nostru de vedere, 
ea echivalează cu salvarea Uniunii, în care România trebuie să 
creadă. 


Interesul României pentru adoptarea euro este plasarea ei în 
a doua economie ca mărime globală, reprezentată de Zona Euro, 
ceea ce contează pentru restul lumii, spune Wolfgang Munchau 
în opinia sa preluată de Financial Times ,,Three Steps the EU Can 
Take to Show Global Leadership”. Intuim că nu trebuie să trecem 
cu vederea consecinţele acestui fapt, ca să decelăm importanța, 
pentru noi, de a fi în Zona Euro şi de a fi alături de Franţa şi 
Germania în interesul (deocamdată declarativ) de a reamorsa 
sistemul de guvernanta al Zonei Euro. Cu o singură condiţie: 
această reamorsare să nu semene cu impunerea unei noi 
austeritati, tocmai pentru că germanii nu ar fi de acord cu 
măsurile de a pune pe picioare Uniunea. Mai ales în ce priveşte 
domeniul apărării, ori obsesia surplusului fiscal care ar trebui 


270 Napoleon Pop & Valeriu loan-Franc 


redistribuit în cadrul unei Uniuni mai strânse şi mai profunde. 
Despre transferul de suveranitate nici nu poate fi vorba! Franţa, pe 
de altă parte, este gata să accepte mai mult decât alte state 
membre, respectiv spaţiul unic de apărare, dar, în materie de 
comerț liber, Macron se apropie de Trump (spune Munchau). 


A naviga prin tandemul franco-german este capital pentru 
România în promovarea intentiilor sale de a sta la masa deciziilor 
comunitare, iar un efort în acest sens trebuie înţeles strict pe 
considerentele de securitate. Celelalte măsuri tehnice „de a pune 
Uniunea pe propriile picioare” (expresie folosită de Angela 
Merkel) nu sunt decât instrumente ale unei mai bune securitati 
europene comune, vitală pentru România în prezent şi pentru 
propriul ei viitor european. 


3.2.12. Primăvara arabă 


„Primăvara Arabă” s-a dovedit, în timp, un fenomen extrem 
de complex, prin urmările sale, afectând mai ales geopolitica 
regională şi chiar pe cea globală. Războaiele civile susținute de 
intervenţii din afară au făcut ravagii în numele democraţiei şi al 
drepturilor omului, cu un final confuz, prin care a fost uitat 
scopul schimbărilor. Este posibil ca Primăvara Arabă să fi făcut 
parte dintr-o „globalizare forțată”, prin care să se fi schimbat şi 
sferele de influență ale Occidentului asupra ţărilor din nordul 
Africii şi din Orientul Mijlociu, cuprinse în acest val. Bătăile de 
cap însă nu au încetat în ceea ce priveşte stabilitatea politică a 
zonei, mişcarea ISIS, Siria însângerată, valul de refugiaţi etc. 
afectând Europa şi Uniunea Europeană. 

Primăvara Arabă a fost mult comentată politic şi militar, 
prin poziţiile si implicările neproportionale şi chiar contradictorii 
ale Rusiei, SUA şi UE, în încercările de a stabiliza ţările în 

discuţie, respectiv Libia, Egipt, Irak şi, mai ales, Siria, dar fiecare 
în felul ei. Siria a devenit ,,destinatia” unor intervenţii militare cu 
implicaţii globale, efectele naşterii unei emigratii din motive 
economice şi de apărare a propriilor vieţi ale refugiaților pertur- 
bând practic întreaga Europă. Fenomenul în sine a adus multe 
schimbări în echilibrul politic în Europa, chiar Brexitul fiind un 
efect, deşi este mutat pe seama emigrației cetățenilor Uniunii. 


Lipsa de previzibilitate a făcut, inclusiv pentru economişti, 
să nu mai fie observate rădăcinile semnificativ profunde ale 
schimbărilor, văzute ca revoluţii, războaie civile, state falite, şi, 
mai ales, intensificarea extremismului religios. Concluzia formula- 
tă de Hassan Hakimian, director la London Middle East Institute, 
s-a răspândit prin multe dintre lucrările sale axate pe emigrația 
populaţiei din Orientul Mijlociu (Routledge Political Economy of the 
Middle East and North Africa, 2003; Iran and the Global Economy: 
Petro Populism, Islam and Economic Sanctions, 2014). 


Esecul economiştilor cu privire la cauzele si efectele 
Primăverii Arabe vine „să completeze” experiențe mai recente ale 
unui mod de fixare a unor ipoteze de lucru şi de analiză a lor, 
într-un cadru metodologic valabil pentru FMI şi Banca Mondială. 
În cauză ar fi politicile prescrise regiunilor de organisme finan- 
ciare internaţionale, care „au căzut” la examenul evaluărilor 
finale, al analizelor şi indicatorilor folosiţi. Pentru ţările în cauză 
se pare că analizele au pierdut din vedere anticipările în mişcări- 
le politice interne, cu sau fără sprijin exterior, chiar dacă 
programele experţilor străini au rămas focalizate pe problemele 
de echilibru ale trendului economic. Ca economişti şi cercetători, 
constatăm că respectiva ipoteză de lucru este greşită, construită 
pe omisiunea comportamentelor economice, văzute ca ierarhii 
sociale şi politice în schimbare, mai ales în globalizare. 

Deşi datele economice indicau un tablou favorabil al situa- 
tiei economice din Africa de Nord şi Orientul Mijlociu — creştere 
economică confortabilă, de 4-5%, o îmbunătăţire a indicatorilor de 

dezvoltare umană, venituri, şi ele confortabile, din exporturile de 
ţiţei etc. —, au fost uitate însă aşteptările generaţiei tinere si ale 
populaţiei de rând: justiție socială, locuri de muncă, venituri 
sigure, acces la educaţie etc. 

Conventionala gândire economică nu a reuşit să coreleze 
prosperitatea cu impactul neliniştii sociale şi politice în masă, 
determinate de osificarea unei guvernante totalitare, considerată 
a fi mânată de interese externe, incapabilă să asigure ceea ce 
numim stabilitate politică. Prin prisma analizelor realizate de 
sociologul american James Chowning (cunoscut pentru utilizarea 
aşa-numitei „curba J” în teoria revoluțiilor politice, care caută sa 
explice mişcările sociale prin creşterea aşteptărilor individuale în 
contrast cu scăderea percepţiei de bine), trebuie să avem în 
vedere faptul că perioade relativ îndelungate de dezvoltare 
economică şi socială pot fi întrerupte brusc de evoluţii contrare. 
Sindromul cunoscut ca Primăvara Arabă este un semnal de 
alarmă pentru Europa, care poate trece prin aceeaşi inversare, 
determinată de frustrările cetăţenilor, cauzate de disparitatile 
dintre aşteptări şi realitate. 


Să desprindem concluzia că preferințe economice recu- 
noscute nu pot fi garanţii certe pentru stabilitatea politică? 
Hakimian vine să ne demonstreze că în globalizare gândirea 
convenţională poate duce la eroare. 


3.3. O schimbare de atitudine 


Oamenii rationali încearcă să se adapteze la 
lumea înconjurătoare. 


George Bernard Shaw 


România se află într-o perioadă de modernizare, facilitată 
nu numai de orientarea de sistem social-politic cu beneficiile 

stimulării inițiativei private a cetățenilor, ca urmare a garantării 
drepturilor democratice, ci şi de avantajele progresului tehno- 
logic. La acestea se adaugă faptul că „reîntoarcerea” României în 
Europa a avut loc într-un anumit cadru al evoluției acesteia, 
marcat de existenţa unei alianţe de securitate colectivă şi un 
proces amplu de integrare economică, pe fundalul celei mai lungi 
perioade de pace de la cel de al Doilea Război Mondial încoace. 


Cu toate acestea, şi fără a aduce prejudicii unor eforturi 
politice şi de guvernanta, care au dat noua orientare politică şi au 
făcut ca România să devină parte contractantă atât a alianţei de 
securitate, cât şi a procesului de integrare economică, la peste un 
sfert de secol ne confruntăm cu un bilanț preocupant. Dar nu 
aceste aspecte preocupante în prezent ar fi problema sensului 
modernizării României, ci continua înfrângere a aşteptărilor 
cetățenilor, ca urmare a unei guvernante de mică performanţă, 
chemată să valorifice în cel mai înalt grad noile poziționări în 
relaţia euroatlantică. 


În calitate de stat membru al NATO şi al UE, România şi-a 
asumat angajamente de a ţine pasul (de fapt de a livra şi ea) cu 
ritmul evoluţiilor interne ale celor două cluburi. Acest ritm ţine 
cont, în egală măsură, de ţintele proprii şi de provocările externe, 
rezultatul final demonstrând de multe ori întârzieri, paşi înapoi şi 
complicaţii în realizarea propriilor ţinte. Deşi parte a acestui 
proces combinat şi în fata unor indicatori măsurând performan- 
tele proprii ale României, trebuie să ne întrebăm unde se greşeşte. 
La zece ani de la integrarea de jure în UE, cu constatarea unor 
beneficii nete între aportul propriu şi oferta UE în termeni de 
sprijinire a dezvoltării, România nu a progresat, menținându-și 
locul de jos în ierarhia unor performanţe. 

Analize interne, partizane şi nepartizane, demonstrând mai 
degrabă optica paharului cu jumătatea plină, interpretată de jos 
în sus ori de sus în jos, ne trimit la atitudinea guvernantilor 

vremelnici in abordarea solutiilor care ar trebui sa vina in 
întâmpinarea aşteptărilor cetățenilor. O sinteză a modului de 
valorificare a potenţialului socioeconomic al țării din ultimul sfert 
de secol relevă exact această atitudine, prin care respectivul 
potenţial parcă ne-a scăpat din mâini: 3-4 milioane de români 
lucrează în străinătate cu tot cu abilitățile lor profesionale, lăsând 
aproape în stare de urgență domenii de utilitate publică 
importante pentru restul populaţiei din ţară; resursele naturale 
proprii sunt exploatate prin decizii care nu ne mai aparţin, în 
afara menţinerii unor redevente la un nivel departe de a asigura 
forme de recuperare a acestora; guvernanta națională a asigurat 
dezvoltarea economică prin finantarile pe verticală, între 
bugetul public şi agenţi economici privilegiați, fiind pierdută 
alocarea optimă a resurselor (licitaţii trucate, finalizate prin 
contracte costisitoare, fără realizarea calitativă a obiectivelor 
acestora, la timp sau deloc; obiective de investiţii finanţate din 
bani publici, fără caracteristica autosustinerii lor, a recuperării 
acestora sau asigurării de bunuri publice de calitate, structurate; 
evaziune fiscală şi corupţie); dezvoltarea economiei pe orizon- 
tală este stimulată exclusiv de companiile multinaționale, cu 
efectul unor producţii orientate către lanţurile valorice din tarile- 
mamă; se face prea putin pentru creşterea numărului de locuri de 
muncă în sectorul privat. În schimb povara bugetarilor de orice 
fel şi birocraţia în detrimentul cetăţenilor creşte etc. 


Necesitatea schimbării de atitudine a devenit acută pentru 
a ieşi dintr-un cerc vicios care ne găseşte cu cele mai proaste 
infrastructuri în educaţie şi învățământ, în sistemul de sănătate, 
în domeniul ordinii publice, al transporturilor terestre, în colec- 
tarea taxelor şi impozitelor, cu efectul probabil al falimentării 
României (scenariu care nu ne aparține, dar asupra căruia aver- 
tizăm). Poate că, din buna situație macroeconomică a prezentului, 
ar trebui extrasă calea de urmat, dar numai cu abordarea serioasă 
a modului prin care se înțelege dezvoltarea economică în sens 

calitativ, şi nu doar o simplă creştere economică cu germeni de 
nesustenabilitate. 


3.3.1. Pro memoria 


Prin Acordul de Asociere la Comisiile Economice Europene 
(CEE devenite UE, 1995) şi Tratatul de aderare la Uniunea 
Europeană, România este participantă la cel mai de anvergură 
proiect politic al Europei din toate timpurile. Această participare 
dovedeşte nu numai un act de voință politică a clasei politice 
româneşti, ci şi opțiunea populară la nivel de tara, validată prin 
consensul partidelor politice asupra a trei strategii capitale pentru 
destinul democratic al României: orientarea sistemică (1990), 
argumentarea necesității integrării europene a României pe baze 
juridice (1995) şi confirmarea unui proiect de dezvoltare pe ter- 
men mediu, ca fundament al pregătirii aderării prin negocierile 
consistente pe domenii, pentru calitatea de stat membru deplin al 
UE (2000). 

Consensul politic realizat pe strategia transformărilor 
sistemice (strategie a cărei fundamentare a fost condusă de prof. 
Tudorel Postolache, membru al Academiei Române, şi realizată 
până la declanşarea primelor alegeri democratice, 1990) — ca 
România să devină un stat democratic, în care domneşte legea, 


> La toate aceste trei proiecte de planificare strategică, Academia 
Română şi institutele sale componente, cu precădere cele cu profil 
economic şi social, au contribuit în mod direct. Este recunoscut în 
toate împrejurările şi mediile capabile să-şi exprime puncte de 
vedere, că a fost primordială expertiza științifică, pe care şi-au asumat-o 
ulterior decidentii politici. Marturiseam acest lucru şi în intervenţia 
„Europenizarea României — un demers de cercetare academică”, 
susținută — şi bine primită — în cadrul prestigiosului dialog academic 
” Penser l’Europe” (Academia Română, 2015, 2016). 

sunt respectate drepturile omului, este apărată proprietatea, iar 
confortul vieţii sociale poate fi realizat prin mecanismele unei 
economii de piață funcţionale, competitive şi integrate în 
economia mondială (direcții recomandate, pentru a fi dezvoltate 
imediat, teoretic, de prof. Emilian Dobrescu, membru al Acade- 
miei Române, la întâlnirea cu reprezentanţii institutelor de cerce- 
tare economică din 4 ianuarie 1990, cu participarea ministrului 
responsabil cu cercetarea națională, Bogdan Teodoriu) — este cel 
mai larg din punctul de vedere al angajamentului intern şi extern 
ca România să redevină o ţară europeană respectată, extrăgându- 
se în totalitate din concentrationismul comunist impus după cel 
de al Doilea Război Mondial. 


Fundamentarea bine documentată a respectivului consens, 
validat şi prin aprobarea de către Parlamentul României a pro- 
gramului de acțiune (construit pe fundamentele Schitei de trecere 
la economia de piaţă în România) al primului guvern român ales 
democratic (iunie 1990), a avut rolul deschiderii spre ireversi- 
bilitate a acțiunii politice nationale de construcţie legislativă si 
instituțională a României, ca stat democratic cu economie de piaţă, 
recunoscut ulterior ca atare de partenerii internaționali. Pe măsura 
concretizării oportunităţilor de integrare politică şi economică 
efectivă a României în proiectul politic european, s-au realizat noi 
consensuri politice (în baza strategiilor cunoscute sub numele de 
Snagov 1995 şi Snagov 2000) focalizate pe desăvârşirea opțiunii 
pentru aderarea României la Uniunea Europeană, nu numai ca 
apartenenţă şi cu serioase angajamente politice, economice şi co- 
merciale (ultimele două fiind posibile şi prin cedări de suvera- 
nitate), dar şi ca vehicul de integrare a României în economia 
globală. 


In subsidiar, dar de aceeaşi importanţă crucială, consensul a 
privit şi umbrela de securitate de care are nevoie România, 


asigurată de sistemul de apărare colectivă al Alianței Nord- 
Atlantice, NATO. 

România, spre deosebire de alte tari foste socialiste, a avut 
beneficiul calității de parte contractantă la GATT-1949, FMI şi 
sistemul Băncii Mondiale câştigate prin serioase negocieri în 
perioada 1971-1972, pe lângă aceea de membru al ONU. În 1990, 
România se afla deja în structura organismelor internaţionale 
considerate piloni ai ordinii internaţionale, bazate pe meca- 
nismele economiei de piață liberă. 

Protagoniştii realizării respectivelor calităţi pentru România, 
fundamentate teoretic şi practic prin prisma intereselor naționale 
de la acea vreme, au avut şansa implicării în realizarea transfor- 
mărilor sistemice începute în 1990, dar cu un bagaj de cunoştinţe 
academice dezvoltate în timp. Astfel, prin exprimarea voinţei 
politice, în baza unui consens politic naţional care s-a bucurat de 
solemnitatea necesară (declaraţii semnate de principalii actori 
politici şi nepolitici reprezentativi), România democratică este în 
prezent stat membru deplin al UE, stat membru al alianţei 
NATO, stat fondator al noii Organizaţii Mondiale a Comerțului, 
stat fondator al Acordului de la Vassenar (controlul exporturilor 
cu dublă utilizare). De asemenea, România este participantă la 
marile negocieri ale UE în cadrul unor acorduri de parteneriat 
transatlantic şi transpacific (acestea din urmă întrerupte, pentru 
moment, din cauza repozitionarii SUA fata de procesul de libera- 
lizare a comerțului internaţional, după alegerile prezidenţiale din 
2016). 


Ceea ce trebuie încă subliniat este faptul că, pe fundalul 
poziționării directe sau indirecte, via UE, în sistemul global de 
relații politice, economice, financiare şi comerciale, România a 
căutat să-şi asigure propria securitate națională, sub umbrela 
căreia să-şi poată construi un viitor pentru propriii cetățeni la 
standardele europene. Desigur, o astfel de țintă nu este uşor de 
realizat când se îmbină un complex de factori — propria capacitate 
instituțională şi de guvernare, acomodarea cu interesele parte- 

nerilor, noile incertitudini produse de globalizare (sub influenta 
unor procese ca Brexit sau pozitia SUA in ceea ce priveste 
protectionismul, schimbările climatice, relația transatlantic), 
repozitionarea puterilor globale prin apariția puterilor emergente 
etc. —, care, temporar sau pe termen lung, creează noi terenuri şi 
spaţii de competiție economică şi politică. O acumulare de erodări, 
din cauza lipsei unui activism extern ferm, precum şi performanțe 
de guvernare la intern mai scăzute în susținerea anvergurii 
relațiilor deschise pe frontul a numeroase parteneriate prin efortul 
propriu, au pus România în fata unor provocări care impun 
măsuri cât mai rapide. 

Unele provocări au fost prezentate în subcapitolul anterior, 
ele ținând cont mai ales de transformările din lume, mai apro- 
piate sau mai îndepărtate geografic ori cu mai mare sau mai mică 
implicare. Insuficienta resurselor politice şi economice nu este 
cauzată exclusiv de România, ci şi de un mod oarecum brutal de 
ieşire din ultima criză, dictat fie de unii parteneri din UE 
(programe de austeritate dure, care s-au dovedit exagerate în 
constrângeri), fie de organismele financiare internaţionale. 


Revigorarea resurselor politice şi economice în faţa noilor 
provocări înseamnă, de fapt, şi o revigorare a consensului politic 
national, nu în esența apartenentelor României, ci în detaliile 
noi de acţiune pe care le impun realitățile economice şi geopo- 
litice. Ca urmare, consensul politic national realizat la momentele 
1990, 1995, 2000 devine general, iar pe cele care ar trebui să 
urmeze le putem numi consensualizari politice structurate. 


Avem nevoie de un consens politic structurat, focalizat de 
data aceasta pe ceea ce numim securitatea națională, în sens 
larg, în toate dimensiunile acesteia, ca un mod de acţiune în timp 
real în raport cu schimbările din lume şi ultimele documente de 
reflecţie elaborate de Comisia Europeană, fata de care România 
are de formulat o poziţie. Mulţi dintre cei care au participat la 

consensurile politice generale anterioare nu mai sunt activi sau 
nu mai sunt în viata. Revigorarea la care facem referire are în 
vedere nu doar continuitatea angajamentelor asumate, ci şi 
asumarea noilor abordări, care le vor da vigoarea impusă de 
ţintele proprii şi realităţile geopolitice. 

La propunerea că România are nevoie de o structură 
institutionalizata de programare strategică, susţinem ca varianta 
finală să fie supusă unei Comisii Naţionale pentru Consens 
Politic Structurat, aşa cum s-a procedat în anii 1995 şi 2000 
(Comisiile conventional numite şi recunoscute „Snagov I” si 
„Snagov Il”). Consensul politic structurat are în vedere faptul ca 
provocările la care sunt supuse obiectivele consensului politic 
național general (cu conotaţie perenă), exprimat pentru aderarea 
la UE şi NATO, au nevoie de revalidări pe teme stringente şi de 
anvergură, fata de care România trebuie să se pozitioneze in 
cunoştinţă de cauză pentru decidentii politici (partide şi 
Parlamentul României) şi executanti (Administraţia Prezidenţială 
şi Guvernul României). 


În acelaşi timp, apreciem că este nevoie şi de un consens 
politic structurat pe teme interne, care să-l întărească pe cel cu 
privire la problemele externe grave cu care se poate confrunta 
România. Consensul politic structurat, focalizat pe securitate şi 
apărare, necesar în fata noilor riscuri la adresa stabilității 
regionale, trebuie să aibă la bază o înrâurire internă națională, 
focalizată pe pârghiile dezvoltării autentice a României, ca stat cu 
o economie bine armonizată, ceea ce implică şi serioase reforme 
structurale. Rolul acestor reforme este de a se reveni la construcții 
instituționale şi norme legislative care să întărească statul de 
drept, vizat fiind întregul sistem de guvernanta, pe de o parte, în 
paralel cu reforme structurale care să sporească potenţialul uman, 
social şi economic al României, pe de altă parte. 

Recunoastem necesitatea imbunatatirii structurii educatiei si 
învățământului în raport cu necesitățile pieței muncii, pentru a 
avea o forță de muncă bine aşezată pe competenţe profesionale. 
Politicile din domeniu nu numai că nu aduc o ofertă de forţă de 
muncă potrivită necesităților pieţei, ci împing în realitate forța 
calificată de muncă spre emigrare, întrucât fie nu este remunerată 
stimulativ pentru locurile de muncă din ţară, fie piaţa muncii nu 
oferă locuri de muncă. 


Acelaşi lucru se poate spune despre alte infrastructuri, cum 
ar fi cele din domeniul sănătăţii, al colectării veniturilor statului, 
al ordinii publice, dar mai ales din domeniul infrastructurii 
fizice. Inadecvarea infrastructurii economice este o adevărată 
piedică în creşterea potenţialului economic din punctul de vedere 
al inițiativei private, al multiplicării proiectelor de producţie cu 
impact asupra structurii ofertei interne, creării de locuri de 
muncă, asigurării unei bune dezvoltări regionale, facilitării 
circulației bunurilor şi serviciilor cu costuri mai mici în piața 
unică, nivelării potenţialului de creştere economică pe regiuni de 
dezvoltare. 

Fondurile structurale europene sunt prioritare pentru 
proiectele naţionale autentice, de reformare şi îmbunătăţire 
instituțională (birocratică mai ales), în domenii în care respective- 
le fonduri să nu fie o simplă cheltuială, ci investiţii reproductibile 
în termeni de locuri de muncă, venituri salariale, venituri la 
bugetele locale şi cel central. În prezent, finanţele europene atrase 
sunt departe de un impact calitativ asupra potenţialului şi 
structurii economice naţionale, de natură să stabilizeze forța de 
muncă, să creeze resursele unei securitati economice şi, implicit, a 
celei naţionale. 


Multiplicarea opţiunilor politice divergente, pe temele dez- 
voltării de ansamblu a României, necesită urgent un consens 

politic, structurat pe tema celor mai buni vectori de dezvoltare a 
României. Valorificarea acestora, cu credibilitate în parteneriatele 
din care facem parte - NATO, UE, va întări şi parteneriatele 
strategice bilaterale, în special parteneriatul cu SUA. 


Evocăm parteneriatul strategic al României cu SUA prin 
prisma importanţei lui în contextul geopolitic regional şi global, 
strâns legat de apartenența României la UE. Există însă temeri 
interne şi externe cu privire la conflictualitatea acestuia fata de 
opţiunile în analiză de securitate şi apărare ale UE. În context, 
SUA sub administraţia Trump. Tensionarea relaţiilor transatlan- 
tice nu trebuie pusă neapărat pe seama personalităților unor 
lideri (Merkel şi Trump) suficient de manifeste, ci pe diferențele 
fundamentale de abordare a securității cu poziționarea 
Germaniei şi a SUA fata de NATO. SUA sunt interesate ca 
NATO să rămână o alianţă militară în care toți membrii să-şi 
dezvolte capabilități militare, în timp ce Germania vrea ca NATO 
să fie, în primul rând, o organizaţie politică, rolul ei militar fiind 
subordonat acestei priorităţi, în condiţiile în care tari expuse 
provocărilor Rusiei — Ţările Baltice, Polonia, dar şi România — nu 
omit „cochetăriile” Germaniei cu Rusia. 

Friedman atrage atenţia asupra faptului că lideri cu o mare 
personalitate vin şi pleacă, iar relaţiile dintre aceştia, bune sau 
mai putin bune, nu pot schimba patternul de generaţii al 
comportamentului naţiunilor. Ca urmare, în prezent „Rusia 
doreşte să-şi construiască un zid cât mai spre vest împotriva unei 
invazii (europene — n.n.); Germania vrea să-şi mențină propriul 
echilibru economic (performanţă la care a ajuns cu ajutorul 
Uniunii — n.n.) în fata unui război sau a păcii; Polonia trăieşte cu 
spaimă fata de ambele ţări”. 

Descrierea de mai sus se poate referi şi la România, de unde 
şi sensibila problemă a navigării ei între calitatea de stat membru 
al UE şi parteneriatul strategic cu SUA. Cu atât mai mult se 

impune un consens politic national, structurat pe tema securitatii 
şi apărării in fata complexităţii problemelor externe şi resurselor 
interne de a le face fata. Suntem în situația în care dacă apro- 
pierea noastră de SUA prin parteneriatul strategic reflectă aceeaşi 
abordare fata de Rusia, ne îndepărtează în acelaşi timp de abor- 
darea Germaniei şi, implicit, a UE. Avem însă propriile noastre 
argumente, suficient de puternice pentru a convinge asupra 
complementaritatii acţiunilor din cele două planuri!? 


3.3.2. De ce este necesară o schimbare de atitudine 


Mai mult ca urcând, la momentul în care globalizarea fastă 
stă să apună pentru a lua, probabil, o altă orientare de conţinut, 
decelarea continuă a impactului acesteia asupra României devine 
urgenţă. Cu privire la valorificarea de până acum a oportuni- 
tatilor globalizării, se impune o schimbare de atitudine, întrucât 
globalizarea în sine va continua, nefiind posibilă întoarcerea sa în 
istorie. La acest moment, globalizarea deschide incertitudini 
multiple, care trebuie să stimuleze studierea efectelor ei, nu 
neapărat prin prisma scurtei sale istorii de numai 3-4 decenii, în 
termenii de azi, cât mai ales prin „ruptura” prin care trece 
procesul însuşi de globalizare. Acest moment are calitatea de a 
permite să se vadă cu mai multă acuratețe bilanțul efectelor, într- 
un context fluid de schimbări. Din acest punct de vedere, se 
impun - cu riscul chiar de a relua unele idei formulate sau lăsate 
în maturizare anterior — cel putin patru comentarii preliminare cu 
privire la schimbarea de atitudine a României fata de efectele 
globalizării. 

Un prim comentariu se referă la dinamica schimbărilor din 
lume, intrate într-o nouă etapă a căutărilor/alegerilor, înțeleasă în 
sensul nerăbdării unor puteri globale față de oportunitățile noi, 

deschise în primul rând de perdantii globalizării. Or, acest lucru 
este o invitație pentru câştigători globalizării de a ocupa noi 
locuri în ierarhia puterilor economice şi a proiecției lor geopolitice 
pe plan mondial. 


Un al doilea comentariu se referă la faptul că efectele 
globalizării, resimtite de România, sunt mai putin directe şi mai 
mult indirecte, prin intuirea necesității UE de a deveni un actor 
global recunoscut ca atare. Din acest punct de vedere şi cu privire 
la sistemul decizional al UE, România pare să fi fost mai mult 
„victima” guvernantei UE în raport cu fenomenul globalizării, iar 
rezultatele sunt cele evidente după 10 ani de la aderare, în 
termeni de dezvoltare. Tractiune apartenenţei la UE a României 
se poate observa pe toată scara, de la armonizarea legislativă şi 
instituțională, până la constrângerile economice şi ponderea 
ridicată a comerțului cu țările Uniunii. Sub acest aspect, rămânem 
la poziția României de „follower”, în fructificarea unor beneficii 
ale globalizării, multe dintre sustinerile sale căzând la vot. 

Al treilea comentariu, legat de cele menţionate în al doilea 
comentariu, este că România, prin tratatul de aderare, a devenit 
de jure membru deplin al UE, cu aceleaşi drepturi şi obligaţii ca 
toate celelalte state membre — fondatoare şi mai noi aderente — cu 
o voce care trebuie auzită. Nu există în niciun tratat privilegii 
pentru unii sau alții dintre membrii Uniuni. Pe lângă tratate, se 
observă însă tentativele de discriminare din partea unor parti 
contractante, inclusiv căutări avocatesti de a le legitima. 


Cele mai recente rapoarte de îmbunătăţire a guvernantei UE 
fac referire la diferențieri între statele membre, un exemplu 
pernicios fiind dihotomia între centru şi periferia UE, ca să nu 
mai vorbim de Nord-Sud, Zona Euro şi ex-Zona Euro etc. Modul 
în care au acţionat solidaritatea şi coeziunea, valori ale UE, a 
accentuat aceste diferențieri în loc să le reducă. Greseala funda- 
mentală, în opinia noastră, a fost determinată de pretenţiile 

imediate ca noile tari aderente sa atinga rapid cele mai inalte 
standarde, pe care statele membre fondatoare sau care au aderat 
in 1986 le-au realizat in decenii. Protocoalele de derogari la 
tratatele de aderare a noilor tari aderente, inclusiv Romania, au 
fost putine, cu greu admise de UE, iar valabilitatea lor a expirat 
deja!. 

Al patrulea comentariu este inspirat de „mişcarea străzii”, 
care a cuprins multe regiuni şi continente, UE fiind şi ea un spațiu 
al acestora. Este vorba de mişcarea socială, turbulentă în multe 
cazuri şi exprimând şi noile raporturi între generații, determinată 
de contradictia dintre aşteptările individuale — ale celor afectați 
de ultima criză, mai ales ale tinerilor — şi oferta politică, oferta 
care deceptioneazi în multe privințe. Începutul anului 2017 
pentru România arată, în mod cert, un tip de confruntare care 
urmează patternul general european. Cu observarea, de ambele 
parti, a unei comunicări foarte slabe şi lipsite de argumente clare 
pentru o poziţionare sau alta. Ca urmare, senzaţia de instabilitate 
socială, cu posibile efecte politice, este fluidă, cu perioade de 
acalmie, care împiedică corecturi absolut necesare de guvernanta 
prin legislaţie. 

Concluziile de atitudine la cele patru comentarii ne sunt 
pertinente ca mod de acțiune şi ne privesc ca tara suverană, Ca 
urmare, par să fie necesare: (a) studii de impact în timp real, 
racordate la viteza de derulare a evenimentelor, anul 2017 fiind 
probabil unul de confirmări, prin ieşirea din anumite incerti- 
tudini. România trebuie să fie profund interesată de geopolitica 
regională (a unei regiuni a UE, la urma urmelor); (b) o alegere de 
perspectivă, pentru o confruntare mai directă cu efecte ale unei 
globalizări în schimbare de orientare, pentru o voce mai puternică 
în cadrul UE în apărarea intereselor proprii, o Uniune „dispusă” 
să treacă la mai multe viteze; (c) utilizarea forței de stat membru al 
UE structurată, nu neapărat şi exclusiv prin PIB, ci şi prin mărime 

geografică, populaţie, localizare geografică şi geostrategica 
(inclusiv din punctul de vedere al intereselor UE şi ale NATO). 
Toate au relevanță pentru potenţialul de creştere economică şi 
obligațiile UE fata de situaţia specifică a unor membri, în aceste 
timpuri în schimbare; (d) în mod metaforic, este timpul ca şi 
România să prezinte un „to do list” Uniunii, şi nu numai invers, adică 
să-şi asume angajarea politică pentru o viziune viitoare a Uniunii, 
ce trebuie să cuprindă şi aspiraţiile României privind interesele 
naţionale, ca stat suveran şi membru cu drepturi depline al UE. 

Nevoia schimbării de atitudine pleacă de la premisa 
încrederii României în proiectul politic european, în necesitatea 
continuării acestuia, cu efectele benefice aşteptate şi pentru 
România, în angajarea comună pentru dezvoltarea economică de 
calitate în zona considerată „periferia UE” unde este plasată 
România. Misiunea sa este de a apăra interesele proprii şi ale 
ansamblului Uniunii cu argumente susținute, credibile şi 
angajante. Toate acestea presupun nu numai o voinţă politica 
declarativă, ci şi o acţiune concretă, continuă, insistentă în spiritul 
respectivei voințe consensualizate. 


Cu o asemenea concluzie, trebuie să ne întrebăm ce face sau 
ce ar trebui să facă cercetarea ştiinţifică academică. Proiectul 
nostru, din care s-au extras punctele de vedere cuprinse în acest 
eseu-cercetare, reprezintă cea mai mare provocare asupra temei 
angajate. Ea rezidă în necesitatea acordării unei atentii cât mai 
obiective tratării domeniilor în care efectele şi/sau impactul globa- 
lizării atrag stimularea, amendarea, inhibarea sau armonizarea 
politicilor (a mixului), care dau sens unei dezvoltări societale spre 
standarde mai înalte. În beneficiul unei astfel de tratări se poate 
veni cu argumentul că noi, autorii studiului, am fost implicați 
direct şi indirect, pe linie academică, alături de multi alti cerce- 
tători din cadrul Institutului Naţional de Cercetări Economice 
„Costin C. Kiritescu,, al Academiei Române, în construirea si 

evaluarea atâtor şi atâtor dimensiuni ale dezvoltării României, cu 
certă conotaţie societală pentru prezentul şi viitorul României. 


De asemenea, manifestăm o preocupare continuă pentru 
studiul teoretic, dar mai ales aplicativ — aşa cum au cerut-o reali- 
tatile evoluţiilor sistemice —, bucurându-ne de reputație şi credibi- 
litate ştiinţifică alături de numeroşi colegi de breaslă care şi-au 
exprimat opinii, rezultate de analiză şi evaluări complexe în 
lucrări” apărute în perioada 1990-2017: Victor Axenciuc, Ilie 
Bădescu, Nicolae Belli, Gheorghe Leonard Cazan, Luminiţa 
Chivu, Mircea Ciumara, Constantin Ciutacu, Emilian Dobrescu, 
Gheorghe Dolgu, Florin Georgescu, Vasile Ghetau, Aurel lancu, 
Constantin lonete, Mugur Isărescu, Paul Cosmovici, lon Păun 
Otiman, Tudorel Postolache, Ştefan Răgălie, Corneliu Russu, 
Vasile Stănescu, Mihai Ştefan, Vladimir Trebici, lulian Văcărel, 
Gheorghe Zaman, Cătălin Zamfir. 


Este posibil ca studiul aprofundat să fie şansa unui nou 
început (credem necesar) de analize de evaluare complexe, în 
spiritul concluziei noastre că societatea umană, dincolo de 
economicul dominant (derivat din adagio-ul preluat de multi 
filozofi, cel al „conştiinţei care trece prin stomac” — vezi filozofia 
Budistă, învățăturile Dzogchen, Cicero, Descartes, Locke, Hegel, 
Marx etc.), nu poate fi înțeleasă în prezent decât prin revenirea la 
raportarea economicului la psihologia umană, la lecţiile istoriei, la 
cultură, filozofie, politică, diplomaţie, relaţii internaționale. Aşa 


3 Linkul „Tezaur INCE”, construit de Centrul de Informare si Docu- 
mentare Economică pe pagina www.ince.ro prezintă (în peste 60 de 
volume, cca 48.000 pagini), in extenso şi în detaliu, studiile realizate 
de Institutul National de Cercetări Economice „Costin C. Kirițescu” 
al Academiei Române în perioada 1990-2000, deceniul maturizării 
punctelor de vedere pentru parcursul României spre Uniunea 
Europeană. 

cum Adam Smith vorbea despre economia politică, şi nu despre 
economie în general. 


Criza financiară a fost momentul declansator pentru cerce- 
tarea academică integrată a fenomenului globalizării, întrucât 
alunecarea exclusivă pe pistele unor stricte specializări sau idei 
susținute de teorii crezute ca imbatabile, a produs mai multe 
întrebări la care nu s-a răspuns, decât clarificări credibile. În acest 
sens, am dat exemplul recent cu ceea ce au omis sau neglijat 
economiştii în legătură cu fenomenul „Primăvara Arabă”, tratată 
ca o mare provocare globală şi europeană. Analizele realizate de 
Hassan Hakimian, James Chowning si alții au ridicat un alt văl 
(omis până la ei) pentru înțelegerea a ceea ce se întâmplă în lume, 
mai ales în anii 2016 şi 2017. Se conturează o ruptură între 
generații, între aspirații şi oferta politică. 

Întrebările fără răspuns ne-au aşezat în sfera cea mai provo- 
cantă/riscantă, a prevalentei incertitudinilor fata de certitudini. 
Dubiul se ridică chiar şi asupra certitudinilor, de cele mai multe 
ori expresie a disfunctionalitatii teoriilor general acceptate, 
modelelor analitice/rationale econometrice etc. Nu mai este de 
actualitate, credem noi, să punem situația de fapt într-o stare a 
limitei cunoaşterii sui generis, ci poate este mai indicat să vorbim 
despre limitele morale ale cunoaşterii, care creează, cel putin 
cercetătorilor care se apropie de vârsta a treia, probleme majore în 
contemplarea sau analizarea realităţii în care trăim. 


În calitate de cercetători cu educație academică, ne îndepăr- 
tam suficient de mult de înclinațiile partizane şi observăm, prin 
varietatea modelelor de cercetare, scheletul fundamental al unei 
construcţii societale, față de care indivizii au făcut o opţiune 
politică de sistem. In această abordare, curățată de pretinse 
„orientări ideologice”, ar trebui să vedem înclinații sau pro- 
pensiuni comportamentale, cu un substrat extrem de complex, 
din care nu lipseşte misiunea sau credinţa proprie. 

Din acest punct de vedere, nu putem decat sa exprimam 
satisfactia deschiderii noastre spre opinii academice, dezbateri si 
compromisuri pe argumente rationale, contradictorii şi, mai ales, 
spre cultivarea respectului reciproc, care invită la noi dezbateri şi 
abordări constructive în momente de restrişte. În societatea 
românească avem încă de parcurs o cale lungă pentru a exclude 
antagonismul ireconciliabil sau radicalismul exagerat, care sfâşie 
prin obsesii, dubii şi temeri paralizante acţiunea coerentă spre un 
viitor mai bun. Căzând pradă acestora, n-am mai avea decât un 
pas spre a ne înscrie în politicianismul păgubos. 

Ca urmare, noi, autorii, ne-am permis să abordăm acţiunile 
României, fata de noile provocări, prin prisma interactionarilor 
din domeniile cele mai importante/fundamentale, fără de care fe- 
nomenul integrării europene sau cel al globalizării nu ar exista, cu 
cele bune sau cele rele, pentru tumultuoasa viață contemporană. 


3.3.3. Despre realitățile înconjurătoare 


Lumea înconjurătoare este în schimbare nu numai în ceea ce 
priveşte natura ei în sens de ambient, ci şi în privința 
geoeconomiei şi geopoliticii. Atât natura, cât şi geopolitica se 
modifică prin acțiunea umană, iar rezultanta este configuraţia 
actuală a globalizării din punct de vedere geoeconomic. În 
cadrul interdependentelor globale de azi, care par a fi greu de 
stăpânit chiar pentru cei care pretind a fi lideri mondiali, se pune 
întrebarea: Este valabilă sau nu zicerea lui George Bernard Shaw, 
de acum câteva decenii (motto la acest subcapitol), privind 
adaptarea noastră la lumea înconjurătoare? În antiteză cu această 
primă remarcă, Shaw continuă: „Oamenii irationali încearcă să 
adapteze lumea înconjurătoare la ei înşişi. Este clar deci că schimbarea 
lumii nu poate veni decât de la oameni iraționali”. 

Timpurile noastre demonstrează acest lucru, poate nu cu 
brutalitatea cuvintelor utilizate de marele dramaturg, şi fără a 
discerne ce este de fapt lumea înconjurătoare atunci când vrem să 
încastrăm în ea propriul nostru proiect strategic național. Ceea ce 
ne este clar, în această perioadă postcriza şi cu consecinţele care au 
afectat inclusiv România, este faptul că, mai ales la nivel politic, 
unde trebuie să vorbim despre o anume voinţă, acțiunea este 
afectată de obsesii multiple. Fie că este vorba de cetățean, de 
electorat, de natura însăşi, toate sunt forțate să răspundă obsesiilor 
unor lideri cu credinţa fermă că ei vor şi fac bine naţiunilor lor. 


Pentru ca acest demers al unor lideri să pară coerent şi să fie 
şi susținut, multe reguli sunt forțate, transfigurate, dacă nu chiar 
omise, cu o nonşalanţă care miră membrii oricărui sistem de 
parteneriat operațional. Scrisoarea unor economişti cu notorie- 
tate, adresată cancelarului german în perioada celor mai dure 
negocieri cu Grecia pentru un nou program de stabilitate 
financiară, este doar unul dintre semnalele îngrijorătoare pe care 
le trag multi analişti. Ele se referă la modul cum este distrusă şi 
aparenţa democratică a deciziilor, fie în plan naţional, fie în plan 
internațional, cum se recurge la forțarea voinței indivizilor. Dar 
cel mai rău lucru este, conform lui Jürgen Habermas, sociolog şi 
filozof german, transformarea cetățeanului din elector indepen- 
dent al politicului în client al acestuia (interviu în Süddeutsche 
Zeitung, 22 iunie, 2015). 

Obsesiile şi incapatanarea, spune Habermas, cu referire la 
programele de austeritate şi la criza Greciei, „ne-au condus, în 
multe tari, nu numai la critici severe din partea experților interna- 
tionali, ci şi la costuri barbare”, în mai toate domeniile politicilor 
publice, chiar cu efectul creşterii recurente a datoriilor suverane. 


Fie că vorbim despre un proiect național sau despre interese 
naţionale de promovat, trebuie avute în vedere realitățile acestei 

lumi înconjurătoare şi o buna determinare a forţei proprii in para- 
lelogramul forțelor externe. Credem că, deocamdată, România a 
câştigat prin adaptarea la lumea înconjurătoare: suntem în familia 
euroatlantică; avem o situație macroeconomică bună; avem poate 
cel mai puternic parteneriat strategic în cadrul NATO cu SUA; 
avem o creştere a vizibilitatii geopolitice, toate determinate de o 
preluare la nivel politic a bunelor discipline/practici politice şi 
economice. Toate trebuie să continue. 

Suntem, în acelaşi timp, şi in fata necesităţii valorificării 
tuturor acestor oportunităţi, printr-un proiect strategic national 
pe termen mediu şi lung, fără a exclude faptul că mai avem de 
lucrat la fundamentele erodate ale acestuia, pentru a fi credibili şi 
a atrage şi fideliza propriii noştri cetățeni pentru reuşita lui. 


3.3.4. Realitatile României 


Demersul oricăror lideri naţionali în fața provocărilor 
globalizării trebuie să privească, de acum încolo, cetățeanul, 
aşteptările acestuia, prea mult înşelate de oferte de guvernare 
dintre cele mai păguboase. Un efect al globalizării este rezumat 
de multi analişti la democraţia participativă, respectiv mani- 
festarea nemulțumirii în forumuri improvizate (fără respectarea 
legalității întrunirilor), de regulă pieţe sau bulevarde cu semnifi- 
catie istorică pentru mişcări sociale. 


Noile sisteme de socializare, deschise de comunicațiile prin 
internet, mobilizează laolaltă cunoscători ai problemelor pentru 
care reacționează, dar şi necunoscători. Ceea ce contează este 
numărul celor adunaţi în aceste forumuri improvizate, implicați 
şi simpatizanți, problemele susținute fiind provocări pentru 
autorităţi şi care trebuie luate în considerare la fel ca şi traditio- 
nalele consultări ad-hoc, sau cele formalizate (consiliul social- 

economic, comitet de dialog social, dialogul tripartit etc.). O con- 
statare relevată de analişti, cu privire la democraţia occidentală, 
este scăderea până la dispariție a mişcării sindicale, atât în SUA 
cât şi în Europa. Poate era necesară apariția unui alt „mod de 
dialogare” cu puterea, eliberat de formalismul reglementărilor 
chiar în democraţie, iar internetul a venit cu soluţia. 


Simplificând constatarea că performanța unei guvernante 
trebuie raportată, în final, la un nivel de trai suficient, dar şi bine 
dispersat în populaţie, beneficiind de o informare adecvată 
(educaţie, acces la radio, televiziune, internet etc.), credem că ceea 
ce contează este ca media standardului de trai sau mediana 
acestuia să cuprindă cea mai mare parte a populaţiei, respectiv 
70-80% din aceasta, după datele ţărilor dezvoltate. Ca urmare, 
efortul politicilor economice trebuie văzut în dinamica nivelului 
de trai al populaţiei sărace, a modului în care aceasta este extrasă 
din situația respectivă ca urmare a creşterii economice, a 
veniturilor, a locurilor de muncă, a inflaţiei etc. 


Conform infograficului realizat de Friedrich-Ebert-Stiftung, 
care citează date Eurostat pe 2015, în România (februarie, 2017), 
guvernarea se află în fata realității că mai mult de o treime din 
populaţie se afla în risc de sărăcie. Pentru generaţia viitoare 
situația este şi mai gravă dacă, în rândul copiilor de până la şase 
ani, procentajul este de 46% pentru acelaşi tip de risc. 

Este adevărat că, de la momentul aderării României la UE, 
în anul 2007, procentajul populaţiei care trăia în sărăcie (conform 
indicatorului AROPE, care cumulează observaţii privind 
populaţia în sărăcie materială — venituri anuale disponibile sub 
pragul de sărăcie —, populaţia în stare de privare materială severă şi 
populaţia care trăieşte în gospodării cu intensitate redusă a 
muncii) a scăzut, de la 47%, la 37,3% în 2015, deci o diminuare a 
sărăciei cu aproape 10 puncte procentuale. Cu toate acestea, chiar 

la nivelul indicatorului de sărăcie „îmbunătăţit”, Romania se 
plasează pe locul al doilea în UE28, mai sus decât Bulgaria (41,3% 
din populaţie în AROPE), dar în continuare mult peste media 
UE28 de 23,7% din populaţie. 


Analiza datelor structurate pe vârste arată că în România, 
deşi asistăm la o scădere a nivelului de sărăcie la nivelul întregii 
populaţii, îmbunătăţirea situaţiei s-a concentrat asupra unui grup 
vulnerabil, şi nu uniform asupra totalului populaţiei. Astfel, cea 
mai mare parte a scăderii sărăciei (AROPE) în România s-a înre- 
gistrat în rândul populaţiei vârstnice (- 24p.p., 58% din populaţia 
României în 2007 şi 33% în 2015), în timp ce situația populaţiei 
foarte tinere a cunoscut doar o uşoară îmbunătăţire (-6 p.p., 52% 
din populaţia copiilor cu vârste până la 6 ani, în 2007, şi 46% în 
2015). România a urmat tendinţele generale ale populaţiei pe 
ansamblul UE, dar rămâne departe de mediile acesteia măsurate 
în 2015, respectiv, în sărăcie AROPE, cca 17% în cazul populaţiei 
vârstnice şi 26% din populaţia cu vârste sub 6 ani. 

În 2017, România se afla într-o situație macroeconomică 
favorabilă, ceea ce era o remarcabilă oportunitate pentru guver- 
nare de a „construi mai departe”, pentru extragerea populaţiei 
aflate în sărăcie către zona confortului minim de viață cu 
perspective spre media europeană. O situație macroeconomică 
bună nu este lipsită de riscuri, dacă se încearcă o valorificare a 
acesteia prin distrugerea sustenabilitatii şi stabilității ei dinamice. 
Raportul asupra stabilității financiare, prezentat de BNR în anul 
2017, confirmă necesitatea acțiunii guvernantei de ansamblu, în 
sensul păstrării echilibrului între o situație macroeconomică 
confortabilă şi riscurile la adresa ei: „România se află într-o situație 
deşi în scădere, sunt semnificative. În aceste condiții, este esențială o 
conduită prudentă a politicilor economice”. 

Poate că începutul oricărei guvernări în România este 
caracterizat de riscul instabilității legislative, cu pierderea 
stabilității şi a predictibilitatii acesteia, care afectează sectorul 
economic, indiferent de forma de proprietate care operează pe 
piețe deschise, competitive. Cauza principală a acestui risc constă 
în perena slăbiciune a programelor electorale şi de guvernare, a 
concentrării lor pe măsuri imediate, fie de creştere a veniturilor, 
fie de scădere a unor taxe şi impozite. Lipsesc proiecte de anver- 
gură, cu impact substanţial asupra modernizării României, în 
care statul ar trebui să aibă o implicare (investiții publice) şi 
interes în stimularea creşterii numărului de locuri de muncă, a 
productivității muncii, flexibilizarea pieţei forței de muncă etc. 
din economia reală. Dacă se adaugă şi lipsa reformelor structu- 
rale, înlocuite de iniţiative şi/sau ego-uri ale unor miniştri de a 
modifica chiar esența unor politici şi mecanisme, să nu ne mire 
nivelul la care s-a ajuns cu calitatea învățământului, cu functio- 
narea sectorului de sănătate publică sau cu scăderea drastică a 
forţei calificate de muncă din economia naţională. Stimularea 
stabilității unor profesiuni şi competenţe în tara se încearcă când 
nu mai există resursă umană din cauza emigrării (ca un fapt 
absolut normal, în condiţiile liberei circulații a muncii), iar unele 
investiții publice se lovesc tocmai de acest fapt, licitaţiile de 
contractare atrăgând firme fără experiență şi lucrători parcă 
adunați ca simpli zilieri. 

Tratatul de aderare a României la UE trebuia să inspire de la 
bun început o nouă orientare a politicilor publice, el aducând în 
practică o creştere a competiţiei pentru forța de muncă în general 
şi pentru cea calificată în special. Era de aşteptat ca fenomenul de 
îmbătrânire a populaţiei active din Europa să acționeze ca un 
aspirator de forță de muncă din ţările nou-aderente, iar ritmul 
lent al creşterii veniturilor salariale, în condiţiile unor restructu- 
rări brutale ale unor sectoare economice din fostele ţări socialiste 

devenite membre ale UE, a contribuit masiv la un exod de forță 
de muncă. În România, procesele descrise nu au avut nici o con- 
tracarare în sensul inițierii unor noi politici economice, rezultatul 
fiind înjumătăţirea populaţiei salariale după anul 1990, din care 
cca o treime este bugetară. 

De asemenea, România nu a echilibrat politica de sprijinire 
a populaţiei emigrante în virtutea libertăţilor de mişcare cu o 
politică internă de stimulare a muncii salariale, cu rezultatul 
parcă al unei şi mai mari fixări a forței de muncă româneşti în 
noile state-gazdă ale UE şi întărirea indeciziei de a mai reveni în 
tara. Ca urmare, şi transferurile de resurse financiare ale acesteia 
către România au scăzut considerabil în ultimii ani, ca semn al 
stabilirii definitive şi al mutării în noile tari-gazda şi a rudelor de 
grad I, II şi chiar III. 

Nu se înţelege, chiar din practica atâtor guvernări din 1990 
încoace, că o modificare legislativă în mai bine nu poate fi 
validată ca funcţională şi performantă decât în următoarele 6-9 
luni, în timp ce aplicabilitatea unei constrângeri legale produce 
efecte imediate, de ruptură în predictibilitate şi cu efecte 
economice de mare adversitate. Unele politici vin prea târziu 
pentru a mai aduce corecturi bazinului de forță de muncă, 
lipsindu-le subiecţii care ar trebui să beneficieze de ele. Lipsesc cu 
desăvârşire politicile de stimulare a dezvoltării sau aducerii de 
tehnologii de mare productivitate. 

Singurul exemplu bun de politică de stabilizare a forţei de 
muncă a fost în domeniul II, care a ajuns să aducă 6% din 
valoarea PIB, dar el nu a fost multiplicat în inginerie, mai ales în 
domeniile aeronautică, nuclear, electrotehnică, proiectare in- 
dustrială, unde România excela. 

Lucrurile sunt mult mai complicate pentru România în 
prezent, într-un moment în care situația macroeconomică este 
foarte bună. Dar aceasta din urmă riscă să fie doar o fotografie, 

când, în mod normal, ea trebuie prezervată în dinamică, şi nu în 
contemplare. Tentaţia de a depăşi disciplina fiscal-bugetară, 
aruncând mereu în uitare ştiinţa, care ar fi trebuit însuşită peren, 
măcar prin multele acorduri stand-by avute cu FMI, are urmări 
destabilizatoare. Lipsa reformelor structurale prin politici econo- 
mice şi sociale adecvate sau chiar împiedicarea economiei private 
de a le face pe cont propriu, prin resurse proprii şi atrase, ca 
urmare a instabilității şi impredictibilitatii legislative, ne pune in 
situaţia ca o încercare de creştere a consumului, fără susținerea 
restructurării ofertei economice naționale, să ducă la deteriorări 
de echilibre interne şi externe, dar cu susţinerea mediului de 
afaceri din alte tari prin forțarea imediată a importurilor. 


Guvernările României ca Stat Membru al UE sunt legate, 
moral şi juridic, de disciplina în politicile economice impusă prin 
Pactul de Stabilitate şi Creştere Economică. Deşi denotă o simpli- 
ficare a înțelegerii lui prin titulatură, acesta presupune gestiona- 
rea întregului sistem social şi economic naţional aflat doar apa- 
rent la „cheremul” conduitei politicului, acesta din urmă ajuns la 
putere prin mecanismul democraţiei. Tocmai această comple- 
xitate reclamă necesitatea de a trece în revistă unele aspecte 
capitale pentru viitorul României, aflat şi sub incidenţa efectelor 
globalizării, aspecte tratate exclusiv prin propria noastră opinie. 


România apare, din nou, cam nepregătită în fata marilor 
provocări ale prezentului, prin ceea ce nu a stabilizat în 
construcţia sa ca stat democratic, cu economie de piaţă functio- 
nală şi rezistentă la concurența externă. Aici nu este vorba despre 
copierea unui model anume, ci despre respectarea principiilor 
fundamentale ale sistemului ales şi a le face corect funcţionale ca 
stat suveran. Impactul unui activism autentic al României în 
concertul european nu poate fi efectiv şi, mai ales, credibil, atâta 
timp cât statalitatea ei nu este desăvârşită pentru orientarea sa de 
sistem politico-social democratic de tip occidental. 

3.3.5. Statalitatea ca pilon al promovării 
intereselor nationale 


3.3.5.1. O confirmare printr-un proiect national 


În ideea unei noi angajări a României, stat membru al Uniu- 
nii Europene, într-un exercițiu de mare anvergură — preşedinţia 
rotativă a Consiliului UE în 2019 — considerăm că este momentul 
să vorbim din nou despre proiectul strategic naţional. Tradiţia 
recentă ne învaţă că este posibilă unirea, într-un consens, a 
tuturor forțelor politice şi a elitei intelectuale, în jurul unui proiect 
naţional cuprinzător, iar deținerea de către România a preşe- 
dintiei rotative a Consiliului UE este o mare oportunitate. 
Rămâne însă o problemă-cheie: dacă în contextul actual, contra- 
dictoriu intern şi extern, dar confuz şi plin de incertitudini pentru 
unele elite naționale implicate în transformările sistemice din anii 
'90 ale României, ne putem permite un proiect național credibil şi 
răzbătător. De ce? Pentru că, mai ales pentru respectiva elită, mai 
contează încă un anume fundament esenţial reprezentat de 
condiția statalității, un factor major al reuşitei unui proiect 
național. 

Fără îndoială, un proiect national, în vederea pregătirii unei 
mobilizări cu dată care curge inexorabil, devine important prin 
oportunitatea întrevăzută de a fi cuplat într-o sferă de interese 
europene, cel puţin la scara Uniunii Europene. Acest lucru are 
două conotații, ambele importante, chiar dacă par contradictorii. 
Prima conotaţie, pozitivă, este că, spre deosebire de anul 1990, 
avem o ancoră explicită pentru o statalitate funcțională, mai 
mult decât un model la care se aspiră. 

A doua semnificaţie rezultă din faptul că, o cuplare a 
proiectului național la sfera noastră de apartenenţă, ca stat 
membru al UE — valori, principii, acquis comunitar —, ne conferă o 

anumită validare, care pare a fi „la modă” în prezent, mai ales 
prin unele interferenţe —, ca să nu le spunem impuneri, 
producătoare a unor anumite mirări şi iritări. Prin acest lucru nu 
trebuie să înțelegem că se contrapune o statalitate nedesăvârşită 
unui proiect naţional, ci vrem să înţelegem criteriile după care 
suntem judecaţi cu privire la nedesăvârşirea statalității în sensul 
unui autentic stat de drept. În plus, credem că trebuie insistat 
pentru o posibilă soluţie, chiar într-un timp relativ scurt, care să 
rezulte dintr-o necesitate devenită istorică — dacă se afirmă in 
spaţiul public că ne lipseşte o strategie —, pe de o parte, si 
obligatorie din punctul de vedere al unui termen, pe de altă parte. 

Un proiect național nu poate porni decât de la o corectă 
identificare a intereselor naţionale, iar conturarea, susţinerea 
internă, promovarea externă, acţiunea traducerii lor in viata 
depind de puterea statalității, o noţiune redevenită în prezent preo- 
cupantă, chiar dacă o reprezentăm mai mult prin guvernanta, 
respectiv acțiunea în spiritul unei statalitati puternice. Daca 
achiesăm la conceptul de libertate a individului, atunci, şi mai 
ales în globalizare, interesele naționale „se întind” ca fiind cu 
adevărat naţionale, până la atingerea altor interese naționale, şi 
acest lucru ne indică două lucruri foarte importate. 


Primul este legat de timpurile în care trăim, şi anume că 
întârzierea formulării şi promovării lor ne lasă un spațiu restrâns 
de mişcare în masa de interese naţionale ale altora. Prin prisma 
acestui adevăr, am putea înţelege anumite îndemnuri externe, cu 
decelarea nivelului până la care simţim că ne este afectată 
statalitatea. 


Al doilea lucru este ca, în timp ce statalitatea altora, preluată 
de noi ca model, rămâne solidă şi neschimbată din punctul de 
vedere al valorilor fundamentale, în România statalitatea tânără, 
de model occidental, ar putea fi deviat consolidată nu numai de 

rabufniri din interior ale totalitarismului sau nationalismului, ci si 
de „interese nationale” ale altora, din afară. Revedem nu o 
noutate, ci alte momente din istoria tarii, cand statutul nostru 
depindea foarte mult de interesele imperiale ale puterilor 
europene, care, in opinia noastra, exced realitatile actualei ordini 
internationale, în cadrul căreia România are statut de stat 
membru al Uniunii Europene şi al NATO. 


Este posibil să nu fie înţelese anumite comandamente, în 
contextul actual, ale lumii democratice. Lecţia de care avem 
nevoie, fiind integrați în UE şi NATO, este definirea propriilor 
interese naționale pentru a demonstra că ele ar putea să se 
armonizeze cu cele ale cât mai multor parteneri ai noştri. De ase- 
menea, există argumente că promovarea lor se face în contextul 
unor tratate ale căror angajamente ni le asumăm cu seriozitate. 
Această asumare presupune, reforme structurale profunde, unele 
începute, dar neterminate, altele încă aşteptând sub imperiul 
costurilor — mai ales de natură politică — pentru cei care ar trebui 
să le antameze şi să le ducă la bun sfârşit. Pentru toate România 
are nevoie de un nou consens politic. 


Întârzierile în reformele structurale de natură să întărească 
statalitatea, nu în general, ci pe modelul ales de compatibilizare la 
civilizaţia de tip occidental, sunt recunoscute ca perdante pentru 
societate pe termen lung. Lectiile trecutului, mereu evocate, sunt 
ocolite şi/sau uitate, cu argumentul necesității de linişte imediată, 
spre a nu agita practic electoratul. Reţeta s-a dovedit mereu 
greşită, lipsa reformelor structurale de natură instituțională pune 
în pericol statalitatea, mai ales prin imposibila aplicabilitate exact 
a soluţiilor de la care electoratul are aşteptări. Ceea ce rămâne 
este o continuă frustrare, manifestată prin generalizarea votului 
negativ, respectiv penalizarea celor care sunt percepuți că nu 
aduc soluţii, în absenţa unei alternative viabile. 

Se vorbeşte foarte mult despre modele societale care, de 
regulă, se muleaza pe cultura identitară a unei națiuni, dar fra- 
pează uitarea faptului că orice model, făcând parte dintr-o 
opţiune democratică, se fundamentează pe principii şi valori 
solide, şi nu deviante sau cu jumătăți de măsură. Este cert că 
înclinația fostelor tari socialiste spre modelul democratic 
occidental suferă de comportamentul „elitelor” proprii, tributare 
unei educatii cu puţină tangenţă cu fondul transformărilor siste- 
mice, la care, din păcate, achiesează şi politicieni tineri. Ca urma- 
re, avansarea credibilă, în fazele incipiente, s-a dovedit ulterior 
înşelătoare, chiar un argument al intervenţiei „profesorilor”, fie 
din tara, fie din afară. La urma urmelor, un sistem nu este 
introdus într-un spațiu national exclusiv de forte exterioare 
acestuia, ci chiar de cei care ajung la putere prin exercițiul 
democratic. Propriile lor competenţe îşi vor spune cuvântul, mai 
devreme sau mai târziu, chiar dacă se solicită un „twinning” în 
sistemul ce urmează să fie construit, din partea acelora cu 
experienţa trăirii în alte spaţii naționale. 

Revenind la statalitatea bazată pe statul de drept, trebuie să 
amintim armonizarea a trei lucruri fundamentale: drepturile omului, 
cu respectarea drepturilor cetățenilor care aparțin minorităţilor, 
proprietatea privată şi inițiativa privată. Sunt condiţii sine qua non ale 
interrelationarii noastre statale cu partenerii occidentali. În baza 
lor, a angajamentului oficial de a le confirma prin poziţionare şi 
acțiune, am fost recunoscuţi ca stat de drept, cu economie de 
piaţă funcţională. Sunt principii ale funcționării pe baze egale 
înscrie în tratatele internaţionale. Tot ele fundamentează binomul 
dinamicii unei vieți societale de tip occidental, respectiv 
democraţia şi economia de piaţă. 

Ciuntirea, oricare ar fi ea, de drepturi sau lipsa de congru- 
enta între acestea şi baza materială — garantarea proprietății 
private licit dobândite — afectează vectorii progresului societal: 

inițiativa privată, competiţia şi alocarea optima a resurselor sunt 
factori de atractivitate pentru orice fel de investitori, demonstrati 
de progresul economiei româneşti în sens larg, ca tendinţă, şi nu 
prin prisma evoluţiilor de conjunctură, cuplate la dinamica glo- 
balizării. Afectarea se întâmplă prin norme, domeniu în care ceea 
ce ni se reproşează este conținutul legiferării şi aplicarea legii: legi 
fără sancţiuni, aplicabilitatea legilor numai până la sancţiuni, 
administrarea greşită a sancţiunilor etc. Într-un alt plan toate 
acestea se traduc prin amalgamarea altor principii de bază, ca 
prezumția de nevinovăție, faptul că legea dispune numai pentru 
viitor, că numai justiţia trebuie să aducă dreptatea impartiala sau 
că instituţiile statului trebuie să dispună de resurse pentru a fi 
puternice şi nu excesiv extinse. Corupţia este rezultatul firesc al 
ambiguitatilor, al oscilării între precizia normei şi voluntarismul 
aplicării ei şi ajunge, în final, să afecteze securitatea naţională, 
adică să aducă prejudicii intereselor naționale. 

În discursul public suntem mai conştienţi de aspectul de 
prejudiciu adus intereselor naționale, decât de formularea lor 
concretă şi de operarea cu acestea. Trebuie un demers foarte 
serios pentru a trece neapărat şi neîntârziat la identificarea şi 
formularea lor, întrucât un proiect național pe termen mediu şi 
lung poate fi grefat numai pe anume interese naționale transpar- 
tinice, recunoscute, apărate şi promovate dincolo de conjuncturi 
şi alianţe de tip electoral. Gestionând evenimente aleatorii, nu se 
poate găsi permanentizarea sistemului democratic nou. Atunci 
este nevoie de voinţă politică, de un nou consens, ca angajament 
politic, de care să ţină cont orice guvernare, indiferent de culoarea 
politică. Parlamentul trebuie să fie gardianul unui astfel de 
angajament prin proceduri care să treacă prin filtrul structurării 
intereselor naționale, prin programe de guvernare şi, implicit, 
prin echipele de guvernare. 


Cel mai puternic exemplu în materie, unde a fost vorba nu 
de structurarea politică a unui stat, ci de voința politică a mai 

multor state, este reprezentat de Raportul Delors, care a pus pe 
picioare Uniunea Economică şi Monetară a UE. Ceea ce se întâm- 
plă în prezent, din punctul de vedere al preocupării şi îngrijorării, 
cu trimiteri chiar la dispariţia UE, este rezultatul alunecării 
guvernantei europene de la viziunea iniţială a proiectului politic, 
sub influența unor fenomene aparent negestionabile, dar princi- 
pial produse din interiorul Uniunii. Acest ultim lucru este cauzat 
în egală măsură de capcana manualelor de economie, scrise totuşi 
cu 200 de ani în urmă, şi de neadaptarea lor la realitățile curente. 
În prezent, suntem încă tentaţi să vorbim de interese nationale 
circumscrise unui proces de integrare regională/continentală, 
inițiat la momentul recunoaşterii interdependentelor interna- 
tionale, cand, de fapt, realitatea arată o globalizare galopantă, cu 
efecte bune, dar şi perverse. 


3.3.5.2. Necesitatea reconsiderărilor geopolitice 


Ultima criză financiară a adus în prim-plan o nouă cale de 
abordare a statalității, într-un moment extrem de critic în ceea ce 
priveşte progresul societal. Se impune cu acuitate o nouă etapă de 
creştere economică, în condiţiile unor adversitati cum sunt: soma- 
jul exploziv, mai ales în rândul tineretului; lipsa de încredere; 
datoriile suverane înalte şi înlocuirea ingredientelor competiti- 
vitatii (capital uman, inovaţie şi investiţii) cu războaie valutare, 
având în vedere lungimea în timp a efectelor crizei financiare; 
volumul de resurse pierdute şi/sau irosite. 


Spre deosebire de momentul căderii Zidului Berlinului, 
promiţător în ceea ce priveşte independenţa opțiunilor statelor 
eliberate de totalitarism, la reformele neterminate sau chiar în 
regres, se adaugă în prezent, o situație geopolitică. Firescul 
statului de drept independent şi suveran este încorsetat din nou 
de conceptul sferei de influenţă de tip politic, dar este şi foarte 
mult erodat de birocratie şi corupție, ajunse la un nivel care îi 

poate afecta securitatea. Faptul ca se uzeaza de sanctiuni este, de 
fapt, un nou teren de escaladare reciproca a influentelor celor 
aflați de o parte si de alta a ceea ce se considera un „cordon 
sanitar”, fie pentru unii, fie pentru alţii. Cu alte cuvinte, într-un 
sfert de secol de globalizare a democraţiei, se închide un cerc la 
punctul de la care s-a plecat. Nu este vorba de sfere de putere 
într-o competiție pentru progres, ci de sfere antagonice, 
deturnante de resurse dedicate binelui cetățeanului. Unde s-a 
greşit şi de ce, este întrebarea capitală a momentului. 


Se pare că ne confruntăm cu două indecizii majore, comune 
tuturor statelor democratice. Prima este legată de ideologie, ca 
urmare a faptului că necesitățile cetățenilor converg spre un 
numitor comun, realizabil fie printr-o combinaţie de politici 
publice proprii mai multor ideologii, fie prin politici inovative 
încă în căutare. Aici două sunt întrebările principale: cei obişnuiţi 
cu politicile liberale şi-au pierdut încrederea în ele? sau cei care 
abia păşesc pe o cale liberală că nu au avut probabil niciodată 
încredere în ele? 


A doua indecizie priveşte recunoaşterea determinismului 
economic, care pare mai necesară ca oricând. Soluţiile la criză au 
mizat pe măsuri economice relativ dure fata de rezultatele 
aşteptate, dar impactul lor a afectat atât stabilitatea socială, cât 
şi/chiar/pe cea politică. Acelaşi argument a fost folosit de politi- 
cieni pentru a justifica introvertirea statelor spre probleme mult 
prea nationale, izolationiste şi protectioniste, creând piedici 
serioase aplicării deciziilor comunitare (în cazul UE) sau multila- 
terale (în cazul negocierilor comerciale în cadrul Organizaţiei 
Mondiale a Comerţului sau al noilor tratate de zone de comerţ 
liber, precum Parteneriatul Transatlantic, TTIP). 


Se vorbeşte foarte mult despre reformele structurale, cu o 
palidă identificare a domeniilor şi cu inconsistenta de conţinut, 
mesajul principal fiind redus la necesitatea lor şi atât. Istoria 

demonstrează că această amânare sine die a reformelor structurale 
de către un stat sau altul le îndepărtează, în final, de puterile 
globale. Cu atât mai mult cu cât performanţele economice de 
clasificare sunt rezultatele unei îngemănări a intereselor naţionale 
şi a unei guvernante aplicate pentru promovarea lor. 


Considerăm că „viața politică” în Europa a acumulat defi- 
ciente majore, din moment ce răspunsul politic la orice problemă 
seamănă cu o intrare in carapace (introvertire), ceea ce este total 
contrar fenomenului de globalizare, devenit implacabil şi care, 
atenţie, a devenit un teren nou de competiţie. Atunci când vorbim 
despre oportunităţile şi provocările globalizării, trebuie să avem 
în vedere această nouă competiţie, care nu duce la izolare prin 
noul loc câştigat într-o ierarhie, oricare ar fi aceasta, ci la o 
interdependenta mai puternică în cadrul respectivei ierarhii. 
Mentinerea într-o astfel de ierarhie implică nevoia de adaptare. 
Mai mult, trebuie acceptat că globalizarea postcriza financiară 
devoalează trăsături mai puţin sesizate în perioada ei fastă (cum 
ar fi viteza şi amplitudinea contaminării în orice sens), dar 
neconvenabile mai ales pentru ţările nepregătite să le accepte ca 
pe ceva inexorabil. 


3.3.5.3. Mai multă ordine 
în toate planurile 


O schimbare de atitudine priveşte ordinea şi stabilitatea în 
guvernanta naţională, în general, şi în cea economico-socială, în 
special. Sunt mai bine cunoscute cauzele globalizării decât 
modalităţile de gestionare a ei în fata multor riscuri. Ca orice 
fenomen socioeconomic, este de preferat ca el să se producă 
ordonat. Acest lucru nu înseamnă că ordinea internă depinde 
exclusiv de ceea ce se întâmplă afară, ci faptul că o ordine internă 
bine aşezată oferă şansa de o mai bună adaptare la modificările 
celei din afară. 

Globalizarea nu are reguli, deocamdată. Ea se produce ca 
urmare a unui proces aflat într-o desfăşurare constientizata si 
atât. Cu premisa că va conduce către o nouă ordine interna- 
tionala, prefigurata tot conştient, prin echilibrarea oportunităţilor 
cu provocările respectivului proces şi reaşezarea actorilor globali. 
Am menționat aceste procese pentru a se înțelege ce este o 
anumită opoziţie între integrarea europeană şi globalizare. 
Prima constă în reguli asumate prin voința politică, in timp ce 
pentru a doua se vorbeşte timid despre necesitatea unei agende 
globale şi a unui lider, care să o facă aplicabilă. Formalizarea 
finală a unei noi ordini internaționale mai are de aşteptat (sperăm 
nu ca o consecinţă a unui conflict militar, aşa cum s-a întâmplat 
cu Acordurile de la Bretton Woods). 


Mai nou, în plan european, dincolo de criza Ucrainei, avem 
criza datoriilor suverane, cazul Greciei nefiind singular, ci 
simptomul-limită al tratării cu ceva indiferență în coordonarea 
cooperării economice din cadrul UE. În opinia noastră, nego- 
cierile pentru cel de-al treilea pachet de asistență financiară 
pentru Grecia a scos la iveală grave deficienţe de guvernare euro- 
peana la nivelul UE, atât „totul”, cât şi „partea” având vinovatii 
care nu ar trebui repetate. Negocierile UE-Grecia au produs, de 
fapt, o criză politică europeană (continuată cu cea a refugiaților), 
cu accente de recrudescenta a unor frustrări individuale ale 
statelor membre, care s-au aliniat, din motive politice şi econo- 
mice, de o parte şi de alta a baricadei pro soluţii dure sau 
suportabile. FMI a înţeles gravitatea consecințelor anomaliei în 
relaţiile dintre UE (citeşte Germania) şi Grecia pentru stabilitatea 
globală şi a intervenit cu soluţiile necesare. 

Alinierea la care ne referim întăreşte dualitati mai vechi in 
interiorul UE, de natură să slăbească chiar conceptul de uniune ca 
motor şi rezultat al integrării europene. Să nu uităm că, din 

motive politice în primul rând — având în vedere nivelul de la 
care se promovează astfel de dualitati în cadrul unei UNIUNI —, 
au intrat în limbajul curent clasificări de genul state membre 
puternice şi state membre slabe, de centru şi periferice, de nord şi 
de sud etc., cu diferențieri şi mai accentuate privind apartenența 
la Zona Euro. Care, din punctul de vedere al promovării 
intereselor naționale, devin bariere sau filtre deloc corespunză- 
toare cu statutul de stat membru cu drepturi egale. 


Mai recent, există percepţia unei hegemonii germane în 
cadrul UE — poate ca stil de apărare a intereselor ei (!) —, dar care 
duce spre conotaţii de moralitate, superioritate, ipocrizie (Piketty, 
2015) etc. cu trimiteri în istorie, ceea ce nu face bine Uniunii în 
ansamblul ei şi nici statelor membre individual. Astfel de 
percepții, întărite de un sistem de guvernanta prin forța unui stat 
membru, aduc atingere solidarităţii şi coeziunii ca principii de 
valoare, alimentând o atmosferă antagonică total neprielnică deci- 
ziilor comunitare luate prin consens. Nu în ultimul rând, criza 
Greciei a pus la încercare, la nivel politic înalt, însuşi motorul 
franco-german al integrării, uitându-se parcă misiunea istorică a 
acestuia chiar pentru procesul integrării europene. Misiune con- 
semnată în tratate şi care ar trebui să aplaneze, până la dispariţie, 
orice fel de antagonizare între statele membre, de natură să 
afecteze atât securitatea individuală, cât şi pe cea colectivă. 


Revenind la interesele naționale, dorim să subliniem creşte- 
rea complexităţii contextului european şi global al promovării lor, 
cu remarca evidentă că, orice întârziere în identificarea lor în 
raport cu noile realități contează mai ales în acţiunile de imple- 
mentare la intern, prin politici publice şi la extern prin demersuri 
politico-diplomatice. 

Apartenența României la comunitatea euroatlantică trebuie 
să dezvolte un nou raport între elitele politice şi elitele academice, 

în ceea ce priveşte calitatea guvernării, fără alunecări in 
populisme electorale şi excese de promisiuni neacoperite prin 
resurse multianuale. Instrumentarul de atragere a electoratului în 
jurul unui proiect consensualizat, de regulă doar pe perioada 
unui mandat, se dovedeşte a fi o mare prăpastie între bunăstarea 
cetățeanului şi rolul autentic al politicului, o scăpare din vedere 
chiar a intereselor naționale protectoare ale cetățeanului. 


Este confirmat faptul că promovarea cea mai bună a inte- 
reselor naţionale este configurarea lor în jurul unui proiect 
national strategic, o dinamică pe termen lung facându-le mai 
credibile in fata propriilor cetățeni şi mai acceptabile pentru 
parteneri prin transparenţă şi predictibilitate. Se vorbeşte mult în 
ultimul timp despre lipsa investiţiilor şi a investitorilor privaţi 
sau institutionalizati, în cadrul preocupării pentru o creştere 
economică sustenabilă. Chiar dacă performanţa statistică 
economică actuală ne este favorabilă, să nu uităm că ea nu cu- 
prinde o dinamică adecvată a investiţiilor şi a creditării, tractiu- 
nea consumului populaţiei pe termen scurt neputând compensa 
beneficiile unor investiţii productive, cu angajarea de forță de 
muncă pe termen lung. 


3.3.5.4. Mai multă sau mai puţină Europă? 


Oportunităţile imediate ale României, privite şi ca proiecții 
în timpul cel mai adecvat al fructificării lor, sunt finalizarea intrării 
noastre în Spaţiul Schengen, preşedinţia rotativă a Consiliului UE şi 
adoptarea euro. Oportunităţile par simple când sunt definite prin 
cuvinte, dar responsabilitatea operationalizarii cade într-un 
context în care este relativ acută dezbaterea cu privire la „mai 
multă sau mai puțină Europă”. Ea nu este o noutate a momentului, 
procesul de integrare cunoscând, din această perspectivă, fluxuri 
şi refluxuri, dar întotdeauna legate de tăria liderilor şi de esența 


procesului de integrare. Alegerea între mai multă sau mai puțină 

Europă este pusă în discuţie, în contextul efectelor celei mai 
persistente crize străbătute de continent în ultimele decenii, 
negocierile unui nou plan de stabilitate aducând şi mai mult în 
atenţie dimensiunea geopolitică, după cea financiară, economică, 
bancară şi a datoriilor suverane. 


Problema, ajunsă la popor, a unei Europe mai extinse sau 
mai restrânse este un principiu corect, sau un subterfugiu al unor 
politicieni? Modul în care s-a ajuns la referendumuri, la nivel de 
tara, în cazul Marii Britanii, cu întrebarea precisă de a mai rămâne 
sau nu în UE, sau referendumuri de secesiune în cadrul unui stat 
membru al UE (Spania-Catalonia, Marea Britanie-Scotia), nu nea- 
părat însoțite de ieşirea unei parti a unui asemenea stat din Uniu- 
ne, are semnificaţii grave cu privire la guvernanta europeană. 


Motivatiile trebuie reduse la un numitor comun, şi anume 
că fie principii ale guvernantei europene de la Bruxelles nu sunt 
consensualizate ca mod de acţiune, chiar dacă textele de tratat 
sunt ratificate de fiecare stat membru, fie contribuţiile mari în 
resurse ale unor state, în raport cu efectele distribuţiei acestora, 
ridică problema responsabilitatii laxe a beneficiarilor, în termeni 
de a întări sau a slăbi însăşi funcţionarea UE. Simptomul devine 
acut mai ales în momente de dificultăţi sau crize la nivelul UE, 
momente traumatice pentru liderii europeni, când, pe fondul 
celor descrise, se vine doar cu declaraţii de adâncire a integrării 
politice şi economice, cu constatarea imediată a „marii comple- 
xități” în realizarea acesteia. 


Fostul preşedinte al Franţei, Francois Hollande, vorbea 
despre crearea unui guvern al Zonei Euro cu buget şi parlament 
propriu, având în vedere că ieşirea chiar şi temporară a Greciei 
din grupul celor 19 ar fi o decizie contrară filosofiei integrării, o 
primă admitere a posibilităţii reale de regres sau de întoarcere 
din drum a procesului integrării. S-a mai vorbit chiar despre un 
plan secret de ieşire ordonată din UE a unor tari care nu perfor- 


308 Napoleon Pop & Valeriu loan-Franc 


meaza conform. Or, acest lucru nu face decat sa accentueze ideea 
despre cine ar trebui sa fie initiatorul despartirii de UE: statul 
membru, cu un pas înainte din motive de mândrie naţională, sau 
UE, din motive de a dojeni, cu putere de exemplu pentru 
aspirant. 

Cert este că, pe fondul dezbaterii „mai multă sau mai puțină 
Europă”, criza Greciei a adus un prejudiciu critic echilibrului 
dintre Franța şi Germania, garanti ai integrării europene ca proces 
istoric continuu, Germania demonstrandu-si abilitatea de 
„reluctant hegemon” („France Looks to Fix Eurozone”, Stratfor, 22 
iulie, 2015). Această poziţionare — cu recunoaşterea că Germania, 
deşi este cea mai puternică tara din UE, comparativ cu multi 
dintre vecinii săi, are nevoie de un consens din partea celor din 
urmă — a fost treptat permisă de Franţa, prin acceptarea „unei oare- 
care influențe a Berlinului în procesul decizional comunitar, cu menti- 
nerea fațadei unui leadership dual pe continent”. Hollande, care nu a 
fost parte la decizia privind soluționarea crizei datoriilor din 
Grecia, ci doar „un facilitator al acordului dintre Atena şi creditori”, 
menţiona aceeaşi sursă, fapt suficient de vizibil pentru toată 
lumea. 


Chiar dacă apelul la solidaritate şi uniune pare superfluu şi 
acestea sunt subiecte ale multor critici din partea unor economişti 
cu recunoaştere mondială (Stiglitz, Roubini, Piketty), trebuie să 
rămânem atasati la un principiu geopolitic mult mai profund, cel 
al menţinerii alianței economice şi politice franco-germane, chiar 
dacă Franţa este încă slăbită economic (este subiect al obligaţiilor 
unui stat membru cu deficite excesive) şi cu o putere de influență 
politică redusă pe continent. Pentru ambele probleme, noul preşe- 
dinte al Franţei, Emmanuel Macron, s-a angajat cu soluţii ferme. 


3.3.5.5. Uniunea şi moneda unică 


Despre mai multă Europă ne vorbea şi ministrul italian al 
economiei şi finanțelor, Pier Carlo Padoan, lansând ideea unui 

fond monetar european în vederea susținerii monedei unice 
(conform unei declaraţii preluate de AFP, din 10 august 2015). 
Padoan spune că „există două dimensiuni într-o construcție 
comună atât de ambițioasă cum este Uniunea monetară. Prima 
dimensiune priveşte disciplina şi încrederea reciprocă, iar a 
doua dimensiune este faptul că sunt necesare elemente comune 
care să facă din participarea la uniunea monetară ceva mai mult 
decât simpla punere la comun a monedei” (s.n.). 


Nu este prima dată când lideri italieni, trecând peste 
convingeri ideologice, susțin ideea „Statelor Unite Europene”, 
ceea ce presupune deopotrivă mai multă mutualizare (fond mo- 
netar, buget comun) şi risk sharing. „Euro trebuie să se întă- 
rească şi să meargă înainte, este o maşină neterminată, puternică, 
întărită în ultimii ani, dar această consolidare trebuie încheiată”, a 
apreciat Padoan. Se pare că tocmai ţările nordice din Zona Euro, 
care pretind mai multă disciplină, au reticente privind conti- 
nuarea proiectului euro în direcția operationalizarii sale reale — 
pilonul fiscal, respectiv uniunea fiscală. 


În acelaşi context, trebuie să revenim şi la semnificaţia mai 
profundă a creării monedei unice ca proiect politic. Este mai mult 
decât clar că numai o monedă unică putea lega Franţa şi 
Germania într-o cooperare pentru a fi, numai împreună, în misiu- 
nea de lider comun al Europei. Uniunea Monetară şi Economică a 
cimentat politic şi tehnic acest tandem, o frumoasă combinaţie 
între voința politică şi mecanisme tehnice, deocamdată pe jumă- 
tate implementate, care au atras şi alte state membre în Zona 
Euro într-o disciplină liber consimtita. Voința politică s-a 
concretizat în realizarea Băncii Centrale Europene, ca instrument 
al pilonului monetar pentru funcționarea euro, care ar fi trebuit să 
se manifeste şi prin responsabilitate în cooperarea aplicării 
Pactului de Stabilitate şi Creştere (aşa cum îşi dorea Jaques 
Delors, în celebrul său raport, care a dus la crearea EMU). Şi, de 


310 Napoleon Pop & Valeriu loan-Franc 


ce nu, in crearea ulterioara a uniunii fiscale, pilon absolut necesar 
pentru sustinerea unei monede unice. Succesul euro din primul 
deceniu de functionare este mult mai mult legat de o reala 
cooperare intre vointa politica a statelor care o utilizeaza, insa 
suficient de înfrântă de criza financiară şi economică, vârf al crizei 
datoriei suverane a Greciei. 


Se naşte însă o nouă întrebare la momentul recunoaşterii că 
trebuie făcut ceva cu funcţionarea euro. Măsurile avansate, de 
creare a unui guvern, parlament, buget al eurozonei, conduc 
spre ideea că „mai multă” sau „mai puţină Europă” nu se mai 
aplică pentru toate statele membre ale UE, ci doar pentru unele, 
ceea generează un alt dualism în guvernanta de ansamblu a UE. 
Din punctul nostru de vedere, se continuă cu întărirea de voințe 
politice selective ale statelor membre ale UE pe surogate de 
instrumente (vezi Pactul Euro Plus, la care au achiesat şi ţări 
nemembre ale Zonei Euro, cu obligaţii interne, dar fără putere de 
decizie asupra zonei) şi nu ceea ce prevedea proiectul politic al 
integrării. 

A observa o „nouă răscruce”, după altele deja practicate în 
cadrul UE, creează aparent dificultăți în contopirea unui proiect 
naţional cu avantajele comunitare, când clubul este deja divizat. 
Ultima divizare, un precedent periculos în opinia multora, este 
reprezentată de coaliția creată de Germania cu ţările europene 
nordice, împotriva unor tari sud-europene, ambele parti ale 
baricadei putând fi lesne extinse, cu invocarea unor noi motive, 
de la încălcarea regulilor privind deficitele şi datoriile excesive, la 
alte aspecte de natură să pună Uniunea în pericol. Preocuparea 
pentru ieşirea ordonată a unei tari din UE ar putea duce la criterii 
de motivare chiar foarte dure. Nu credem că este momentul cel 
mai bun de intimidare a statelor membre. Fluidizarea cooperării 
politice a acestora pentru decizii majore, care să mişte proiectul 
european spre alte stadii de consolidare şi integrare, mai ales a 

uniunilor parţiale puse deja în funcţiune, ar fi spațiul ideal de 
acțiune, prezentă şi imediat viitoare 

Suntem, aşadar, in fata unei alte provocări, la a cărei solu- 
tionare avem tot interesul de a contribui, dacă avem de promovat 
un proiect naţional care include interese naționale. Contextul este 
bine definit de Jacques Attali când afirmă că Europa este în etapa 
procrastinării (tărăgănării), respectiv „de a nu lua acele decizii care 
se impun pentru salvarea durabilă a Zonei Euro” („La procrastination, 
maladie du siecle occidental”, Monde, 17 iunie 2015). Sperăm ca 
această maladie să nu fie o resemnare şi să fie departe de a lovi în 
puterea de iniţiativă a instituţiilor Uniunii, chemate să ia decizii 
critice într-un moment critic. 

De asemenea, nu se poate omite faptul că însăşi UE are 
propriile ei provocări, legate de noua paradigmă a intereselor sale 
interne şi externe, în context regional şi global. În opinia noastră, 
mai multă Europă ar fi un atu în bătălia „marilor puteri” pentru 
impunerea intereselor, iar România are interesul reuşitei UE, 
pentru ceea ce are ea de promovat în interiorul acesteia. Într-o 
„mai multă Europă” avem de judecat avantajele şi dezavantajele 
noastre într-un context global şi regional complicat şi complex. Ca 
urmare, proiectul național capătă capabilitatea strategică numai în 
măsura în care va fi axat pe o conduită fermă în ceea ce priveşte 
stabilitatea economică şi politică a României, condiție majoră a 
poziționării ei geografice într-o zonă de confluență directă a 
câtorva „puteri globale”, UE/NATO, care nu includ şi Rusia. 

Această confluență ne conduce la cele cinci lecţii de politica 
externă ale lui Stephen M. Walt, profesor de relaţii internaţionale 
la Harvard University («Les cinq grandes lecons de politique 
étrangere de ces vingt dernieres années» in Monde, 16 decembrie 
2014), dintre care o citam pe cea care pare încă actuală şi este 
legată de orgoliile unor politicieni: evitarea „combinației fatale 

dintre aroganță si excesul de încredere in sine”, cu consecinţe dintre 
cele mai grave. În ceea ce priveşte România, este de interes 
relevanta, dată de Walt unor repercusiuni pe termen lung, atunci 
când se referă la lărgirea NATO, suficiența şarmului şi a 
persuasiunii diplomaților americani pentru o soluţie în Orientul 
Apropiat sau orgoliul Rusiei de a fi produs criza Ucrainei. 


Tot Walt, într-o concluzie inteleapta, avertizează că, într-o 
lume caracterizată prin mai multe centre de putere, certe dar 
inegale, o politică internaţională generată de orgolii este dome- 
niul unei competiţii acerbe, unde chiar cei mai puternici actori au 
dificultăți în impunerea propriilor lor viziuni, a unor planuri 
grandioase sau cruciade ambitioase, care de cele mai multe ori 
eşuează. Prin apartenenţa la UE şi NATO, România se poate 
mândri că este o parte a unei puteri globale, iar autenticitatea 
profunzimii ei este importantă. 


3.3.5.6. Şansele unui proiect naţional 


Precizăm de la început că proiectul la care vrem să facem 
referire este doar aparent unul tradițional, deşi, sub denumirea 
lui generică, a marcat etape de progres şi dezvoltare ale României 
şi, în mod ciclic, el trebuie să revină ca un adagio mai bine scris şi 
mai bine interpretat de cetățenii acestei tari. Este vorba despre 
proiectul modernizării României, ridicat la oportunităţile şi 
provocările secolului XXI. 

Există riscul repetării unei terminologii, dar fondul dorit a fi 
exprimat a fost mereu conectat la modernizarea vremurilor şi a 
principalilor actori europeni deveniți exemplu pentru Ţările 
Româneşti, Principatele Unite, România Mare, România postbe- 
lică etc. (1884, 1859, 1866, 1918, 1930, 1947 etc.). Acum vorbim 
despre o Românie revenita in familia democratiilor europene, 
membră a două cluburi de elită, care jalonează mersul unei dez- 
voltări economice (integrare-globalizare) în condiţii de securitate 

colectivă (NATO, PSE), în cadrul celor mai avansate forme de 
parteneriat cunoscute în istorie. Acest ultim lucru nu este sinonim 
cu perfecțiunea unor relații internaționale. 


Ceea ce deosebeşte un eventual nou proiect de modernizare 
de altele, mai mult sau mai puţin parcurse până la finalitate, este 
contextul, descris deja, în care el trebuie să se nască, să fie pro- 
movat şi realizat, să atingă anumite standarde şi, mai ales, voința 
politică consensuală a validării valabilitatii lui peste ciclurile 
electorale şi nevoia de angajamente politice. În țesătura complexă 
a sistemului global în care trebuie să-şi facă loc multiple interese 
nationale ale atâtor tari, prima şansă pe care şi-o poate oferi o tara 
este credibilitatea şi predictibilitatea unui proiect național strategic. 


A cunoaşte ceea ce îşi doreşte o clasă politică pentru propria 
națiune şi modul în care aceasta va acționa, ordonat şi fluid, pe 
termen mediu şi lung, este în prezent, pentru toți partenerii care 
împărtăşesc aceleaşi valori (atenţie la această conditionalitate!), 
garanția pentru un parteneriat mai puternic, echivalent cu 
asumarea unor responsabilități pe măsură, în spiritul conceptului 
de „burden sharing”, tot mai actual în globalizare. Acest concept, 
în cadrul noii ordini internaţionale în devenire, este valabil şi 
pentru ţările care nu-şi asumă, încă în totalitate, lealitatea pentru 
aceleaşi împărtăşite valori, creând antagonisme în multiple 
planuri (economice, militare, de securitate etc.). 


La scara globalizării, nicio tara, indiferent de resursele sale, 
nu mai poate gestiona totul sau să-şi asume un astfel de monopol, 
costurile devenind imense, neacceptabile şi nepopulare. Semne 
ale acestor impedimente sunt deja prezente în cazul unor mari 
puteri (foste şi actuale), precum SUA, Marea Britanie, Germania 
(deocamdată într-un alt context, legat de salvarea Zonei Euro), 
Rusia. Nu credem că puterile în creştere (China şi India, în 
special) îşi pot permite acest lucru. Faptul că o agendă globală a 
omenirii, aflată la răscruce de drumuri prin evenimente 

recunoscute ca provocări globale (încălzirea globală, epuizarea 
resurselor clasice de energie, terorismul, traficul de carne vie, de 
droguri etc.) nu poate fi asumată de către un lider mondial. lată o 
altă fateta a aceleiaşi probleme, necesitatea împărtăşirii responsa- 
bilitatii, ceea ce înseamnă formare unui „pool” global de resurse. 
Revenind pe continentul european, avem exemplele recente ale 
Mecanismului de Stabilitate Financiară, Uniunii Bancare şi al 
Uniunii Fiscale, pe cât de necesare pe atât de discutabile din 
punctul de vedere al acceptului țărilor membre de a contribui cu 
resurse la ele. 


Evident, România trebuie să-şi propună modernizarea în 
raport cu noile realități, dar acest proiect a devenit urgent după 
25 de ani de căutări fragmentare şi fragmentate. Argumentele 
caracterului obligatoriu al proiectului strategic de modernizare 
a României sunt multiple şi pot comporta numeroase dezbateri, 
dar acestea din urmă nu ar mai trebui să fie în detrimentul 
finalitatii, îndeplinirii sale. Vom încerca să enumerăm argu- 
mentele pe care le considerăm fundamentale pentru a urni un 
astfel de demers. 


(1) Transformarea sistemică, începută în 1990, rămâne un 
proces nefinalizat instituţional şi legislativ, iar capătul de drum 
trebuie să aducă modernizarea din punctul de vedere al demo- 
cratiei şi economiei de piață. Recunoaşterea României ca stat de 
drept cu economie de piaţă este încă „grosieră”, dacă avem in 
vedere supravegherea MCV sau fluctuatia atractivitatii pentru 
investiţii, din motive de neconsolidare a factorilor care o pot 
stimula pe termen lung — lipsa de predictibilitate şi stabilitate a 
regulilor mediului de afaceri, lipsa tribunalelor comerciale cu 
proceduri rapide, determinate de oportunitățile pieței, care apar 
şi dispar etc. — şi cu impact substanţial asupra economiei reale, nu 
a celei speculative. Numărul mic al unor investiții semnificative, 
chiar cu anvergură (industria de autovehicule, cimentului, 

prelucrării țițeiului etc.), concentrarea lor pe anumite ramuri, dar 
mai ales dezvoltarea inegală a judeţelor (aspect important dacă 
avem în vedere adoptarea euro), sunt aspecte care, de multe ori, 
sunt interpretate ca „invazie” a capitalului străin şi nu neapărat 
ca binefacere pentru economie. Or, acest lucru nu poate fi o 
invitaţie spre multiplicarea investițiilor în ansamblul lor şi nici 
pentru multiplicare cu însuşirea creării de locuri de muncă. 


(2) Apartenența României la UE şi NATO are nevoie încă de 
o implicare proactivă mult mai bine structurată, dar se pare că 
numai în zona care funcționează „la ordin” voința politică este 
mai coerentă şi reactivă, după cum în alte zone aplicarea 
deciziilor comunitare are izul interferentelor străine. Suntem 
martorii lipsei de continuitate în politica mare a integrării, ceea 
ce înseamnă că posibilii depozitari ai noilor reguli de cooperare 
internațională, la nivel de instituţii, sunt prea des schimbaţi din 
motive politice, fără capacitatea de a acumula competenţe în do- 
meniu. Se uită, în momente-cheie, că s-a acceptat principiul 
transferului unor competențe de la nivel national la cel 
comunitar, că regulile comunitare îmbracă forme diverse, de la 
tratate la regulamente, directive şi decizii. A nu le urma spiritul şi 
litera privează pe toată lumea de avantajele integrării, printre care 
se numără şi utilizarea fondurilor structurale ca pârghie a unor 
dezvoltări naţionale, care să ne apropie de performanţele unei 
convergente reale. 


(3) Convergenta reală, ca suport permanent, absolut necesar 
stabilităţii şi sustenabilitatii criteriilor de convergență nominală, 
are nevoie de o continuă acţiune politică, disciplinată, dedicată 
unui program national de dezvoltare pe termen lung, cu 
utilizarea experienţei (cam prea mult criticată) a unor politici 
economice impuse de partenerii financiari internaționali — FMI, 
Banca Mondială, IFC —, în sensul stăpânirii macrostabilitatii prin 
controlul ferm al deficitelor bugetare şi externe (al datoriei 

suverane). În loc să înțelegem asumarea „şcolarizării”, care nu ne 
este impusă, am ajuns să o solicităm mereu în lipsa seriozitatii pe 
care trebuie să o dovedim prin apartenenţa noastră la UE şi 
NATO. Constrângerile parcursului au avut darul să ne pregă- 
tească în perspectiva unei dezvoltări mai putin expuse la riscurile 
de contaminare externă. 


(4) Experienţa internațională cu partenerii financiari 
internaționali, care a dus la reducerea costurilor României de 
finanţare de pe piețele de capital din resurse private, este cea mai 
bună chezăşie a unui partener gata să-şi asume noi responsa- 
bilitati — precum cea de sporire a bugetului pentru apărare, care 
se impunea prin aderarea României la NATO, acum urgentată de 
situația geostrategică din estul Europei — de securitate economică 
pe termen lung, cu condiția permanentizării disciplinei macroeco- 
nomice câştigate. 


(5) Noile structuri de stabilitate macroprudentiala, in 
condițiile macroeconomice favorabile ale României, constituie 
tocmai instrumentul continuității necesare a unei pregătiri 
politico-profesionale care nu trebuie pierdută. În loc să vorbim cu 
mânie nefundamentată despre veşnica mirare a multiplicării 
birocratice (deja învechită după lecţiile ultimei crize financiare), 
ar fi bine să acceptăm faptul că economia globală este în schim- 
bare de paradigmă şi că trebuie să se renunţe la vechile instituții 
birocratice din domeniul economic, lăsând loc celor noi. Poate aşa 
se va înţelege mai bine sensul reformelor structurale legate de 
unele entități de stat, inutil consumatoare de resurse financiare. 
S-ar reduce aparatul birocratic, conform cerinţelor noii paradigme 
economice pentru: preîntâmpinarea şocurile adverse, generate de 
globalizare şi absorbirea ordonată, fără zdruncinarea stabilității 
sociale într-o lume a unor inegalităţi în dezvoltare necontrolată 
(dispariția clasei mijlocii, dezechilibrul repartitiei veniturilor, 
globalizarea inegalitatii etc.). 

3.3.5.7. Necesitatea reformelor structurale 


Reformele structurale constituie domeniul cel mai semnifi- 
cativ pentru o schimbare de atitudine în guvernanta naţională, ele 
ajungând la scadenta în toată lumea. Tractiunea exercitată de 
unele state în demersul începerii lor trebuie sprijinită din inte- 
riorul tuturor celorlalte state, iar „datoria” României de a-şi 
asuma reformele structurale întârziate decurge din însăşi 
opțiunea de a fi într-un club economic — UE - cu drepturi egale. 
Se înțelege că o Uniune nu poate fi puternică decât în măsura în 
care fiecare stat membru este puternic. Conştientizarea corectă a 
puterii economice şi politice a României, în regiune şi în Europa, 
determină şi conştientizarea faptului că interesele noastre natio- 
nale sunt bine promovate în cadrul UE. Credibilitatea noastră de 
actor activ şi contributiv, se poate confirma doar prin reinven- 
tarea propriei puteri economice şi politice, în concertul global al 
națiunilor. 

Revenim şi cu ideea că România trebuie „să facă uz” de 
sinergia dintre cele două avantaje ale prezentului, apartenenţa, la 
UE şi NATO, şi un nivel al macrostabilitatii favorabil perspectivei 
dezvoltării ordonate. Aceasta din urmă nu poate fi valorificată 
decât prin asumarea politică a unei stabilitati/continuitati de 
acțiune în cadrul unei discipline financiar-economice, care să 
prevaleze oricăror promisiuni electorale nefondate, populiste. 


Place sau nu, preconditiile absolut necesare pentru un 
proiect strategic național sunt de natură instituţională, din 
domeniile de directă responsabilitate a statului, respectiv cele ale: 
educaţiei, remuneratiei şi eficienței sectorului bugetar, pieţei 
forței de muncă, asistenţei sociale, ordinii şi securității publice, 
sistemului de pensii, sistemului investiţiilor publice, sistemului 
judiciar şi sistemului de investiții publice. 

Reformele structurale ating exact tema disciplinei macrosta- 
bilitatii asumate politic, în cadrul unei guvernări eficiente. Asta 
înseamnă o corectă îndeplinire, în fata cetățeanului, a obligaţiilor 

statului în raport cu ceea ce trebuie să facă economia de piață 
pentru cetățean. Avem nevoie, mai mult decât oricând, atât de o 
revigorare a parteneriatului cetățean-stat, un stat de drept 
autentic, cât şi de o economie de piaţă funcțională din punctul de 
vedere al oportunităţilor egale pentru toți agenții economici 
(cetăţean, firme, stat), într-un mediu concurentional loial, bine 
protejat prin lege. 

Statul are obligaţia, prin Constituţie, nu numai de a garanta 
dreptul la muncă, ci şi de a sprijini desfăşurarea şi împlinirea 
corectă a muncii pentru o colectare mai bună de venituri la buget. 
Ca urmare, veniturile la buget sunt exclusiv private (!), fiind 
numai rezultatul muncii cetățenilor. Doar cheltuielile bugetare 
sunt publice, fapt din care decurge responsabilitatea fata de 
cetateanul-contribuabil. Statul face realocarea veniturilor încasate 
şi asigurarea bunului trai al cetățeanului plătitor de taxe. 


Un proiect național strategic nu se poate baza decât pe un 
parteneriat autentic şi solid între cetățean şi stat. Momentul este 
favorabil din acest punct de vedere, cu condiția ca statul să 
adopte un cât mai bun marketing al celor două avantaje ale pre- 
zentului, macrostabilitatea şi apartenența României la UE şi 
NATO. Sinergia cu cetățeanul, în cadrul parteneriatului mentio- 
nat, este o condiţie sine qua non a succesului unui proiect de 
anvergură pe termen lung. Fidelizarea cetățeanului fata de un 
proiect național, prin obiectivele şi datele sale concrete, îl face pe 
acesta participant activ la binele naţiunii. 


Raportat la consistenţa unui proiect strategic national, 
proiectul de adoptare a euro este pentru România doar un vehi- 
cul, şi nu un scop în sine, însă cu valenţe foarte bune pentru 
disciplina realizării proiectului strategic al modernizării. Cu 
această precizare, ne permitem să schițăm doar structura unui 
proiect national strategic de modernizare a României, ca 

eventuală bază de dezbatere pe mai multe planuri. Considerăm 
importante obiectivele fundamentale ale acestui proiect, definite 
în raport cu multe dintre considerentele prezentate deja şi cu 
decelarea calității lor de vectori sau de vehicule-suport ale 
vectorilor. Acestea nu sunt multe, dar numai de la ele se poate 
pleca în cele mai diverse direcţii ale opţiunilor cetățeanului, 
pentru a deveni partener fidel al proiectului în sine. 


În ceea ce priveşte modernizarea capacităţii instituționale, 
obiectiv esenţial pentru viziunea şi aplicarea politicilor în toate 
domeniile, presupune un corp de experţi bine instruiți în spiritul 
statului de drept şi al economiei de piață, conform valorilor 
occidentale. Modernizarea în domeniu impune o reformă de 
anvergură în ceea ce priveşte adaptarea instituțională definitivă la 
cerințele angajamentelor asumate de România ca stat membru al 
NATO şi UE. Atingerea acestui obiectiv are în vedere încheierea 
transformării sistemice a României, respectiv devenirea euro- 
peană şi transatlantică a statului, un stat credibil şi predictibil în 
fata partenerilor cu care se împărtăşesc aceleaşi valori. 

Obiectivul modernizării capacităţii instituționale priveşte 
partidele, parlamentul, executivul, administrația prezidenţială, 
sistemul judiciar, societatea civilă, toate fiind de natură să ser- 
vească societatea — comunitatea şi individul — în aspectele pentru 
care statul are prerogativele obligatorii tradiționale. Reforma în 
domeniu necesită intervenţii asupra ambiguitatilor din Consti- 
tutie, cu corectarea întregii legislații, care a inclus în instituții 
comportamente şi un mod de acțiune voluntar în detrimentul 
intereselor societății şi al cetățeanului reprezentat. Eliminarea 
excepțiilor excesive, a avantajelor restrânse şi aplicarea princi- 
piului generalizării şi uniformizării legislaţiei pentru toți sunt de 
natură să reducă substanţial birocraţia, să crească nivelul de 
cunoaştere a legislației, să reducă costurile şi să crească eficiența 
aplicării ei. 

(1) Este mai mult decât evident că motorul unei posibile 
modernizări în această etapă este reprezentat de partide. Modul 
în care s-a înțeles multipartitismul este demonstrat de faptul că 
nici după un sfert de secol nu s-au generat forte de elită politica, 
credibile in fata cetățeanului. Reformarea conceptului de partid, a 
rolului său social într-o democraţie, ca entitate dotată cu voinţă 
politică, este o prioritate. Şi reformarea partidelor în sine, conco- 
mitent cu o legislație permisivă de creare de partide, care să pună 
stavilă absolutizării până la absurd a unor libertăţi, este obliga- 
torie. 


Este nevoie de un dialog trans-partinic, deschizător al unei 
noi etape a vieţii politice în România. Într-o democraţie pentru 
care s-a făcut o opțiune cu sacrificii, viața nu poate fi modificată şi 
amendată în bine decât prin activitatea de bună credință a 
partidelor, iar dacă acestea nu sunt ceea ce pretind, să nu ne mire 
eşecurile istorice ale ultimilor 25 de ani. 

Trebuie să recunoaştem, cu toată onestitatea, că electoratul a 
fost pus mereu doar în situaţia de a alege între dezamăgiri, care 
au fost odinioară speranţe, într-un ciclu perpetuu de aşteptări 
pentru a simţi că: trăiesc într-o democraţie reală şi un stat de 
drept autentic; acțiunea lor productivă într-o economie de piață 
funcțională le aduce beneficiile unei implicări naturale, de tipul 
inițiativei private; sunt doritori să dezvolte un sector privat larg, 
care să funcționeze pe orizontală, cu şanse pentru cât mai mulți. 
Avem, în schimb, un sector privat al privilegiatilor, care au 
beneficii din funcţionarea aproape exclusivă cu banii publici 
(economie îngustă pe verticală) şi care, surprinzător pentru mulți, 
a generat milionari în euro peste noapte. 


A vedea cu seriozitate aceste lucruri nu înseamnă a rămâne 
în inertia actualei realități, supărătoare pentru cei mai muti 
cetățeni, ci a le trata ca pe mari provocări ale unui proiect 
strategic național de schimbare în bine. Trebuie subliniat că 


România in globalizare 321 


accentul pe problematica acestor vremuri în România se referă la 
o parte negativă a unui bilanț mult mai amplu al transformărilor 
sistemice. Am petrecut un sfert de veac în care s-au pus, totuşi, 
fundamente solide pentru societatea românească şi care nu 
trebuie subminate de comportamente deviante de la regulile şi 
disciplinele unei democraţii (libertățile sunt până la momentul 
unei alegeri de la care încep constrângerile), ale funcționării unei 
economii de piață pentru toţi, ale înaltelor parteneriate interna- 
tionale reuşite de România prin momente de voință politica 
exemplară. Lecţiile bune trebuie continuate tocmai pentru a 
elimina „cenuşa unor arderi” pe eşafodul unor schimbări 
instituţionale bine începute, bine recunoscute internaţional, dar 
cam contorsionate în ultimul timp fie sub povara necunoasterii, 
fie sub influenţa unor interese. 


(2) Modernizarea educației civice şi a educaţiei profesio- 
nale este un domeniu în care schimbarea de atitudine a devenit 
absolut necesară. Esenţial pe termen mediu şi lung, acest obiectiv 
poate asigura o guvernanta societală performantă. În prezent, 
multi cetățeni — care devin şi politicieni sau executanti în instituții 
— nu sunt conştienţi cu adevărat nici cu privire la societatea în care 
trăiesc, nici la ce şi cât se pretinde din partea statului pentru o 
societate funcțională. Avem dovada că multe dintre acţiunile şi 
deciziile luate nu răspund comandamentelor democratice, aşa 
cum sunt ele reglementate, ori a angajamentelor internaţionale 
instituționale ale României, fata de care avem cu toţii angajamente 
şi responsabilități. 

Educaţia civică, asimilarea sa de către toţi cei care intră în 
sistemul de învățământ ca elevi şi apoi ca studenţi, trebuie să 
ducă la o rapidă însuşire a valorilor şi principiilor specifice dome- 
niilor (publice sau, după caz, private) în care vor să-şi desfăşoare 
activitatea şi să-şi urmeze o carieră: educaţie, economic, financiar, 
bancar, cercetare academică, justiție, apărare, securitate. 

Sunt extrem de importante efectele educatiei in cele doua 
sisteme ale dezvoltarii societatii, cel public si cel privat, in 
conlucrarea sau in raportul stat-piata. Nu se poate vorbi despre o 
societate competitivă fără competenţe, la nivelul partenerilor 
internaţionali, primite prin educaţie. Deocamdată, putem vorbi 
despre tineri şi profesionişti competitivi care ne părăsesc, în 
detrimentul devenirii unui stat puternic. Ne lipsesc, din această 
cauză, servicii competente către populaţie şi ne rămâne să facem 
fata unui sector privat national captiv unei educatii bazate mai 
mult pe experienta de viata, cu un sfert de milion de analfabeti 
funcționali. Există, în acelaşi timp, o apetenta pentru certificări de 
studii şi o abundență de diplome în profesii nearmonizate cu 
cerinţele reale ale pieţei muncii. 

Eficienţa sistemului public, dar şi a celui privat, depinde de 
calitatea şi profesionalismul oamenilor politici, dincolo de o 
oratorie mereu potrivnică şi lipsită de sinceritate. Omul politic ar 
trebui să fie recrutat din rândul cetățenilor cu educaţie civică, 
profesii şi experienţă recunoscute prin interacţiunea cu socialul, 
dar mai ales cu orientare spre semenii săi, dacă doreşte să-i repre- 
zinte cu adevărat. Alegerea aleatorie, observată chiar în reprezen- 
tarea parlamentară, denotă preocupare mai mult pentru criteriul 
contributiv la resursele partidelor, cu efectele cunoscute: conside- 
rarea reprezentării ca mijloc de recuperare a „investiției” iniţiale; 
prezența în forumul legislativ extrem de laxă, cu pierderea 
continuității în consistenţa actului de legiferare; calitatea discu- 
tabilă a actului de legiferare, care necesită reveniri repetate etc. 


Mandria unor şefi de partide trebuie să izvorască dintr-o 
corectă şi dedicată alegere, spre binele structurii politice pe care o 
conduc şi al celor cărora pretind că le apără interesele, pentru 
perenitatea ei în fata unui electorat şi el educat. Realitatea 
demonstrează o mare ruptură între electorat şi reprezentanții 

partidelor, dezbaterea publică curentă (nu cea din perioadele 
campaniilor) făcându-se nu între electorat şi reprezentanții parti- 
delor, ci între prozelitii partidelor, cu agende care nu au de a face 
cu cea a electoratului. Vocabularul cât de cât mai decent al electo- 
ratului este mai neîncrâncenat în comparaţie cu cel al lăudătorilor 
unui partid sau altul. S-a ajuns ca între putere şi opoziţie, care 
afirmă la unison că servesc cetățeanul, să se deschidă o prăpastie 
de ură, de neînțeles (reprezintă aceasta multipartitismul in 
democratie?), care se propagă in social. În atari condiţii, ne mai 
putem întreba de ce socialul nu este partenerul statului?! 


Modernizarea educaţiei trebuie să reintroducă competiţia, 
după şcoala generală obligatorie, pentru accesul la învățământul 
profesional, la învățământul superior şi la formele de perfec- 
tionare ale acestuia (masterat, doctorat, postdoctorat). Efectul va 
fi un nou stoc de specialişti autentici, şi nu de deținători de 
diplome. Numărul absolvenţilor de studii superioare este semni- 
ficativ, dar să nu uităm viitorul lor imediat: şomaj în ţară, emi- 
grare în străinătate la munci care nu au nimic în comun cu ceea ce 
au învăţat acasă. În ambele cazuri se pierde calificarea studiilor, şi 
ea problematică din punctul de vedere al competenţelor, după 
cum integrarea în muncă necesită noi stadii de pregătire, confir- 
mând insuficiența studiilor sau incompatibilitatea acestora cu 
cerinţele pieței muncii. 

Piaţa muncii suferă din cauza lipsei de potenţiali angajabili 
cu competenţe şi specializare, după cum programul curricular nu 
răspunde cererii structurale de forță de muncă. Din acest punct 
de vedere, obiectivul educaţiei depinde, în prima etapă, de mo- 
dernizarea capacităţii instituţiilor, cu asimilarea de profesionişti 
la nivelul lor. Pe termen mediu şi lung, acelaşi obiectiv va 
contribui la consolidarea şi perpetuarea capacității instituționale 
şi buna funcţionare a pieței muncii, elemente esenţiale pentru 
creşterea valorii societale adăugate prin exercițiul muncii. 

(3) Modernizarea guvernantei mixului de politici econo- 
mice este un obiectiv care presupune profesionalism pe măsură şi 
continuitate în instituțiile de importanță deosebită, sistemică, în 
guvernanta economiei reale, cum sunt Ministerul Finanţelor şi 
Banca Centrală. Posturile de conducere în instituţiile care elabo- 
rează, aplică şi monitorizează politicile economice şi monetare, 
indiferent de susținerea sau de modalitatea de promovare poli- 
tică, trebuie ocupate de persoane cu competențe dovedite atât 
prin diplomă, cât şi prin experienţă consistentă. Doar astfel se 
poate menţine câştigul de stabilitate realizat în plan macroeco- 
nomic. Şi doar acest lucru garantează, alături de mecanismele 
pieței, conduita corectă a politicilor fata de ciclul economic şi 
alocarea optimă a resurselor private şi publice pentru dezvoltare. 


Alocarea optimă a resurselor naționale presupune imple- 
mentarea unor proiecte cu capacitate proprie de a asigura recupe- 
rarea lor lărgită, prin venituri consolidate la buget şi menţinerea 
echilibrelor în standardele impuse de disciplina, predictibilitatea 
şi stabilitatea financiară, aşa cum sunt redefinite după lecțiile 
ultimei crize financiare. Urmărirea echilibrelor stabile dinamic 
devine principala caracteristică, obligatoriu conferită conduitei 
politicilor publice. Acestea sunt nu numai precepte de teorie 
economică. Ele au devenit bun public, fata de care responsa- 
bilitatea securităţii lor devine imperioasă. 


Realizarea obiectivului mixului de politici economice cu res- 
pectarea disciplinei impuse de Pactul de Stabilitate şi Creştere — 
cerință asumată politic prin calitatea României de stat membru al 
UE, permite alocarea de resurse continue, inclusiv cele mutuali- 
zate la nivel european şi chiar global, pentru menţinerea creşterii 
economice în linie cu PIB-ul potenţial. Acest lucru asigură o 
dezvoltare neinflationista, sustenabilă, lipsită de pericolul unor 
încălziri conjuncturale, cu riscurile deja cunoscute de economia 

românească. În paralel se dezvoltă o capacitate sporită de pre- 
ventie şi gestionare a unor noi crize, prin punerea în aplicare a 
mecanismelor de rezilienta, capabile să facă fata socurilor asime- 
trice determinate de fenomenul de contagiune rapidă, demonstra- 
tă elocvent de ultima criză financiară, cu evitarea unor programe 
dure de austeritate. 


Obiectivul unei conduite corecte a guvernantei trebuie 
înțeles ca ajutor pentru intrarea în normalitate a eforturilor de 
stimulare a creşterii economice, prin investiţii publice productive 
şi stimularea creării de locuri de muncă. Este singura cale de a 
vorbi, ulterior, cu seriozitate şi cu proprietatea cuvintelor, despre 
creştere inteligentă, verde, durabilă, competitivă, caracteristici 
conferite doar unor resurse adecvate, produse de o economie 
reală echilibrată şi pe un trend ascendent. 


Revenind la interesele nationale, dorim să subliniem crește- 
rea complexităţii contextului european şi global al promovării lor. 


Înțelegerea seriozitatii pe care o incumbă guvernanta mixu- 
lui de politici publice, şi a legiferării în consecință are impact 
pozitiv asupra programelor de guvernare din punctul de vedere 
al aşteptărilor cetățenilor. Este vorba despre asigurarea conti- 
nuitatii resurselor pentru cheltuielile publice dedicate infrastruc- 
turii educaţiei, sănătăţii, ordinii publice, apărării şi dezvoltării în 
termenii convergentei reale. Dimensiunea celei mai înalte forme 
a integrării în Uniunea Economică şi Monetară nu poate fi 
reprezentată decât printr-o infrastructură fizică, legătură efec- 
tivă a României cu spaţiul european şi pregătirea pentru adop- 
tarea euro. 

Spaţiul public este invadat de comentariile contra la orice şi 
la generalizarea ideii că orice măsură de politică economică are 
un scop ascuns, care trebuie despicat la infinit sau că este 
populistă. Trebuie refăcută atmosfera unei guvernante lipsite de 

suspiciuni, lucru posibil numai prin educatie si cultura. Suspi- 
ciunea este una dintre constrângerile care trebuie excluse. Este nevoie de 
credibilitatea neamagita a profesionistului devenit politician şi a politi- 
cianului profesionist. Este reforma spre care politicul trebuie să se 
îndrepte în propriul folos, reinventând partide consistente prin implicare 
şi rezultate pentru cetățean, partide care pot da stabilitatea şi sensul ade- 
vărat al democrației politice, de care are nevoie democrația economică. 


Exemplul comentariilor legate de comitetul naţional de 
macroprudentialitate — un elaborat care ne vorbeşte despre efor- 
tul european de a se înţelege, din mers, modificarea de paradig- 
mă în gândirea economică a echilibrelor şi stabilității macroeco- 
nomice —, denotă lipsa de comunicare cu privire la mandatele cu 
care România se prezintă la asumarea unor agende de importanță 
capitală la nivelul instituțiilor UE. Un instrument tehnic de 
anvergură, necesar pe măsura riscurilor asimetrice potenţiale cu 
care se poate confrunta o economie în globalizare — riscuri care au 
nevoie de o gestionare preventivă în primul rand —, aproape a 
întors pe dos, la apariţia lui, din cauza lipsei de cunoaştere şi 
comunicare, sistemul democratic, statul de drept, echilibrul 
puterilor etc. 


Sunt de maximă utilitate controlul parlamentar adecvat şi 
consultările pentru o poziţie de tara publică, cu transparența 
tuturor argumentelor pro şi contra. Schimbul de opinii pe 
documente oficiale, alături de un Comitet Economic şi Social mai 
implicat şi vocal pe temele care aduc schimbări instituționale 
considerate necesare la nivel european, ar putea da valenţe noi 
democraţiei româneşti. Este utilă o colaborare reală între europar- 
lamentarii români pe temele majore de interes naţional, fără 
transferarea luptei politice interne de partid în forumul care 
decide soarta cetățenilor europeni. Apreciem că se impune şi o 
prezență mai mare a specialiştilor români, sprijiniți din ţară, 
pentru a ocupa posturi de funcționari internaţionali în instituţiile 

europene, Comisia Europeană, Banca Centrală Europeană, adică 
în laboratoarele politicilor economice care afectează şi România. 


Nu lipsa de inteligenţă ne conduce la perceperea unei como- 
ditati tipice româneşti, ci imposibilitatea ca ea să fie împărtăşită şi 
adunată coerent, atunci şi acolo unde este absolut necesar, în 
interesul României. Este nevoie acută de a pune această inteli- 
genta la lucru, în jurul unui proiect strategic national, şi a nu fi 
consumată prin împiedicarea şi chiar distrugerea a ceea ce este un 
bun public naţional. Istoria României demonstrează că acest lucru 
este posibil cu o condiţie: renunţarea la opoziţia ireductibilă 
dintre partidele parlamentare, din cauza lipsei de înţelegere a 
rolului multipartitismului în democraţie. Competiţia dintre 
partide pare să nu răspundă în cele mai bune condiţii intereselor 
nationale, ci tentatiei absurde ca unul din ele să devină partid 
totalitar. 

Concluzia este simplă: avem nevoie de mai multă educaţie 
civică şi profesională, la nivelul provocărilor actuale, orientată 
spre realizarea unui proiect național. UE şi NATO sunt formaţiile 
de echipă prin care România poate reuşi în fata noilor provocări, 
de natură să ducă spre o nouă ordine globală. 


3.3.6. Reconstrucția 


3.3.6.1. Sistemul societal românesc 


Sistemul societal românesc este cea mai mare provocare a 
timpului nostru, pentru că situația prezentă chestionează însuşi 
viitorul României. Îngrijorarea nu pleacă de la dăinuirea 
populaţiei în acest spațiu geografic, tradiţia, cultura, psihologia 
poporului, ci de la interferentele de natură imperială, ce reflectă 
importanţa spațiului geografic ocupat de respectiva populaţie. 
Caracteristicile de dainuire au demonstrat, chiar cu unele 

intarzieri, capacitatea de aliniere a unei natiuni la marile schim- 
bari de progres social din Europa. Istoria moderna a României 
impune observarea acestei alinieri, începând cu Revoluţia euro- 
peană de la 1848. „Accidentele” în această aliniere au ţinut de 
măsura în care „am fost noi cu noi” şi de „cât ne-au impus alții 
să nu fim noi”. 


Au fost momente când s-a reuşit o bună navigare prin astfel 
de accidente (realizarea României Mari, de exemplu), chiar şi 
atunci când am fost ciuntiti şi aproape redusi la tăcere (Dictatul 
de la Viena, ultimatumul pentru cedarea Basarabiei, comunismul 
stalinist). Cei care „au intervenit să nu fim noi, nu au reuşit să 
ne determine să nu rămânem totuşi noi” Conservarea limbii 
latine, a idealurilor europene, ospitalitate în loc de agresiune etc., 
toate aceste considerente au revenit în actualitate. 


Cu privire la „stabilitatea” fundamentelor sistemului socie- 
tal românesc, după opțiunea făcută acum mai bine de un sfert de 
veac, respectiv revenirea la modelul democratic de tip occidental, 
după bucla de evoluţie spre totalitarism (impus de modul în care 
tot marile puteri au considerat să încheie cel de-al Doilea Război 
Mondial), se observă apariția câtorva întrebări: Am consolidat 
efectiv pilonii modelului democratic de tip occidental? Este acest model 
din spațiul nostru geografic compatibil şi credibil pentru partenerii 
noştri, în special cei europeni, cu care împărtăşim aceleaşi valori? Este 
„politically corect” ca încercarea de a reveni la pilonii fundamentali ai 
modelului politico-social ales să fie considerată derapaj, în percepția 
străină şi parțial internă, deşi acesta a fost validat de aceiaşi parteneri 
externi înainte de a fi deviat? Care este semnificația reală a unui şuvoi 
de critici, în mai toate domeniile şi, în mod excepțional, în cel al 
corupției, adresate de partenerii noştri actuali cu care pretindem că avem 
relații strategice? Ce se doreşte de fapt de la România în această etapă 
geopolitică regională complexă? Să fie subdezvoltarea în care a rămas 

România, comparativ cu alte state foste socialiste, chiar miza aşteptărilor 
partenerilor noştri europeni? Care este reperul de normalitate a statului 
de drept pentru România, dacă şi partenerii străini sunt confuzi în ceea 
ce priveşte realitățile şi aşteptările electoratului din România? 

Toate aceste întrebări ne preocupă, mai mult în sensul unor 
enunturi şi evocări. Pentru a da răspunsuri profunde — nu con- 
juncturale şi/sau circumstantiale — sunt necesare studii multidisci- 
plinare, care — din păcate, dar firesc — depăşesc puterea noastră 
profesională, conferită de disciplina economică, argumentată 
doar de o bună cunoaştere geopolitică. Studiile noastre de autor 
elaborate în ultimii 20 de ani ne-au convins că în spatele fiecărui 
gest economic există un interes geopolitic, după cum un interes 
geopolitic trebuie să inspire un gest economic. 

Il re-cităm şi pe Henry Kissinger, care ne-a reamintit 
filosofia altor inaintasi, că o țară, în mod normal, nu are nici prieteni 
şi nici duşmani, ci numai interese. Din păcate, România nefiind 
„tare” în proiectarea propriilor interese, ceea ce ne-ar fi dat măcar 
percepţia unui respect fata de noi înşine, are doar şansa fie să 
trăiască din iluzia că avem prieteni, fie să exagerăm în con- 
fruntarea cu un posibil duşman. În acest posibil balans, vedem 
propensiunea noastră de fi mai mult contemplativi, chiar şi atunci 
când încercăm să ne formulăm o poziţie. 


Ideea că de acum încolo, dată fiind situaţia geopolitică 
complexă a momentului globalizării, trebuie aprofundate studiile 
multidisciplinare este valabilă pentru analizarea oricăror provo- 
cări la adresa României, pe care încercăm să le consemnăm în 
continuare. În acelaşi timp, este de dorit ca, dincolo de preocu- 
pările academice, să se înceapă şi întemeierea unor rapoarte ale 
oficialităților implicate în gestionarea respectivelor provocări 
(măcar cu titlu de inventar, având în vedere că multe aspecte con- 
crete scapă sau nu le sunt cunoscute cercetătorilor), cuprinzând 
argumentele abordării, rezultatele şi intenţiile de perspectivă. 

Acest demers tine de programare strategică, predictibilitate si 
transparenţă, întrucât ele sunt de folos nu numai oficialilor, ci şi 
celor interesați în funcționarea normală a economiei — investitori, 
producători, comercianţi privaţi sau publici —, respectiv respon- 
sabili cu şi fata de performanţa unui beneficiu împărțit cu statul. 


3.3.6.2. Statul de drept 


După Constituţia din 2003, cu modificările aduse versiunii 
inițiale din 1991, a apărut o tendință, tot mai accentuată, de 
interpretare şi aplicare voluntară a acesteia, în chiar fondul legii 
fundamentale. Legi secundare, ulterioare, modificate de la un 
regim la altul, dar care ar trebui să se inspire numai din Consti- 
tutie, au dus până la urmă la o contestare a statului de drept atât 
din interior, cât şi din exterior. Înclinăm să spunem că este un 
derapaj dincolo de planul perceptiilor, decurgând deja din inter- 
pretări voite, cu un anumit scop, atât timp cât nici Constituţia şi 
nici legea Curţii Constituţionale nu s-au schimbat. 

Provocarea la adresa statutului de stat de drept este la 
ordinea zilei şi a o neglija are consecințe majore asupra cetățenilor 
şi a imaginii României în Europa. Argumente pro şi contra au 
pierdut din vedere normalitatea statului de drept şi, ca urmare, 
întrebarea firească este dacă România acestui prezent sfert de 
secol este sau nu este cu adevărat un stat de drept. Întrebarea este 
inspirată de dezbaterile momentului la intersecţia a două cele- 
brări: 100 de ani de la realizarea României Mari şi 60 de ani de la 
inițierea proiectului european devenit azi Uniunea Europeană. 
Momentele nu par deloc a fi doar omagiale, în fata chestionării 
voalate a Tratatelor de la Versailles şi a tendinţelor iredentiste care 
ne înconjoară (din nou un plan Valev?), respectiv a lansării 
„Europei cu mai multe viteze” (din nou o Europă divizată?). 


Provocarea reprezentată de presiunile iredentiste din partea 
Ungariei sunt cu atât mai preocupante pentru statalitatea 

României, în apropierea evenimentului menţionat, cu cât multe 
comentarii, aprecieri şi analize vorbesc despre faptul că Ungaria 
nu mai este democraţia din momentul în care a fost acceptată să 
adere la UE. Retorica cu privire la Transilvania, considerată 
pierdută de Imperiul Austro-Ungar prin Tratatul de la 
Versailles, se pare că este doar contemplată la noi (avem în 
vedere numai şi vizitele „neoficiale” ale unor oficiali, până la 
nivel de prim-ministru, la întruniri anuale cu cetăţenii români de 
etnie ungară în județele Harghita şi Covasna), cu credința 
nestrămutată că este ireversibil ceea s-a stabilit după Primul 
Război Mondial. Timpurile premergătoare celui de al Doilea 
Război Mondial au demonstrat contrariul, iar acest lucru nu 
trebuie uitat, cu atât mai mult cu cât revenirea Transilvaniei la 
România a avut loc după implicarea ţării în război, cu multiple 
efecte tocmai pentru destinul ei democratic. Partenerii occidentali 
de azi s-au aflat, să nu se uite, printre cei care nu numai că le-au 
acceptat, dar le-au şi susținut necesitatea şi relevanta în contextul 
istoric dat. 


Stadiul devierii de la democraţie a ajuns la nivelul la care se 
spune că Ungaria, dacă s-ar fi prezentat astfel la solicitarea de a 
adera la UE, acest lucru nu s-ar mai fi întâmplat. Din păcate, şi 
Polonia, ca stat membru de frontieră al UE, ca şi România, şi cu 
care avem de împărtăşit interese comune de securitate şi apărare, 
a păşit pe acelaşi drum naţionalist radical, aducând atingere 
gravă principiilor democratice pentru care a fost primită în UE. 


Grzegorz Ekiert, profesor la Harvard University şi director 
la Minda de Gunzburg Center for European Studies, spune că 
„Ungaria şi Polonia nu mai pot fi considerate democraţii liberale. 
În ambele tari sistemul institutional stabilit a dat putere politică 
nerestrictionata partidului de guvernământ. Nefiind încă dicta- 
turi, potenţialul de a se ajunge la reguli autoritare creşte conside- 
rabil cu fiecare nouă legislație care extinde puterea guvernului” 

(din Occasional Paper „How to Deal With Poland and Hungary”, 
august 2017). Ne intereseaza mesajul explicit al lui Ekiert, ,,UE 
trebuie sa-si apere valorile esentiale si sa protejeze statul de 
drept în fiecare dintre țările Europei”. Oare ne putem baza, 
măcar teoretic, pe acest mesaj şi pe intervenţiile critice ale Uniunii 
Europene, şi anume că ireversibilitatea statală a unor membri ai 
săi nu mai este posibilă, când din punctul de vedere al altor 
experți, şi chiar înalți oficiali europeni (adică „jumătatea goală a 
paharului”), Uniunea este în cea mai critică situație? 

Provocări sunt însă şi asupra statului-natiune, revigorat de 
pasul înapoi în globalizare şi de modul în care acesta apără stata- 
litatea, respectiv calitatea statului de drept de orientare demo- 
cratică. În concepţia noastră, poate limitată din punct de vedere 
teoretic şi practic (prin propria noastră implicare), România este 
un stat de drept chiar în forma în care şi-a conceput structura 
instituțională după Constituţia din 1991, iar explicarea intentiilor 
şi perspectivelor partenerilor noştri occidentali în primii ani ai 
deceniului IX au avut putere semnificativă de convingere. După 
ştiinţa noastră, Constituţia României din 1991, cu modificările si 
completările din 2003, este un elaborat bazat pe comparații de 
drept constituțional, sprijinit de forurile internaţionale cu astfel 
de preocupări (în principal Comisia de la Veneţia) şi multe 
activități de twinning, făcute cu unii dintre partenerii noştri 
occidentali. 

Premisa de fond, pe care nimeni nu ar trebui să o părăsească 
(şi aici trebuie să ne referim la partenerii noştri externi), este că 
acest elaborat consfinteste statul de drept şi a fost validat ca atare 
în interior şi în afară. Am creat, de asemenea, Curtea Constitu- 
tionala, un organism suprem de interpretare obiectivă a unor 
eventuale confuzii şi a pretinselor exceptionalitati constituționale 
(conflicte instituționale, norme juridice elaborate în afara literei şi 
spiritului Constituţiei, alte aspecte care tin de competenţa ei), 

exceptionalitati care, în mod normal, trebuie considerate drept 
ultime precizări necesare, de necomentat în ceea ce priveşte 
obiectivitatea lor şi care sunt învestite cu titlul executoriu al 
punerii imediate în aplicare, pentru a reveni la litera şi spiritul 
Constituţiei. Din păcate, chiar cu aceste precizări, ceea ce se 
întâmplă în ultimii ani, inclusiv cu manifestarea unor îndoieli din 
partea unor parteneri externi, relevă o împotrivire periculoasă la 
ceea ce ar trebui considerat un ultim adevăr instituțional. 


Ceea ce trăim în acest domeniu este consecința unei slabe 
educatii civice la tinerele generaţii, pentru care libertatea este 
înțeleasă în mod absolut, fără graniţe, uitând că libertatea lor se 
întinde atât cât să nu afecteze libertatea altora, măcar la nivelul 
unei populaţii arondate, din considerente politico-istorice, la un 
spaţiu geografic. Criticile voalate (indirecte) interne şi cele externe 
mai au însă şi un alt motor, care se alimentează din anumite 
interese şi de interacțiunea umană în slăbiciunile ei. Statul de 
drept nu este o simplă noțiune, ci forma de manifestare a interac- 
tiunii umane, ordonată de legi şi sprijinită de instituții, în ma- 
tricea unor valori consimtite. Ca urmare, legea fundamentală, 
legile şi normele primare şi secundare (juridice) servesc oamenii, 
ființe raţionale cu drepturi la opinie. Ca urmare, legile sunt 
supuse aplicării prin tăria şi slăbiciunile omului. Totuşi, pentru o 
perioadă istorică, atât timp cât textele rămân scrise în aceeaşi 
formă, iar practicienii se schimbă, Constituţia şi deciziile Curţii 
Constituţionale trebuie considerate repere imobile de raportare 
şi nu subiecte de comentarii contradictorii. Derapajul la care 
asistăm în prezent aduce atingere, cu slabe argumente şi cu unele 
obsesii bine întreţinute de anumiţi factori, tocmai acestor repere, 
care, prin efectul de bumerang, încrâncenează, incriminează şi 
seamănă neîncredere față de instituţiile statului. 


Sa ne întrebăm — având în vedere considerentele anterioare — 
dacă textul Constituţiei şi mecanismul decizional al Curţii 

Constitutionale s-au modificat, ori oamenii care ar trebui sa 
legifereze şi să guverneze s-au schimbat? Acceptăm că ne indrep- 
tăm spre o democraţie participativă, dar ea nu poate fi validată, 
conform actualei Constituţii, decât de democraţia reprezentativă 
aleasă prin vot. Democraţia participantă poate emite mii de opinii, 
dar decizia finală nu poate fi un summum al acestora, ci una 
singură, care răspunde legii fundamentale şi este acceptată de cei 
mai multi prin votul fundamentat de democraţia reprezentativă. 
Există, din păcate, o mare tendință de îndepărtare voită de la 
regulile normalitatii, cedând voluntarismului debordant, susținut 
chiar de oameni de stat, pentru care nu votul mai este reprezen- 
tativ, ci presiunea pe subiect a unor grupuri de interese şi, mai 
nou, al străzii. 


Formula statului de drept, adoptată prin Constituţie face 
distincţie între cele trei puteri — legislativă, executivă şi judecăto- 
rească —, statuând independenţa şi controlul reciproc, circumscri- 
se unor competenţe clare, care nu pot fi extinse de o putere 
asupra alteia, dar fără să interzică cooperarea, consultarea de pe 
poziţii egale, şi nu de forță. Predominanta Parlamentului ca 
putere legislativă trebuie înţeleasă prin faptul că el incumbă 
esența democraţiei reprezentative, după care puterea executivă şi 
judecătorească nu sunt decât nişte extrase pe acelaşi considerent 
de reprezentativitate şi independenţă, dar conform legilor în 
vigoare, care nu incită la abuzuri. 

Ajungem însă la politica aşa-numită comportamentală şi 
observăm că ea nu mai respectă ierarhii în responsabilități şi 
competenţe strict stabilite prin lege, ci ia calea unui voluntarism 
în expresia unor pretenţii dincolo de lege. Este de constatat că, în 
această problematică, am devenit victima tipologiei de comu- 
nicare oficială şi neoficială cu partenerii, a lipsei de solemnitate 
în luarea unor decizii. De aici, stigmatizari, partizanatul pro-tara 

şi contra-tara din partea propriilor noştri cetăţeni in interior si în 
forurile internaţionale (Parlamentul European, Consiliul Europei, 
OSCE). Şi, nu în ultimul rând, dar şi mai grav, al „valorificării” 
de către partenerii noştri europeni a acestor disfunctiuni si 
slăbiciuni. 

În acest context, debordarea problematicii corupţiei în 
România, de altfel prezentă şi la cei mai acerbi critici ai noştri 
(vezi Germania cu simbolurile ei Wolskwagen şi Deutsch Bank), 
ca să nu începem cu însăşi Comisia Europeană, demisionată (o 
parte a ei chiar destituită în întregime pe vremea mandatului lui 
Jacques Santer de preşedinte al Comisiei, 1995-1999 etc.), a deve- 
nit principala preocupare a tuturor. Corupţia a devenit parte a 
riscurilor economico-sociale postcriză financiară, necesitând 
eforturi mari de gestionare. În acelaşi timp, ea este mai puternică 
în percepția publică dacă o comparăm cu ceea ce ar putea face 
puterile legale pentru a o diminua drastic. Suma percepției, a 
modului de acțiune şi a rezultatelor luptei anticorupţie a creat o 
stare de inhibare a celor în drept de a repune lucrurile în 
normalitate, prin atacarea cauzelor reale şi evitarea, în acest fel, a 
stigmatizarii unei tari şi a unui popor întreg. 

Probleme de legalitate şi competenţă în materia luptei 
anticorupţie inhibă, în final, inițiativa şi inovaţia, până la 
stagnarea tuturor proceselor de progres şi modernizare a 
economiei naționale. Poate că ar trebui să îngrijoreze unul dintre 
efectele secundare ale acestei lupte, anume faptul că firmele noi 
sunt din ce în ce mai puţine, firmele în insolvenţă sunt din ce în ce 
mai multe, că justiția este sufocată din cauza lipsei de celeritate şi 
specializare pe domenii (de 25 de ani vorbim de necesitatea 
tribunalelor economice, menite să rezolve spete în câteva zile, 
dacă nu pe loc, dacă vrem un sector privat dinamic şi curat), că 
firmele străine par că se bucură de privilegii în comparaţie cu cele 

romanesti etc. Se adauga perceptia predominantei propriilor 
nostri cetateni ca initiatori ai tuturor relelor (evaziune si transfer 
de profituri), care, împreună cu firmele străine, lipsesc veniturile 
publice de cei 4-5% din PIB până la o colectare a veniturilor 
publice la standarde europene. 


O slăbiciune a raportărilor oficiale, strict statistice în mai 
toate domeniile, lasă deoparte măsurile preventive ale corupției 
şi, implicit, evocarea eşecurilor în combaterea ei. Din punct de ve- 
dere contabil se recunoaşte că, de fapt, recuperările sunt departe 
de a reface fondurile publice afectate de corupţie, iar pe fond nu 
se cunoaşte cu adevărat multitudinea de efecte colaterale în plan 
economic şi social. În final, este de dorit ca guvernanta de an- 
samblu să funcționeze în amplitudinea ei necesară, fără inhibitii, 
în timp ce rău-făcătorii să plătească în dublu sens, prin recupe- 
rarea prejudiciilor economice şi pedeapsa privativă prevăzută de 
lege. 

Nu suntem adepți ai niciunei conspirații, dar nu uităm nicio 
clipă, în logica istoriei, că nimic nu este întâmplător. Să privim 
lucrurile şi pe „alte maluri”, decât cele ale Dâmboviţei. Intrarea 
României în UE, repetăm, este cea a unui stat suveran cu drepturi 
egale, tratatul nefăcând discriminări între membrii vechi şi noii 
veniți. Constituţia României a fost validată în principiile ei 
valorice împărtăşite în comun încă înainte de aderarea la UE. 
Dacă am accepta o lipsă de pregătire pentru aderare, ar trebui să 
negăm noi împotriva UE faptul că am parcurs în mod adecvat 
armonizarea legislativă preaderare, iar pe cea postaderare o 
facem relativ în timp real (ne referim la Directivele UE, când 
spunem relativ). Ceea ce ni se poate reproşa este insuficiența capacității 
instituționale, mai de grabă, şi nicidecum remarca „răutăcioasă” a 
continuei nepregătiri a României din cauza slabei lupte împotriva 
corupției, devenită practic un laitmotiv al celor 10 ani de la aderare. 

MCV a fost nu numai o practică a discriminării României, ci 
a şi stigmatizat România în multe privinţe, ca un paravan, spu- 
nem noi, pentru gravitatea unor fapte de o periculozitate chiar 
mai mare în alte state membre ale UE. Istoria recentă a demonstrat 
discriminarea noastră nu numai prin măsurarea diferită a 
„gravităţii” unor realități fata de cele din alte state membre, ci şi 
prin viteza de acțiune, în cazul României, comparativ cu alte 
situaţii, precum devierile Ungariei şi ale Poloniei. Chemarea la 
ordine a unui premier — legitimat prin alegeri democratice —, la 
Comisia Europeană, condusă de un preşedinte numit (în 
mandatul lui Jose Manuel Barroso), rămâne un caz unic, mai ales 
când, din cauza confuziilor din textul nostru constituțional, 
respectivul premier nu participa la lucrările Consiliului European. 


Trebuie să acordăm atenţie şi unui alt fapt istoric, care ne 
caracterizează, şi anume propensiunea de a face concesii marilor 
puteri, dar cu diferenţa că, până la aderarea la UE, o făceam de pe 
poziţii juridice şi de putere slabe şi în interesul continuității 
noastre de a putea câştiga victorii ulterioare. Mai mult, dacă 
luăm în considerare doar secolul XX, cu târârea României în două 
războaie mondiale de un carnagiu greu de descris, victoriile 
noastre s-au bazat mai mult pe simțul patriotic şi pe fervoarea 
unei apartenente ce promitea un mai bine european, decât pe 
puterea gurilor de foc. Aceste lucruri au dispărut, iar patriotismul 
şi apartenenţa la o anume patrie au fost acoperite de colbul 
dominaţiei intereselor, de la individ până la state. 


Să nu uităm că interesele statelor cumulează, de fapt, inte- 
rese ale indivizilor şi, ca urmare, nu trebuie sa fim tentaţi să 
credem că acestea ar fi exclusiv rezultatul unui trafic de influență 
şi al încălcării continue a incompatibilitatilor. Considerăm că în 
legiferare este normal, inclusiv în statele pe care le apreciem drept 
modele, ca acest proces să ţină cont de natura celor care pun în 
practică legea, în special cei recunoscuţi ca fiind constituiți în 

grupuri reprezentative socioprofesionale (educatie, medicina, 
jurisprudenta, mediu etc.), cum sunt patronatele, sindicatele, 
asociatiile profesionale. 


Avem deja experienta inselarii noastre, in sensul nevoii unei 
„creşteri a unei societăți civile” alcătuite ad-hoc prin ONG-uri cu 
1-5 membri fondatori, cu puţini prozeliti şi nu neapărat din 
motive de conştiinţă, dar care, de regulă, reprezintă interesele 
unui grup restrâns, insuficient sau deloc informat, doritor de 
spectacol cât mai la vedere, cu alura clară de a crea mai mult 
haos. De multe ori, aceste ONG-uri sunt dirijate de interese mai 
mari, având în vedere că proiecte de anvergură, din bani publici, 
sunt stopate prin intervenţiile lor, în virtutea dreptului la o 
poziție publică, transparenţă, drept la petiție, procese juridice etc. 
Evitarea cunoaşterii intereselor lor doar prin criticarea reprezen- 
tativitatii nu o considerăm totuşi oportună, în condiţiile în care 
comportamentele acestora nu par a fi în atenţia instituțiilor 
abilitate, după cum nu ar trebui omisă oportunitatea eventualelor 
contribuţii pozitive, chiar inspirate câteodată. 


3.3.6.3. Economia de piaţă 


Sperăm că sunt puţini cei care cred că România ar fi „cerşit” 
aderarea la UE şi că UE nu ar fi avut niciun interes în acest lucru, 
măcar cu privire la esenţa proiectului european şi la intenţiile lui 
de cuprindere geografică. Jocul integrării a fost exclusiv un „joc” 
în doi, fiecare dintre parteneri sesizând oportunitățile în proiec- 
tarea propriilor interese într-un spaţiu geografic (privit ca pieţe 
de desfacere) cât mai extins. În prezent, suntem martorii multor 
analize critice al preeminentei intereselor partenerilor nostri 
europeni în România, concluzia fiind mereu lipsa de reacție 
adecvată. La ora actuală se poate face o listă suficient de lungă cu 
tipologii de interacțiuni dezechilibrate între România şi partenerii 

europeni, având ca rezultat perceperea drumului anevoios spre 
modernizarea ţării prin integrarea europeană“. 


Toate acestea se întâmplă pe fondul functionalitatii unei 
economii de piaţă încă în formare, recunoscută de partenerii 
noştri occidentali, care trebuie să accepte regulile de competiţie 
loială, transparenţă, tratament egal şi uniform etc. Desigur, o 
piaţă națională trebuie sa fie şi competitivă şi rezilientă la concu- 
renta, ceea ce înseamnă o structură productivă adecvată resur- 
selor disponibile, stimulată şi/sau protejată de stat în interesul 
propriilor cetățeni: locuri de muncă, salarii decente, forme de 
specializare în profesiunile cerute de piața muncii, capabilități de 
integrare în muncă etc. 

Este în discuţie raportul dintre piață şi stat, cu amarnica 
realitate că, după 25 de ani de economie de piață, nu a fost 
stabilită formula implicării optime a statului în reglementarea 
economiei, astfel ca sectorul privat să fie nu numai preponderent 
(ca acum!!), ci şi cât mai eficient şi dăinuitor, prin firme sănătoase 
cu activitate continuă, în dezvoltare etc. Dar, tot ceea ce circulă în 
rândul specialiştilor, că statul intervine acolo unde nu trebuie, iar 
acolo unde ar trebui să intervină nu o face, nu miră pe nimeni. 
Mai mult, constatarea dezechilibrelor economice şi sociale regio- 
nale în creştere, emigrarea forței calificate de muncă, gestionarea 
proastă a insolventelor firmelor, percepţia de colonizare a econo- 
miei nationale, drenarea resurselor naturale prin redevente mici, 
percepția avantajării firmelor străine în detrimentul celor natio- 
nale, continua subcapitalizare a firmelor româneşti etc. sunt certi- 
tudini vizibile. La mijloc sunt certe lacune de reglementare a 
funcționării economiei de piață, iar timpul demonstrează că 


4 Napoleon Pop, Valeriu Ioan-Franc, 2016, ,,L’europenisation de la 
Roumanie. Un acte de recherche academique”, în Review of general 
management, nr. 1(23), pp. 16-25. 

acestea nu sunt rezultatul incompetentei, ci al modului in care 
statul gestionează în politică interesele private. 


Ca economişti, am atras atenţia că asumarea unei legi a 
achiziţiilor publice după standardele europene, fără a avea în 
vedere interesele naționale puse într-o viziune credibilă, va duce 
la blocarea dezvoltării structurale a economiei României. După 
privatizările deficitare s-au pierdut executanti şi proiectanți 
naționali de marcă, pentru proiectele publice de anvergură, în 
toate infrastructurile. Din cauza modului în care sunt gestionate/ 
protejate de stat interesele private, am asistat la naşterea şi 
dezvoltarea economiei pe verticală, între bugetul de stat şi o 
selecție (politică) de preferați privaţi (firme apărute peste noapte, 
fără performanţe dovedite în domeniile lor şi recunoscute 
profesional), ca mijloc de drenare, prin licitaţii publice trucate, a 
fondurilor publice, cu rezultate practice minime. În schimb, 
constatăm o creştere fără pereche şi peste noapte a milionarilor în 
euro, cu întrebarea: cum se poate aşa ceva, când cca 40% din 
populaţie este la limita sărăciei şi excluziunii sociale? 

Exemplele sunt multiple. Cu riscul repetării, vorbim despre 
proiecte publice neterminate, prost terminate sau care au rămas 
mereu în faza studiilor de fezabilitate plătite cu zeci de milioane 
de euro: nicio autostradă nord-sud sau est-vest complet termi- 
nată; tronsoane de autostrăzi care nu conectează nimic; tronsoane 
de autostrăzi executate cu deficiențe greu acceptate în garanţiile 
precare asigurate de executant; niciun sistem informatic functio- 
nal la nivel national cu baze de date integrate, fie că vorbim 
despre evidenţa populaţiei, plata pensiilor, cardul medical, fiscali- 
zare, liste negative etc. Imaginea cumulată a acestor exemple 
conduce, fără echivoc, la corupţie, dar şi la lipsa de comunicare şi 
acțiune interdepartamentală impusă de lege. Cum să ne explicăm 
că entități în gestiunea statului, ca obligaţie prin politicile publice — 

de educație, sănătate, siguranţă a funcționării, de mediu etc. — nu 
pot fi acreditate de ISU sau de alte autorităţi, fiind lăsate practic 
în uitare până la momentul unor grave accidente, acestea gene- 
rând apoi prezumția de corupţie între funcționarii de stat. 


Şcoli şi spitale funcționează de mulți ani fără avizele com- 
plete şi definitive, ceea ce înseamnă riscuri grave pentru socialul 
de care este răspunzător statul. Un caz care siderează, măcar din 
teza recunoscută că orice infrastructură bună determină o 
dezvoltare dinamică în jurul ei, este că autostrada Piteşti-Sibiu, 
gata proiectată pe spezele statului, nu poate obține aviz de mediu 
de la o autoritate a aceluiaşi stat, împiedicată de intervenţia unui 
ONG. Sau, clădirea Operetei din Bucureşti, o investiție de stat 
situată lângă frumoasa clădire a Bibliotecii Naţionale, finalizată 
de mai bine de un an, a fost închisă, după numai două luni, sine 
die din cauza lipsei unui aviz din partea ISU. Să nu mai vorbim 
că, post factum, obţinerea avizelor ISU (instituţie a statului) 
necesită costuri imense, pe care trebuie să le suporte (tot statul) 
titularul investiţiei, din surse nebugetate însă! Ne întrebăm dacă 
nu era de presupus ca, măcar la elaborarea proiectelor de 
investiții publice, acestea să fi avut o expertiză a instituţiilor de 
acreditare şi de punere în funcțiune. În schimb, ajungem la acele 
constatări post factum, care declară inutile investiţiile începute sau 
chiar finalizate. 


Multe exemple de cheltuieli publice dau şi măsura creşterii 
economice ca sinergie între sectorul privat şi cel public, respectiv 
a lipsei de continuitate, sustenabilitate, de contribuţie reală la 
dezvoltarea societăţii şi, mai ales, la progresul civilizational al 
acesteia. Ştiinţa economică a gestionării resurselor rare pledează 
pentru eficienţă şi perspectivă, fără să omită blocajele de cele mai 
diverse naturi. Ce să spunem despre faptul că, în cadrul 
sectorului privat, privit structural după naționalitatea capitalului, 
firmele româneşti funcţionale, de regulă mai puţin capitalizate şi 

din zona celor mici $i medii, contribuie, prin impozitul pe profit, 
de doua ori mai mult la veniturile statului decat transnationalele 
prezente in tara (Georgescu, F., 2016, 2017)? Acest lucru nu ne 
duce cu gândul la preferentialism şi corupție, ca urmare a unor 
lacune de reglementare? 

Şi totuşi, de aici până la realitatea clamată, şi din interior şi 
din afară, că România este o ţară coruptă, este un drum lung, iar 
în sarcina statului este să facă lumină, pornind de la esența dece- 
larii optimului aşa-numitului stat minimal, dar eficient. Ca econo- 
mişti, argumentăm din nou şi pledăm pentru necesitatea unor 
investiții publice, sau în parteneriat public-privat, cu investitori 
privaţi onesti, naționali şi străini, pentru fonduri atrase direct sau 
ISD, care nici nu afectează echilibrul bugetar şi nici nu măresc 
datoria externă. Nu putem privi la dezvoltare şi progres în pragul 
celei de a 4-a Revoluții Industriale (mult comentată la ediţia din 
2016 a Forumului de la Davos) fără finanţări adecvate, într-un 
mediu competitiv loial, dar în cadrul unei viziuni guvernamen- 
tale integrate pe baza intereselor naționale. Din păcate, mediul 
naţional economic şi social a fost şi încă este distorsionat de unele 
experimente-pilot aplicate României de UE. Ne întrebăm unde 
erau politicienii noştri bravi şi mândri de aderarea României la 
UE când li s-a impus un parchet national anticorupţie specializat, 
altul decât cel existent şi funcțional, o agenţie de integritate cam 
unică în aria geografică a UE, o lege perversă a achiziţiilor publice 
şi un MCV? Cauza atâtor rele să fie slaba credibilitate în statul de 
drept şi apoi în deciziile Curţii Constituţionale, sau poate inte- 
resele altora de a ne tine in zona periferiei, ca percepție de 
seriozitate a statului şi a funcţionării economiei de piață? Oare era 
nevoie de imaginea unei țări cât mai corupte pentru o penetrare 
mai facilă a intereselor economice, comerciale şi financiare ale 
partenerilor noştri? 


Oare în descalificarea României, cu relevarea unor slabe 
tente de progres în lupta împotriva corupției prin MCV, nu 


România in globalizare 343 


trebuie să vedem argumentele false de a nu fi primiţi în Spaţiul 
Schengen (nici măcar la „spartul târgului”) şi la diminuarea pute- 
rii noastre de a negocia la masa deciziilor UE? lată o slăbiciune 
majoră a statului în reglementarea funcţionării economiei de 
piaţă, atâta vreme cât tăria economică a unui stat membru este 
dată, considerăm, în final, de măsura puterii de a fi la aceeaşi 
masă de negociere cu ceilalți parteneri europeni. 


Oare nu multe privatizări impuse de FMI şi UE, din motive 
de proastă gestionare, cu aluzie la fenomenul intern de corupție, 
nu au avut ca scop destructurarea economiei până la teren gol, cu 
pierderea capitalizării inițiale făcută de stat, pentru a face loc 
capitalului străin liber să-şi directioneze investițiile dupa pro- 
priile orientări, statul român neavând o viziune pentru a le 
stimula şi în interesul său pe întregul teritoriu? Oare nu neimpli- 
carea statului explică discrepantele în creşterea economică a 
diferitelor judeţe? 


Imaginea de ansamblu a reglementării pieţei în România, 
prin prisma resurselor materiale, a factorilor dezvoltării şi liber- 
tatilor economice, într-o lume cât mai integrată, este bună si 
atractivă. Din păcate, multe dintre investiţiile naţionale şi străine 
din toate județele au la bază înţelegeri cu administratiile locale, în 
cadrul probabil al unor viziuni locale neintegrate de cineva într-o 
viziune națională, în care să existe un echilibru între producţie şi 
structura consumului. Cultura de consum în România a ajuns la 
cele mai înalte standarde, cu oferte substanţiale din import. Lipsa 
diversităţii ofertei naționale face ca orice creştere salarială, creând 
o propensiune de consum, să aibă ca efect imediat o creştere a 
dezechilibrelor în balanța comercială şi de plăți. 

Nu putem omite din context un comentariu legat de statul 
de drept din România şi modul de implicare a acestuia în regle- 
mentarea economiei de piață, măcinată de prea multă corupţie. O 

declaratie comuna a presedintelui Comisiei, Jean-Claude Juncker, 
si a vicepresedintelui Comisie, Frans Timmermans, dupa eveni- 
mentele incitate de Ordonanta 13 din ianuarie 2017 (nefericita si 
în opinia noastră, dar din alte considerente), o găsim, ca text, 
impardonabilă pentru pregătirea profesională şi de viață 
democratică a autorilor ei, în țările lor de origine. 

Fără să facă vreo referire la Constituţia României, la deci- 
ziile Curţii Constituţionale, considerăm că este gravă afirmaţia că 
o încercare de a reveni la constitutionalitate este un caz de rever- 
sibilitate „în progresele atinse de lupta împotriva corupției”. În 
timp ce România este amenințată, ca stat, de aceeaşi Comisie pe 
care o reprezintă cei doi, cu amenzi de 80 de milioane de euro din 
cauza interpretărilor abuzive din Codul Penal, cu efectele 
nefericite (amendate de CEDO) în deciziile unor instanţe de 
judecată. Să înțelegem că dorința de ireversibilitate în progre- 
sele atinse în lupta anticorupţie ar putea fi şi o ireversibilitate 
în situația României de tara la periferia Uniunii? 

Repetabilitatea unor astfel de „îngrijorări” la nivelul unor 
astfel de personalităţi, rupte de un context mult mai larg şi lămu- 
ritor, nu poate fi decât o încercare de intimidare a autorităților în 
dreptul lor natural de a legifera, iar acest lucru poate fi extins la 
multe alte domenii de interes pentru progresul şi modernizarea 
României. Cu privire la efectele unor ingerinte de acest fel in 
spaţiul economic naţional şi la nivel de comunități locale, rămâ- 
nem doar cu propriile noastre îngrijorări asupra subdezvoltării în 
spaţii naţionale geografice extinse (Moldova, Oltenia, ca exem- 
ple). În plan politic, ceea ce se vede este tergiversarea fără temei a 
unor decizii favorabile României, precum intrarea în spaţiul 
Schengen, desființarea MCV, cu impact asupra funcționării şi 
performanţelor economiei de piață şi în defavoarea României. 
Această tergiversare, de care se pare că a devenit deja conştientă 

şi Comisia Europeană, pare să ne fixeze şi mai bine la periferia 
UE, cu şanse cât mai reduse de a ne reabilita ca europeni, dacă 
avem în vedere posibila derulare a ipotezelor Uniunii Europene 
din Cartea Albă promovată de J.C. Juncker. 


Abstractia pe care o fac cei doi înalți oficiali europeni fata de 
necesitatea funcționării statului de drept în România şi a 
mecanismelor constituționale rezultă clar din expresia „Comisia 
avertizează asupra oricărei reveniri...” (în textul Codului Penal — 
n.n.). Observăm şi o invitaţie de a ,ingheta” totul: „Raportul 
nostru ... exprimă clar că orice măsură care subminează progresele sau 
are efect de slăbire sau limitare a incriminării corupției va avea efect 
asupra evaluărilor viitoare”. Printre sursele acestei vehemente 
menționăm dezechilibrul şi partizanismul în comunicările cu 
Comisia, cu mirarea că unii îşi reclamă propria ţară în Parlamen- 
tul European (ce asemănare cu plângerile la înalta poartă oto- 
mană!), iar înalți funcționari ai UE privesc şi primesc cu uşurinţă 
motivele unora şi altora, neoficiali, ca România să fie menţinută 
într-o stare de incertitudine internă şi externă fata de partenerii ei 
europeni. 

„Îngheţarea” la care facem referire, cantonată în sistemul 
juridic de importanţă capitală pentru funcţionarea economiei de 
piaţă într-o democraţie, interesează capital din punctul de vedere 
al impactului asupra deciziilor economice, care dau substanța 
forței unui stat de drept, preocupat să asigure un standard de 
viata cetățenilor săi. Provocarea la adresa statului de drept din 
România continuă, observând că vectori interni şi externi nu pot 
fi aduşi (încă) nici pe aceeaşi direcţie şi nici pe acelaşi sens privind 
definiția statului de drept, în general, şi pentru România, în mod 
special. Există un moment politic intern de la care a început 
această confuzie şi, vedem bine, numai un dialog rece şi prag- 
matic poate diminua riscul privind însăşi statalitatea României. 


346 Napoleon Pop & Valeriu loan-Franc 


Riscul imediat pentru funcţionarea economiei României 
este, însă, o posibilă nouă criză economică globală, anunţată de 
multi analişti. Ea este posibil să ne găsească cu aceleaşi lecţii 
nefăcute asupra raportului corect între piaţă (sector privat) şi stat. 
Prof. Ilie Şerbănescu, fost ministru al reformelor economice, un 
vehement critic al guvernărilor, despre care crede că, prin 
atitudine, au servit disproporționat interesele străine fata de cele 
naţionale, avertizează de asemenea cu privire la venirea unei noi 
crize („Vine criza: Stăpânul străin şi vătafii interni pregătesc urgia asu- 
pra românilor”, Cotidianul, august 2017). Metaforic în exprimare, 
are dreptate prin prisma celor susținute şi de noi, autorii acestei 
lucrări, respectiv că există o slăbiciune a statului din diverse 
motive interne şi externe, dar nu se văd câştigurile pe termen 
mediu sau lung, în termeni de dezvoltare economică şi progres, 
în urma „concesiilor” unui stat de tip „follower”. Domeniul 
infrastructurii fizice relevă prețul plătit într-un sfert de secol (!) 
prin faptul de a nu reuşi construirea niciunei autostrăzi, însă 
declarând ferm necesitatea apropierii de Europa. După 10 ani de 
integrare efectivă în UE, situaţia este la fel. 


În mai toate crizele celebre ale statelor dezvoltate cu 
economie de piață a fost chemat statul să rezolve. Invocăm aici 
fraza memorabilă a acad. Tudorel Postolache din timpul frămân- 
tatei perioade a elaborării Schitei de trecere la economia de piață in 
România: „pe timp de criză, economia este principalul tărâm al 
consensului național” (citat din memorie). România a răspuns la 
fel la prima criză ciclică economică, declanşată de criza financiară 
din 2008, din perioada noului stat de drept democratic şi 
economie de piață de dupa 1990. Statul s-a îndatorat cu 20 de 
miliarde de euro fără să se ştie exact ce era de salvat, dar este 
sigur că datoria a fost plătită în mare parte de contribuabilii 
bugetari (reducerea salariilor cu 25% şi apoi din impozite şi taxe), 
pe seama standardului lor de viata. 

Rămânem în aceeaşi capcană a tezei primatului pieţelor în 
fata statului minimal, ajutaţi în mare parte de internationalistii 
europeni (în mare parte ajunşi nelegitim în funcţii din punctul de 
vedre al preceptelor democraţiei), care ne spun acum că statul de 
drept în baza căruia am fost admişi în NATO şi UE nu mai este 
bun în prezent, dacă el încearcă să revină din derapaje anterioare, 
trecute lax cu vederea de aceiaşi sfătuitori europeni în momentul 
producerii lor., În fata provocărilor iminente, certitudinea este că, 
atât statul de drept cât şi economia de piaţă in România sunt prea 
slabe sau slăbite, pentru a ieşi cu forte proprii din periferia 
dezvoltării şi modernizării. lar această stagnare va fi plătită de 
cetăţeni, direct şi indirect. 

Există voci care afirmă că economia românească este mai 
vulnerabilă la crize în prezent decât in 2008, deşi toți indicatorii 
de dinamică dau o altă percepţie, de recuperare a unor întârzieri, 
decalaje etc. față de partenerii noştri europeni. Aici se face o 
confuzie nepermisă între conjunctura economică sau ciclul de 
afaceri, aflat într-o fază ascendentă, şi problemele structurale ale 
economiei cum sunt: gradul scăzut de capitalizare a firmelor 
româneşti; reacția negativă a sectorului privat la nivelul salariului 
minim pe economie stabilit de Guvern; subtierea clasei mijlocii 
încă în formare; folosirea creditului comercial cu efectul îngreu- 
nării creanţelor firmelor furnizoare; înmulţirea firmelor în insol- 
venta; nesiguranța locurilor de muncă si a veniturilor din salarii 
în sectorul privat, cu efectul prăbuşirii sistemului de pensii pe 
baze contributive. 


În timp ce captează succesul ciclului de afaceri, care în mod 
normal ar trebui să ducă la creşterea resursele pentru reformele 
structurale, guvernarea scapă prilejul de a se implica, prin politici 
publice, exact acolo unde ar trebui să asigure continuitate ciclului 
de afaceri, respectiv prin soluţii la problemele structurale ale 
economiei. Aceste soluţii lipsind, analişti precum lancu Guda, 
preşedintele Asociaţiei Analiştilor Financiar-Bancari din România 

(AAFBR), afirma ca datele macroeconomice bune din prezent sea- 
mana prea mult cu cele din anul 2008, când guvernarea a apăsat 
pedala încălzirii conjuncturale peste potenţial, prin stimularea 
consumului intern tot în lipsa unei oferte naționale adecvate. 
Singura deosebire este că acum România are o datorie externă de 
cca două ori mai mare ca procentaj din PIB, în condiţiile unor 
cheltuieli pentru investiţii în scădere, atât publice cât şi private. 

Nu putem omite alte opinii, exprimate mai recent, cu privire 
la raportul stat-piete (Cerna S.; Coşea M.; Neagu F.; Dragu A.; 
Costeiu A.; Croitoru L.), dincolo de analiza economică făcută mai 
sus. Teoretizarea face apel la principiile democraţiei, în care 
trebuie să observăm triunghiul individ-piete-stat (politic), com- 
plex de factori prin prisma cărora şi cercetarea economică 
încearcă să facă lumină. Relaţiile dintre elementele acestui tri- 
unghi (numite intenţii vis ă vis de libertăţile sistemului) şi func- 
tionalitatea pentru asigurarea valorificării optime a resurselor 
(profitul) trebuie privite în contextul a ceea ce animă societatea 
democratică să evolueze, respectiv proprietatea privată şi initia- 
tiva privată. Concluzia comentariilor şi a analizelor relevă, după 
spusele lui S. Cerna, că „în discursul economic al elitelor româneşti 
predomină concepția etatistă”, cu întrebarea referitoare la modul în 
care este gândit totuşi rolul statului (vezi „Sunt capabile elitele 
româneşti sa regândească rolul economic al statului?”, Zf.ro, 23 aug. 
2017). 


Dincolo de puţinele dezbateri publice, oarecum dure, 
privind mărimea statului şi rolul acestuia în economia de piață, 
ceea ce domină în final, ca mesaj, este că politicienii (elitele), 
partizanii acestora si foarte multi cetățeni (sectorul public în 
ansamblul lui) s-au obişnuit cu faptul că ei trebuie să beneficieze 
de fondurile publice, uitând sursa acestora într-o economie de 
piaţă: sectorul privat şi inițiativa privată. Mai mult, există un 
interes pentru ca salariile, indemnizaţiile, subventiile, bursele, 

ajutoarele etc. să sporească, cu riscul de a paraliza sectorul privat 
prin amenințările cu controale, modificări de taxe etc. Dar, acele- 
aşi elite şi-au asumat şi un tip de liberalism (obligaţiile aquisului 
comunitar) în spatele căruia, prin folosirea instrumentelor care le 
pot aduce prosperitatea continuă (piaţa liberă, concurenţa, stabili- 
tatea prețurilor, stabilitatea financiară etc.) au stimulat şi un 
transfer rapid de averi (prin privatizări, corupție etc.). Întreve- 
dem, din păcate, aceeaşi specificitate, dar şi superficialitate(!) a 
modului în care este văzut rolul statului în economia românească, 
ceea ce sporeşte riscurile la care am facut deja referire. 


3.3.6.4. Democraţia şi suvernatitatea 


Răspândirea sentimentului antiglobalizare, inclusiv sub 
forma manifestărilor anti-UE, este pe cale să atace democrația în 
statele membre, România fiind în acelaşi pericol potenţial. 
Democraţia parlamentară, în sensul recunoaşterii rezultatelor 
alegerilor şi al efectelor acestora pe perioada mandatelor, pare să 
nu mai aibă relevanţă din punctul de vedere al mecanismelor 
tradiționale (legile sunt făcute numai de Parlament, minoritatea 
se supune majorităţii etc.). Minoritatea chestionează democraţia şi 
valorile acesteia sub pretextul libertăților fundamentale, doar 
dacă se poate ca acestea să le aparțină doar lor. Intenţia de a folosi 
instrumentele democraţiei pentru a se manifesta împotriviri 
clamate în piețe publice, fără ca acestea să primească girul impus 
prin lege, este pe cale să creeze o ruptură majoră în echilibrul 
legal-ilegal. A încerca accentuarea unei legalitati în acest context 
devine o provocare care poate produce surescitare şi mai mare 
acelora care nu respectă legalitatea, pretinzând drepturi proprii. 

Reconstruirea democraţiei ia forma unei flexibilizări între 
legal şi ilegal, care poate ajunge la haos, distrugând esența statului 
de drept, care se conduce numai după lege. Efectul imediat al destruc- 
turării democraţiei interne a unui stat este apariţia intentiilor de a 

nu mai respecta sau de a rupe regulile dupa care functioneaza, 
dar si relatiile intre state. Brexitul este exemplul primei rupturi de 
dreptul comunitar si a inspirat intentii, de aceeasi natura, in 
perioadele pre-electorale din Olanda, Franta, Germania, Italia 
etc., producand mari emotii in plan european. 


Sistemul democratic, in special regulile de luare a deciziilor 
de către Consiliul Europei, începe sa fie negat de posibilii viitori 
reprezentanţi ai statelor membre în acest organism. Încălcarea 
democraţiei comunitare este motivată de suveranitate, de nevo- 
ia ca statele-natiune să revină la regulile stricte ale independen- 
tei şi suveranității. Presiunea pentru această revenire este 
determinată şi ia amploare din motive de centralizare a puterii 
comunitare în mâna unor birocrati fără legitimitate. Acest lucru 
denotă, de fapt, deraierea proiectului de la menirea lui politică, 
respectiv consolidarea principiilor democratice la nivelul unei 
uniuni de state. 


Sintagma „America First”, folosită de preşedintele ameri- 
can, pune în atenţie un întreg sistem relational international, 
economic, financiar şi de securitate, SUA fiind în multe privinţe 
chiar initiatoarele acestuia (FMI, GATT 94, OMC). Preferintele 
acordate reciproc prin negocieri multilaterale între state suverane, 
având efecte diferite in timp fata de aşteptările iniţiale, încep sa 
fie considerate ingerinte în suveranitate, manifestate prin 
delocalizări de producţii, pierderi de locuri de muncă, importuri 
masive, deficite comerciale şi deficite de cont curent nesuste- 
nabile. Întrebarea-cheie se referă la costurile sociale şi politice care 
distrug, chiar sistemul în care trăim. Revenim la suveranitate în 
cadrul unor state națiuni, sau depăşim acest model fără să ştim o 
alternativă? Fără o alternativă clară, bazată pe principiile 
democraţiei occidentale tradiționale, se intră în haos. 


Toate aceste tendinţe radicalizează în primul rând socialul 
din plan intern, national, iar politicul, în efortul de a se salva, 

arată cu degetul spre partenerii externi. Cercul se închide prin 
resurgenta naționalismului şi xenofobiei, iar politicul în schim- 
bare spre radicalism alunecă spre populismul care atacă demo- 
cratia tradițională. Nu este de mirare că SUA, prin noul preşe- 
dinte, vor o schimbare a regulilor care au setat ordinea mondială 
de după cel de-al Doilea Război Mondial, considerând că evoluţia 
ei a ajuns la limitele în care aduc prejudicii societății americane. 
Alegerea lui Donald Trump este expresia unei „necesare replici” 
a SUA către lumea din afară, voinţa electoratului în căutarea 
unei protectii fata de riscurile la adresa standardului de viata si 
exceptionalismului american, pierdut deja în multe domenii. 


O decădere, de exemplu, numai în regulile comerțului inter- 
național, considerat un motor al dezvoltării şi progresului 
omenirii, tocmai prin liberalizările şi consolidările acestora 
afectează România ca parte contractantă, fondatoare a OMC. 
Aceleaşi efecte se extind şi în cazurile unor eventuale exituri din 
UE, o serie de avantaje în costurile de import şi export fiind 
pierdute, cu reflectare în structura economică națională, mai 
înceată în adaptare. Economicul afectează socialul în mai toate 
privintele, iar timpurile demonstrează că reacţiile acestuia fata de 
establishmentul naţional şi internaţional sunt mai radicale ca 
oricând. Unul dintre motive este tocmai eludarea calității vieții 
printr-o exagerată aplecare spre aspectele ei cantitative. 


Derapajul de la democraţie ascunde cauze mult mai simple 
ale comportamentului politicului, iar socialul acţionează intuitiv, 
cu afectarea propriei lui baze de a produce soluţii reale şi nu chiar 
împotriva lui însuşi. Concesiile de la regulile democraţiei în 
deciziile naţionale (vezi Ungaria, Polonia), din motive de suvera- 
nitate, se dovedesc a fi printre cele mai mari greşeli ale momen- 
tului. Pericolul constă în reversibilitatea sistemelor democratice 
naţionale, până la lipsa lor de compatibilitate sau de comuniune 
într-o uniune. Nu trebuie să se piardă din vedere şi propensiunea 

falsă ca îndreptările autentice de care au nevoie unele sisteme 
democratice (ale căror derapaje au trecut neobservate prin 
,zgomotul” celor care le-au făcut, mai ales in plan extern) duc 
spre reversibilitate, când ele sunt menite să consolideze demo- 
cratia. 


În globalizare şi, mai ales, in integrarea europeană, avem 
de-a face cu un permanent transfer de suveranitate, în contul 
unor beneficii considerate efecte ale uniformizării pentru toți a 
unor avantaje reciproce: reduceri de taxe vamale, libera circulație, 
zone de comerț liber, piața unică etc. România, ca stat membru al 
UE, a cedat suveranitatea în politica comercială prin achiesarea la 
piaţa unică, a cedat parti din suveranitatea economică prin disci- 
plina fata de PSC. Va transfera suveranitatea în politica monetară 
dacă va adopta euro, are deja suveranitate partajată în politica 
externă şi de securitate comună a UE şi vor veni, în mod necesar, 
alte momente de transfer de suveranitate. 


Domeniile imediate de transfer de suveranitate ar fi cele în 
materie penală sau militară, pe măsura convenirii a noi funcţii de 
guvernare la nivelul Uniunii: funcţia de procuror general al UE, 
respectiv funcţia de comisar cu achiziţiile militare pentru 
securitatea comună etc. Nu problema transferului de părți de 
suveranitate este riscul pentru România, ci modul în care îşi 
manifestă, susține şi impune independenţa de opinie şi de 
poziție ca stat membru al UE cu drepturi egale. În eufemismul 
de a fi „proactiv” la Bruxelles, închidem de fapt o multitudine de 
frustrări ale unui trecut din chiar cei 10 ani de la aderarea 
României la UE. Aşa cum s-a văzut, reparaţiile la „impunerile 
altora” sunt extrem de dificile. Reguli neaplicabile altor state 
membre (ca MCV) au devenit o povară pentru imaginea 
României. La aceasta (o imagine neonoranta de tara coruptă) au 
contribuit şi unii conationali, îngrijoraţi de orice revenire in 
normalitatea cerută de Constituţia României. 

Reclamarea propriei noastre suveranitati ar putea avea un 
motiv serios când vedem, aproape constant, că încercările de a 
face îndreptările autentice cerute de Constituţie (nu de modifi- 
carea ei, cum s-a întâmplat în alte state membre ale UE) sunt 
taxate ca vexatii la adresa unor principii, nerespectate chiar de cei 
care pretind că sunt garanţii acestora. 


Problema statului-natiune suveran pentru România, por- 
nind de la ipoteza că apartenenţa la UE trebuie întărită, priveşte 
restructurarea UE şi prin propria contribuţie. Trebuie să recu- 
noaştem că UE este în criză, iar a lăsa lucrurile cum sunt 
înseamnă, după multe opinii, colapsul acestei forme de integrare. 
Ceea ce ar fi util, inclusiv din perspectiva devenirii UE ca actor 
global, ar fi o reducere convenită în puterea de decizie a 
Consiliului European asupra statelor membre, în paralel cu 
întărirea formelor de legitimizare a celor care propun decizii 
aplicabile tuturor statelor membre. Credem că România rămâne 
interesată de a se afla într-o Uniune puternică. Interes care 
presupune însă şi un efort propriu pentru restructurarea acesteia, 
chiar dacă unele dintre obiectivele fundamentale vor mai fi 
amânate (uniunea fiscală şi uniunea politică). 

În materie de restructurare a UE ne inspiră Peter 
Nedergaard, politolog (coautor, alături de Mads Dagnis Jensen, al 
lucrării „EU Presidencies Between Politics and Administration”, 
2016). Ideile acestuia încearcă să convingă asupra viitoarelor 
posibile echilibre de care are nevoie UE. Ele sunt enunțate tocmai 
pentru a reîntări coeziunea între statele membre şi a opri efectele 
centrifuge, determinate, în primul rând, de leadershipul slab şi 
soluțiile impuse unora şi altora dintre statele membre, în 
contextul ultimei crize financiare. 


În opinia lui Nedergaard, reconstrucţia UE priveşte trei 
aspecte: forma acesteia, conținutul şi atitudinea actorilor, cu luarea 

în consideraţie a următoarelor consecinţe: flexibilitate, „defede- 
ralizare” şi, respectiv, legitimitate. Analiza convinge în ceea ce 
priveşte unele argumente, care pot fi călăuzitoare din punctul de 
vedere al reevaluărilor conceptuale ale evoluţiei integrării în 
cadrul UE şi al perspectivelor acesteia, chiar în viziunea „Cărții 
albe privind viitorul Europei” (Comisia Europeană: Reflexii şi 
scenarii pentru UE — 27 până în 2025, 1 martie 2017). 

Cu privire la flexibilitate, principiu care se aplică, cel putin 
temporar, prin derogări de la tratatele de aderare, dar mai ales 
prin asimilarea acquisului, la Uniunea Economică şi Monetară 
sau la Spaţiul Schengen. Ceea ce se propune este ca principiul 
flexibilitatii să fie/să devină obiectiv permanent în materia 
cooperării pe care o implică funcționarea UE. Nedergaard suge- 
rează că ar trebui să i se pună capăt actualului „model bun pentru 
toți” (one-size-fits-all model). Cazurile lipsei de flexibilitate în 
cooperare sunt numeroase şi afectează inclusiv România, dacă 
privim spre unele dintre deciziile Consiliului, stricte în formulări 
birocratice, percepute ca nelegitime şi rupte de realitatea din 
unele state membre. 


Regăsim la Nedergaard confirmarea pentru o soluţie 
dezbătută şi de noi, ca cercetători, cu mult înainte de prefigurarea 
oficială a Europei cu mai multe viteze, şi anume că ar fi posibilă o 
abordare a integrării „A la carte”, care poate implica mai multă 
integrare fluidă decât una forțată, după modelul bun pentru toți, 
dar nefunctional pe ansamblul UE, şi de natură să creeze diferen- 
tieri grave între statele membre. A alege, în sensul realizării 
actionale a unui obiectiv din meniul integrării, ar aduce mai 
multă integrare reală decât una formală, neasimilabilă de către 
toți membrii UE. Acest argument ne conduce la ideea necesității 
şi a unui mecanism temporar de salvgardare, pentru probleme 
sensibile apărute în trecut sau posibile în viitor. Referindu-se 

acest mecanism, Nedergaard afirma că el poate asocia flexibi- 
litatea cu tratarea unor „probleme (sociale) sensibile”. Dacă modelul 
flexibilitatii fata de probleme sensibile ar fi fost acceptat şi nego- 
ciat în spiritul soluționării unor perspective actionale contro- 
versate, care necesitau a fi salvgardate temporar într-un stat, s-ar 
fi redus propensiunea spre „Exituri” a multor politicieni. Mai ales 
a acelora care-şi urmăresc puterea prin cultivarea naționalismului 
şi populismului, şi nu prin coeziunea Uniunii. Nici Brexit-ul nu ar 
mai fi existat! 

Cu privire la federalism, trebuie şi facem distincţie între 
temerea de a folosi termenul şi anumite realități, ca să nu mai 
vorbim despre obiectivul final al integrării, regăsit în tratatele de 
funcționare a UE — uniunea politică. Nedergaard remarcă faptul 
că, în existența de până acum a UE, federalismul (neexprimat) a 
fost totuşi o ideologie puternică, la care s-a făcut apel în momente 
dramatice, precum criza financiară. Dacă se doreşte însă ca UE să 
devină un actor global „şi să joace un rol bine definit în politica 
mondială”, atunci nu putem să ne gândim decât la o Europă unită 
(ca să folosim un eufemism la o Europă federală). O Europă unită 
trebuie să-şi confirme şi mai bine rădăcinile democratice prin 
mecanismul alegerilor directe, ale căror rezultate să legitimeze 
apoi întreaga construcție instituțională a UE. 


Ne asociem şi la concluzia lui Nedergaard, anume că 
cedările de suveranitate de până acum în cadrul UE nu sunt 
altceva decât expresia unui drum către federalizare, dar cu pă- 
catul că ele (cedările de suveranitate) au privit sistemul decizio- 
nal, şi nu rezultatele acestuia. Ca urmare, „defederalizarea” 
solicitată de statele-natiune suverane este expresia nemulțumirii 
că, la nivel european, mecanismul deciziilor politice nu au rezul- 
tatele aşteptate în viata reală a cetățenilor. Cu alte cuvinte, reve- 
nirea la preeminenta deciziilor politice nationale — la suveranitate 
— presupune o mai mare încredere a electoratului în politicienii 

care o vor face. Chiar dacă Parlamentul European a devenit code- 
cident alături de Comisia Europeană (conform Tratatului de la 
Lisabona) în aproape 75% dintre competențele Uniunii (transfe- 
rate de statele membre — n.n.), încrederea cetăţenilor europeni în 
PE este în scădere, ceea ce este o „pierdere de loialitate a votanților” 
fata de deciziile PE. 


Ajungem la una dintre cele mai controversate probleme ale 
construcției UE, şi anume legitimitatea unor corpuri de decizie 
aflate sub tirul criticilor animate de birocraţia născută de acestea. 
UE este un proiect politic şi a avut nevoie de legitimitate de la 
bun început. În realitate, procesul legitimizării a evoluat lent şi 
este încă nefinalizat, probabil din cauza temerii de „federalizare” 
politică. Acest lucru explică, în mare măsură, o concluzie a multor 
analişti, şi anume că, în perioada de după sfârşitul Războiului 
Rece, UE a consumat foarte multă energie pe „discuții legate de 
construcția instituțională şi distribuția puterii în cadrul UE, în 
loc să discute rezultatele politice ale integrării” (Nedergaard). 

David Beetham, politolog, citat de Nedergaard, spune că 
exercitarea unei puteri este legitimă în condiţiile în care, urmând 
regulile tratatelor (în cazul UE), realizează o corespondenţă între 
convingerile clasei politice şi cele ale cetățenilor, iar legitimitatea 
este prevăzută ca o necesitate explicită. Din păcate, cele trei 
condiţii menţionate nu sunt respectate. Dreptul UE este „violat” 
de statele membre, chiar dacă sunt sancţionate de Curtea Euro- 
peană de Justiţie. Autoritatea legislativă a UE funcționează 
ambiguu în practică, fiind împărțită între Comisie şi Parlament. 
Se scoate în evidenţă faptul că, în politici specifice, Comisia 
răspunde numai statelor membre cu o mare propensiune de 
integrare, iar ceea ce decide, de multe ori, nu răspunde punctelor 
de vedere ale altor state membre şi mai ales a cetățenilor (ex: Six 
Packs, Euro Plus, problema imigranţilor etc.). Ca urmare, 
participarea la vot a cetățenilor europeni pentru reprezentarea in 

Parlamentul European a scăzut considerabil, legitimitatea for- 
mală a puterii UE fiind pusă sub semnul întrebării, în ciuda 
creşterii naturii sale explicite. Din aceste motive, „înaintarea” 
unui proces de integrare în termeni politici, proces privit în etapa 
actuală ca fiind lipsit de congruenta, ar fi bine sa fie „dată putin 
înapoi”, în sensul unei mai mari flexibilitati şi „defederalizări”. 
Acest lucru pare a fi mai indicat pentru a scoate UE din criza 
actuală, dând astfel confortul de stat-natiune suveran statelor 
membre al UE. Cu alte cuvinte, trebuie să se revină la o etapă 
anterioară, când paşii politici ai integrării nu erau obturati de 
tehnicalitatile instituționale şi de distribuţie (nelegitimă) a puterii, 
acestea din urmă fiind considerate soluţii la criză. 

Etapa realizărilor majore, cum au fost initializarea integrării 
prin Tratatul de la Roma, crearea Uniunii Economice şi Monetare, 
scoaterea UE din criza anilor 1980 etc. au fost marcate de voinţă şi 
acțiune politică, înainte de a ajunge la modalitățile de împărţire a 
puterii. Astfel de etape reclamă, ca urmare, politicieni de calibru, 
de care se duce însă lipsă acum, chiar când este necesar a se 
contura destinele politicilor europene pentru viitorul apropiat şi 
prin care să se consolideze proiectul european. Chiar alternativele 
Raportului Juncker confirmă acest lucru, vorbindu-se pentru 
viitor despre o Europă cu mai multe viteze. Dar această Europă 
există deja ca un rezultat al unor politici lipsite de consistență, 
puţin raportate la însăşi natura politică a proiectului european. 


Marea provocare constă în faptul că linia politică a integrării a 
fost adumbrită de o birocratică arhitectură instituțională, care a 
deligitimat încrederea în proiect, de unde şi introvertirea statelor 
membre şi îndepărtarea de la comunitar la statul-natiune suve- 
ran. Interpretarea pentru cetățean este simplă: Uniunea face mai 
putin pentru cetățean decât poate face statul căruia acesta îi 
aparține. 

Dani Rodrik (profesor de economie politică internațională la 
Şcoala Guvernamentala „John F. Kennedy” aparținând de Uni- 

versitatea Harvard) afirma ca ,,o Europa cu politicieni preocupati 
numai de bătălii interne (în ţările lor — n.n.) şi o UE cu instituţiile 
sale de la Bruxelles ţintă a frustrărilor cetățenilor”... face ca 
Raportul lui Juncker să fie o mare dezamăgire, aceea „de a ocoli 
provocarea grozavă cu care se confruntă, şi pe care UE trebuie să 
o depăşească”. Rodrik împărtăşeşte opinia lui Nedergaard în 
articolul său „How Much Europe Can Europe Tolerate?” (Project 
Syndicate, martie 2017), când spune că „ori integrarea politică se 
aliniază la integrarea economică, ori integrarea economică trebuie 
să dea înapoi (la nivelul integrării politice de azi a UE —n.n.)”. 


3.3.6.4. Securitatea naţională 


3.3.6.4.1. Câteva considerente 


În România, conceptul de securitate se află încă în dezba- 
tere, sub influența atât a şcolii româneşti şi a cercetării academice 
în domeniu, cât şi a necesităţilor care decurg din calitatea 
României de stat membru al NATO şi UE. În prezent, România 
dispune oficial de o Strategie Naţională de Apărare, cu subtitlul 
„Pentru o Românie care garantează securitatea şi prosperitatea genera- 
Hiilor viitoare”, elaborată în 2010 conform prevederilor Constituţiei 
şi obligaţiilor preşedintelui țării de a o prezenta public. În titlul 
acestei strategii se observă o anume orientare, care, după multe 
opinii, este depăşită în raport cu multe realități geopolitice şi cu 
strădaniile pe linie NATO şi UE. Aducerea la zi a conceptului, a 
modului de asigurare şi acţiune pentru o securitate efectivă este o 
prioritate, neglijată însă. 

O reuniune dedicată demersurilor de elaborare de strategii şi 
formare profesională a personalului dedicat studiilor de 
securitate, desfăşurată sub auspiciile Universităţii Bucureşti (2016) 
şi cu participarea altor universități din tara şi a reprezentanţilor 
entităților direct implicate în sistemul de securitate, s-a încheiat cu 

concluzii care relevă necesitatea depăşirii unor limite în abordările 
studiilor de securitate. Ele privesc mai multe aspecte, toate de 
interes major pentru abordarea temei securității şi a modului de 
elaborare a unei politici de securitate naţională autentică. 


O primă limită este remarcată cu privire la curricula facul- 
tatilor de studii de securitate, create în multe universități. In 
legătură cu aceasta, se constată că noţiunile domeniului au 
definiţii diferite de la o universitate la alta, iar un dialog între 
acestea pe tema securității creează confuzii şi neînţelegeri, din 
cauza lipsei unui dicţionar de definiţii, agreat prin consens 
profesional. O alta limită este reprezentată de rigiditatea pieţei 
muncii, care nu face loc generațiilor cu studii în domeniul 
securității pentru a-şi exercita profesiunea şi a putea urma o 
carieră în acest domeniu, deşi se recunoaşte că România nu are 
practic o strategie de dezvoltare închegată, în care aspectele de 
securitate să fie bine reprezentate. 


Probabil, cea mai dificilă limită este reprezentată de lipsa 
unui integrator al multitudinii de strategii, care se elaborează 
totuşi în multe domenii, inclusiv cu tentă de securitate, având în 
vedere lipsa unei metodologii unice de abordare şi a definiţiilor 
noțiunilor folosite. Luate separat, strategiile pe domenii pot fi 
considerate demne de luat în seamă, dar simpla lor juxtapunere 
sau suma lor aritmetică relevă suprapuneri de obiective şi măsuri. 
Dar şi, mai ales, un consum necesar de resurse care depăşesc cu 
mult posibilitățile de a fi generate cu actualul potenţial al 
României. Ca urmare, credem că o strategie de securitate sui 
generis pentru România, în sensul unei cuprinderi obiective şi 
realiste a modului de susținere a intereselor naţionale, trebuie să 
aibă în vedere cu prioritate resursele care pot fi puse la dispoziție”. 


5 Valeriu loan-Franc şi Andrei Marius Diamescu, 2010, „Some 
opinions on the Relation between Security Economy and Economic 
Security”, în Romanian Journal of Economics nr. 2(40), pp. 129-159. 


360 Napoleon Pop & Valeriu loan-Franc 


A pleca de la conceptul de apărare, în condiţiile actuale, 
pare o abordare îngustă, care dă de gândit în sensul supremaţiei 
securității militare asupra supremaţiei economicului şi necesi- 
tatilor socialului. Simplificând tratarea, securitatea unei națiuni 
are multiple dimensiuni (securitatea energetică, securitatea ali- 
mentară, securitatea biologică, securitatea cibernetică, securitatea 
militară etc.), toate formând o structură complexă a securității 
nationale in sine şi, implicit, un tip de guvernanta care trebuie să 
o servească. Limitele acestei guvernante sunt reprezentate de 
toate felurile de resurse disponibile şi posibil de creat, iar inte- 
resul prioritar este securizarea acestor resurse de o manieră prin 
care ele să poată fi asigurate pe termen lung (în special cele 
naturale şi resursa umană), să se reproducă şi să se dezvolte 
(resursele financiare) pentru a putea fi reinvestite. 


Pledoaria noastră denotă o clară orientare spre semnificația 
economicului, în cel mai larg sens, în materia securității de ori ce 
fel, chiar o securitate de apărarea având sens doar în măsura în 
care se pot asigura resursele pentru acest obiectiv. Intuitiv, chiar o 
securitate de apărare este multidimensională şi trebuie privită în 
raport cu „confortul” socialului într-o etapă de devotare societală, 
în care devotamentul societal este alimentat de valori împărtăşite 
în comun, de un nivel de trai şi un mediu politic, economic, social 
şi cultural stimulativ pentru resursa intelectuală. Doar aşa impli- 
carea fizică şi capacitatea de răspuns a individului la provocările 
personale şi ale comunității din care face parte, vor fi active şi 
responsabilizate la nivel naţional. 


3.3.6.4.2. Determinismul economic în planul securității 


Esenţa determinismului economic în planul securității, în 
cel mai larg sens, nu s-a schimbat de-a-lungul timpului, indiferent 
de modelul economic practicat. Din păcate, ea nu a fost înțeleasă, 
iar rezultatele au fost pe măsură. Aşa se explică ;i colapsul unor 

sisteme şi state, prin epuizarea resurselor naționale de orice fel, 
dar mai ales prin orientarea oarbă a acestora spre singura 
destinaţie, cea a înarmării, fie defensive, fie ofensive. Afirmația 
prof. Sheila R. Ronis (catedra Departamentului de management 
Walsh College şi director al Center for Complex and Strategic 
Decisions) întăreşte punctele de vedere din abordarea noastră: 
„Securitatea economică este securitate nationala..... În lipsa 
securității economice sau a unei economii bazate pe regulile 
pieței, URSS s-a dezintegrat rapid, pe toate planurile şi în mod 
precipitat”. 

Istoria consemnează o evoluţie în percepţia, înțelegerea şi 
rolul acordat corelatiei dintre economie şi securitate. Cel mai 
important lucru rămâne însă modul de acţiune al omului pentru 
a extrage avantajele din acest determinism, în promovarea inte- 
reselor de putere susținute de un nivel de dezvoltare societală. 
Perenitatea determinismului economic în planul securității este 
valabil şi în globalizare. În acest context, trebuie definite enunturi- 
cheie privind actualitatea acestei corelaţii şi, având în vedere 
realitatea statelor-natiune, se poate concluziona (fără a forța pe 
nimeni să fie de acord cu această opinie) că o stare economică 
atinsă, de regulă, prin efort propriu (naţional), trebuie apărată 
fata de toţi cei care şi-o doresc pe gratis, prin orice fel de cuce- 
rire. 


Omenirea a ales că orice idee, pentru a deveni o materia- 
lizare a cunoaşterii, în folosul ei, are nevoie de o resursă finan- 
ciară, adică de bani. Banii reali, o ficţiune cu funcţiune, sunt 
numai aceia care măsoară valoarea adăugată a muncii umane. 
Această valoare se produce doar în cadrul sistemului numit 
economie reală, cel mai relevant şi complex plan al interacțiunii 
om-natură (resurse), pentru propria supraviețuire. Ca urmare, 
abordarea securităţii în general nu poate omite determinismul la 

care facem referire si in sensul uman, cel al esentei existentei 
fizice şi morale a individului. Suprafortarea „tehnică” a determi- 
nismului în cauză, în sensul uitării lui, a dus mereu la explozii 
incontrolabile. Războaiele mondiale şi recenta criză financiară 
sunt exemple de necontestat în acest sens. 


3.3.6.4.3. Enunturi-cheie 


Acceptând ideea  determinismului economic asupra 
securității, trebuie să distingem factorii importanți care o susțin. 
În primul rând, resursele de orice fel ale securității au fost generate, 
în toate timpurile, prin acțiunea lui homo economicus, fie implicat 
direct în proiectarea si fabricarea instrumentelor dedicate ei, fie 
supus impozitelor de către statul care gestionează cheltuieli 
pentru securitate. În al doilea rând, suportul securității, fie ca obiec- 
tiv de atins, fie ca stare de menținut, este reprezentat de resursele 
financiare. „Pecunia nervus belli”, spunea Tucidide la vremea lui, 
o propoziție care ar trebui generalizată la timpurile noastre prin a 
spune că omul, pentru a se „război” cu cunoasterea, cheltuieste 
bani cu educația, cu cariera, cu înregistrarea patentelor, cu pune- 
rea lor în aplicare etc. În al treilea rând, trebuie observat faptul că 
arealul de securitate pentru orice comunitate, indiferent de nivelul 
ei de dezvoltare istorică, de la indivizi la triburi si până la statul- 
națiune, a fost mereu extins dincolo de jurisdicția economică a 
entității în cauză, considerându-se că riscurile vin, de regulă, din 
exterior. 

Globalizarea a demonstrat că există riscuri care provin şi din 
interior, iar acestea au o mare putere de contaminare spre exte- 
rior. Strategia securităţii a evoluat spre perfecțiune, prin căutarea 
echilibrului între puterea economică a celui interesat să-i dea 
valenţele de securitate necesare şi geopolitica părților adverse, 
privită ca un risc la securitate. 

Din aceste trei enunturi-cheie trebuie extrasă o concluzie- 
axiomă şi alte concluzii de rang doi, care ar trebui să ne călău- 
zească în evaluarea modului de abordare a securităţii. Concluzia 
axiomă se poate formula astfel: unei stări economice asiguratoare a 
unui confort uman de etapă propriilor cetățeni, conform nivelului ei de 
dezvoltare, trebuie să i se conserve avantajele în fata riscurilor interne şi 
externe. Riscul de a nu pierde aceste avantaje constă în însăşi suste- 
nabilitatea asigurată dinamicii acestei stări economice. Proble- 
matica macrostabilitatii, dezvoltată în ultimii ani, privită cu 
rezerve exact de aceia care ar trebui să uzeze de ea prin obligația 
guvernării sănătoase, se referă tocmai la sustenabilitatea si 
rezilienta sistemului economic national. 


Să nu uităm ca achiesarea României la economia de piață 
înseamnă a guverna cu riscul ciclicitatii economiei. Prima noastră 
confruntare cu acest aspect, după 1990, a reprezentat-o criza 
financiară, care a produs mirare pentru multi adepţi ai evoluţiilor 
rectilinii, rămaşi în urmă cu macroeconomia. Ciclicitatea economi- 
cului influenţează ciclicitatea securităţii, iar evoluţia echilibrului 
dintre puterea economică şi cea geopolitică a determinat mereu 
schimbarea rolului în acest joc al actorilor. În prezent, suntem 
martorii unei noi reaşezări a actorilor deveniți globali, iar prima 
conotație pe care le-o oferim este cea de putere economică, prin 
care le măsurăm capacitatea de securitate. 


Spre deosebire de cele două războaie mondiale ale secolului 
XX, denumite aşa pentru că au fost atrase în conflict multe națiuni 
din cele mai diferite zone geografice, în globalizare, mondializarea 
unui conflict pe temeiul securității poate cunoaşte o viteză de 
propagare nebănuită. Aici nu vorbim neapărat despre tehnologie, 
cât despre contaminarea insidioasă produsă de noile interde- 
pendente create de globalizare, via economic. 


Discursul momentului între puterile globale este axat 
primordial pe fragilitatea creşterii economice, care impietează 
conservarea şi/sau dezvoltarea unei stări economice, prin care să 


364 Napoleon Pop & Valeriu loan-Franc 


se facă fata riscurilor globalizării, in condiţiile în care se produc 
deja agresiuni pe temeiul securității în fata terorismului interna- 
tional sau al califatului arab. Etapa crizei financiare a începutului 
tinerei globalizări aduce din nou în prim plan nu economia în 
general, ci economia reală, forma normală a îngemănării acțiunii 
umane cu resursele primare rare sau finite, pentru a se asigura o 
securitate autentică în orice domeniu, având în centru implicarea 
umană. Fetişul economiei financiare, ajunsă în delirul banului care 
se autoproduce, s-a prăbuşit peste noapte şi s-a dovedit iluzoriu. 


Pandantul peren al securităţii rămâne economia reală, în 
oglindă numai cu o economie financiară capabilă să o măsoare 
corect, credibil şi lichid. Celelalte „excrescenţe” ale economiei 
financiare, rezultate ale unor inovaţii, unele imorale, ajung nu 
numai să producă majore contractii economiei reale, ci şi o dimi- 
nuare nominală, prin erodarea potenţialului ei de dezvoltare pe 
termen lung. 


În domeniul securităţii naţionale, mai ales după criza finan- 
ciară, va trebui să fie abordat mai mult ca oricând, la fel ca şi în 
economie, PIB-ul potenţial, singurul care poate da dimensiunea 
sustenabilitatii securității nationale in sens larg. Fără o economie 
sustenabilă din punctul de vedere al echilibrelor interne şi externe, 
nu putem vorbi decât despre vulnerabilitati la adresa securității. 
Cum, în globalizare, echilibrele economice interne şi externe nu 
mai tin exclusiv de politicile publice ale unui stat, la propriile 
vulnerabilitati se adaugă riscurile generate de politicile publice ale 
terţilor. 


În globalizare, trebuie acceptat, ca un dat al acestei forme de 
integrare sui generis, faptul că deciziile naționale cu privire la orice 
politici se internationalizeaza şi se internalizează după puterea 
economică a unui stat. Astfel, prin globalizare, marile puteri 
economice vor avea indiscutabil capacitatea de a influența 
economicul în statele din linia a doua şi a treia, iar exerciţiul de 
putere se va baza şi manifesta, înainte de toate, pe/prin nivelul de 

dezvoltare. Amenintarile şi riscurile la securitatea unui stat trebuie 
observate prin această prismă, pentru că teoria spaţiului vital, 
extins (mereu) dincolo de frontierele convenţionale, rămâne 
valabilă chiar dacă în prezent ea este exprimată sub forma 
expansiunii pieţelor. 

Slăbirea creşterii economice şi a efectelor ei pe termen lung 
asupra a ceea ce numim dezvoltare structurată sustenabilă, în 
baza unui PIB potenţial productiv, provoacă riscuri de securitate, 
prin: finanţarea dificilă a deficitelor interne şi externe; asumarea 
unor programe de austeritate nefundamentate corect; pierderea 
locurilor de muncă (urmare a refugierilor şi emigrărilor); scăderea 
comenzilor de bunuri şi servicii ca urmare a protectionismului; 
văduvirea finanţelor publice de taxe şi impozite de la o economie 
în contracție; micşorarea prin distribuire către mai multi a 
avantajelor politicilor sociale etc. Toate acestea afectează şi ceea ce 
numim „industriile” asigurării securității, în toate dimensiunile 
cunoscute. 

Globalizarea face saltul, cu totul nesurprinzător, de la 
sistemele de securitate închise şi/sau limitate geografic, la sisteme 
de securitate deschise, cuprinzătoare global geografic, salt care 
urmăreşte, de fapt, chiar linia deschiderilor economice făcute, 
cauze şi efecte ale globalizării. Este ceea ce numim initializarea 
unui proces care ajunge să se alimenteze de la sine pentru o 
perioadă definită, atâta timp cât rămâne validă o realiniere a 
puterilor economice în cadrul unei ordini internaționale, bazate 
pe un set de reguli acceptate de toți participanţii activi şi pasivi la 
acest proces. Cu alte cuvinte, şi aici este vorba despre procesul 
globalizării. 


3.3.6.4.4. Globalizarea şi securitate: acelaşi determinism? 


Sfidările globalizării la adresa securităţii au venit, în opinia 
celor mai multi experţi în geopolitică, pe canalul de transmitere a 
ceea numim impulsul economic. El este un compozit al unor 

mixuri de politici publice generate intr-o parte a lumii, ale caror 
efecte sunt „revărsate” practic în toate colțurile planetei. Efectele 
negative în lanţ ale crizei financiare, izbucnite în vara anului 2008, 
au conferit acestui canal de transmitere un caracter profund con- 
tagios, reflectând nu numai puternicele interdependente care s-au 
creat între economiile statelor, ci şi fata întunecată a globalizării. 


Interdependentele a fost consolidate, la rândul lor, fie în mod 
natural, prin proiectarea directă a intereselor nationale, fie 
normativ, prin regulile unor organizaţii economice cu vocație pla- 
netară (GATT — 1949, Organizaţia Mondială a Comerţului — 1995) 
ori prin procesele regionale de integrare economică, în baza trata- 
telor constituind zone de comerț liber (NAFTA, ASEAN, UE). 
Interdependentele, considerate initial benefice prin deschiderile 
realizate — acces mai facil pe pietele externe prin reducerea barie- 
relor tarifare si paratarifare, cele patru libertăţi etc. —, au devenit 
riscuri potenţiale la securitatea națională prin însăşi încărcătura 
umană a libertăților de mişcare asigurate de democraţie, dar şi de 
liberalizarea contului de capital şi convertibilitatea generalizată. 


Globalizarea a presupus mereu transferuri de competenţe 
naţionale spre entități suprastatale, de regulă birocratice, fiind o 
realizare conştientă a acțiunii statelor, cu acceptarea a noi riscuri 
potenţiale şi reale. Evident, premisele acestei acceptări reflectă 
diferenţierea statelor după maturitatea evoluţiei lor istorice, 
dătătoare a unui alt grad de dezvoltare economică. Pe cale de 
consecință, se contează pe permanentizarea decalajelor econo- 
mice dintre ele, în ciuda credinţei inițiale că globalizarea ar putea 
să le niveleze în timp. Este deja dovedit statistic faptul că 
globalizarea întreține decalajele economice, chiar dacă le restruc- 
turează între puterile economice. Ca urmare, şi în globalizare tot 
economicul generează riscuri şi se pare că acest adevăr este greu de 
evitat, în oricare din noile faze de evoluție a societății umane. 

Avantajele de accesibilitate spaţială asigurate de globalizare 
par să fie deturnate de la adevărata semnificație. Deturnarea vine 
să sublinieze, de altfel ca întreaga istorie a omenirii, că dezvol- 
tarea şi progresul tin de social. Dar şi că dezvoltarea mentalului 
social, bazat pe un set de valori neglobalizate, a conferit dezvol- 
tării societăţii trăsături nu numai dintre cele mai diverse, dar şi 
dintre cele mai perverse (un exemplu este terorismul). Să nu 
uităm că globalizarea tehnologică, economică, a comunicațiilor 
etc. a realizat pentru oameni permeabilizarea, în cel mai înalt 
grad cunoscut până acum, a frontierelor de orice fel. La nivelul 
actual de cunoaştere, globalizarea a reuşit să evidentieze, poate 
cel mai bine, faptul că riscurile de securitate sunt parte intrinsecă 
a sistemului social, cu nuanța că sunt mai pregnante acum 
războaiele unor indivizi sau grupuri de indivizi împotriva 
statelor-natiune. 


Indiferent cat am fi de profunzi in decriptarea esentei 
securitatii si a legaturii cu globalizarea, ea continua, si la acest 
moment al evoluției omenirii, să demonstreze sinergia dintre 
acțiunea socialului — ca nivel de cunoştinţe şi comportament 
bazat pe seturi de valori — şi resursele economice. Globalizarea este 
o nouă etapă în istoria civilizației umane, în căutarea aceluiaşi echilibru 
între securitate şi riscuri, mereu cu includerea contrariilor între 
bine şi rău, între lumina păcii şi întunericul conflictelor. 


3.3.6.4.5. Între teoria şi practica securității 


Analizele teoretice asupra securității sunt importante, dar în 
lumea în care trăim manualele deja scrise din domeniul socio- 
uman sunt oarecum caduce în faţa evoluţiilor realității. Ele nu 
mai captează noua realitate din cauza abstractizărilor făcute pe 
alte reprezentări. Ele nu pot da soluţii decât în sensul gene- 
ralizării unor studii empirice, ale căror rezultate nu mai sunt 
valide sau aplicabile în prezent. Ceea ce împiedică o privire 

obiectiva este specializarea la care s-a recurs, pentru profunzime, 
dar cu prețul incetosarii viziunii de ansamblu, adică exact al 
interdependentelor extinse ale globalizarii. Despre care se tot 
vorbeste, de altfel, si din care se retine numai ceea ce convine ca 
fiind gestionabil. Că este aşa o demonstrează comportamentul 
politicului față de securitate, modul în care o tratează şi cum 
înţelege să o apere. În prezent, vorbim despre contextul demo- 
cratiei de tip occidental, la care se raportează, cu mici excepții, 
toate statele lumii şi despre un model de dezvoltare societal, 
bazat pe economia de piață, animată de inițiativa privată si de 
concurenţă. Ca în toate timpurile, între entitatea stat şi modelul 
economic — ambele reprezentate functional de ființe umane — 
există un raport de responsabilitate reciproc, numit contractul 
social. El este actul formal, de regulă sub forma unui program de 
guvernare validat de alegeri democratice, prin care cetățenii 
acceptă să plătească pentru bunul public promis, respectiv securi- 
tatea cetățeanului, iar politicienii să-şi respecte acest angajament. 


Politicul clamează mereu că securitatea este un bun public, 
şi atunci preocuparea pentru a o asigura i-ar permite orice, adică 
să încalce orice. Este deja vizibilă, în esenţa aşa-numitului stat de 
drept, ducerea în derizoriu a libertăţilor indivizilor, limitarea sau 
conditionarea drepturilor acestora din motive de securitate 
invocate în fata noilor realități. Invocarea preeminentei securității 
în politicile publice, indiferent de domeniu, are darul de a crea 
confuzie între cauze şi efecte, un lant de determinare obiectiv 
fiind înlocuit cu inocularea unui tabu, anume că numai statul 
poate şi trebuie să asigure securitatea cetățeanului şi, ca urmare, 
din acest motiv, îi este permis orice, inclusiv depăşirea limitelor 
competenţelor sale. 

În practică, propaganda pentru securitatea fizică, biologică a 
individului se îndepărtează tot mai mult de ceea ce ar trebui să fie 
un standard de viata la nivelul de civilizaţie care l-ar face pe 

individ să înţeleagă sensul securității. S-a intrat deja într-un cerc 
vicios, în care, uitând de determinismul economic, ca reper al 
unui confort de viata ca „valoare” civilizationala de apărat, 
reproducem doar cheltuieli pentru birocraţia şi instrumentele 
care, se presupune, asigură securitatea. 


Economicul, ca o reflectare a stării de bunăstare a comu- 
nitatii-stat, prin care individul poate aspira la toate fructele 
civilizaţiei, pare să devină tot mai irelevant, prin modul în care 
este proiectată apărarea securității din punct de vedere politic: 
scepticism si populism. Aceeaşi irelevanta devine o povară 
pentru politic, prin antagonizarea şi iritarea socialului. Acesta 
simte lipsa de respect a politicului fata de singurul producător 
autentic de securitate, individul, prin valoarea adăugată a muncii 
sale. 


Thierry de Montbrial, personalitate puternică a geopoli- 
ticului european (văzut în nota leagănului de civilizație pe care 
Europa o reprezintă pentru omenire), ne încurajează în aceste 
ultime observaţii ale noastre. Domnia sa consideră că progresul 
societal colectiv este împlinirea în viata a fiecărui individ si... 
„prin urmare, scopul major al progresului este demnitatea individului” 
(text preluat din lucrarea sa Jurnal românesc, Editura Rao, 2012). 


Istoria a demonstrat cu tărie că, din motive de securitate, 
demnitatea unui individ poate fi încălcată cu uşurinţă, dincolo de 
tăria unor angajamente politice interne şi externe față de cetățean, 
stabilite prin contractul social. Se uită însă că demnitatea colectivă 
se poate răzbuna. 


Lecţia de istorie este uitată tocmai din cauza confuziei la 
care am făcut deja referire: uităm regula naturală a determi- 
nismului economic asupra tuturor aspectelor vieții noastre. Chiar 
şi instinctele noastre naturale — de supraviețuire şi reproducere — 
nu au sens fără o bază economică. Insecuritatea, în toate formele 
ei, presupune instabilitate socială şi politică, determinată major şi 

in ultima instanta de standardul de viata. Acest lucru insemna, 
conform opiniei economistilor, venituri stabile pentru cetatean, 
solvabilitate continua si un cash-flow predictibil pentru companii, 
utilizarea eficienta a capitalului uman pentru o politica guverna- 
mentala responsabila fata de om. 

Este bine sa reamintim şi unele definiţii ale securităţii, date 
de politicieni ai altor timpuri, perfect valabile şi acum, în sensul 
în care pledăm. În memoriile sale, Robert Mc. Namara, de exem- 
plu, afirma: „Securitatea este dezvoltare şi fără dezvoltare nu poate 
exista securitate... Dezvoltarea înseamnă progrese în plan economic, 
social si politic. Ea înseamnă un standard de viata rezonabil, iar ceea ce 
este rezonabil trebuie permanent redefinit în raport cu fiecare stadiu de 
dezvoltare”. Dar, cum securitatea economică se fundamentează pe 
valori (democraţie şi economie de piaţă), să nu uităm definiția 
securității dată în anul 1952 de Arnold Wolfers, pionier şi lider al 
filozofiei politice: „Securitatea, în sens obiectiv, înseamnă lipsa 
amenințărilor la adresa valorilor, iar în sens subiectiv, absența temerilor 
că respectivele valori vor fi atacate”. 


Din acest punct de vedere, ştiinţa economică poate fi mai 
importantă decât cea a securității, aceasta din urmă având ca 
pledoarie finală o continuă escaladare a cheltuirii de resurse. 
„Fiecare stat are atâta securitate, câtă îşi poate cumpăra!”, se 
afrima într-un eseu pe tema datăf. Este tot mai clar că securitatea 
economică este, de fapt, chiar securitate națională, iar aceasta 
legătură explică succesul sau eşecul politicului care gestionează 
obligaţiile statului. În spiritul ei, în timp ce problematica de 
ansamblu a securităţii globale escaladează, competențele guver- 
nelor politice de a asigura securitatea economică, respectiv o 
creştere economică fluidă, în standardele de sustenabilitate, sunt 
în descreştere masivă. O fi vorba chiar despre o schimbare de 

paradigmă sau, mai degrabă, am ajuns într-o fundătură a modu- 
lui de promovare a politicului în societate? Întrebarea este perti- 
nentă dacă avem în vedere că Raportul anual asupra Riscurilor 
Globale enumeră, în ordinea importanţei, pe locul 1 şi 2, vulne- 
rabilitati şi riscuri economice legate de inegalitatea masivă între 
venituri şi datoria publică imensă şi, mult mai departe, după 
efectul gazelor de seră, terorismul, războiul hibrid ş.a. 


3.3.6.4.6. Documente recente dedicate 


securității globale 


Din noianul documentelor dedicate securităţii, trei atrag 
atenția în mod special: unul este elaborat de Uniunea Europeană 
şi prefaţat de Federica Mogherini, Înaltul Reprezentant al Uniunii 
pentru Afaceri Externe şi Politica de Securitate; al doilea aparţine 
politologului Zbigniew Brzezinski; al treilea este recentul 
Document de reflecţie privind viitorul apărării europene, elaborat 
de Comisia Europeană. Aceste documente reflectă preocupări de 
interes major şi pentru România atât din punctul de vedere al 
implicării de răspuns ca stat membru al UE, cât şi ca inspirație 
față de mişcările geopolitice ale actorilor globali. 

Mogherini spune că Uniunea face parte din grupul G-3 din 
punctul de vedere al puterii economice. Existenţa îi este pusă la 
îndoială în fata instabilității sale interne (accentuată de Brexit) şi 
externe (aflarea Uniunii într-un spaţiu extins nesigur). Brezinski 
vorbeşte despre necesitatea unei realinieri a puterilor globale, 
întrucât era dominării globale de către o singură putere a devenit 
neacceptabilă. În ambele puncte de vedere citate, numitorul co- 
mun — fie pentru o strategie/viziune, fie pentru o poziționare sau 
acțiune comună — este existența resurselor generate de puterile 
globale, spre a-şi putea juca rolul determinant în globalizare. 


Documentul strategic al Uniunii, intitulat „O viziune împăr- 
tăşită, o acțiune comună, pentru o Europă puternică” (“Shared Vision, 

Common Action: A Stonger Europe”, in European Union Global 
Strategy, 2016), deplange, in intelegerea noastra, faptul ca 
Uniunea, ca prim partener comercial si investitor pentru aproape 
toate ţările lumii, care investeşte cel mai mult în cooperarea 
pentru dezvoltare, nu-şi foloseşte potenţialul la nivelul responsa- 
bilitatii unui actor major în lumea globalizată. Responsabilizarea 
sa are nevoie, de acum încolo, de o strategie pentru o Europă mai 
puternică, chiar în vreme de criză şi dincolo de graniţele acesteia. 

Aplicarea principiilor pentru o strategie globală a Uniunii 
face recurs la necesitatea ca „Uniunea să crească nivelul de prospe- 
ritate a cetățenilor ei”, ceea ce înseamnă promovarea creşterii 
economice, crearea de locuri de muncă, soluții la inegalităţi şi 
inechitate, un mediu sigur şi sănătos. Aceste considerente sunt 
primele care atrag responsabilitatea socialului pentru securitate. 
În prezent, prin strategia de securitate amintită, se are în vedere 
doar să se răspundă „scopurilor unei dezvoltări sustenabile mon- 
diale”. O Uniune prosperă înseamnă, însă, un sistem economic 
internațional deschis şi un acces sustenabil/permanent la bunurile 
comune ale globalizării: creştere economică, mobilitate şi progres 
tehnologic. Ca urmare, Uniunea doreşte o ordine globală bazată 
pe reguli, având ca principiu multilateralismul, capabil să asigure 
bunuri publice globale şi să contribuie la o lume a păcii suste- 
nabile. Devine clară o nouă idee, şi anume că prosperitatea, ca 
rezultat al economicului, nu poate avea sens fără securitate. 


În cadrul mesajelor mai recente care argumentează necesi- 
tatea trecerii la o nouă ordine internaţională, atrage atenţia 
documentul lui Zbigniew Brzezinski intitulat „Toward a Global 
Realignment” apărut în publicaţia The American Interest, 2016. O 
nouă ordine presupune un tip de destructurare a celei existente, 
în condiţiile încetării dominaţiei globale de către o singură putere, 
urmată de o restructurare determinată de cinci realități care ne 
vorbesc despre o „redistribuire în curs a puterii politice globale şi a 

trezirii violente a politicii în Orientul Mijlociu”. Realităţi care, spune 
Brezinski, semnalează necesitatea unei noi realinieri globale, 
evident translatată şi asupra evoluţiei economiilor ţărilor şi 
pieţelor. Cele cinci realităţi se referă mai întâi la statele care aspiră 
la repozitionari de putere prin potenţialul lor economic actual şi 
cel emergent (SUA, China, India şi Rusia), apoi la UE, aşteptată 
încă să devină actor global autentic. La acestea se adaugă 
evenimentul, bulversant şi încă necalmat, reprezentat de Primă- 
vara Arabă, cu consecinţele sale extinse din nordul Africii spre 
Orientul Mijlociu. 


Luate pe rând, patru din cele cinci realități relevă implicări 
şi efecte posibile în realinierea aşteptată, în opinia noastră fiind 
vorba despre calea spre un nou echilibru global, într-o lume multipo- 
forţă economică, politică şi militară, chiar dacă schimbările in 
balanţa puterilor globale este în curs de desfăşurare. Evoluţia 
SUA, în opinia autorului, este dinspre o putere imperială globală, 
spre o putere doar globală, dar, deocamdată, cea mai relevantă. 


Rusia este în etapa ultimelor convulsii ale involutiei sale 
imperiale, probabil de la Petru cel Mare încoace, cu efecte 
economice dezastruoase, după cum afirmă Brezinski. Deşi trece 
printr-un proces dureros (cel al încercării resuscitării unei 
mând.rii nationale printr-un melanj de democraţie cu dictatură), 
o conducere inteleapta ar putea duce Rusia spre un stat-natiune 
lider european. Dar, până atunci, Rusia are de rezolvat probleme 
complicate cu foştii „subiecți” ai imperiului (URSS), mai ales 
Ucraina, Belarus, Georgia şi islamicii din sud-vest, la care trebuie 
adăugate reverberatiile cu statele baltice. 


China este, fără îndoială, un stat în creştere continuă, 
dincolo de greutăţile economice actuale. Se conturează tot mai 
mult ca un egal sau poate un rival al SUA. Pentru viitorul 
apropiat încă nu reprezintă un challenger real pentru SUA, chiar 

dacă preocupările pentru a deveni o putere militară în zonă sunt 
tot mai vizibile şi alarmante, inclusiv pentru vecini, în special 
Japonia şi Coreea de Sud. Cheltuielile cu dezvoltarea flotei sale 
militare nu ajung pentru ceea ce s-ar crede, respectiv că această 
tara este deja o putere maritimă militară. 

Europa, în sensul UE, din cauza problemelor multiple cu 
care se confruntă, nu este şi nu pare, din păcate, în opinia lui 
Brezinski, să devină în viitorul apropiat o putere globală. Ea 
poate juca, însă, un rol constructiv în preluarea rolului de 
gestionare a amenințărilor transnationale, tocmai prin calitățile 
sale politice şi culturale (în sensul de valori împărtăşite), 
compatibile cu interesele SUA în Orientul Mijlociu. 


Întrucât nu se poate vorbi despre o convergenţă în intele- 
gerile actorilor globali, trebuie ca unul dintre ei să se implice, 
chiar în baza unei agende prestabilite, cu cei în cauză. Scopul ar 
trebui să fie ca realinierea puterilor globale existente şi emergente, 
să ducă spre o lume mai putin agitată geopolitic, orientată spre 
problemele umanitare, adică securitatea economică pentru o 
lume prosperă. 


Documentul de reflecţie privind viitorul apărării euro- 
pene, elaborat de Comisia Europeană, este un inventar al princi- 
palelor tendințe şi provocări menite să creioneze viitorul 
securității şi apărării UE. Statele membre au de ales din trei 
scenarii diferite pentru trecerea către o uniune a securității şi 
apărării. Opțiunile vor reflecta „nivelurile de ambiţii” ale statelor 
membre de a se implica practic în comun, în activități în materie 
de securitate şi apărare. Autonomia strategică, la care aspiră UE 
în domeniu, este cerută de cetățenii europeni şi este asigurată de 
aceştia prin propria muncă. 

Este adevărat că obiectivul noii Uniuni necesită o cooperare 
mai strânsă a statelor membre în cadrul Uniunii Europene, mai 

ales în domeniul apărării, cu garanţia respectării depline a drep- 
turilor şi responsabilitatilor constituţionale ale fiecărei tari, iar 
„cooperarea sistematică şi integrarea treptată în domeniul apărării vor 
contribui la menținerea suveranității lor naționale”. O uniune a 
securităţii, ne spune documentul citat, trebuie să asigure „o aliniere 
a culturilor strategice, precum şi o înțelegere comună a amenințărilor şi a 
răspunsurilor corespunzătoare”. Fapt benefic pentru România, măcar 
prin prisma eliminării limitelor de tratare conceptuală a securității 
pe plan intern şi a unei majore compatibilizări în abordările 
interne, pe măsura angajamentelor ei comunitare. 


Păcatul documentului constă, probabil, în concentrarea sau 
accentul lui pe lărgirea sferei şi sporirea eficienţei cheltuielilor 
pentru apărare, demers realizat în parte de România prin mărirea 
ponderii cheltuielilor militare la 2% din PIB. Noutatea stă în 
posibila realizarea a unui Fond european de apărare, care să „efi- 
cientizeze cheltuielile şi să îmbunătăţească raportul calitate-pret”, 
cu eliminarea suprapunerilor care afectează interoperabilitatea 
echipamentelor. Opţiunea, ca să o numim aşa, sună mai mult a 
ingerinta în decizii nationale ori a transfer de suveranitate, în con- 
ditiile în care reechilibrarea UE ar fi trebuit să tina cont de stadiul 
integrării politice, pentru a fi posibile propunerile menţionate. 

Cele trei scenarii, (a) cooperare în materie de securitate şi 
apărare, (b) securitate şi apărare partajate, (c) securitatea şi apărarea 
comune, „etape progresive în aceeaşi direcţie”, vorbesc şi despre 
o piață unică de apărare, ceea ce presupune o cooperare eco- 
nomică şi politică pe măsură. Din păcate, nerealizată în domenii 
deja funcționale, cum este uniunea economică şi monetară, prin 
care ar trebui să fie asigurate fluid resursele necesare apărării. Se 
încearcă, aşadar, prin documentul de reflecţie, orientarea din nou 
spre un viitor frumos, fără a rezolva prezentul, crearea de uniuni 
devenind, parcă, panaceu la toate noile provocări la care este 
supusă Uniunea. 


376 Napoleon Pop & Valeriu loan-Franc 


Să nu uităm ca, dupa ani multi, uniunea bancară nu este 
definitivată, cauza fiind tot un fond de rezoluţie bancară, conside- 
rat necesar dar lipsit de voinţa politică în realizarea lui. Discer- 
nem printre cauze limitele în resursele economice şi ajungem la 
aceeaşi problemă, aceea a preeminentei economicului în decizia 
politică a oricărei opțiuni pentru asigurarea securității şi apărării 
comunitare. Finalitatea opţiunilor fiind aceeaşi, hotărâtoare va fi 
„ambiţia” de a fi create resursele pentru a fi asumate responsa- 
bilitatile de securitate şi apărare într-o uniune de gen. 

În opinia noastră, o escaladare a cheltuielilor de securitate 
dincolo de sustenabilitatea resurselor de finanţare a acestora, cu 
repozitionarea, şi a unora şi a altora, în echilibre de putere cât mai 
înalte, nu ar face decât să distrugă determinismul normal dintre 
economic şi securitate, adică tocmai respectul politicului față de 
demnitatea umană. Secolul XX relevă suprasolicitări economice 
pentru două războaie mondiale, îndreptate împotriva semenilor 
de nişte minţi care nu au reprezentat specia. 


Filozofic vorbind, refacerea după carnagii a început mereu 
cu „a avea măcar o pâine” (vezi rezolvarea crizei alimentare 
europene prin crearea Comisiilor Economice Europene). Abor- 
darea securității europene în fata provocărilor actuale ar trebui să 
iasă din cercul vicios posibil a fi descris în următoarea manieră: 
„având pâinea, am trecut să avem arme, ca nu cumva să ne ia cineva 
pâinea, dar până să ne-o ia altcineva, armele ne-au luat pâinea”. 

Globalizarea arată, printre fatetele ei întunecate, inegalitatea 
veniturilor dintre ţări şi în interiorul ţărilor (vezi studii FMI). 
Reprezentarea esenţială a distribuirii rezultatelor economicului 
pentru standardul de viata duce omenirea spre piramida 
insecuritatii totale. Despre ce securitate putem vorbi atunci când 
o pondere din ce mai mică din populaţie (1%) devine din ce mai 
bogată (98% din avutia globală), iar numărul celor aflați deja la 
cele mai joase niveluri a veniturilor tot creşte? 

Dacă securitatea economică este securitatea națională, 
atunci, pentru viitor, spune Joseph E. Stiglitz, regulile economiei 
trebuie rescrise. În primul rând, pentru ca de creşterea econo- 
mică să beneficieze toţi cetăţenii doritori de securitate. Lecţia 
civilizaţiei pentru toţi, uitată la acest nivel al cunoştinţelor si 
tehnologiei, va implica riscuri considerabile, pentru care politi- 
cienii vor deconta. Divizarea societăților şi subminarea demo- 
cratiei duc la slăbirea economiilor şi lipsirea cetățenilor de 
securitatea vieţii cotidiene. Până la garanţia securităţii naționale, 
trebuie să se asigure decenta vieții indivizilor, ca semn al 
respectului politicului fata de ei şi garantarea demnității umane. 


„Tine minte că eşti om!” era formula prin care romanii le 
atrăgeau atenţia conducătorilor să acorde semenilor lor consi- 
deratia cuvenită. Acest îndemn ar trebui să anime şi astăzi orice 
demers pentru securitate. 


3.4. România şi adoptarea euro 


„Sometimes there is no next time, no time-outs, 
no second chances. Sometimes it’s now or never”. 


Alan Bennett 


Considerăm ca România a erodat deja mult din credibili- 
tatea unui demers extrem de serios la care s-a angajat, cu o voință 
tare, atunci când a semnat tratatul de aderare la UE: adoptarea 
monedei unice. Chiar dacă, pentru acest proiect național al 
României — parte a proiectului ei european — ne bucurăm de o 
derogare temporară, constatăm cu uimire şi mâhnire că, după 
zece ani de la aderare, preocupările pentru o abordare serioasă, în 
sens pragmatic, a unui obiectiv pe cale să desăvârşească inte- 
grarea noastră europeană, întârzie dincolo de oportunitate. 

Credem, de asemenea, că am consumat mult prea multe 
eforturi în afara unui cadru instituțional axat pe pregătirea adop- 
tării monedei unice, pentru a concluziona neputinta de a duce 
acest proiect național spre o realizare pragmatică. Nu problemele 
teoretice ne împiedică să vedem calea şi punctul final ale unui 
astfel de proiect, ci faptul că el nu a figurat negru pe alb pe un 
document pregătitor oficial, care să-i dea o abordare serioasă din 
punctul de vedere al unor politici publice dedicate. 


Considerăm că este foarte uşor să contabilizăm presupusele 
deficiențe pentru o pregătire serioasă a economiei naționale, când 
niciun program politic de guvernare nu a avut ca obiectiv explicit 
o dinamică a unei convergente reale (să înțelegem reforme 
structurale), spre o structură care să facă sustenabilă circulația 
euro si pe teritoriul României. În schimb, în cercuri ştiinţifice 
(unele măcar presupuse), cercuri de afaceri şi cercuri de interese 
au fost dezbateri despre cum nu ar trebui să gândim în legătură 
cu adoptarea euro, fără să se pună ceva în loc, ca să nu spunem 
că, de fapt, s-a încercat chiar îndepărtarea de acest obiectiv, 
inclusiv prin contestarea angajamentului politic asupra faptului 
că respectivul lucru trebuie să se întâmple cândva. 


Uniunea Europeană nu s-a speriat la ideea de a pune 
„căruţa înaintea cailor”, tocmai din motivul pragmatic al viziunii 
proiectului integrării într-un anumit context istoric: o posibilă 
uniune politică are nevoie de un instrument pentru a fi realizată. 
Când uniunea monetară era încununarea unei uniuni politice în 
sens de statalitate, noi am fost tentaţi să ne blocăm în tradiția 
istorică, dar si în „tradiţia” întârzierilor în „livrarea” a ceva 
necesar în propriul interes national. Criza financiară, criza Zonei 
Euro şi chiar criza euro ne-au alimentat această neîncredere, chiar 
şi atunci când înţelepţi ai Uniunii au declarat, dintr-o convingere 
greu înțeleasă de teoreticienii noştri, că, dacă „euro va cădea, va 
cădea Uniunea”. 

Se impune întrebarea: De ce nu a fost înţeles acest strigăt 
sau, măcar, ordinea lucrurilor pe care le-a conținut (si nu este 
numai cazul nostru!), când tot noi ştim că, şi atunci când un stat 
dispare, ceea ce rămâne este banca sa centrală şi tezaurul ei, inclu- 
siv moneda, înainte de destrămarea ireversibilă a unei statalitati? 
Realitatea cruntă a momentului crizei euro, poate şi din cauza 
imperfectiunii tehnice a proiectului euro, a impus salvarea cu 
prioritate a monedei unice, pentru a nu pierde tot proiectul 
integrării europene. 

În toamna anului 2017 (vineri 8 septembrie), la peste 10 ani 
de la declanşarea crizei financiare, Clemens Fuest, directorul 
Institutului de Studii Economice IFO, repetă practic acelaşi mesaj 
într-un interviu dat ziarului Passauer Neue Presse, citat de 
Reuters, evident într-un alt context. Suntem avertizaţi că ne 
putem întoarce la criza euro, dacă banca centrală europeană 
emitentă nu iese din politica dobânzii de politică monetară 
negativă: ,,The longer this continues, the more painful it will be 
when the money dries up... It's time to start the exit process... 
That is why it should be expected that the crisis will return in the 
next recession.” Acest lucru va da peste cap intreaga crestere 
economica a Zonei Euro, cea care face sa existe euro. Si, de aici, 
consecințele. În aceeaşi zi, cel mai critic personaj al politicii 
monetare de relaxare cantitativa a BCE, Jens Weidmann, prese- 
dintele Bundesbank, spunea despre o alta oportunitate, cea prin 
care BCE „să se îngrijească să nu piardă momentul prielnic al 
schimbării conduitei sale monetare”. 


Am fost şi suntem martori doar ai unor declaraţii politice, 
exerciții teoretice confuze şi contradictorii în plan public, toate 
conducând la concluzia că, şi în acest domeniu al integrării 
europene, nu suntem capabili decât de discontinuități de abor- 
dare şi slabe coerente de continuitate. Ceea ce surprinde este 

discrepanta dintre efortul deosebit depus pentru aderarea la UE, 
când s-a sesizat că se poate „pierde trenul”, in comparație cu li- 
niştea care a urmat pentru a împlini proiectul politic al României, 
stat membru al Uniunii Europene. 


Liniştea la care facem referire trebuie înțeleasă strict prin 
abordarea adoptării euro în sens de pregătire explicită, formală, 
instituţională şi politică, ca proiect cu conotaţii naţionale 
multiple şi in interes national. Putin s-a făcut din toate, de regula 
în mod separat, timid şi în aceeaşi notă de amânare a lucrurilor 
serioase pentru mai târziu. Atitudinea de a „aştepta şi vedea” 
domină la noi şi acum în perceperea a ceea ce se întâmplă în exte- 
rior, unde totul se derulează cu altă viteză. Mai mult, România 
este parte a ceea ce se întâmplă, iar a aştepta şi a vedea ca şi când 
„eşti în afară”, seamănă foarte mult cu „a-ţi tăia craca de sub 
picioare”. 

Să fim în Uniunea Europeană şi să aşteptăm să vedem ce se 
întâmplă cu ea este ceva mai mult decât un comportament cinic, 
dacă tot clamăm că Uniunea este viitorul României, că este 
opțiunea fundamentală pentru destinul României. Despre teza 
nepregătirii noastre am mai vorbit, dar revenim asupra acestui 
aspect cu repetarea unei precizări capitale: convergenta reală nu 
era şi nu este o problemă strict legată de formalizarea integrării 
noastre europene, ci de aspiraţia de a moderniza România în 
interesul cetățenilor ei, integrarea fiind un vehicul menit să-i 
asigure standarde europene. 


Adoptarea euro însemna, în aceşti zece ani de la aderare, 
reforme structurale profunde, care să permită exact ceea ce azi se 
consideră o piedică, respectiv nerealizarea convergentei structu- 
rale reale. Se pare că am reuşit, prin politici publice, să adâncim 
divergenta structurală, chiar dacă media convergentei este mai 
bună. În niciun caz nu se punea problema de a face o convergenţă 
100%. Dar, dacă în ceea ce priveşte PIB/loc. sunt de remarcat 

progrese ale mediei nationale fata de PIB/loc. la nivelul UE, în alte 
zone de infrastructură, de natură să consolideze acest avans, 
„progresele” denotă disparitati regionale considerabile. Există 
poli de dezvoltare, dar lipsa reformelor structurale consecvente 
nu face posibilă coagularea acestor progrese în zone extinse şi cu 
avansuri în structura de indicatori, care să demonstreze o 
dinamică sustenabilă a convergentei reale. 


În această manieră, oricâtă dreptate ar avea orice comen- 
tator, în sens de bine sau de rău, păcatul imens este cel de a cădea 
în absolutismul matematicii, care, dincolo de orice perfecțiune 
obiectivă, nu se va putea niciodată mula pe ceea ce este compor- 
tamentul uman, care se manifestă în orice societate. Ca econo- 
mişti, două lucruri ne sunt clare: primul, cifrele după care vrem 
să ne exprimăm asupra convergentelor de orice fel sunt simple 
convenții, intervenite între oameni, respectiv metodologii oficia- 
lizate, prin care un act de guvernare se doreşte a le fi îmbunătățit 
față de un reper fixat şi măsurat la o anumită dată (statistic, 
vorbim de „bază”); al doilea, orice model econometric (frumoasă 
asociere de notiuni!), de fapt matematic, oricât de complex ar fi, 
nu ar putea încorpora toate variabilele aflate în interacțiune. 


Ca urmare, putem accepta la limită că folosim matematica 
(prin toate formele ei aduse în fenomenologia economică — cum 
sunt statistica, econometria etc. —, fenomenologie care este practic 
una socială) ca instrument ajutător în guvernare, dar nu putem 
omite faptul că actul de guvernare este mai degrabă emoțional, se 
adresează emoţiilor actorilor care îl aplică şi are o mare doză de 
intuiţie, legată exclusiv de reacția emotivă a socialului. Euro, ca şi 
leul, este un proiect cu conotaţii politice, o ficțiune politică, 
îmbogăţită cu funcționalități pragmatice multiple, pe care nu 
vrem să le vedem decât în mod îngust, simplist, în lumina unor 


teoretizări de optimalitate, ele însele efemere fata de realitățile în 
derulare. 

Ajungem, astfel, la ceea ce mişcă, în final, toate procesele 
societale: voinţa politică, respectiv o imagine a „sferei de activi- 
tate social-istorică, ce cuprinde relaţiile, orientările şi manifestă- 
rile care apar între partide, între categorii şi grupuri sociale, ....., în 
legătură cu promovarea intereselor lor” (DEX). Şi, de aici încolo, 
conştientizăm distincţia majoră dintre un proiect ingineresc, în cel 
mai larg sens, şi unul politic, chiar în condiţiile în care proiectul 
ingineresc este şi el tot expresia unei voințe politice. 

Esenţa demersului adoptării euro, recunoscută de cei mai 
inflacarati negativişti ca fiind un proiect politic în desfăşurare, 
chiar cu sincope, constă în existența aspiratiei spre perfecționarea 
lui. Disecarea sa pro şi contra nu poate pleca decât de la natura 
lui politică, euro fiind, el însuşi, rezultatul unei voințe politice, 
dar şi, în aceeaşi măsură, o realitate a zilelor noastre. Ce facem cu 
această realitate, când logica teoriei, dar şi cea a rațiunii umane, 
ne spun că o piaţă unificatoare de state are nevoie şi de moneda 
unică? 

Ca proiect politic, euro a fost o investiție complexă, cu 
costuri inițiale multiple şi mari până la realizarea lui fizică 
(monedă în circulație, bancă emitentă, mandat de stabilitate a 
prețurilor), punerea lui în circulaţie şi susținerea cursului său fata 
de vicisitudinile mediului complex cu care se confruntă (renun- 
tarea la politica monetară naţională, renunțarea la monedele 
naţionale, o politică monetară unică, adâncirea dezavantajelor 
politicii monetare unice în lipsa pilonului fiscal etc.). Euro nu 
putea fi gândit fără beneficii, iar acestea — împreună cu costurile — 
nu pot fi reduse la o simplă matematică de care mulți încearcă să 
facă uz. Recuperarea ,,investitiei” inițiale pentru moneda unica 


7 Dicţionarul Explicativ al Limbii Române, Editura Univers Enciclo- 
pedic Gold, Bucureşti, 1998, Ediţie Revăzută şi Adăugită, Academia 
Română şi Institutul de Lingvistică „Iorgu Iordan — Al. Rosetti”. 

era însăşi desăvârşirea proiectului european, un proces în care 
România este angajată ca stat membru, iar opţiunea de a-şi 
desăvârşi propriul ei proiect european, de stat membru, nu poate 
fi legată nici de costuri-beneficii determinate matematic, nici de 
„Să aşteptăm şi să vedem”, ca şi când suntem în afara UE. 

Esenţa şi sensul opțiunii adoptării euro trebuie legate de 
capacitatea acestei monede unice de a ne rezolva interese natio- 
nale acute, interese care au nevoie de o permanentă determinare. 
Contextul actual al acestei determinări este apartenența României 
la comunitatea euro-atlantică. Considerăm că scenariul cel mai 
bun — dincolo de a ne plânge că nu suntem (încă) la masa deci- 
ziilor continentale — este de a fi împreună în cadrul Uniunii şi a 
face mai mult împreună. Euro este instrumentul şi vehiculul care 
pot/poate da viata acestui scenariu, bun pentru România. Pentru 
a ne exprima asupra formei şi conţinutului lui, sfârşitul anului 
2017 va fi fost capital, atât prin prisma poziționării politice cre- 
dibile a României, cât şi în raport cu cele cinci documente de 
desluşire a viitorului Uniunii, în care trebuie să investim 
încredere. 


În desluşirea propriului nostru destin, în aceste vremuri, 
foarte elocvent este un citat din scrierile profesorului Andrei 
Marga: „Unii au vrut, cu toată ființa, o lume diferită şi au creat 
America. Unii şi-au scos energic țara din ruină şi au dat Germania 
postbelică. Unii au dorit inflexibil să conteze, iar China a căpătat 
pondere mondială. Unii au aspirat la libertate şi prosperitate şi le au, 
Polonia dând tonul. Unii vor să iasă din rutina «corectitudinii politice» 
a epocii şi vor ieşi... Trăim, desigur, într-o lume a interacțiunilor, dar de 
aici nu rezultă că eşti dispensat de organizarea propriei vieți. 
Răspunderea ei, în condiții de disponibilitate la argumentare, iti revine 
inexorabil.” (Andrei Marga, „Mulţumirea cu putin şi statul pe 
loc”, Cotidianul, sept. 2017). Acesta este şi crezul nostru cu privire 
la necesitatea acută de a se ieşi din tiparele perdante (chiar cele 

tradiționale sau confirmate, ca fiind bune, de o experienţă in 
prezent depăşită), atunci când trebuie să decidem asupra 
adoptării monedei euro. 


Decizia adoptării euro de către România este urgentată de 
un context european şi internațional extrem de fluid, la cumpăna 
dintre apusul unei ordini internaționale şi naşterea alteia. Vorbim 
despre un context geopolitic continental şi global, la care prima 
decizie a României este de implicare. Trebuie să avem în vedere 
însă şi fereastra de oportunitate la care fac referire mulți şi care 
poate fi mai degrabă valorificată, în loc de a fi pierdută. Implicarea 
nu poate fi decât rezultatul unei decizii politice, fundamentate pe un 
bilanț cuprinzător de avantaje, beneficii şi costuri, aşezate într-un 
parcurs de timp predictibil şi cu bătaie lungă. Acest lucru 
înseamnă a avea o viziune pe termen lung. 


Decizia politică trebuie dublată de voința politică a asumării 
unor demersuri credibile, cu costuri suportabile. Decizia politică 
acceptată de parteneri trebuie să devină o acțiune conjugată 
pentru binele României şi al Uniunii, parte şi întreg. Viziunea nu 
mai poate fi „de moment”, ci bazată pe o conjunctură propice. 
Acest lucru înseamnă concentrarea eforturilor pe o foaie de 
parcurs negociată, deopotrivă, la intern şi extern. A revendica 
lipsa unei strategii bazate pe o viziune proprie pare să fie prea 
târziu fata de oportunitate. Există o ofertă de viziune din partea 
Uniunii, presupusă a fi bine argumentată de birocraţia de la 
Bruxelles şi asumată de Comisie, cu documente de analiză şi 
alegere. 

Nu poți fi în casă şi, în acelaşi timp, să priveşti din afară 
dacă edificiul se surpă sau nu, pentru a decide dacă iti mai 
schimbi mobila ca să nu pierzi banii plătiți pentru ea. România 
are nevoie mai mult ca oricând de verticalitate în atitudinea 
politică proprie, pentru propriul ei destin euro-atlantic. Am 
argumentat, credem, până acum, nevoia unei schimbări de 

atitudine. Această schimbare înseamnă o modificare în para- 
digma de abordare a viitorului României, în corelaţie cu evoluţia 
globalizării, a rezultatelor acesteia şi a modului in care mulți alti 
actori deja încearcă o adaptare în propriul folos, utilizând cele 
mai propice pârghii. România o are pe cea a integrării euro- 
atlantice, care trebuie folosită în toată complexitatea ei, iar 
adoptarea euro pentru România este una dintre verigile sau ancorele 
lipsă în eşafodajul integrării sale europene, care nu mai poate fi evitată 
acum, din cauza a fel de fel de temeri şi angoase, „inspirate“ de propriile 
noastre neputinte. Dacă rămânem în această atitudine, de expec- 
tativă, trebuie să revenim la începuturi, când, alegând integrarea 
europeană, nu ne-a fost teamă să spunem că vom avea o eco- 
nomie de piață rezilientă la competiția europeană, sub umbrela 
unui stat de drept autentic. 


3.4.1. Mesajul politic? 


Un mesaj politic de adoptare a monedei unice este necesar 
prin semnificaţiile şi interpretarea acestuia in plan national şi de 
către parteneri. Aşa cum mentionam, el a fost formulat deja de 
două ori, cu date fixe, dar nu a avut reverberatii într-un plan 
national oficializat/institutionalizat de trecere la euro şi, mai ales, 
de o acțiune guvernamentală explicită, care să conducă la 
realizarea criteriilor de adoptare. Chiar dacă au fost date de la cel 
mai înalt nivel (Preşedintele României), credibilitatea mesajelor 


3 În paginile ce urmează, se produce o sinteză bine închegată, a unor 
abordări, încă recente, ale temei puse în discuţie, aşa cum au fost ele 
formulate în studiile noastre anterioare, atât la Institutul Naţional de 
Cercetări Economice „Costin C. Kirițescu”, la Institutul de Economie 
Mondială al Academiei Române, cât şi în cele ale Centrului de 
Cercetări Financiare şi Monetare „Victor Slăvescu”, din structura 
aceluiaşi institut academic. 

despre care vorbim nu a urmat formalizarea necesara de a fi luate 
in serios de Comisia Europeana $i BCE. 


In anul 2014, practic, cu un an inainte de prima etapa preco- 
nizată pentru adoptarea euro de către România, a fost schitata 
configurarea unui nou consens politic — institutional, comun 
Presedintiei şi Guvernului — privind aderarea la Zona Euro, noua 
data-tinta fiind stabilită pentru anul 2019. Pentru un astfel de 
obiectiv, considerat, din multe puncte de vedere, esential pentru 
continuitatea unei convergente de principiu in actul de guvernare 
pe termen mediu şi lung, necesitatea unei decizii politice si 
comunicarea acesteia atât în plan intern, cât şi cel extern, este mai 
mult decât un punct de plecare. 


Inițierea unui proces de adoptare a monedei unice a avut loc odată 
cu semnarea Tratatului de aderare a României la Uniunea Europeană 
(aprilie 2005), această construcție integrationista cuprinzând in mod 
obligatoriu şi apartenența la Uniunea Monetară şi Economică. Dero- 
garea obținută de România nu se referă la acest obiectiv, ci la data 
desăvârşirii lui din punctul de vedere al unui stat membru, respectiv, 
atunci când statul candidat este pregătit pentru pasul trecerii la euro, iar 
Comisia Europeană şi Banca Centrală Europeană validează această 
pregătire prin prisma criteriilor de convergență. 

Ca urmare, obiectivul unei tari — stat membru al UF- de a 
deveni membru al Zonei Euro - este un act înscris deja in 
parcursul integrării, aşa cum este definit prin tratatele de 
funcționare a UE. Decizia politică de a stabili o data-tinta pentru 
acest obiectiv defineşte, de fapt, momentul în care începe o 
concentrare bine directionata a ansamblului guvernantei natio- 
nale — politice, economice, de securitate şi sociale — de consolidare 
credibilă a tuturor acelor indicatori, mai ales economici, care pot 
asigura circulația monedei euro şi în România de o manieră 
sustenabilă, iar economia României să poată manifesta rezilienta 
(rezistență la competiţie) la politica monetară a BCE, atribut cedat 

de banca centrală naţională odată cu renunţarea la moneda 
proprie. 

Decizia politică privind data de adoptare a euro confirmă 
continuitatea unei decizii politice de fond, consensualizată în 
1995 (prin exercitiul/strategia Snagov) şi revalidata prin Strategia 
de dezvoltare a României pe termen mediu şi lung, din anul 2000? 
(Isărescu-Prodi), aceasta din urmă devenind baza negocierilor de 
aderare la UE în 2007. De asemenea, decizia politică consensua- 
lizată din anul 1995 este parte a unei decizii politice mult mai 
largi si, mai ales de forță, la nivel continental, care a pus bazele 
proiectului Europei unite şi materializarea lui în construcția 
institutionalizata a UE şi procesul de integrare europeană. 

Achiesarea României la o decizie politică a părinţilor fon- 
datori ai actualei Uniuni Europene — susținută de o voinţă politica 
puternică, validată juridic prin Tratatul de la Roma (1958) şi 
următoarele, până la Tratatul de Funcţionare a UE -, printr-o 
decizie politică naţională, are două aspecte de continuitate, 
practic irevocabile: (1) contribuţia României la extinderea, lărgirea 
şi aprofundarea proiectului Europei Unite; (2) efortul national, 
din calitatea de stat membru al UE, pentru integrare deplină prin 
adoptarea monedei unice. 


Prin prisma celui de-al doilea aspect, derogarea juridică 
obținută de România, fără termen de expirare, nu poate fi inter- 
pretată ca fiind permanentă (spre deosebire de cazurile exprese şi 
explicite ale Marii Britanii şi Danemarcei, dar posibil a fi modi- 
ficate) şi, ca urmare, ,,obligatia” adoptării euro nu poate fi con- 
testată din motive economice sau considerente politice ex-post 
semnării tratatului de aderare, interpretate ca dezavantaje sau, 
eventual, costuri de oportunitate ridicate. Doar alegerea 


? Documente de planificare strategică realizate, cu importantă contri- 
butie academică, sub coordonarea acad. Tudorel Postolache. 

momentului este dreptul statului membru, fara ca acesta sa fie 
exercitat sine die. 


Trebuie menţionat, de la început, că aceasta precizare de 
interpretare a derogării este necesară, în contextul în care, în 
unele dezbateri publice, se manifestă (încă, şi parcă tot mai mult) 
o tendință de a trimite în derizoriu ideea adoptării euro. 
Insistentele asupra dezavantajelor şi/sau popularitatea în scădere 
a monedei euro denotă şi neintelegerea dimensiunii politice — 
încă de actualitate perenă —, a obiectivului creării Zonei Euro 
pentru Uniunea Europeană, dar şi pentru România ca stat mem- 
bru al UE. Susținerea funcționării acesteia, în condiţiile în care 
principiile unei zone valutare optime au fost îndeplinite doar 
partial necesită, repetăm, o mare doză de fermă voinţă politică. 

De altfel, lipsa pilonului fiscal de susținere a monedei unice 
a fost înlocuită cu voința politică fermă de cooperare în 
observarea deficitelor bugetare nationale, respectiv a disciplinei 
liber consimtite a executivelor în politicile lor fiscal-bugetare nationale, 
ale cărei reguli au fost consemnate în Pactul de Stabilitate şi 
Crestere, şi nu într-o uniune fiscală. 


Pe acest considerent, trecerea la euro pentru România 
înseamnă, în primul rând, un proiect politic cuprinzător, care 
trebuie dus până la capăt, respectiv până la uniunea politică, prin 
realizarea în prealabil a uniunii fiscale. Or, aceste etape au nevoie 
de resuscitări permanente ale voinţei politice la nivelul de 
ansamblu al UE - si, individual, al tuturor țărilor membre -, 
atunci când condiţiile vor fi întrunite. În context, România, ca stat 
membru al UE, trebuie să răspundă deocamdată integrării în 
UEM prin adoptarea euro, iar din acest punct de vedere, dar mai 
ales al perspectivei uniunii politice, adoptarea euro este o 
obligaţie ce trebuie îndeplinită. „Plusul” derogării este strict legat 
de îndeplinirea unor condiţii, şi nu o alternativă de a fi sau nu în 

Zona Euro. A asigura completitudinea Zonei Euro, care înseamnă 
ca, în final, toate statele membre ale UE să folosească moneda 
unică, este un drum cu sens unic, atât timp cât proiectul Europei 
Unite rămâne pe făgaşul lui vizionar, conceptual. Însăşi rămâ- 
nerea lui pe direcţia stabilită înseamnă angajamentul politic al 
fiecărui stat membru de respectare şi participare la zidirea 
acestuia, mai ales din interiorul lui. 


,lehnologia” funcţionării euro porneşte de la premisa că 
euro este un proiect politic, iar „devansarea” realizării lui, în ciu- 
da considerentelor tradiţionale că moneda a reflectat, consemnat 
şi întărit uniunea politică a unui teritoriu, denotă că pârghia 
politică poate fi un vehicul, şi nu un scop în sine, pentru cele mai 
ambitioase proiecte, cum este cel al uniunii politice (europene). 


Din această perspectivă, credibilitatea încetării beneficiului 
derogării înseamnă, tehnic, îndeplinirea criteriilor nominale, 
juridice şi reale, asupra cărora vom reveni. Decizia politică de 
plasare în timp a obiectivului adoptării euro înseamnă politici de 
îndeplinire a criteriilor în spaţiul de timp rămas, şi nu aşteptarea 
pentru ca ele să se îndeplinească inertial, de la sine, şi în pasul 
unui demers politic neangajant. Evident este faptul că decizia 
înseamnă responsabilizarea politică a celor care susțin demersul 
şi parcursul fizic pentru îndeplinirea criteriilor, mai ales la nivel 
sustenabil. 


Manualul tehnic de îndeplinire a criteriilor trebuie aplicat 
activ pentru un scop şi/sau obiectiv plasat într-un timp rezonabil. 
Criteriile sunt îndeplinite prin politicile responsabile active, 
disciplinate, chiar inovative, şi nu prin divinizarea manualelor de 
economie, spre care îşi îndreaptă atenţia cei care văd în euro doar 
un proiect tehnic, de matematică monetară. Din păcate, consem- 
narea primilor 10 ani de existență a monedei euro, prilej pentru a 
rememora faptic, şi nu ipotetic, avantajele creării sale (creşterea 

economică, funcționarea pieţei unice, reducerea unor riscuri şi 
costuri, transformarea în monedă de rezervă, captarea unui im- 
portant segment al comerțului internaţional, dezvoltarea FOREX 
internațional şi a pieţei de capital etc.), a corespuns cu declan- 
şarea crizei economice, ca efect al crizei financiare. Acuitatea 
recesiunii în țările Uniunii Europene a condus la perceperea si 
necesitatea separării între criza euro şi criza Zonei Euro, ca şi 
semnificaţia fiecăreia dintre acestea, cu reflectarea lor în mentalul 
colectiv, al cetățenilor europeni. 


Pentru criza euro şi criza Zonei Euro s-au parcurs analize 
complete. La acest moment trebuie menţionat că — via progra- 
mele de austeritate, a căror severitate nu s-a justificat, aşa-zisa 
consolidare fiscală nereuşind să rezolve nesustenabilitatea 
datoriilor publice — suntem în fata scăderii popularității euro ca 
simplă monedă de schimb, dar nu şi ca simbol european, lucru 
care nu trebuie disociat chiar de decizia politică a adoptării 
monedei unice de către România. 


Adoptarea euro nu este un proces de conjunctură, deşi 
România şi UE se confruntă cu o conjunctură-rezultat al unei 
credulitati neonorate de cei investiti cu ea. Lentoarea procesului 
integrării la nivel european, modul de abordare a vecinatatii 
apropiate, mai ales la estul UE, economicul dominant cauzat de 
iresponsabilitatea politică a executivelor in materia integrării şi a 
euro au întunecat comportamentul politic. În cadrul procesului, 
relativ liniştit, al integrării europene s-a asistat la o bruscă 
reîntoarcere (prin criza din Ucraina) a geopoliticii la „margine de 
imperii”, care poate accentua nerealizările în politicile economice 
comune. În mod necesar, statele membre ale UE s-au văzut 
nevoite să se ocupe mai serios de politică (politics) şi mai puţin de 
politici (policies), care s-au cam dovedit perdante în reluarea 
creşterii economiei europene, prin obsesia traditionalismului în 
comparaţie cu necesitatea inovării. 


România in globalizare 391 


Desigur, avem un context conjunctural devenit complicat şi 
prin dimensiunea geopolitică, atât UE cât şi România fiind 
nevoite, în opinia noastră, să fie preocupate de ancorarea mai 
solidă şi mai rapidă a membrilor Uniunii, prin pârghia monedei 
unice, pentru a întări politic Uniunea. Din cauza birocraţiei prea 
tehnocrate, devenită şi partizană politic şi cam introvertită de 
„măreţia economicului”, proiectul politic euro nu a mai fost tratat 
cu importanţa cuvenită. Această slăbiciune a fost exploatată la 
frontiera de est a UE, cea mai expusă la incertitudini de orientare 
spre valorile democraţiei occidentale. Indiferent cât de mici sunt 
Ţările Baltice, putem interpreta că graba adoptării euro a avut, în 
primul rand, conotatia politică a ancorării şi securizării lor in 
blocul Uniunii. 

Există, evident, îngrijorări şi evaluări costuri/beneficii pur 
economice asupra adoptării euro. Întrebarea de fond este despre 
cine trebuia să îmbunătățească acest raport, dacă nu o decizie 
politică internă. Ea trebuia să pregătească poate mai repede şi din 
interior convergenta, iar Uniunea să nu ne fi respins mereu 
ancora Schengen din alte motive decât cele economice. lată un alt 
exemplu de lipsă de viziune, măcinat de ambițiile introvertirii în 
propriile interese politice ale unor state membre ale UE, impuse 
de neconlucrarea coordonată la soluţiile crizei. 


Să nu uităm (reamintim acest lucru) că, înalți decidenti poli- 
tici au declarat, în contextul crizei, că dacă „euro cade, cade 
Uniunea”, o recunoaştere implicită a rolului politic al monedei 
comune ca proiect, înainte de a fi o monedă efectivă. 


Pactul Euro şi Uniunea Bancară au solicitat ca, printr-o 
decizie politică internă, România să participe la ele. Mobilizarea 
internă este pe măsură, judecatile privind costurile şi beneficiile 
fiind asumate. Este de presupus că acest lucru este posibil şi, 
poate, chiar mai important, atunci când vorbim despre adoptarea 

euro in contextul efectelor crizei de competitivitate (reducerea 
cantitatii si calitatii investitiilor) $i a datoriilor suverane (ruperea 
conexiunii falimentului bancilor comerciale de resursele publice). 

Ca urmare, o „gândire politică”, împărtăşită în comun de 
BNR şi executiv, pentru obiectivul adoptării euro este absolut 
necesară şi prioritară. Ea nu trebuie fundamentată în primul rând 
pe obsesia economică a criteriilor de convergenţă în afara unei 
voințe ferme, care iscă temeri, fără să ne aplecăm asupra cauzelor 
acestora. Am mai avut momente, în istoria noastră economică, în 
care voința politică a învins barierele economice ale timpului, 
tocmai datorită unei viziuni politice prin care problemele 
economice şi-au găsit rezolvarea. Opţiunea este pentru moder- 
nizarea României într-un complex de siguranţă, într-o lume 
globalizată, iar aderarea la UE a avut acest tel al ancorării noastre 
la vectori care fac posibilă modernizarea, valorificând provocările 
timpurilor noi. 

Este de reamintit, de asemenea, că adoptarea euro, chiar 
prin inversarea tradiţiei istorice — uniunea politică într-un spaţiu 
devenit national precede, de regulă, moneda naţională — nu a fost 
un scop în sine, prin care s-a validat o completitudine fără un 
anumit tel, ci un vehicul, un instrument, prin care Uniunea 
Politică Europeană chiar să se întâmple. În plus, UE a anului 
2007, când România a devenit stat membru, s-a transformat 
considerabil în urma continuității procesului de integrare, amen- 
dat şi de una dintre cele mai profunde crize. În aceeaşi măsură, 
România de azi este diferită de cea din anul 2007, la momentul 
aderării, procesul integrării din interiorul Uniunii fiind complet 
diferit de cel al pregătirii din exteriorul ei. 

Ceea ce trebuie subliniat este şi faptul că analiza costuri/be- 
neficii a adoptării euro, în contextul actualei decizii politice, 
trebuie racordată la noile realităţi, şi nu la cele ale momentului 
pentru care s-a luat decizia adoptării euro, respectiv, finalul 

perioadei de 7 ani (2015) de după anul aderării la UE (2007). O 
astfel de capcană trebuie evitată, mai ales prin prisma unei pre- 
zente considerabile a capitalului UE in România, ceea ce înseam- 
nă că raportul costuri/beneficii al adoptării euro trebuie judecat 
de o altă manieră, respectiv şi în ceea ce priveşte „împărțirea 
poverii”. 

Această abordare are beneficiul luării în considerare a unei 
realități în continuă mişcare, cu noi pârghii de funcţionare a 
economiei, cu o structură a pieţelor caracteristice, fata de care 
trebuie raportate realizarea şi consolidarea criteriilor nominale şi 
reale de convergenţă. Ea nu exclude, în niciun caz, seriozitatea 
îndeplinirii criteriilor respective, ci angrenează noua realitate ca 
stimul pentru îndeplinirea sustenabilă a acestora. 


3.4.2. Abordarea publică: liant şi aliat al adoptării euro 


Adoptarea euro, în cazul României înseamnă, într-un fel, 
reîntoarcerea la momentul istoric al lansării actualei monede 
naţionale, leul. A fost momentul formării unei uniuni politice de 
natura consolidării statului național şi a prerogativelor sale de 
independenţă şi de suveranitate. Moneda națională, prin simbo- 
listica ei, venea să realizeze acea completitudine de percepţie 
internă şi externă, în care trei elemente definitorii — statul național, 
suveranitatea şi independenţa — se îmbinau într-un semn monetar în 
care se investea încrederea cetățeanului pentru un viitor ales de el 
însuşi. Încrederea in monedă avea conotatia predictibilitatii în 
ceea ce urma să facă statul, în ceea ce îşi propunea cetățeanul să 
realizeze cu propria lui viata economică şi socială. 

Este de bănuit că dezbaterea publică la momentul adoptării 
leului exprima anumite speranţe pentru o perspectivă benefică a 
României. Instituirea ca „Bancă Naţională” a primei bănci 

centrale pe teritoriul noii statalitati a insuflat importanta rolului ei 
pe termen lung pentru modernizarea, progresul si dezvoltarea 
economiei nationale, devenind „leagăn” promiţător de securitate 
pentru generațiile viitoare. Primul guvernator al BNR - Mitita 
Constantinescu, cel care nu a vrut să accepte decretul regal de a fi 
numit în acest post — a reuşit să gestioneze, cu o mare corecti- 
tudine, percepţia față de implicarea şi politicile unei bănci 
centrale în viața cetățeanului. A fost dovada reuşitei unei 
construcții instituționale de anvergură. Este posibil ca, la 140 de 
ani de la fondarea BNR, un nou pas să fie făcut spre o altă 
monedă. Fără a desfiinţa instituția, România urmează să adopte o 
monedă — euro — în care, poate, aceleaşi sentimente şi speranţe să 
fie investite, de data aceasta contopite cu cele ale „cetățeanului 
european”, acesta din urmă fiind privit ca factor multiplicator al 
încrederii împărtăşite într-un spațiu politic şi economic extins la 
scară continentală. 

Reînnoirea unui posibil calendar al adoptării euro trebuie 
prezentat ca un fapt natural, care să aibă la bază deja o voinţă 
politică naţională, exprimată şi asumată. Vorbim doar despre o 
etapă de pregătire şi un moment pentru care România este deja 
angajată, în cadrul unui proiect din care face parte şi în care 
urmează să-şi aducă propria contribuţie. Participarea deplină la 
UEM a României, prin adoptarea euro, este un angajament 
ireversibil, atât timp cât principiul tratatelor, de a fi respectate 
întru totul, rămâne valabil. Această subliniere este foarte impor- 
tanta. Ea delimitează în mod necesar un spaţiu al dezbaterii 
publice, îl jalonează şi îl precizează din punctul de vedere al 
subiectului concret. 

În mod normal şi corect, pe fondul unui proces de integrare 
în desfăşurare, ceea ce avem de dezbătut, analizat şi decis nu mai 
este integrarea în sine, ci perioada de prelungire structurală a 

acestui proces. Pe fond, este vorba despre a avea mai repede sau 
mai târziu moneda unică circulatorie şi în spaţiul economiei 
nationale. O monedă deja „fără frontiere”, parte a pieţei unice 
comunitare, care a înglobat deja cele patru libertăți de mişcare: a 
bunurilor, serviciilor, capitalului şi forței de muncă. 


De asemenea, adoptarea euro, prin impactul economic, poli- 
tic, social şi psihologic, trebuie privită prin prisma prioritatii unui 
subproiect la proiectul mare al integrării europene, corectitudinea 
traducerii lui în viata prin efortul national în marea construcție 
europeană fiind esenţială. Din acest punct de vedere, orice scepti- 
cism care l-ar putea învălui trebuie focalizat pe elementele/as- 
pectele de reuşită, ale soluţiilor, şi nu pe simple constatări ale 
neputinței. Din acest considerent major, cunoaşterea şi/sau 
reevocarea celor trei „rapoarte” care au făcut posibilă crearea 
UEM în cadrul Comunităţii Europene şi prefigurarea (Barre, 
Werner, Delors, vezi 3.4.3.) la moneda unică este absolut necesară. 


Preşedinţi ai Comisiei Europene şi echipe ale acestora au 
demonstrat, prin documente de „disecare” a realitatilor şi rapor- 
tarea lor la viziunea primă a integrării, că succesul acestui proces 
până la uniunea politică nu poate fi asigurat decât prin unidirec- 
tionalitatea şi ireversibilitatea integrării. Poate că exemplul cel 
mai elocvent a fost dat de ultima criză financiară, care a arătat că 
soluția sustenabilă a crizei Zonei Euro este înaintarea spre 
integrare (Uniunea Bancară), prin continuarea construcțiilor 
instituționale de tip comunitar, şi nu prin renunţarea la acestea. 
Criza din Zona Euro a readus pe agendă problema uniunii 
politice, care nu poate fi realizată fără uniunea fiscală, iar aceasta 
din urmă este de neconceput fără ruperea lanţului malign dintre 
crizele bancare şi datoria publică, via revenirea rolului benign al 
băncilor comerciale în creşterea economică sănătoasă. 


Din această perspectivă şi din faptul că România a decis 
participarea la uniunea bancară, deşi este încă în afara Zonei 

Euro, adoptarea monedei unice este si un proiect de anvergura 
naţională, care impune refocalizarea energiilor politice şi politi- 
cilor economice. Exercitiul îndeplinirii conditionalitatilor impuse 
de acordurile de finanţare cu FMI, Banca Mondială şi Uniunea 
Europeană, în sensul sustenabilitatii datoriei externe contractate, 
a demonstrat capacitatea României de a răspunde chiar criteriilor 
globale extinse de convergenţă, favorabile trecerii la euro. Pasul 
care mai trebuie făcut rămâne important. El nu este facil, în con- 
textul reformelor structurale mult prea întârziate. Condiţiile 
depăşirii unei false imposibilitati clamate de multi „binevoitori” 
tin, în primul rând, de modul în care trebuie înțeleasă abordarea 
acestui nou proiect național la toate palierele socioprofesionale, el 
având nevoie de aliați curajoşi, implicaţi, şi nu de simpli contem- 
platori. 

Aderarea la euro nu este un proiect conjunctural şi, ca 
urmare, prin el trebuie învinsă tocmai conjunctura, de multe ori 
nefavorabilă, fiind un proiect de anvergură națională. Într-un 
astfel de caz, revenirea la un consens de acţiune pe termen mediu 
şi lung, prin eliminarea asperitatilor pe termen scurt, este 
esenţială. Rolul dezbaterii publice constă tocmai în eliminarea 
acestor asperitati în sensul lor cel mai larg: scepticism, temeri, 
îndoieli, chiar dacă toate configurează evaluări cu bilanţ negativ 
pe termen scurt, dar surmontabile pe termen mediu şi lung. 


Asperitatile pe termen scurt trebuie abordate exclusiv în 
logica procesului integrării în care suntem angajaţi, pericolul 
pentru România, „urcată” deja în trenul integrării, fiind stagnarea 
în aprofundarea integrării, când celelalte state membre înain- 
tează. Episodul crizei din Ucraina a demonstrat, din punct de 
vedere geopolitic şi geostrategic, modul în care trebuie puse în 
balanţă beneficiile calitative ale integrării, respectiv o ancorare 
fermă la un spaţiu politic şi economic mai sigur. Altfel, se amplifi- 
că riscul de a rămâne captivi exclusiv unor costuri de oportu- 

nitate, relativ mari, dar recuperabile tocmai datorită apartenenţei 
la un spaţiu politic şi economic predictibil. 

Dimensiunile unei dezbateri publice autentice privind proiectul 
adoptării euro sunt multiple, ele trebuind a fi tratate echilibrat, 
într-o corelație realistă, şi aşezate pe drumul integrării pe care 
România îl parcurge. Să nu uităm că acest drum, ales deja de 
România prin semnarea TFUE, este o consfintire juridică bila- 
terală între două parti, nu un simplu gest de voinţă unilaterală. El 
este un angajament față de o comunitate mai largă, şi nu inci- 
pientă, de a merge într-un anumit sens împreună. De data aceasta 
şi cu posibilitatea de a avea o opinie proprie, exprimată din 
interiorul ei. 

Dimensiunea emoțională a dezbaterii publice cu privire la euro — 
ca simbolistică monetară — este depăşită din punctul de vedere al 
tradiţiei simbolisticii naţionale. Alături de leul naţional, fiind 
cetățeni europeni, detinem în mod liber şi euro, îl folosim în 
tranzacţii, după cum chiar legea românească denominează anu- 
mite repere (acciza, suma minimă a unei achiziții publice prin 
licitaţie deschisă etc.) în euro. 

Dimensiunea politică a dezbaterii publice trebuie să plece de la 
premisa că euro este, în primul rând, un proiect politic (Otmar 
Issing), aspect uitat adeseori de tehnocratii economişti captivi ai 
manualelor de zone valutare optime. Tehnologia adoptării şi 
funcţionării euro — ca vehicul spre o uniune politică, şi nu ca 
rezultat al acesteia — porneşte de la premisa de proiect politic, în 
care validitatea este asigurată de un puternic angajament politic 
al celor care reprezintă statele membre ale Zonei Euro (Etienne 
Davignon). 

În consecință, busola euro rămâne în continuare în mâna 
politicului, iar reaşezarea ei pe linia cap-compas a necesitat pro- 
grame de austeritate severe, care au amendat comportamentul 
politic voluntar, fără respectarea echilibrelor macroeconomice. 

Orientarea acestor programe de austeritate s-a dovedit exagerata 
prin instrumente si severitate. Consecința imediată a fost 
inflamarea socială (şomaj, ajuns la cote istorice maxime în 
Uniunea Europeană, venituri reale în scădere), schimbări forțate 
de guverne (Italia, Spania, Portugalia) şi instabilitate politică, 
afectarea creşterii economice pe termen scurt şi mediu, cu 
agravarea crizei fiscale şi a datoriei publice etc. 


Toate aceste efecte, încă prezente în spaţiul Uniunii Euro- 
pene, pot inspira sau deturna corectitudinea unei dezbateri 
politice vizionare, punând în fata consecinţe, şi nu cauze. De 
asemenea, în dezbaterea politică actuală trebuie evitată confuzia dintre 
politică şi politici (politics vs policies), ceea ce face ca percepţia ei să 
fie mai degrabă un atac la persoane, şi mai puţin un aport 
constructiv la politicile economice. 


Dimensiunea economică a dezbaterii publice poate apărea ca 
fiind cea mai importantă, întrucât tonalitatea şi orientarea ei au 
un efect politico-emotional cu reverberatii asupra cetățeanului si 
aspirațiilor acestuia. Tentaţia spre descurajare este încă prezentă, 
arătându-şi efectele chiar la momentul stabilirii unui nou 
calendar al adoptării euro (2025). Dimensiunea economică este, 
de regulă, cea mai preocupantă, dovadă fiind multitudinea de 
opinii bazate, tot de regulă, pe un bilanț excesiv cantitativ şi, din 
păcate, şi lipsit de importanţă. 

Totuşi, dimensiunea economică a trecerii la euro rămâne 
importantă nu numai în sine, ci şi pentru conştientizarea calită- 
tilor proiectului euro din punct de vedere functional, un aspect 
care devine cotidian. În egală măsură, conştientizarea calității 
proiectului euro trebuie să privească atât criteriile care îl fac valid, 
sustenabil „din interiorul” economiei României (multe dintre ele 
fiind denumite cantitativ: indici, rate, ritmuri, proporții etc.), cât şi 
beneficiile acestuia: eliminarea riscului valutar, uşurarea şi redu- 
cerea costului tranzacţiilor, rapiditatea plăţilor, uniformizarea 
documentaţiei, rapiditatea tranzitului fizic etc. 

Pentru cetățean, în toate ipostazele sale — de agent economic, 
consumator, investitor, producător, exportator etc. —, ținta euro 
trebuie inoculată ca fiind una tangibilă, iar participarea activă a acestuia 
la realizarea ei este necesară dincolo de înțelegerea avantajelor vieții 
cotidiene: Avem nevoie de o reîntoarcere completă în Europa de 
azi, cea a Uniunii? Vedem în euro o ancoră a noastră mai 
puternică în această Uniune? Folosind euro, simțim apartenenţa 
noastră la o Uniune mai puternică, prosperă şi sigură? Poate că 
astfel de motivații trebuie întărite prin dezbaterea economică a 
proiectului trecerii României la euro. La urma urmelor, este vorba 
despre cultivarea unei încrederi într-o monedă comună, euro, a 
unei întregi populaţii, monedă care, la rândul ei, va fi întărită de 
această încredere. 


Folosind euro, simțim apartenența noastră la o Uniune mai 
puternică, prosperă şi sigură? Poate că astfel de motivații trebuie 
întărite prin dezbaterea economică a proiectului trecerii României 
la euro. La urma urmelor, este vorba despre cultivarea unei 
încrederi într-o monedă comună, euro, a unei întregi populaţii. 
Monedă care, la rândul ei, va fi întărită de această încredere. 


Ajungând la încrederea într-o monedă pe un alt drum decât 
cel traditional — national, dar oarecum simetric, fiind vorba de 
obiectivul unei Uniuni Politice — dezbaterea publică a adoptării 
euro trebuie să atingă şi un subiect sensibil. Primul pas al intro- 
ducerii euro şi creării Zonei Euro, evenimente nu prea îndepăr- 
tate în timp, aduc şi un „şoc”, de altfel prevăzut ca o condiţie sine 
qua non a funcţionării euro: cedarea unei parti a suveranității 
statale, politica monetară națională trecând în gestiunea politicii 
monetare unice a Băncii Centrale Europene. 

Prin voinţa de a adera la Uniunea Europeană, România a 
asimilat deja concepte ca subsidiaritatea şi cedarea unor părți de 
suveranitate (de exemplu, în domeniul politicii comerciale), func- 
tionarea eficientă a Uniunii nefiind posibilă decât cu înţelegerea a 

ceea ce inseamna coordonare si cooperare la nivel comunitar. 
Poate ca acceptarea acestor concepte a fost relativ mai usoara 
decat punerea in practica. Ceea ce nu s-a analizat si redefinit sufi- 
cient de transparent, ca urmare a acceptării acestor cedări, sunt 
alte doua aspecte esentiale ale suveranitatii, ca si cand acestora nu 
li s-ar fi adus atingere: in ce consta conservarea identitatii unui 
stat membru, dincolo de diversitatea culturală, şi cum ar trebui 
gestionate aspectele politico-emotionale ale oricărei naţiuni legate 
de idealul independenţei. 


Definite initial acum câteva sute de ani, începând cu pacea 
de la Westfalia, respectivele concepte nu-şi pierd valoarea, dar 
conţinutul lor evoluează în timp, odată cu fenomenele de inter- 
naționalizare, mondializare, integrare, globalizare. Fiecare sistem 
relational între state, în unul dintre sistemele enumerate, aduce 
noutăți în paralel cu garanţiile considerate necesare. 


Insistăm asupra complexității unei dezbateri publice asupra 
adoptării monedei unice, pentru că redeschiderea politică a unui nou 
calendar legat de acest proiect nu este o simplă ştire. În niciun caz, ea 
nu trebuie abordată pompieristic, ciclic sau periodic, ci cu o cadență 
sustenabilă pentru formarea unei culturi cetăţeneşti proactive proiec- 
tului, care trebuie înțeles ca unidirectional din punctul de vedere 
al finalitatii. În acest tip de abordare, contrapunerea fezabilitatii 
lui cu o multitudine de dubii şi trimiteri în derizoriu nu este doar 
contraproductiva pentru cetățean - aliatul natural al politicului -, 
ci aduce atingere şi seriozitatii unui stat membru al UE, angajat 
într-un demers liber consimțit juridic şi consemnat ca atare de 
părţile contractante. 


Euro este un fapt, şi nu o teorie abstractă. Euro este o 
monedă care circulă într-un spaţiu de peste o jumătate de miliard 
de consumatori, iar 40% din tranzacţiile comerciale internaționale 
sunt denominate în euro. Euro a devenit o monedă de rezervă, 
noi state membre ale UE reuşind să o adopte (Slovenia, Slovacia, 

Estonia, Letonia, Lituania). Moneda euro a trecut un examen 
capital în recenta criză financiară, deficienţele ei conturând lecţiile 
însănătoşirii şi ale mijloacelor protejării ei viitoare. 

Renuntarea tehnică la euro, aşa cum s-au formulat unele 
propuneri în faza acută a crizei financiare, incumbă costuri majo- 
re, care le-ar depăşi cu mult pe cele ale adoptării ei, ceea ce subli- 
niază încă o dată că singura soluție optimă a obiectivului politic al 
Uniunii este însănătoşirea monedei sale unice. Nu vorbim despre 
cursul ei de schimb ori de volatilitatea sau nivelul tranzacţiilor pe 
piețele valutare, ci despre necesitatea unei voințe politice care, 
prin politici comune (pilonul monetar) şi naționale (pilonul fiscal, 
deocamdată) face sustenabilă moneda euro din punct de vedere 
economic. O face credibilă şi utilizabilă ca instrument al 
dezvoltării şi progresului social în aria funcționării lui. 

România este deja în interiorul acestui proces şi a depăşit etapa 
opțiunilor alternative, decizia reluării unui nou calendar de adoptare a 
euro fiind expresia acestei realități. Alături de celelalte state membre 
ale UE, România are de depăşit slăbiciunile structurale ale euro. 
Dar, înainte de a comensura indicatorii economici, stabilitatea 
acestora, România are de gestionat atitudini îngrijorătoare: ten- 
dinta spre introvertire/izolare a statelor membre, expresie a unei 
credinţe false că numai măsurile nationale salvează; resurgenta 
naționalismului economic, care se opune principial şi factual 
cooperării la nivel de Uniune; proliferarea euroscepticismului la 
un nivel critic, relevat de ridicarea unor forţe radicale validate de 
alegeri naţionale şi la nivelul Parlamentului European; fractu- 
rarea electoratului cu apariția de partide naţionaliste, de natură sa 
schimbe cursul proiectului Uniunii Politice; o periculoasă schim- 
bare de forte în menţinerea abordării centripete a integrării. Toate 
acestea sunt pericole şi costuri naționale mult mai mari decât cele 
ale trecerii la euro. Ca urmare, considerăm că dezbaterea publică 
trebuie să se țină departe de un mesaj al disolutiei cooperării în spiritul 
proiectului european, când idealul unei Europe puternice, sigure şi 

prospere, in orice punct geografic al ei, se fundamenteaza pe 
solidaritate si coeziune. 


3.4.3. Rapoartele Barre, Werner si Delors: 
importanta lor pentru dezbaterea publica 


Rapoartele Barre, Werner, Delors reprezinta un exemplu de 
gestionare constructivă a etapelor de integrare europeană, în 
contextul unor îndoieli şi confuzii — prin care trecem şi noi acum — 
depăşite tocmai pentru că s-a avut în vedere un azimut (ţintă) clar 
al procesului de integrare, respectiv ceea ce era definit în Tratatul 
de la Roma (1957). Ori de câte ori viziunea acestui prim tratat a 
fost incetosata de anumite realități, care obligau la recurgerea la 
mai mult naţional decât comunitar, s-a vorbit despre perioade de 
stagnare în integrare. 


S-a dovedit însă că revigorarea procesului de integrare 
europeană a avut întotdeauna surse, dacă preeminenta nationa- 
lului a fost depăşită în favoarea conceptului comunitar. Numai în 
acest fel a fost dezvoltată dimensiunea de aprofundare a inte- 
grării, respectiv captarea a noi şi noi domenii, inclusiv cel mo- 
netar, în sfera coordonării politicilor la nivel comunitar. Dacă se 
doreşte adoptarea euro, atenţie, în sensul respectării unui angaja- 
ment politic, atunci este recomandabil să se tina la un anumit tip 
de discurs şi dezbatere, iar cei pro sau contra să fie, să rămână şi 
să conlucreze în aceeaşi echipă şi nu de pe baricade diferite. Toate 
argumentele sunt necesare şi de cântărit. Dar să aducă soluții şi 
clarificări. 

Rememorarea mai amplă a celor trei rapoarte celebre, dar 
uitate — Barre, Werner şi Delors — aduce în atenţie exemplul 
conlucrării de care avem astăzi nevoie pentru a intra în atmosfera 
proiectului euro pentru români. Ele sunt încă mărturia vie a 
conlucrării prin care — în final şi dincolo de argumente pro şi 

contra, îndoieli şi confuzii —, s-a cimentat un drum cu fermitate 
pragmatică, ce a condus, de facto şi de jure, la crearea Uniunii 
Economice şi Monetare. 

Considerăm importantă evocarea rapoartelor, din mai 
multe motive şi puncte de vedere. Un prim motiv este spiritul lor 
de redactare călăuzitor, care trebuie cunoscut de la sursă. Acest 
spirit insistă asupra rolului decisiv al voinţei politice a statelor 
membre de a tine tempoul parcursului integrării europene, con- 
form principiilor statuate în primul tratat al ceea ce avea să 
devină Uniunea (Tratatului de la Roma, 1957). Ele au reprezentat 
adevărate pietre de hotar în canalizarea conştiinţei europene — 
politice şi sociale — către proiectul Uniunii, necesitatea alinierii ei 
la un proiect ireversibil, de la care cale înapoi nu ar trebui să 
existe. 


Un al doilea motiv ţine de realităţile nu numai din România, 
ci şi din celelalte state membre, obosite de o criză şi cu un 
leadership slab, context în care derapajele de la un proiect, din 
motive de presiuni sociale şi de incompetenta, sunt mult mai 
vizibile. În ceea ce ne priveşte, credem că rapoartele interesează 
acum tocmai prin nevoia de a întări credibil decizia politică a 
adoptării euro de către România. Clasa politică, echipele tehno- 
crate pot vedea în ele modul eficient de abordare şi realizare a 
unui proiect cu final definit, modul în care se poate scrie şi 
acționa tactic pentru traducerea în viață a unei viziuni angajate. 
Adoptarea euro face parte din această viziune a noii apartenente 
a României la Uniunea Europeană. 


Nu greşim cu nimic dacă afirmăm că revederea acestui 
exercițiu major ne-ar aduce în parametrii unei autentice com- 
binări, pragmatice, a voinţei politice, cu directive de susținut şi 
aplicat într-un calendar ferm, cu necesitatea inițierii de modificări 
legislative care nu mai pot aştepta (Constituţia, Statutul Băncii 

Centrale, legile administratiei publice centrale si locale, legea 
finantelor publice, legea contabilitatii etc.). Toate menite sa dea 
legalitate şi să degajeze de neconstitutionalitate terenul măsurilor 
tehnice, concrete, ce vor face posibilă circulaţia euro pe teritoriul 
României. 

Din păcate, chiar şi Bruxelles-ul a uitat de tenacitatea cu care 
s-a lucrat pentru crearea Uniunii Economice şi Monetare, iar 
motivul creşterii numărului statelor membre nu poate fi evocat ca 
impediment, dacă scopul Uniunii a fost să cuprindă cât mai 
multe state europene. 

Desigur, Europa, fondatoare a Uniunii, a mai trecut prin 
perioade de euroscepticism, când trebuia să fie depăşite barierele 
de concepție ale suveranităţii totale, indivizibile, netransmisibile 
în parti, cedând totuşi loc subsidiaritatii, coeziunii şi solidarității 
pentru un proiect cuprinzător, o viitoare „casă de securitate” 
pentru cetăţenii țărilor membre. 


3.4.4. Oportunităţile momentului 


The defeatists are intelligent, proactive, 
those with a vision are dreamers. 


Etienne Davignon 


Anul 2017 va fi reținut ca un moment important al istoriei 
globale, prin mutatiile politice ale unor importanți actori 
europeni şi globali. Orientările impuse de aceştia, mai vechi şi 
care trebuie consolidate, sau noi, în sensul abordărilor prag- 
matice, duc spre acelaşi scop. Dincolo de mutatiile din SUA şi 
Marea Britanie — un nou preşedinte, respectiv un divorț de UE, 
Brexit —, avem in vedere configurarea unei noi formule de lideri 

ai Europei, care că se vor ocupa, sperăm, în mod serios de viitorul 
Europei. 

Odată cu anunţarea rezultatelor alegerilor parlamentare din 
Germania, putem vorbi despre (re)constituirea nucleului dur al 
Uniunii, cu privire la efectele relegitimizării motorului franco- 
german, prin alegerea preşedintelui Franţei şi realegerea canc- 
elarului Germaniei, la care se adaugă corolarul agendei viitoare a 
Uniunii, cuprinse în discursul preşedintelui Comisiei Europene, 
Jean-Claude Juncker (Bruxelles, 13 septembrie 2017). Asupra 
conţinutului discursului, care practic „perie” scenariile deja 
cunoscute dintr-o perspectivă proprie a preşedintelui Comisiei, 
vom reveni, dar după ce ne vom referi la abordările mai largi şi 
specifice, vehiculate în spaţiul european. 


3.4.4.1. Despre criterialitatea încrucişată 


Oportunitatea momentului trecerii la euro nu poate fi 
redusă la valorificarea ei doar după criteriile de convergenţă 
nominală (singurele prevăzute ca obligatorii în tratate) şi de 
convergenţă reală (asumate ca necesare în mod informal). Foarte 
puţină lume vorbeşte însă despre convergenta juridică, explicația 
constând în obturarea voită a unei realităţi conflictuale. Armo- 
nizarea legislativă şi instituțională cu dreptul Uniunii şi al 
competenţelor puterilor în statul de drept, ar trebui să conducă la 
performanţe comparabile cu celelalte state membre ale Uniunii, 
măcar din punct de vedere al unui proces de ,,catch-up” accelerat 
spre standardele comunitare. Ceea ce auzim mai des este tocmai 
despre lipsa capacităţii instituționale, pe domenii în care puteam 
progresa mai mult cu sprijinul politicilor Uniunii (ex. valorifica- 
rea fondurilor structurale, domeniu unde cerem mult şi utilizăm 
puţin). 

Sustinem nevoia de a face apel la o multitudine de criterii 
prin faptul că oportunitatea, ea însăşi, este structurată pe factori 

stimulativi interni si externi, deopotriva cu riscuri de natura 
diferita (economica, politica si geopolitica). De altfel, constatam ca 
documentele de reflectie ale Comisiei Europene, asupra cărora 
România trebuie să se exprime, prezintă în fundamentare o incru- 
cişare de argumente față de care trebuie să ne raportăm printr-o 
poziție multicriteriala. Exercitiul demersului pentru adoptarea 
euro, facut de țările noi aderente la Uniune, nu mai poate fi 
singular şi strict focalizat pentru noii pretendenți, România fiind 
un caz. 


Suntem în fața unei inițiative de amploare în ceea ce 
priveşte reinventarea Uniunii, de interes major pentru România, 
care, prin seriozitatea implicării, şi nu a „aşteptării” ci, mai ales, a 
acomodării la realităţile vremurilor, are şansa de a deveni membru 
refondator al Uniunii reformate. Este prilejul cel mai bun pentru a 
deveni ceea ce ne tot promitem, actor proactiv în interiorul Uniu- 
nii. Nu este momentul pentru a se diseca posibila complexitate 
sau chiar imprevizibilitate a drumului reformării Uniunii, în stilul 
dezbaterilor devenite „tradiţionale” şi care nu duc la nimic. 
Trebuie abordată adecvarea acţiunii noastre la una dintre căile 
prefigurate de scenariile puse în dezbatere. Din aceste scenarii, 
prin încrucişarea unei multitudini de argumente, devenite pentru 
noi criterii (născute din realitățile momentului, unele fiind destul 
de neliniştitoare), trebuie să ne asigurăm, în primul rând, că 
suntem la masa negocierilor şi a deciziilor de care putem 
beneficia în viitor. 

Schimbarea de atitudine asupra căreia tot insistăm presu- 
pune consolidarea avantajelor anterioare de stat membru al 
Uniunii (remarcând că valenţele acestora sunt departe de a fi fost 
consumate) şi valorificarea noilor oportunități într-un sens mai 
puternic al apartenenţei noastre la Uniune, fiind nevoie de o şi 
mai bună articulare la realităţile şi oportunităţile vremii. Un 
eveniment încă recent, organizat de redacţia Cursdeguvernare.ro 


România in globalizare 407 


(„Reforma iminentă a UE: România şi "nucleul dur’. Adecvare, 
politici, măsuri necesare”, 19 sept. 2017) reliefa că reala integrare 
se va cunoaşte cu adevărat după 2017: „Impactul acestei reforme 
va însemna pentru noi ceva mai greu decât aderarea din 2007: 
acum va fi „de-adevăratelea”. 


Anul 2017 şi următorii ar putea aduce o modificare de 
paradigmă, iar acest lucru trebuie luat în serios dacă recunoaştem 
necesitatea unei schimbări de atitudine în ceea ce ne priveşte. Nu 
putem judeca o nouă paradigmă, spre care se îndreaptă Uniunea, 
fără adecvarea stilului nostru de a trata problematica integrării, 
tratare caracterizată prin trei trăsături care nu prea ne-au onorat: 
prima — cea de a aştepta mai mult decât a livra, de a face alții mai 
mult pentru noi decât noi pentru noi; a doua — de a ne trata 
problemele şi a le raporta la cele ale Uniunii, ca şi când am fi în 
afara ei; a treia — nu puţini au fost cei care au vorbit chiar 
împotriva țării în forumurile Uniunii. 

La momentul toamna anului 2017, devine cert că ceea ce se 
întâmplă în mai toată Europa, respectiv analize şi dezbateri cu 
disecarea scenariilor privind viitorul Europei, trebuie să se 
întâmple cât mai rapid şi consistent şi în România. Mai mult, 
revenind la adoptarea euro, acest proces oportun de antamat la 
momentul menționat, trebuie privit ca o dimensiune a unui 
proiect mult mai larg, legat de destinul Uniunii. În prezent, 
adoptarea euro face parte dintr-un demers complex, mult mai 
structurat, la care România este în mod obligatoriu parte. 
România trebuie să se pronunţe asupra întregului în care se 
regăseşte problematica Zonei Euro şi a lărgirii acesteia, nu numai 
secvențial, la ea însăşi. 

Pentru România, unicitatea adoptării monedei euro este, în 
primul rând, un proiect politic asupra căruia este necesar să re- 
flecteze întreaga naţiune, iar susținerea lui trebuie să fie credibilă. 

Această înțelegere a adoptării euro este mai mult decât necesară 
pentru momentul unei noi decizii politice, înțelegând acum 
calitatea monedei unice de ancoră a apartenenţei, întărindu-şi 
rolul de vehicul, şi nu de scop. 


Un efort naţional condus cu această credință este un 
exercițiu de neînlocuit cu alte opțiuni, întrucât realizarea lui este 
deschizătoare de drumuri pentru ceea ce considerăm modernizarea 
României într-o Europă Unită, consolidarea apartenenţei sale euro- 
pene si, mai ales, ireversibilitatea opțiunii pentru modelul de 
civilizaţie şi valori occidentale, din care să nu mai poată fi 
dislocată. Euro vine să întărească material şi funcţional tratatul 
juridic al României de aderare la Uniunea Europeană, respectiv 
de a cere şi a livra, pentru a sta la masa decidentilor. Zona Euro 
este „mai multă” Uniune, cu participarea „mai multora”, în 
rândul cărora credem că trebuie să fie şi locul României. Într-o 
lume agitată de comportamente imperiale periculoase, adoptarea 
euro devine, pentru România, una dintre garanţiile necesare. 


„Va fi greu în Zona Euro, dar şi mai greu în afara ei” spune 
Victor Grigorescu, fost ministru al Energiei, într-un articol 
publicat în ziarul Adevărul (sept. 2017). Acest lucru nu trebuie să 
ne îndepărteze însă de analizarea oportunității adoptării euro. 
„Efectele” imediate ale adoptării, aşa cum sunt ele evocate de 
autor, avertizează: „Până acum, ne-au explicat economiştii ce se 
întâmplă dacă trecem la euro: nu vom mai putea folosi unele 
instrumente importante de politică monetară, Banca Naţională va 
fi restricționată în anumite decizii, companiile româneşti vor 
exporta cu mai multă dificultate produsele, atâta timp cât 
Romania va avea o monedă puternică, poate vor trebui să 
investească mai mulți bani pentru a creşte calitatea, ca să justifice 
creşterea costurilor”. 


Un mesaj contrar, de oportunitate, pornind practic de la 
conotatiile menționate anterior, este cel al ministrului portughez 

de Externe, Augusto Santos Silva (interviu Bloomberg, august 
2017), stimulat probabil şi de declarația ministrului român de 
Externe: „România ar putea adera la Zona Euro în 2022. Statele care 
ezită în prezent să treacă la euro”, spune ministrul portughez, „ar 
putea întâmpina de acum încolo dificultăți majore dacă vor amâna prea 
mult decizia. Motivul este că țările Zonei Euro se vor angaja la o mai 
profundă integrare şi vor impune condiţii formale şi informale mai 
dificile de intrare în zonă a pretendentilor de mai târziu, care pierd 
oportunitatea momentului. Dacă nu urmezi drumul integrării, devine 
din ce în ce mai greu să te întorci la momentul oportun integrării”... în 
Zona Euro (n.n.) 


Trebuie să privim în fata şi un alt adevăr, cu referire la 
convergenta reală de realizat, condiție asumată informal (din 
păcate ca scuză) pentru adoptarea euro (pe care, practic, ne-o 
impunem moral, întrucât tratatele nu stipulează expres acest 
lucru). Este o stare de spirit insuflată de necesitatea sustenabilitatii 
oricărui progres — o frumoasă noțiune, excesiv folosită, dar mai 
puţin explicată —, chiar dacă vorbim numai despre criteriile de la 
Maastricht. Se pare însă că, tocmai aşteptând realizarea conver- 
gentei reale, ne-am îndepărtat de indicatorii care îi caracterizează 
performanţa, iar costurile trecerii la euro vor exista întotdeauna şi 
vor fi şi mai mari cu trecerea timpului. Oare mesajul econo- 
mistilor, alţii decât autorii acestei lucrări, „să aşteptăm până cand 
vom fi cu adevărat pregătiţi şi economia noastră va putea face 
fata presiunilor competitive ale Zonei Euro” (mesaj sintetizat de 
Grigorescu), poate fi valabil perpetuu şi în orice condiţii? Rezis- 
tenta la presiunile competitive nu o avem asumată de la tratatul 
de asociere încoace, când ne-am angajat să avem o economie de 
piaţă rezilientă la competiţia loială? Peste 70% din exporturile 
noastre, care depăşesc 60 de miliarde de euro pe an, se duc pe 
pieţele Uniunii. Nu se poate, prin urmare, invoca motivul că nu 
am face față competiției comunitare! E însă adevărat că, deşi 

avem o creştere economică bună, generalizată şi chiar continua 
după aderare, cu influenţele ciclice normale unei economii de 
piaţă. Fiind în afara Zonei Euro, nu ne-am apropiat însă atât de 
mult de prosperitatea partenerilor cei mai dezvoltați din Uniune. 

Este bine să cunoaştem ceea ce fac alte ţări membre ale UE, 
aflate în faza în care, ca şi România, trebuie să pună capăt dero- 
gării de a adopta euro. Fără alinierea la argumentele lor, prin care 
îşi justifică neprecizarea unor date (Cehia, Polonia, Ungaria, 
Bulgaria). Un singur lucru este însă clar, şi anume că ţările spre 
ale căror argumente privim sunt toate pregătite stand-by pentru 
adoptarea monedei euro, având îndeplinite toate condiţiile 
instituționale şi de abordare a deciziei finale în orice moment. 
Partenerii Zonei Euro la recunosc meritele pentru seriozitatea 
operationalizarii demersului adoptării euro. Nu este însă şi cazul 
României. 


3.4.4.2. Decizia la pachet 


Decizia României de trecere la euro trebuie să vină la pachet 
cu altele, care configurează un cadru mult mai larg de probleme 
şi politici ale Uniunii, dacă se doreşte desenarea unei perspective 
reale, de acum încolo, a procesului integrării europene. Uniunea a 
ajuns la un grad înalt de complexitate. Inertia letargică şi pericu- 
loasă în care s-a ajuns este profund contraproductivă şi alimen- 
tează, în opinia celor care vorbesc despre posibila destrămare a 
proiectului european, spirite centrifuge. 


Considerentul complexităţii trebuie judecat dintr-o altă 
perspectivă şi, pentru a nu fi subiectivi, vom face apel la o opinie 
venită de pe poziția unei tari pe cale să părăsească UE, exprimată 
de fostul guvernator al Băncii Angliei, Mervin King în lucrarea sa 
Sfârşitul Alchimiei (2016). Fie dăm ceasul putin înapoi, pentru 
reduce complexitatea modelului dată de calitatea interrelationarii 

statelor membre prin liderii lor, fie se redecide accelerarea 
procesului integrării spre obiectivul final, uniunea politică. În 
capitolul VI — „Căsătorie şi Divorţ: banii şi națiunile” (pag. 247, 
Editura Comunicare.ro, 2017) Mervin King spune că nu se poate 
soluţiona criza Uniunii Monetare Europene „fără a contesta fie 
ambițiile supranationale ale Uniunii, fie natura democratică a guver- 
nelor supranationale ale Uniunii Europene. Una sau cealaltă dintre 
părți va trebui să cedeze”. King, continuă însă cu necesitatea alegerii 
între întoarcerea la valutele naţionale şi asumarea „unui transfer 
clar şi precipitat de suveranitate politică înspre un guvern european”. 
Observăm cu claritate necesitatea de a nu mai rămâne în zona gri 
atunci când vorbim despre destinul Uniunii, iar acest lucru 
înseamnă a fi decis, credem noi, pentru opțiunea a doua. 


Dacă preşedintele Franţei, Emmanuel Macron, susține 
hotărât parcurgerea paşilor spre finalitatea celei de a doua 
opțiuni, urgenţa fiind Zona Euro cu parlament, uniune fiscală, 
buget (o redefinire a ideii fondului monetar european) şi ministru 
de finanţe, atunci trebuie să intuim, în virtutea reuşitelor moto- 
rului franco-german de-a lungul existenţei Uniunii, că destinul 
României în Uniune trebuie legat de consolidarea şi continuarea 
viguroasă a proiectului european. Dar cu instituţii puternice, şi 
politică/geopolitică, internă şi externă a Uniunii, pe criterii mai 
greu măsurabile doar cu indicatorii de convergenţă în spatele 
cărora ne ascundem neputinta. 


În orice moment vom decide adoptarea euro, vor exista 
costuri pe termen scurt, dar şi beneficii pe termen lung, în virtu- 
tea principului recuperării unei investiţii inițiale. Discursul zilei 
oripilează prin simplitatea judecăților de valoare, care ar trebui 
extinse la politică, geopolitică şi strategie cu bătaie lungă. Judecati 
care, din păcate, sunt astăzi în favoarea aşezării noastre la 
periferia lucrurilor importante în derulare. Victor Grigorescu 

(citat mai înainte) exprimă o concluzie fermă: „rămânerea in afara 
Zonei Euro ne păstrează în actuala stare de neputinţă”, ceea ce 
înseamnă că orice aspirații politice de a juca un rol european sunt 
sortite eşecurilor. Politicieni, cercuri de faceri, parteneri occiden- 
tali inserati în economia românească, simplii cetățeni în orice 
forme de asociere, trebuie să-şi asume costurile adoptării euro, 
care vor exista mereu: Ele nu trebuie reduse doar la cele econo- 
mice, după cum avantajele adoptării euro nu trebuie judecate 
doar în termeni economici. Curajul acestei opțiuni, într-un mo- 
ment de mare oportunitate, trebuie însoţit de întrebarea extrem 
de dură asupra locului pe care ni-l dorim în Uniune în următorul 
deceniu, formulată tot de V. Grigorescu: „la periferie, singuri, sau în 
mijlocul celui mai mare bloc economic al lumii. Unde să ne găsească 
viitoarea criză economică, puternici, ori cu mâna întinsă la porțile Zonei 
Euro?”. 

Schimbarea de atitudine trebuie privită si ca o trezire 
absolut necesară dintr-o reverie în care suntem blocaţi de aceleaşi 
(prejudecăţi perdante. In 24 martie 2017, Etienne Davignon, 
preşedinte al Prietenilor Europei şi fost vicepreşedinte al Comisiei 
Europene, a lansat un apel pentru revenirea la idealul european. 
Momentul a fost bine ales, tocmai când la summitul de la Roma al 
Consiliului European se lansa carta viitorului/destinului Europei. 
Aşa cum noi pledăm să nu rămânem la periferia Uniunii, 
asumându-ne costurile în momentul de oportunitate existent, 
Davignon pledează pentru ca Europa să nu rămână la periferia 
lumii, ca urmare a procesului de globalizare (The Awakening: 
„On the 60th anniversary of the signature of the Treaty of Rome, 
Etienne Davignon, President of Friends of Europe, launches an appeal 
for an awakening of a European ideal”, 24 martie, 2017). 


Este inevitabil ca Europa să-şi piardă locul de frunte în 
lume, iar cetățenii ei să devină o minoritate, ca o consecință 

inevitabilă a globalizării, spune Davignon. Soluţia viitorului 
pentru cetățenii europeni este de a „rejecta fatalismul, ca singura 
alegere pentru cei care cred că pot modela viitorul. Destinul nostru nu 
poate fi retrogradarea la periferie”. Parafrazand alte ziceri ale auto- 
rului apelului, considerăm că şi România, confruntată cu globa- 
lizarea şi schimbările accelerate, îşi doreşte ca modelul occidental 
— Uniunea - să fie prezervat. Istoria demonstrează că ieşirea din 
modelul de democraţie de tip occidental şi căderea în izolare, au 
marcat timpuri cu mari eşecuri pentru țările în cauză. Mai mult, 
destinul României nu mai poate fi rupt de cel al Uniunii. Avem 
tot dreptul şi interesul să fim în prima alinie a acţiunilor acesteia, 
nu numai cu privire la cele interne, ci şi pe plan global. Însăşi 
necesitatea de a face fata provocărilor/riscurilor globalizării ne 
obligă să ni le asumăm din interiorul Uniunii, ca actor global. 


Jean Monet a avut dreptate în scrierile sale, strecurând o 
frază căreia trebuie să-i acordăm atenţie: „Nimic nu este posibil fără 
oameni, dar nimic nu durează fără instituții”. Înțelegerea ei este mai 
mult decât emblematică dacă ne referim la Uniunea Economică şi 
Monetară (UEM), aflată încă în zona de pericol după criza 
financiară. Ceea ce vedem este exact întărirea instituţiilor ei, vechi 
şi noi, printre care se numără şi Uniunea Bancară. Putem parti- 
cipa la aceste instituții consolidate, dar şi la cele noi, acceptând 
costul momentului în perspectiva beneficiilor pe termen lung, 
dacă vrem să modelăm viitorul României prin a fi în prima linie, 
mai puternici în Uniune şi cu Uniunea. Acesta este unul dintre 
sensurile deciziei de adopta euro la momentul de oportunitate. 


Tot Davignon spune, în apelul citat, că este momentul să 
revedem fragilitatea instituţiilor comunitare „responsabile pentru 
toate aspectele şi realizările UEM”. Dacă ne asumăm acest adevăr 
ca stat membru al UE — adoptarea euro fiind o cale —, nu vom 
putea fi în situaţia de a fi criticati că, prin atitudinea noastră de a 
rămâne la periferie, împiedicăm statele care vor mai multă 

integrare. Ajungem astfel la problema spinoasa a Uniunii cu mai 
multe viteze sau ritmuri. Ne rămâne să judecăm acest adevăr 
(care a însoţit de fapt toată evoluţia UE) prin ceea ce afirmă, de 
asemenea, Davignon: „Unul dintre marile merite ale proiectului 
european a fost că nu a forțat mâna niciunui stat membru, dar 
niciun stat membru nu are dreptul să tina pe loc alte state de a 
progresa în integrare”. Credem că aluzia este clară când ne 
lamentăm asupra Uniunii cu mai multe viteze. Nu lamentarea 
rezolvă problema Uniunii cu mai multe viteze, ci adeziunea 
pentru o mai multă Europă, împreună cu România. Acesta este 
momentul unei mari decizii, moment de care România trebuie să 
facă uz. Adoptarea euro este doar o parte a obtiunii respective. 


Trebuie făcută o alegere rapidă între a critica faptul de a ne 
conforma unor discipline, care ne califică pentru Zona Euro, şi 
temerile că, deşi la nivel de tara, pe medie, mai toți indicatorii 
economici de convergenţă pentru Zona Euro sunt buni (criteriile 
Maastricht şi cele din Semestrul European), discrepantele 
regionale sunt mari (oare a cui o fi vina, după 20 de ani de la 
asocierea la UE?). Oare faptul că, de la criza financiară, cursul 
leului a rămas în stabilitatea reclamată de mecanismul cursului 
de schimb II (ERM II)", nu este cel mai bun element de 
credibilitate că putem face fata cerințelor adoptării euro? 


Europa cu multe viteze sau, cu cercuri concentrice, în care 
Zona Euro este nucleul dur al Uniunii (ceea ce este altceva decât 
conceptul de o Uniune cu două etaje, care bântuia prin anii '80), 
nu va mai avea relevanţă pentru noi dacă România va sta la masa 
statelor din Zona Euro. Doar aşa ar putea fi parte la decizii 
privind ceea ce este şi ce va fi centrul unei UE reinventate. lată 
baza care oferă dreptul de a putea vorbi despre toate celelalte 
provocări. 


1 Cu un suport al împrumutului de la FMI, în loc de un sprijin al BCE. 

Pentru a nu o spune noi, atunci când pledăm cu obiectivi- 
tatea cerințelor momentului la decizia-pachet, dar cu credința 
adevărului relativ, cităm doar titlul prezentării făcute de Pierre 
Defraigne, de la College of Europe, Bruges, cu ocazia Semi- 
narului Jean Monnet cu tema „EU ‘a la Carte?”: „Întărirea euro 
trece prin construcția apărării comune”. Avem confirmarea com- 
plexitatii angajamentelor care trebuie asumate prin poziționarea 
României fata de documentele de reflecţie ale Comisiei şi, mai 
ales, a secventialitatii acestora din punctul de vedere al efectelor 
în lanţ, asupra viitorului Europei puternice, cu România în 
Uniune. 


Ca urmare, decizia la pachet înseamnă, din punctul nostru 
de vedere, a achiesa la: Uniunea Securității şi Apărării; Uniunea 
Economica şi Monetară (cu intrarea în ERM II); Uniunea Bancară; 
Uniunea Fiscală. Cu toate ingredientele de credibilitate şi capa- 
citatea de a livra ceea ce România s-a angajat: respectarea statului 
de drept; păstrarea echilibrelor macroeconomice; stabilitatea 
prețurilor; stabilitatea cursului de schimb; Semestrul European; 
spaţiul de manevră pentru politicile de macrostabilizare; stabili- 
tatea financiară; observarea optimizării mixului de politici econo- 
mice, cu obiectivul stabilității politicii monetare prin alegerea 
conduitei politicii fiscale pe termen lung. 


Adoptarea euro asigură perspectiva pilonului fiscal al 
monedei unice în interiorul Zonei Euro, transferul suveranității 
asupra politicii monetare naționale către BCE, trecerea la transfe- 
rurile dintre statele membre/regiuni prin Eurobonds sau varianta 
pseudo-Eurobonds (European Safe Assets/ESAs, vezi Reflection 
paper on the deepening of the economic and monetary union, 31 mai 
2017). 

Problema spinoasă in egală măsură a Uniunii şi a României 
(chiar limitată pentru noi la ultimul obstacol, cel al convergentei 

reale) este reprezentată de necesitatea avansării în reformele 
structurale, de regulă lipsite de rigoare şi fermitate. Uniunea are 
probleme de convergenţă economică şi de creştere economică 
incluzivă, iar Zona Euro a înregistrat practic un deceniu 
(economic) pierdut (Steinberg, Ph., 2017), ca să nu spunem că 
Uniunea în ansamblu este într-o inerție letală (Defraigne, P., 
2016), cel putin pana la exprimarea adeziunilor statelor membre 
la unul din scenariile propuse prin documentele de reflecţie ale 
Comisiei Europene. Să nu rămânem însă ancorati în problemele 
economice, evitându-le pe cele de percepere socială a realitatilor, 
de care va depinde succesul reformelor anunțate de acum încolo! 


În septembrie 2017, Benoit Coeure, membru al consiliului 
executiv al BCE, se exprima, în publicaţia Borsen Zeitung, cu pri- 
vire la o schimbare de atitudine a socialului față de UE, deter- 
minată de creşterea economică, reducerea şomajului, stabilizarea 
veniturilor, dar şi de evenimentele politice (alegerile) din nume- 
roase state din UE, prin care forțele antieuropene, radicalii de 
dreapta, şi-au pierdut poziţiile de influență. Sprijinul pentru 
Uniune şi euro marchează cele mai înalte cote din toate timpurile, 
demonstrând creşterea sentimentului de unitate şi încredere în 
democraţie, în optimismul noilor inițiative franco-germane, care 
pot duce Europa la noi progrese tangibile. Concluzia este că 
Europa trebuie să valorifice această oportunitate, dincolo de 
inertia resentimentelor şi temerilor fata de economia deschisă, 
promovată de integrarea europeană. 

Destinul Uniunii trebuie formulat, ca urmare, cu luarea în 
considerare a soluţiilor posibile pentru trei îngrijorări de bază ale 
populaţiei față de globalizare şi de pieţele libere. Viitorul Uniunii 
poate aduce stabilitate, onestitate şi justiție în societate? Răspunsul nu 
poate sta decât în unificarea eforturilor pentru soluții multina- 
tionale, şi nu individuale. Puţine tari îşi mai pot permite să se 
pună la adăpost prin propriile forte de provocările globalizării, 

dominată de piețe libere. „Momentul” unei Europe unite în- 
seamnă adoptarea unor soluţii comune în abordarea provocărilor 
globale, progresele aşteptate fiind necesare pe două fronturi: „un 
angajament pentru întărirea instituitilor existente şi o viziune clară 
pentru mersul înainte al integrării”. Procedând în acest fel, Coeure 
ne propune să avem permanent în minte „promisiunea pe care am 
făcut-o când a fost fondată Uniunea Europeană, şi anume că ea va aduce 
prosperitate şi oportunități”. 

Problematica reformelor structurale, la a cărei abordare este 
obligată atât Uniunea cât şi România, necesită o asumare prin 
luarea în considerare a scopurilor proiectului european (pace, 
prosperitate), a mijloacelor de realizare (cooperare aprofundată în 
cele mai multe domenii şi cooperare şi coordonare în politicile 
comunitare) şi a oportunităţilor momentului, în enumerarea 
acestora din urmă intrând realităţile politice, geopolitice, econo- 
mice si de atitudine a cetăţenilor Uniunii. Criterialitatea/Cla- 
sificarea încrucişată presupune, în momentul european actual de 
oportunitate, decizii la pachet cu privire la poziționarea pozitivă a 
României la toate documentele de reflecţie ale Comisiei, cu 
angajarea în reforme structurale care să-i dea credibilitatea 
alegerii între cele cinci scenarii: (S1) continuăm pe acelaşi drum 
(accent pe realizarea agendei de reforme pozitive); (S2) accent 
exclusiv pe piaţa unică (refocalizare numai pe piaţa unică); (S3) 
cei care doresc mai mult realizează mai mult (cooperarea mai 
strânsă a celor care vor mai multă integrare în anumite domenii); 
(S4) mai putin, dar mai eficient (rezultate mai multe, mai bune şi 
rapide în anumite domenii de politică); (S5) mult mai mult, 
împreună (statele membre decid să realizeze mai mult, colabo- 
rând intens în toate domeniile de acţiune). 

Oricum am citi scenariile prin prisma adoptării euro, în 
mod obiectiv trebuie să facem legăturile între acțiuni multiple în 
cadrul aceluiaşi pachet de decizii. Dacă opţiunile în care credem 
(noi autorii) sunt benefice pentru România, atunci ele vor asigura 

o trecere de la (S4) la (S5): întărirea pieței unice în domeniul 
serviciilor, a economiei digitale, a energiei; coordonarea politicilor 
economice; uniunea bancară, uniunea fiscală, uniunea pentru 
apărare şi securitate etc., toate împreună cu noi măsuri care să le 
instrumenteze pentru o Uniune mai unită şi mai puternică. 


În ceea ce priveşte România, perspectiva conservării po- 
zitiei de net primitor (în sens generic), de altfel necesară, impune 
o serioasă reformă fiscală structurală internă (veniturile bugetare 
sunt numai 28% din PIB!), prin care să-şi asigure resursele com- 
plementare, nu numai în urma ieşirii Marii Britanii, ci şi a restruc- 
turărilor obiectivelor Uniunii de finanţat şi, posibil, a creşterii 
cofinantarilor, care condiționează accesul la fondurile Uniunii. 
Exemplul cel mai relevant, respectiv ideea cu care trebuie să ne 
obişnuim şi mai mult dacă vrem mai multe bunuri şi servicii 
publice de la Uniune: să investim şi noi în capacitatea şi solidi- 
tatea ei pentru a ni le putea oferi: „bugetul UE este prea mic pentru 
nevoile actuale ale statelor membre ... acesta poate chiar scădea dacă 
statele net contribuitoare vor decide acest lucru, mai ales când una 
dintre acestea va ieşi din UE în 2019” Dăianu, D., 2017). 


3.4.4.3. În loc de concluzii: 
opinii provocante sau preocupante? 


Cu privire la adoptarea euro de către România, putem 
consemna, din punct de vedere oficial, deocamdată, doar o sumă 
a celor mai recente opinii ale reprezentanților executivului şi 
băncii centrale (premier, ministru de finanţe, guvernator) în 
calitate de membri ai Comitetului interministerial pentru trecerea 
la moneda euro. Chiar dacă unele dintre ele se repetă pe fond, ele 
nu pot fi însăilate, tratate cu lejeritate, spre a da o abordare 
coerentă într-un program de acțiune, ci, mai mult, vor rămâne 
doar o contemplare a ceea ce este de făcut, cu nuanţa de dezar- 
mare fata de complicațiile care pot apărea. Ne rămâne însă 

mesajul că executivul îşi menţine angajamentul de adoptare a 
monedei euro şi este atent la eforturile necesare pentru pregătirea 
acestui proces. 


„Fondatorii” Zonei Euro au devenit acum, după perioadele 
uşoare de parcurs înainte, foarte precauti fata de posibilii noi 
veniți, căutând soluţiile întârziate şi care ar fi trebuit implemen- 
tate: uniunea fiscală, buget de transferuri, ministru de finanţe al 
UE etc. Se ştia de la bun început că euro era un proiect neter- 
minat, o spunea chiar Irving Fisher, unul dintre părinţii monedei 
unice, iar compromisul înlocuirii pilonului fiscal cu coordonarea 
strânsă a politicilor economice a fost corect doar până s-au 
schimbat liderii care şi-au asumat acest angajament. 


„Trecerea la euro se va face la momentul oportun”, iată o frază 
repetată de foarte multi prin logica perfectă a valabilitatii si 
corectitudinii. Întrebarea este cine şi cum îşi asumă momentul 
oportun. Este vorba de pregătirea pentru acel moment sau de 
valorificare, momentul fiind pregătit? România nu este în niciuna 
din aceste extreme, iar frumuseţea exerciţiului este modul în care 
se produce apropierea pentru a aduce momentul oportun cât mai 
real în timp. Există opinii că îndeplinim criteriile de la Maastricht, 
ceea ce este suficient, dar putem devia din parcurs sub influența 
unui criteriu suplimentar foarte important, respectiv deficitul 
bugetar (Lazea, V., 2017). Există opinii că îndeplinim de fapt toate 
criteriile, în afară de unul din cei 11 indicatori de monitorizare 
prevăzuţi în programului Semestrul European. Sustenabilitatea 
complexă a legăturilor dintre aceştia se poate pierde însă prin 
tentatia de a promova politici de prociclicitate exact când nu este 
cazul. 


Rigoarea procesului tine de constatarea că avem o sarcină 
dublă, susține premierul României: „Pe de o parte, trebuie să 
facem ca această trecere să fie cât mai lină pentru cetățeni. Pe de 
altă parte, să ne asigurăm că această convergență monetară se 

face in paralel cu o dezvoltare echilibrată a regiunilor ţării, cu o 
convergenţă a veniturilor cetățenilor români, capabilă să le facă 
deplin comparabile cu cele din alte state membre ale Uniunii 
Europene“. Rigoarea tine de „prudenţă, responsabilitate şi 
profunzime”... şi de „reducerea decalajelor de dezvoltare între 
regiunile României, referindu-ne aici la infrastructură, venituri, 
PIB pe locuitor”, dacă vrem ca trecerea la euro să fie sustenabilă, 
spune guvernatorul BNR. Ministrul finanţelor insistă pe 
,convergenta reală exprimată prin puterea de cumpărare si 
reducerea decalajelor regionale” (din comunicatul Comitetului 
pentru aderarea la zona euro, ianuarie 2017). 


Calea spre euro ne este mai bine descifrată de istoricul 
creării monedei unice, de unde tragem concluzia unei voințe 
politice de acţiune rar întâlnită la un moment de cumpănă a 
Uniunii mai putin grav decât cel postcriza financiară, un moment 
al lâncezirii proiectului european în contextul unei „linişti” 
continentale de natură să „stimuleze” statul pe loc. În prezent, se 
discută despre adoptarea euro de către România într-un context 
agitat, care impune reformarea Uniunii, iar noi privim subiectul 
paralel cu acest proces, în loc să profităm de el, ca fiind parte a 
reformării UE prin propria noastră reformare. 


A trecut totuşi un sfert de secol de când am început transfor- 
marea sistemică în România, care înseamnă şi realizarea con- 
vergentei reale din două motive: primul, cel al modernizării 
României, ca sarcină continuă a politicului; al doilea, ca opțiune de 
reper, modelul Uniunii Europene. După 10 ani de la aderare, 
subiectul convergentei reale rămâne şi mai deschis, cu mirarea că 
nu ieşim din periferia Europei. Totul a mers bine până la nece- 
sitatea acțiunii coerente pentru a începe o convergenţă reală, bine 
structurată, ceea ce însemna programe de guvernare apte, capa- 
bile. Măsura neputinței a dat-o, nu demult, un guvern tehnocrat, 
de sorginte bruxelleză, care a oferit deşarte speranţe şi a dat paşi 
înapoi. 


România in globalizare 421 


Sub presiunea Raportului lui J. C. Juncker, de natură 
omagială de altfel, lansat la 1 martie 2017, luat în seamă la 
Summitul de la Roma, reacţiile avute de analiştii noştri, cei mai 
mulți din afara sferei cercetării academice, s-au înscris ca de 
obicei în nota revoltelor abrupte, radicale, mai mult sau mai putin 
argumentate, ceva poate bun şi la modă în toată Europa. Raportul 
nu a fost de complezenta si a fost urmat de documente de 
reflecţie foarte importante, asupra cărora criticile nu mai au 
niciun rost. Este vorba despre poziționare şi angajamente. Un rar 
prilej ca, fiind stat membru al Uniunii, România să-şi consolideze 
reciproc interesele naționale cu cele ale Uniunii în ansamblul ei. 


Problema României este, în prezent, aşa cum am mai men- 
tionat, raportarea la nucleul dur al Uniunii. Acest lucru necesită 
credibilitate, putință de a contribui responsabil şi operativ. Nu 
exclude însă compromisuri şi chiar prejudicii, nu numai pentru 
România, ci şi pentru alte state membre ale UE, toate cu drepturi 
egale. Multiplele opinii exprimate converg spre a lăsa deoparte 
faptul că Uniunea îşi tratează mereu viitorul numai după 
performanţele statelor membre, iar cei care merg încet nu-i pot 
opri pe aceia care merg mai repede. Viteze sau ritmuri diferite 
exprimă un adevăr, care trebuie înţeles fie cu demnitatea celui 
învins, fie cu aplombul celui determinat să câştige. Din acest 
motiv, cei care au exprimat opinii (dezastruoase) cu privire la 
Europa cu mai multe ritmuri, şi nu numai ei, ar fi trebuit să să 
întemeieze pe un Raport naţional de bilanț la 10 ani de la 
aderare, făcut de o autoritate competentă. 


Un astfel de Raport îl meritau şi cetățenii României, care au 
fost printre cei mai entuziasmați europeni pentru aderarea ţării la 
UE (chiar şi din ceva ignoranță atunci, acum nemaifiind cazul). 
Am fi aflat, probabil, cu obiectivitate ce au însemnat cele 32 de 
miliarde euro atrase din fonduri structurale pentru realizarea 
convergentei reale. Din analizele noastre rezultă că vina este 
reciprocă, întrucât ceea ce s-a dorit de o parte, a fost contrazis de 

cealaltă. Este inexplicabil refuzul birocratilor de la Bruxelles cu 
privire (macar) la planurile de dezvoltare a infrastructurii fizice 
din România. Contemplam in prezent că, fiind totuşi în UE, nu 
am realizat uniunea teritorială a României cu o infrastructură 
modernă. 


La astfel de reacţii şi percepții am pledat mereu pentru 
discernământul bazat pe cunoaştere, invitaţia fiind nu numai la 
calmul dat de profunzimea analizei, ci mai ales asupra soluţiilor 
la provocările cu care ne confruntăm şi unde putem avea contri- 
butii. Sau am fi putut oferi sprijin statelor membre partenere cu 
care avem dovedită şi certificată empatie. 


Convergenta reală „este un maraton continuu, şi nu o cursă de 
100 de metri” spunea V. Lazea, dar, dacă suntem stat membru, de 
ce să nu parcurgem acest maraton fiind în Zona Euro şi nu în 
afara lui? 


Să privim în urmă şi alte opinii, cele mai relevante fiind ale 
celor care au reuşit introducerea monedei unice, proiect inedit şi 
de neegalat. Studiul Raportului lui Jacques Delors ar fi binevenit 
pentru cei care au temeri şi frustrări, îndoieli şi angoase. 
Cercetători şi oameni politici vor vedea că lansarea euro s-a bazat 
mai putin pe teoria zonelor valutare optime — o teorie şi nimic 
mai mult —, cât pe o puternică voinţă politică a liderilor vremii. 
Pilonul fiscal a fost lăsat în grija asumării politice a unei 
cooperări comunitare şi discipline fiscal-bugetare naţionale de 
excepție, aşa cum afirma, la Bucuresti cu câțiva ani în urmă, 
Etienne Davignon. Euro, conceput pentru „vremurile bune” ale 
înțelegerilor dintre liderii europeni, a reuşit să devină a doua 
valută utilizată în comerțul internațional după doar primii 10 ani 
de funcţionare, iar multe tari isi tin rezervele valutare în euro. 
Criza financiară nu a modificat cu nimic aceste performanţe, ci a 
ridicat necesitatea ca ele să fie consolidate cu un proiect politic 
complet, Uniunea fiscală şi Uniunea politică. Când ne exprimăm 

opinia despre adoptarea euro, trebuie să avem în vedere 
finalitatea proiectului european şi contribuţia noastră la aceasta. 


Pentru interpretarea corectă a paragrafului din Declarația de 
la Roma (2017), care spune că statele membre vor acționa 
împreună, în ritmuri şi intensitati diferite, după cum va fi necesar 
pentru un parcurs în aceeaşi direcție, în linie cu tratatele, şi că 
Uniunea este nedivizată şi indivizibilă!!, ni se pune în fata 
alegerea din scenariile deja cunoscute. Avem certitudinea că se va 
redefini şi contextul funcţionării Zonei Euro în cadrul unei noi 
perspective a Uniunii Europene, fie chiar cu ritmuri diferite. De 
reținut, că declarația menţionată ar trebui interpretată ca un act 
de mare voinţă politică, într-un moment crucial pentru Europa şi 
omenire. lar dacă va fi aşa, în ea regăsim şi angajarea politică a 
României ca stat membru. 

Practicarea voita a unei incetineli şi aşteptări „după alţii”, 
stare de fapt pe care noi o tot evaluăm şi o tot evocăm, prea des, 
în lipsa unui activism mai bun în deciziile Uniunii, nu va mai 
putea dura. Pentru România, Uniunea rămâne referentialul de 
destin european, primul angajament politic colectiv, reasumat 
recent, atâta vreme cât Uniunea este nedivizată şi indivizibilă. 
Acest lucru este important şi în beneficiul României, cu condiția 
ca România să contribuie la viitorul edificiului Uniunii prin propriul 
ei exemplu: o aplecare serioasă pe o rapidă modernizare şi consolidare a 
structurii economiei nationale. Să renuntam la plasarea țării in 
coada oricăror clasamente care se alcătuiesc în interiorul şi în 
afara Uniunii. 


11 Textul exact în engleză: „We will act together, at different paces and 
intensity where necessary, while moving in the same direction, as 
we have done in the past, in line with the Treaties and keeping the 
door open to those who want to join later. Our Union is undivided 
and indivisible”. 

3.4.5. Scenariul nr. 6 


Aveam la dispoziție doar două opțiuni: 
fie să ne reunim în jurul unei agende 
europene pozitive, fie să se retragă fiecare 
în colțul său. 


Jean-Claude Juncker 


Am încercat, pe parcursul cercetării noastre, rememorarea 
fondului evenimentelor premergătoare unor decizii cât mai 
conturate şi convergente pe o agendă europeană cât mai fezabilă, 
într-un context complicat şi centrifug. Incheiem ceea ce s-ar dori a 
fi unele concluzii, cu o opinie asupra discursului privind Starea 
Uniunii 2017 a preşedintelui Comisiei Europene, Jean-Claude 
Juncker. Până a ne exprima asupra fondului discursului de 
interes pentru România cu privire la tema monedei unice, ne 
oprim asupra formei documentului, care exprimă o stare de spirit 
care s-a vrut a fi indusă statelor membre. 


Discursul este personal, asumat ca lider al unei structuri de 
o importanţă vitală în creionarea destinului Uniunii, combinând 
romantismul (este aprecierea premierului Olandei, Mark Rutte) 
cu optimismul, altfel spus cu trecutul glorios care poate fi per- 
petuat la un moment oportun. Uniunea, prin trecutul ei, a fost şi 
pentru România un punct de atracție şi a reuşit să-i fie tangibil. 
Chemarea de fond este că nu ne putem opri aici, iar pentru 
uşurarea deciziei naționale ]. C. Juncker propune un nou scenariu, nr. 6, 
rezultat al sintezei turului de forță făcut în statele membre pentru 
consultarea în materia apropierii scenariilor (în număr de cinci) 
descrise anterior. Propunerile sunt clare, coerente, aduc a un plan 
de acțiune care poate fi convenit, atenţie, cu o majoritate cali- 
ficată. 

Descoperim, in contrapartidă, necesitatea urgenței, implicării, 
acțiunii pe câteva fronturi unde prezenţa celor mai multe state va 
da tonul refacerii unității pentru o Uniune mai puternică. Adop- 
tarea monedei euro tine de toate aceste fronturi. Sunt prevăzute refor- 
me într-o viziune care trebuie să aducă plusvaloare procesului de 
integrare şi dividende statelor membre. Pentru redresarea econo- 
mică, devenită fapt, şi nu o dorinţă, există posibilitatea concen- 
trării pe provocările care au nevoie de soluţii astfel ca proiectul să 
dăinuie. Deşi alegerile din Germania nu erau consumate (la data 
demersului lui J.C. Juncker, n.n.) se induc amendamente oricărui 
guvern german posibil rezultat din alegerile parlamentare, 
referitoare la dinamismul unor propuneri făcute de preşedintele 
Franţei, Emmanuel Macron. Cancelarul Angela Merkel la confe- 
rinta de presă avută cu omologul francez, Edouard Philippe, îşi 
imagina un post de ministru european al finanţelor, guvernanta 
întărită a Zonei Euro, participarea la finalizarea Uniunii bancare 
şi înființarea Fondului Monetar European ca instrument de 
intervenţie în condiţii riguroase în situaţii de criză. Acest lucru nu 
înseamnă, însă, o armonizare a viziunii de reformă franco-ger- 
mană cu expozeul lui Juncker. Cel mult o apropiere, dacă „slo- 
ganele guvern economic, ministru european al finanţelor şi un 
buget comun” vor fi argumentate cu substanţa de care au nevoie. 


Propunerea-cheie este posibila implementare a unui meca- 
nism de pre-aderare pentru ţările care doresc să adopte moneda 
unică. Să fie doar o mână întinsă, sau un interes discret definit, că 
o Uniune mai puternică înseamnă o piaţă unică şi o monedă 
unică extinsă la mărimea ei? lată întrebarea fata de care poten- 
tialii beneficiari ai mecanismului propus nu par să fie cu toții 
încântați. Pentru că, după opinia noastră, dăinuie încă argumente 
lipsite de viziune. 


Discursul lui ]. C. Juncker, de la care am pornit pentru toate 
Scenariile, a produs ,,prozeliti şi supăraţi”. Unii prozeliti au chiar 
aceleaşi rezerve, cum este cazul ministrului german de finanțe, 

Wolfgang Schauble, care crede că adâncirea cooperării pa baza 
extinderii Zonei Euro intră în viziunea Berlinului, „dar este clar 
că toate preconditiile trebuie îndeplinite”. Putem citi că, în spatele 
argumentului tehnic al unor criterii, unele oficiale, altele apărute 
informal pe parcurs, stă de fapt menţinerea status quo-ului 
Germaniei, performantă si individualistă. Dintre cei supăraţi, 
vehementa Olandei şi Austriei continua cu aceeaşi ardoare in 
menţinerea la distanță a României de Spaţiul Schengen şi Zona 
Euro. Ungaria şi Polonia pedalează pe drumul înfundat al 
(ne)cedărilor de suveranitate, negând practic statura lor de stat 
membru al Uniunii. Propriile lor argumente se contrazic însă 
atunci când se pune întrebarea ce este de făcut? România trebuie 
să iasă din capcana incoerentelor între ceea ce trebuie facut şi ceea 
ce se poate face. 

Juncker, care a demonstrat şi rezultate ca personalitate 
europeană şi prin funcțiile politice avute în ţara sa, dar şi în 
Uniune, subliniază şansa României de a discuta aderarea la Zona 
Euro, măcar prin adoptarea ERM II, ca instrument de protecţie 
fata de slăbiciunea competitivităţii sale (idee elaborată de Fritz 
Scharp şi reluată de Lukas Vesely în articolul „Can Europe 
Converge on What Convergence Should Mean”, Social Europe, 
aprilie 2017). Se pare că, în (ne)intelegerea convergentei găsim 
cheia viitorului euro şi al Zonei Euro, deocamdată diferită prin 
prisma modelului economic adoptat, să spunem, de țările nordice 
şi cele sudice ale Uniunii. 

România trebuie să marşeze pe ideile lui J. C. Juncker 
conţinute în reiterarea tezelor privind o Uniune a valorilor, o 
Uniune mai puternică şi o Uniune a mai democratică. Reluăm din 
discurs următoarea frază: „Dacă vrem ca moneda euro să unească 
mai degrabă decât să divizeze continentul nostru, atunci aceasta ar 
trebui să fie mai mult decât moneda unui grup select de tari. Euro are 
vocația de a fi moneda unică a Uniunii Europene în ansamblul său”. 

Apoi „Statele membre care doresc să adopte moneda euro ar trebui să 
poată face acest lucru. Propun, aşadar, să creăm un instrument de 
aderare la Zona Euro, care să ofere asistență tehnică şi chiar financiară. 
Dacă dorim ca băncile să funcționeze în temeiul aceloraşi norme şi să fie 
supravegheate în acelaşi mod pe întreg continentul, atunci ar trebui să 
încurajăm toate statele membre să adere la uniunea bancară”. Desigur, 
nu trebuie uitate rezervele („Toate statele membre, cu excepția a două 
dintre ele, trebuie şi au dreptul să se alăture Zonei Euro de îndată ce 
îndeplinesc toate condițiile” .) 


Avem de negociat „condiţiile”, dar avem şi propunerea de a 
fi creat un instrument de aderare la Zona Euro, care să ofere 
asistență tehnică şi chiar financiară ţărilor decise să intre în Zona 
Euro. Poate ar fi bine să fim cei care descurcă itele invitatiei într-o 
Uniune deocamdată divizată, printr-un caiet de sarcini sau o 
foaie de drum, în care să ne regăsim cu forța de a fi mai bine 
pregătiți pentru euro. Desigur, avem de luptat şi cu realitățile 
noastre, realități reflectate într-un seminar organizat de 
CursdeGuvernare.ro (deja menţionat), la sediul BNR, imediat 
după discursul lui J. C. Juncker. Ca sunt triste, osificate sau nu, 
ele atrag atenţia supra substanţei unor eventuale negocieri. 


În nume personal, economistul-şef al BNR, Valentin Lazea, 
a vorbit despre necesitatea reformelor structurale interne, în fata 
unui auditoriu care întreba, ca şi autorii acestui studiu, care este 
definiția reformelor structurale, ca să nu le mai privim ca pe o 
formulare criptică: „Toate aceste măsuri nu au culoare politică. Ele ar 
trebui luate de orice guvern, fie de stânga, fie de dreapta. Aceste măsuri 
sunt de tip win-win: câştigul ar fi nu numai economic, ci şi de tip 
politic, pentru că reforma în fiecare domeniu afectează câteva zeci de mii 
de oameni, care trăiesc pe anumite rente, dar aduce beneficii pentru 20 
de milioane de români”. 


Directorul general al BCR Pensii, Radu Crăciun, spunea, la 
timpul respectiv, că „dacă vrem ca alții să ne ia în serios, trebuie ca 
mai întâi noi înşine să ne luăm în serios... Cred că este o iluzie să ne 

imaginăm că o decizie politică europeană poate reprezenta o scurtătură 
pentru esecurile politice, pentru derapajele democratice, pentru guver- 
narea mediocră a României din ultimele decenii... Cu toată onestitatea, 
este de decelat în ce măsură o declaraţie politică, precum cea a domnului 
Juncker, anulează diferențele mari de dezvoltare economică şi de calitate 
a guvernantei, care separă România de restul Europei”. 


A fi realişti este o necesitate, dar gestionarea realităţii este 
alta. Desigur, nu pot exista înlocuitori pentru o politică de 
dezvoltare sănătoasă, aşa cum au afirmat Radu Crăciun si Ionut 
Dumitru, preşedintele Consiliului fiscal, sau cum a sintetizat acest 
lucru Ana-Maria Vasile (Wall-street.ro: „Ce ne califică să aspirăm la 
statutul de membru al Zonei Euro şi al nucleului dur al Europei? Mai 
nimic!”). Era de dorit însă ca subiectul vehementei să aibă si 
propuneri realiste. Rămânem altfel în retorica descrisă deja, a 
neputinței, şi nu era timpul fata de Momentul Europei în care 
vrem să ne scriem istoria. 


Ne încheiem „apelul” cu îndemnul de a nu se determina 
alăturarea realitatilor României la o Eurozona „percepută ca zonă 
a dezastrelor, unde discuţiile au fost centrate pe o posibilă 
destrămare”, greşit privită în această manieră de multi (cum 
spune Daniel Gros, director al Centrului de Studii Politice Euro- 
pene, Bruxelles, în articolul său „The Eurozone's Hidden 
Strength”, Project Syndicate), ci la o zonă euro redresată economic, 
deci un fundament pe care trebuie clădit acum, prin voință 
politică. 

O notă de optimism, în cele argumentate de noi, o aduce 
Liviu Voinea, viceguvernator BNR, în cadrul unei analize 
dedicate adoptării euro. Este un nou semnal că banca centrală, ca 
instituție şi ca abordare instituțională, nu poate fi pasivă față de 
acest demers, continuând să-l dezvolte. În expunerea sa, intitulată 
„România în Zona Euro: când si cum” remarcăm o ordonare a de- 
mersului cu argumentele pozitive necesare şi care trebuie 
valorificate. Ideea unei foi de parcurs pentru adoptarea euro este 

extrem de încurajatoare. Juncker şi-a fondat discursul pe ceea ce 
vor cetățenii de la Uniune. 

În spaţiul nostru, „Românii sunt cei mai infocati susținători ai 
monedei unice, deşi economia românească are cel mai scăzut nivel de 
convergență reală cu zona UE”. 

Concluzia concluziilor, la zi, potrivit celei mai abilitate 
instituții în materie, este: 

a) România îndeplineşte criteriile nominale de conver- 
genta (cele oficializate formal ca obligatorii, criteriile de la 
Maastricht), dar sunt necesare reforme structurale, care să: (1) 
consolideze fundamentele economice, pentru realizarea unei 
macrostabilitati dinamice; (2) reducă tensiunile care se pot 
acumula pe fondul creşterii economice peste potenţial, dar şi mai 
ales (3) să întreţină un permanent sentiment favorabil al pieţei; 


b) Euro trebuie tratat ca proiect naţional. Ca urmare, 
adoptarea monedei unice are nevoie de o decizie politică, funda- 
mentată pe consens naţional şi în acord cu partenerii din Zona 
Euro; 

c) Este nevoie de o foaie de parcurs, care să pună accent pe 
rolul de ancoră a monedei euro pentru România, inclusiv în sens 
de securitate; 


d) Există un cost de oportunitate al amânării adoptării 
euro, care poate face loc adancirii decalajelor dintre România si 
Zona Euro, convergenta reală de care ne plangem. 


Bucureşti, septembrie 2017 

Intrarea României, ca si a altor foste tari captive sistemului totalitar pana în 1989, 
în noi familii — Uniunea Europeană, Organizaţia Mondială a Comerțului, OCDE 
sau NATO -, era de presupus să omogenizeze şi să şlefuiască abordările 
geopolitice antagonice ale trecutului nu prea îndepărtat. Din păcate, o ignorare a 
diplomaţiei preventive de ambele parti, amestecată cu o grabă plină de 
credulitate (explicabilă până la o anume limită), a creat noi antagonizări peste 
cele existente, catalogate „conflicte înghețate”. Încheierea Războiului Rece nu a 
statuat formal nici cine este învingătorul și nici noua ordine spre care trebuie să 
setindă. 


Democratizarea unei părți din ce în ce mai mari a omenirii, însoțită de modificări 
structurale şi de putere economică, a constituit, în opinia noastră, dimensiunea- 
cheie a globalizării, devenită cea mai nouă formă de mondializare, cuprinzând simul- 
tan politicul, economicul, tehnologia, cultura, comunicațiile şi cunoașterea. 


Conţinutul globalizării a început să fie înțeles mai bine prin economia 
comportamentală, prin rolul socialului care sprijină formarea unei guvernări pe 
căi democratice. În cel mai larg sens, guvernanta are nevoie însă, pe lângă obiect 
(de regulă, promisiuni neonorate ale politicului privind gestionarea resurselor 
limitate), si de subiect - OMUL -, singurul creator de valoare adăugată, 
indiferent cât de înaintată ar putea fi tehnologia. Economia comportamentală 
transmite că paradigma societală nu vine din afara acțiunii umane, ci o 
reprezintă. Ea este o reflectare a unui model de interacțiune umană dictată de un 
set de valori compatibile cu modul în care acestea sunt percepute de oameni. 


Numai o politică de creştere orientată spre o mai mare echitate, social-inclusivă 
într-o lume interdependentă, poate aduce umanității un nou val de progres, 
valorificând noile tehnologii într-o atmosferă de cooperare globală. Cei care 
decid, prin formele de reprezentare democratică, ar trebui să fie preocupaţi de o 
combinație fara precedent între a tine la valori şi a promova o politică menită sa 
producă progresul dorit. Preocupări reale au fost şi sunt, însă sub așteptările 
celor multi. 

